
NOTĂ EDITORIALĂ 


Cronografia Sfântului Teofan Mărturisitorul reprezintă unul 
dintre cele mai importante izvoare istorice din secolul al IX-lea și 
din întreaga literatură bizantină. Lucrarea înfățișează cronologic 
perioada anilor 284-813 și propune un sistem complex de datare a 
evenimentelor, cuprinzând istoria politică și bisericească a pe- 
rioadei menţionate anterior. 

Dincolo de bogatele informaţii istorice oferite, unele dintre 
ele, în special cele cu privire la secolele al VIII-lea și al IX-lea, 
neregăsindu-se în alte surse, lucrarea de față este relevantă și din 
alt punct de vedere: textul oferă o imagine clară a modului în 
care bizantinii îşi începeau redactarea propriei istorii. 
Cronografia Sfântului Teofan Mărturisitorul este, așa cum rezultă 
și din prefața acesteia, continuarea scrierii istorice a lui Gheorghe 
Singhelul, motiv pentru care cele două lucrări ar putea fi 
percepute ca o singură scriere. 

Lucrarea se remarcă, în primul rând, prin varietatea și numărul 
mare al surselor folosite în redactarea ei. Dintre acestea, unele s-au 
păstrat (scrierile lui Eusebiu al Cezareei, loan Malalas etc.), dar 
altele s-au pierdut (precum lucrarea lui Traian Patrikios). La sursele 
scrise se adaugă însă informaţiile pe care autorul le-a obţinut prin 
contactul nemijlocit cu evenimentele sau cu protagoniștii acestora. 

Ecoul Cronografiei în epocă, dar și ulterior, a fost unul im- 
portant. Încă din secolul al IX-lea, scrierea a fost tradusă în limba 
latină de către Anastasius Bibliothecarius. Tradiția scrierilor istorice 
cu caracter cronografic în literatura greacă era, desigur, mai veche și 
a continuat și în secolele următoare, cronografele bizantine fiind 
răspândite astfel și la alte popoare. Cronografele grecești bizantine 
și cele postbizantine au fost traduse în slavonă, și, din secolul al 

XVII-lea, inclusiv în limba română. Prin intermediul acestor tra- 
duceri, viziunea bizantină asupra istoriei a putut fi astfel cunoscută 
și în spațiul românesc. 

Cronografia Sfântului Teofan Mărturisitorul a atras inevitabil 
atenția mai multor istorici și filologi români. Gheorghe Popa-Li- 
sseanu, Gheorghe I. Brătianu, Haralambie Mihăescu sunt doar 
câteva dintre numele celor care s-au ocupat de diferitele aspecte 
ale textului acestei lucrări. 

Cartea de față reprezintă prima traducere integrală în limba 
română a Cronografiei Sfântului Teofan Mărturisitorul. Pentru 
traducere a fost folosit textul original din cea mai recentă ediţie 
științifică (realizată de Carl de Boor în 1883), ţinându-se seama și 
de edițiile anterioare, dar și de sugestiile cu privire la text făcute 
de cercetători de-a lungul timpului. 

Considerăm că prezenta traducere a lucrării Sfântului Teofan 
Mărturisitorul, realizată de domnul dr. Mihai G. Țipău, în cadrul 
Institutului de Studii Sud-Est Europene al Academiei Române, 
poate oferi cititorului român accesul la o importantă sinteză a 
istoriei Imperiului bizantin așa cum era percepută aceasta la 
începutul secolului al IX-lea. 


Editura BASILICA 


STUDIU INTRODUCTIV 


"AELUVNOTE PUTATE NETA 


Lucrarea de față' constituie prima traducere integrală în limba 
română a Cronografiei Sf. Teofan Mărturisitorul. Până în prezent au 
fost traduse, de către diverși autori, doar o serie de fragmente, cu 
privire la spațiul românesc“, perioada iconoclastă? și controversatul 
torna, torna fratre*. De asemenea, prezenta lucrare se înscrie în 
seria traducerilor româneşti de scrieri istorice bizantine. 

Nu este necesar ca utilitatea unor astfel de traduceri să fie argu- 
mentată. Pe lângă interesul particular, legat de istoria spaţiului ro- 
mânesc, astfel de scrieri prezintă în primul rând un interes general, 
fiind esenţiale pentru conturarea unei viziuni de ansamblu asupra 
culturii bizantine“. Vom menţiona doar faptul că accesul la ediţiile 


' Traducerea Cronografiei a fost efectuată în cadrul Institutului de Studii Sud-Est 
Europene din București. 

? Fontes Historiae Dacoromanae, vol. II, București, 1970, pp. 590-623; traducerea 
pasajelor din Cronografie aparţine lui Haralambie Mihăescu. 

3 André GRABAR, Iconoclasmul bizantin. Dosarul arheologic, traducere, prefață și note 
D. Barbu, București, 1991, pp. 214, 271 (traducerea fragmentelor din Cronografie apar- 
ţine lui Tudor Teoteoi). 

+ Gheorghe POPA-LISSEANU, „Limba română în izvoarele istorice medievale” în: Românii în 
poezia medievală, București, 2010 (Izvoarele istoriei românilor, vol. III), pp. wi-n3. Teofilact 
SIMOCATA, Istorie bizantină. Domnia împăratului Mauricius (582-602), traducere, introducere 
şi indice H. Mihăescu, București, 1985, p. 6 (traducerea fragmentului din Cronografia Sf. 
Teofan Mărturisitorul). În total, fragmentele traduse în limba română până la prezenta ediţie 
reprezentau doar aproximativ un procent din textul Sf. Teofan Mărturisitorul. 

5 Până acum există traduceri românești integrale pentru scrierile istorice ale lui 
Eusebiu de Cezareea (Istoria bisericească, Viaţa lui Constantin cel Mare), Procopius din 
Cezareea (Istoria secretă, Războiul cu goții, De aedificiis - Despre construcții]), Teo- 
filact Simocata (Istorie bizantină ...), Constantin Porfirogenetul (Carte de învățătură 
pentru fiul său Romanós), Anna Comnena (Alexiada), Mihail Psellos (Cronografia), 
Ducas, Critobul din Imbros, Laonic Chalcocondil, Georgios Sphrantzes. 

é De altfel, accesul la textul integral al surselor permite și o mai bună înțelegere a 
pasajelor care privesc spaţiul românesc și a ponderii pe care acestea o ocupă în cadrul 
lucrării în cauză. 

textului original nu este totdeauna facil și datorită faptului că limba 
greacă bizantină prezintă diferențe și particularități față de greaca 
clasică. Lucrurile se prezintă în mod similar și în ceea ce privește 
traducerile în latină în ediţiile mai vechi sau cele în limbi moderne”. 

Dezbaterea critică în note sau într-un studiu separat a diferi- 
telor chestiuni pe care le ridică textul Cronografiei ar dubla sau 
chiar tripla volumul acesteia, făcând mai dificil accesul la textul 
propriu-zis al izvorului. O încercare de a elucida foarte multe dintre 
problemele ridicate de Cronografie a fost făcută de către Cyril 
Mango și Roger Scott în notele și în „Introducerea” la traducerea 
engleză din 1997", adăugând și bibliografia cu privire la aceste ches- 
tiuni până în acel moment. Anterior, Harry Turtledove preferase în 
traducerea sa engleză (parţială) a lucrării” să ofere în note doar 
scurte lămuriri. 

În privinţa notelor, ne-am limitat să redăm în acestea o serie de 
cuvinte din original care ar putea accepta traduceri alternative sau 
care ar putea fi interesante sub aspect lingvistic. Din această a doua 
categorie fac parte o serie de termeni preluaţi de greaca bizantină 
din limba latină”. Ar trebui poate remarcat că utilizarea acestora în 
Cronografie nu dovedește însă în mod necesar că termenii se mai 
aflau în folosință curentă în greaca bizantină din secolul al IX-lea, 
aceștia provenind adesea din sursele folosite. 

Am acordat o deosebită atenţie formelor transmise de text 
pentru toponime, antroponime și hidronime. Pe acestea le-am men- 
ționat adesea în note în forma în care apar în textul Cronografiei. 
Aceste forme au fost adesea neglijate de editorii și traducătorii 
anteriori. Astfel, în ediţii numele proprii de acest fel erau de multe 
ori „corectate”, iar în traduceri erau pur și simplu înlocuite cu o 


A ee e aa E ze 
7 De multe ori, un termen sau o sintagmă din textul bizantin, aparţinând, de exemplu, 
vocabularului patristic, ușor de tradus în limba română, devin de nerecunoscut în 
ediția engleză, unde adesea este necesar un „tur de forță” pentru a le reda înţelesul. 

* The Chronicle of Theophanes Confessor. Byzantine and Near Eastern History AD 284- 
813, Translated with Introduction and Commentary by Cyril Mango and Roger Scott, 
with the assistance of Geoffrey Greatrex, Oxford, 1997. 

? The Chronicle of Theophanes. An English translation of anni mundi 6095-6305 (A.D. 
602-813), with introduction and notes by Harry Turtledove, Philadelphia, 1982. 

° Pentru o analiză a fenomenului din punct de vedere lingvistic, v. Haralambie 
MIHĂESCU, „La litterature byzantine, source de connaisance du latin vulgaire”, în: La 
Romanite dans le sud-est de l’ Europe, Editura Academiei Române, București, 1993, pp. 
334-429. Mulţi dintre termenii puși în discuţie sunt preluaţi din Cronografia Sf. Teofan 
Mărturisitorul sau sunt întâlniți și în aceasta. 

formă modernă, uneori fără vreo legătură cu termenul original". Am 
insistat asupra acestora deoarece pot constitui o sursă de informații 
pentru cercetare. De exemplu, numele unui oraș putea cunoaște o 
transformare dinamică pe parcursul a mai multe secole. A accepta 
drept „corectă” doar forma cea mai veche și a le ignora pe celelalte 
ar însemna respingerea unor eventuale informaţii valoroase”. 

În general, o analiză hipercritică a izvoarelor nu este de natură să 
ofere cercetătorului modern o imagine completă asupra datelor pe 
care acestea le-ar putea furniza. Textul Cronografiei a fost adesea privit 
prin această prismă hipercritică. La aceasta a îndemnat poate și con- 
semnarea cronologică a evenimentelor, care a atras istoriografia mo- 
dernă într-o perioadă în care accentul cădea pe istoria evenimențţială. 

Astfel, mai întâi s-a încercat „restabilirea” textului iniţial (o ac- 
ţiune justificată, deși ulterior s-a dovedit că datarea unor manu- 
scrise folosite în ediţia lui Carl de Boor fusese eronată, în timp ce 
apăruseră și alte manuscrise apropiate de momentul redactării). 

Apoi, s-a acordat un credit extrem de mare traducerii latine a 
lui Anastasius Bibliothecarius, cu ajutorul căreia au fost completate 
pasajele lipsă, au fost explicate locurile obscure etc. Acolo unde 
textul Cronografiei era dificil de înţeles, s-a apelat la traducerea lui 
Anastasius, fapt care nu garanta însă, în niciun fel, o interpretare 
corectă. Mai mult, vechea traducere latină a însoţit unele ediții mo- 
derne”? ale textului original, uneori ţinând locul unei noi traduceri, 
mai atente, a textului grec. Până la un punct și această utilizare a 
scrierii lui Anastasius Bibliothecarius este justificată, dar trebuie 
avut în vedere faptul că, în niciun caz, aceasta nu poate fi preferată 
manuscriselor originale grecești, dintre care unele aparţin chiar se- 
colului al IX-lea. De altfel, Chronographia Tripartita a lui Anasta- 
sius, realizată la Roma prin 871-874, este o lucrare care folosește mai 
multe cronici bizantine“. 


" Fenomenul este similar cu modul în care numeroase forme ale limbii bizantine erau 
„corectate” pentru a corespunde cu echivalentele lor din greaca clasică. 

2 Este cazul orașului Dyrrachium, care apare în textul Cronografiei, în mod constant, în 
forma Aoppăyiov. A ignora această formă în detrimentul alteia, considerată corectă, 
echivalează cu modificarea textului izvorului. Acolo unde autorul folosește nume de 
persoane sau de localităţi specifice limbii grecești al căror echivalent intrat în uz în 
limba română este sensibil diferit, am menţionat acest lucru în note. De exemplu, în 
cazurile Romulus/PwyuvAos, Cartagina/KapxnSwv. 

3 Textul lui Anastasius apare în ediția Cronografiei de la Bonn și în cea a lui Carl de Boor. 

1 Cuprinde și părţi din cronica lui Georgios Synkellos și din Xpovix6v Zuvropov a lui 
Nichifor. The Chronicle of Theophanes Confessor, p. XCVII. 

În plus, cultura clasică a editorilor moderni, bazată în primul 
rând pe limba latină, a influențat, ca în atâtea alte cazuri de izvoare 
bizantine, textul Cronografiei. Astfel, în unele cazuri, în textul unor 
ediții moderne apare Annus Mundi în loc de K6ouov čty așa cum 
figurează în manuscrise. Nu numai atât, dar același Annus Mundi se 
păstrează neschimbat sau în forma prescurtată AM și în cele două 
traduceri în limba engleză, din 1982 și 1997”. 

Un alt exemplu de ceea ce am numi „hiper-traducere”, de fapt o 
forțare a textului, este luat tot din ediția engleză din 1997. Astfel, 
&vATOAÎG OTPATNĂG&TIV, dar și OTPATNYEDvTOC TÇ Ewc, sunt traduse 
(în engleză!) prin magister militum per Orientem*“, corect, erudit, 
dovedind cunoașterea instituțiilor romano-bizantine, dar departe 
de textul grec al Sf. Teofan Mărturisitorul. Nu mai este vorba de o 
traducere, ci de o interpretare și o adaptare. 

De altfel, atunci când autorul bizantin a considerat necesar să 
folosească el însuși cuvinte sau sintagme latine, a făcut acest lucru. 
În caz contrar însă, când în text sunt folosiți exclusiv termeni gre- 
cești, o traducere a acestora într-o limbă modernă prin intermediar 
latin pare cel puţin stranie, dacă nu chiar lipsită de vreun fun- 
dament. 


Sfântul Teofan Mărturisitorul 


Informaţiile despre biografia Sf. Teofan Mărturisitorul provin 
în principal din sursele hagiografice. Patru astfel de scrieri au fost 
reunite de către Carl de Boor în debutul celui de-al doilea volum 
al ediției din 1883 a Cronografiei”. Textul în sine al scrierii isto- 
rice oferă și el câteva date despre autor, care se referă la unele 
evenimente pe care le-a cunoscut direct. Cele mai importante 
surse pentru cunoașterea vieţii Sfântului Teofan Mărturisitorul 
sunt panegiricul redactat de Sf. Teodor Studitul prin 822 și Viaţa 


'5 The Chronicle of Theophanes. An English translation of anni mundi 6095-6305 (A.D. 
602-813), passim. The Chronicle of Theophanes Confessor. Byzantine and Near Eastern 
History AD 284-813, passim. 

'S The Chronicle of Theophanes Confessor. Byzantine and Near Eastern History AD 284- 
813, pp. 225, 250. THEOPHANIS Chronographia, recensuit Carolus de Boor, vol. I, Leipzig, 
1883, p. 145 (OTpaTmyoDvToc Tric Ew), 166 (&varoAfic GrparnĂ&rnv). 

'7'THEOPHANIS Chronographia, recensuit Carolus de Boor, vol. II, Leipzig, 1885. 

acestuia scrisă de Metodie, viitorul patriarh al Constantino- 
polului’. 

În general, este acceptat faptul că Sfântul Teofan s-a născut 
în timpul domniei lui Constantin al V-lea (741-774), poate prin 
752° sau 759-760”. Provenea dintr-o familie nobilă din Constan- 
tinopol. Părinții săi se numeau Isaakios și Theodoti. După o 
carieră politică și administrativă în care a supravegheat refacerea 
zidurilor Cyzicului și a primit rangurile de spatharios și de stra- 
tor, a intrat în mănăstirea de pe insula Kalonymos, iar apoi a în- 
temeiat o altă mănăstire la Muntele Sigriani. Opunându-se poli- 
ticii iconoclaste a împăratului Leon al V-lea, în 85 a fost adus, 
bolnav fiind, la Constantinopol și a fost întemnițat. După aproxi- 
mativ doi ani a fost exilat în Samothraki, unde a și murit. În anul 
820 trupul său a fost mutat la leria (Hiereia) și ulterior la mănăstirea 
pe care o întemeiase, la mormântul său săvârșindu-se minuni”. A 
fost recunoscut de Biserica Ortodoxă ca sfânt mărturisitor. 


Cronografia 


Încă din prefață, autorul menţionează că lucrarea sa era o 
continuare a celei a lui Georgios Synkellos. Lucrarea a cunoscut 
un larg ecou atât în Bizanţ, cât și în afara acestuia. Istoricii și 
cercetătorii moderni care s-au ocupat de Cronografie au subli- 
niat, de asemenea, faptul că aceasta ocupă, împreună cu lucrarea 
pe care o continuă, un loc important în cadrul istoriografiei bi- 
zantine”. 


'8 Cf. The Chronicle of Theophanes Confessor. Byzantine and Near Eastern History AD 284-813, 
p. XLIV. Exceptând informaţiile biografice prezentate în prefețele unor traduceri ale 
Cronografiei şi pe cele oferite de o serie de lucrări de sinteză asupra literaturii și civilizației 
bizantine, studiile care privesc exclusiv biografia Sf. Teofan Mărturisitorul sunt rare. 

9 Cf. I. T. Kapayiavv6novioc, IInyal rnc Butavrivric ioroplac, Oeooadovikn, 1970, p. 194. 
The Chronicle of Theophanes. An English translation of anni mundi 6095-6305 (A.D. 
602-813), p. VIII. 

2 Cf. The Chronicle of Theophanes Confessor ..., p. |. O altă cercetare stabilește anul 
nașterii ca fiind 759 şi plasează locul nașterii în thema Mării Egee, posibil în insula 
Chios; v. Panayotis YANNOPOULOS, „Le lieu et la date de naissance de Theophane le 
Confesseur”, în: Revue des Etudes Byzantines, tome 68 (2010), pp. 225-230. 

* Cf. The Chronicle of Theophanes Confessor ..., pp. XLIV-LI. 

2 The combined chronicles of Synkellos and Theophanes [...] represent the most 
ambitious effort of. Byzantine historiography with a wiew to offering a systematic 
account of.the human past” - The Chronicle of Theophanes Confessor, p. LII. 

Împreună cu lucrarea similară a lui Georgios Synkellos, Cro- 
nografia constituie un exemplu elocvent al modului în care bi- 
zantinii își percepeau propria istorie, ca parte a istoriei univer- 
sale. Adesea, cronistica bizantină a fost considerată de cercetarea 
modernă drept o formă cumva secundară de istoriografie, opusă 
unei alte categorii de scrieri ce urma tradiția scrierilor istorice 
antice și trata, în general, perioade mai scurte de timp. Dincolo 
de faptul că încadrarea unei lucrări într-una dintre cele două 
categorii nu este întotdeauna ușor de realizat, un astfel de șablon 
nu poate fi aplicat nici măcar unei lucrări ca cea în chestiune, 
care este declarată încă din titlu drept o Cronografie. La fel ca și 
erudita lucrare a lui Georgios Synkellos, Cronografia Sfântului 
Teofan nu poate fi în niciun caz considerată o scriere de valoare 
inferioară. Autorul folosește un număr foarte mare de surse 
(multe pierdute astăzi), care aparţin unor categorii diverse: „isto- 
rii” propriu-zise, cronici locale, scrieri teologice. În unele cazuri 
este evident și accesul la surse în alte limbi, poate prin inter- 
mediul unor traduceri. S-a estimat că autorul Cronografiei a uti- 
lizat aproximativ 20 de surse pentru redactarea acesteia”. 

În Cronografie se acordă o pondere aproximativ egală istoriei 
laice și celei ecleziastice, cu accentul căzând pe una sau pe cea- 
laltă, în funcţie de perioada relatată. 

Cronografia Sf. Teofan Mărturisitorul a fost privită, în ge- 
neral, prin prisma importanţei sale ca izvor istoric. Astfel, s-a 
considerat că, din acest punct de vedere, însemnătatea acesteia 
sporește pentru partea care prezintă evenimentele începând cu 
secolul al VII-lea, perioadă pentru care, în multe cazuri, sursele 
utilizate de Sf. Teofan nu s-au păstrat. De asemenea, ultima parte 
a Cronografiei cuprinde și observaţiile personale ale autorului, 
precum și relatări ale unor martor oculari. 

O astfel de abordare nu epuizează însă importanţa acestei 
scrieri. Încă din prefață autorul sublinia că nu adăugase nimic de 
la el, în sensul că nu se abătuse de la sursele folosite. Tot în 
prefață se sublinia faptul că scrierea era privită ca o continuare a 
celei a lui Georgios, singhelul patriarhului Tarasie. De altfel, cu 


3 Cf. The Chronicle of Theophanes Confessor, pp. LIV-LV. 

privire la interpretarea modului în care scrierea lui Georgios 
Synkellos a fost continuată de Sf. Teofan Mărturisitorul, au 
existat diferite opinii”. 

Oricum, cele două lucrări ar trebui privite probabil ca un în- 
treg, alcătuind împreună o cronică universală, cum fusese an- 
terior cea a lui loan Malalas. Prin urmare, este întâmplător faptul 
că partea redactată de către Sf. Teofan Mărturisitorul începe cu 
domnia lui Dioclețian. Punctul de plecare cronologic este cel în 
care se oprește cronica lui Georgios Synkellos, fapt amintit, de 
asemenea, în prefața Cronografiei. Acest lucru împiedică orice 
eventuală speculație cu privire la data aleasă pentru a începe 
narațiunea istorică”. Din aceasta bizantinologii nu vor putea găsi 
răspunsul cu privire la o veche și controversată chestiune, data 
de la care se poate vorbi despre istorie „bizantină. 

Valoarea Cronografiei o depășește însă pe cea a unui simplu 
izvor istoric, așa cum aceasta a fost percepută de reprezentanții 
„școlii critice”. Chiar și în acest domeniu al cronologiei și al is- 
toriei strict evenimenţiale, efortul făcut de către autor este impre- 
sionant. Criticii Cronografiei de la sfârșitul secolului al XIX-lea și 
începutul secolului al XX-lea care încercau să pună în evidență 
„erorile” sau „inadvertenţele” cronologice ale acesteia, la fel ca și 
cei de mai târziu, au pierdut din vedere faptul că se aflau în fața 
unui text din secolul al IX-lea. În fond, și în Cronografie se abor- 
dează metoda cronologică, evenimenţială, desigur, cu mijloacele 
epocii. Efortul făcut pentru atingerea preciziei cronologice este 
considerabil și rezultatul este o lucrare incomparabil mai precisă 
decât multe scrieri istorice bizantine anterioare sau ulterioare. 

O scurtă trecere în revistă a informaţiilor cronologice oferite 
de autor este elocventă în acest sens. Materialul este structurat 
pe ani, care sunt menţionaţi atât de la facerea lumii, cât și de la 
Hristos. Era folosită pentru datare este cea alexandrină, pe care 
autorul o considera mai corectă decât cea bizantină. 


“4 Cf. The Chronicle of Theophanes Confessor, p. LV. 

235 A se vedea în acest sens speculaţiile cu privire la importanţa pe care un alt autor 
bizantin, Constantin Porfirogenetul, ar fi acordat-o, în viziunea sa, domniei lui 
Dioclețian asupra istoriei bizantine. Tnătuoxoc Aovyyil;, Kwvoravrivov Z’ 
Ilopepupoytvvnrov De administrando imperio (TIpoç tov (5tov vióv Pwpavóv) Mia ueo6oc 
avăyvuwonc, Oecoqàovikn, 1990. 

Adesea este menţionat indictionul și foarte des sunt consem- 
nate date exacte cu privire la evenimente, fiind folosite denumiri 
ale lunilor în forma lor romană, greacă sau egipteană. Un deo- 
sebit interes prezintă cronologia paralelă a împăraților romani, 
regilor perși sau conducătorilor arabi și a episcopilor Romei, 
Constantinopolului, Ierusalimului, Alexandriei și Antiohiei. O 
astfel de sincronizare - în special cea care include conducătorii 
din afara spaţiului romano-bizantin - este o dovadă a importan- 
ţei acordate de către autor cronologiei. Văzute din această pers- 
pectivă, eventualele erori într-o lucrare ce acoperă 525 de ani, erori 
puse în evidență de cercetarea modernă, nu sunt relevante în 
contextul efortului general de a realiza o cronologie cât mai exactă. 

Cronografia Sf. Teofan Mărturisitorul este însă și un docu- 
ment cu privire la modul în care bizantinii își percepeau propria 
istorie. Este o „sinteză” istoriografică a imperiului până în anul 
815. În acest efort de sinteză apar clar calităţile scrierii. Este cu- 
noscut interesul bizantinilor pentru propria istorie și Cronografia 
este încă un exemplu în acest sens. Succesul de care s-a bucurat 
în epocă poate fi apreciat și prin prisma circulaţiei sale și în 
spaţiul occidental, prin traducerea lui Anastasius Bibliothecarius. 


Cronologie 


După cum am menţionat, Sf. Teofan Mărturisitorul folosește 
era alexandrină, care începe, în Cronografie, la 5500 î.Hr., în locul 
celei bizantine, care începe la 1 septembrie 5509 î.Hr.7. De aici 
apar o serie de neconcordanțţe, la anii de la Hristos menţionaţi în 
Cronografie fiind necesar să se adauge 8 ani. Alte neconcordanţe, 
puse în evidență de cercetarea modernă, se referă la folosirea 
indictionului și au generat numeroase discuţii cu privire la 
modul în care trebuie interpretate”. 


Cronografia. Manuscrise, ediţii, traduceri 


Manuscrisele Cronografiei Sf. Teofan Mărturisitorul sunt re- 
lativ numeroase. Pentru ediţia sa critică, Carl de Boor a folosit un 


26 Cf. The Chronicle of Theophanes Confessor, pp. LXII-LXIII. 
*7 Cf. The Chronicle of Theophanes Confessor, p. LXIV. 
38 Cf. The Chronicle of Theophanes Confessor, pp. LXIV-LXV. 

număr de 10 manuscrise, păstrate la Vatican, Paris și München”. 
De asemenea, au mai fost semnalate o serie de alte manuscrise, 
dintre care unele chiar din secolele IX-X. La acestea se adaugă 
traducerea latină a lui Anastasius Bibliothecarius, realizată în 
secolul al IX-lea. 

Prima ediție tipărită a lucrării a fost cea îngrijită de către 
Francois Combefis și însoţită de o traducerea latină a lui Jacques 
Goar, apărută la Paris în 1655*. Urmează ediţia de la Veneţia din 
1729 (numărul 7 din Corpus byzantinae historiae)”. 

În 1839-1840 Cronografia apare în Corpus-ul de la Bonn, într-o 
nouă ediție, îngrijită de Johannes Classen”. Textul Cronografiei, 
însoțit de notele lui Goar și Combefis, a fost publicat ulterior și în 
volumul 108 din Patrologia Graeca a lui Jacques-Paul Migne”. 

În anii 1883-1885 Carl de Boor a publicat o nouă ediţie critică, 
însoţită de câteva comentarii cu privire la manuscrisele folosite, 
la sistemul cronologic folosit în operă și la traducerea latină a 
acesteia, datorată lui Anastasius Bibliothecarius, traducere care 
ocupă o parte a celui de-al doilea volum al ediției. De asemenea, 
sunt publicate și o serie de Vieţi bizantine ale Sf. Teofan Mărtu- 
risitorul. Ediţia este completată cu indici, atât onomastici, cât și 
pentru cuvintele grecești și cele de origine latină din text. 


2 Barberinus V, 49, Vaticanus 154, Vaticanus 155, Parisinus Reg. 1710, Parisinus Reg, 
1709, Vaticanus Palatinus 395, Coislinianus 133, Parisinus Reg. +7, Vaticanus 978, 
Monacensis Graec. 391. 

% S.P.N. Theophanis Chronographia. Leonis Grammatici Vitae recentiorum impp. R.P. 
Jacobus Goar [...] latine reddidit, Theophanem notis illustravit, varias lectiones 
multiplici codd. collatione adjecit. R.P. Franciscus Combefis [...] iterum recensuit, notis 
posterioribus Theophanem, integris Leonem Grammaticum strictim discussit, exque 
fide codd. auxit, emendavit, E Typographia regia, Parisiis, 1655. 

3 S.P.N. THEOPHANIS Chronographia. Leonis grammatici Vitae recentiorum impp. R.P. 
Jacobus Goar [...] latine reddidit, Theophanem notis illustravit [...] R.P. Franciscus 
Combefis [...] iterum recensuit, Ex typographia Bartholomaei Javarina, Venetiis, 1729. 

3 THEOPHANIS Chronographia, ex recensione loannis Classeni, 2 vol., Bonnae, Impensis 
E. Weberi, 1839-1841 (Corpus scriptorum historiae Byzantinae, v. 43-44). În volumul 2 
este publicată și ANASTASII BIBLIOTHECARII Historia ecclesiastica, ex recensione 
Immanuelis Bekkeri. 

3 S.P.N. THEOPHANIS, abbatis Agri et Confessoris, Chronographia, Jacques-Paul Migne, 
Patrologiae Cursus Completus. Series Graeca, tom. 108, Paris, 1863, c. 55-1009 (reeditare: 
Atena, 2000, cu o introducere de P. N. Havaranis). 

Ediţia lui Carl de Boor** este caracterizată de tendinţa excesiv 
de critică (specifică epocii) și de importanţa, poate prea mare, 
acordată amintitei traduceri din secolul al IX-lea în stabilirea 
textului Cronografiei. Semnalarea unor alte manuscrise, apro- 
piate de data redactării, a condus la concluzia că o nouă ediţie ar 
putea rezolva multe dintre chestiunile rămase neclare în ediția 
lui Carl de Boor. 

O lucrare extrem de valoroasă pentru studiul Cronografiei 
este așa-numitul Tezaur, care cuprinde fondul lexical al operei Sf. 
Teofan Mărturisitorul. Tezaurul” a fost publicat î în 1997, fiind 
însoțit ulterior de un indice onomastic detaliat. O bibliografie a 
studiilor despre Cronografie a fost inclusă în traducerea engleză a 
lucrării, aparținând lui Cyril Mango și Roger Scott. Interesul pe 
care lucrarea Sf. Teofan Mărturisitorul îl generează face ca 
numărul unor astfel de studii să crească de la an la an”. 

Cronografia a fost tradusă, parţial sau integral, în mai multe 
limbi moderne: rusă’, engleză?%, germană“, neogreacă“ etc. 


34 'THEOPHANIS Chronographia, recensuit Carolus de Boor, 2 vol., Leipzig, 1883-1885. 
Lucrarea a fost reeditată la Hildesheim, în 1963. 

35 Thesaurus Theophanis Confessoris. Chronographia, ed. B. Coulie, P. Yannopoulos, 
Turnhout, 1997 (Corpus Christianorum, 8. Thesaurus Patrum Graecorum). 

5% Thesaurus Theophanis Confessoris. Supplementum: index nominum, ed. B. Coulie, B. 
Kindt, Turnhout, 2000. 

3 Ruth MACRIDES (ed.), History as Literature in Byzantium. Papers from the Fortieth 
Spring Symposium of Byzantine Studies, University of Birmingham, April 2007, 
Burlington, 2010 (cu o serie de studii despre Cronogrdfie de Stratis Papaioannou, 
George T. Calofonos și Martin Hinterberger). Roger SCOTT, „«The events of every year, 
arranged without confusion»: Justinian and others in the Chronicle of Theophanes 
Confessor”, în: L'écriture de la memoire. La litterarite de Lhistoriographie. Actes du Ille 
Colloque international philologique „Epunvela”, Nicosie, 6-7-8 mai 2004, ed. Paolo 
Odorico, Panagiotis A. Agapitos, Martin Hinterberger, Paris, 2006 (Dossiers byzantins, 
6). Paul SPECK, Kaiser Leon IIl., die Geschichtswerke des Nikephoros und des Theophanes 
und der Liber Pontificalis. Eine quellenkritische Untersuchung, 3 vol., Bonn, 2002-2003 
(IlowiAa Bulavrivă&, 19, 20). 

3: /lemonucv eusanmuiiya Peofana om /]uoknemuana ðo uapeu Muxauna u china ezo 
eofpunakma, B nepeBoae c rpeueckoro B. H. OGonenckoro n È. A. TepnoBckoro, c 
npenncnoBHeMm O. M. Boaanckoro, MockBa, 1884. 

39 The Chronicle of Theophanes. An English translation of anni mundi 6095-6305 (A.D. 
602-813), Philadelphia, 1982 (traducere parțială). The Chronicle of Theophanes Con- 
fessor. Byzantine and Near Eastern History AD 284-813, Oxford, 1997. 

4 Bilderstreit und Arabersturm in Byzanz. Das 8. Jahrhundert (717-813) aus der 
Weltchronik des Theophanes, übers. eingeleitet und erklärt von Leopold Breyer, Wien, 
1964 (Byzantinische Geschichtsschreiber, Bd. 6), prima ediție: Graz, 1957. 

+ Oeopávovç, Xpovoypapla, peráþpaoņ ApxiuavSpirns Avaviaç Kovotévng, 3 vol., 
Aðva, 2007. Această ediție conține în paralel textul bizantin și traducerea sa neogreacă. 

Descoperiri „arheologice” și „epigrafice” în Bizanţ 


O latură mai puțin studiată a istoriei bizantine este cea a 
modului în care erau abordate descoperirile, cel mai adesea în- 
tâmplătoare, aparținând unor epoci trecute; cu alte cuvinte, ceea 
ce am putea numi interesul bizantinilor pentru antichități. 
Departe de a fi ignorate, este clar că antichităților li se oferea o 
semnificație deosebită. Faptul este cât se poate de firesc într-un 
oraș care era, într-o mare măsură, o mare colecţie de antichităţi 
provenite din întregul imperiu. 

De multe ori, cercetătorii moderni au trecut cu vederea in- 
formaţiile - consemnate consecvent în lucrări de tipul Crono- 
grafiei - cu privire la descoperirile de antichităţi. Trebuie însă 
subliniat faptul că fie și numai consemnarea unor astfel de des- 
coperiri dovedește interesul pentru acestea în epocă. Desigur că 
încercarea de interpretare a lor pe care o ofereau uneori autorii 
bizantini a generat frecvent suspiciunile istoriografiei moderne, 
adesea prea critică faţă de astfel de surse. Cu toate acestea, însăși 
încercarea de interpretare a unor monumente, inscripții etc. și 
faptul că acestea nu erau pur și simplu neglijate reprezintă do- 
vada unui interes sincer. Pentru cărturarul bizantin, de exemplu, 
o inscripție antică avea aceeași valoare ca și pentru arheologul 
modern: era un mesaj din trecut, care trebuia sau putea fi 
descifrat și interpretat. 

Oricât ar părea de stranie o astfel de afirmaţie, în Cronografie 
pot fi identificate o serie de pasaje care dovedesc preocupări pe 
care le-am putea numi „epigrafice”. Este un aspect mai puţin 
studiat al culturii bizantine, deși sursele conţin adesea informaţii 
în legătură cu acesta. Desigur, la prima vedere, aceste pasaje ar 
putea părea cu totul străine de ceea ce astăzi numim epigrafie. 
Este vorba despre interpretarea unor descoperiri - în general 
accidentale - de inscripţii aparţinând unor epoci istorice ante- 
rioare. Acestea sunt privite ca „mesaje din trecut” pentru pos- 
teritate, fiind puse în legătură cu evenimentele contemporane 
descoperirii. 

Însă dincolo de interpretarea bizantină a inscripţiilor, este de 
remarcat faptul că acestora li se acorda atenţie și, mai mult, erau 
citite, se încerca „descifrarea” mesajelor transmise de acestea și, 
implicit, a inscripțiilor în sine. În plus, descoperirea inscripțiilor 
era adesea consemnată în scrierile istorice, fiind redat și textul 
acestora. Suportul inscripţiilor nu era considerat doar un simplu 
material care putea fi refolosit în noile construcţii“. 

Interesul bizantin pentru inscripţii nu era o practică nouă, ci 
una transmisă din Antichitate. Acest interes începea cu ins- 
cripţiile din spaţiul public, în primul rând cele oficiale. În peisajul 
urban al Constantinopolului inscripțiile ocupau un loc însemnat, 
cum ar fi cele de pe monumente sau cele de pe zidurile sau 
porțile orașului”. Ulterior, multe dintre inscripţii sunt consemnate 
și adunate, pentru valoarea lor literară, în culegeri, precum ce- 
lebra Antologie greacă**. Alte inscripţii sunt consemnate și în 
culegerile de IIărpia Kwvoravrivouno?ewc” și în scrierile istorice. 

Fascinaţia pe care o exercitau inscripţiile nu se oprea la cele 
grecești sau latine, ci și la cele hieroglifice, al căror înţeles era de 
asemenea tradus și redat. Inscripţii hieroglifice sunt amintite în 
Cronografie în două cazuri, în care se menţionează că acestea au 
fost citite, nefiind considerate ca semne abstracte, ca în epocile 
ulterioare. Ambele cazuri de inscripţii se referă la „litere hie- 
roglifice”. În primul caz este vorba de inscripții găsite cu prilejul 
dărâmării templului lui Serapis din Alexandria“, celebrul Sera- 


* Pentru reutilizarea materialelor antice în perioada medievală și pentru interpretarea 
acestora, v. Michael GREENALGH, The Survival of Roman Antiquities in the Middle Ages, 
http://rubens/new/books_and_papers/survival.publish. Lucrarea se referă mai ales la 
spaţiul occidental, dar sunt oferite exemple și din cel bizantin. 

% Pentru un studiu al chestiunii, v. Charlotte ROUECHE, Written Display in the Late Antique 
and Byzantine City, www.wraith.plus.com/byzcong/plenary/IV/IV_Roueche_ed.pdf. 

+4 Cunoscută și ca Antologia palatină, lucrarea conţine numeroase inscripţii ale unor 
monumente din Constantinopol. 

45 Scriptores originum constantinopolitanarum, recensuit Th. Preger, 2 vol., Leipzig, 1900-1907. 
1% Descoperirea de inscripții, uneori având ca suport plăci din metale prețioase, cu 
ocazia dărâmării deliberate sau accidentale a unor edificii antice este explicabilă prin 
așa-numitele „depozite de fundaţie”, dintre care unele au fost recuperate și de către 
arheologii contemporani. Pentru Alexandria pot fi menţionate tăblițe de aur cu numele 
regelui Ptolemeu al III-lea și al soţiei sale Arsinoe, depuse la fundaţia unui templu 
descoperit în zona orașului antic aflată astăzi sub ape. Frank GODDIO, David FABRE 
(ed.), Egipt's Sunken Treasures, Munchen, Berlin, London, New York, 2008, pp. 140-143. 

peum, în anul 5882; în cel de-al doilea caz, despre un text 
descoperit în urma inundaţiilor din Edesa, în anul 6017%. Ambele 
cazuri sunt interesante probe pentru atestarea cunoașterii scrierii 
hieroglifice în secolele IV-VI d.Hr. 


Termeni privind titulatura imperială în Cronografie 


Sf. Teofan Mărturisitorul folosește, atunci când se referă la 
împăratul bizantin, termenul de foaoievc, atât înainte, cât și 
după domnia lui Heraclius. Desigur, acest fapt nu este surprin- 
zător la autorii de limbă greacă, atât antici, cât și bizantini. 

În acest sens, textul Cronografiei nu oferă date pentru a 
susține teoria formulată de J. Bury și contestată într-o anumită 
măsură de G. Ostrogorski și de către alți autori, cum că Heraclius 
ar fi adoptat faoiievc ca titulatură oficială în jurul anului 627. 

Trebuie observat însă că lucrarea nu menţionează vreo mo- 
dificare terminologică în titulatura imperială în timpul domniei 
lui Heraclius. Desigur, teoria în cauză se referă la titulatura ofi- 
cială și argumentarea acesteia ar trebui să se sprijine în principal 
pe sursele diplomatice și mai puțin pe cele narative. Totuși, 
trebuie remarcat că, la mai puţin de două secole după eveni- 
mente, nu se face nicio menţiune cu privire la o astfel de 
schimbare de titulatură, care se presupune că ar fi produs ecou și 
în sursele narative. În acest sens se poate compara cu menţiunea 
în legătură cu Dioclețian, despre care se remarcă în Cronografie 
că ar fi introdus inovaţii în ceremonialul de la curte”. 

Pentru împărații bizantini mai sunt folosiți, destul de rar, și 
alți termeni: Kaioap, qüyovotoç și AVTOKPĂTWp. AVTokpăTuwp, 


17 „Fiind dărâmat templul lui Serapis din Alexandria, s-au găsit litere hieroglifice având 
formă de cruce, pe care văzându-le credincioșii cei dintre elini, au spus despre cruce că 
înseamnă, potrivit înțelesului literelor hieroglifice, viața ce va veni” - menţiune la anul 
lumii 5882. 

„După ce s-au oprit apele, s-a găsit o placă de piatră pe malul râului, scrisă cu litere 
hieroglifice astfel: «Râul Skirtos îi va zdruncina cu zdruncinări rele pe cei din oraș»” — 
mențiune la anul lumii 6027. 
+9 Menţiunea apare la anul 5793: „Purtat deci de cursul bun al lucrurilor, Dioclețian a 
cerut ca senatorii să i se închine și nu să îl aclame în forma de dinainte. Și-a împodobit 
și încălțămintea cu aur și mărgăritare și pietre prețioase”. 

termenul care era, încă din perioada romană, traducerea oficială 
a lui imperator, apare relativ rar, iar înțelesul său pare a fi în 
multe cazuri cel de „singur stăpânitor”. 

Termenul faoiAeuc nu este însă rezervat suveranilor bizan- 
tini. El este folosit în Cronografie și pentru regii Persiei, monarhii 
etiopieni (ó tv Avfouuirov Booiievc), ai vandalilor din nordul 
Africii, ai hunilor nefthaliţi, cei ai Egiptului antic etc. Cel puțin 
pentru perioada redactării lucrării nu se constată vreo încercare 
de monopolizare a termenului de fooiievc. Totuși, acest termen 
nu este folosit niciodată pentru conducătorii arabi sau bulgari. 
Unii suverani occidentali (vandali, franci) apar ca piš („rege”). 


Torna, torna, fratre 


Un scurt fragment din Cronografie a generat o lungă discuţie 
lingvistică și istoriografică cu privire la modul în care trebuie 
interpretat. Este vorba despre pasajul care conţine cunoscuta 
sintagmă Torna, torna, fratre*. Nu vom încerca să facem aici o 
trecere în revistă a teoriilor, uneori diametral opuse, care au fost 
formulate în legătură cu acest text”. Cu atât mai puţin consi- 
derăm potrivit să formulăm o nouă opinie, care să se adauge unei 
bibliografii deja extrem de bogate. 


5 "THEOPHANIS Chronographia, recensuit Carolus de Boor, vol. l, p. 258: ó ôè 
Kopevrioioc Ev Toi; VĂGIG roù Aï ou kpunrouevoc ğAðe ov ro Maprivo. kai 
xaraAafBaov Tov Xayâ&vov &veroiporarov 6 tò thv nân0bv rov Baphépwv nepiexvoou 
tÀ Open, nporn buiakfi KaT' X&TOV XWpPEî. kai ñv AUTO HEYO TOV EniXEipiov TÒ 
KaTOpOwua, ei yù TVXN Tivi napeopaàn toù EyXeipnuaroc. evoc yàp ov Tov þóprtov 
SaorpEtpavroc, Erepoc Tov Geonornv Tov wou npoobpuwvei tov poprov &vopOoooi t 
TATPOA þwvi: "Topva, TOpva, Ppărep.” Kai O pev KVpioc TNÇ ńpióvov Tv buvnv oùk 
hoðáveto, oi GE Aaoi &KOVOAVTEG KA TOWG NOAEHLOUG ENLOTTIVAL AUTOÎG VNOVONOAVTEG 
ic Guynv etpánnoav, "Topva, Topva” ueyioraic þwvaîç &vakpoalovrec. ó è Xayévoç 
uey&inv ðeiav nepifaAonevoc Gkparâc Eepvyev. kai Tv i5eîv 'Afopouc Te kai 
Pwouatouc &AAniouc Giaâi5pă&oxovrac, un6evăc 6ibkovtroş. 

` Dintre numeroasele studii referitoare la această chestiune, vom menționa 
consideraţiile lui Haralambie MIHĂESCU, La Romanite dans le sud-est de l’ Europe, pp. 
420-429 (unde este discutată și o mare parte a bibliografiei anterioare). De asemenea, 
v. Nicolae-Șerban TANAȘOCA, „«Torna, torna, fratre» et la romanite balkanique au VI“ 
siècle”, în: Revue Roumaine de Linguistique, XXXVIII (1993), 1-3, pp. 265-267. Nicolae 
SARAMANDU, „Torna, torna, fratre”, în: Fonetică și dialectologie, XX-XXI (2001-2002), pp. 
233-252. 

Vom remarca doar faptul că textul în chestiune, deși folosește 
probabil ca izvor un pasaj din scrierea istorică a lui Teofilact 
Simocata (unde apare ca torna, torna), este singurul în care 
sintagma este redată în forma sa completă. Fratre? este deci 
adăugat de autorul Cronografiei, în secolul al IX-lea, cu excepția 
cazului în care am accepta că acesta a folosit un manuscris al 
Istoriei lui Simocata mai complet decât cele păstrate până astăzi 
sau că a utilizat și alte surse pentru acest pasaj. 

În altă ordine de idei, episodul ce conţine sintagma nu pare a 
ridica probleme serioase de interpretare. Este clar că în armata 
bizantină existau vorbitori de latină (în acest caz ar fi atestaţi cel 
puțin doi). Faptul nu este surprinzător, având în vedere că, la 
sfârșitul secolului al VI-lea, vorbitori de latină mai existau, pro- 
babil, și în capitala imperiului. 

Ceea ce trebuie însă remarcat este că discuţiile prilejuite de 
un singur pasaj din Cronografie nu fac decât să sublinieze, încă o 
dată, importanţa acestui izvor istoric bizantin. 


Monumentele Constantinopolului 


Între sursele care oferă date pentru cunoașterea peisajului 
urban, topografiei și monumentelor de artă aflate în Constan- 
tinopol, Cronografia ocupă, prin informaţiile furnizate, un loc 
important. La acestea se adaugă datele privind monumente din 
alte orașe ale imperiului (Alexandria, Antiohia, Rodos). În special 
pentru monumentele publice și pentru statuile constantinopo- 
litane (imperiale și nu numai), în cea mai mare parte pierdute, 
informațiile sunt extrem de prețioase. 


” Fratre nu este transmis de întreaga tradiție manuscrisă a Cronografiei Sf. Teofan 
Mărturisitorul, ci de un număr de 2 din 10, dacă le avem în vedere doar pe cele folosite 
de Carl de Boor în ediţia sa critică. De remarcat că nici Carl de Boor nu preferă forma 
fratre, ci frater. Fratre a fost preferat de către unii comentatori lui frater din celelalte 
manuscrise, probabil ca o formă mai rară, lectio difficilior, după cum remarca 
Haralambie MiHăĂEScU, La Romanite ..., pp. 427-428. Cu privire la termenii de adresare 
în Antichitatea târzie, s-ar putea adăuga, cu privire la utilizarea lui Domine frater, o 
inscripţie, datată în secolul al VI-lea, care conţine sintagma în forma Domino fratri, 
aflată pe peretele unui turn din castrul roman de la Ulmetum, în Dobrogea. Emilian 
POPESCU, Inscripțiile grecești și latine din secolele IV-XIII descoperite în România, 
București, 1976, p. 226, nr. 212 (Domino este considerat de autor nume propriu). 

Sursele narative pentru cunoașterea artei bizantine au fost 
adesea valorificate de istoriografia modernă”. În multe cazuri 
acestea sunt singurele mărturii în legătură cu opere de artă astăzi 
dispărute, dar și, în general, cu ceea ce s-a numit „imaginea 
urbană” a Constantinopolului”*. 

Activitatea seismică, menţionată în mod constant în Crono- 
grafie, a modificat în mare măsură, de-a lungul timpului, peisajul 
urban al capitalei bizantine din secolele IV-VI d.Hr. 

Sf. Teofan Mărturisitorul menţionează operele de artă aduse 
în oraș de Constantin cel Mare”. În acest context, informaţiile 
legate de deteriorarea și distrugerea statuilor din Constantinopol 
nu constituie, probabil, doar un inventar de pagube provocate de 
cutremure. Statuile antice sau romane târzii, aduse în mod 
programatic din tot imperiul pentru a decora noua capitală, de- 
veniseră adevărate monumente-simbol, care făceau orașul să se 
distingă între celelalte și îi confereau un aspect individualizats€, 
imposibil de ignorat, atât de către locuitorii acestuia, cât și, mai 
ales, de vizitatorii din alte locuri. 

În timp, aceste monumente descrise, elogiate, înconjurate de 
diverse legende, vor figura într-o categorie de scrieri care le va fi 
dedicată: Ilaărpia Kwvoravrivoun6iewc, similară cu seria de 
Mirabilia Urbis Romae, care circula în Occidentul medieval. 
Spre deosebire de Ilărpia, Cronografia oferă date cu mult mai 
precise cu privire la inaugurarea sau la distrugerea statuilor din 
Constantinopol. La fel ca în [lărpia însă, menţionarea acestor 


5 Pentru culegeri de astfel de surse, v. Friedrich Wilhelm UNGER, Quellen der by- 
zantinischen Kunstgeschichte, Wien, 1878; Jean Paul RICHTER, Quellen der byzan- 
tinischen Kunstgeschichte, Wien, 1897. 

54 Pentru un studiu detaliat al chestiunii, v. Sarah BASSETT, The Urban Image of Late 
Antique Constantinople, Cambridge, 2004, passim. 

55 „A ridicat și o coloană de porfir și pe ea o statuie a lui, din locul unde a început să 
zidească orașul, în partea de Apus a porţii ce ieșea spre Roma; a împodobit orașul și a 
adus în el din toate provinciile și orașele orice lucrare se afla spre înfrumusețare și 
statui, și din bronz, și din marmură” - menţiune la anul lumii 5821. 

55 Cf. Cyril MANGO, „Antique statuary and the Byzantine beholder”, în: Dumbarton 
Oaks Papers, 17 (1963), pp. 53-75. Sarah Guberti BASSETT, „«Excellent Offerings»: the 
Lausos Collection in Constantinople”, în: The Art Bulletin, vol. 82 (2000), pp. 6-25. 
Jelena BOGDANOVIĆ, „Sculpture in Constantinople”, 2008, Eyxukhonail6era Melĉovoç 
EXAnviouoy, Kwvoravrivoynoin, http://www.ehw.gr/l.aspx?id=1094i. 

5 http://www.thelatinlibrary.com/mirabilia.html. 

statui, cel mai adesea imperiale, redă interesul pe care acestea îl 
provocau între cărturarii bizantini. Deteriorarea și distrugerea lor 
treptată, care atrăgea modificarea peisajului urban, erau consi- 
derate lucruri demne de consemnat. 

Cronografia oferă date cu privire la numeroase statui impe- 
riale, precum cele ale lui Constantin cel Mare, Teodosie cel Mare, 
Arcadius, Eudoxia etc. Despre statuia Eudoxiei se menţionează 
faptul că era din argint”, fapt care ar explica în parte dispariţia 
multor monumente, având în vedere faptul că argintul și bronzul 
atrăgeau adesea încercări de „reciclare” și valorificare economică. 
În acest context se înscriu informaţiile despre bronzul colosului 
din Rodos, care ar fi fost vândut de către arabi unui negustor din 
Damasc. Cantitatea de bronz era semnificativă și pentru 
transportul ei au fost necesare numeroase cămile. Informaţia 
legată de colosul din Rodos a fost reluată și de către Constantin 
Porfirogenetul în lucrarea adresată fiului său Romanos, cunos- 
cută în general sub titlul De administrando imperio. Colosul, 
pentru care fusese folosit bronzul din helepolul construit de 
Demetrios Poliorcetul pentru a asedia Rodosul, se prăbușise încă 
din Antichitate, dar resturile sale erau probabil încă vizibile și 
spectaculoase. În lipsa interesului constant pentru Antichitate al 
autorilor bizantini, informaţiile despre astfel de monumente ar fi 
fost pierdute în totalitate. 

Informații despre monumente apar în Cronografie în diferite 
contexte: ridicarea unor statui, distrugerea lor, dar și „captu- 
rarea” acestora de către „barbari”. Tot de către „barbari”, în acest 
caz de către bulgari, au fost capturate și operele de artă care 
împodobeau hipodromul din cartierul Sfântul Mamas. 

Interesantă este și terminologia bizantină pentru statui. 
Pentru cele imperiale este folosit în general termenul &văpiăc. 
Termenul ei$wAov este rezervat pentru statuile păgâne de cult. 
Un alt termen folosit este Zoavov. 

De o deosebită importanţă, inclusiv în contextul conflictului 
cu iconoclaștii, este menţionarea unei statui a Mântuitorului”. 


5 Menţiunea este la anul lumii 5898 (406 d.Hr.). 
59 Menţiunea este la anul lumii 5854 (346 d.Hr.): „În Cezareea lui Filip, cea [numită] 
acum Paneas, de unde se trăgea femeia cea cu scurgere de sânge, era o statuie a 

Notă asupra traducerii 


Traducerea în limba română a unei lucrări cum este Cro- 
nografia a ridicat o serie de probleme specifice în privința redării 
numelor proprii. Pe de-o parte, există o tradiţie foarte veche de 
traduceri din cronografele redactate în limba greacă, tradiţie care 
în literatura română veche datează de la începutul secolului al 
XVII-lea. Astfel de lucrări au circulat atât sub forma unor 
traduceri directe din cronistica bizantină și post-bizantină, cât și 
prin intermediar slav. 

Pe de altă parte, bizantinologia românească a încercat să 
impună o serie de forme pentru numele proprii ale epocii pe care 
o acoperă Cronografia. De asemenea, pe lângă izvoarele bizan- 
tine istorice sau de altă natură, există un număr relativ important 
de traduceri în limba română din lucrările patristice și ale 
scriitorilor bisericești. Acestea, și ele cu o veche tradiţie, au intro- 
dus un vocabular specific, precum și un mod de redare a numelor 
proprii provenind din limba greacă. 

O privire, chiar și sumară, asupra modului în care redarea 
numelor proprii a fost abordată în sursele istorice bizantine 
traduse până acum în limba română arată că nu a fost respectată 
o metodă care să fie aplicată în mod consecvent. Acest lucru este 
rezultatul a numeroși factori, dintre care cel mai important se 
referă la influenţele diverse care s-au exercitat asupra limbii. 
Astfel, în privința redării numelor proprii din sursele bizantine, 
vechii influențe slavone și neogrecești i s-a suprapus cea a lim- 
bilor moderne occidentale - în special a francezei -, dar și cea 
promovată de studiile clasice. 

Cum nu a fost formulat încă un sistem coerent de transpu- 
nere în limba română a numelor proprii bizantine - și, de altfel, 


Domnului în fața casei acesteia, pe care, după obiceiul neamurilor, a ridicat-o în semn 
de mulțumire. Neevlaviosul lulian a poruncit ca aceasta să fie doborâtă. [Lucru] care s-a și 
făcut, târând elinii statuia ca și cum ar vrea să o ia în batjocură și ridicând în locul 
acesteia un chip în numele lui Iulian. Însă creștinii au luat acea statuie și au așezat-o 
într-o biserică. lar chipul Apostatului, coborând foc din cer, l-a pârjolit. La baza statuii 
creștea o plantă care proteja de orice boală, care l-a mânat spre invidie pe apostatul 
lulian să distrugă statuia Domnului”. 

nici a celor neogrecești - care să poată fi aplicat în mod con- 
secvent în traduceri, numele proprii sunt redate în general într-o 
manieră pe care am putea-o numi „mixtă”*. 

În privinţa sistemului adoptat pentru antroponime și topo- 
nime în prezenta traducere a Cronografiei, am optat tot pentru 
unul care să țină seama de diferitele influențe menţionate ante- 
rior. Aceeași tradiţie a traducerilor românești de scrieri bizantine 
nu a permis transliterarea unitară a tuturor numelor proprii după 
același.sistem”. 

Am considerat că traducerea va trebui să reflecte faptul că 
textul original este în limba greacă, evitând din această cauză, pe 
cât posibil, formele latinizate ale unor nume proprii, atât de 
frecvente în practica bizantinologiei românești, dar și a celei 
occidentale. 

Am căutat, pe cât posibil, să evităm „traducerea” în limba 
română a numelor proprii și, de asemenea, am evitat să oferim 
forme românești pentru orice nume, indiferent de frecvenţa sa în 
limba română actuală. Am evitat, în special, „traducerea” nu- 
melor de familie sau a supranumelor (ca de exemplu: Kvapevq), 
oferind în notă sensul acestora, acolo unde a fost cazul. 

Numele proprii negrecești (arabe, persane, gotice etc.) au 
fost transcrise în forma lor grecească. O excepţie a fost făcută 
pentru o serie de nume latine, dintre care unele intrate în uzul 
curent al limbii române (Constantius, Constans etc.). 

Tot o excepţie de la cele expuse mai sus sunt o serie de nume 
proprii care au echivalente larg folosite în limba română (ex. 
Constantin, loan, Gheorghe, Pavel etc.), categorie care include și 


% Pentru o serie de consideraţii extrem de utile cu privire la redarea diferitelor nume 
proprii, în special aparţinând Antichității clasice greco-romane, pornind de la cazul 
textelor lui Odobescu, v. Alexandru Avram, „Introducere”, în: Alexandru ODOBESCU, 
Opere, vol. V, Scrieri arheologice, partea 1, București, 1989, pp. 76-77. 

ĉ Traducerea engleză publicată în 1997 de Cyril Mango și Roger Scott pune accentul 
într-o mare măsură pe transliterare - evident, urmând pronunția greacă clasică -, fără 
a putea renunţa însă total la echivalentele engleze ale unor nume proprii. 

“ pentru numele arabe care apar în Cronografie, o redare corectă în transliterare 
modernă a acestora ar fi ridicat în primul rând probleme de identificare proso- 
pografică. Cyril Mango și Roger Scott oferă în ediția engleză din 1997, în note, forma 
arabă în transliterare latină a numeroase astfel de nume. De altfel, forma greacă a 
acestor nume prezintă interes din punct de vedere lingvistic. 

numele unor personalități care apar în Cronografie și ale căror 
nume au o formă bine stabilită în română. De asemenea, a fost 
folosită forma uzuală în limba română a unor toponime: 
Cezareea, Libia, Moesia, Illyricum, Cyzic etc.). Pentru antro- 
ponimele și toponimele consacrate în limbajul teologic creștin 
ortodox românesc, am urmat sugestiile Departamentului de carte 
Patristică al Patriarhiei Române cu care am colaborat la defi- 
nitivarea textului pentru publicare. 

În privinţa notelor explicative, am încercat să limităm pe cât 
posibil volumul și numărul acestora, dând prioritate textului 
izvorului istoric. O altă categorie de note sunt cele cu caracter 
filologic, în care am consemnat unele particularități de vocabular 
prezente în Cronografie, precum și o serie de variante de 
traducere. 


Mihai ȚIPĂU 


% Soluţia adoptată nu este neapărat și singura posibilă. De exemplu, odată cu trecerea 
de la alfabetul chirilic la cel latin și, ulterior, cu înlăturarea tendinței latiniste în orto- 
grafie, româna a pierdut litera v, care inițial a fost redată prin „th”, pentru a fi înlătu- 
rată total prin simplificarea ortografiei. Acest lucru a avut impact asupra transpunerii 
unor nume ca 0e66wpos sau Owuáç. 


A CELUI ÎNTRE SFINŢI 
PĂRINTELUI NOSTRU TEOFAN, 
egumen la Agros și Mărturisitor', 


Cronografie 
pentru 528 ani 


Începând din primul an al lui Dioclețian 
până în cel de-al doilea an 
al lui Mihail și Teofilact, fiul său, 
adică din cel de-al 5777 an al lumii până la anul 6305, 
după alexandrini, iar după romani, 6321. 


Prefaţa Cronografiei 


Fericitul avvă Gheorghe, care a fost și singhel al preasfinţitului 
patriarh Tarasie al Constantinopolului, fiind un bărbat distins și 
foarte învăţat, citind mulți cronografi și istoriografi și cercetându-i 
pe aceștia cu grijă, a scris cu exactitate o scurtă cronografie de la 
Adam până la Dioclețian, împăratul și prigonitorul creștinilor, sta- 
bilind exact anii cu multă cercetare și rezolvând diferenţele dintre 
aceștia și îndreptând și rânduind ca nimeni altul înaintea lui. lar 
vieţile și anii împăraților din vechime din toate neamurile le-a scris 
și după putere i-a înfățișat cu exactitate pe arhiereii marilor și 
ecumenicelor tronuri, adică ai Romei, Constantinopolului, Alexan- 
driei, Antiohiei și Ierusalimului, pe cei care au păstorit Biserica în 
dreapta credinţă și pe aceia dintre arhierei care au condus în eres, 
tâlhărește, precum și anii în care au fost aceștia. Pentru că pe el l-a 
ajuns sfârșitul vieții și nu a reușit să își ducă la capăt scopul său, ci, 
precum am spus mai înainte, scriind până la Dioclețian, a lăsat viața 


' În ediţia lui Carl de Boor, titlul este: A lui Teofan, păcătosul monah și egumen la Agros 
și Mărturisitor. Am optat pentru titlul din ediţiile anterioare. 

de aici și s-a mutat către Domnul în credința cea dreaptă, ne-a lăsat 
nouă, ca unor prieteni adevăraţi, cartea neterminată pe care a alcă- 
tuit-o și ne-a dat îndemnuri să completăm cele ce lipsesc. 

lar el, rugându-ne mult să nu zăbovim și să lăsăm lucrarea 
neterminată, a stăruit ca să ne apucăm de aceasta. Din care cauză, 
pentru a-i face lui ascultare, fiind nevoiţi să întreprindem cele mai 
presus de noi, am depus un efort nu mic. Căci, căutând și noi multe 
cărți, după puterea noastră, și cercetându-le, am scris după putință 
această cronografie de la Dioclețian până la împărăţia lui Mihail și a 
fiului său, Teofilact, cu împărații și patriarhii și faptele acestora, 
împreună cu anii, necompunând nimic de la noi, ci alegând din ve- 
chii istorici și logografi, la locul lor în rânduiala fiecărui an, așezând 
faptele acestora, pentru ca cei care vor citi să știe în ce an al fiecărui 
împărat s-a săvârșit o faptă [anume] - fie de război, fie bisericească, 
fie politică, fie legată de popor ori vreo alta. 

Că nu puţin folos culege, după cum știu, cel care citește faptele 
celor vechi. lar dacă cineva va găsi folos în această trudă a noastră, 
să dea cuvenita mulțumire lui Dumnezeu. Și pentru noi, cei lipsiți 
de învățătură și păcătoși, să se roage Domnului. Dacă vor găsi vreo 
lipsă, să o socotească pe aceasta ca o urmare a lipsei noastre de 
învățătură și a încetinelii minţii noastre celei scăzute și să ne ierte 
pe noi, pentru Domnul. Căci lui Dumnezeu Îi este iubit [lucrul] cel 
făcut după putere. 


Impreună, în același timp, au domnit Dioclețian și Maximian 
Herculius. 


Copiii acestora: 


Ai lui Maximian 


Maxentius, care Teodora, care s-a căsătorit Fausta, soţia 
a fost tiran la Roma cu Constantin”, tatăl lui lui Constantin 
Constantin cel Mare, cel Mare 


născut acestuia de prima soție, Elena 


? De fapt Constantius. 

Renunțând ei” la împărăție, cezarii numiţi de ei au domnit 
amândoi în același timp. [Acești doi cezari erau:] Maximian Gale- 
rius, ginerele lui Dioclețian, soțul fiicei sale, Valeria, și Constantius, 
care, căsătorindu-se 

cu Teodora, fiica lui Herculius, iar din Elena cea de Dumnezeu 

i s-a născut iubitoare i s-a născut 


| | | Constantin cel Mare 


Constantius, Anaballianus Constantia, | 

tatăl lui Gallus și soția lui Licinius iar acestuia, din Fausta, 

al lui lulian Apostatul fiica lui Herculius, i s-a 
născut: Crispus, 
Constantius, Constantin, 
Constans, Elena (soția lui 
lulian Apostatul). 

CRONOGRAFIA 


De la Dioclețian până la Mihail împăratul și fiul său, Teofilact 
Anii lumii 5777*. De la dumnezeiasca Întrupare: 277 ani. 


Împăratul romanilor Dioclețian, ani 20.15. Împăratul perșilor 
Uarraches, ani 17.15. Al XXIX-lea episcop al Romei, Gaius, ani 15.7. 
Al XXVIII-lea episcop al Ierusalimului, Hymenaios, ani 24.13. Al 
XVI-lea episcop al Alexandriei, Theonas, ani 19.1. Al XIX-lea episcop 
al Antiohiei, Tyrannos, ani 13.2. 


3 Dioclețian și Maximian Herculius. 

4 În Cronografie sistemul de datare este complex. Evenimentele care corespund fiecărui 
an sunt precedate de următoarele date: anul de la facerea lumii (după era alexandrină), 
anul de la Hristos, numele și anii de domnie ai împăraților romani și ai regilor perși, 
numele și anii de păstorie ai episcopilor Romei, Constantinopolului, Alexandriei, An- 
tiohiei și Ierusalimului. Este menţionat numărul total al anilor de domnie sau păstorie, 
precum și anul corespunzător evenimentelor relatate. Aceste informaţii sunt redate 
uneori în forma completă, iar alteori în cea prescurtată (o serie de numere reprezen- 
tând anul de domnie pentru împărații romani și regii perși și anul de păstorie al 
episcopilor, în ordinea menţionată anterior). De asemenea, sunt amintite schimbările 
de împărați, regi și ierarhi înaintea relatării evenimentelor din anul în care acestea au 
loc. În câteva cazuri de la începutul Cronografiei, pentru anumiţi ani nu sunt relatate 
evenimente, fiind consemnate doar numerele corespunzătoare sistemului de datare 
amintit. 

” Cifra ı reprezintă primul an de domnie al lui Dioclețian (dintr-un total de 20 de ani). 

2.16.8.14.12.3. 
3.17.9.15.13.4. 


Împăratul perșilor Uararanes: 1 an. 
4.1.10.16.14.5. 


În acest an, Dioclețian l-a făcut pe Maximian Herculius părtaş al 
împărăției sale, în al patrulea an al [domniei] sale. 


Al VII-lea împărat al perșilor, Narses: 8 ani. 
5.1.11.17.15.6. 


6.2.12.18.16.7. 


În acest an, Dioclețian și Maximian Herculius au dărâmat la 
pământ Obusiris€ şi Koptos, oraşe din Teba Egiptului, pentru că se 
rázvrătiserá împotriva stăpânirii romane. 


7.3.13.19.17.8. 
8.4.14.20.18.9. 
9.5.15.21.19.10. 


În acest an, Dioclețian și Maximian Herculius i-au făcut cezari 
pe Constantius și pe Maximian Galerius”. Dioclețian și-a dat fiica de 
soţie lui Galerius, iar Maximian și-a căsătorit pe fiica sa, Teodora, cu 
Constantius, chiar dacă amândoi aveau soţii, pe care le-au înde- 
părtat din dragostea față de împărați. 


Episcopul Romei Marcelin: 2 ani. 
Episcopul Alexandriei Petru Martirul: u ani. 
10.6.1.22.1.n. 


În acest an, Alexandria, împreună cu Egiptul, dusă la răzvrătire 
de către Ahile, nu a putut face față atacului roman, în timpul căruia 
mulți au căzut, fiind judecaţi cei care au pricinuit răzvrătirea. 


6 Sau Busiris, oraș în Egipt; v. The Chronicle of Theophanes Confessor. Byzantine and 
Near Eastern History AD 284-813, p. 7 (în continuare, prescurtat The Chronicle). 

7 Dioclețian instaurează sistemul tetrarhiei, imperiul fiind condus de doi auguști, 
secondați de doi cezari. 

11.7.2.23.2.12. 


În acest an, Dioclețian și Maximian Herculius au ridicat o 
prigoană mare și îngrozitoare împotriva creștinilor și au făcut multe 
miriade de martiri, născocind tot felul de cazne și lucrând multe 
răutăţi; despre acestea va putea afla cineva mergând la cea de-a opta 
carte a Istoriei bisericești” aparținând lui Eusebiu al lui Pamphilos. 


Anii lumii 5788. De la dumnezeiasca Întrupare: 288 ani. 


Împăratul romanilor Dioclețian, ani 20.12. Al VII-lea împărat al 
perșilor, Narses, ani 8.8. Al XXX-lea episcop al Romei, Eusebiu, an 
1.1. Al XXVIII-lea episcop al Ierusalimului, Hymenaios, ani 24.24. Al 
XVII-lea episcop al Alexandriei, Petru, ani 1.3. Al XIX-lea episcop al 
Antiohiei, Tyrannos, ani 13.13. 

În acest an, Amandos și Aelianus au făcut o revoltă în Galii și, 
mergând Maximian Herculius, i-a învins. Dar și Crassus s-a răsculat 
și a luat Britania și cei cinci Gentiani [au luat] Africa și Ahile 
Egiptul. Și pe Crassus, după ce a ocupat trei ani Britania, l-a învins 
eparhul Asclepiodotos. În Galii, norocul i s-a schimbat degrabă 
cezarului Constantius, pe neașteptate. Căci în șase ceasuri ale 
aceleiași zile s-a văzut și învins, și s-a arătat și învingător. Căci, mai 
întâi, alanii au împresurat armata lui Constantius și au urmărit-o 
până la ziduri. lar el a venit în urma oștirii, fugind cel din urmă. Și 
pentru că s-au închis porţile, nu a putut să intre în spatele zidurilor, 
iar dușmanii și-au întins mâinile să îl prindă, dar [romanii], cobo- 
rând funii de pe ziduri, l-au ridicat în sus. Ajungând înăuntru și în- 
curajând armata, a ieșit împotriva alanilor și a obţinut o victorie 
strălucită, doborând 6ooo dintre ei. lar Maximian Herculius i-a bi- 
ruit în Africa pe cei cinci Gentiani și Dioclețian l-a înfrânt pe Ahile 
la Alexandria. Împreună cu el a fost și Constantin, fiul lui Constan- 
tius, care era foarte tânăr și s-a remarcat în războaie. Dioclețian, 
văzând acest lucru, mișcat de invidie, se gândea să îl omoare prin 
viclenie. Însă Dumnezeu l-a salvat pe acesta în chip minunat și l-a 
dat înapoi tatălui său. 


8 Despre persecuțiile dezlănțuite de Dioclețian și Maximian, v. EUSEBIU DE CEZAREEA, 
Scrieri, partea întâi: Istoria bisericească. Martirii din Palestina (PSB 13), traducere, 
studiu, note și comentarii de Pr. prof. T. Bodogae, Editura Institutului Biblic și de 
Misiune al Bisericii Ortodoxe Române, București, 1987, pp. 313-339. 

Împăratul perșilor Hormisdas: 6 ani. 

Episcopul Romei Miltiades: 4 ani. 

Al XXIX-lea episcop al Ierusalimului, Zabdas: 10 ani. 
13.1.1.1.3.14. 


În acest an, stratopedarhul” Veterius i-a asuprit nu foarte tare pe 
creștinii din armată, pornindu-se de atunci persecuția împotriva tuturor. 


Al XX-lea episcop al Antiohiei, Vitalie: 6 ani. 
14.2.2.2.4.1. 


15.3.3.3.5.2. 
16.4.4.4.6.3. 


a. j 2310932 în A i „Ji i 


Al XXXII-lea episcop al Romei, Silvestru: 28 ani. 
17.5.1.5.7:4- 


În acest an, Maximian Galerius a fost trimis de către Dioclețian 
împotriva lui Narses, regele perșilor, care pe atunci invadase și de- 
vasta Siria. Și, întâlnindu-l, este învins în prima luptă lângă Kalli- 
nikos și Karras. Întorcându-se din fugă, l-a întâlnit pe Dioclețian, 
care era purtat într-un car. Acesta nu l-a primit pe cezar în formația 
sa, lăsându-l mai mult să alerge pe jos, înaintea carului. După aceea, 
adunând din nou forțe, cezarul Maximian Galerius a fost trimis să se 
lupte cu Narses și s-a bucurat de noroc bun, îndrăznind și făcând câte 
nimeni altcineva. Pe Narses l-a alungat până în Persia cea mai 
dinăuntru și i-a măcelărit toată tabăra, a pus mâna pe soțiile, copiii și 
surorile acestuia și pe tot ceea ce acela ducea cu el, comori bănești, și 
pe cei străluciți dintre perși, pe care, revenind Dioclețian prin Meso- 
potamia, i-a primit cu bucurie, cinstindu-i. Și fiecare în parte și toți 
aceștia împreună, luptându-se cu mulți barbari, au înfăptuit multe. 

Purtat deci de. cursul bun al lucrurilor, Dioclețian a cerut ca 
senatorii să i se închine și nu să îl aclame în forma de dinainte. Și-a 
împodobit și încălțămintea cu aur și mărgăritare și pietre preţioase. 

Constantin, fiul lui Constantius, se afla în Orient și în Palestina, 
cugetând cele ale creștinilor. Maximian Galerius, văzându-l pe 
acesta cum înainta prin înțelepciunea sufletului și forța trupului și 
inteligenţa în cele ale învățăturii, primind oracole că acesta va fi 


stii i 


? Termenul are sensul de „comandant al taberei militare” sau „comandant al armatei”: 

risipitor al tiraniei și al dogmelor lui, s-a gândit să îl ucidă prin vi- 
clenie. [Constantin], aflând viclenia prin purtare de grijă divină, ca 
și David, a obținut scăparea prin fugă, salvându-se lângă tatăl său, 
mulțumind mult împreună cu acesta lui Hristos, Cel Care l-a salvat. 


18.6.2.6.8.5. 


În acest an, Maximian Galerius a fost convins de vrăjitorul 
Theoteknos' să jertfească demonilor și să primească oracole. Cobo- 
rând Theoteknos în peșteră, i-a dat acestuia un oracol să pornească 
prigoană împotriva creștinilor. Și a plăsmuit [așa-numitele] „memo- 
rii ale Mântuitorului” și le-a trimis peste tot spre ocară și a poruncit 
învăţătorilor de carte să le predea copiilor, propunându-și să batjo- 
corească taina noastră”. 


Al IX-lea împărat al perșilor, Sabores: 70 ani. 
19.1.3.7.9.6. 


În acest an au fost date porunci împărătești să fie dărâmate 
bisericile lui Hristos și să fie arse cărțile divine, iar preoții și toți 
creștinii să fie dați chinurilor și să fie obligaţi să jertfească idolilor. 
Şi a fost această prigoană mai îngrozitoare decât toate, săvârșindu-se 
nenumărați martiri. 


20.2.4.8.10. 


În acest an, Dioclețian și Maximian Herculius, din rătăcirea 
minții, au renunţat la împărăție, îmbrăcând veșmânt de om obiș- 
nuit. Dioclețian a trăit ca om obișnuit în orașul Salona din Dalma- 
ţia, iar Maximian Herculius în Lycaonia, săvârșind mai întâi la Roma 
o ceremonie triumfală, în care mergeau înainte mulțimea de care a 
lui Narses și soțiile, surorile și copiii acestuia. După aceea, retrăgân- 
du-se, trăiau ca oameni simpli, punând în locul lor să domnească: în 
Răsărit pe Maximian Galerius, iar în Apus pe Constantius, care, 
mulțumindu-se cu o mică parte a stăpânirii, era foarte blând și bun 
în purtare și nu se gândea deloc la trezorerie. Mai mult, voia ca 
supușii să aibă tezaure, și atât era de reținut în privința posesiunii 
banilor, încât, făcând serbări pentru tot poporul și cinstind pe mulți 


'* Despre Theoteknos, v. EUSEBIU DE CEZAREEA, Istoria bisericească, pp. 342-343, 359. 
" Despre acestea, v. EUSEBIU DE CEZAREEA, Istoria bisericească, p. 344. 

dintre prieteni la banchete, a fost iubit mult de către gali, compa- 
rându-l cu cruzimea lui Dioclețian și cu [înclinația spre] ucidere a 
lui Maximian Herculius, de care au scăpat datorită lui. 

Constantius s-a săvârșit în Britanii, împărățind unsprezece ani, 
proclamându-l în locul lui împărat pe Constantin, fiul său cel dintâi 
născut, încă de când trăia, în fața întregului popor, fiind împrejur și 
ceilalți copii ai lui din același tată, adică Constantin, Constantius și 
Anaballianus, cel numit și Dalmatios, născut din Teodora, fiica lui 
Herculius. Căci Constantin era al Elenei, soția de dinainte a lui 
Constantius. lar Constantius, tatăl acestora, era nepot de fiică al lui 
Claudius împăratul”. Galerius era ginerele lui Dioclețian, [soţul] 
fiicei lui, Valeria. 

Atunci Maximian Galerius, venind împotriva Italiei, a rânduit doi 
cezari și l-a pus pe propriul fiu, Maximinus, în Răsărit, iar pe Severus 
în Italia. Dar soldaţii din Roma l-au proclamat împărat pe Maxentius, 
fiul lui Maximian Herculius. Din care cauză, Herculius, cuprins din 
nou de dorinţa de a împărăţi, pe de o parte a încercat să îl dea jos pe 
propriul său fiu, Maxentius, iar prin viclenie a căutat să îl ucidă pe 
ginerele său, Constantius*?. Dar încercarea împotriva fiului său a fost 
împiedicată de soldaţi. lar în cea împotriva ginerelui, fiind deconspi- 
rat de către fiica sa, Fausta, a fost omorât acţionând în chip rău. 

Eusebiu din Cezareea spune că Dioclețian, devenind nebun, a 
renunțat împreună cu Herculius la împărăție, începând să trăiască 
ca un om obișnuit. Și unul și-a sfârșit viața în spânzurătoare, iar 
Dioclețian s-a ofilit consumat de o boală lungă'?. Ghelasie, episcopul 
aceleiași Cezarei, spune că, răzgândindu-se și vrând din nou să îm- 
părăţească, au fost omorâţi prin votul comun al senatului. Întâm- 
plându-se deci acestea între timp și săvârșindu-se Constantius, cel 
care cugeta precum creștinii, împărăţia, după cum am spus înainte, 
au dobândit-o Constantin Augustul și Maximian Galerius. 


Anii lumii 5707. De la dumnezeiasca Întrupare: 297 ani. 


Împăratul romanilor Constantin, ani 32.1. Al IX-lea împărat al 
perșilor, Sabores, ani 70.3. Al XXXII-lea episcop al Romei, Silvestru, 


" Claudius II Gothicus. 

3 Probabil Constantin, care era căsătorit cu Fausta, fiica lui Maximian Herculius, v. The 
Chronicle, p. 18. 

1 Cf. EUSEBIU DE CEZAREEA, Istoria bisericească, p. 339. 

ani 28.5. Al XXX-lea episcop al Ierusalimului, Zabdas, ani 10.9. Al 
XVII-lea episcop al Alexandriei, Petru Martirul, ani n.n. Episcopul 
Antiohiei, Philogonos, ani 5.1. 


În acest an, Constantin cel preasfânt și foarte creștin a devenit 
împărat al romanilor în Galia și Britania. În același an au domnit 
împreună cu el aceștia patru: Maximian Galerius, împreună cu cei 
doi cezari, Severus și Maximinus, fiul lui Galerius, și Maxentius, fiul 
lui Herculius, proclamat împărat în Roma de către soldaţi. Aceștia 
s-au grăbit să se depășească unul pe celălalt în prigoana împotriva 
creștinilor. Tiranul Maxentius, împărăţind în chip nelegiuit în Roma, 
săvârșea răutăți îngrozitoare, adultere cu soțiile celor cu ranguri, 
ucideri și jafuri și toate câte sunt asemenea acestora. lar în Răsărit, 
Maximinus înfăptuia răutăţi și mai mari, două rele mari umplând 
Răsăritul și Apusul și întețind prigoana împotriva creștinilor. 

Atunci romanii l-au proclamat cezar și pe Licinius, datorită lui 
Constantin, pentru că era cumnatul acestuia, din partea surorii [lui], 
Constantia, și se prefăcea că are evlavie ca a noastră, pentru că Se- 
verus se săvârșise. 

În același an, lui Petru, episcopul Alexandriei, care era în tem- 
niță din porunca lui Maximian Galerius și a fiului său, Maximinus, i 
s-a tăiat capul, fiind martirizat cu slavă. Acesta l-a excomunicat pe 
Arie, care era diacon în biserica lui; care, după aceea, susținând o 
rea erezie, i-a îndepărtat pe mulți de la evlavie. Și mulţi alții, în 
timpul acestor tirani, și-au pus pe cap coroana mucenicească pentru 
Hristos. Aceștia sunt Phileas, episcopul [cetății] Thmuis din Egipt, 
Peleus și Neilos, episcopi din Egipt, Antim, episcopul Nicomidiei, 
Tyrannion, episcopul Tirului, Silvanus, episcopul Emesei, Silvanus, 
episcopul Gazei, Lucian, preotul din Antiohia, Zenobios, episcopul 
Sidonului, Pamphilos, preotul din Cezareea, și alţii nenumărați”. 

Acest Maximian Galerius era înnebunit după femei atât de mult, 
încât cei supuși lui se gândeau unde să își ascundă soțiile, fiind 
cufundat în înșelarea amăgitorilor demoni, nesuportând să guste 
nicio mâncare fără [consultarea] oracolului. Acesta a poruncit să se 
facă o nimicire a creștinilor, nu atât din cauza lipsei lui de evlavie, 
cât pentru a le răpi acestora avuţiile. Însă asupra sa a venit justiția 
divină pentru desfrânarea cea fără măsură și pentru răul de nesu- 


'5 Despre acești martiri, v. EUSEBIU DE CEZAREEA, Istoria bisericească, pp. 322-323, 329-330. 

portat împotriva creștinilor. Căci i-a apărut o ulceraţie gravă la nivelul 
mădularului desfrânării, care era dincolo de orice ajutor omenesc, se 
răspândea și părţile erau afectate de viermi; el fiind și foarte corpolent. 

Acesta, gândind că este lovit pentru omorurile nelegiuite, a scris 
porunci în toate locurile pentru creștini, ordonând să facă totul cum 
vor și să se roage pentru el'€. Întâmplându-se aceasta, îndată s-a vin- 
decat, împotriva așteptărilor, de suferința cea foarte gravă, prin ru- 
găciunea creștinilor. Nici închizându-se bine rana, mai rău a înne- 
bunit, făcând lucruri nelegiuite. Îndată însă s-au abătut la un loc 
războaie și răzvrătiri, foamete, epidemii și secete, încât cei vii nu 
ajungeau ca să îi îngroape pe cei morţi. Fulgere și [lucruri] înfrico- 
șătoare” s-au dezlănţuit, încât fiecare avea grijă numai de sine și 
multe din lucruri au rămas nefăcute. 


Episcopul Ierusalimului Hermon: 9 ani. 
Episcopul Alexandriei Achillas: 1 an. 
2.4.6.1.1.2. 


Al XIX-lea episcop al Alexandriei, Alexandru: 23 ani. 
3.5.7.2.1.3. 


4.6.8.3.2.4. 
5.7.9.4.3.5. 


În acest an a fost hirotonit Mitrofan, episcopul Bizanțului. 


Episcopul Antiohiei Paulin: 5 ani. 
6.8.10.5.4.1. 


În acest an, Constantin cel preasfânt s-a ridicat pentru înlătu- 
rarea tiranilor. Maxentius necredinciosul, făcând o punte din nave 
peste râul care curge pe lângă cetatea Romei, s-a îndreptat împo- 
triva lui Constantin cel Mare. Acesta [din urmă] se temea de vrăji- 
toriile lui Maxentius, care tăia prunci pentru a face ghiciri ale viito- 
rului ce nu se cuvin. Aflându-se în multă neliniște, i s-a arătat la 
ceasul al șaselea al zilei Cinstita Cruce făcută din lumină, având 


'5 Textul edictului lui Galerius este redat în EUSEBIU DE CEZAREEA, Istoria bisericească, 


pp. 337-338. 
'7 În text: p6fnrpa. 

inscripția: „În aceasta vei învinge”. Apoi, arătându-i-se Domnul în 


viziune noaptea, i-a spus: „Folosește ceea ce ți s-a arătat și vei în- 
vinge!” Atunci a facut o cruce de aur, care este până astăzi, și a 
poruncit să meargă înaintea lui în luptă. 

Având loc o luptă, au fost învinși cei ai lui Maxentius, cei mai 
mulți fiind omorâţi”. Maxentius a fugit cu ceilalți, însă podul s-a 
sfărâmat prin putere divină și s-au scufundat în râu ca odinioară 
Faraon cu toată armata lui, încât râul s-a umplut de cai și călăreți 
înecați. lar cetățenii Romei, care se rugaseră ca Marele Constantin 
să învingă spre folosul lor, scăpați de tirania vicleanului Maxentius, 
au pus cununi în oraș și l-au întâmpinat cu bucurie pe Constantin 
cel învingător, alături de Crucea cea aducătoare de biruință, acla- 
mându-l pe acesta ca salvator. 


Anii lumii 5803. De la dumnezeiasca Întrupare: 303 ani. 


Împăratul romanilor Constantin, ani 32.7. Împăratul perșilor 
Sabores, ani 70.9. Al XXXII-lea episcop al Romei, Silvestru, ani 28.1. 
Al XXXI-lea episcop al lerusalimului, Hermon, ani 9.6. Al XIX-lea 
episcop al Alexandriei, Alexandru, ani 23.5. Al XXII-lea episcop al 
Antiohiei, Paulin, ani 5.2. 


În acest an, Constantin, cel care avea ajutorul lui Dumnezeu, 
dobândind Roma, a poruncit mai întâi ca, adunându-se moaștele 
sfinţilor mucenici, să le fie facută o înmormântare cuvioasă. lar ro- 
manii sărbătoreau victoria, slăvindu-L pe Domnul, precum și Cru- 
cea cea dătătoare de viață, timp de șapte zile și mărindu-l pe 
Constantin biruitorul. 


8.10.12.7.6.3. 
9.11.13.8.7.4. 


In acest an, Maximinus, fiul lui Galerius, năpustindu-se și pre- 
tinzând pentru el împărăţia, și-a săvârșit viaţa cu rușine în Cilicia. 


'8 Faptul este relatat și în EUSEBIU DE CEZAREEA, Scrieri, partea a Il-a: Viaţa lui 
Constantin cel Mare (PSB 14), studiu introductiv Prof. dr. Emilian Popescu, trad. și note 
Radu Alexandrescu, Editura Institutului Biblic și de Misiune al Bisericii Ortodoxe 
Române, București, 1991, pp. 76-77. 

° Lupta a avut loc la Pons Milvius (Podul Vulturului) în Roma. Scene din luptă sunt 
reprezentate și pe arcul lui Constantin din același oraș. Despre lupta care a avut loc la 
28 octombrie 312, v. EUSEBIU DE CEZAREEA, Istoria bisericească, pp. 350-353. 

Când Maximian Galerius”, tatăl acestuia, a auzit că Maxentius, fiul 
lui Herculius, a fost înfrânt în Roma de către Constantin cu puterea 
Crucii, s-a înfricoșat și a încetat prigoana împotriva creștinilor. 


10.12.14.9.8.5. 


În acest an, Constantin cel preasfânt, împreună cu cezarul Lici- 
nius, condus de zelul pentru Dumnezeu, a pornit cu armată împo- 
triva lui Maximian Galerius, care se afla în Răsărit. Și acela, pornind 
împotrivă o mulțime nenumărată, s-a luptat cu ei, făcând, precum 
Maxentius, ghiciri ale demonilor și meșteșugiri ale vrăjitorilor. 
Purtând înainte Marele Constantin Crucea cea dătătoare de viaţă, 
îndată după încleștare tiranul a fugit cu mulțimea măcelărită. Căci a 
lăsat la o parte veșmântul împărătesc și, îmbrăcându-se în costum 
militar, a fugit cu puţini dintre cei foarte apropiaţi. A mers din sat în 
sat și, adunându-i pe preoții idolilor, pe ghicitori, pe cei vestiți în 
magie și pe profeţii lui, i-a măcelărit ca pe niște înșelători. 


Al XXXII-lea episcop al Ierusalimului, Macarie: 20 ani. 
Al XXIII-lea episcop al Antiohiei, Eustatie: 18 ani. 


11.13.15.1.9.1. 


În acest an, urmând ca preaevlaviosul Constantin să-l prindă pe 
Galerius Maximian” viu, luând-o înainte mânia divină, l-a ajuns pe 
acesta. Căci, aprinzându-i-se o flacără din mijlocul măruntaielor și a 
măduvei sale, cu o durere de nesuportat a fost pus pe burtă la 
pământ, răsuflând greu, ieșindu-i amândoi ochii și lăsându-l orb pe 
cel lipsit de evlavie. lar carnea lui, putrezită din cauza fierbinţelii 
fără măsură, a căzut de pe oase și, astfel, putrezit de tot, și-a dat 
sufletul cel care lupta împotriva lui Dumnezeu. 


12.14.16.2.10.2. 


În acest an, aliindu-se Licinius cu dumnezeiescul Constantin și 
mimând cu viclenie creștinismul, [acesta din urmă], rânduind o 
parte din pământul romanilor, i l-a încredinţat, proclamându-l îm- 
părat, și i-a cerut tratate ca să nu facă niciun rău împotriva crești- 


* Este vorba, probabil, despre Maximinus Daia; v. The Chronicle, pp. 24-25. 
= Probabil și în acest caz este vorba despre Maximinus Daia; v. The Chronicle, p. 26. 

nilor”. Aici s-a oprit, prin harul lui Dumnezeu, prigoana tiranilor 
împotriva noastră. 


13.15.17.3.11.3. 


Anii lumii 5810. De la dumnezeiasca Întrupare: 310 ani. 


Împăratul romanilor Constantin, ani 32.14. Al IX-lea împărat al 
perșilor, Sabores, ani 70.16. Al XXXII-lea episcop al Romei, Silvestru, 
ani 28.18. Primul episcop al Bizanțului, Mitrofan, ani 10.9. Al XXXII- 
lea episcop al lerusalimului, Macarie, ani 20.4. Al XIX-lea episcop al 
Alexandriei, Alexandru, ani 23.12. Al XXIII-lea episcop al Antiohiei, 
Eustatie, ani 18.4. 

În acest an, devenind Marele Constantin singur stăpânitor al 
pământului romanilor, și-a mutat toată grija spre cele divine, ridi- 
când biserici și îmbogăţindu-le cu generozitate din vistieria statului. 
Prima lege [pe care] a scris-o a fost ca templele idolilor să fie date 
celor închinați lui Hristos - a legiuit împreună cu el și Crispus, fiul 
său —, a doua, ca numai creștinii să fie înrolați în armată, să conducă 
neamurile” și taberele militare, iar cei care stăruie în idolatrie să fie 
pedepsiţi cu pedeapsa capitală. A treia [lege a fost] ca în cele două 
săptămâni de Paști, cea de dinaintea Învierii și cea de după aceasta, 
să se oprească orice activitate. 

Acestea fiind astfel, lumea a fost cuprinsă de o pace profundă și 
de liniște și credincioșii de bucurie, venind zi de zi toate neamurile 
la credinţa lui Hristos, fiind botezați și zdrobindu-și idolii strămo- 
șești. lar măsura urcării fluviului Nil din Egipt a legiuit să se spună 
în biserică, și nu în Serapion, după cum se obișnuia la păgâni. 

Licinius, înainte să înnebunească de tot, venind în Antiohia, l-a 
omorât pe un mag numit Theoteknos și pe cei împreună cu el”. 


15.17.19.10.5.13.5. 


In acest an, Licinius a început să pună în mișcare o prigoană 
împotriva creștinilor. Mai întâi i-a alungat pe creștini din palat, 


* Referinţa este probabil la edictul de la Mediolanum din 13 iunie 313; v. The Chronicle, 
p. 26, EUSEBIU DE CEZAREEA, Scrieri, partea întâi (PSB 13), pp. 379-382 (textul edictului). 
3 Unităţile formate din străini. 

* În text: nìxuv = „cotul”. 

3 Evenimentul este relatat și în EUSEBIU DE CEZAREEA, Istoria bisericească, p. 359. 

dând uitării pierzarea tiranilor de dinaintea lui și tratatele cu Marele 
Constantin. El nu înceta să fie înnebunit după femei, să facă ne- 
dreptăţi și să îi ucidă pe creștini. Dumnezeiescul Constantin i-a 
poruncit prin scrisori să se îndepărteze de nebunie, dar nu l-a 
convins. Acesta i-a făcut să se săvârșească prin chinuri și pe Vasile, 
episcopul Amasiei, și, cum spun unii, și pe Sfinţii 40 de Mucenici și 
pe mulți alții. 


Episcopul Bizanțului Alexandru: 23 ani. 
16.18.20.1.6.14.6. 


În acest an, Arie, cel care purta numele nebuniei, și-a arătat în 
Alexandria, în biserici, eresul său și a lucrat schismă, acționând 
împreună cu el cel viclean, nesuportând să vadă pace în Biserică. S-a 
făcut și un cutremur foarte puternic în Alexandria, încât au căzut 
multe case și a pierit mult popor. 


17.19.21.2.7.15-7. 


În acest an, aflând Marele Constantin mișcarea lui Arie, 
întristându-se foarte, le-a scris lui Alexandru și lui Arie o scrisoare 
comună, sfătuind să termine mișcarea cea vicleană și să se împace 
între ei. L-a trimis în Alexandria pe Hosius, episcopul Cordobei, pe 
lângă Arie, precum și în Răsărit, pentru a-i îndrepta pe răsăriteni 
din vechiul obicei de a sărbători Paștele ca iudeii. Dar s-a întors fără 
să facă nimic în amândouă privinţele. 

În același an, Constantin cel Mare l-a făcut cezar și pe fiul său, 
Constans, și l-a trimis în Galii. 


18.20.22.3.8.16.8. 


În acest an, după cum spun unii, Constantin cel Mare a fost bo- 
tezat la Roma de Silvestru, împreună cu fiul său, Crispus, după cum 
cei din Roma cea bătrână până acum au baptisteriul ca mărturie că 
a fost botezat la Roma de către Silvestru după înlăturarea tiranilor. 
Cei din Răsărit spun că a fost botezat la Nicomidia”, în preajma 
morții, de către arianul Eusebiu al Nicomidiei - unde s-a întâmplat 


* Botezul lui Constantin cel Mare în apropierea Nicomidiei este menționat de către 
Eusebiu al Cezareei, fără însă a fi menţionate numele episcopilor; v. EUSEBIU DE 
CEZAREEA, Viaţa lui Constantin cel Mare, pp. 183-184. 

să și moară. Căci afirmă că amâna botezul, sperând să se boteze în 
râul lordan. 

Mie mi se pare mai adevărat că a fost botezat la Roma de către 
Silvestru și că rânduielile către Miltiades care îi sunt atribuite sunt 
plăsmuite de arieni, gândind să își asigure mărire din aceasta sau 
voind să îl vorbească de rău pe evlaviosul împărat, arătându-l aici ca 
nebotezat, lucru care este nelalocul lui și fals. Căci, dacă nu era 
botezat la Sinodul de la Niceea, atunci nici nu se împărtășea cu 
Dumnezeieștile Taine, nici nu venea împreună cu Sfinţii Părinţi, 
lucru care este cu totul nepotrivit și a-l spune, și a-l gândi. 

Alţi arieni și elini îl bârfesc pe Marele Constantin ca fiind nele- 
gitim. Mint și aceștia. Căci genealogia lui a fost împărătească și 
înainte de Dioclețian. Tatăl lui Constantin era nepot de fiică al lui 
Claudius împăratul” și de la Elena, prima lui soţie, l-a avut pe Ma- 
rele Constantin. Și a avut și alți fii de la Teodora, fiica lui Maximian 
Herculius, sora lui Maxentius - cel care a fost tiran în Roma și a fost 
omorât de Constantin la podul Milvius, când s-a arătat și semnul 
Crucii pe cer —, și care era soră și a Faustei, soția Marelui Constantin. 
Nimeni să nu se mire dacă înainte de botez, fiind elini, tatăl și fiul s-au 
căsătorit cu două surori. lar nașterile lor sunt astfel după cum este 
expus mai jos. 


Lui Constantius, din Teodora, fiica lui Herculius, i se naște 


Constantius, Anaballianus, cel Constantia, 
tatăl lui Gallus și al numit și Gallus Dalmatios, soția lui Licinius 
lui Iulian Apostatul căruia i se naște 


Dalmatios cel Tânăr. 


lar din Elena i se naște 


Constantin cel Mare. 
Lui Constantin cel Mare i se naște din Fausta, fiica lui Herculius 


 — O —— 


Crispus Constantin Constantius Constans şi Elena, soţia 
lui Iulian Apostatul 


*7 Este vorba despre Claudius Il Gothicus, care a domnit între anii 268 și 270. 

Anii lumii 5815. De la dumnezeiasca Întrupare: 315 ani. 


Împăratul romanilor Constantin, ani 32.19. Împăratul perșilor 
Sabores, ani 70.21. Al XXXII-lea episcop al Romei, Silvestru, ani 28.23. 
Al II-lea episcop al Bizanțului, Alexandru, ani 23.4. Al XXXII-lea 
episcop al Ierusalimului, Macarie, ani 20.9. Al XIX-lea episcop al 
Alexandriei, Alexandru, ani 23.17. Al XXIII-lea episcop al Antiohiei, 
Eustatie, ani 18.9. 


În acest an, văzându-l Constantin cel evlavios pe Licinius că se 
deda prigoanei cu mai mare nebunie și că punea la cale o uneltire 
împotriva binefăcătorului [său], s-a înarmat împotriva lui pe uscat și 
pe mare. Începând un război civil în părţile Bithyniei, [Licinius] a 
fost prins viu în Chrysopolis și a fost predat în mâinile lui Constan- 
tin. lar acesta, condus de obișnuita iubire de oameni, i-a dăruit viața 
și l-a trimis în Tesalonic sub pază. Dar, nu după mult [timp], plătind 
mercenari barbari, voia să se răscoale, dacă preablândul Constantin, 
prevăzând aceasta, nu ar fi poruncit să fie decapitat cu sabia. 

Și în acest fel, așadar, treburile statului creștinilor s-au bucurat 
de liniște deplină, cu puterea dătătoarei de viață Cruci, căci tiranii 
au fost înlăturați, iar Constantin, cel cu care Dumnezeu lucra îm- 
preună, ţinea singur stăpânirea romanilor. Așezându-i pe proprii lui 
copii cezari, s-a bucurat de pace. Căci acest bărbat era întru toate 
strălucit, prin vitejia sufletului, prin ascuțimea minţii, prin iscusința 
cuvintelor, prin dreptatea judecății, prin promptitudinea facerii de 
bine, prin demnitatea chipului, prin vitejia și norocul în războaie, 
mare în cele cu barbarii, neînvins în cele civile, statornic și nemișcat 
în credință. Pentru care și dobândea victoria, prin rugăciune împo- 
triva tuturor vrăjmașilor. De aceea a și făcut biserici ale Domnului’? 
în [diferite] locuri, pentru a întoarce neamurile la cinstirea lui Dumnezeu. 

În același an a fost ucis și Martinos, care stăpânise tiranic trei 
luni. lar Licinianus, fiul lui Licinius cezarul, a fost dat jos de către 
Constantin. 

În același an, Narses, fiul regelui perșilor, a făcut o incursiune în 
Mesopotamia și a cucerit cetatea Amida. Pe acesta Constantin ce- 


38 În text: Kupiod. Termenul Kupiox6v, referitor la biserică, este folosit și de EUSEBIU 
DE CEZAREEA, Istoria bisericească, p. 344, nota 21. 

zarul, fiul lui Constantin, l-a înfruntat și, după ce la început a fost 
învins, în cele din urmă a biruit în așa fel în luptă, încât l-a și ucis pe 
Narses. 


Anii lumii 5816. De la dumnezeiasca Întrupare: 316 ani. 


Împăratul romanilor Constantin, ani 32.20. Împăratul perșilor 
Sabores, ani 70.22. Episcopul Romei Silvestru, ani 28.24. Episcopul 
Bizanțului Alexandru, ani 23.5. Episcopul Ierusalimului Macarie, ani 
20.10. Episcopul Alexandriei Alexandru, ani 23.18. Episcopul Antio- 
hiei Eustatie, ani 18.10. 


În acest an s-a săvârșit aniversarea a 20 de ani ai [domniei] lui 
Constantin Augustul. Și s-a făcut cel dintâi Sfânt Sinod Ecumenic al 
celor 318 Părinţi, din care cei mai mulţi erau făcători de minuni și 
asemenea cu îngerii, purtând pe trup rănile lui Hristos de la perse- 
cuţiile care avuseseră loc înainte. Între care a fost și Pafnutie, și 
Spiridon, și Macarie, și lacob Nisibenos, făcători de minuni, care au 
înviat morți și au făcut multe lucruri mai presus de înţelegere. 
Având loc Sfântul Sinod în Niceea Bithyniei, s-au aflat în fruntea lui 
Macarie al lerusalimului și Alexandru al Alexandriei, iar în locul 
celui al Romei au fost de faţă Biton și Vichentie. Rămânând vacantă 
Biserica Antiohiei, Sinodul l-a aprobat pe Eustatie, episcopul de 
Beroia din Siria. 

Alexandru al Bizanțului nu a fost prezent la Sinod din cauza 
adâncilor bătrâneți și a slăbiciunii trupului, [câţiva] preoți ținându-i 
locul. Atunci a fost prezent la Sinod și Pavel al Neocezareei și altă 
mulțime de bărbați sfinți care se remarcau prin viață și cuvânt, 
despre care mari laude a scris în cel de-al treilea cuvânt cel către 
împărat Eusebiu al lui Pamphilos. Preacreștinul împărat le-a pus la 
dispoziţie cu generozitate” pe toate cele de care a fost nevoie. 

Acest Sfânt Sinod Ecumenic, cu împreună-lucrarea Sfintei și 
Celei de o ființă Treimi, l-a condamnat pe Arie și pe cei care cugetau 
la fel cu el, pe Eusebiu al Nicomidiei și pe cei de pe lângă el, în afară 


3 Primul Sinod Ecumenic este descris și în EUSEBIU DE CEZAREEA, Viaţa lui Constantin 
cel Mare, pp. 127-131. Textul Cronografiei este mai apropiat de cel din TEODORET 
EPISCOPUL CIRULUI, Scrieri, partea all-a: Istoria bisericească (PSB 44), trad. Pr. Vasile Si- 
biescu, Editura Institutului Biblic și de Misiune al Bisericii Ortodoxe Române, 
București, 1995, pp. 39-41. 

de Eusebiu al lui Pamphilos, fiind de acord pentru moment cu 
termenul «deoființă». Pe aceștia i-a trimis în exil, fiind de faţă cu 
ei” și întru tot lăudatul împărat Constantin, care, colaborând cu ei 
în toate cele întru Dumnezeu, a poruncit să fie hirotoniți alții în 
Jocul acestora și a publicat o expunere scrisă a credinţei, cea care se 
rostește acum în fiecare biserică a ortodocșilor. 

Atunci, fiind prezent la Sinod și fiind cercetat Arie cel lipsit de 
evlavie, l-au susținut Eusebiu al Nicomidiei, Theognis, Maris, 
Narkissos, Theophantos și Patrophilos. Alcătuind ei un discurs blas- 
femator despre credinţă, l-au dat Sinodului. Cum acesta a fost rupt, 
cei care l-au făcut s-au întors [și l-au] condamnat pe Arie, cu excep- 
ţia lui Secundus al Ptolemaidei Egiptului și a lui Theonas al [ora- 
șului] Marmarike, care au fost alungați împreună cu Arie și anate- 
mizaţi. [Ceilalți] au rostit Sfântul Simbol al Credinței, semnând toţi 
împreună cu întru tot cinstitul împărat și au aclamat, și astfel s-a 
dizolvat adunarea. 

În acest an, Crispus, fiul împăratului, a adormit creștin. Și s-a 
început zidirea Bizanțului. 

S-a întrunit deci cel dintâi Sfânt Sinod Ecumenic în al doispre- 
zecelea an al indictionului, al douăzecilea al Marelui Constantin, în 
luna mai, [ziua] 20. Sinodul a scris o epistolă circulară în Alexan- 
dria, în Libia și în Pentapolis, prin care a declarat scoaterea în afară 
a lui Arie, Secundus și Theonas. Spunea încă și despre Meletie să 
rămână ca un particular în propriul oraș, în liniște. Iar cei hirotoniți 
de el să fie confirmaţi printr-o hirotonie mai de taină. Scria și despre 
Paști să nu se mai facă împreună cu iudeii, ci, după tipicul cel din 
Italia, să se sărbătorească mai degrabă în Ziua Domnească”. 

Preaevlaviosul împărat a scris, de asemenea, scrisori peste tot, 
poruncind aceleași lucruri și adeverind cele proclamate de Sinod și 
proscriindu-l pe Arie împreună cu cei care cugetau la fel ca el — 
aceștia să se numească porfirieni și scrierile lor să fie arse, iar cei 
care nu fac aceasta să fie omorâţi. Fiind în acest timp sărbătoarea 
celor douăzeci de ani de împărăție a lui, i-a invitat pe toţi Părinţii și 
a stat la masă împreună cu aceștia, cinstindu-i în mod strălucit. 

lar lui Pafnutie și mărturisitorilor asemenea lui le-a sărutat ochii 
scoși și membrele tăiate în [timpul] prigoanei, primind de la aceștia 


3? Sfinţii Părinți participanți la acest Sinod Ecumenic. 
* Duminica. 

binecuvântare. Pe toți episcopii i-a sfătuit să trăiască în pace și să se 
ferească de clevetirile împotriva aproapelui. lar cărticelele pe care 
unii dintre ei le publicaseră împotriva altora le-a ars în foc, ade- 
verind prin jurământ că, dacă va vedea pe un episcop făcând desfrâ- 
nare, cu plăcere îl va acoperi cu purpură. A dăruit multe tuturor 
bisericilor și a trimis porunci celor care conduceau neamurile să îi 
cinstească pe preoţi, bucurându-se cu toții. 

Reproșându-i-se împăratului în Bizanţ de către înţelepţi de-ai 
elinilor că nu face bine înnoind religia împotriva obiceiurilor împă- 
raților romanilor, împăratul a socotit să trimită pe unul dintre filo- 
sofi să discute cu episcopul Alexandru. lar Alexandru, pe de-o parte, 
era un om sfânt, pe de alta însă era neiscusit la vorbire. I-a spus dar 
filosofului dialectic, care vorbea până îl durea limba: „Îţi poruncesc, 
în numele lui lisus Hristos, Adevăratul Dumnezeu, să taci și să nu 
scoţi un sunet!” La acest cuvânt, acela a amuţit și a rămas fără grai. 

Lui Macarie, episcopul Ierusalimului, care fusese de față la Sinod, 
împăratul i-a poruncit să cerceteze, când se va întoarce, unde se află 
locul Sfintei Învieri și Golgota „Căpăţânii” și Lemnul făcător de viaţă. 

În același an a încoronat-o pe Elena, evlavioasa lui mamă, și i-a 
acordat dreptul de a bate monedă [cu ea] ca împărăteasă. Aceasta a 
avut o vedenie care îi poruncea să meargă la Ierusalim și să aducă la 
lumină Locurile Sfinte îngropate de către cei nelegiuiți. [Împără- 
teasa] i-a cerut fiului ei, Constantin, să împlinească cele poruncite 
de către Dumnezeu. lar el a făcut ascultare. Îndemnat de un semn 
divin, voind evlaviosul Constantin să zidească o cetate cu propriul 
nume în câmpia dinaintea Ilionului, deasupra mormântului lui Aiax, 
despre care se spune că a fost locul unde staționaseră navele elinilor 
ce porniseră cu armata împotriva Troiei, Dumnezeu i-a poruncit în 
vis să zidească la Bizanţ Constantinopolul de astăzi. Și el, cons- 
truind cu dărnicie case mărețe, i-a mutat pe [oamenii] însemnați 
din Roma și din alte locuri, alegând după neam, și, dăruindu-le 
acestora case mari, a făcut ca orașul să fie locuit. Atunci iubitorul de 
Hristos împărat a construit biserica Sfintei Sofia și a Sfintei Irina și a 
Apostolilor și a Sfântului Mokios și a Arhanghelului în Anaplos”. 

lar templele idolești a poruncit să fie dărâmate și să se cons- 
truiască biserici. Atunci a fost dărâmat templul lui Asklepios din 


3 Despre aceste biserici, v. Jean EBERSOLT, Sanctuaires de Byzance. Recherches sur les 
anciens tresors des eglises de Constantinople, Paris, 1921, pp. 74-76 (Sfântul Mokios), p. 
100 (Sfântul Arhanghel Mihail de la Anaplos). 

Aigais și cel al Afroditei din Aphaka și multe altele. Iar veniturile 
acestora le-a dăruit bisericilor. 

Atunci multe neamuri au venit la botez, prin minunile făcute de 
către preoţii prizonieri capturați mai înainte, în timpul împăratului 
Galienus, printre goții, celții și galaţii din Apus, care făcuseră incur- 
siuni împotriva romanilor. lar acum, în timpul biruitorului Constan- 
tin, multe dintre neamuri au fost luminate, venind la Hristos. 
Indienii cei mai de dinăuntru au crezut în Hristos; Meropios, filo- 
soful din Tir, a intrat acolo pentru a descrie locurile și a-i învăța pe 
aceștia cuvântul lui Dumnezeu, luându-i cu el pe ucenicii lui Ede- 
sios și Frumentie. Ca prim episcop al acestora a fost hirotonit Fru- 
mentie, de către Atanasie. 

În timpul lui, ivirii au crezut și ei, văzând minunile făcute de o 
femeie creștină prizonieră și ceața care s-a lăsat peste [ochii] împă- 
ratului lor în timp ce vâna. Acestea le povestește Rufin, care le-a 
auzit de la însuși împăratul ivirilor Bakkurios. Asemenea și armenii 
au crezut în timpul lui întru totul, iar prin Teridatis, împăratul lor, 
și prin Grigorie, episcopul lor, au primit mântuirea. 

Atunci a înflorit viaţa lui Dorotei, episcopul Tirului, care a păti- 
mit multe rele în timpul lui Dioclețian, îndurând și exiluri și chi- 
nuri, lăsând foarte multe scrieri, romane și eline, ca unul care era 
foarte experimentat în ambele limbi și era preaînvățat prin agerimea 
minţii. Acesta a istorisit cu exactitate despre episcopii Bizanțului și 
despre multe altele. Același, revenind din exil și aflându-se la Sinod, 
a venit în eparhia sa și a stat până [în timpul lui] Iulian Apostatul. Și 
pentru că nu pe față, ci în ascuns, prin demnitari, [acest] bărbat 
dezgustător îi asuprea? pe creștini, fericitul Dorotei a mers din nou 
la Odyssopolis, unde a fost prins de către demnitarii lui Iulian și, 
suferind multe ocări, a murit în chinuri la foarte adânci bătrâneţi, 
pentru mărturisirea lui Hristos, având deja 107 ani. 


Anii lumii 5817. De la dumnezeiasca Întrupare: 317 ani. 


Împăratul romanilor Constantin, ani 32.21. Împăratul perșilor 
Sabores, ani 70.23. Episcopul Romei Silvestru, ani 28.25. Episcopul 
Constantinopolului Alexandru, ani 23.6. Episcopul Ierusalimului 
Macarie, ani 20.u. Episcopul Alexandriei Alexandru, ani 23.19. 
Episcopul Antiohiei Eustatie, ani 18.11. 


3 În text: napolvei. Are și sensul de „a insulta”, „a face lucruri care nu se cuvin”. 

În acest an, iudeii și perșii, văzând cum creștinismul înflorește 
în Persia, l-au vorbit de rău lui Sabores, împăratul perșilor, pe 
Simeon, arhiepiscopul Ctesifonului, și pe cel al Seleuciei, ca unii 
care-i erau împăratului romanilor prieteni și ca unii care îl informau 
în legătură cu lucrurile din Persia. Astfel încât, pornindu-se o mare 
prigoană în Persia, foarte mulți s-au împodobit cu mucenicia cea 
pentru Hristos, între care și Usthaxades, pedagogul lui Sabores, și 
arhiepiscopul Simeon; și, pe lângă mulţi alţii, 100 de clerici și 
episcopi au fost martirizați într-o zi și mulțimi multe, nenumărate. 
lar din orașe oficialii au numărat 18000 de martiri, care s-au săvârșit 
prin chinuri îngrozitoare și străine firii în timpul lui Sabores cel 
lipsit de Dumnezeu. Atunci au fost martirizaţi și episcopul Akep- 
simas, preotul Aeithalas și Perbulia, sora arhiepiscopului Simeon, 
împreună cu mulți alții. Preasfântul Constantin l-a sfătuit pe îm- 
păratul Sabores prin scrisori, cerându-i să îi cruțe pe creștini și să 
oprească o astfel de cruzime. Această epistolă este alcătuită minu- 
nat și într-un mod plin de sfințenie. Dar nu l-a convins. 

În același an, Sfântul Constantin a trimis-o în Ierusalim pe 
fericita Elena cu bani și soldaţi pentru a căuta Crucea cea de viață 
dătătoare a Domnului. Macarie, patriarhul lerusalimului, întâlnin- 
du-se cu împărăteasa cu cinstea cuvenită, a căutat împreună cu ea 
doritul Lemn făcător de viaţă, cu liniște, rugăciuni însemnate și 
posturi. Făcându-se acestea, s-a arătat în scurtă vreme de la Dum- 
nezeu locul, indicându-i-se aceluiași Macarie [locul] în care se înăl- 
ţau templul și statuia demonului necurat Afrodita, pe care, împuter- 
nicită cu autoritatea imperială, de Dumnezeu încununata Elena le-a 
dărâmat în scurtă vreme, săpând din temelii cu o mulțime de meș- 
teri și aruncând pământul. Acest [templu fusese] zidit în chip 
strălucit de către Aelius Hadrianus. 

Îndată s-au arătat Sfântul Mormânt și locul „Căpăţânii” și, 
înspre răsărit, aproape de acestea, trei cruci îngropate. Cercetând, 
au găsit și cuiele. Dar neștiind care va fi fost Crucea Domnului și 
întristându-se foarte fericita Elena, episcopul cel pe drept numit 
Macarie” a dezlegat problema prin credință. Căci, aducând o femeie 
din cele de vază care era deznădăjduită și aproape pe moarte și 
luând fiecare cruce, au descoperit-o pe cea a Domnului. Căci numai 


%4 În text: o Maxaptoc bepâvuuoc. Se face referire la sensul cuvântului pakápioç - 
„fericit”. Deci sintagma s-ar traduce astfel: „cel pe drept numit fericit”. 

ce umbra acesteia a atins-o pe bolnavă și îndată cea fără suflare și 
nemișcată s-a ridicat imediat prin puterea dumnezeiască, slăvindu-L 
pe Dumnezeu cu glas mare. 

Preaevlavioasa Elena, luând Lemnul dătător de viaţă cu teamă și 
mare bucurie, o parte [din el], alături de cuie, a dus-o fiului [ei], iar 
cealaltă [parte], așezată într-o casetă de argint, a înmânat-o episco- 
pului Macarie spre pomenirea generaţiilor viitoare. Atunci a porun- 
cit să se zidească biserici la Sfântul Mormânt, la [locul] „Căpăţânii” 
și în numele fiului ei, în locul unde s-a găsit Lemnul dătător de 
viață, la Betleem și pe Muntele Măslinilor. Și astfel a revenit la 
prealăudatul Constantin; întâmpinând-o cu bucurie pe acesta, a așe- 
zat partea din Lemnul dătător de viață într-o cutie de aur, pe care a 
dat-o episcopului spre păstrare. lar dintre cuie, pe unele le-a bătut 
în coiful său, iar pe celelalte le-a amestecat cu zăbala calului său, ca 
să se împlinească cele spuse de prorocul care zice: „În ziua aceea va 
fi sfântul Domnului Atotputernic pe zăbala calului”. 

Acest prealăudat Constantin i-a scris celui pe drept numit Ma- 
carie să grăbească construcţia și a trimis și un conducător al lucrării 
cu mulțime de bani, poruncind să se clădească la Locurile Sfinte în 
așa fel, încât să nu existe o astfel de frumuseţe în toată lumea; și a 
scris și conducătorilor de provincii să contribuie la lucrări [într-o 
măsură] importantă, din tezaurul public. Căci împăratul sărbătorea 
cu bucurie și Îi mulțumea lui Dumnezeu, Cel Care a făcut asemenea 
bunătăţi în timpurile lui. 

În același an a adormit în pace și cel pe drept numit Macarie, 
patriarhul lerusalimului, și i-a urmat la tron Maxim, bărbat blând și 
distins, care a suferit multe chinuri pentru Dumnezeu în [timpul] 
prigoanei, pierzându-și și ochiul drept. 

În această vreme fericita Elena a adormit în Domnul, [având] 8o 
de ani, îndemnându-și mult fiul în ceea ce privește evlavia întru 
Hristos. Şi a fost înmormântată în biserica Sfinților Apostoli în 
Constantinopol, pe care a zidit-o fiul ei, Constantin, pentru a fi în- 
mormântați împărații creștini care se săvârșesc:€. Fericita Elena a 


35 Zaharia 14, 20. În ediția Anania textul este astfel: „În ziua aceea, pe frâul fiecărui cal 
va fi [scris]: «Sfințenie Domnului Atotţiitorului»”. În ediția Sfântului Sinod textul este: 
„În ziua aceea va fi scris pe clopoțeii cailor: «Sfânt lui Dumnezeu»”. 

35 EUSEBIU DE CEZAREEA (Viaţa lui Constantin cel Mare, p. 144) menţionează că trupul 
Sfintei Elena „a fost adus în cetatea împărătească, unde a fost așezat între mormintele 
împăraților”. La Vatican se păstrează un sarcofag din porfir al Sfintei Elena provenind 

fost înmormântată prima în aceasta, fiind cinstită cu pomeniri stră- 
lucite și cu slujbe de toată noaptea. lar sfintele fecioare din leru- 
salim pe care întru Dumnezeu înțeleapta Elena, găzduindu-le ea 
însăși, le-a servit la mese ca o slujitoare au fericit-o tot timpul prin 
pomeniri sfinte. 

Lui Eusebiu al lui Pamphilos împăratul i-a poruncit să alcătu- 
iască pentru bisericile din Constantinopol cărți sfinte, dându-i 
acestuia și bani publici”. 


Anii lumii 5818. De la dumnezeiasca Întrupare: 318 ani. 


Împăratul romanilor Constantin, ani 32.22. Împăratul perșilor 
Sabores, ani 70.24. Episcopul Romei Silvestru, ani 28.26. Episcopul 
Constantinopolului Alexandru, ani 23.7. Episcopul Ierusalimului 
Macarie, ani 20.12. Episcopul Alexandriei Alexandru, ani 23.20. Al 
23-lea episcop al Antiohiei Eustatie, ani 18.12. 


În acest an, preaevlaviosul Constantin biruitorul, pornind cu 
armata împotriva germanilor, sarmaților și goților, a dobândit o 
mare victorie prin puterea Crucii și, pustiindu-i pe aceștia, i-a adus 
în cea mai de pe urmă robie. În același an, rezidind Drepana în 
cinstea lui Lucian, martirul de acolo, a numit-o Elenopolis, cu 
același nume ca al mamei sale. 

Eusebiu al lui Pamphilos, scriind cetățenilor lui și tâlcuind cu- 
vintele spre înțelegere, mărturisește toată ortodoxia Simbolului cre- 
dinţei celei expuse în Niceea de către Părinţi. Atanasie, în epistola 
către africani*, îl mărturisește pe Pamphilos ca primind termenul 
„deoființă”. lar Teodoret spune că Eusebiu cel al lui Pamphilos a fost 
împreună-cugetător cu arienii?, cu Eusebiu al Nicomidiei și cu cei 


din mausoleul din Via Labicana (The Chronicle, p. 43). Listele mormintelor imperiale 
din biserica Sfinţilor Apostoli din Constantinopol menţionează că acolo se păstra și 
trupul Sfintei Elena. 

37 EUSEBIU DE CEZAREEA, Viața lui Constantin cel Mare, pp. 173-174. Era vorba despre 50 
de exemplare, scrise pe pergament. Se presupune că unul dintre aceste manuscrise este 
celebrul Codex Sinaiticus, datat în secolul al IV-lea. 

38 Scrisoarea este publicată în MIGNE, P.G., t. 26, c. 1029-1048. Cf. TEODORET EPISCOPUL 
CIRULUI, Istoria bisericească, pp. 114-15. 

39 V, TEODORET EPISCOPUL CIRULUI, Istoria bisericească, p. 66. Eusebiu al Cezareei este 
menționat printre cei care aveau aceeași credință cu arienii, evenimentele relatate sunt 
însă diferite (v. și The Chronicle, p. 45). 

împreună cu acesta, din care cauză a contribuit și la caterisirea divi- 
nului Eustatie al Antiohiei, cu care [arieni] convingându-l și pe îm- 
părat că este cu dreptate să fie caterisit acela, l-a făcut să îl exileze în 
Illyricum. 


23.25.27.8.13.21.13. 


În acest an a început să se construiască în Antiohia biserica cea 
octogonală”. 


24.26.28.9.14.22.14. 


În acest an, Constantin cel evlavios, trecând Dunărea, a ridicat 
peste ea un pod de piatră“ și i-a supus pe sciți. 


Al XXII-lea episcop al Romei, Marcu: 2 ani. 
25.27.1.10.15.23.15. 


În acest an, zidind Constantin cel evlavios Constantinopolul, a 
decretat ca acesta să fie o nouă Romă și a poruncit să aibă senat. A 
ridicat și o coloană de porfir” și pe ea o statuie a lui, din locul unde 
a început să zidească orașul, în partea de Apus a porții ce ieșea spre 
Roma; a împodobit orașul și a adus în el din toate provinciile și 
orașele orice lucrare se afla spre înfrumusețare și statui, și din 
bronz, și din marmură”. 


Episcopul Alexandriei Atanasie: 46 ani. 
26.28.2.11.16.1.16. 


În acest an, Constantin cel evlavios a sporit nimicirea idolilor și 
a templelor lor și pe alocuri [acestea] erau dărâmate. Iar veniturile 
acestora se dădeau bisericilor lui Dumnezeu. 


4 În text: tò òktáywvov Kuptakov. Biserica din Antiohia este descrisă și în EUSEBIU DE 
CEZAREEA, Viaţa lui Constantin cel Mare, p. 145. 

+ Este vorba despre podul roman de la Sucidava (Celei). 

+ Coloana de porfir ridicată de Constantin cel Mare se păstrează și astăzi în 
Constantinopol; despre aceasta, v. Cyril MANGO, „Constantine's Porphyry Column and 
the Chapel of St. Constantine”, în: AgĂrlov 7mc Xpioriavixric Apxaroàoyixýç Erarpelac, 
meploSoc A", tópoç A' (1964-1965), pp. 103-10. 

+ Despre statuile din Constantinopol, v. Sarah BASSET, The Urban Image of Late Antique 
Constantinople, Cambridge, 2004, passim. 


CRONOGRAFIA 51 


Anii lumii 5823. De la dumnezeiasca Întrupare: 323 ani. 


Împăratul romanilor Constantin, ani 32.27. Împăratul perșilor 
Sabores ani, 70.29. Episcopul Romei lulius, ani 15.1. Episcopul 
Constantinopolului Alexandru, ani 23.12. Episcopul Ierusalimului 
Macarie, ani 20.17. Episcopul Alexandriei Atanasie, ani 46.2. 
Episcopul Antiohiei Eustatie, ani 18.17. 

În acest an, bazilica din Nicomidia s-a aprins de foc divin. 


28.30.2.13.18.3.18. 


În acest an, urmând să vină cel de-al șaptelea an al indictio- 
nului, s-a facut foamete, bântuind mai tare în Răsărit, încât sate din 
acele părți, adunând mulțime multă, au venit împotriva ținutului 
antiohienilor și Cirului, unii peste alţii, și răpeau noaptea proviziile, 
iar pe urmă ziua intrau în hambare și în depozite și, pe toate pră- 
dându-le, jefuiau și plecau. Și un modius“ de grâu s-a făcut 400 de 
arginți. Marele Constantin a dăruit bisericilor din orașe măsuri de 
grâu spre hrana permanentă a văduvelor, a săracilor din casele 
pentru străini și a clericilor. lar biserica din Antiohia a primit 36000 
de măsuri de grâu. În același an, având loc în Cipru un cutremur 
foarte puternic, a fost distrus orașul Salamina și multă mulțime a 
fost afectată. 


Episcopul Antiohiei Eulalios: 3 ani. 
29.31.3.14.19.4-1. 


În acest an, Dalmatios a fost proclamat cezar. Kalokairos, 
tiranul în insula Cipru, nu a rezistat atacului romanilor. Și, fiind 
învins, a fost ucis în Tarsul Ciliciei împreună cu cei care au cauzat 
aceasta, fiind ars de viu de către cezarul Dalmatios. În același an, 
Arie, rechemat din exil - pentru o așa-zisă prefăcută pocăință - și 
trimis în Alexandria, nu a fost primit de către Atanasie. 


+ Modius era o unitate de măsură a volumului, folosită, între altele, și pentru cereale. 
Volumul unui modius a variat de-a lungul timpului. V. The Oxford Dictionary of 
Byzantium, vol. 2, Oxford University Press, New York, 1991, p. 1388. 

30.32.4.15.20.5.2. 


În acest an s-au sărbătorit în chip foarte plin de dărnicie cei 30 
de ani [de domnie] ai lui Constantin cel preaevlavios și biruitor“. Și 
o stea s-a arătat ziua pe cer în Antiohia, în partea de răsărit, scoțând 
fum puternic ca dintr-un cuptor, de la ceasul al treilea până la 
ceasul al cincilea. 

Arie, împreună cu Eusebiu al Nicomidiei și cu cei care cugetau 
la fel cu el, s-a ridicat, dând împăratului, care era însetat pentru 
unirea celor dezbinaţi, declaraţii de ortodoxie cu jurăminte. Și l-au 
convins pe acesta că sunt de acord cu Părinţii cei din Niceea, min- 
tind. Înșelat“€ de ei, împăratul s-a mâniat împotriva lui Atanasie, 
pentru că nu i-a primit pe Arie și pe Euzoios, cei caterisiți de 
Alexandru; pe atunci Euzoios era diacon. Și, găsind prilej Eusebiu și 
cei împreună cu el, se luptau împotriva lui Atanasie, care era apă- 
rător al dreptei credințe. 


Anii lumii 5827. De la dumnezeiasca Întrupare: 327 ani. 


Împăratul romanilor Constantin, ani 32.31. Împăratul perșilor 
Sabores, ani 70.33. Episcopul Romei lulius, ani 15.5. Episcopul 
Ierusalimului Maxim, ani 6.1. Episcopul Alexandriei Atanasie, ani 
46.6. Episcopul Antiohiei Eulalios, ani 3.3. 


În acest an, cei din jurul lui Eusebiu al Nicomidiei, împreună cu 
melitienii“, au găsit ca instrument al răutății mânia împăratului 
împotriva lui Atanasie, determinată de faptul că [acesta] nu i-a pri- 
mit pe Arie și pe Euzoios după așa-zisa lor întoarcere - de fapt, una 
falsă —, și pregăteau cele împotriva lui Atanasie. Mai întâi, i-au vor- 
bit de rău acestuia despre hirotonia lui Atanasie, chiar dacă Apo- 
linarie Sirul a mărturisit îndelung, pentru hirotonia lui Atanasie; în 
al doilea rând, în legătură cu veșmântul de in despre care dușmanii 
calomniau că îl poartă sfântul; în al treilea rând, în legătură cu Filu- 


+5 Eusebiu al Cezareei oferă amănunte cu privire la sărbătorirea celor 30 de ani de 
domnie (tricennalia), prilej cu care a ţinut și o cuvântare în faţa împăratului; v. EUSEBIU 
DE CEZAREEA, Viaţa lui Constantin cel Mare, pp. 178, 189-216. 

46 În text: napaneoGeic. 

+7 Adepții lui Meletie, episcop al orașului Lykopolis, care formaseră o grupare proprie 
în Egipt; v. The Chronicle, p. 39. 

men, căruia, mințind, spuneau că i-a trimis mult aur spre a unelti 
[împotriva] împăratului. 

Și, chemându-l împăratul pe Atanasie și găsindu-le pe toate 
false, l-a trimis cu scrisori și cu multă cinste în Alexandria. În același 
an, în Mareotes, a fost pusă la cale și uneltirea lui Ischyras împotriva 
lui Atanasie. Acest Ischyras, făcându-se el însuși preot, cutreiera 
săvârșind slujbe. Fiindcă aflase aceasta, Atanasie l-a împiedicat de la 
[o asemenea] îndrăzneală prin Macarie preotul. Iar acesta, plecând, 
s-a dus la Eusebiu al Nicomidiei, acuzându-l pe Atanasie că a arun- 
catf? vase sfinte din altar în timpul săvârșirii Sfintelor Taine și că a 
ars cărți sfinte prin intermediul lui Macarie. Au minţit că folosește 
celebra mână a lui Arsenie pentru magie, vorbindu-l astfel de rău 
fără rușine pe sfânt. 

Aflând împăratul calomniile împotriva lui Atanasie, i-a îngăduit 
mai întâi lui Dalmatios, propriul său nepot, ce se afla în Antiohia, să 
cerceteze. Apoi a transferat procesul în Cezareea. Atanasie l-a amâ- 
nat din cauza lui Eusebiu al lui Pamphilos, [și atunci] a fost judecat 
în Tir de către împotrivitorii adevărului, adică Eusebiu al Nicomi- 
diei, [care] l-a înșelat pe împărat cum că ar avea dorinţa [de a vedea] 
construcțiile de la Locurile Sfinte și de a se afla la inaugurarea lor. 
Pe acesta l-a și trimis cu mare cinste, poruncind să se șteargă acuza- 
tiile cele împotriva lui Atanasie, și astfel să se afle la sărbătoarea 
inaugurării împreună cu Atanasie. 

Reunindu-se deci ei în Tir, s-a aflat [acolo] și Maxim al Ierusa- 
limului, neștiind uneltirile cele împotriva lui Atanasie. Intrând Ata- 
nasie în adunarea celor care cugetau rău, a risipit ca pe o pânză de 
păianjen calomniile acuzatorilor, încât aceștia, când s-au văzut 
[arătaţi] mincinoși, înfuriați, au tulburat totul și au strigat: „Luaţi-l 
pe vrăjitor toţi și astupaţi-i gura!” Cezarul Dalmatios, nepotul împă- 
ratului, de-abia l-a salvat cu o mână de soldaţi pe Atanasie, pe care 
urmau să-l omoare. Atunci a apărut în Tir Arsenie, după pronia lui 
Dumnezeu, și, discutând despre închipuirea împotriva lui, dușmanii 
s-au întors la calomnia în legătură cu Ischyras. 

Atanasie, din cauza uneltirilor de nesuportat împotriva lui, a 
plecat din Tir. Punând la cale un gest ținând cont de o singură 
parte, cei care cugetau ca Arie l-au caterisit în absenţă pe Atanasie 


48 În text: koreatavroc. S-ar mai putea traduce prin „a spart”. Cf. TEODORET EPISCOPUL 
CIRULUI, Istoria bisericească, p. 88. 

și, împărtășindu-se împreună cu Arie și Euzoios, i-au trimis pe 
aceștia în Alexandria. Și astfel au venit cu mâinile însângerate la inau- 
gurare. Conducător al tuturor răutăţilor era Eusebiu al Nicomidiei. 

Se spune cu adevărat că Marele Atanasie, plecând din Tir, a 
mers la Ierusalim și, făcând rugăciuni, ungând cu Sfântul Mir și 
sfințind casele de rugăciune înainte de venirea celor lipsiţi de evla- 
vie, a ajuns la împărat și i-a explicat totul în legătură cu el. lar prea- 
lăudatul Constantin, minunându-se de viclenia potrivnicilor acestuia, 
învrednicindu-l cu mare cinste, l-a trimis cu scrisori în Alexandria. 

După revenirea de la inaugurare, potrivnicul oricărei evlavii, 
Eusebiu al Nicomidiei, precum și Theognis, Ursakios și Patrophilos, 
mergând în Bizanţ și trecând sub tăcere primele acuzaţii împotriva 
lui Atanasie, au adus drept martori mincinoși patru episcopi având 
hirotonie, care au îndrăznit să spună cu jurământ că l-au auzit pe 
Atanasie amenințând că va opri transportul de grâu ce venea din 
Egipt în Bizanţ. De aceea, îndemnându-l la mânie pe iubitorul de 
Hristos împărat, au făcut ca marele Atanasie să fie exilat la Triberis, 
în Galia. Fiind exilat Atanasie, Arie făcea tulburare din nou în Egipt. 
Când a aflat, împăratul a trimis după el și l-a întrebat dacă este de 
acord cu dogmele cele de la Niceea în legătură cu Cel deofiinţă. lar 
acesta a spus cu jurământ că este de acord, lucrând viclenie și acum, 
ca totdeauna - căci a alcătuit două cărţi: una în favoarea termenului 
homousios* și alta împotriva lui, pe care el singur a scris-o, în 
vreme ce pe prima a scris-o un altul. Jurând deci că așa crede, l-a 
convins pe împărat să poruncească ca să fie primit în Biserica sobor- 
nicească; aflând Sfântul Alexandru acest lucru, a plâns dinaintea lui 
Dumnezeu, în biserica numită „Irina”. Și, mai repede decât o vorbă, 
dreptatea divină l-a mutat pe Arie în locuri vrednice de cele ce se 
scurgeau prin limba [sa], tăindu-l din viaţă în prezent și în viitor; i-au 
căzut pe jos măruntaiele în murdărie, în timpul în care voia să intre 
cu nevrednicie în lăcașurile sfinte. 

Acestea s-au întâmplat în al treizeci și unulea an al [domniei] 
Marelui Constantin, fiind Sfântul Alexandru episcop în Constanti- 
nopol, și nu cum spune Eusebiu singur, cum că Eusebiu al Nicomi- 
diei, când a pus la cale cele împotriva lui Atanasie la inaugurare, 
avea tronul Constantinopolului. Căci aceasta și din grupul anilor se 
arată [a fi] o minciună, deoarece Constantin a împărăţit cu totul 


% 'Ouoovotoc - „deoființă”. 

timp de 32 de ani. Acesta, după primul deceniu, în al treisprezecelea 
an al [domniei] sale, venind în Bizanţ, l-a găsit episcop pe Mitrofan 
cel de dinaintea lui Alexandru, apoi a fost episcop Alexandru 23 de 
ani. De la începutul împărăției lui Constantin cel Mare până la ador- 
mirea lui Alexandru sunt 37 de ani, pe care Constantin nu i-a ajuns. 
Și astfel, din numărul anilor, se vede că Eusebiu nu urcă pe tronul 
Constantinopolului în timpul lui Constantin. Se vede și din cele 
spuse mai sus în legătură cu Arie și Atanasie. Căci exilul lui Atanasie 
și sfârșitul lui Arie au avut loc după cel de-al treizecilea an al lui 
Constantin și după inaugurarea Ierusalimului. lar marele Alexandru 
încă trăia. 


Al XXV-lea episcop al Antiohiei, Eufronie: 8 ani. 
32.34.0.17.2.7.1. 


În anul acesta, Eustatie, un preot din Constantinopol, care căuta 
să ducă o viaţă apostolică și ajunsese la cea mai înaltă măsură a 
virtuţii, a fost cunoscut ca făcând fapte mari; [la fel] și Zenobie arhi- 
tectul, cel care a construit Martyrionul” din Ierusalim din porunca 
lui Constantin. 

În același an, mulți dintre asirienii din Persia au fost vânduți în 
Mesopotamia de către saracini, iar perșii au declarat război roma- 
nilor. Mergând Constantin cel evlavios în cetatea nicomidienilor - 
căci pornise împotriva perșilor -, s-a îmbolnăvit și a adormit în 
pace, învrednicindu-se de Sfântul Botez de la Eusebiu al Nicomidiei, 
[care fusese] mutat la Constantinopol, după cum spun unii din cei 
care gândesc ca Arie. [Acest fapt] este fals, după cum se dovedește, 
căci a fost botezat la Roma, de către Silvestru, cum am demonstrat 
mai înainte. Și a trăit toți anii vieţii sale în număr de 65, domnind 31 
de ani și 10 luni. Scriind diate, a lăsat împărăţia celor trei fii ai săi: 
Constantin, Constans și Constantius. Și-a exercitat puterea cu evla- 
vie și blândeţe, fiind, prin purtarea de grijă a lui Dumnezeu, primul 
împărat al creștinilor, și a învins mulți barbari din Britania până în 
Persia și pe tiranii de același neam, nimicindu-i cu puterea de viață 
dătătoarei Cruci. Și și-a încredinţat diatele unui preot arian care 


5 Martyrionul desemna o biserică sau o anexă a acesteia în care se păstra, de obicei, 
trupul unui martir; v. The Oxford Dictionary of Byzantium, vol. 2, pp. 1308-1309. 

fusese adus de către Constantia, sora sa, însărcinându-l pe acesta să 
nu le dea nimănui, cu excepţia lui Constantius, împăratul Răsări- 
tului. Şi a poruncit ca Atanasie să revină din exil. 

Venind din Răsărit, Constantius a așezat trupul tatălui său în 
[biserica] Sfinţilor Apostoli”. Necuviosul preot arian, dându-i lui 
Constantius diatele, a căpătat mare îndrăzneală la împărăție și a 
convins-o pe însăși împărăteasa să creadă ca arienii, avându-l ca 
împreună-lucrător pe Eusebiu al Nicomidiei și pe arienii care cuge- 
tau la fel cu el. 


Anii lumii 5829. De la dumnezeiasca Întrupare: 329 ani. 


Împăratul romanilor Constantius, ani 24.1. Împăratul perșilor 
Sabores, ani 70.35. Episcopul Romei lulius, ani 15.7. Episcopul 
Constantinopolului Alexandru, ani 23.18. Episcopul Ierusalimului 
Maxim, ani 6.3. Episcopul Alexandriei Atanasie, ani 46.8. Episcopul 
Antiohiei Eufronie, ani 8.2. 


În acest an, săvârșindu-se Constantin cel Mare și Sfânt, cei trei 
fii [ai lui] au luat conducerea [împărăției] romanilor, în Răsărit 
Constantius, în Galii Constans și Constantin în Italia. Constantius, 
chemându-l din exil pe Atanasie, l-a trimis în Alexandria cu scrisori 
de recomandare. Pe acesta alexandrinii și mai ales clerul l-au primit 
cu multă bucurie. lar Eusebiu al lui Pamphilos, în primul discurs 
împotriva lui Marcellus și în cel de-al treilea, îi acuză vehement pe 
cei care îndrăznesc să Îl numească „zidire” pe Fiul lui Dumnezeu. 
Socrate, aducând aceste exemple, îl apără pe Eusebiu, grăbindu-se 
să arate că nu cugeta ca arienii. Într-adevăr, însă îl arată pe acesta ca 
nestatornic în cugetare și spunând lucrurile în mod diferit după 
vremi”. [Eusebiu] a murit îndată după Marele Constantin, lăsându-l 
pe Acachie, ucenicul [său], urmaș la tronul Cezareei, un bărbat 


>” Biserica Sfinților Apostoli din Constantinopol și complexul acesteia au fost folosite ca 
necropolă imperială până în secolul al X-lea. Ctitoria lui Constantin cel Mare este 
descrisă în EUSEBIU DE CEZAREEA, Viața lui Constantin cel Mare, p. 182. Sarcofagul lui 
Constantin cel Mare, din care se păstrează un fragment la Muzeul Arheologic din 
Constantinopol, se afla într-un mausoleu, numit în surse npwov. 

2 Despre viața și opera lui Eusebiu al Cezareei, v. Emilian POPESCU, „Studiu intro- 
ductiv”, în: EUSEBIU DE CEZAREEA, Viaţa lui Constantin cel Mare, pp. 5-60; Pr. prof. dr. 
loan G. COMAN, Patrologie, vol. III, Editura Institutului Biblic și de Misiune al Bisericii 
Ortodoxe Române, București, 1988, pp. 482-518. 

învăţat care a scris și Symmikta, totuși foarte înclinat spre arieni, 
adică spre a cugeta asemenea dascălului său”. 

În acest an, Sabores, împăratul perșilor, a venit în Mesopotamia, 
împresurând Nisibis, l-a asediat 63 de zile și, neizbutind să îl cu- 
cerească, a plecat. lacob, episcopul nisibitenilor, trăind în evlavie, a 
dobândit cu ușurință prin rugăciuni ceea ce dorea: sperând perșii să 
distrugă Nisibis, acesta a făcut să le fie dezminţită nădejdea. Căci 
îndată s-au retras [din fața] cetăţii alungaţi de puterea rugăciunii și, 
ajungând în ţara lor, au găsit molimă și foamete, care s-au arătat ca 
plată a lipsei de evlavie pe care au săvârșit-o. Dalmatios cezarul, în- 
dată după săvârșirea lui Constantin, a fost ucis de către soldaţi, omorul 
nefiind poruncit de Constantius, dar nici împiedicat de acesta. 


2.36.8.19.4.9:3 


În același an, fiind ucis tânărul Dalmatios de către soldaţi, 
plănuiau să îi omoare deopotrivă și pe Gallus și pe lulian, copiii lui 
Constantius, fratele lui Constantin cel Mare. Dar pe Gallus l-a salvat 
boala, iar pe lulian, pruncia. Constantius, deși mai întâi a acceptat 
„deoființimea”, s-a schimbat mai apoi din cauza ușurătăţii”* minţii, 
dar și prin înșelăciunea preotului arian și a lui Eusebiu, cel dintâi 
dintre eunuci, și a lui Eusebiu al Nicomidiei și a celor din jurul 
acestora. 


Anii lumii 5831. De la dumnezeiasca Întrupare: 331 ani. 


Împăratul romanilor Constantius, ani 24.3. Împăratul perșilor 
Sabores, ani 70.37. Episcopul lulius al Romei, 15.9. Episcopul 
Constantinopolului Alexandru, ani 23.20. Episcopul Ierusalimului 
Maxim, ani 6.5. Episcopul Alexandriei Atanasie, ani 46.10. Episcopul 
Antiohiei Eufronie, ani 8.4. 


În acest an, Constantin, fiul Marelui Constantin, a venit împo- 
triva părților lui Constans, fratele lui; și dându-se o luptă, a fost ucis 
de soldați. Și a stăpânit Constans singur peste tot pământul Apu- 
sului. Constantius, împărățind peste Răsărit, i-a dat pe Gallus și pe 


 Acachie a fost episcop al Cezareei între 340 și 366. Despre opiniile sale, v. I.G. 
COMAN, Patrologie, vol. Ill, pp. 519-521. 
5 În text: kovb6rnri. 

Iulian să fie educați într-un sat numit Demakelle, ce era în apro- 
pierea Cezareei Capadociei. Acești doi frați s-au arătat dornici să 
devină anagnoști și să zidească o biserică Sfântului Mucenic Mamas. 
În locul care i-a revenit lui lulian să zidească, în acesta pământul nu 
primea [construcţia]. Și, tunzându-și părul, se prefăcea [că face] 
asceză monahală. 

Constantius și Constans au legiuit ca iudeii să nu cumpere robi, 
aceștia fiind confiscaţi în folosul public. Iar dacă [vreunul] ar în- 
cerca să taie împrejur vreun rob, să fie pedepsit prin sabie și să i se 
confiște [bunurile]. 


4.38.10.21.6.u.5. 


În acest an, Constantius a construit Amida, înconjurând-o cu 
ziduri îndrăzneţe. A zidit și Constantia, cea numită înainte cetatea 
lui Antonie, redenumind-o pe aceasta după [numele] lui, [cetatea] 
aflându-se la distanță de 700 de stadii de Amida, către miazăzi”. 


Episcopul Ierusalimului Chiril: 15 ani. 
5.39.11.22.1.12.6. 


În acest an, ţinându-se un sinod în Antiohia cu 190 de episcopi, 
pe care i-a condus Eusebiu al Nicomidiei, Eusebiu al Emesei a fost 
avansat ca episcop al Alexandriei. Cum acesta nu a acceptat, cu 
toate că era sabelian, l-au trimis pe Grigorie arianul cu multă oaste 
și cu un general [pe nume] Syrianos pentru a-l alunga pe Atanasie 
de pe tronul Alexandriei, sau să îl omoare. Atunci Atanasie, primind 
cu înțelepciune sfat de la Dumnezeu, a plecat alături de cântăreții 
bisericii [și] a scăpat de moartea care îl amenința. 

Cum Eusebiu nu a fost acceptat de cei din Alexandria [...] au 
schimbat credința, primindu-l pe față pe Arie și după moarte. Și, 
scriind o a doua expunere a credinţei, au trecut sub tăcere „deofiin- 
țimea”. Au făcut atunci inaugurarea bisericii Antiohiei, pe care a 
zidit-o Constantin cel Mare. În același an, Antiohia s-a aflat în pri- 
mejdie din cauza unor mari cutremure, timp de trei zile. Biserica 
inaugurată era de formă sferică, zidită de șase ani, temelia fiind pusă 
de Constantin cel Mare și completată și inaugurată de Constantius. 


5 Amida a fost identificată cu Dyarbakir, iar Constantia (Antoniopolis) cu Viranșehir, 
ambele în Turcia de astăzi; v. The Chronicle, p. 59. 

Anii lumii 5834. De la dumnezeiasca Întrupare: 334 ani. 


Împăratul romanilor Constantius, ani 24.6. Împăratul perșilor 
Sabores, ani 70.40. Episcopul Romei lulius, ani 15.12. Episcopul 
Constantinopolului Alexandru, ani 23.23. Episcopul Ierusalimului 
Chiril, ani 15.2. Episcopul Alexandriei Atanasie, ani 46.13. Episcopul 
Antiohiei Eufronie, ani 8.7. 


În acest an Constantius a triumfat, învingându-i pe asirieni. 
Sabores, împăratul perșilor, pe lângă relele sale, i-a prigonit pe 
creștinii pe care îi avea sub autoritatea sa. Constans, în Apus, i-a 
zdrobit pe franci. Având loc un mare cutremur în Cipru, au căzut 
cele mai multe [clădiri] din cetatea Salaminei. 


Episcopul Constantinopolului Pavel Mărturisitorul: 3 ani. 
7.41.13.1.3.14.8. 


În acest an, deoarece s-a produs un cutremur mare, s-a surpat 
cu totul Neocezareea Pontului, în afară de biserică și de episcopie și 
de oamenii evlavioși care se aflau acolo. Romanii au pornit război cu 
perșii și i-au ucis pe mulţi dintre ei. În același an, Pavel Mărturisi- 
torul a fost hirotonit episcop al Constantinopolului. 


Al XXVI-lea episcop al Antiohiei, Phlakitos: 12 ani. 
8.42.14.2.4.15.1. 


În acest an, având loc un mare cutremur, s-a dărâmat insula 
Rodos. Alexandrinii l-au ucis pe Grigorie, cel care îl înlăturase 
tâlhărește pe Atanasie și ocupase tronul Alexandriei timp de șase 
ani. Gheorghe arianul, un monstru capadocian, a fost hirotonit de 
către arieni. 


9.43.15.3.5.16.2. 


În acest an, [orașul] Dyrrachium din Dalmația a fost afectat de 
cutremur. Și Roma a fost în primejdie [timp de] trei zile, cutre- 
murându-se. lar din Campania au fost afectate 12 orașe. 


56 Perși. 

Constantius, venind în Bizanţ, l-a înlăturat de pe tron pe Pavel, 
episcopul Constantinopolului, și l-a impus în locul lui, tâlhărește și 
împotriva rânduielii, pe necuviosul Eusebiu al Nicomidiei, pricinui- 
torul răutăților. 


Episcopul Romei Liberius: 6 ani. 
Episcopul Constantinopolului Eusebiu al Nicomidiei: 12 ani. 
10.44.1.1.6.17.3. 


În acest an, Constantius a făcut portul din Seleucia Siriei, tăind 
mult un munte, și a reconstruit orașul. În Fenicia a zidit un oraș, pe 
care l-a numit Constantia, care se numea mai înainte Antarados. Sa- 
bores, împăratul perșilor, venind în Mesopotamia, a asediat [orașul] 
Nisibis 78 de zile și s-a retras din nou rușinat. În același an a avut 
loc o eclipsă de soare, încât s-au văzut și stelele pe cer în al treilea 
ceas al zilei, în cea de-a șasea zi a lunii Daisios”. 

Atanasie și Pavel și câți au fost alungaţi pentru cuvântul cel drept 
s-au refugiat în Roma, la Iulius, căruia fiecare i le-a făcut cunoscute pe 
ale sale. Acesta, prin scrisori, l-a reașezat pe fiecare la Biserica lui. 


Anii lumii 5839. De la dumnezeiasca Întrupare: 339 ani. 


Împăratul romanilor Constantius, ani 24.11. Împăratul perșilor 
Sabores, ani 70.45. Episcopul Romei Liberius, ani 6.2. Episcopul 
Constantinopolului Eusebiu, ani 12.2. Episcopul Ierusalimului Chiril, 
ani 15.7. Episcopul Alexandriei Atanasie, ani 46.18. Al XXVI-lea 
episcop al Antiohiei, Phlakitos, ani 12.4. 


În acest an, Atanasie și Pavel și cei împreună cu ei, prin scri- 
sorile lui Iulius, papa Romei, având curaj, și-au preluat tronurile. lar 
Constantius, fiind în Antiohia, când a aflat că Iulius le-a redat lui 
Pavel și Atanasie propriile tronuri prin scrisori, s-a mâniat și a 
poruncit ca aceștia să fie scoși din tronurile lor. 

În același an, soarele s-a făcut iar mai întunecat în ceasul al 
doilea al zilei de duminică. 


12.46.3.3.8.19.5. 


In acest an, având loc un mare cutremur în Beirutul Feniciei, a 
căzut cea mai mare parte a orașului. Astfel că foarte mulţi dintre 


5 Luna Daisios corespunde lunii iulie; v. The Chronicle, p. 485. 

păgâni au intrat în Biserică, promițând să fie creștini la fel ca noi. 
Pornind de aici, unii au făcut o inovație în rânduielile Bisericii, ca și 
cum le-ar fi jefuit [pe acestea], și, ieșind [din Biserică], au numit un 
loc de rugăciune. În acesta primeau mulțimea, imitându-le pe toate 
cele ale Bisericii, apropiindu-se de noi, precum erezia samaritenilor 
faţă de iudei, dar trăind păgânește. 


13.47.4-4.8.20.6. 


În acest an, Sabores, împăratul perșilor, asediind iarăși foarte tare 
Nisibis, i-a produs tulburare, aducându-și în ajutor până și o mul- 
time de elefanţi destoinici, principi cu simbrie și tot felul de mași- 
nării, prin care ameninţa că, dacă orașul nu ar fi vrut să cedeze, l-ar 
nimici din temelii. lar cum nisibitenii se împotriveau să se predea, 
atunci a încercat să inunde” [orașul] cu apa din râul de lângă acesta. 

Însă bărbaţii, prin rugăciuni, i-au învins pe potrivnici, avându-L 
de partea lor pe Dumnezeu. Cum apele urmau să facă zidurile una 
cu pământul și să le doboare“, o parte a zidului a fost afectată - 
aceasta fiind îngăduită de Dumnezeu, după cum se va arăta în 
continuare. Căci îndată orașul a putut fi păzit și potrivnicii înotau în 
ape și mulți au fost vătămaţi de apă. Dar aceștia, chiar și astfel 
afectaţi, amenințau să intre pe la zidul cel căzut, rânduind elefanții 
înarmați și pregătind mulțimea [armatei] să se ocupe mai cu râvnă 
de luptă cu tot felul de mașinării. Însă soldaţii care păzeau orașul 
aici au obţinut victoria prin purtarea de grijă a lui Dumnezeu, chiar 
în acest loc, umplându-l cu tot felul de arme, iar pe cei mai mulți 
elefanți i-au omorât cu catapultele. Alţii au căzut în noroaiele şan- 
ţurilor. Alţii, loviți, s-au întors îndărăt și au ucis peste 10000 din 
ostașii lor. lar peste restul a-căzut un fulger din cer, și nori negri în- 
tunecați, și ploi torențiale, și zgomote de tunete i-au lovit pe toţi, 
cei mai mulți murind de frică. 

Încolţit de peste tot, noul faraon Sabores a fost învins de valu- 
rile fricii. Acesta, îndreptându-și ochii spre zidul căzut, a văzut un 
înger stând pe margine, strălucit înveșmântat și ţinându-l de mână 
pe împăratul Constantius. Îndată, [fiind] el tulburat, i-a ameninţat 


58 În text: faoteic poðwrodç. Este dificil de precizat ce se înțelege prin acești 
„împărați (regi) cu simbrie”. 

59 În text: efu6araoal. 

% În text: Tov yàp b6&rwv uedAovruv tiv Béo tov texav EEopoAiZELv npòç my ntõo. 

pe magi cu moartea. Aflând deci, au înţeles să îi tâlcuiască împăra- 
tului că puterea a ceea ce se arătase [era] mai mare decât cea a lor. 
Astfel că, pricepând cauza primejdiei și înfricoșându-se, a poruncit 
ca mașinăriile să fie arse și să fie distruse toate cele de care se în- 
grijise spre pregătirea războiului. lar el și cu ai lui au fugit în patria 
[lor], fiind mai întâi afectaţi de o boală molipsitoare“. 


14.48.5.5.10.21.7. 


În acest an, Constantius Augustul, domnind singur, l-a procla- 
mat cezar, părtaş al împărăției sale, pe Gallus, un nepot al său, și, 
schimbându-i numele în Constantius, l-a trimis în Răsărit împotriva 
Antiohiei, în timp ce perșii încă atacau. 


15.49.6.6.u.22.8. 


În acest an, iudeii din Palestina s-au răsculat și i-au ucis pe mulți 
dintre cei de alt neam, elini și samariteni. lar ei au fost nimiciţi cu tot 
neamul de romani și orașul lor, Diocezareea, a fost distrus. 

În același an, Constantius s-a mâniat pe Liberius, care îi scrisese 
pentru a susține [expresia] „deofiinţă”, și pe Sfântul Atanasie, pe 
care, trimițând, l-a exilat pe acesta la Beroia din Tracia. Acest fapt a 
fost determinat de Eusebiu, cel dintâi dintre eunuci, care cugeta 
precum arienii. Și în locul lui Liberius l-au hirotonit pe Felix, care 
era diacon al aceleiași biserici, care accepta sinodul din Niceea, de- 
venind în chip fără de minte părtaș al arienilor. Cei din Roma nu au 
vrut să se împărtășească cu el, ci mergeau separat la biserică între 
dânșii. La porunca lui Constantius, s-a adunat un sinod la Medio- 
lanum“?, [fiind] 300 de episcopi apuseni, iar răsăriteni foarte puţini. 
[Sinodul] s-a dizolvat fără să facă nimic, căci apusenii, din nou, nu 
au acceptat intrigile împotriva Sfântului Atanasie. Fiindcă i-o cereau 
romanii, împăratul a fost forțat să-l recheme pe Liberius și să îl 
repună pe tron. lar Felix, plecând din Roma, nu s-a mai întors. 


Al XXXV-lea episcop al Romei, Felix: 1 an. 
16.50.1.7.12.23.9. 


% Asediul orașului Nisibis (Nisibe) este descris și în TEODORET EPISCOPUL CIRULUI, Istoria 
bisericească, pp. 126-128. 
62 Astăzi Milano (Italia). 

ALXXXVI-lea episcop al Romei, Damasus: 28 ani. 
17.51.1.8.13.24.10. 


18.52.2.9.14.25.U. 


În acest an, Gallus, cel [numit] și Constantius, fiind cezar și re- 
marcându-se în războaie, nerăbdând bunăstarea, a plănuit să devină 
tiran și l-a omorât pe Dometianos, prefectul Apusului, și pe ches- 
torul“ Magnos, care îi denunţase lui Constantius cele în legătură cu 
uneltirea. Pe acesta, Constantius, exilându-l în insula Thalmon, a 
poruncit să îl omoare, iar pe lulian, fratele lui, l-a ţinut sub pază. Euse- 
bia, soția lui Constantius, l-a implorat pe acesta, și l-a trimis în Atena. 


Anii lumii 5847. De la dumnezeiasca Întrupare: 347 ani. 


Împăratul romanilor Constantius, ani 24.19. Împăratul perșilor 
Sabores, ani 70.23. Episcopul Romei Damasus, ani 28.3. Episcopul 
Constantinopolului Eusebiu, ani 12.10. Episcopul Ierusalimului 
Ilarie, ani 12.1. Episcopul Alexandriei Atanasie, ani 46.26. Episcopul 
Antiohiei Phlakitos, ani 12.12. 


În acest an, Acachie al Cezareei și Patrophilos al Skythopo- 
lisului, care erau arieni, l-au detronat pe Maxim al lerusalimului și 
în locul lui l-au pus pe Chiril, crezând că acesta cugetă asemenea lor. 

În acest an, episcopului Chiril al Ierusalimului i s-a arătat pe cer 
semnul de viață dătătoarei Cruci în ziua Cincizecimii, în chip de 
lumină, întins de la Golgota, unde a fost răstignit Hristos, până la 
Muntele Măslinilor, de unde S-a înălțat. Iar în jurul semnului arătat 
era o coroană ca un fel de curcubeu. În aceeași zi, [semnul] a fost 
văzut și de Constantius. În legătură cu aceasta este amintită și o 
epistolă a lui Chiril către împăratul Constantius, în care îl numește 
pe acesta „preaevlavios”. De aici, unii îl vorbesc de rău că ar fi cuge- 
tat ca arienii, spunând că el a trecut sub tăcere termenul homousios 
în catehezele pe care le-a ţinut spre folosul nesfârșitei mulțimi, a 
celor care au venit la Sfântul Botez prin minunea de viață dătătoarei 
Cruci. Dar [aceștia] greșesc și păcătuiesc. Căci trebuia ca și pe 


63 În text: kvtoropa. Chestorul era un demnitar cu atribuţii judecătoreşti, în special cu 
privire la controlul străinilor din oraș; v. Louis BREHIER, Le Monde byzantine, vol. II: Les 
institutions de l’ Empire Byzantin, Paris, 1949, p. 158. 

împăratul - furat de erezie prin viclenia arienilor, din simplitatea 
minţii, și nu din înclinare, și cum păgânismul“* nu era încă cu totul 
nimicit - să-l numească prin iconomie „preaevlavios” și cuvântul 
homousios să îl treacă sub tăcere, care înainte îi tulburase pe cei 
mulţi și, prin împotrivirea vrăjmașilor, i-a depărtat pe cei care voiau 
să se boteze și să statornicească [termenul] homousios prin cuvinte 
cu același înțeles. Ceea ce fericitul Chiril a și făcut, dezvoltând cre- 
dinţa cea din Niceea cuvânt cu cuvânt și l-a proclamat pe Fiul Dum- 
nezeu adevărat din Dumnezeu adevărat Tatăl. 


Al XXVII-lea episcop al Antiohiei, primul arian, Ștefan: 3 ani. 
20.54.4.11.2.30.1. 


21.55.5.12.3.31.2. 


În acest an, Atanasie și Pavel, săvârșindu-se Eusebiu, cel care 
fără evlavie ocupa tronul Constantinopolului, au mers din nou la 
Roma, la papa Iulius și la împăratul Constans, fratele lui Constan- 
tius. Căci, murind Eusebiu, poporul l-a repus pe tronul Constanti- 
nopolului pe Pavel, în vreme ce arienii l-au hirotonit în locul 
acestuia pe Macedonie; astfel că de aici a pornit un război civil. 
Aflând Constantius acest lucru, el care se afla în Antiohia, i-a porun- 
cit lui Hermoghene stratilatul, cel trimis în Tracia, să se abată din 
drum și să îl scoată pe Pavel din Biserică. Încercând Hermoghene să 
împlinească aceasta, poporul i-a dat foc casei lui, l-a ucis și l-a 
aruncat în mare. 

Când a aflat împăratul, care era în Antiohia, a mers în [cetatea] 
împărătească și l-a ridicat pe Pavel de pe tron; dar la început nu l-a 
întronizat pe Macedonie. Mâniat pentru uciderea lui Hermoghene, 
a lipsit cetatea de 40000 de pâini pe zi, din cele 80000 dăruite de 
tatăl său. Dar atunci Pavel, după cum s-a spus, a venit la Iulius al 
Romei și s-a întors cu scrisori ale acestuia la Constantinopol. lar 
Constantius, care se afla și atunci în Antiohia, aflând că Iulius l-a 
reinstalat pe tron pe Pavel, înfuriat, i-a poruncit eparhului Filip să îl 
alunge pe Pavel și să îl așeze pe tron pe Macedonie. 

Eparhul, de frica celor întâmplate lui Hermoghene din cauza lui 
Pavel, chemându-l pe Pavel la baia cea de la Zeuxippos, scoțându-l 


% În text: eXAnwouov - „elenismul”. Termenul este obișnuit în literatura bizantină 
pentru a reda religia păgână greco-romană. Este utilizat și în alte ocazii în Cronografie, 
ca de exemplu la anii lumii 5853. 

printr-o portiță®, l-a exilat în Tesalonic, de unde se și trăgea. Iar pe 
Macedonie, urcându-l în carul său, l-a reașezat tâlhărește ca tiran al 
Bisericii, ortodocșii opunându-se într-atât, încât au fost uciși 3150 de 
bărbați; și în acest fel arienii au luat în stăpânire Biserica. 

Atunci Constantius l-a amenințat cu moartea pe Atanasie, care, 
înfricoșându-se, a fugit din nou și s-a dus la Roma; în același fel [a 
făcut] și Pavel din Tesalonic. Aceștia au mers la Constans și i-au po- 
vestit cele în legătură cu ei. lar Constans, fiind îndurerat pentru 
sfinți, cu întristare i-a scris fratelui [său], Constantius, că fie le va 
reda tronurile lui Pavel și Atanasie, fie [de nu], ameninţa să por- 
nească război împotriva sa. L-a mai îndemnat pe acesta și să se facă 
un sinod la Sardica, în care s-au adunat 300 de episcopi din Apus, 
iar răsăriteni, 36. Aceștia s-au opus apusenilor, cerând să fie alungaţi 
mai întâi Atanasie și Pavel. Hosius, episcopul Cordobei, și Protoge- 
nes al Serdicăi nu au acceptat să nu fie de față Sfinţii Atanasie și 
Pavel. Atunci răsăritenii aflaţi la Filipopolis au anatemizat fără ruși- 
ne [termenul] homousios. lar ortodocșii au întărit formula credinței 
de la Niceea la Sardica, anatemizând termenul de anomoios*€. Le-au 
redat tronurile lui Atanasie, lui Pavel și lui Marcellus al Ancyrei, 
care a mărturisit [termenul] homousios și și-a cerut iertare, [spu- 
nând că] scrierile sale nu aveau înţelesul [pe care îl pretindeau] cei 
care unelteau împotriva lui. Astfel, sinodul de la Sardica acționând 
împotriva răsăritenilor care se separaseră și întărind [termenul] 
homousios, Constantius i-a primit, chipurile, cu cinste pe Atanasie 
și Pavel și le-a dat tronurile. Astfel Atanasie a venit în Alexandria și 
a fost primit cu mare bucurie, scoțându-l pe Gheorghe arianul. 

Când Magnentius a luat puterea [în mod] tiranic în Galia și l-a 
omorât pe evlaviosul Constans, Constantius Augustul era în Antio- 
hia; și, aflând, a trimis îndată și l-a exilat pe Pavel din cetate la 
Kukusos. Acolo a fost omorât de către arieni. Atunci Macedonie a 
preluat tronul. 

Constantius a pornit împotriva lui Magnentius. Senatul din 
Roma, îmbrăcându-l [ca împărat] pe Nepotianus, l-a trimis împo- 
triva lui Magnentius. Acesta, înfruntându-se cu Magnentius la 
Roma, a fost ucis de către el, fiind împărat [timp de] 3 luni. 


65 În text: Sià Gupi5oc xoĂ&OAG. 
66 'Avóporç - „diferit, neasemănător”; termen aparținând teologiei ariene extremiste 
(anomee), potrivit căreia Fiul este întru toate neasemănător cu Tatăl. 

Înainte ca împăratul să ajungă la Roma, Constantia, cea [nu- 
mită] și Elena, sora lui Constantius, l-a proclamat ca împărat pe 
Bretanion, un bărbat cinstit, și l-a opus lui Magnentius pentru a 
lupta. Ajungând Constantius la Roma și primindu-l pe Bretanion cu 
multă cinste, s-au războit amândoi cu Magnentius la Mursa. Fiind 
învins, Magnentius a fugit în Italia. Dar a fost atacat de multe ori de 
către generalii lui Constantius; s-au înfruntat la Mons Seleucus% Și, 
fiind învins, a fugit în Lugdunum. Ucigându-și mai întâi propriul 
frate și propria mamă, mai apoi s-a omorât și pe sine. lar Dikentios 
cezarul, fratele acestuia, s-a spânzurat. 

Atunci și Silvanus, tiran în Galii, a fost ucis de către generalii lui 
Constantius. Venind Constantius la Roma, a intrat cu multă fală“ și 
cu alai militar, primind nume mai presus decât împărații cei de 
dinainte. A venit împreună cu el și soția sa, Eusebia, și a stat 14 zile 
în Roma. Pe când se afla în Roma, [Constantius] a ieșit în Tribu- 
nalios Campos și, stând la înălțime, având alături de el armata și pe 
Bretanion, a vorbit, convingând poporul că el este urmaș la [scau- 
nul] împărăției, având puterea ca succesor al strămoșilor împărați, 
și că este de folos obștii ca treburile publice să fie administrate de o 
singură autoritate și toate cele ce urmează din aceasta. 

Atunci, depunându-l pe Bretanion, care a împărăţit 10 luni, i-a 
oferit acestuia în același timp o masă spre a se ospăta și l-a trimis în 
Prusa Bithyniei cu toată cinstea, cu gardă și cu multe daruri. 
[Acesta], fiind creștin, frecventa biserica și a făcut multe milostenii 
săracilor. l-a cinstit și pe preoți până în ziua săvârșirii sale. 

Constantius, întorcându-se în Bizanţ, rugat fiind de Eusebia, so- 
ţia sa, l-a proclamat cezar pe lulian, fratele lui Gallus; și scoțându-l 
din închisoare, l-a trimis în Galii, unindu-l prin nuntire cu propria 
sa soră, Elena, cea [numită] și Constantia. 

În același an a adormit lulius, papa Romei, iar Liberius a fost 
hirotonit în locul lui, acesta fiind un bărbat întru totul minunat și 
ortodox. Arienii l-au convins pe împărat în legătură cu Atanasie, 
încât să se hotărască împotriva lui pedeapsa capitală. Dar și atunci 
sfântul prin fugă și-a dobândit scăparea. 


67 În text: Móvto Zeekoe. 
68 În text: þavtaciagç. 

Anii lumii 5850. De la dumnezeiasca Întrupare: 350 ani. 


Împăratul romanilor Constantius, ani 24.22. Împăratul perșilor 
Sabores, ani 70.56. Episcopul Romei Damasus ani, 28.6. Episcopul 
Constantinopolului Macedonie, an 1.1. Episcopul Ierusalimului, 
Ilarie ani 12.4. Episcopul Alexandriei Atanasie, ani 46.32. Episcopul 
Antiohiei Ștefan, ani 3.3. 


În acest an, având loc un mare cutremur în Nicomidia, pe la ora 
a treia din noapte, a doborât orașul și a ucis mari mulțimi. A pierit 
[cu aceștia] și Kekropios, episcopul orașului. 


Episcopul Antiohiei Leontie: 8 ani. 
23.57.7.2.5-33-1. 


Episcopul Constantinopolului Eudoxie, fiind înlăturat Macedonie. 
24.58.8.1.6.34.2. 


Macedonie deci, ocupând în mod tiranic scaunul [episcopal] al 
Constantinopolului, a mutat trupul Marelui Constantin de la [bise- 
rica] Sfinţilor Apostoli la [biserica] Sfântului Acachie, invocând ca 
motiv căderea bisericii. Cum poporul s-a împotrivit, s-a făcut multă 
ucidere, încât puţul și curtea Martyrionului și pieţele din jur s-au 
umplut de sânge. Constantius, când a aflat aceasta, s-a mâniat îm- 
potriva lui Macedonie și, poruncind să fie caterisit, l-a pus în locul 
lui pe Eudoxie, înlocuind un rău foarte mare cu unul mare. 

În acest an, perșii au ocupat cetatea numită Bedzabde. Constan- 
tius, când a auzit că Iulian, care avusese biruinţe în războaiele din 
Galii, a fost proclamat împărat de către armată, aflându-se în Antio- 
hia pentru războiul cu perșii, s-a îndreptat împotriva lui Iulian ti- 
ranul. Ajungând în Mampsoukrenai, prima oprire de la Tarsul 
Ciliciei, s-a săvârșit în ziua a treia a lunii Dios”, condamnându-și 
mult propria lipsă de minte. Și a fost botezat atunci în Antiohia de 
către Euzoios arianul, în anul lumii 5852, al celei de-a unsprezecea 
perioade de 532 [de ani], la începutul celei de-a doisprezecea. 

Dar atunci lulian, devenind singur stăpânitor, purtându-se fără 
rușine, păgânește a spălat Sfântul Botez cu sângele jertfelor și săvâr- 
șea toate câte [fac] cei care slujesc demonilor. 


6 Luna Dios corespundea lunii noiembrie. 

Anii lumii 5853. De la dumnezeiasca Întrupare: 353 ani. 


Împăratul romanilor Iulian, ani 3.1. Împăratul perșilor Sabores, 
ani 70.59. Episcopul Romei Damasus, ani 28.9. Episcopul Constan- 
tinopolului Eudoxie, ani 10.2. Episcopul Ierusalimului Ilarie, ani 12.7. 
Episcopul Alexandriei Atanasie, ani 46.35. Episcopul Antiohiei 
Leontie, ani 8.3. 


În acest an a devenit împărat lulian Apostatul, ajungând singur 
la putere, pentru mulțimea păcatelor noastre. Căci, înfumurat de 
victoria asupra barbarilor, acordându-și lui puterea și punându-și pe 
cap diademă, înainte de săvârșirea lui Constantius, s-a abătut fără 
rușine către păgânism. Astfel că [împăratul] Constantius, părându-i 
rău foarte pentru uciderea [celor din] neamul său și pentru inovația 
[în privinţa] credinţei și urcarea pe tron a apostatului, și-a dat su- 
fletul. Ajungând singur la putere Iulian Apostatul, prin judecăţi divi- 
ne, urgii de tot felul de la Dumnezeu au cuprins pământul romanilor. 

Dorind să îl arate pe Constantius nedrept și inuman, prefă- 
cându-se drept, nelegiuitul i-a rechemat pe episcopii cei din exil. lar 
pe Eusebiu, primul dintre eunucii împărătești, l-a ucis ca fiind, chi- 
purile, nedrept. A alungat și alți eunuci de la palat, precum și soția 
cu care îl unise Constantius, sora acestuia. La fel [a alungat] și pe 
bucătari, din cauza simplităţii felului său de viață, și pe bărbieri, 
pentru că, după cum spunea, unul ajunge multora. lar de la poșta 
publică”? a scos cămilele, măgarii, boii și catării, îngăduind să fie 
folosiți doar cai, din cauza marii iubiri de bani căreia îi era rob, ca și 
închinării la idoli. 

Atunci elinii cei din Răsărit, înfumurându-se îndată în Alexan- 
dria, l-au ucis, târându-l, pe episcopul Gheorghe. lar trupul acestuia, 
ocărându-l în chip fără de Dumnezeu și așezându-l pe o cămilă, l-au 
purtat prin oraș și, amestecându-i trupul cu oase de necuvântătoare 
moarte, l-au ars și l-au risipit. 

Atunci Atanasie, fiind ascuns mult timp la o fecioară, ieșind, a 
adunat un sinod în Alexandria și, întărind dogmele cele de la Ni- 
ceea, a preluat bisericile. Arienii, după Gheorghe, și l-au ales pe Lu- 


70 În text: 6nnootov 6pouov. Despre 6nu6otoc $p6uoc („poșta publică”), v. L. BREHIER, 
Les institutions de l Empire Byzantin, pp. 263-266. 

cius și se adunau într-o casă obișnuită. lar elinii i-au răstignit și i-au 
măcelărit și pe mulţi alți creștini. Și, scoțând moaștele Sfântului 
Patrophilos, episcopul cel din Schythopolis, pe unele le-au risipit, 
iar craniul, atârnându-l cu ocară, îl batjocoreau. În Gaza și Ascalon, 
ucigând preoți și fecioare [care își păstrau fecioria] pentru tot- 
deauna, le-au desfășurat măruntaiele și, umplându-le cu cereale”, 
le-au pus înaintea porcilor. 

În Fenicia, cei din Heliopolis l-au ucis pe Chiril diaconul și au 
gustat din ficatul acestuia, deoarece le-a distrus idolii lor în timpul 
fericitului Constantin. lar cel care l-a tăiat pe diacon și i-a gustat 
ficatul a păţit acestea: putrezindu-i limba, a vomitat-o și dinţii i-au 
ieșit și ochii i-au fost orbiţi și, astfel chinuindu-se, a murit. 

Creștinilor celor din Cezareea Capadociei lulian le-a arătat 
multe rele. A luat și drepturile orașului și numele pe care îl avea, 
Cezareea, poruncind să se numească Mazaka, la fel ca înainte. Căci 
creștinii de acolo, în timpul lui Constantius, le-au făcut multe rele 
elinilor și au dărâmat templul lui Tyche. 

În Arethusa, [Iulian] a făptuit lucruri îngrozitoare împotriva 
creștinilor. Între aceștia era și preasfințitul monah Marcu, care l-a 
salvat și l-a ascuns pe lulian când armata a ucis neamul lui Constan- 
tius, măruntaiele acestuia, fiind încă în viață [...]”. 

În Emesa, în biserica cea mare, [Iulian] a ridicat idolul lui Dio- 
nysos, iar biserica cea veche a distrus-o. Maris al Calcedonului i-a 
adus multe ocări în față lui Iulian, care aducea jertfe în lăcașul lui 
Tyche, iar acesta, ca un așa-zis filosof, a răbdat ocările. 


2.6.10.3.9.36.4. 


În acest an, Iulian cel lipsit de evlavie a legiuit pentru creștini să 
nu ia parte la învățăturile elinești [în școli]. Apolinarie, folosind 
revelația din Sfânta Scriptură, imitând stilul” celor vechi și scriind 
un cuvânt împotriva lui lulian, căruia i-a pus titlul Pentru adevăr, a 
adus mult folos Bisericii. 

Pe Atanasie cel Mare al Alexandriei a poruncit să îl alunge, elinii 
fiind foarte porniţi împotriva lui. lar acesta, plecând, le-a spus creș- 
tinilor care lăcrimau pentru el să aibă curaj, zicând: „Aveţi curaj, un 


? În text: kpi0wv. 
” Textul prezintă aici o lacună. 
7 În text: toùç XApOAKTĂpAG. 

norișor este și trece!” În legătură cu Titos, sfântul episcop de la 
Bostra, lulian le-a scris bostrinenilor să îl scoată pe acesta din oraș. 
Pe Dorotei - mult-încercatul episcop al Tirului, cel care a scris 
multe istorii bisericești și care s-a distins în cuvântări, cel care a fost 
mărturisitor în timpul lui Dioclețian și iarăși în timpul lui Licinius, 
ajuns la adâncă bătrâneţe în cel de-al doilea an al Apostatului - 
căpeteniile acestuia din Odyssopolis, găsindu-l pe episcop trăind ca 
un om simplu, l-au ucis, supunându-l la multe cazne pentru cre- 
dința cea întru Hristos, pe când avea 107 ani. 

Și, imitând facerile de bine ale creștinilor, a poruncit să li se dea 
străinilor și săracilor ceea ce au nevoie, înșelându-i pe cei mai simpli. 

Cel lipsit de evlavie a poruncit ca alături de imaginile sale să fie 
înfățișaţi Zeus, Ares și Hermes și ceilalți demoni, iar cei care întâr- 
ziau închinarea la aceștia să fie pedepsiți ca dușmani ai împăratului; 
când a împărţit solda armatei, punând înainte foc și tămâie, a silit 
trupele să tămâieze. 

În Cezareea lui Filip, cea [numită] acum Paneas, de unde se 
trăgea femeia cea cu scurgere de sânge, era o statuie a Domnului în 
fața casei acesteia, pe care, după obiceiul neamurilor, a ridicat-o în 
semn de mulțumire. Neevlaviosul lulian a poruncit ca aceasta să fie 
doborâtă. [Lucru] care s-a și făcut, târând elinii statuia ca și cum ar 
vrea să o ia în batjocură și ridicând în locul acesteia un chip”* în 
numele lui Iulian. Însă creștinii au luat acea statuie și au așezat-o 
într-o biserică. lar chipul Apostatului, coborând foc din cer, l-a 
pârjolit. La baza statuii creștea o plantă care proteja de orice boală, 
care l-a mânat spre invidie pe apostatul Iulian să distrugă statuia 
Domnului. 

În Nikopolis din Palestina, care se numea înainte Emmaus, se 
află un izvor care oferă vindecare tuturor pătimirilor oamenilor și 
necuvântătoarelor, căci se spune că în el și-a spălat picioarele după 
drum Domnul și Dumnezeul nostru lisus Hristos; iar [lulian] a 
îngăduit ca acesta să fie astupat cu pământ. 

În Hermopolis din Tebaida există un copac [numit] perseas. 
Dacă cineva ia o frunză sau un rod, este spre toată vindecarea oame- 
nilor. Și se spune că, atunci când Domnul a fugit de Irod în Egipt 
împreună cu Născătoarea de Dumnezeu și cu losif, ajungând în 
locul acela, înclinându-se copacul la pământ, I s-a închinat Acestuia 
şi până acum păstrează forma închinării. 


74 În text: Łóavov. 

Iulian, fiind în Antiohia și tot timpul urcând la Daphne și 
slujind idolului lui Apollo, s-a întâmplat să nu aibă niciun răspuns 
de la idol, așa cum se aștepta. Gândindu-se că din cauza moaștelor 
Sfântului Mucenic Vavila, așezate în Daphne, tace idolul, a emis un 
decret ca toate rămășițele morţilor care erau depuse acolo să fie 
mutate, împreună cu cele ale mucenicului. Făcându-se aceasta, din- 
tr-o dată noaptea templul s-a aprins din cer, iar idolul a ars, astfel 
încât nicio urmă a acestuia nu se mai vedea - și se zicea că era așe- 
zat cu ani în urmă -, iar templul s-a ruinat, astfel încât cei de mai 
târziu vedeau arderea acestuia și se minunau de lucrarea cea mai 
presus de înţelegere a lui Dumnezeu. 

Mirându-se de cele [întâmplate], Iulian a bănuit că acestea s-au 
făcut prin uneltirea creștinilor. Astfel, a trecut la anchetarea preo- 
ților rămași și i-a supus pe aceștia la tot felul de chinuri, încât au și 
murit dintre ei. [Însă] doar aceasta a auzit de la ei, că nici de către 
creștini, nici din uneltire omenească nu s-au făcut acestea, ci, 
coborând foc din cer, a aprins templul și statuile; și că, în noaptea 
aceea, unora li s-a și arătat foc coborând într-un loc de la țară”. 
Deci împăratul, mâniat și ca și cum s-ar fi luptat cu Dumnezeu, a 
închis biserica cea mare și a confiscat toate cele sfinte. 

Cei doi comiţi trimiși să facă aceasta, apostaţii Felix și Iulian, 
spuneau: „Obișnuiam să credem că o forță supraveghetoare se cu- 
vine să ne oprească”. lar Felix [spunea]: „lată cu ce fel de vase 
josnice era slujit Fiului Mariei”. După puţin timp, Felix, dintr-o dată, 
scoțând sânge pe gură, și-a săvârșit viața chinuindu-se. lar Iulian, 
comitele, în aceeași zi, căzând într-o boală foarte grea, încât și cele 
dinlăuntru i s-au nimicit și a scos murdărie pe gură, a murit, 
chinuindu-se. 


Anii lumii 5855. De la dumnezeiasca Întrupare: 355 ani. 


Împăratul romanilor lulian, ani 3.3. Împăratul perșilor Sabores, 
ani 70.61. Episcopul Romei Damasus, ani 28.u. Episcopul Constan- 
tinopolului Eudoxie, ani 10.4. Episcopul lerusalimului Ilarie, ani 12.9. 
Episcopul Alexandriei Atanasie, ani 46.37. Episcopul Antiohiei 
Leontie, ani 8.5. 


75 În text: aypotla. 

În acest an, unii dintre cei din armată care erau cercetaţi au fost 
înșelaţi [să treacă] spre apostazie, unii prin făgăduinţe de daruri și 
demnități, alții și prin constrângeri impuse de către propriile căpetenii. 

Preotul Theoteknos, căruia i s-a încredințat o biserică într-o 
suburbie a Antiohiei, [fiind] înșelat, s-a depărtat de făgăduinţă și a 
trecut de bunăvoie la idolatrie. Pe acesta Dumnezeu l-a pedepsit 
imediat, căci, ajungând mâncat de viermi și pierzându-și vederea, a 
murit mâncându-și limba. 

Heron, episcopul Tebaidei, a devenit de bunăvoie apostat în orașul 
antiohienilor. Pe acesta Dumnezeu l-a pedepsit îndată astfel, spre pilda 
și înfricoșarea multora: topindu-i-se membrele din cauza unei boli a 
putreziciunii, și-a dat sufletul în ochii tuturor, aruncat în piață. 

Dar totuși Valentinianus s-a remarcat în mărturia cea întru 
Hristos, acesta fiind atunci tribun al unei unităţi numite „numerus7$ 
al Kornutilor”, disprețuind nu numai rangul, dar fiind și supus 
exilului, și care după aceea a fost făcut împărat de Dumnezeu. La fel 
și lovianus” și-a desfăcut centura strigând: „Sunt creștin!” Pe acesta, 
fiind stratopedarh, armata îl iubea și i-a cerut împăratului să nu îl 
nedreptăţească. El a fost proclamat împărat după Iulian. 

Lui Artemios, ducele administraţiei din Egipt, pentru că a arătat 
mult zel împotriva idolilor în Alexandria în timpul lui Constantius, 
i-a fost confiscată averea, tăindu-i-se capul. 

A fost martirizat în Durostorumul” Traciei și Emilian, dintre 
soldaţi, fiind încredinţat focului de către Capetolinos??. Și mulţi alții 
în multe locuri și feluri s-au remarcat în mărturia cea întru Hristos. 

Un anume Thalassios, renumit prin desfrânări și risipiri, care își 
împingea și propria fiică spre lucrarea rușinii, a fost cinstit de către 


75 Numerus desemna, de obicei, o unitate militară de infanterie; v. L. BREHIER, Les 
institutions de l’ Empire Byzantin, pp. 275-276. Iniţial, termenul de numerus desemna o 
unitate militară constituită pe criteriu etnic, din „străini”, din interiorul sau din afara 
imperiului; v. H. MIHĂESCU, La Romanite dans le sud-est de l’ Europe, pp. 390-391; 
Enciclopedia arheologiei și istoriei vechi a României, vol. 3 (M-Q), ed. Constantin Preda, 
Editura Enciclopedică, București, 2000, p. 207. 

77 Numele lui lovianus apare peste tot în text ca 'lovfBiav6c. 

7% Azi Silistra, Bulgaria. 

7 Sfântul Emilian a fost martirizat la 18 iulie 362. Despre martiriul său, v. TEODORET 
EPISCOPUL CIRULUI, Istoria bisericească, p. 137; loan PULPEA, „Sfântul mucenic Emilian 
din Durostor. Studiu critic și traducerea actului său martiric”, în: Biserica Ortodoxă 
Română, LXII (1944), 4-6, pp. 125-160; Pr. Prof. Dr. Mircea PĂCURARIU, Istoria Bisericii 
Ortodoxe Române, vol. 1, Editura Institutului Biblic și de Misiune al Bisericii Ortodoxe 
Române, București, 1991, p. 90. 

împărat ca cititor în măruntaie, locuind în Antiohia în apropierea 
palatului. Căzând, dar, casa acestuia, el singur a murit împreună cu 
un eunuc, cu care a și fost găsit îmbrățișat. Dar au scăpat cei care se 
găseau împreună cu el, ai lui fiind creștini, soţia lui și cei împreună 
cu ea. Un copil ca de 7 ani care se găsea acolo și a fost salvat, când a 
fost întrebat cum a scăpat, a spus că a fost ţinut de un înger. 

lulian cel cu rău nume, pentru răsturnarea hotărârii divine, a 
poruncit să se construiască templul iudeilor, punând la conducerea 
lucrării pe un anume Alypios, un renumit elin, [care era] împotriva 
lui Hristos. Acesta a săpat și părțile care nu se văd ale temeliilor, 
prin scoaterea pământului, dar, bătând un vânt foarte puternic cu 
vijelie, a făcut să dispară varul cel pregătit, care era [în cantitate de] 
20 de miriade de modii. Insistând iudeii să întreprindă lucrarea, a 
ieșit foc și i-a ars, și astfel au încetat îndrăzneala. 

Iulian neevlaviosul a scris o respingere a Sfintelor Evanghelii, pe 
care marele Chiril al Alexandriei a combătut-o cu strălucire într-un 
tratat remarcabil“. 

Porfirie“, cel turbat împotriva noastră, era tirian de neam; și 
amărâtul [fusese] mai întâi creștin. Însă, fiind bătut de creștini în 
Cezareea Palestinei, din mânie a trecut la elinism și atunci câinele a 
îndrăznit să scrie împotriva adevărului. 

Atunci s-a văzut Sfânta Cruce pe cer, în chip de lumină, încon- 
jurată de o cunună de lumină, de la Golgota până la Muntele Sfânt 
al Măslinilor, mai strălucitoare decât în timpul lui Constantius. 

De la sine, pe acoperămintele altarelor, pe cărţi, pe alte veș- 
minte ale bisericilor și pe haine, nu numai de-ale creștinilor, ci și 
de-ale iudeilor, a apărut semnul crucii, nu doar în Ierusalim, ci și în 
Antiohia și în alte orașe. Astfel, iudeii și elinii care nu credeau își 
găseau hainele pline de cruci. lar pe unele [acestea] erau și negre. 

lulian i-a trimis pe mulți în diferite locuri, la oracole și temple, 
ca să se creadă că pornea la război împotriva perșilor cu protecția 
demonilor. Dintre multele oracole din diferite [locuri] care i-au fost 
aduse, voi aminti unul. [Acesta] era astfel: „Acum ne năpustim toţi 
zeii să aducem trofee ale biruinței lângă râul fiarei și năvala lor o voi 
conduce eu, războinicul Ares”. Convins de acestea, s-a înarmat pen- 
tru războiul împotriva perșilor, păgubindu-i pe creștini de mulţi bani. 


% Lucrarea Sf. Chiril al Alexandriei în apărarea religiei creștine, alcătuită din zece 
cuvântări, este publicată in MIGNE, P.G., t. 76, c. 504-1064. 
& Celebrul filosof.neoplatonic. 

Și, fiind în Antiohia sub pretextul cumpărăturilor [de provizii], a 
fost ocărât tare de antiohieni. Atunci a alcătuit și discursul antio- 
hian Misopogon, așa-zis spre apărare. Pe un anume tânăr, Teodor, 
care a strigat cel dintâi ocări împotriva sa, l-a chinuit în chip amar”. 

Făcând [lucruri] multe și mari împotriva creștinilor și anunțând 
că va face și mai multe după războiul persan, rău și-a săvârșit în 
acesta viaţa sa cea spurcată. Căci, fiind dincolo de hotare, a fost 
omorât prin dreptatea divină. 

În acest an, domnind 2 ani și 9 luni, a fost ucis [cu voia] lui 
Dumnezeu în Persia la 26 ale lunii ianuarie, indictionul al VI-lea, 
pe când avea 31 de ani. 

Pe când el era în Persia, s-a arătat un semn, în luna Daisios. Un 
vas plin cu apă din casa unei ţărănci creștine s-a preschimbat în vin, 
fierbând mustul la vremea înserării. În acel ceas au dus vasul cel 
plin la biserica din sat. lar preotul locului, umplând un vas mic din 
acesta, l-a trimis episcopului Avgar. În Karrai s-a aflat o femeie 
atârnată de păr, iar în Antiohia multe cranii de oameni, prin care 
Apostatul a făcut oracolele războiului împotriva perșilor, [iar apoi] a 
pus sigilii și zăvoare pe [aceste] locuri. 


Anii lumii 5856. De la dumnezeiasca Întrupare: 356 ani. 


Împăratul romanilor lovianus, anul 1.1. Împăratul perșilor 
Sabores, ani 70.62. Episcopul Romei Damasus, ani 28.12. Episcopul 
Constantinopolului Eudoxie, ani 10.5. Episcopul lerusalimului Ilarie, 
ani 12.10. Episcopul Alexandriei Atanasie, ani 46.38. Episcopul 
Antiohiei Leontie, ani 8.6. 


În acest an hiliarhul* lovianus, un bărbat foarte blând și creștin 
ortodox, a fost proclamat împărat al romanilor de către toată 
armata și de generali și de consuli, în același loc al ţării perșilor în 
care a fost omorât Apostatul. După o încleștare în război, a fost 
proclamată pacea, de comun acord, de către romani și perși, ca de la 
Dumnezeu, și s-a rânduit la 30 de ani. 


8% Detalii despre Teodor sunt oferite în TEODORET EPISCOPUL CIRULUI, Istoria biseri- 
Cească, pp. 139-140. 

8% De fapt iunie; v. The Chronicle, p. 83. 

84 Comandant a 1000 de oameni. 

lar el a renunțat la împărăție, spunând că nu poate conduce o 
oaste păgânizată în timpul lui Iulian; la care toți într-un glas au 
strigat că sunt creștini. 

lovianus a cedat perșilor un oraș mare, Nisibis, pentru salvarea 
armatei rămase, și a făcut pace. 

A trimis legi generale în favoarea bisericilor în toată țara 
romanilor, redând Bisericii celei sobornicești starea și cinstea cea 
din timpul fericitului Constantin cel Mare. 

l-a chemat pe episcopii cei din exil și i-a scris Sfântului Ata- 
nasie să îi explice cu exactitate credința cea neîntinată. Ceea ce a și 
făcut, scriindu-i lui lovianus o epistolă despre deplina ortodoxie. 
De la aceasta, lovianus, devenind mai încredinţat de ortodoxie, le-a 
dăruit multe celor care credeau în homousios și i-a scutit de dări. 

Acachie, cel mai rău arian al Cezareei, adunându-se cu alți 
episcopi în Antiohia, a redactat o așa-zisă cărticică a ortodoxiei, 
mărturisind pe homousios și Sinodul cel din Niceea de frica evlavio- 
sului împărat, și nu pentru Dumnezeu. 

Împăratul lovianus a ajuns în [orașul] antiohienilor în luna 
Hyperberetaios. În afara porţii orașului, la așa-numitul Tripylon, 
unui grădinar simplu de la țară i s-a născut un copil de parte feme- 
iască, [născut] la 7 luni, care avea două capete despărțite, fiecare 
întreg la făptură, amândouă separate la gât. Acesta s-a născut mort 
în luna Dios, care este noiembrie. 

lovianus a plecat din [orașul] antiohienilor spre Constantinopol 
și, ajungând în Ancyra Galatiei, a mers în procesiune ca și consul 
împreună cu fiul său, Varonianus, proclamându-l pe acesta „stră- 
lucit”€”, fără să îl îmbrace cu purpură. 

În același an s-a săvârșit lovianus cel preacreștin, pe când se afla 
în Dadasthanoi, un sat din Bithynia, fiind împărat 9 luni și 15 zile. 
lar Valentinianus Augustus a fost proclamat împărat de către ar- 
mată; [acesta a domnit] n ani, pentru că s-a dovedit creștin întru 
mărturie. Îndată a plecat spre Constantinopol și, ajungând în [ceta- 
tea] imperială, l-a proclamat pe Valens, propriul frate, părtaș al 


% Textul epistolei Sfântului Atanasie și a celorlalți episcopi către lovianus este inclus în 
TEODORET EPISCOPUL CIRULUI, Istoria bisericească, pp. 155-158. De asemenea, este 
publicat în MIGNE, P.G., t. 26, c. 813-820. 

“” Echivalentul lunii septembrie. 

87 În text: eripavevra. 

împărăției sale, dându-i acestuia părțile de Răsărit, iar el le-a luat pe 
cele de Apus. 


Anii lumii 5857. De la dumnezeiasca Întrupare: 357 ani. 


Împăratul romanilor Valentinianus, ani 10.1. Împăratul perșilor 
Sabores, ani 70.63. Episcopul Romei Damasus, ani 28.13. Episcopul 
Constantinopolului Eudoxie, ani 10.6. Episcopul Ierusalimului Ilarie, 
ani 12.u. Episcopul Alexandriei Atanasie, ani 46.39. Episcopul 
Antiohiei Leontie, ani 8.7. 


În acest an, Valentinianus Augustus l-a proclamat augustus pe 
fiul său, Gratianus, părtaş al împărăției, precum și consul, după ce 
înainte îl proclamase împărat și pe fratele său, Valens - așa cum s-a 
spus mai înainte —, care era un arian înfocat și [fusese] botezat de 
Eudoxie. 

Ortodocșii au venit înaintea lui Valentinianus prin Hypatios, 
episcopul Heracleei, rugându-se să li se permită să se reunească 
pentru îndreptarea dogmei despre homousios. Valentinianus a răs- 
puns: „Mie, care fac parte dintre laici’, nu mi se cade să mă amestec 
mult în unele ca acestea. Faceţi cum veţi socoti voi, preoţii!” 

Atunci, reunindu-se la Lampsakos și stând acolo două luni, în 
cele din urmă au anulat cele făptuite de către Eudoxie și Acachie în 
Constantinopol și au păstrat credinţa cea din Seleucia. 

Valens cel lipsit de evlavie a înlăturat cele făcute în Lampsakos 
și i-a trimis în exil pe episcopii adunaţi acolo, iar lui Eudoxie, cel 
care cugeta la fel cu el, i-a predat bisericile Constantinopolului. 
[Astfel că] ortodocșii nu aveau nici păstor, nici biserică. 


2.54.14.7.12.40.8. 


În acest an, Liberius, episcopul Romei, Atanasie al Alexandriei, 
Meletie al Antiohiei și Eusebiu al Samosatelor s-au remarcat în 
cuvântul cel drept; [la fel] și Chiril al Ierusalimului și alți episcopi 
apărători ai ortodoxiei. 

În fruntea arienilor se aflau Lucius, în Alexandria, și Euzoios, în 
Antiohia. lar Paulin [se afla în fruntea] unei părți a ortodocșilor, [care 
erau] împărțiți în două, și [în fruntea] celeilalte [se afla] Meletie. 


38 În text: perà Axov teraypévo = „rânduit împreună cu poporul”. 

Episcopul Ierusalimului Chiril: 35 ani. 
Episcopul Antiohiei Eudoxie: 2 ani. 


3.55.15.8.1.41.1. 


În acest an, Prokopios s-a răsculat în Constantinopol, în luna 
septembrie. Și ieșind spre Nakoleia și fiind înconjurat de foarte 
multă armată, l-a înfricoșat pe Valens. Iar [acesta] a întrerupt pen- 
tru puțin războiul cel împotriva bisericilor, până când pe Prokopios 
l-au trădat generalii lui, Aghelon și Gomaris. Pe acest Prokopios 
atârnându-l de membre de doi copaci apropiați unul de altul, a po- 
runcit să-i lase să se încline. Aceștia, îndreptându-se cu putere, l-au 
rupt pe tiran. Cât despre generalii care l-au trădat pe acesta, Aghe- 
lon și Gomaris, a poruncit să fie tăiați cu ferăstrăul. Ceea ce au și 
pățit nenorociţii, ei care favorizaseră [pe cineva] care era nevrednic. 

Atunci a dărâmat și zidurile Calcedonului de frica lui Prokopios. 
Și, după ce l-a omorât pe Prokopios, s-a pus din nou în mișcare 
împotriva adevărului. Atunci l-a obligat pe Eleusios al Cyzicului să 
mărturisească [termenul] heterusios*. Acest Eleusios, venind în 
Cyzic și anunțând fărădelegea lui, numindu-se pe sine nevrednic de 
preoție, a îndemnat să fie făcut altcineva episcop al Cyzicului. Când 
a aflat aceasta Eudoxie, cugetătorul răutăţii, l-a așezat în locul lui ca 
episcop al Cyzicului pe Eunomie. 

În același an, împăratul Valens stătea în Marcianopolis% în 
Moesia. S-a făcut cutremur mare pe tot pământul în cel de-al VIII-lea 
indiction, noaptea, încât în Alexandria [unele] corăbii ancorate la 
țărm au fost ridicate la înălțime și au depășit clădirile cele înalte și 
zidurile; și au fost mutate înăuntru în curţi și pe acoperișuri”. Apoi, 
retrăgându-se marea, au rămas pe uscat. 

Mulţimile, fugind din oraș din cauza cutremurului, văzând coră- 
biile pe uscat, au urcat pe ele pentru a jefui încărcăturile cele de pe 
corăbii. Întorcându-se apa, i-a acoperit pe toți. Alți marinari au 
povestit că în acel ceas au fost surprinși navigând în mijlocul Mării 
Adriatice și, dintr-o dată, în mijlocul mării, corabia a rămas pe 
uscat. După puţin timp, iar a revenit apa și astfel au navigat. 


% În text: erepovotoc - „de altă fiinţă”. 

% Marcianopolis, astăzi Devnia (Bulgaria), era capitala provinciei Moesia Secunda; v. 
Enciclopedia arheologiei... pp. 23-24. Despre provincia Moesia, v. Enciclopedia arheo- 
logiei ..., vol. 3, pp. 91-92. 

% În text: Sara; s-ar mai putea traduce prin „clădiri”. 

4.56.16.9.2.42.2. 


În acest an, Valentinianus cel Mare, în timp ce trăia soția 
acestuia, Severa, mama lui Gratianus, s-a căsătorit în chip nelegiuit 
cu lustina, despre a cărei frumuseţe îi spusese Severa. De la aceasta 
a avut copii pe Valentinianus, cel numit „cel Tânăr”, pe care armata 
l-a proclamat împărat după moartea tatălui său, și trei fiice: Iusta, 
Grata și Galla, cu care s-a căsătorit Teodosie-cel Mare, la a doua 
căsătorie, și din care i s-a născut Placidia. Căci Arcadius și Honorius 
erau ai Placillei”, prima soţie a lui Teodosie. Și a scris o lege ne- 
dreaptă, ca acela care ar voi să aibă două soții, ca și el, să nu fie 
împiedicat. 

Valens cel lipsit de evlavie a avut două fiice, pe Anastasia și pe 
Carosa, în al căror nume a construit două băi și apeductul, numit 
până acum „Apeductul lui Valentinian”. Unii spun că Domnica, 
soția lui Valens, l-a convins pe acesta să fie un arian atât de înver- 
șunat. Alții povestesc că, după ce a ajuns împărat, [fiind] botezat de 
către Eudoxie, el a încredinţat prin jurământ chiar în [timpul] 
botezului să cugete cele ale lui Arie și să nu accepte [termenul de] 
homousios. Şi astfel amândoi nelegiuiții” au pornit mii de prigoniri 
împotriva ortodocșilor. 

Pe Eustatie Armeanul, pe Silvanus al Tarsului și pe Teofil al 
Kastabalei i-au trimis la Liberius al Romei, promițând prin ei că vor 
accepta pe homousios. Aceștia i-au dat lui Liberius o cărticică scrisă 
în favoarea lui homousios, mărturisind că se vor feri de orice erezie 
ce se împotrivea Sinodului de la Niceea. Liberius, primindu-i, i-a îm- 
părtășit și a scris celor din Răsărit, mărturisind ortodoxia acestora. 

Valens, fiind în expediție împotriva goților în Marcianopolis, a 
stat acolo peste iarnă. 


Anii lumii 5861. De la dumnezeiasca Întrupare: 361 ani. 


Împăratul romanilor Valentinianus, ani 11.5. Împăratul perșilor 
Sabores, ani 70.57. Episcopul Romei Damasus, ani 28.17. Episcopul 
Constantinopolului Eudoxie, ani 10.10. Episcopul Ierusalimului 


* Placilla, soția lui Teodosie, se numea Aelia Flacilla; v. Ion DONOIU, Efigii feminine pe 
monedele romane, Ed. Sport-Turism, București, 1983, pp. 105-106. 
% În text: &voolol. 

Chiril, ani 35.3. Episcopul Alexandriei Atanasie, ani 46.43. Episcopul 
Antiohiei Anianos, ani 4.1. 


În acest an s-a făcut un sinod în Tyana, la care s-au aflat Euse- 
biu, cel al Cezareei Capadociei, Grigorie al Nazianzului, tatăl [Sfân- 
tului Grigorie] Teologul, Otreios, [episcopul orașului] Melitene, și 
alţii, care, bucurându-se de scrisorile lui Liberius, i-au vestit pe toți 
episcopii ortodocși să vină la Tars spre adeverirea dreptei credinţe; 
[lucru pe] care auzindu-l Valens, l-a împiedicat să se întâmple. Eu- 
doxie l-a determinat din nou pe Valens să poruncească căpeteniilor 
locale să îi exileze pe toți episcopii cei exilați de către Constantius și 
rechemaţi de către Iulian și lovianus. Atunci Atanasie a plecat de 
bunăvoie din Alexandria, poporul neîngăduind căpeteniei să îi 
alunge. Acesta s-a ascuns mult timp în mormântul strămoșesc. lar 
mai târziu, Valens, de frica unei răscoale a alexandrinilor, a scris ca 
Atanasie să revină. 

Eunomie a încetat împărtășirea cu Eudoxie, pentru că Eudoxie 
nu s-a împărtășit cu Aetios, dascălul lui Eunomie. Chiar dacă amân- 
doi cugetau la fel, pentru că Aetios era urât de toţi, Eudoxie s-a 
depărtat de el, fără să îl rușineze pe faţă să lase la o parte părerile 
sale ca fiind lipsite de evlavie. Căci Eunomie a fost scrib al lui Aetios 
cel fără de Dumnezeu, învățând discursuri sofistice, pentru care s-ar 
zice că se lăuda, fiind cu totul neiniţiat în dumnezeieștile Scripturi, 
după cum arată cele șapte tomuri ale acestuia. 

Cei din Cyzic l-au alungat pe Eunomie ca eretic și blasfemator. 
lar acesta, venind, s-a alăturat lui Eudoxie. Și era îngrozitor [cum] 
blasfematorul îndrăznea să spună că Dumnezeu nu știe nimic mai 
mult decât noi despre propria ființă. Astfel, în timpul lui Valens și 
Eudoxie - cei lipsiţi de evlavie -, li s-a întâmplat ortodocșilor o 
prigoană mai mare decât cea păgână. 

În acest an, săvârșindu-se Eudoxie, arienii l-au făcut episcop pe 
Demofil, iar ortodocșii pe un anume Evagrie, pe care l-a hirotonit 
Sfântul Eustatie al Antiohiei, care se afla pe ascuns la Constan- 
tinopol, revenit din exil în timpul lui lovianus. Și, negăsindu-l pe 
acela în viaţă, se ascundea în oraș. Auzind Valens, care se afla în 
Marcianopolis, de hirotonia lui Evagrie, l-a exilat pe Eustatie cel 
sfânt la Bizye, iar pe Evagrie l-a scos din oraș și i-a predat bisericile 
lui Demofil arianul. 

Episcopul Constantinopolului Demaofil: 12 ani. 
6.58.18.1.4.44.2. 


În acest an, ortodocșii au trimis la Valens cel lipsit de evlavie - 
care venise la Nicomidia - 8o de bărbaţi din treapta preoţiei, pe care 
îi conduceau Teodor, Urbanus și Menedemos. Tuturor acestora 
Valens a poruncit să le fie dat foc, precum și corăbiei. Și au ars cu 
toții, laolaltă cu vasul, rezistând corabia până la Dakidizon. 


7.59.19.2.5.45:3. 

În acest an, Valens cel spurcat le-a permis păgânilor să săvâr- 
șească jertfe și [să ţină] sărbători. De asemenea, iudeilor le purta de 
grijă și îi cinstea, prigonindu-i doar pe ortodocși și Biserica cea 
apostolică. 


8.70.20.3.6.46.4. 


În acest an, venind Valens în Antiohia Siriei, le-a făcut [multe] 
grozăvii ortodocșilor, pe mulți ucigându-i cu sabia și pe alții înecân- 
du-i în râul Orentes care curgea pe acolo. 

De asemenea, ajungând la Edesa, a făcut [lucruri] și mai rele, 
poruncindu-i eparhului Modest să captureze mulțimea ortodocșilor 
adunată în biserica Sfântului Toma și să o ucidă. Dar ceea ce s-a 
întâmplat cu o femeie, care își târa copilul în grabă spre moarte, l-a 
făcut pe Valens să se rușineze și l-a mirat pe eparh și a împiedicat 
crima, în mod clar prin iconomia lui Dumnezeu. 

Pe Eusebiu al [orașului] Samosata l-a exilat în Tracia. Atunci și 
mai mult a fost admirat sfântul, care a ieșit de bunăvoie din oraș și 
i-a urmat pe cei care îl duceau, poporul neîngăduind aceasta. În 
locul lui arienii l-au așezat pe un anume Eunomie, arian înfocat, 
[alături de] care niciunul dintre locuitorii din Samosata nu s-a 
împărtășit. Îmbăindu-se el și îndemnând și poporul să se îmbăieze 
împreună, aceștia nu au acceptat să se îmbăieze, decât dacă era 
golită apa din bazinul** în care intrase Eunomie și acesta era umplut 
cu altă [apă], spunând că cea dinainte fusese spurcată de el. Acesta, 
aflând, a fugit din oraș, fiind urât de către toți, fără împăcare”. 


%4 În text: eufariic. 
9% Episodul este relatat și în TEODORET EPISCOPUL CIRULUI, Istoria bisericească, p. 170. 

După ce a plecat Eunomie, arienii l-au pus pe un anume Lucius, un 
lup învederat*. 

În Capadocia, [Valens] se grăbea să predea bisericile arienilor, 
reacționând contra împotrivirii pe care o avea din partea marelui 
Vasile, care era pe atunci preot al Bisericii Cezareei și care îl în- 
demna spre zelul ortodoxiei pe episcopul Eusebiu și să nu se supună 
lipsei de evlavie a lui Valens. 


Împăratul perșilor Artaxer: 4 ani. 

Episcopul Alexandriei Petru: 1 an. 

Al XXXI-lea episcop al Antiohiei, Meletie, din nou: 25 ani. 
9.1.21.4-7.1.1. 


În acest an, aflându-se Valens în Antiohia, au fost găsiţi unii 
care plănuiau să facă un complot împotriva lui și a fost ucisă o 
mulțime de [oameni] lipsiţi de evlavie; căci lucrau uneltirea prin 
oracole și jertfe. 

Mutându-se la Domnul mult încercatul și de multe lucrătorul 
Atanasie, după ce a fost episcop 46 de ani, [din care] 40 în prigoane 
și în primejdiile cele pentru evlavie, la episcopie a urmat Petru, pe 
care arienii l-au alungat printr-un anume Magnos, casierul tezau- 
relor împărătești. Și l-au așezat în loc pe Lucius. Atunci, mulți 
dintre ortodocși, bărbaţi și femei fecioare, au fost torturați [într-un 
mod] lipsit de Dumnezeu, iar mulți s-au săvârșit în chinuri. 

Petru, fugind la Roma, a mers la Damasus, ca la unul care cuge- 
ta la fel ca el. Atunci a scris într-o epistolă și [faptele] cele înfrico- 
șătoare făcute de arieni în Alexandria. În același an, Vasile a devenit 
episcop al [orașului] cezareenilor, Eusebiu adormind cu evlavie. 


Anii lumii 5866. De la dumnezeiasca Întrupare: 366 ani. 


Împăratul romanilor Valentinianus, ani 11.10. Împăratul perșilor 
Artaxer, ani 4.1. Episcopul Romei Damasus, ani 28.22. Episcopul 
Constantinopolului Demofil, ani 12.4. Episcopul Ierusalimului 
Chiril, ani 35.8. Episcopul Alexandriei Lucius, ani 6... Episcopul 
Antiohiei Meletie, ani 25.2. 


% Un joc de cuvinte între Aowvkioc (numele propriu „Lucius”) și Avkoc („lup”). 

În acest an, Ambrozie a luat conducerea Bisericii din Medio- 
lanum, după Auxentios, în acest fel: răsculându-se populaţia în 
legătură cu alegerea episcopului, Ambrozie, care era conducător al 
ținutului, a fost trimis de către împăratul Valentinianus, care locuia 
acolo, să împiedice răscoala. Și era încă nebotezat, dar avea mare 
grijă pentru dreptate și îi mustra pe cei mai mari nobili cu neînfri- 
care atunci când făceau nedreptăţi. Încetând deci populaţia disputa, 
într-un glas l-au votat pe Ambrozie ca episcop; [lucru] pe care au- 
zindu-l Valentinianus, a poruncit ca Ambrozie, după ce va fi ini- 
tiat, să fie hirotonit episcop, mulțumind în văzul tuturor lui Dum- 
nezeu și spunând: „Mulțumire ie, Stăpâne Atotputernice, Mântui- 
torul nostru, că i-ai încredințat suflete acestui bărbat, care a fost 
făcut de mine conducător al trupurilor, și ai arătat că hotărârile 
noastre sunt drepte!% 

Lucius, în Alexandria, a săvârșit multe rele împreună cu arienii. 
Căci cântau ode ale demonilor în biserica lui Theonas și au adus 
înăuntru dansatori; le-au dezbrăcat pe fecioare de veșminte, șuie- 
rând pe nas” cu mânie, și le-au dus prin oraș dezbrăcate, purtându-se 
cu acestea în chip desfrânat. Pe unele le-au și ucis, fără ca măcar să 
dea părinților foarte îndureraţi spre îngropare trupurile lor. lar 
înăuntrul jertfelnicului au adus un băiat desfrânat ca să facă lucruri 
de rușine”. 

În întreg Apusul fiind cinstită Treimea Cea de o ființă, i s-a 
cerut lui Valentinianus și s-a ţinut un sinod în Illyricum, întărind 
credința cea din Niceea. Valentinianus a scris un edict către epis- 
copii din Asia, Frigia și din întreg Răsăritul, recomandându-le să 
stăruie în cele hotărâte de către sinod, luându-i părtași la edict și pe 
fratele [său], Valens, și pe fiul [său], Gratianus. 

Atunci [Sfântul] Grigorie Teologul a venit în fruntea Bisericii 
din Constantinopol, la stăruinţele lui Vasile și Meletie și ale celor- 
lalți apărători ai ortodoxiei. Și, dacă nu ar fi ajuns să cheme orașul 
înapoi [la credinţă], s-ar fi umplut tot de molima lui Arie și Euno- 
mie. Căci aceștia dețineau toate bisericile, în afară de lăcașul de 
rugăciune al martirei Anastasia. lar episcop al arienilor era Demofil. 


% În text: uunBtvra; adică după ce va primi Sfântul Botez. 

98 Cf. TEODORET EPISCOPUL CIRULUI, Istoria bisericească, pp. 159-160. 

99 În text: BivokTunodvrec. 

° Evenimentele sunt relatate și în TEODORET EPISCOPUL CIRULUI, Istoria bisericească, 
pp. 180-182. 

Pe atunci străluceau Grigorie al Nyssei și Petru, frații [Sfântului] 
Vasile, [precum și] Optimos în Pisidia și Amfilohie în Iconium. Pe 
Barses, episcopul Edesei, și pe Pelagius al Laodiceei, Valens i-a 
exilat, ca apărători ai ortodoxiei. 

Valentinianus l-a mustrat pe fratele său, Valens, ca rău-cuge- 
tător, netrimițându-i acestuia ajutor împotriva goților când a cerut, 
ci a spus: „Nu se cade să aperi un bărbat care luptă împotriva lui 
Dumnezeu”. 


11.2.23.5.9.2.3. 


În acest an, Valentinianus cel Mare, fiind împărat n ani, s-a 
săvârșit [având] 84 de ani, în următorul chip. Sauromaţii, un popor 
[mic și] jalnic, revoltându-se împotriva lui și fiind învinși, au trimis 
soli să ceară pacea. lar Valentinianus, întrebându-i pe soli dacă toţi 
sauromaţii sunt așa jalnici la trup și spunând ei: „Îi ai aici și îi vezi 
pe cei mai buni dintre toți”, a strigat tare și a spus: „ingrozitor 
suferă împărăţia romanilor ajunsă la Valentinianus dacă sauromații, 
astfel fiind, se ridică împotriva romanilor”. Și, din întinderea și 
lovirea mâinilor, crăpându-se o venă și scoțând mult sânge, a murit 
într-o cetate din Galia în ziua a șaptesprezecea a lunii Dios, indic- 
tionul al III-lea. 

lar cum Gratianus, fiul lui, nu se găsea acolo și Valens era în 
Antiohia, armata aflată în locul în care s-a săvârșit Valentinianus cel 
Mare l-a proclamat augustus pe Valentinianus, fiul acestuia, [care 
avea] ca la 4 ani, fiind de față și lustina, mama lui, în Panonia. 

Aflând aceasta, Gratianus l-a ţinut pe fratele său să fie împărat 
alături de el, iar pe cei care l-au proclamat i-a pedepsit în diferite 
feluri, pentru că s-a făcut aceasta împotriva voinței [sale]. 

Valens l-a trimis împotriva goților pe generalul Traian, care, 
fiind învins, s-a întors fără cinste. Fiind mustrat pentru slăbiciune 
de către Valens, a răspuns: „Nu eu sunt învins, împărate, ci tu, cel 
care te-ai pornit cu luptă împotriva lui Dumnezeu și L-ai stârnit 
[spre a-i ajuta pe] barbari”. 

Pe mulți i-a ucis Valens din cauza celor bănuite de oracole că va 
împărăţi [cineva] cu litera ©, între care și pe un anume Teodor”, 
primul dintre patrikioi. 


“ Teodor în forma grecească se scrie cu © (9e6âwpoc). 

În acest an, unii dintre novaţienii din Frigia au început să 
serbeze Paștele cu iudeii, adunându-se în satul Pazos; au dat și o 
lege pentru a face Paștele împreună cu iudeii. Din aceștia au apărut 
mai târziu așa-numiții „sabbatieni”, de la un anume Sabbatios. Apo- 
linarie Sirul s-a separat atunci pe față de Biserică. Damasus al Romei 
și Petru al Alexandriei [au fost] primii care i-au condamnat. 

Eunomie cel lipsit de evlavie a îndrăznit să săvârșească botezul 
printr-o cufundare, spunând: „Nu întru Treime, ci întru moartea lui 
Hristos trebuie să se boteze”. lar pe cei botezați întru Treime îi 
boteza din nou. 

lulian, cel [numit] și Sabas, un ascet sfânt, venind în Antiohia 
de la Edesa, i-a susținut pe ortodocșii care Îl slăveau pe Cel de o 
fiinţă, anatemizându-i pe față pe arieni. 

În Antiohia, Afraate cel sfânt, cu multă îndrăzneală, a mustrat 
în faţă lipsa de evlavie a lui Valens. lar unul dintre eunuci, care îl 
insultase și îl amenințase cu îndrăzneală pe Afraate, coborând să 
pregătească baia împăratului, afectat fiind la minte, a murit arun- 
cându-se singur în apa fierbinte. 

A strălucit și Efrem, cel mare în nevoinţă și în învățătura divină, 
revărsând de la Duhul Sfânt multe cuvinte ascetice și [încă] și mai 
multe dogmatice'”. lar unele din lucrările sale le-a dat sirilor să fie 
cântate, [ca] prin melodie să îi atragă pe cei mai leneși. Căci se 
spune că el a alcătuit 300 de miriade de versuri, fiind cu adevărat 
înțelept de la Dumnezeu. 


Anii lumii 5868. De la dumnezeiasca Întrupare: 368 ani. 


Împăratul romanilor Valens, ani 3.1. Împăratul perșilor Artaxer, 
ani 4.3. Episcopul Romei Damasus, ani 28.24. Episcopul Constan- 
tinopolului Demofil, ani 12.6. Episcopul Ierusalimului Chiril, ani 
35.10. Episcopul Alexandriei Lucius, ani 6.3. Episcopul Antiohiei 
Meletie, ani 25.4. 


În acest an a apărut erezia mesalienilor, adică a euhiților și 
entuziaștilor. Aceștia, [când] cântă psalmi, dansează și bat [din 


2 Sf. Efrem Sirul (cca. 306-373), originar din Nisibis, s-a stabilit la Edesa, după ce 
Nisibis a fost cedat perșilor în 363. S-a remarcat ca mare ascet, predicator și poet. A 
scris în limba siraică. V. The Chronicle, p. 97; TEODORET EPISCOPUL CIRULUI, Istoria 
bisericească, p. 194, nota 82; I.G. COMAN, Patrologie, vol. III, pp. 74-75. 

palme], înțelegând cele ale lui David într-un mod grosolan și lipsit 
de minte. Începători ai acestei erezii [au fost] Dadoes, Sava și 
Adelphios, și unii spun că și Eustatie din Sevastia™”. Acestora li s-au 
împotrivit cu vitejie Amfilohie din Iconium, Letoios al [orașului] 
Melitene, iar mai târziu și Flavian al Antiohiei. 

Valens, distrugând toate bisericile, a venit în Cezareea din 
Răsărit, înfuriat împotriva Sfântului Vasile. Și a făcut cele pe care le- 
a spus marele Grigorie în epitaful [Sfântului] Vasile. 

În acest timp a murit Galates, fiul lui Valens, suferind rău, iar 
soția [lui], Domnica, s-a îmbolnăvit grav. 

La întâlnirea Sfântului Vasile cu împăratul, Demostene, unul 
dintre bucătarii lui Valens, l-a atacat și a vorbit ca un barbar, [iar] 
învățătorul, zâmbind puţin, i-a spus acestuia: „lată, am văzut și un 
Demostene agramat!” 

Valens, respectându-l pe [Sfântul] Vasile, a dăruit sate multe și 
frumoase leproșilor îngrijiţi de acesta. Însă, văzând cât de statornic 
și neabătut era [Sfântul] Vasile, a hotărât să îl exileze. Când a vrut să 
semneze scrisoarea de exil, nu a putut, rupându-se trei condeie, în 
cele din urmă lăsându-l și propria mână. 


2.4.25.7.11.4.5. 


În acest an, Mauia, împărăteasa saracinilor, care făcuse multe 
rele romanilor, a cerut pace și a dorit ca un anume Moise, dintre cei 
care se nevoiau în pustiu, să îi fie dat ca episcop pentru saracinii de 
la ea care erau creștini. 

Făcând împăratul aceasta degrabă, Moise nu a acceptat să fie 
hirotonit de către Lucius arianul, ci de către unul dintre ortodocșii 
din exil; ceea ce s-a și întâmplat. Mauia, luându-l pe acesta, a făcut 
mulți creștini dintre saracini. Se spune că și ea era creștină, romană 
de neam și, fiind luată prizonieră, a plăcut pentru frumuseţea ei 
împăratului saracinilor. Și astfel a ajuns la conducerea împărăției. 
Despre [acest] popor povestește multe Sozomen, de unde își are 
începutul și denumirea și că la 13 ani se taie împrejur. 

Goţii, fiind atacați de către huni, au cerut ajutor de la Valens 
prin Ulfila'*, un episcop de-al lor care cugeta ca arienii și stătuse în 


'% Despre această erezie, v. TEODORET EPISCOPUL CIRULUI, Istoria bisericească, pp. 166-167. 
"4 Ulfila provenea dintr-o familie din Capadocia, deportată în ţinuturile gotice. A 
tradus Biblia în limba gotică și a scris lucrări în greacă, latină și gotică. Avea o orientare 

preajma arienilor Eudoxie și Acachie în timpul lui Constantius. 
Acesta i-a învățat pe goți să fie arieni. lar goții s-au împărţit în două: 
pe unii îi conducea Athanarichos, pe alții Phritigernes. Acesta [din 
urmă, fiind] învins și primind ajutor de la Valens, i-a biruit [apoi] pe 
cei din jurul lui Athanarichos. Spre a-i fi pe plac lui Valens, i-a 
învățat și mai mult pe goți să fie arieni. 


Anii lumii 5870. De la dumnezeiasca Întrupare: 370 ani. 


Împăratul romanilor Valens, ani 3.3. Împăratul perșilor Sabores, 
ani 5.1. Episcopul Romei Damasus, ani 28.26. Episcopul Constan- 
tinopolului Demofil, ani 12.8. Episcopul Ierusalimului Chiril, ani 
35.12. Episcopul Alexandriei Lucius, ani 6.5. Episcopul Antiohiei 
Meletie, ani 25.6. 


În acest an, goții, unindu-se din nou, au venit în pământul 
romanilor și au pustiit multe provincii: Sciţia, Moesia, Tracia, Mace- 
donia, Ahaia și toată Hellada, în jur de 20 de provincii. 

În acest an s-au văzut în aer nori în forma unor bărbaţi înar- 
mați. În Antiohia s-a născut un copil, întreg la celelalte părți, dar 
având un ochi în mijlocul frunţii, 4 mâini, 4 picioare și barbă. 

Valens, stând în [cetatea] antiohienilor și aflând despre goți, a 
venit la Constantinopol. lar bizantinii l-au ocărât ca [fiind] lipsit de 
vitejie și temător de război. Isaac, monahul cel sfânt, ținând de frâul 
calului lui Valens, care pleca în cele din urmă la război împotriva 
goților, i-a spus acestuia: „Unde mergi, împărate, cu armata împo- 
triva lui Dumnezeu și avându-L adversar pe El?” Pe acesta, mâniat, 
l-a pus sub pază, amenințându-l cu moartea dacă se va întoarce, ca 
odinioară Ahab pe Miheia. 

După ieșirea [lui Valens din oraș], unii dintre cei din jurul 
acestuia au mărturisit că la ordinul său s-au făcut preziceri în legă- 
tură cu plecarea sa la război care urma [să aibă loc]; [război] în 
urma căruia, înfruntându-se cu goții și fiind învins, Valens a fugit cu 
câțiva [oameni] într-o casă mică. Ajungându-l barbarii și dând foc 
casei, fără să știe, i-au ars pe toți. 

Se spune că divinul Isaac, [aflat] sub pază, a simţit, prin darul 
dumnezeiesc și prin curăţia sufletului, mirosul cel rău al lui Valens, 


semiariană. Cf. M. PĂCURARIU, Istoria Bisericii Ortodoxe Române, vol. |, pp. 107-109. V. 
şi TEODORET EPISCOPUL CIRULUI, Istoria bisericească, pp. 197-198. 

care ardea, și le-a spus înainte despre moartea acestuia celor care 
erau împreună cu el, înainte de a ajunge cei care vesteau cele în- 
tâmplate în război. 

După înfrângerea și moartea prin foc a lui Valens, goții, înfumu- 
rați de victorie, au devastat îngrozitor suburbiile Constantino- 
polului. lar Mauia, împărăteasa saracinilor, trimițând armata sara- 
cină, și Domnica, soţia lui Valens, scoțând poporul orașului, i-au 
alungat pe barbari. 

Astfel întâmplându-se acestea, a aflat [despre ele] Gratianus 
Augustus, [care] ajunsese în Panonia pentru ajutor, [și] l-a învestit 
augustus pe Teodosie, l-a proclamat împărat și l-a trimis în războiul 
împotriva goților. „Goţi” se numesc în ţara lor sciţii, spune Traian 
Patrikios în istoria lui. 

Dorotei, cel între sfinţi, a fost martirizat în timpul lui Valens cel 
lipsit de evlavie, în Alexandria, fiind dat fiarelor de către arieni în 
Kynegion. 


Anii lumii 5871. De la dumnezeiasca Întrupare: 371 ani. 


Împăratul romanilor Teodosie, ani 16.1. Împăratul perșilor Sa- 
bores, ani 5.2. Episcopul Romei Damasus, ani 28.27. Episcopul 
Constantinopolului Demofil, ani 12.9. Episcopul Ierusalimului 
Chiril, ani 35.13. Episcopul Alexandriei Lucius, ani 6.6. Episcopul 
Antiohiei Meletie, ani 25.7. 


În acest an, împăratul Gratianus l-a luat părtaş la împărăție pe 
Teodosie, [care era] de neam iber apusean'%, nobil și admirabil în 
războaie. Acesta, fiind evlavios și ortodox, i-a învins îndată prin 
forţă pe barbarii cei din Tracia. 

Gratianus și Valentinianus i-au rechemat printr-o lege pe 
episcopii cei din exil. lar pe cei care erau arieni i-au alungat, lucrând 
împreună cu Damasus, papă al Romei. 

Atunci Petru, episcopul Alexandriei, întorcându-se și alungân- 
du-l pe Lucius, și-a luat înapoi tronul său și, trăind încă puţin timp, 
s-a săvârșit. lar Timotei, fratele lui, a fost hirotonit episcop al 
bisericii ortodocșilor din Alexandria. 

În Antiohia Siriei, ortodocșii, după cele întâmplate cu Sfântul 
Eustatie, erau împărţiţi în două. Unii îl aveau episcop pe Paulin, iar 


'%5 În text: “IBnpa 'Eonepov; originar din Iberia. 

alții pe Meletie cel Sfânt, după avansarea lui Euzoios, episcopul 
arienilor din Antiohia, care se desprinsese de ei. Împărații au scris o 
lege în favoarea ortodocșilor și au trimis-o în Răsărit printr-un 
anume Sapor. Acesta, ajungând în Antiohia, a găsit o dispută între 
Paulin, care revendica episcopia, și Apolinarie, care dorea și el 
tronul; iar pe Meletie cel Sfânt [l-a găsit] liniștindu-se, fără să fie 
implicat în conflict. Flavian, care era pe atunci preot și se opunea lui 
Paulin, l-a rușinat pe Apolinarie și i-a recomandat generalului Sapor 
să îi dea tronul lui Meletie. Și [Sapor], aprobându-l pe acesta, a plecat. 

Atunci marele Meletie l-a hirotonit pe Diodor, episcopul Tar- 
sului. Eusebiu, episcopul [orașului] Samosata, revenind din exil, a 
hirotonit mulți episcopi în diverse orașe. Și, venind și în Dolihe să îl 
hirotonească episcop pe Maris, a fost ucis când a intrat în oraș, o 
femeie ariană aruncând de la înălțime o ţiglă în sfinţitul cap al 
sfântului, Dumnezeu îngăduind aceasta din judecăţi de El știute. 
Despre care spune și [Sfântul] Grigorie Teologul: „Cer victima de 
ieri, bătrânul avramic”"%6. 

Atunci Grigorie Teologul învăţa în Constantinopol cu mai multă 
îndrăzneală în lăcașul de rugăciune al Sfintei Anastasia, unde se 
spune că se fac minuni mai presus de înţelegere prin apariția Prea- 
sfintei noastre Stăpâne, Născătoarea de Dumnezeu. 


Episcopul Alexandriei Timotei: 8 ani. 
2.3.28.10.14.1.8. 


Episcopul Romei Siricius: 15 ani. 
3.4.1.11.15.2.9. 


Anii lumii 5874. De la dumnezeiasca Întrupare: 374 ani. 


Împăratul romanilor Teodosie, ani 16.4. Împăratul perșilor 
Sabores, ani 5.5. Episcopul Romei Siricius, ani 15.2. Episcopul Cons- 
tantinopolului Demofil, ani 12.12. Episcopul Ierusalimului Chiril, ani 
35.16. Episcopul Alexandriei Timotei, ani 8.3. Episcopul Antiohiei 
Meletie, ani 25.10. 


'%5 În text: Znr& pov tò XBeq duov obâmpov, Tv 'ABpapiatov yepovra. Este un pasaj din 
cel de-al XXXIII-lea Cuvânt al Sf. Grigorie Teologul (33, 5). 

În acest an, împăratul Gratianus a fost ucis prin viclenie de 
Andragathios, generalul lui Maxim tiranul. Căci acesta, intrând într-o 
trăsură, s-a prefăcut că este soţia lui Gratianus. Și astfel, întâlnindu-l 
pe Gratianus fără pază, Andragathios l-a ucis. După ce acesta a fost 
omorât, Valentinianus a luat în stăpânire împărăţia romanilor. 

În același an, Teodosie cel Mare, îmbolnăvindu-se, a fost bote- 
zat în Tesalonic de către episcopul Acholios și a scris o lege despre 
homousios în favoarea ortodocșilor, pe care a trimis-o în Constan- 
tinopol. 

Venind în Constantinopol, i-a spus lui Demofil că ori se va 
depărta de rătăcirea cea a lui Arie, ori va ieși degrabă din biserici. 
lar mulțimea arienilor, adunându-se, mergea la biserică în afara 
orașului, avându-l cu ei și pe Lucius, episcopul arian al Alexandriei. 
Și astfel deci Sfântul Grigorie, [alături de] cei pe care el i-a luminat 
în credința ortodoxă, a luat în primire toate bisericile, după ce 
arienii le-au deținut pe acestea puţin mai mult de 40 de ani. 


Împăratul perșilor Uararanes: u ani. 
Episcopul Constantinopolului, [Sfântul] Grigorie Teologul: 2 ani. 
5.1.3.1.17.4-11. 


În acest an, în Antiohia, într-un cartier așa-numit al iobiţilor, o 
femeie a născut o dată 4 copii de parte bărbătească. Și cei 4 au trăit 
2 luni și au murit, unul după altul. 


6.2.4.2.18.5.12. 


În acest an, s-a adunat în Constantinopol de către Teodosie cel 
Mare, spre adeverirea dogmelor celor de la Niceea, Sfântul și Marele 
Sinod Ecumenic al celor 150 de episcopi ortodocși. Au fost trimiși și 
36 de episcopi din erezia cea a lui Macedonie, pe care îi conducea 
Eleusios. lar celor 150 de Sfinți Părinţi le erau întâistătători Timotei 
al Alexandriei, preasfântul Meletie al Antiohiei, preasfântul Chiril al 
Ierusalimului și Sfântul Grigorie al Constantinopolului. 

Cei 36 de episcopi care cugetau cele ale lui Macedonie, fiind 
îndemnați de către Părinţi să primească dogmele cele de la Niceea, 
la fel ca și cei de pe lângă Silvanus trimiși la Roma în timpul lui 
Valens, au alcătuit cărţi, pe care le-au dat lui Liberius, și au plecat în 
râsul tuturor, alta gândind și alta scriind, aducând cu înșelăciune lui 
Liberius epistolele care le mărturiseau ortodoxia. 

Sfântul Sinod l-a întărit pe [Sfântul] Grigorie Teologul în epis- 
copia Constantinopolului și, fără ca el să vrea, l-a așezat pe tron, ca 
unul care a făcut multe și a eliberat orașul de molima ereziilor. Cel 
care era întru totul înțelept și preafericit, aflând că unii din Egipt 
invidiază acest lucru, ţinând cuvântarea de rămas bun, s-a retras de 
bunăvoie de pe tronul [orașului] împărătesc. Retrăgându-se acesta, 
împăratul și sinodul l-au numit pe Nectarie, de neam din Tars, care 
avea atunci rangul de pretor, aflându-se până atunci nebotezat, dar 
având o viață cuviincioasă și evlavioasă. 

Sfântul Sinod Ecumenic a aprobat [termenul de] homousios și a 
adăugat Simbolului [credinței] și teologia Duhului [Sfânt]. A emis 
canoane, prin care a acordat tronului Constantinopolului întâietatea 
de „Noua Romă”. 

Atunci au strălucit în acestea Grigorie al Nyssei, Pelagius al 
Laodiceei, Evloghie al Edesei și Amfilohie din Iconium, împreună cu 
Marele Grigorie și cu cei amintiţi înainte. 

Sfântul Sinod i-a anatemizat pe Arie și pe Eusebiu al Nicomi- 
diei, pe Euzoios și pe Acachie, pe Theognis și pe Eufronie și pe 
ceilalți. Alături de aceștia, i-a condamnat și pe Macedonie pnevma- 
tomahul, pe Eudoxie, pe Aetios și pe Eunomie. 

Meletie cel Mare, după terminarea sinodului, a adormit în pace 
în Constantinopol. Și trupul lui cel sfânt a fost dus în Antiohia și a 
fost așezat în apropierea raclei Sfântului Martir Vavila. Flavian a fost 
hirotonit episcop al Antiohiei, trăind și Paulin, deși Flavian a dat 
jurăminte că nu va accepta hirotonia ca episcop. Deci, din nou, 
Biserica Antiohiei a avut tulburare, unii supunându-se lui Paulin, 
alţii lui Flavian. 

Atunci împăratul a adus în Constantinopol trupul lui Pavel 
Mărturisitorul și l-a așezat în biserica pe care a clădit-o Macedonie, 
uneltind împotriva lui Pavel. 


Episcopul Constantinopolului Nectarie: 16 ani. 
7.3.5.1.19.6.13. 


În acest an, Teodosie Augustus l-a numit preastrălucit'” și 
consul pe Honorius, fiul său cel născut din Placilla cea preaevla- 
vioasă. Şi s-a pregătit să se lupte cu tiranul Maxim. Luptându-se cu 


7 În text: empaveorarov. În latină titlul era nobilissimus. 

el în părțile apusene și ieșind un zvon mincinos că a învins Maxim, 
arienii, mergând'% la casa lui Nectarie, episcopul Constantinopo- 
lului, i-au dat foc. 


8.4.6.2.20.7.14. 


În acest an, în Antiohia, s-a construit la așa-numita poartă 
Tauriane un adaos la lățimea podului și a fost acoperit. S-a construit 
și o mică bazilică în cea veche, în apropierea celei mari. 

lar în Palestina, în satul Emmaus, s-a născut un copil întreg de 
la buric [în jos] și în sus despărţit, încât avea două piepturi, două 
capete și fiecare avea simţuri. Unul mânca și bea, și celălalt nu 
mânca. Unul dormea, iar celălalt stătea treaz. Și erau dăți când se 
jucau unul cu altul și plângeau amândoi, dar și se loveau unul pe 
altul. Au trăit puţin peste 2 ani. Și unul a murit, iar celălalt a mai 
trăit patru 4 zile și a murit și el. 

În acest an, împăratul Teodosie a ridicat coloana din Tauros'%. 


9.5.7.3.21.8.15. 


În acest an, săvârșindu-se Timotei, episcopul Alexandriei, în cea de-a 
douăzeci și șasea zi a lunii Epiphi'*, a fost hirotonit în locul său Teofil. 


Episcopul Alexandriei Teofil: 28 ani. 
10.6.8.4.22.1.16. 


În acest an, evlaviosul împărat Teodosie, învingându-l pe tiranul 
Maxim, l-a ucis cu 12 [zile] înaintea calendelor lui august; [la fel] și pe 
Andragathios, generalul acestuia, ca unul care îl asasinase pe Gratianus. 


11.7.9.5.23.2.17. 


In acest an, Teodosie a venit la Roma împreună cu Honorius, 
fiul său, și l-a numit pe acesta împărat acolo, cu 5 [zile] înaintea 
idelor lui iunie, și s-a întors la Constantinopol. 


:%8 În text: &vaovpBevrec. 

'*9 Coloana lui Teodosie, la fel ca și cea a lui Arcadius, era o coloană în spirală cu baso- 
reliefuri, de tipul coloanelor lui Traian și Marcus Aurelius din Roma. S-a păstrat până 
în secolul al XVI-lea. Despre forumurile lui Teodosie din Constantinopol, v. Rodolphe 
GUILLAND, Recherches sur les institutions byzantines, vol. II, Akademie-Verlag, Berlin, 
1967, pp. 55-68. 

" Luna Epiphi din calendarul alexandrin egiptean acoperea perioada 25 iunie - 24 iulie; v. 
Venance GRUMEL, La chronologie, Paris, 1958 (Traite d’ études byzantines, 1), p. 304. 

12.8.10.6.24.3.18. 


În acest an a devenit tiran Eugenius, copistul cel dintre gră- 
mătici, și s-a îmbrăcat cu veșmânt împărătesc, fiind împreună cu el 
și Argabastes cel din Galatia cea mică”. Auzind Valentinianus cel 
Mic, fiul lui Valentinianus cel Mare și al lustei, s-a sinucis prin 
spânzurare. lar Teodosie, aflând aceasta, s-a înarmat pentru a veni 
să îl răzbune. 

Teofil, episcopul Alexandriei, cerându-i [îngăduința] împăra- 
tului Teodosie, a curățat templul elinilor cel din Alexandria și l-a 
transformat în biserică. lar orgiile elinilor le-a făcut publice, mădu- 
lare™ și [altele] dacă mai [era] ceva mai desfrânat și mai profan * 
decât acestea. De aceea, mulțimea elinilor, [fiind] rușinată, a săvâr- 
șit multe omoruri. lar Teodosie, aflând omorurile făcute de aceștia, 
pe creștinii cei uciși i-a fericit ca martiri, iar pe elini a făgăduit că îi 
iartă dacă vor trece la creștinism. Templele acestora a poruncit să fie 
dărâmate și idolii să fie topiți și să se dea pentru nevoile săracilor. 

Fiind dărâmat templul lui Serapis din Alexandria, s-au găsit 
litere hieroglifice având formă de cruce, pe care văzându-le credin- 
cioșii cei dintre elini, au spus despre cruce că înseamnă, potrivit 
înțelesului literelor hieroglifice, viața ce va veni'*. 


Anii lumii 5883. De la dumnezeiasca Întrupare: 383 ani. 


Împăratul romanilor Teodosie, ani 16.13. Împăratul perșilor 
Uararanes, ani 11.9. Episcopul Romei Siricius, ani 1ș.u. Episcopul 
Constantinopolului Nectarie, ani 16.7. Episcopul Ierusalimului 
Chiril, ani 35.25. Episcopul Alexandriei Teofil, ani 28.4. Episcopul 
Antiohiei Meletie, ani 25.19. 


În acest an, Marcellus, episcop de Apameia, în Siria, mișcat de 
zel divin, a distrus templele elinilor din Apameia; pentru aceasta a 
fost omorât de către elini. lar Nectarie al Constantinopolului a pus o 


= Uzurpatorul Eugenius a fost proclamat august de către Argabastes în august 392; ul- 
terior a fost prins de Teodosie și executat, la 6 septembrie 394. V. The Chronicle, p. 12. 
= În text: poăAovc. 

"3 În text: BefnA6repov. 

"4 Referinţa este la semnul hieroglific ? şi este interesantă şi pentru cunoașterea scrierii 
hieroglifice în secolul al IV-lea d.Hr. 

oprire” pentru preotul cel [rânduit] pentru [Taina] Pocăinţei, din 
cauza unui păcat făcut de un diacon în biserică asupra unei femei 
care venise la pocăință. lar în Roma și în tot Apusul se păzește cu 
grijă până acum și este rânduit un loc pentru cei care se pocăiesc. 

Împăratul Teodosie a redactat o lege ca o femeie să nu avanseze 
la diaconie dacă nu a depășit 60 de ani, după Apostol. Iar pe Eu- 
nomie l-a exilat, pentru că făcea adunări separate și înșela mulți- 
mile, și [acesta] a murit în exil. 

În acest an, Placilla, soţia lui Teodosie, a adormit, fiind evla- 
vioasă și iubitoare de săraci, slujindu-i cu propriile mâini pe leproși 
și pe cei bolnavi. Antiohienii au spart statuia acesteia și au târât-o, 
fiind înfuriaţi din cauza taxelor publice care au fost puse asupra lor 
de către împărat. [Acesta], mâniindu-se puternic pe ei, din dragos- 
tea cea faţă de Placilla cea preaevlavioasă, i-ar fi omorât pe toți dacă 
Flavian, episcopul Antiohiei, venind, nu mijlocea pentru antiohieni. 
[Sfântul] loan Hrisostom, pe atunci preot în Antiohia, [fiind] de 
faţă, a ţinut cuvântări minunate spre povățuirea celor care au cute- 
zat [aceasta] împotriva statuilor imperiale"“. 


14.10.12.8.26.5.20. 


În acest an, Teodosie a pornit în expediție împotriva tiranului 
Eugenius și a ajuns în Tesalonic, împreună cu armata sa. Intrând în 
oraș, acesta s-a tulburat din pricina cazării armatei și sub un pretext 
cu privire la un vizitiu și la fiul eparhului. Şi l-au ocărât pe împărat, 
iar pe eparh l-au omorât. Împăratul a răbdat puţin și, liniștindu-se 
poporul, a poruncit să se facă [o cursă în] hipodrom. Adunându-se 
poporul și facțiunile poporului”? la spectacolul hipodromului, a 
poruncit armatei să îi săgeteze pe aceștia. Și au murit din popor 
15000. 

Venind el în Mediolanum, episcopul Ambrozie l-a împiedicat să 
intre în biserică. La sărbătoarea Nașterii Mântuitorului, Ambrozie l-a 


“5 În text: EkwAvoe - „a împiedicat”. 

"6 Cele 2 de omilii Despre statui, ţinute în Antiohia în martie și aprilie 387, sunt 
publicate în MIGNE, P.G., t. 49, c. 15-222; v. The Chronicle, p. no. 

"7 Facţiunile poporului (demele) reprezentau „echipele” care concurau în hipodrom. 
Provenite din Roma, erau inițial patru, ulterior două (verzii și albaștrii). Facţiunile au 
avut un rol important și în viața politică a imperiului. Cf. L. BREHIER, Les institutions de 
l Empire Byzantin, pp. 159-165; Rodolphe GUILLAND, Recherches sur les institutions 
byzantines, vol. I, Berlin, Akademie-Verlag, 1967, pp. 420-421. 

mustrat puternic pe magistros-ul"* Rufin, care venise spre a-l ruga 
[pentru împărat]'?. Şi, emițând Teodosie o lege ca să se dea con- 
damnaţilor la moarte sau la confiscare un termen de 3o de zile pen- 
tru revizuirea” [sentinţei], din îndemnul lui Ambrozie, atunci l-a 
primit în biserică [pe împărat], în afara jertfelnicului, și nu înăuntru 
după obiceiul de mai înainte. De unde și până acum bine s-a men- 
ţinut obiceiul ca împărații să stea în afara jertfelnicului, împreună 
cu poporul. 

În același an, neurcând Nilul după obicei, se bucurau elinii 
spunând că motivul acestui [fapt] îl constituie interzicerea de a se 
aduce jertfe zeilor lor. [Lucru] pe care aflându-l evlaviosul împărat, 
a răspuns: „Să nu se întâmple vreodată ca un fluviu care se bucură 
de jertfe să inunde pământul!” lar Dumnezeu, fiind mulțumit, într-a- 
tât a binecuvântat urcarea fluviului, încât s-au înspăimântat toţi cei 
din Egipt, ca nu cumva revărsarea apelor să cuprindă chiar și 
Alexandria. 


Anii lumii 5885. De la dumnezeiasca Întrupare: 385 ani. 


Împăratul romanilor Teodosie, ani 16.15. Împăratul perșilor 
Uararanes, ani u.u. Episcopul Romei Siricius, ani 15.13. Episcopul 
Constantinopolului Nectarie, ani 16.9. Episcopul lerusalimului 
Chiril, ani 35.27. Episcopul Alexandriei Teofil, ani 28.6. Episcopul 
Antiohiei Meletie, ani 25.21. 


În acest an, evlaviosul împărat Teodosie, luptându-se cu vitejie 
la porţile Alpilor cu Eugenius și prinzându-l viu, l-a ucis pe acesta. 
lar Argabastes, scăpând, s-a sinucis. 

În același an, moaștele prorocilor Avacum și Miheia i-au fost des- 
coperite de la Dumnezeu lui Zebenos, care era episcop al Elefteropo- 
lisului din Palestina, în două sate din ţinutul din jurul Elefteropolisului. 

Venind împăratul la Roma, câţiva episcopi i-au adus la cunoș- 
tință o plângere a lui Inochentie al Romei împotriva lui Flavian, 


iz. Magistros era un demnitar important la curtea bizantină, titlul fiind de origine 
romană; v. L. BREHIER, Les institutions de l Empire Byzantin, p. 106; The Oxford 
Dictionary of Byzantium, vol. 2, p. 1276. 

"9 Episodul este relatat pe larg în TEODORET EPISCOPUL CIRULUI, Istoria bisericească, pp. 
221-224. 

"2 În text: GaoxeVuwv. 

episcopul Antiohiei. Preacreștinul împărat, sfătuindu-i pe aceștia 
cele spre pace, i-a împăcat după 17 ani [de dezbinare], poruncind 
unor episcopi din Răsărit să vină la Roma pentru aceasta, [alături 
de] care a fost trimis și Acachie al Veriei. 

Teodosie a dat multe daruri Romei, înlăturând și faptele inco- 
recte care se întâmplau în brutării împotriva străinilor, prinși și izo- 
laţi până la bătrâneţe în mori, la fel și ocara femeilor celor desfrâ- 
nate din bordeluri, neîngăduind ca acestea să mai fie închise și 
[hotărând] să nu mai fie mustrate pentru fapta lor prin [sunet de] 
clopot. 


16.12.14.10.28.7.22. 


În acest an, după înlăturarea tiranului Eugenius și așezarea 
lucrurilor, evlaviosul împărat Teodosie a plecat din Roma și s-a dus 
spre Constantinopol. Ajungând în Mediolanum, s-a îmbolnăvit și a 
trimis după fiul său, Honorius. Când l-a văzut pe acesta, a fost mai 
ușurat. Privind la o cursă de care, după prânz s-a simţit dintr-o dată 
rău. lar după-amiază, neputând să se ridice, i-a poruncit fiului său 
să ducă [cursa] la capăt. 

În noaptea care a urmat, a adormit întru Domnul, având 60 de 
ani, împărăţind 16 ani și lăsându-i ca împărați pe cei doi fii ai săi, pe 
Arcadius - cel mai mare -—. în Răsărit, și pe Honorius, în [părțile] 
apusene. lar trupul său a fost strămutat de Arcadius în Constan- 
tinopol și a fost înmormântat în [biserica] Sfinţilor Apostoli. 


Împăratul romanilor Arcadius, fiul lui Teodosie: 14 ani. 
Împăratul perșilor Isdigerdes: 21 ani. 
1.1.15:11.29.8.23. 


În acest an, Arcadius, fiind proclamat singur stăpânitor, a zidit 
marele portic din faţa pretoriului “. 


Al XXXVIII-lea episcop al Romei, Anastasie: 3 ani. 
2.2.1.12.30.9.24. 


™ Pretoriul din Constantinopol era palatul eparhului (prefectului) orașului. Sunt 
atestate două astfel de clădiri, dintre care una servea drept reședință propriu-zisă, iar 
alta avea și rol de închisoare; v. Rodolphe GUiLLAND, Etudes de topographie de 
Constantinople byzantine, vol. II, Berlin-Amsterdam, 1969 (Berliner Byzantinische 
Arbeiten, Band 37), pp. 36-39. 

3.3.2.13.31.10.25. 


Anii lumii 5890. De la dumnezeiasca Întrupare: 390 ani. 


Împăratul romanilor Arcadius, ani 14.4. Împăratul perșilor 
Isdigerdes, ani 21.4. Episcopul Romei Inochentie, ani 15.1. Episcopul 
Constantinopolului Nectarie, ani 16.14. Episcopul Ierusalimului, 
Chiril ani 35.27. Episcopul Alexandriei Teofil, ani 28.u. Episcopul 
Antiohiei Flavian, ani 22.1. 


În acest an s-au strămutat moaștele Sfântului Proroc, Înainte- 
mergător și Botezător loan în Alexandria, cu 6 [zile] înainte de 
calendele lui iulie, în a doua [zi] din luna Pauni ?. 

În acest an, Anatolios cel strălucit a fost ars în Alexandria. lar 
împăratul Arcadius și-a făcut un numerus propriu în Constanti- 
nopol, pe care i-a numit arcadiani. 


6.6.3.16.34.13.3. 


În acest an a murit Nectarie, episcopul Constantinopolului. 
Teofil, episcopul Alexandriei, [fiind] de faţă, a căutat să împiedice 
alegerea [Sfântului] loan Hrisostom, mărturisind că [trebuie să fie 
pus] episcop al [cetăţii] împărătești un anume Isidor, un preot de-al 
lui care l-a slujit când Teodosie se războia cu tiranul Maxim, pri- 
mind și două epistole ambigui și daruri de la acela. 

Împăratul și întreg orașul au fost bucuroși să îl hirotonească pe 
loan, care fusese chemat de el din Antiohia pentru acest [scop]. 
loan făcea parte dintre [oamenii] cei mai de seamă din Antiohia, 
[avându-l ca] tată pe Secundus și ca mamă pe Antusa. Acesta era 
foarte învățat, în cea mai mare parte prin harul divin, și îi admira pe 
sofiștii cei mai iscusiţi ai elinilor. De aceea Libanios, fiind întrebat 
de studenții [săi], în preajma morţii, cine va urma după el la școala 
[sa], a spus: „Aș fi zis că loan, dacă nu ni-l furau creștinii”. 

În dumnezeieștile Scripturi Hrisostom a fost educat de către un 
anume  Karterios, egumenul unei mănăstiri, iar în învățătura 
generală de către Libanios, despre care s-a zis mai sus. 


= Luna Pauni din calendarul alexandrin egiptean corespunde intervalului 26 mai - 24 
iunie; v. V. GRUMEL, La chronologie, p. 304. Potrivit The Chronicle, p. 14, data de 2 a 
lunii Pauni ar corespunde cu 27 iunie. 

În același an, împăratului Arcadius i s-a născut un fiu din Eu- 
doxia Augusta, Teodosie cel Mic, pe care l-a primit la botez [Sfân- 
tul] loan Hrisostom. 


Episcopul Constantinopolului, [Sfântul] loan Hrisostom: 6 ani. 
7.7.4.1.35-14.4. 


În cel de-al șaptelea an al domniei lui Arcadius, i s-a născut 
acestuia un fiu, Teodosie cel Mic, din Eudoxia. 


Episcopul Ierusalimului loan: 16 ani. 
8.8.5.2.1.15.5. 


În acest an, Gainas'? s-a ridicat ca tiran împotriva lui Arcadius 
și a provocat multe rele Bizanțului. [Gainas] a primit jurăminte de la 
Arcadius și a făcut [legăminte] în biserica Sfânta Eufimia din Calce- 
don, pe care le-a încălcat, și, săvârșind mai multe rele, a intrat în 
oraș, mergând pentru jefuiri și alte nelegiuiri. Acesta, ieșind în 
Chersonesul Traciei, și-a confecționat plute, pentru ca, trecând spre 
Asia, să cucerească orașele răsăritene. Acolo a început un război 
puternic — pe pământ și pe mare - și [Gainas] a pierit împreună cu 
armata [sa]. 


9.9.6.3.2.16.6. 


În acest an, Honorius a pornit tulburări și răscoale la Roma. 
Căci, fiind înverșunat pe cei din oraș din cauza unor lucruri neîn- 
semnate și nestăpânindu-și mânia, s-a mutat la Ravenna, un oraș 
din Italia, aflat la marginea mării. Și l-a trimis pe unul dintre cei 
care domneau pe lângă el, barbar de neam, un gal, cu multă armată, 
și i-a poruncit să îi prade și să îi necăjească pe cei care îi greșiseră 
lui. Puțin a lipsit ca Roma, asediată, să fie nimicită cu totul. Alaric a 
trecut de partea senatorilor din oraș și, luând toţi banii din palat și 
pe Placidia, sora lui Honorius după tată, care era o mică fecioară, 


“3 Gainas era got de origine, arian, și a primit funcţii importante în armata romană. În 
anul 400 a condus o revoltă a soldaţilor goți. V. TEODORET EPISCOPUL CIRULUI, Istoria 
bisericească, pp. 238-239; The Chronicle, p. 117. 

24 Este vorba despre Galla Placidia (cca. 388-450), care era fiica lui Teodosie I și a 
Gallei. A avut un rol important în conducerea Imperiului Roman de Apus, mai ales în 
timpul domniei fiului ei, Valentinianus al III-lea (425-455). Cf. |. Dono, Efigii feminine..., 

s-a dus la poporul lui, în Galii. Un anume comite Constantius, care 
era împreună cu Alaric [și căruia] i se încredinţase Placidia, a luat-o 
pe aceasta și, plecând, i-a dus-o împăratului Honorius. Împăratul, 
primindu-l pe Constantius, l-a făcut senator. lar după puțin timp i-a 
dat-o lui pe fată în căsătorie și l-a proclamat împărat. De la ea a avut 
un fiu, pe care l-a numit Valentinianus cel Tânăr. Luptându-se 
Constantius împreună cu Honorius, i-au ucis pe tirani la Roma și le-au 
confiscat casele și au restabilit pacea în oraș. 

[Sfântul] loan, marele învățător, a luminat nu doar Biserica 
Constantinopolului, ci și pe cele ale Traciei, Asiei și Pontului, astfel 
încât, [chiar] și înainte de Sfântul Sinod din Calcedon, [episcopul] 
Constantinopolului conducea aceste biserici. 

Un adept al lui Macedonie a revenit în Biserică graţie învățăturii 
părintelui și, îndemnându-și propria soţie să se întoarcă și să se 
împărtășească, a convins-o cu greu. lar ea, dând Împărtășania servi- 
toarei ei - [care era și ea] dintre adepţii lui Macedonie -, i-a porun- 
cit să o ţină la ea. Venind la [Sfântul loan] Hrisostom și primind 
Împărtășania din sfintele sale mâini, s-a prefăcut că s-a împărtășit, 
dar apoi i-a dat-o servitoarei; adepta lui Macedonie, luând-o, o duse 
la gură și descoperi că aceasta s-a prefăcut în piatră. Îngrozită, a 
venit înfricoșată la picioarele [Sfântului] loan, spunând ceea ce 
îndrăznise [să facă], și s-a alăturat cu sinceritate Bisericii. lar piatra 
a fost depusă pentru a fi păstrată în skeuophylakion'”. 

lar epistola [Sfântului loan] Hrisostom către Teodor al Mop- 
suestiei nu a fost adresată către cel dintâi, ci celui din urmă. 

Arsenie, cel care devenise mare în lume, a disprețuit totul și se 
îndeletnicea cu filosofia cea divină în Egipt, strălucind prin viaţă, 
prin cuvânt și prin minuni, în cinul monahal. 

În același an, Arcadius a ridicat coloana din Xerolophos' și a 
construit [orașul] Arcadiopolis din Tracia. 


pp. 106-107. Mausoleul Gallei Placidia, important monument de artă paleocreștină, se 
află la Ravenna. 

"5 Încăpere unde se păstrau vasele și obiectele de cult. 

26 Este vorba despre coloana în spirală a lui Arcadius din cartierul Xerolophos, asemă- 
nătoare cu cea a lui Teodosie I. Era decorată cu basoreliefuri care au putut fi văzute până 
în secolul al XVIII-lea. Baza monumentală a coloanei se păstrează în Constantinopol. 
V. Alessandro TADDEI, „La Colonna di Arcadio a Costantinopoli. Pro-filo storico di un 
monumento attraverso le fonti documentarie dalle origini alletă moderna”, în: Nea 
Poun. Rivista di studi bizantinistici, 6 (2006), pp. 37-102. 

Anii lumii 5896. De la dumnezeiasca Întrupare: 396 ani. 


Împăratul romanilor Arcadius, ani 14.10. Împăratul perșilor 
Isdigerdes, ani 21.10. Episcopul Romei Inochentie, ani 15.7. Episcopul 
Constantinopolului loan, ani 6.4. Episcopul Ierusalimului loan, ani 
16.3. Episcopul Alexandriei Teofil, ani 28.17. Episcopul Antiohiei 
Flavian, ani 22.7. 


În acest an, [Sfântul] loan Hrisostom a strălucit mult prin viață, 
cuvânt și darurile divine și [era] sârguincios în toate virtuțile. Pe 
acesta îl iubea întreg poporul, care era foarte întărit prin învăţă- 
turile sale, iar cei care trăiau în desfrânări îl respingeau - aceștia au 
și contribuit la lupta împotriva lui. Atunci au avut loc întâmplările 
cele în legătură cu eunucul Eutropios, și disputa lui Severianus al 
[orașului] Gabala cu Sarapion, arhidiaconul lui loan, și cea a [celor 
numiţi] „Makri””, care plecaseră din Egipt din cauza lui Teofil, și 
[cele referitoare la] scrisorile lui Teofil către Epifanie. Prin toate 
acestea se uneltea împotriva lui loan, slujitorul lui Dumnezeu. 

Epifanie al Ciprului, venind în Hebdomon, a făcut hirotonii și 
adunări împotriva voinței [Sfântului] loan; dar loan a trecut acestea 
cu vederea, pentru dragostea cea divină. Mai mult, îndemnându-l 
pe Epifanie să stea împreună cu el la episcopie, [el] nu a ales [să facă 
aceasta], fiind influențat de uneltirile lui Teofil cele împotriva 
fericitului loan. 


11.11.8.5.4.18.8. 


În acest an, [Sfântul] loan Hrisostom a alcătuit un cuvânt îm- 
potriva femeilor viclene, prin care cei potrivnici lui și dușmani ai 
adevărului au întărâtat-o pe Eudoxia, susținând că împotriva ei a 
fost rostit cuvântul. lar ea, spunându-i lui Arcadius că a fost foarte 
jignită de loan, l-a determinat pe împărat să trimită după Teofil, 
care era un dușman vădit al lui loan. El, aflându-se la Dryis*%, care 
se numește acum Rufiniane, punea la cale un complot împotriva lui 
Joan. lar pe acesta l-au scos din oraș. 

Când a aflat poporul aceasta, a făcut răscoală mare, neîngădu- 
ind să fie alungat loan; atunci și Eudoxia, înduplecată de plângerile 


"7 Fraţii „Makri” („cei înalţi” sau „cei lungi”) erau patru călugări care conduceau mişca- 
rea origenistă din Egipt; v. The Chronicle, p. 120, şi I.G. Coman, Patrologie, vol. HI, p. 576. 
28 Sau la „Stejar”. 

poporului, l-a rugat pe împăratul Arcadius și, trimițându-l pe eunucul 
Brison, l-a întors pe loan de la Prainetos. Dar acesta nu a acceptat să 
vină înainte de a se face o cercetare de către sinod; și stătea într-o 
suburbie, la Anaplus. lar poporul, strigând tare către împărați, i-a silit 
să îl aducă în [oraș] pe loan și să îl instaleze pe tron. Astfel că Teofil și 
cei împreună cu el, înfricoșaţi, au fugit din oraș, iar cei 60 de episcopi, 
reunindu-se, au declarat nule - cu dreptate - cele [făcute] de către 
Teofil și cei împreună cu el împotriva Sfântului loan. 


12.12.9.6.5.19.9. 


În acest an, împărăteasa Eudoxia și-a făcut o statuie a ei de 
argint și a ridicat-o într-un loc numit Pittakia, în apropiere de 
[biserica] Sfânta Irina. Eparhul orașului, fiind maniheu și fiind părti- 
nitor față de păgâni”, a organizat în fața statuii bătăi de tobe, 
dansuri și jocuri și, făcând zgomote, l-a mâhnit pe loan, pentru că 
nu îi îngăduia acestuia să săvârșească în liniște Sfintele Liturghii. 
Căci de multe ori i-a întrerupt pe cei care cântau psalmi. Sfântul 
loan l-a mustrat pe acesta prin cuvânt. lar eparhul a întărâtat-o pe 
Eudoxia împotriva lui loan, cum că ar fi nemulțumit de cinstirea 
acestei statui. Și, prin urmare, din nou [era] ură împotriva lui loan, 
din nou mânie. Acesta a ţinut atunci cuvântul al cărui început este 
„Din nou se mânie lrodiada”*. 

Atunci s-a pornit împotriva lui dușmănia desăvârșită a împă- 
rătesei și din nou a fost caterisit și exilat. lar poporul a dat foc 
bisericii și mulți s-au pus în primejdie pentru el. 

loan a fost scos din oraș și a fost exilat la Kukusos, iar de acolo a 
fost mutat la Pityus. Și, aflându-se la Komana, la intrarea în Arme- 
nia, s-a săvârșit în Domnul. 

Fiind el exilat, a fost hirotonit Arsakios, fratele lui Nectarie - cel 
dinaintea [Sfântului loan Hrisostom]. Inochentie al Romei și Flavian 
al Antiohiei nu s-au făcut părtași la alungarea lui loan, ci mângâiau 
prin scrisori clerul din oraș și erau nemulțumiți de cele ce se 
îndrăznise să se facă. 

Epifanie” s-a îmbarcat pentru Cipru, deoarece, după cum se 
pare, Dumnezeu i-a vestit înainte strămutarea sa. Se zice că a vorbit 


"9 În text: eXĂev6bpuwv. 

'% Cuvântul Sf. loan Gură de Aur este publicat în MIGNE, P.G., t. 59, c. 485. 

'> Sfântul Epifanie (cca. 315-403) a fost episcop al Salaminei (Constantia) din Cipru. 
Despre viaţa și opera sa, v. I.G. COMAN, Patrologie, vol. III, pp. 575-594. 

și despre sfârșitul lui loan în exil și loan despre cel al lui Epifanie pe 
corabie. Epifanie le-a spus celor care îl conduseseră: „Eu mă grăbesc, 
iar vouă vă las cărțile, orașul și prefăcătoria”. În același an s-a 
săvârșit Eudoxia. 


Episcopul Constantinopolului Arsakios: 2 ani. 
13.13.10.1.6.20.10. 


În acest an, împăratul Arcadius, fiind în Karya, unde se spune că 
a pătimit și Sfântul Mucenic Acachie, s-a rugat și, când a ieșit din 
biserică, îndată lăcașul cel foarte mare din Karya s-a prăbușit. lar 
mulțimea, scăpând, a atribuit salvarea rugăciunii împăratului. 


14.14.11.2.7.21.11. 


În acest an, la Roma, pământul s-a cutremurat timp de 7 zile. 
Stilicho cel preastrălucit a fost ucis la Ravenna, precum și alți 
[oameni] puternici. În același an s-a săvârșit Arcadius, cu u zile 
înainte de calendele lui septembrie. lar pe tânărul Teodosie, văzân- 
du-l tatăl său, Arcadius, că este foarte mic și fără apărare și fiindu-i 
frică ca nu cumva cineva să uneltească împotriva lui, l-a proclamat 
pe acesta împărat și i l-a rânduit prin testament ca purtător de grijă 
pe Isdigerdes, împăratul perșilor. Isdigerdes, împăratul perșilor, 
acceptând testamentul lui Arcadius, a salvat împărăţia lui Teodosie, 
facând pace îndelungată cu romanii. Trimițându-l pe un anume An- 
tioh, epitrop și pedagog strălucit și preaînțelept, a scris astfel sena- 
tului romanilor: „Pentru că Arcadius a adormit și m-a rânduit pe 
mine purtător de grijă al copilului, l-am trimis pe cel care îmi va 
ţine locul. Deci nu cumva să uneltească cineva împotriva copilului, 
că voi începe din nou un război fără întrerupere împotriva romanilor”. 

Antioh, venind, se afla împreună cu împăratul. lar unchiul său, 
Honorius, și Pulcheria, sora sa, îl învățau cu multă erudiție cele ale 
creștinilor. Și era pace între romani și perși și, mai mult, Antioh 
scria multe în favoarea creștinilor. Astfel s-a întins în Persia crești- 
nismul, prin mijlocirea lui Maruthas, episcopul Mesopotamiei. 


Anii lumii 5901. De la dumnezeiasca Întrupare: 401 ani. 


Împăratul romanilor Teodosie, ani 42.1. Împăratul perșilor Isdi- 
gerdes, ani 21.15. Episcopul Romei Inochentie, ani 15.12. Episcopul 

Constantinopolului Attikos, ani 20.1. Episcopul Ierusalimului Ioan, 
ani 16.8. Episcopul Alexandriei Teofil, ani 28.22. Episcopul Antiohiei 
Flavian, ani 22.12. 


În acest an, murind împăratul Arcadius, care a domnit 14 ani, 3 
luni și 14 zile după moartea tatălui său, Teodosie, fiind împărat și 
împreună cu tatăl său 12 ani, l-a lăsat împărat pe fiul său, Teodosie, 
care avea 8 ani și fusese împărat împreună cu tatăl său, Arcadius, 6 ani. 

Devenind împărat Teodosie, Pulcheria, sora acestuia, fiind o 
fecioară de 15 ani, conducea bine împărăţia [cu ajutorul lui] Dum- 
nezeu. Mai avea și alte două surori, pe Arcadia și pe Marina; și pe 
ele Pulcheria le-a convins să rămână fecioare. lar pe fratele său, 
Teodosie, l-a educat, pentru că era foarte înțeleaptă și dobândise o 
cugetare sfântă. Pe fratele ei l-a instruit împărătește mai ales întru 
evlavia cea către Dumnezeu, apoi și în purtare, și în cuvânt, și în 
modul în care pășește, râde, se îmbracă, stă jos și în picioare”. A 
construit multe biserici, azile pentru săraci și pentru străini și mănăstiri 
și tuturor le-a dat împărătește veniturile ce li se cuveneau. Sozomen 
spune, referitor la ea, că s-a învrednicit și de vedenii dumnezeiești. 


2.16.13.2.9.23.13. 


În acest an, Attikos, episcopul Constantinopolului, povățuindu-l 
pe un iudeu paralitic, convingându-l și botezându-l, l-a scos sănătos 
din cristelniță, căci se spune că trăia după [învățătura lui] Dumnezeu. 


3.17.14.3.10.24.14. 


În acest an, Roma a fost ocupată de către Alaric, cu 9 [zile] 
înainte de calendele lui septembrie. Și după puţine zile a fost 
măcelărit Constantin cel preastrălucit și mulți alții. 


4.18.15.4.U.25.15. 


În acest an, lovianus și Sebastianus'", cei preastrăluciţi, au fost 
uciși în Galii. Capetele lor au fost aduse la Roma și, după 15 zile, au 
fost uciși Salustius și Heraclianus. 


' Pulcheria (Aelia Pulcheria, 399-453), a avut un rol important în conducerea 
Imperiului Roman de Răsărit, în timpul domniei lui Teodosie al II-lea; v. The Oxford 
Dictionary of Byzantium, vol. 3, Oxford University Press, New York, 1991, pp. 1757-1758. 
'3 În text: xaeSpav kai orăow. 

'4 Jovianus și fratele său, Sebastianus, se proclamaseră împărați în Galia în 4u-412; V. 
The Chronicle, p. 126. 

Episcopul Romei Zosimus: 8 ani. 
5.19.1.5.12.26.16. 


În acest an, în Alexandria, iudeii le-au pricinuit multe rele 
creștinilor. Căci, înțelegându-se între ei să poarte inel de finic, i-au 
pus pe niște crainici să strige noaptea că s-a aprins biserica. Și, 
alergând creștinii la un loc, iudeii i-au măcelărit. Când fapta a ieșit 
la iveală, conducătorii creștini i-au expulzat pe aceștia din Alexan- 
dria și le-au confiscat averile. 

În același an, Antioh Persanul a plecat și fericita Pulcheria a 
preluat controlul deplin asupra lucrurilor. 


Anii lumii 5906. De la dumnezeiasca Întrupare: 406 ani. 


Împăratul romanilor Teodosie, ani 42.6. Împăratul perșilor 
Isdigerdes, ani 21.20. Episcopul Romei Zosimus, ani 8.2. Episcopul 
Constantinopolului Attikos, ani 20.6. Episcopul Ierusalimului loan, 
ani 16.13. Episcopul Alexandriei Teofil, ani 28.27. Episcopul Antio- 
hiei Flavian, ani 22.17. 


În acest an, unii au ucis-o printr-o moarte violentă pe Hypatia, 
fiica lui Theon filosoful. 

În același an, Isdigerdes, împăratul perșilor, fiind convins mai 
întâi prin îndemnurile lui Maruthas, episcopul Mesopotamiei, apoi 
și prin cele ale lui Abdaas, episcopul cetăţii împărătești din Persia, a 
devenit foarte evlavios, încât aproape că voia să se boteze pentru 
minunile lucrate de Maruthas, iar pe magi îi pedepsea ca înșelători. 
În cel de-al douăzecilea an [al domniei], înșelat de către magi, a 
pornit o mare prigoană împotriva creștinilor din Persia. lar în cel 
de-al douăzeci și unulea an s-a săvârșit. Cauza prigoanei a fost 
aceasta: Abdaas, episcopul cetăţii împărătești din Persia, condus de 
zelul pentru Dumnezeu, nefolosind însă zelul cum se cuvine, a in- 
cendiat templul focului. 

Când a aflat aceasta, împăratul a poruncit ca bisericile din Per- 
sia să fie distruse, iar pe Abdaas l-a pedepsit cu numeroase chi- 
nuri”. Prigoana durând 5 ani, s-au arătat martiri mulți și nenumă- 
rai. lar magii îi vânau cu grijă prin orașe și sate pe cei care fuseseră 
uitaţi; alții de la sine se autodenunţau, ca să nu se creadă că prin 
tăcere se lepădau de Hristos. 


35 Faptul este descris și în TEODORET EPISCOPUL CIRULUI, Istoria bisericească, pp. 245-246. 

Omorându-i fără cruţare pe creștini, au fost uciși mulți chiar în 
palat. lar mulţi s-au refugiat la romani. 


7.21.3.7.14.28.18. 


In acest an, Teofil, episcopul Alexandriei, a încetat din viaţă, și 
Chiril, un nepot al acestuia, a fost așezat în locul său. În același an, 
s-a remarcat întru învățături Isihie, un preot din lerusalim. 


Împăratul perșilor Uararanes: 20 ani. 
Episcopul Alexandriei Chiril: 32 ani. 
8.1.4.8.15.1.19. 


În acest an, la Immon, iudeii, prinzând un copil creștin, ca și 
cum s-ar juca, și batjocorind crucea, l-au atârnat pe acel copil pe 
lemn, ucigându-l în chinuri. Când a aflat aceasta, împăratul i-a 
pedepsit cum se cuvenea pe iudei. 


9.2.5.9.16.2.20. 
10.3.6.10.3.21. 


Episcopul lerusalimului Praylios: 20 ani. 
11.4.7.11.1.4.22. 


În acest an, fiica lui Leontie filosoful, numită Athenais, a fost 
botezată de către Attikos și i-a fost schimbat numele în Eudokia; 
aceasta, după recomandarea Pulcheriei, s-a căsătorit cu Teodosie, 
fiind distinsă prin frumusețea trupului și înţelepciunea sufletului, 
[precum] și în vorbire. 

În același an s-a născut Valentinianus, fiul lui Constantius și al 
Gallei Placidia, la Ravenna. 


Anii lumii 5912. De la dumnezeiasca Întrupare: 412 ani. 


Împăratul romanilor Teodosie, ani 42.12. Împăratul perșilor 
Uararanes, ani 20.5. Episcopul Romei Zosimus, ani 8.8. Episcopul 
Constantinopolului Attikos, ani 20.12. Episcopul Ierusalimului 
Praylios, ani 20.2. Episcopul Alexandriei Chiril, ani 32.5. Episcopul 
Antiohiei Teodot, ani 4.1. 

În acest an, episcopul Attikos, văzându-i pe susținătorii lui loan 
cum se adună în afara bisericii, a poruncit ca numele [Sfântului] 
loan Hrisostom să fie pomenit în diptice, în biserică, și pe mulți i-a 
unit cu Biserica. 

În același an s-a născut Valentinianus cel Mic, fiul lui Constan- 
tius, [care era] văr cu Teodosie, la Ravenna. 


Episcopul Romei Bonifacius: 4 ani. 
13.6.1.13.3.0.2. 


În acest an, Constantius, tatăl lui Valentinianus, a devenit îm- 
părat, cu 6 zile înainte de idele lui februarie, și a fost omorât cu 4 
zile înainte de nonele lui septembrie. 


14.7.2.14.4.7:3. 


In acest an, în Alexandria, a fost ucis Kallistos - care era augus- 
talios'% - de către proprii săi sclavi, în [ziua a] zecea din luna Thoth”. 


15.8.3.15.5.8.4. 


În acest an, împăratul Honorius a murit la Roma, în [ziua a] 
cincisprezecea a lunii august; [faptul] a fost anunţat la Constan- 
tinopol și orașul a fost închis [timp de] 7 zile. După ce acesta a 
murit, un anume loan, dintre scribii imperiali, a uzurpat împărăţia 
cea din Roma și a trimis o solie către Teodosie, rugând să fie 
acceptat ca împărat. lar Teodosie, închizându-i pe soli sub pază, l-a 
trimis împotriva aceluia pe generalul Ardaburios. Pe acesta tiranul l-a 
prins și l-a închis la Ravenna. Aflând cele [întâmplate], Teodosie l-a 
trimis pe Aspar, fiul acestuia, împotriva [lui loan]. La rugăciunea 
iubitorului de Dumnezeu împărat, arătându-se un înger al Dom- 
nului în chip de păstor, l-a condus pe Aspar și pe cel împreună cu el. 
Şi i-a dus pe ei prin locul care se afla lângă Ravenna și era de 
netrecut, pe care Dumnezeu a făcut să poată fi trecut, ca în timpul 
israeliților. Trecând pe uscat, au găsit porţile orașului deschise, l-au 
ucis pe tiran și l-au eliberat din temniță pe Ardaburios. 


36 Augustalios desemna titlul acordat prefectului Egiptului; v. The Oxford Dictionary of 


Byzantium, vol. 1, p. 232, The Chronicle, p. 689. 
'57 Luna Thoth începea la 29 sau 30 august și se termina la 27 sau 28 septembrie. Ziua a 
zecea a lunii Thoth corespunde cu 10 septembrie; v. V. GRUMEL, La chronologie, p. 304. 

Fiind ucis acela, împăratul Teodosie l-a făcut cezar pe Valenti- 
nianus'%, fiul lui Constantius și al Gallei Placidia, și l-a trimis în 
Apus împreună cu mama sa. lar pe Helion, [care era] patrikios, l-a 
trimis împreună cu el, ca unul care trebuia să îl instaleze [pe tron]. 
Și a domnit 32 de ani. 


Episcopul Antiohiei loan: 18 ani. 
16.9.4.16.6.9.1. 


În acest an, în Alexandria au avut loc multe neorânduieli și 
ucideri [între locuitori]. În același an, Teodosie i-a trimis o coroană 
împărătească lui Valentinianus la Roma, prin patrikios-ul Helion. 
Maruthas, episcopul Mesopotamiei, l-a vindecat prin rugăciune și 
post pe fiul împăratului perșilor Isdigerdes, care era demonizat. Prin 
acesta Isdigerdes a dobândit multă încredere în creștinism. 


Anii lumii 5917. De la dumnezeiasca Întrupare: 417 ani. 


Împăratul romanilor Teodosie, ani 42.17. Împăratul perșilor 
Uararanes, ani 20.10. Episcopul Romei Celestinus, ani 10.1. Episcopul 
Constantinopolului Attikos, ani 20.17. Episcopul Ierusalimului 
Praylios, ani 20.7. Episcopul Alexandriei Chiril, ani 32.10. Episcopul 
Antiohiei loan, ani 18.2. 


18.11.2.18.8.11.3. 


În acest an, murind Isdigerdes, Uararanes'*, copilul acestuia, i-a 
urmat, atât la împărăție, cât și la prigoana împotriva evlaviei, și a 
trimis soli la Teodosie ca să îi ceară pe fugari. lar Teodosie, împă- 
ratul romanilor, nu s-a învoit să îi predea pe aceștia. Din această 
cauză, fiind anulate tratatele de pace, a izbucnit un război crâncen. 
Teodosie l-a trimis pe generalul Ardaburios cu armate romane, iar 


58 Valentinianus a fost proclamat cezar la 23 octombrie 424 și augustus la 23 octombrie 


425; v. The Chronicle, p. 133. 

59 Patrikios (în latină patricius) era în secolele IV-VI un titlu conferit pentru servicii 
deosebite, fară referire la vreo magistratură specială. Adesea era purtat de cei mai înalți 
funcţionari ai statului; v. L. BREHIER, Les institutions de l’ Empire Byzantin, pp. 89-90; 
Enciclopedia arheologiei ..., vol. 3, p. 280. Despre patrikioi din secolele VI-VII, v. R. 
GUILLAND, Recherches sur les institutions byzantines, vol. Il, pp. 132-161. 

2 Uararanes (Bahram al V-lea) a domnit între 421 și 438; v. The Chronicle, p. 135. 

Uararanes l-a trimis pe generalul Narsaios cu armate persane, având 
în ajutor și multe zeci de mii de saracini. 

Ardaburios, intrând în Persia și cucerind provincia numită 
Arzanene, a pornit împotriva Mesopotamiei. La fel și generalul per- 
șilor a intrat în Mesopotamia, în apropierea Eufratului. [Perșii], 
crezând că armata romană vine asupra lor, fiind înfricoșaţi de la 
Dumnezeu, s-au aruncat înarmaţi în fluviu. Și astfel au fost nimiciţi, 
înecându-se în jur de 10 miriade. Romanii, intervenind, i-au ucis pe 
toți aceștia și pe cei 10000 care sunt numiţi de către ei „nemuritori” 
și pe generalii lor, primind perșii dreptatea lui Hristos, pentru că au 
ucis cu nedreptate pe mulţi dintre cei evlavioși. 


Anii lumii 5919. De la dumnezeiasca Întrupare: 419 ani. 


Împăratul romanilor Teodosie, ani 42.19. Împăratul perșilor 
Uararanes, ani 20.12. Episcopul Romei Celestinus, ani 10.3. Episcopul 
Constantinopolului Attikos, ani 20.19. Episcopul Ierusalimului 
Praylios, ani 20.9. Episcopul Alexandriei Chiril, ani 32.12. Episcopul 
Antiohiei loan, ani 18.4. 


În acest an s-au descoperit moaștele prorocului Zaharia într-un 
sat din împrejurimile Elefteropolisului; la fel și [cele] ale întâiului 
mucenic Ștefan, în satul Kapargamala, în care Gamaliel, învățătorul 
Apostolului Pavel, împreună cu Abibos, fiul său, au înmormântat 
trupul întâiului mucenic. 


20.13.4.20.10.13.5. 


În acest an, Teodosie cel evlavios, imitând-o pe fericita Pul- 
cheria, a trimis mulți bani arhiepiscopului Ierusalimului, pentru a fi 
împărțiți celor care aveau nevoie, și o cruce de aur cu pietre, pentru 
a fi fixată pe [locul] cel sfânt al „Căpăţânii”. În schimbul darului, 
Arhiepiscopul i-a trimis moaște ale mâinii drepte a întâiului mu- 
cenic Ștefan, prin Passarion, cel între sfinți. Ajungând acesta în 
Calcedon, fericita Pulcheria l-a văzut în acea noapte într-o vedenie 
pe Sfântul Ștefan spunându-i: „lată, rugăciunea ta a fost auzită și 
cererea ta ți s-a împlinit și am venit la Calcedon!” 

lar ea, sculându-se și luându-l pe fratele ei, a ieșit în întâm- 
pinarea sfintelor moaște. Aducându-le pe acestea la palat, a zidit un 
lăcaș slăvit Sfântului Întâi Mucenic și acolo a așezat sfintele moaște. 

Episcopul Constantinopolului Sisinnios: 2 ani. 
21.14.5.1.11.14.6. 


__ În acest an, împins de bunătatea cea multă, împăratul Teodosie, 
deși îi învinsese prin forță pe perși, pentru a cruța [viaţa] creștinilor 
care locuiau în Persia, a îmbrățișat calea păcii și a trimis soli pe 
patrikios-ul Helion, pe care îl ţinea la mare cinste, și pe Anatolios, 
generalul Răsăritului, ca să stabilească pacea. 

Uararanes, cunoscând înfrângerea sa, a primit solia, și astfel a 
încetat prigoana cea împotriva creștinilor. 

lar împăratul Teodosie, mulțumindu-l lui Dumnezeu pentru 
astfel de binefaceri, nu înceta să Îl slăvească cu imnuri, avându-le 
părtașe în cântarea imnurilor și pe surorile lui, care își trăiau viaţa 
în feciorie. 

În același an, Sisinnios, episcopul Constantinopolului, l-a hiro- 
tonit pe Proclos episcop al Cyzicului. Locuitorii din Cyzic, neaccep- 
tându-l pe acesta, l-au hirotonit pe un monah numit Dalmatios, 
împotriva voinţei lui Sisinnios. lar Proclos, neavând o biserică pro- 
prie în Constantinopol, se remarca prin învățăturile [sale], la îndem- 
nul lui Sisinnios. i 

În același an a încetat prigoana împotriva creștinilor în Persia: 


22.15.6.2.12.15.7. 


În acest an, Filip, un preot din Sidi, scriind o istorie creștină în 
36 de cărţi, l-a acuzat îndelung pe Sisinnios, pentru că acesta a fost 
preferat lui Filip la episcopat, la fel și Proclos. Iar Sisinnios s-a 
săvârșit îndată. 


Anii lumii 5923. De la dumnezeiasca Întrupare: 423 ani. 


Împăratul romanilor Teodosie, ani 42.23. Împăratul perșilor 
Uararanes, ani 20.16. Episcopul Romei Celestinus, ani 10.7. Epis- 
copul Constantinopolului Nestorie, ani 3.1. Episcopul Ierusalimului 
Praylios, ani 20.13. Episcopul Alexandriei Chiril, ani 32.16. Episcopul 
Antiohiei loan, ani 18.8. 


In acest an, adormind Sisinnios, episcopul Constantinopolului, 
l-a urmat la episcopie Nestorie, de neam din Germanikeia. De cum a 
urcat pe tron, îndată și-a arătat reaua sa credinţă și cugetarea cea 

pervertită în privința dogmelor. Căci a dat singhelului său o omilie 
despre credință, poruncindu-i acestuia să o predice în biserici. 
[Omilia] conținea acestea: „Nimeni să nu o numească Născătoare de 
Dumnezeu pe Maria. Căci Maria era om și este cu neputinţă ca 
Dumnezeu să fie născut de un om”. Acestei vorbe s-a opus cel dintâi 
un anume Eusebiu, scholastikos'* al bazilicii din Constantinopol, și 
din această cauză mulți dintre locuitorii Bizanțului s-au tulburat. lar 
Nestorie, grăbindu-se să aprobe [acest] cuvânt, a scos de peste tot 
expresia „Născătoare de Dumnezeu”, numindu-L pe Domnul un 
simplu om. 

Și, într-o duminică, stând înainte Nestorie, Proclos, fiind în- 
demnat să predice, a rostit o omilie către Născătoarea de Dum- 
nezeu, al cărui început [era]: „Sărbătoare a Fecioarei astăzi, fraților”. 

Atunci Nestorie cel lipsit de evlavie s-a făcut urât de toți din 
cauza îngâmfării și a relei sale credințe. Căci îl avea și pe un anume 
Anastasie, un preot antiohian, de care avea foarte mare grijă, ca 
unul care avea aceleași păreri cu el, un om foarte îndrăzneţ, care 
spunea blasfemii în biserici despre Pururea Fecioara Născătoare de 
Dumnezeu. Eusebiu al Dorylaionului a fost cel dintâi care l-a con- 
trazis. Și astfel, făcând multă gâlceavă, a provocat și tulburări. 

În același an s-a întâmplat minunea cea înfricoșătoare a celor 7 
Sfinți Tineri din Efes, înviind aceștia după 182 de ani. 


24.17.8.2.14.17.9. 


În acest an, Chiril, episcopul alexandrinilor, aflând de blasfe- 
miile lui Nestorie, i-a scris acestuia, rugându-l și sfătuindu-l ca pe 
un frate să se depărteze de dogmele sale pervertite și să stăruie în 
credința cea dreaptă. Nestorie i-a răspuns, ocărând și spunând blas- 
femii. Atunci Chiril i-a scris papei Romei Celestinus cele în legătură 
cu Nestorie și i-a făcut cunoscute aceluia blasfemiile scrise lui de 
către Nestorie. Celestinus i-a scris lui Nestorie, stabilindu-i acestuia 
un termen de 10 zile ca să se oprească din blasfemii și să se 
pocăiască. lar dacă va stărui în părerea cea rea, nu va mai fi preot 
care împărtășește. De asemenea, Celestinus și Chiril le-au scris lui 
loan, arhiepiscopul Antiohiei, și lui luvenalie al Ierusalimului în 
legătură cu Nestorie și cu erezia lui. loan i-a scris lui Nestorie 


'* Termenul de scholastikos desemna o persoană educată, fiind un titlu acordat reto- 
rilor sau avocaţilor; v. The Oxford Dictionary of Byzantiurn, vol. 3, p. 1852. 

sfătuindu-l să se depărteze de erezie și amintindu-i ceea ce spune 
Apostolul: „Dumnezeu a trimis pe Fiul Său născut din femeie”. 

Aflând Nestorie că patriarhii nu acceptă să treacă sub tăcere 
tulburarea din biserici, l-a determinat pe împărat să-i scrie lui Chiril 
o poruncă plină de mustrări și, crezând că prin aceasta îl va lovi, 
mai degrabă l-a îndârjit. Căci, ridicându-se [acesta], a scris împă- 
ratului și surorilor lui în legătură cu credința cea dreaptă și cu 
părerea cea rea a lui Nestorie, cerând, totodată, să se facă un sinod 
ecumenic pentru a fi cercetate în mod canonic cele în legătură cu 
Nestorie. Atunci împăratul Teodosie le-a scris tuturor episcopilor de 
sub conducerea lui să vină la Efes, fără vreo întârziere, după Paști, 
stabilind că „cel care nu se va afla în ziua Sfintei Cincizecimi la 
sinod la Efes nu va avea nicio scuză față de Dumnezeu, nici față de 
noi”. Celestinus al Romei i-a scris lui Chiril al Alexandriei să îi țină 
locul său la sinod, neputând să fie de față din cauza dificultății 
[călătoriei] pe mare în timpul iernii. 


25.18.9.3.15.18.10. 


În acest an s-a reunit la Efes cel de-al treilea Sfânt Sinod 
Ecumenic al celor 200 de Părinţi. Venind deci toţi episcopii, loan al 
Antiohiei și răsăritenii nu au răspuns la termenul rânduit. lar în a 
Șaisprezecea zi după cea rânduită, nevenind loan, a ajuns Nestorie 
cu multă trufie. În cea de-a douăzecea zi a lunii iunie s-a adunat 
sinodul, șezând în față Nestorie, Chiril și luvenalie. lar Chiril îi ținea 
locul [episcopului] Romei. 

Vorbind toți despre Dumnezeu, Nestorie a spus [cu multă 
îngâmfare]: „Eu pe cel care are două sau trei luni. nu îl voi numi 
Dumnezeu, și pentru aceasta sunt curat de sângele vostru. lar de 
acum nu mă mai întorc cu voi”. Spunând acestea, a ieșit împreună 
cu 6 episcopi care îi urmau părerea sa. 

lar cei de pe lângă Chiril, reunindu-se a doua zi, au trimis trei 
episcopi să îl cheme, dar [el] nu s-a supus. La fel și a doua [oară] și a 
treia [şi a patra], fiind invitat de către sinod, nu s-a prezentat, ci a 
poruncit ca cei trimiși să fie ocărâţi și necinstiți. 

Atunci, Sfântul Sinod Ecumenic, primindu-i pe episcopii trimiși 
ocărâți și necinstiţi, a hotărât împotriva lui și a rânduit să fie străin 


'£ Galateni 4, 4. 

de toată demnitatea preoțească. Şi i-au trimis acestuia în persoană 
propria caterisire. 

Astfel făcându-se acestea, după trei zile a venit Ioan, episcopul 
Antiohiei, având împreună cu el 26 de episcopi, care, aflând că 
Nestorie a fost caterisit, s-au despărţit de Sfântul Sinod și, adunân- 
du-se împreună cu Nestorie, i-au caterisit, cum credeau, pe Chiril și 
pe Memnon Efeseanul. 

Teodoret, crezând că îl atacă pe Chiril, a răstălmăcit de acolo 
Cele douăsprezece Capitole și a vărsat [în ele] otrava lui Nestorie. 
Chiril, cel între sfinţi, ridicându-se, a vorbit cu neînfricare în apă- 
rarea acelorași capitole, explicându-le și dezvăluind tezaurul biseri- 
cesc din ele, și a făcut cunoscută tuturor motivaţia sa [plină de] 
evlavie. 

loan, cel al [cetăţii] antiohienilor, fiind chemat a treia oară și 
neascultând să se prezinte, a primit decizia ca el și cei împreună cu 
el să fie înstrăinaţi de toată comuniunea bisericească, până când, 
înțelegând, își vor mărturisi greșeala lor. 

De asemenea, Sfântul Sinod a hotărât ca cele [săvârșite de] 
răsăriteni în chip nelegiuit și încălcând canoanele, spre a-i ocări pe 
preasfinţii întâistătători ai Bisericii Chiril și Memnon, să nu aibă 
nicio valabilitate. 

Toate acestea fiind deci aduse înaintea împăratului Teodosie 
printr-un raport, s-a poruncit să vină la Constantinopol episcopi din 
ambele părți. Și, venind, cu ajutorul lui Dumnezeu, au biruit cei din 
Sfântul Sinod. 

Fiind aprobată caterisirea lui Nestorie, Maximian a fost hiroto- 
nit episcop în Constantinopol, acesta fiind preot al aceleiași biserici. 

Răsăritenii l-au luat pe Nestorie cu ei în Răsărit. În cel de-al 
patrulea an de la caterisirea lui Nestorie, loan, episcopul [cetății] 
antiohienilor, dobândind frică de Dumnezeu, văzându-i pe mulți 
dintre oamenii de vază din Antiohia că sunt corupți de către Nes- 
torie, i-a scris împăratului, rugându-l să îl alunge pe acesta din 
Răsărit. lar împăratul l-a exilat pe Nestorie în Oază și a emis 
porunci către Chiril și loan să se unească fără întârziere pentru a 
scăpa Bisericile de toată dezbinarea. 

loan s-a supus poruncii și i-a scris lui Chiril [expunându-i] 
credinţa sa, primind și mărturisirea Părinților celor din Niceea și a 
celor 150 din Constantinopol și cele făcute la Efes. 

Atunci Sfântul Chiril, acceptând, le-a scris o epistolă lui Ioan și 
răsăritenilor, al cărei început [este]: „Să se bucure cerurile și să se 
veselească pământul”. Fiind de acord amândoi [cu] aceeași mărtu- 
risire, sfintele Biserici conduse de fiecare dintre ei s-au unit în pace 
și în armonie. 

În acest an, Nonnos cel purtător de Dumnezeu păstorea Biserica 
edesenilor, cel care l-a închinat lui Dumnezeu pe cel dintâi dintre 
saltimbancii'** Antiohiei și, în loc de desfrânata Margarito, a înfă- 
ţișat-o lui Hristos pe aceasta [ca] Sfânta Pelaghia. Acest sfânt deci, 
bucurându-se de armonia sfinților, i-a scris arhiepiscopului loan 
cuvinte de sfătuire și de învăţătură, între care și acesta: „Curăţă 
Biserica, omule al lui Dumnezeu, de zâzaniile nestoriene și de 
grozăvia acestora!” 

Pe Nestorie cel lipsit de evlavie și hulitor dreptatea divină l-a 
ajuns în exil; căci, căzând într-o putreziciune a tuturor mădularelor 
și mai ales a limbii celei spurcate, a ajuns stricat la moarte, luând-o 
înainte rechemării sale din Oază în alt loc. 


Anii lumii 5926. De la dumnezeiasca Întrupare: 426 ani. 


Împăratul romanilor Teodosie, ani 42.26. Împăratul perșilor 
Uararanes, ani 20.19. Episcopul Romei Celestinus, ani 10.10. Epis- 
copul Constantinopolului Maximian, ani 2.1. Episcopul lerusali- 
mului Praylios, ani 20.16. Episcopul Alexandriei Chiril, ani 32.19. 
Episcopul Antiohiei loan, ani 18.1. 


În acest an, Valentinianus, fiul Gallei Placidia și al lui Cons- 
tantius, a venit de la Roma în Constantinopol și a luat-o de soţie pe 
Eudoxia, fiica împăratului Teodosie, născută lui de Eudokia; apoi s-a 
reîntors la Roma. 

În același an s-a săvârșit Isihie, preotul din Ierusalim. Fericita 
Melania, nepoata celei Mari“, a adormit nevoindu-se, [având] viață 
desăvârșită, în lerusalim. 


Episcopul Romei Sixtus: 8 ani. 
27.20.1.2.17.20.12. 


În acest an, împăratul Teodosie a trimis-o pe soția sa, Eudokia, 
la Ierusalim, pentru a aduce imnuri de mulțumire lui Dumnezeu. 


5 În text: pup&Swv. 
14 Melania cea Bătrână. 

Aceasta a dăruit foarte multe bisericilor și, închinându-se la Sfânta 
Cruce și la Cinstitele Locuri, s-a întors la palat. 


Împăratul perșilor Isdigerdes: 17 ani. 
Episcopul Constantinopolului Proclos: 12 ani. 
28.1.2.1.18.21.13. 


În acest an a avut loc o prăbușire în teatrul din Alexandria și au 
murit 572 de bărbaţi la sărbătoarea de toată noaptea [numită] 
Neiloa'P. 


29.2.3.2.19.22.14. 
30.3.4.3.20.23.15. 


În acest an, Proclos, preasfântul episcop al Constantinopolului, 
cerându-i [permisiunea] împăratului Teodosie, a mutat trupul 
[Sfântului] loan Hrisostom de la Komana în cetatea împărătească. 
În anul următor, după 33 de ani, purtându-l pe acesta în proce- 
siune publică, împreună cu împăratul și cu fericita Pulcheria, l-a 
așezat în biserica Apostolilor”. Și astfel i-a unit pe cei care se 
despărţiseră de Biserică din cauza caterisirii aceluia. 

În timpul acestui Proclos, cel între sfinţi, au avut loc cutremure 
mari în Constantinopol timp de patru luni, încât bizantinii, înfri- 
coșaţi, au plecat în afara orașului în așa-numitul „Câmp? și își 
petreceau ziua împreună cu episcopul în rugăciuni către Dum- 
nezeu, făcând litanii. 

Într-o zi, dar, mișcându-se pământul și întreg poporul strigând 
îndelung „Doamne, miluiește!”, dintr-o dată, pe la ceasul al treilea, 
în văzul tuturor, s-a întâmplat ca un tânăr să fie ridicat în aer de o 
putere divină și să audă o voce divină care îi poruncea acestuia să îi 
vestească episcopului și poporului să facă litanii astfel și să spună: 
„Sfinte Dumnezeule, Sfinte Tare, Sfinte fără de moarte, miluiește-ne 
pe noi”, neadăugând nimic altceva. Proclos, cel între sfinți, primind 
această hotărâre, a îngăduit poporului să cânte aceasta, și îndată 


5 În text: ti navvuxiâi Tv Nedawv. 

46 De la trecerea la Domnul a Sfântului Ioan. 

17 Moaştele Sfântului loan Hrisostom au fost așezate lângă altarul bisericii Sfinţilor 
pie il v. J. EBERSOLT, Sanctuaires de Byzance ..., pp. 38-39. 

'* Kampos („Câmpul”), unde se găsea și un palat, se afla în apropierea Constanti- 
nopolului; v. The Chronicle, p. 145. Se poate să coincidă cu TpiBouvăiiov Kăuroc. 

cutremurul s-a oprit. lar fericita Pulcheria și fratele ei, fiind foarte 
impresionați“? de [această] minune, au decretat ca în toată lumea să 
se cânte acest imn divin. De atunci toate bisericile au primit să îl 
cânte lui Dumnezeu în fiecare zi. 


Anii lumii 5931. De la dumnezeiasca Întrupare: 431 ani. 


Împăratul romanilor Teodosie, ani 42.31. Împăratul perșilor Isdi- 
gerdes, ani 17.4. Episcopul Romei Sixtus, ani 8.5. Episcopul Constan- 
tinopolului Proclos, ani 12.4. Episcopul Ierusalimului luvenalie, ani 
38.1. Episcopul Alexandriei Chiril, ani 32.24. Episcopul Antiohiei 
loan, ani 18.16. 


În acest an, Valentinianus nu numai că nu a reușit să salveze 
Britania, Galia și Hispania, dar a pierdut și Libia cea de Apus, așa-nu- 
mita țară a africanilor, în felul următor: 

Erau doi generali, Aetios și Bonifacius pe care Teodosie i-a tri- 
mis la Roma la cererea lui Valentinianus. Luând Bonifacius condu- 
cerea Libiei de Apus, Aetios a fost invidios și a complotat împotriva 
lui cum că ar cugeta să organizeze o răscoală și s-ar grăbi să ia 
puterea în Libia. Și acestea le spunea către Placidia, mama lui 
Valentinianus. lar lui Bonifacius i-a scris: „Dacă vei fi rechemat, să 
nu dorești să te prezinţi, căci s-a uneltit împotriva ta și împărații vor 
prin viclenie să îți facă rău, să pună mâna pe tine”. Bonifacius, 
primind acestea și crezându-l pe Aetios ca pe un adevărat prieten, 
nu s-a prezentat când a fost rechemat. Atunci împărații l-au accep- 
tat pe Aetios ca pe unul care le era favorabil. 

Pe vremea aceea erau neamuri gotice multe și foarte mari 
dincolo de Dunăre, care locuiau în locurile mai de la nord. Dintre 
acestea mai importante erau patru: goții, vizigoții, gepizii și van- 
dalii, care difereau doar ca nume și întru nimic altceva, folosind o 
singură limbă. Și toți aveau credința cea rea a lui Arie. Aceștia, în 
timpul lui Arcadius și Honorius, trecând Dunărea, s-a așezat în 
pământul romanilor. 

Gepizii, din care mai târziu s-au despărțit longobarzii și avarii, 
și-au așezat locuinţele în satele din jurul [cetăților] Singidunum' și 


9 În text: vnepoyaoGevrec. 
'5 În text: Zum56va. Singidunum este Belgradul de astăzi. 

Sirmium”. Vizigoţii, cu Alaric, devastând Roma, au înaintat în Galii 
și i-au luat în stăpânire pe cei de acolo. 

Goţii, având mai întâi Pannonia, mai apoi, în cel de-al nouăspre- 
zecelea an al domniei lui Teodosie cel Tânăr, cu permisiunea 
acestuia, s-au așezat cu locuinţele în satele din Tracia. Și, după ce au 
petrecut 58 de ani în Tracia, pe când Teodoric - care era patrikios și 
consul - le era conducător, îngăduindu-le lor Zenon, au luat puterea 
în Imperiul Apusean. 

Vandalii, însoţindu-se cu alanii și cu germanii, care astăzi se 
numesc franci, au trecut fluviul Rin, avându-l drept conducător pe 
Godigisel, și s-au așezat în Hispania, care este prima ţară din Europa 
de la Oceanul Apusean'”. 

Bonifacius, fiindu-i teamă de împărații romanilor, a trecut din 
Libia în Hispania și s-a dus la vandali. Și a aflat că Godigisel se să- 
vârșise și că puterea o aveau copiii acestuia, Gontharis și Gizerichos. 
Îndemnându-i pe aceștia, le-a promis că va împărţi Libia apuseană 
în trei părţi, în care fiecare, inclusiv el, să conducă a treia parte, și să 
se apere împreună împotriva oricărui adversar. La aceste mărtu- 
risiri, vandalii au trecut strâmtoarea și s-au așezat în Libia, de la 
ocean până la Tripolis din Cyrene. 

Vizigoţii, ridicându-se din Galii, au ocupat și Hispania. 

Unii din senatul romanilor, prieteni ai lui Bonifacius, i-au arătat 
Placidiei acuzaţia falsă a lui Aetios, scoțând la iveală și scrisoarea lui 
Aetios către Bonifacius, pe care Bonifacius le-o trimisese acestora. 
Iar Placidia, surprinsă, nu l-a nedreptăţit pe Aetios cu nimic, iar lui 
Bonifacius i-a trimis un cuvânt de îndemn, cu jurăminte. 

Săvârșindu-se Gontharis, Gizerichos a devenit singur stăpânitor 
al vandalilor. lar Bonifacius, acceptând cuvântul [Placidiei], a pornit 
în campanie împotriva vandalilor, venindu-i [în ajutor] o mare 
armată din Roma și din Bizanţ, care-l avea ca general pe Aspar. 

Începând războiul cu Gizerichos, armata romanilor a fost 
învinsă. Și astfel Bonifacius, venind împreună cu Aspar, a spulberat 
bănuiala, dovedind adevărul. lar Africa a rămas sub vandali. 

Atunci Marcian, cel care a ajuns împărat după aceea, fiind 
soldat și servindu-l pe Aspar, a fost prins viu de către Gizerichos. 


'* În text: Zeppuov; astăzi Sremska Mitrovica, în Serbia. 

'* Vandalii trec în Hispania în anul 409; v. THAEMAXOZ K. AoyrrHz, H Buţavruvrj 
xupiapyla ornv Iraila anró ro Qăvaro rov M. Qeo5oolou wç tnv AAwon tou Mrăpi. 395-107 
ţ.X., A8nvo, 1989, p. 57. 

32.5.6.5.2.25.17. 


În acest an a fost strămutată în Alexandria Sfânta Muceniţă 
Eufimia, cu șase zile înainte de calendele lui octombrie. 


33.6.7.6.3.26.18. 


În acest an a fost terminată baia din Alexandria - Kantharos. 

Câţiva monahi, venind la Constantinopol, l-au tulburat pe îm- 
părat [fiind ei] împotriva lui Teodor, care ajunsese episcop al Mop- 
suestiei, după moartea acestuia, spunând că era eretic. Împăratul l-a 
îndemnat pe Proclos să le scrie episcopilor din Răsărit să facă 
cercetarea și, dacă se va adeveri, să îl anatemizeze pe Teodor. loan 
al Antiohiei i-a scris înapoi lui Proclos, sinodului lui și împăratului, 
mărturisind ortodoxia lui Teodor. 


Episcopul Antiohiei Domnos: 8 ani. 
34.7.8.7.4-27.1. 


In acest an s-a cutremurat pământul și a vuit, cu 15 zile înainte 
de calendele lui mai. 


Episcopul Romei Leon: 21 ani. 
35.8.1.8.5.28.2. 


În acest an, Charmosynos, care era augustalios în Alexandria, a 
fost lovit în tâmplă în Kynegion și a murit în ziua întâi a lunii 
Epiphi. 


36.9.2.9.6.29.3. 


În acest an, împăratul Teodosie l-a făcut preot pe Antioh, care 
era praipositos'* și patrikios, dar și bagylos'* al său, confiscându-i și 
casa, pentru că îl înjosea și îl disprețuia pe împărat, tot pentru el 
dând și o lege ca eunucii să nu aibă rangul de patrikios. 


'5 Praipositos-ul îl desemna pe dregătorul care avea în grijă camerele imperiale. Ales de 
obicei dintre eunuci acesta avea o mare influență. V. The Oxford Dictionary of 
Byzantium, vol. 3, p. 1709. 

'54 În text: Bá&yvìov, de la latinescul baiulus - „comisionar”. 

Anii lumii 5937. De la dumnezeiasca Întrupare: 437 ani. 


Împăratul romanilor Teodosie, ani 42.37. Împăratul perșilor 
Isdigerdes, ani 17.10. Episcopul Romei Leon, ani 21.3. Episcopul 
Constantinopolului Proclos, ani 12.10. Episcopul Ierusalimului 
luvenalie, ani 38.7. Episcopul Alexandriei Chiril, ani 32.30. Episcopul 
Antiohiei Domnos, ani 8.4. 


În acest an, Cyrus, prefectul orașului și al pretorienilor, un băr- 
bat preaînţelept și capabil, a ridicat zidurile orașului"? și a reînnoit 
întreg Constantinopolul. Despre el bizantinii au strigat pe când 
împăratul se afla așezat în hipodrom și auzea: „Constantin a zidit, 
Cyrus a reînnoit”. lar împăratul s-a mâniat că au spus așa ceva 
despre el și, sub pretextul că acela era favorabil păgânilor, l-a des- 
tituit din funcţie și i-a confiscat [averea]. Iar acesta, refugiindu-se în 
biserică, s-a făcut și el preot. Făcându-i-se milă de el împăratului, a 
poruncit să fie făcut episcop al Smyrnei celei din Asia. Venind el 
înainte de Crăciun, locuitorii din Smyrna, bănuindu-l că gândește 
precum elinii, au vrut să îl ucidă. Iar el, intrând în biserică și fiind 
îndemnat să vorbească poporului, a spus: „Bărbaţi fraţi, Nașterea lui 
Dumnezeu și Mântuitorului nostru lisus Hristos o voi cinsti prin 
tăcere, căci doar prin auz s-a zămislit în Sfânta Fecioară Cuvântul 
lui Dumnezeu, a Căruia este slava în veci. Amin”. Și s-a bucurat 
poporul și l-a aclamat și le-a fost lor episcop cu evlavie. 


38.11.4.11.8.31.5. 


În acest an s-a făcut tiran un alt Ioan, cel numit Vandalul, 
[pornindu-se] împotriva lui Valentinianus, la Roma. Trimițând Teo- 
dosie forțe [militare], împreună cu generalii Aspar și Ardaburios, și 
având loc o luptă, Ioan a fost înfrânt și, dându-i-se cuvântul [că nu i 
se va face nimic], s-a predat viu. Şi l-au adus la împăratul Teodosie 
și au aranjat să se învrednicească de cinstire. Hrisafie, care era 
eunuc și stăpânea și el la palat, l-a ucis pe acesta prin viclenie. Dar, 
nu după mult timp, i s-a făcut și acestuia dreptate. 


'55 Despre zidurile Constantinopolului, v. Neslihan ASUTAY-EFFENBERGER, Die Land- 
maner von Konstantinopel-Istanbul. Historisch-topographische und baugeschichtliche 
Untersuchungen, Berlin-New York, 2007. 

39.12.5.12.9.32.6. 


În acest an au adormit întru evlavie Chiril al Alexandriei și 
Proclos al Constantinopolului. Pe Proclos l-a urmat Flavian, preotul 
şi skeuophylax-ul'5* bisericii Constantinopolului, un bărbat foarte 
sfânt și virtuos. lar pe Chiril l-a urmat Dioscor cel lipsit de evlavie, 
care nu avea deloc [pricepere de] învăţător, fiind un sălbatic și un 
neîmblânzit, mai ales față de rudele lui Chiril, încât a și consacrat 
[ca biserică] locuinţa acestora, deși avea o înălțime mare, [fiind] 
deasupra o clădire cu trei etaje'”. 


Anii lumii 5940. De la dumnezeiasca Întrupare: 440 ani. 


Împăratul romanilor Teodosie, ani 42.40. Împăratul perșilor 
Isdigerdes, ani 17.13. Episcopul Romei Leon, ani 21.6. Episcopul 
Constantinopolului Flavian, ani 2.1. Episcopul Ierusalimului luve- 
nalie, ani 38.10. Episcopul Alexandriei Dioscor, ani 5.1. Episcopul 
Antiohiei Domnos, ani 8.7. 


În acest an, Hrisafie, un eunuc care stăpânea peste palat și peste 
împăratul Teodosie, având invidie pe hirotonia lui Flavian, i-a su- 
gerat împăratului, care era lipsit de răutate și se afla în Calcedon, să 
îi spună patriarhului să îi trimită binecuvântările cele pentru hiro- 
tonie. lar Flavian a trimis ca binecuvântări pâini curate. Hrisafie, 
dându-le înapoi pe acestea, a spus că împăratul cere binecuvântări 
de aur. Episcopul i-a răspuns că nu are bani să trimită, decât dacă s-ar 
folosi de unele dintre vasele sfinte. Din această [cauză] s-a făcut nu 
mică supărare între ei, Pulcheria neștiind [toate] cele [întâmplate]. 
Și acestea [s-au înfăptuit] în Constantinopol. 

În Alexandria, Dioscor chiar de la început le-a atacat pe rudele 
lui Chiril și le-a jefuit lucrurile, iar pe nepotul acestuia, Atanasie, 
care era preot, l-a caterisit fără niciun motiv, confiscându-i apoi 
bunurile. Acestea le-a făcut împotrivindu-se dreptei credinţe a lui 
Chiril, fiind eretic și cugetând din fragedă tinerețe cele ale lui Ori- 
gen. Îl ura și pe Flavian, pentru că le oferise un mic ajutor rudelor 
fericitului Chiril. 


'5% Skeuophylax-ul era un preot care avea în grijă vasele și obiectele de cult; v. The 


Oxford Dictionary of Byzantium, vol. 3, pp. 1909-1910. 
'57 În text: rpioreyov, care s-ar putea traduce și „cu trei acoperișuri”. 

Hrisafie, fiind lipsit de evlavie și nerăbdând a vedea armonia 
Bisericilor, și-a făcut un plan să le tulbure pe acestea și a lucrat în 
tot felul pentru a-l scoate pe Flavian din episcopie, voind să îl 
avanseze la episcopie pe un anume arhimandrit Eutihie, care cugeta 
la fel ca el. 

Şi pentru că nu reușea nimic cât timp Pulcheria controla lu- 
crurile, mai întâi s-a apropiat de Eudokia, care era lipsită de expe- 
riență, i-a stârnit invidia împotriva propriei mame și i-a sugerat să îl 
ocărască pe acesta la împărat ca să îl primească ea pe praipositos, 
pentru că Pulcheria deținea conducerea treburilor și, în mod 
necesar, îl avea [în subordine] pe praipositos. lar împăratul, fiind 
sâcâit de soţia sa, a trimis-o înapoi, spunându-i: „Să nu te întristeze 
aceasta, căci nu este cu putinţă ca tu să ai un praipositos. Și nici pe 
sora mea, care administrează bine și cu experienţă și cu evlavie, nu 
pot să o îndepărtez”. 

Eșuând în aceasta, Hrisafie a trecut la altă uneltire și i-a sugerat 
Eudokiei să stăruie la împărat să îi îngăduie patriarhului să o 
hirotesească [pe Pulcheria] diaconiță, ca una care alesese să trăiască 
în feciorie. Și, stăruind Eudokia și mai mult, l-a convins pe împărat 
în ușurătatea sa. 

Fericitul Flavian, fiind îndemnat de către împărat să facă 
aceasta, s-a întristat foarte, prevăzând tulburările care se vor ivi. Și, 
pe de o parte, i-a promis împăratului, pe de alta, i-a scris Pulcheriei, 
rugând-o să îl primească în persoană, spunând: „Ca să nu fiu nevoit 
să fac ceva din cele ce te-ar mâhni”. lar ea, înțelegând din cele scrise 
ceea ce se pusese la cale, l-a trimis Eudokiei pe praipositos și, 
ducându-se la Hebdomon, s-a retras în liniște. Din această [cauză] 
împăratul și Eudokia s-au supărat foarte tare pe Flavian, ca unul 
care dezvăluise o taină. 

Pe când Pulcheria se retrăsese în liniște și Eudokia cârmuia 
împărăţia, s-a petrecut un astfel de fapt. Un anume Paulin, care era 
magistros, era iubit de către Eudokia ca unul care era foarte învățat 
și foarte frumos. Cu acesta se întâlnea adesea în particular. În ziua 
Sfintei Nașteri a Domnului”, cineva i-a adus împăratului un măr 
mare și minunat. lar împăratul, admirându-l, l-a trimis Eudokiei, iar 
ea l-a trimis lui Paulin. Acesta, după două zile, i l-a trimis împăra- 


'58 Pe episcopul Flavian. 
'59 În text: töv ‘Aytwv Oeopaviwv. 

tului, care, recunoscându-l, l-a ascuns. Şi, venind, îi spune augustei: 
„Pe mântuirea mea, unde este mărul pe care ţi l-am trimis?” lar ea 
spuse: „Pe mântuirea ta, l-am mâncat!” Atunci, mânat de furie, po- 
runci să fie adus mărul, iar Paulin să fie exilat în Capadocia și acolo 
să fie omorât“. 

Mai sus-amintitul Eusebiu, scholastikos-ul, cel dintâi care l-a 
lovit pe Nestorie, înălțat fiind la episcopia Dorylaionului și discu- 
tând cu arhimandritul Eutihie despre credinţă, l-a descoperit că nu 
cugetă drept. Și, sfătuindu-l mult, nu a reușit să îi fie de folos. 
Atunci Eusebiu a adus înaintea episcopului Flavian cele în legătură 
cu acesta. Flavian, reunind un sinod [format din] 40 de episcopi, a 
trimis după Eutihie și, cercetându-l după toată rânduiala canoanelor 
bisericești și găsindu-l pe acesta eretic și viclean, l-a caterisit. 

Hrisafie, cel care cugeta ca [Eutihie], stăpânind la palat și aflând 
acestea, s-a aprins și mai mult de mânie împotriva lui Flavian. Și i-a 
făcut cunoscut lui Dioscor al Alexandriei că va conlucra cu el în tot 
ceea ce va dori dacă va susţine alături de el acuzaţiile împotriva lui 
Flavian și Eusebiu și se va strădui în favoarea lui Eutihie. A îndem- 
nat-o în acest sens și pe augusta Eudokia, amintindu-i lucrurile 
întristătoare [pentru ea] făcute de Flavian în legătură cu Pulcheria. 

Și amândoi l-au convins pe împărat să decreteze adunarea unui 
al doilea sinod la Efes și să îi acorde lui Dioscor conducerea sino- 
dului, trimițându-i acestuia multă armată în ajutor. 


41.14.7.2.11.2.8. 


În acest an, la porunca împăratului Teodosie, s-a reunit la Efes'* 
sinodul cel tâlhăresc și nelegiuit, pentru a fi judecate cele în legă- 
tură cu Flavian și Eutihie, sub [conducerea] lui Dioscor cel lipsit de 
evlavie, la îndemnul lui Hrisafie eunucul, cel numit Tzumas, care 
reușise să îl convingă pe împărat în ușurătatea acestuia. 

Adunându-se toţi la Efes, stând în frunte Dioscor, [acesta] nu a 
îngăduit să fie prezent vreun alt notar la sinod, ci doar pe ai lui i-a 
pus să noteze cele ce se fac. Având loc o discuţie, s-a cerut de la 
Eutihie să își expună credinţa; [acesta] a răspuns, spunând: „Măr- 
turisesc că Domnul nostru avea două firi înainte de unire. lar după 


'% Evenimentul este relatat și de loan Malalas; v. loannis MALALAE, Chronographia, ex 
recensione Ludovici Dindorfii, Bonn, 1831, pp. 356-357. 
'S Sinodul „tâlhăresc” de la Efes a avut loc în august 449. 

unire mărturisesc o singură fire”. Atunci Dioscor a spus: „Și noi 
suntem de acord cu acestea, cu toții”. 

Locţiitorii papei Leon al Romei, văzând pornirea lui Dioscor și 
faptul că nu a permis să fie citită epistola papei către Flavian și nici 
cea către sinod, ci au fost trecute cu vederea, au plecat și s-au dus la 
Roma. 

Dioscor i-a dat lui Eutihie preoţia, iar pe Eusebiu al Doryla- 
ionului și pe Flavian al Constantinopolului i-a caterisit cu repezi- 
ciune. [Flavian], pe lângă caterisire, fiind scos afară în ghionturile și 
loviturile celor conduși de Dioscor, s-a săvârșit din viață după trei 
zile. În continuare, cu forța soldaţilor și cu săbiile, episcopii au fost 
siliți să semneze. 

Domnos, episcopul antiohienilor, semnând cu de-a sila și reve- 
nind la el [în eparhie], i s-a opus lui Dioscor și celor care condu- 
ceau, strigând împotriva celor ce se făcuseră, numind sinodul „lipsă 
de evlavie” și cerând să își retragă semnătura. Când a aflat acestea, 
papa Leon s-a dus la împăratul Valentinianus și la auguste, cerând 
cu lacrimi scrisori către împăratul Teodosie, pentru a se îndrepta 
cele ce, împotriva legilor și a canoanelor, s-au făcut la Efes. 

lar [împăratul] i-a scris ca răspuns fiicei [sale], Eudoxia, astfel: 
„Doresc să fac cunoscut dulceţei tale că Flavian a fost scos în afară 
prin judecata divină a Bisericilor, ca [fiind] cauzator al multor 
tulburări”. 

Dioscor i-a caterisit și pe Teodoret, Ibas, Andrei, Domnos al 
Antiohiei și pe alți episcopi răsăriteni care lipseau. 

Împăratul Teodosie era nestatornic, [fiind] purtat de orice vânt, 
din care cauză semna adesea și documente fără să le citească. Între 
acestea, Pulcheria cea preaînțeleaptă i-a pus în faţă și un act de 
donaţie, pe care el nu l-a citit, prin care Eudokia, soția lui, era dată 
în robie. lar el a semnat, fiind [după aceea] rău mustrat de către 
Pulcheria. 

În același an, Gizerichos, ajungând mare în mulțimea vandală, 
numindu-se pe el rege și ocupând mult pământ și mare și insule 
care erau supuse romanilor, l-a întristat pe Teodosie. Și [acesta] a 
trimis noo de vase de transport cu forţe romane, [conduse] de gene- 
ralii Areobindos, Ansila, Inobindos, Arintheos și Gherman. Inva- 
dând Sicilia, această forță l-a luat prin surprindere pe Gizerichos, 
care a trimis solii la Teodosie pentru [a face] pace. 

Episcopul Constantinopolului Anatolios: g ani. 
Episcopul Antiohiei Maxim: 4 ani. 
42.15.8.1.12.3.1. 


În acest an, gândindu-se Teodosie și înțelegând că a fost înșelat 
de viclenia lui Hrisafie, s-a întristat pentru lipsa de evlavie arătată în 
privința lui Flavian și nedreptatea [comisă] împotriva celorlalți 
episcopi. Mâniindu-se foarte, pe Hrisafie l-a exilat într-o insulă, iar 
pe Eudokia a certat-o tare, numind-o cauză a tuturor răutăţilor, ca 
[una] care o alungase pe Pulcheria de la palat, reproșându-i, toto- 
dată, și cele ce se întâmplaseră cu privire la Paulin. lar ea, disperată, 
l-a rugat să o lase să se ducă la Ierusalim. Luându-l cu ea pe Severus 
preotul și pe Ioan diaconul, s-a dus la Ierusalim. Împăratul, aflând 
că aceștia o vizitau [în Constantinopol] și sunt cu ea și în Ierusalim, 
a trimis și i-a decapitat. 

Atunci împăratul, rugând-o mult, a adus-o pe fericita Pulcheria 
la palat. Aceasta îndată, trimițând la Efes, a adus moaștele Sfântului 
Flavian; și, purtându-le cu alai pe Strada cea din Mijloc'?, le-a 
înmormântat în [biserica] Sfinţilor Apostoli. Atunci a ridicat Sfintei 
Născătoare de Dumnezeu biserica Chalkoprateia, care era mai 
înainte sinagogă de-a iudeilor. 

După cum am spus mai înainte, flota aștepta în Sicilia sosirea 
solilor lui Gizerichos și porunca împăratului. În acest timp, Attila, 
fiul lui Mundios, scit de neam, fiind viteaz și mândru, înlăturându-l 
pe Bdellas'®, fratele său mai mare, și conducând singur regatul sci- 
ilor, care sunt numiţi și huni, a făcut o incursiune în Tracia. 

Mai mult din această cauză Teodosie a făcut pace cu Gizerichos 
și a adus flota înapoi din Sicilia. Și l-a trimis pe Aspar, împreună cu 
armata condusă de el, și pe Areobindos și pe Argagisklos împotriva 
lui Attila, care distrusese deja Ratiaria, Naisos, Filipopolis, Arcadio- 
polis, Constantia și alte foarte multe orășele și ducea, pe lângă 
prizonieri, o pradă extrem de mare. 

Împuţinându-se deci foarte [tare forțele] generalilor în lupte, 
Attila a înaintat și până la ambele mări, la cea a Pontului și la cea 
care se varsă spre Kallipolis și Sestos, robind toate orașele și cetățile, 
în afară de Adrianopolis și Heracleea, cea numită odinioară Pei- 
rinthos, încât a ajuns chiar și până la cetatea Athyras. 


'52 Este vorba despre Mton („Strada cea din Mijloc”), una dintre străzile principale din 
Constantinopol. 
5 Bdellas este cunoscut și ca Bleda; v. The Chronicle, p. 160. 

Teodosie a fost deci nevoit să trimită solie la Attila și să îi dea 
6000 de litre'% de aur pentru a se retrage, promițând să îi plătească 
acestuia anual ca tribut 1000 de litre de aur dacă se va linişti. 

Dar atunci, la puţin timp de la revenirea armatei romane din 
războiul cu Attila, s-a săvârșit împăratul Teodosie, la 20 ale lunii 
iulie, indictionul al III-lea. 

Fericita Pulcheria, ca nu cumva cineva să afle de sfârșitul împă- 
ratului, a trimis după Marcian - un bărbat care se remarca prin 
înțelepciune și modestie, care era bătrân și deosebit de capabil - și 
i-a spus acestuia: „Deoarece împăratul s-a săvârșit, eu te-am ales pe 
tine din tot senatul, ca [fiind] plin de virtuţi. Dă-ţi cuvântul că îmi 
vei păzi fecioria, pe care mi-am dedicat-o lui Dumnezeu, și te voi 
proclama împărat!” El fiind de acord cu aceasta, [Pulcheria] a trimis 
după patriarh și senat și l-a proclamat împărat al romanilor. 


Anii lumii 5943. De la dumnezeiasca Întrupare: 443 ani. 


Împăratul romanilor Marcian, ani 6.1. Împăratul perșilor Isdi- 
gerdes, ani 17.16. Episcopul Romei Leon, ani 21.9. Episcopul Cons- 
tantinopolului Anatolios, ani 9.2. Episcopul Ierusalimului luvenalie, 
ani 38.13. Episcopul Alexandriei Dioscor, ani 5.4. Episcopul Antio- 
hiei Maxim, ani 4.2. 


În acest an, Marcian cel evlavios, devenit singur stăpânitor prin 
alegerea divină, i-a rechemat pe toţi cei aflați în exil. Fericita Pul- 
cheria l-a dat pe eunucul Hrisafie, cel urât de toţi, lui Iordanes, fiul 
lui loan, cel care fusese tiran în Roma și se predase lui Ardaburios 
și Aspar, [care] venise la Bizanţ, se învrednicise de cinstire și fusese 
ucis cu viclenie de către Hrisafie. Pe acesta luându-l Iordanes, l-a 
ucis. 

Este vrednică de menţionat și alegerea cea dintru început a lui 
Dumnezeu în [privința] împăratului Marcian. În timpurile cele de 
dinainte în care avea loc războiul persan, fiind Marcian un simplu 
soldat, a plecat cu unitatea’ sa din Hellada împotriva perșilor și, 
ajungând în Lycia, s-a îmbolnăvit. Fiind lăsat în orașul Sidima și 


'54 Litră - unitate de măsură echivalentă cu 320 grame; v. Erich SCHILBACH, Byzan- 
tinische Metrologie, Munchen, 1970, p. 1. 
'55 În text: vouuEpov, de la latinescul numerus. 

stând acolo un timp, s-a împrietenit cu doi frați numiţi lulius și 
Tatianos, care, luându-l în casa lor, i-au oferit un loc de odihnă. 
Mergând la vânătoare, l-au luat cu ei și, deoarece erau obosiţi, au 
adormit pe la prânz. Fiindcă s-a trezit primul, Tatianos l-a văzut pe 
Marcian adormit la soare și un vultur foarte mare venind deasupra 
lui, deschizându-și aripile și având grijă să îi facă umbră. Când a 
văzut aceasta, l-a trezit pe fratele său și i-a arătat minunea. Minu- 
nându-se mult timp de slujirea binefăcătoare a păsării, l-au trezit 
[pe Marcian] și i-au spus: „Dacă vei ajunge împărat, ce ne vei dărui?” 
lar el a zis: „Cine sunt eu, ca să mi se întâmple aceasta?” Ei au rostit 
din nou aceleași cuvinte. Marcian a spus: „Dacă se întâmplă aceasta 
de la Dumnezeu, vă voi proclama pe voi «părinți»'“ [ai mei)”. 
Atunci ei i-au dat 200 de monede, zicând: „Mergi la Constantinopol 
și adu-ți aminte de noi când Dumnezeu te va înălța!” 

EI, plecând, s-a dus pe lângă generalii Ardaburios și Aspar, care 
erau arieni, și, stând cu ei 15 ani și devenind domestikos'” al lor, s-a 
dus cu Aspar în Africa pentru a lupta cu Gizerichos; dar în luptă a 
fost prins de către Gizerichos. 

Gizerichos, închizându-i pe cei luaţi prizonieri în propria-i 
curte, îi observa de la etaj. lar pe la prânz, aplecându-se, l-a văzut pe 
Marcian când dormea și un vultur a venit și, întinzându-și aripile, îi 
făcea umbră. Când a văzut aceasta, Gizerichos a socotit că este o 
iconomie divină. Trimiţând după acest bărbat și aflând că este 
domestikos al lui Aspar, a știut că va fi ridicat la împărăție. Nu a 
vrut să îl omoare, căci se gândea că voia lui Dumnezeu nu poate 
să o împiedice nimeni, ci i-a cerut acestuia un jurământ, ca, dacă 
Dumnezeu va voi să îl facă împărat, nu se va război niciodată cu 
vandalii. 

Astfel, fiind eliberat nevătămat, Marcian a venit în Bizanţ. După 
ce a trecut puţin timp și a murit Teodosie, a fost proclamat împărat, 
după cum am spus mai înainte. Și s-a arătat bun cu toți supușii. 


'5 În ediţia engleză este tradus „senatori”, probabil de la denumirea acestora de patres 
conscripti. Poate fi vorba despre titlul de patrikios. Cei care îl purtau erau consideraţi, 
teoretic, „nartpec Baottwc” („părinți ai împăratului”); v. R. GUILLAND, Recherches sur 
les institutions byzantines, vol. II, p. 132. Textul grec folosește însă termenul rartpec - 
„părinţi”. 

' Termenul domestikos desemna diverși demnitari cu atribuţii bisericești, civile și 
militare; v. The Oxford Dictionary of Byzantium, vol. 1, p. 646. 

Attila s-a ridicat împotriva împăratului [...] Romei Valentinia- 
nus, pentru că nu i-a dat-o de soţie pe sora sa, Honoria’. A venit 
până la orașul Aurelia și s-a înfruntat cu Aetios, generalul roma- 
nilor; a fost învins, pierzând mulţi din armată lângă râul Ligys'%, și 
s-a întors acoperit de rușine. 

Marcian, amintindu-și de binefacerea făcută lui în Lycia, a 
trimis după Tatianos și Iulius și i-a proclamat pe aceștia „părinţi” [ai 
lui]. Pe Tatianos l-a făcut eparh al orașului, iar lui Iulius i-a înmânat 
conducerea Iycienilor. 

Fericita Pulcheria a ridicat multe alte biserici lui Hristos, cu 
deosebire cea din Vlaherne, a Preaslăvitei Stăpânei noastre Născă- 
toare de Dumnezeu, la începutul împărăției evlaviosului Marcian. 

Leon, fericitul papă al Romei, i-a scris lui Marcian ca cele ce 
Dioscor și Eutihie le-au îndrăznit la Efes [împotriva] Sfântului Fla- 
vian să fie cercetate de un sinod ecumenic. [Astfel] împăratul a po- 
runcit să se adune toţi episcopii. 


2.17.10.3.14.5:3. 


În acest an a avut loc la Calcedon cel de-al patrulea Sfânt Sinod, 
în luna octombrie, indictionul al V-lea, după un an și două luni de 
la proclamarea lui Marcian. Adunându-se toţi episcopii și senatul în 
Martyrionul Sfintei Eufimia, au fost dezvăluite cele făcute în primul 
indiction împotriva lui Eutihie și cele inovate la Efes de către Dioscor. 

Dioscor, fiind acuzat pentru acestea, a pretins că nu cunoștea 
cele făptuite, dar, neputând să scape de mustrarea pentru ele, nu a 
mai știut ce să facă și adevărul a ieșit la iveală. Atunci, neavând 
nicio justificare, a fost acoperit de rușine. Cei care au stat alături de 
el în sinodul cel tâlhăresc i-au reproșat violenţa și silnicia pe care le- 
au suferit din partea lui și, cerând iertare sinodului, au fost accep- 
taţi; dintre care unul a fost și luvenalie, episcopul Ierusalimului. 
Dioscor, fiind încurcat și neavând vreo justificare, nu a mai 
îndrăznit să mai apară în fața sinodului. 

Atunci sinodul, fiind de față și împăratul Marcian împreună cu 
senatul, a hotărât împotriva lui Dioscor și Eutihie și i-a caterisit pe 


5 Honoria (Justa Grata Honoria, 425-454) era fiica lui Constantius al III-les și a Gallei 
Placidia; v. |. DONOIU, Efigii feminine ..., pp. no-m. 

59 Este vorba despre celebra luptă de la Câmpiile Catalunice (sau Maurica); v. The 
Chronicle, p. 162. 

aceștia. lar împăratul l-a exilat pe Dioscor în Gangra și a lăudat 
sinodul, spunând: „Mărturisesc [că dau] mulțumire foarte mare 
Dumnezeului nostru al tuturor, că, pierind dezbinarea, cu toții am 
căzut de acord asupra uneia și aceleiași mărturisiri”. Făcându-le daruri 
celor 630 de Sfinţi Părinţi, i-a dat drumul fiecăruia la cele ale lui. 

Proterios a fost hirotonit episcop al Alexandriei, în locul lui 
Dioscor. 


Anii lumii 5945. De la dumnezeiasca Întrupare: 445 ani. 


Împăratul romanilor Marcian, ani 6.3. Împăratul perșilor Pero- 
zes, ani 24.1. Episcopul Romei Leon, ani 21.1. Episcopul Cons- 
tantinopolului Anatolios, ani 9.4. Episcopul Ierusalimului luvenalie, 
ani 38.15. Episcopul Alexandriei Proterios, ani 6.1. Episcopul Antio- 
hiei Maxim, ani 4.4. 


În acest an, Pulcheria cea fericită și evlavioasă a adormit întru 
Domnul, după ce avusese multe reușite și lăsase tot ceea ce avea 
săracilor; lucruri pe care, fiind foarte multe, Marcian le-a dat cu 
bunăvoință. Ea a construit multe lăcașuri de rugăciune - între care 
și biserica Sfântului Mucenic Lavrentie - și azile pentru săraci și 
pentru străini, precum și cimitire pentru străini. 

Fiind exilat Dioscor și avansat Proterios, cei care cugetau ca 
Dioscor și Eutihie au făcut o mare răscoală, amenințând că vor 
împiedica și trimiterea de grâne. Marcian, aflând, a poruncit ca 
grâul din Egipt să fie adus pe Nil nu la Alexandria, ci la Pelousion, și 
astfel să fie trimis cu corăbii în cetatea împărătească. Din această 
cauză alexandrinii, suferind de foame, i-au cerut lui Proterios să îl 
roage pe împărat pentru ei, și astfel a încetat dezordinea. 

În acest an s-a construit baia lui Dioclețian în Alexandria. Și 
Attila a ars orașul Aquileea. 

În același an, un anume monah Teodosie, un bărbat distrugător, 
venind în grabă la Ierusalim după sinodul de la Calcedon și aflând 
că augusta Eudokia este de partea lui Dioscor cel caterisit de sinod, 
a început să strige împotriva sinodului, cum că stricase credința cea 
dreaptă, și i-a atras de partea lui pe augustă și pe monahi. Folo- 
sindu-se de uciderile sale, a răpit în chip barbar tronul arhieresc și, 
avându-i ca ajutători pe oamenii augustei, a hirotonit episcopi în 
orașe, în timp ce episcopii se aflau încă la sinod. Pe Severianus, 

episcopul [orașului] Skythopolis, care nu se supusese părerii sale 
celei rele, scoțându-l din oraș, l-a măcelărit. 

Şi a început o prigoană împotriva celor care nu erau de partea 
lui și pe mulţi i-a torturat, altora le-a confiscat [averea] și altora le-a 
dat foc caselor, încât se putea crede că orașul fusese cucerit de 
barbari. 

L-a ucis și pe Atanasie, diacon la [biserica] Sfintei Învieri, care îi 
reproșase și îl mustrase pentru lipsa sa de credinţă; trupul cel sfânt 
al acestuia, purtându-l prin oraș, l-a dat câinilor. Domnos, episcopul 
Antiohiei, a plecat în pustie, [la fel] și luvenalie al Ierusalimului. 

Împăratul Marcian a aflat că distrugătorul Teodosie a ocupat 
tronul Ierusalimului timp de 20 de luni și a poruncit să fie arestat. 
Dar acesta a fugit și s-a dus pe muntele Sinai. Și, fiind puși pe fugă 
acesta și cei hirotoniți de către el, luvenalie și-a recăpătat tronul . 


Episcopul Antiohiei Vasile: 2 ani. 
4-2.12.5.16.2.1. 


În acest an, Valentinianus, împăratul din Roma, nevăzând cu 
ochi buni puterea patrikios-ului și generalului Aetios, l-a asasinat, 
fiindu-i părtaș Heraclie, unul dintre eunuci. 

Attila se pregătea să se războiască cu Marcian, care nu îngăduise 
să i se dea tributul cel promis de către Teodosie. Între timp, s-a 
îndrăgostit de o fată frumoasă, a făcut nuntă cu ea și, bând foarte 
mult vin și fiind îngreunat de somn, i-a ieșit mult sânge pe nări și pe 
gură și s-a săvârșit din viaţă. Puterea lui cea atât de multă i-a fost 
moștenită de copiii săi, care s-au nimicit răsculându-se unul împo- 
triva altuia. 

Romanii cei din Răsărit, fiind împărat Marcian, s-au bucurat de 
toată pacea, dreptatea și fericirea. Și au fost anii aceia într-adevăr de 
aur, datorită bunătăţii împăratului, liniștea revărsându-se în toate 
lucrurile. 


5.3.13.6.17.3.2. 


În acest an, Valentinianus, împăratul Romei, cu toate că sus- 
ţinea dogmele cele drepte ale Bisericii, își ducea traiul în multă 
fărădelege. Căci, deși avea o soţie foarte frumoasă, pe Eudoxia, fiica 
împăratului Teodosie, se împreuna cu altele, trăind în chip demo- 
nic; și vorbea tot timpul cu cei care săvârșeau lucruri neobișnuite. 

Pentru care a și fost dat unei morţi rușinoase. Căci Maxim”, care 
era nepotul și avea același nume cu cel care fusese tiran în timpul 
lui Teodosie cel Mare, fiind patrikios la Roma, l-a ucis pe Valenti- 
nianus pe când acesta se afla în interiorul palatului și s-a împreunat 
cu forța cu Eudoxia. Căci prin ceea ce păcătuiește cineva, prin aceea 
este și pedepsit. Eudoxia, fiind împovărată de acestea și gândindu-se 
că nu îi va veni niciun ajutor din Bizanţ, pentru că tatăl ei, Teodosie, 
și Pulcheria se săvârșiseră, l-a chemat pe Gizerichos la Roma, 
rugându-l să o salveze de tirania lui Maxim. Când Gizerichos a venit 
pe mare la Roma cu o mare flotă, Maxim s-a înfricoșat și a ales calea 
fugii. lar cei care erau împreună cu el l-au ucis, după ce fusese 
împărat un an. 

Gizerichos, cum nu i se opunea nimeni, a intrat în Roma în cea 
de-a treia zi de la uciderea lui Maxim, a luat toți banii și a încărcat 
pe corăbii podoabele de seamă” ale orașului, între care erau și 
odoare bisericești în întregime din aur și cu pietre [prețioase] și vase 
evreiești, pe care Titus al lui Vespasian le-a adus la Roma după cu- 
cerirea lerusalimului'?*; luându-le împreună cu acestea și pe îm- 
părăteasa Eudoxia și pe fiicele ei, s-a dus pe mare, în Africa. lar pe 
Eudokia a căsătorit-o cu Onorichos, fiul său cel dintâi născut, iar pe 
Placidia, aflând că îl are soț pe patrikios-ul Olybrios, a ţinut-o 
împreună cu mama sa, Eudoxia. 

Aflând de moartea lui Maxim, Maiorianus a fost împărat 2 ani, 
iar după el a stăpânit împărăţia Romei Avitus, [timp de] 2 ani, apoi 
Severus, 3 ani; după aceștia nu a [mai fost] împărat, ci lucrurile au fost 
administrate de Ricimerus, înconjurat de generali și de o mare armată. 

În același an a murit Eudokia în Ierusalim, lăsând multe 
[odoare] bisericilor. 


Episcopul Antiohiei Martyrios: 13 ani. 
6.4.14.7.18.4-.1. 


În acest an a ars Ravenna și, după puţine zile, a fost ucis pa- 
trikios-ul Ramitos în Classe'. După 29 de zile Amitos a fost învins 


'7 Maxim (Petronius Maximus) a uzurpat tronul în Apus între 17 martie și 31 mai 455; V. 
Enciclopedia arheologiei ..., vol. Il, p. 34. 

'? În text: Geăpuara. Referința este la statui și alte lucruri demne de văzut. 

7? Aluzie la tezaurul templului din lerusalim, distrus de Titus în anul 70 d.Hr.; tezaurul 
a fost adus la Roma, fiind reprezentat pe arcul lui Titus (panoul prăzii iudaice). 

'3 În text: KAcoac. Classe este o localitate lângă Ravenna. 

de către Remikos, [lucru care] s-a întâmplat în orașul Plakentia din 


Galii. 


7.5.15.8.19.5.2. 


În acest an, împăratul Marcian s-a săvârșit, cu o zi înainte de 
calendele lui mai. Și a devenit împărat Leon cel Mare. În același an a 
fost înnoită în Alexandria baia lui Traian și basilica cea mare de la 
Stoicheion. 

Marcian era foarte evlavios și cu frică de Dumnezeu, iar la 
litaniile din Kampos ieșea pe jos, făcând mult bine celor care îl 
rugau. Văzându-l pe acesta, patriarhul Anatolios făcea și el litaniile 
fără să fie purtat în lectică, după obicei, ci pe jos. 

În acest an, Timotei Elurul”*, folosindu-se de o mașinaţie, 
trecea noaptea pe la chiliile monahilor, strigându-i pe fiecare pe 
nume. lar celui care îi răspundea îi spunea: „Eu sunt înger și am fost 
trimis să îți spun să te îndepărtezi de la împărtășirea cu Proterios și 
cu cei de la Calcedon, iar Timotei Elurul să fie făcut episcop al 
Alexandriei”. 

În același an, Eudoxia’, fiica împăratului Teodosie, soția lui 
Valentinianus al III-lea, a revenit din Africa, împreună cu una dintre 
fiicele ei, Placidia, soţia lui Olybrios. Căci Eudokia se căsătorise cu 
fiul lui Gizerichos, Onorichos, și nu a revenit. 


Anii lumii 5950. De la dumnezeiasca Întrupare: 450 ani. 


Împăratul romanilor Leon, ani 17.1. Împăratul perșilor Perozes, 
ani 24.6. Episcopul Romei Leon, ani 21.16. Episcopul Constanti- 
nopolului Anatolios, ani 9.9. Episcopul Ierusalimului luvenalie, ani 
38.20. Episcopul Alexandriei Proterios, ani 6.6. Episcopul Antiohiei 
Martyrios, ani 13.3. 


În acest an a devenit împărat Leon - trac de neam, care avusese 
demnitatea de tribun - în luna februarie, indictionul al X-lea, fiind 
încoronat de către patriarhul Anatolios. 


'74 În text: ó 'EAovwpoc, care ar putea fi tradus „motanul. Trebuie însă avut în vedere și 
sensul 'EAodpoc („herul”), din neamul herulilor. Totuși, către prima variantă ar 
conduce pasajul de mai jos, în care Elurul este menționat alături de „alte fiare”. 

'5 Eudoxia (Licinia Eudoxia), fiica lui Teodosie al II-lea și a Eudokiei, a fost soția lui 
Valentinianus al III-lea și apoi a fost forțată să se căsătorească cu succesorul acestuia 
Petronius Maximus. Răpită de vandali, a fost eliberată în anul 462; v. I. DONOIU, Efigii 
feminine ..., pp. 109-10. 

În același an, având loc un cutremur îngrozitor în Antiohia, s-a 
dărâmat aproape întregul oraș. 

În Alexandria au fost aduse o girafă și bivoli și alte fiare. Pe 
lângă acestea, Timotei, cel numit Elurul, tulbura orașul antiohie- 
nilor. Deoarece, cumpărând mulțimi de bărbați fără rânduială, a 
luat în stăpânire în mod tiranic tronul Alexandriei și, fiind el cate- 
risit, a fost hirotonit de doi [episcopi] caterisiți. De la aceasta s-au 
iscat toate scandalurile în Alexandria. 

Căci, acceptând toţi preoţii din lume hotărârea sinodului de la 
Calcedon, acest spurcat o ocăra cu o turbare de nestăpânit și făcea 
hirotonii de episcopi, fără să fie hirotonit, și săvârșea botezuri, fără 
să fie preot. 

Fericitul Proterios, simțind uneltirea pusă la cale împotriva lui 
de către Timotei Elurul, a lăsat loc mâniei și s-a refugiat în cinstitul 
baptisteriu în prima zi de Paști. lar înaintemergătorul lui Antihrist, 
nerespectând nici ziua cea sfântă, nici venerabilele lăcașuri, a trimis 
să îl ucidă cu sălbăticie pe arhiereul cel fără vină, împreună și cu alți 
șase dintre cei care erau cu el. Târându-i trupul acestuia cu funii, 
l-au scos din bazinul cel sfânt și, purtându-l prin tot orașul, l-au 
batjocorit fără milă. La sfârșit l-au ars în foc și cenușa au aruncat-o 
în aer. 

În același an au fost aduse de la Sirmium moaștele Sfintei 
Anastasia și au fost așezate în biserica acesteia din porticurile lui 
Domninos'7f. 

lar Timotei Elurul, găsind nepublicate scrierile [Sfântului] Chiril 
cel Mare, le-a falsificat în multe locuri, după cum povestește Petru, 
preotul din Alexandria. 


Episcopul Constantinopolului Ghenadie: 13 ani. 
Alexandria a fost stăpânită tâlhărește de Timotei Elurul 
[timp de] 2 ani. 

2.'7.17.1.21.1.4. 


În acest an, aflând împăratul Leon de moartea nedreaptă a lui 
Proterios și de avansarea cea nelegiuită a lui [Timotei] Elurul, a 
trimis și i-a tăiat limba lui Chesarie și i-a exilat pe amândoi, ca fiind 
părtași la uciderea lui Proterios. lar împotriva hirotoniei lui Timotei 


'76 Sfânta Anastasia era sărbătorită la Constantinopol la 22 decembrie; v. J. EBERSOLT, 
Sanctuaires de Byzance ..., pp. 90-92. 

cel lipsit de evlavie nu s-a pornit, spunând că hotărârea în legătură 
cu aceasta se cuvine episcopilor. 
In același an, Zenon s-a căsătorit cu Areadne, fiica lui Leon. 


3.8.18.2.22.2.5. 


În acest an, împăratul a trimis scrisori către episcopii din fiecare 
eparhie, ca să îi scrie fiecare părerea lui, mai întâi dacă erau mulțu- 
miți de cele rânduite la Calcedon, [apoi] și ce spuneau în legătură cu 
hirotonia lui [Timotei] Elurul. Între aceștia [a scris] și Sfântului 
Simeon Stâlpnicul, și monahului Baradatos, și lui Iacob cel făcător 
de minuni, cerându-le să facă judecarea lucrurilor nelămurite așa 
cum o vor face înaintea Dumnezeului tuturor. 

lar aceștia cu toţii, într-un cuget, au încuviințat că sinodul cel 
din Calcedon este sfânt și au acceptat hotărârea luată de către acesta, 
iar pe Timotei l-au condamnat într-un glas ca ucigaș și eretic. 

Ghenadie s-a străduit și el, [rugând] pe împărat, să răzbune ceea ce 
se îndrăznise a se face. Dar acestuia i-a fost împotrivă Aspar, arianul. 

Împăratul cel evlavios l-a exilat pe [Timotei] Elurul la Gangra, 
unde [fusese exilat] odinioară și Dioscor, dascălul acestuia. lar el a 
început să facă și acolo adunări separate și tulburări, de care, aflând 
împăratul, l-a exilat de acolo în Cherson. 

Un alt Timotei, cel numit Leukos”, [zis] și Salophakialos, un 
bărbat ortodox și bun, iubit de toți, a fost hirotonit în locul acestuia 
episcop al Alexandriei. 


Episcopul Alexandriei Timotei Leukos: 15 ani. 
4.9.19.3.23.1.6. 
În acest an a murit luvenalie, preasfântul episcop al Ierusa- 
limului, și în locul său a fost hirotonit Anastasie. În același an s-a 


săvârșit Simeon, marele Stâlpnic din Mandra, cel dintâi care a arătat 
o astfel de virtute”? și care a devenit făcător de minuni'”?. 


5.10.20.4.24.2.7. 


In acest an a avut loc un incendiu mare în Constantinopol, în 
cea de-a doua zi a lunii septembrie, indictionul al XV-lea, începând 


'77 În traducere: „cel Alb”. 
'78 Cel dintâi care a trăit în vârful unui stâlp. 
'79 În text: onuetobâpoc. 

de la Neorion și ajungând până la biserica Sfântului Toma, a celor ai 
lui Amantios. Marcian iconomul, urcând pe acoperișul” [bisericii] 
Sfintei Anastasia și având la el Evanghelia, a păzit locașul nevătămat 
prin rugăciuni și lacrimi. 


6.11.21.5.25.3.8. 


În acest an, Maiorianus a fost omorât la Tartion'“ de către 


patrikios-ul Remikios și a fost ridicat ca împărat Severus [cel numit] 
și Serpentios, la nonele lui iulie. 

În același an, îndrăznind un pictor să Îl reprezinte pe Mântui- 
torul cu asemănarea lui Zeus, i s-a uscat mâna. Mărturisind acesta 
[ceea ce făcuse], Ghenadie l-a vindecat prin rugăciune. Spun unii 
dintre istorici că forma cu păr creţ și scurt a Mântuitorului este mai 
potrivită. 

Când a intrat Ghenadie noaptea în altar, se spune că a văzut 
năluca unui demon, pe care, certându-l, l-a auzit strigând că se va 
supune cât va trăi acesta, iar după moartea sa va stăpâni cu totul 
Biserica. Înfricoșându-se, Ghenadie L-a implorat mult pe Dumnezeu 
în legătură cu aceasta. 

În același an, Studios a construit biserica Înaintemergătorului și 
a așezat în ea monahi de la mănăstirea akimiţilor“?. Și praipositos-ul 
Gratianus a construit biserica Sfântului Chiriac în afara Porții de 
Aur și a intrat [ca monah] în aceasta. 


Anul lumii 5956. De la dumnezeiasca Întrupare: 456 ani. 


Împăratul romanilor Leon, ani 17.7. Împăratul perșilor Perozes, 
ani 24.12. Episcopul Romei Ilarion, ani 6.1. Episcopul Constanti- 
nopolului Ghenadie, ani 13.6. Episcopul lerusalimului luvenalie, ani 
38.26. Episcopul Alexandriei Timotei, ani 15.4. Episcopul Antiohiei 
Martyrios, ani 13.9. 


'% În text: ToVG Kepauovc - „țiglele”. 

'5 Astăzi Tortona, în Liguria (Italia); v. The Chronicle, p. 175. 

'5 În text: 'Akoiuijrwv - „a celor neadormiți”. Biserica construită de Studios se 
păstrează, ruinată, până astăzi. Mănăstirea, cunoscută și sub numele de Studion, a avut 
un rol important în Constantinopol; despre aceasta, v. The Oxford Dictionary of 
Byzantium, vol. 3, pp. 1960-1961. 

În acest an, împăratul Leon l-a făcut pe ginerele său, Zenon, 
strateg, al întregului Răsărit, iar pe Basiliscos, fratele augustei Ve- 
rina, [l-a făcut] strateg al Traciei. 

Zenon, venind în Antiohia, l-a găsit acolo episcop pe Sfântul 
Martyrios. Petru Knapheus, care era preot în Calcedon la biserica 
Muceniţei Basse, l-a urmat pe Zenon. Acesta l-a convins pe Zenon 
să lucreze împreună cu el și să dea bani unora care erau de aceeași 
părere cu Apolinarie, iscând mii de tulburări împotriva credinţei și a 
episcopului Martyrios. Şi i-a anatematizat pe cei care nu ziceau că 
Dumnezeu S-a răstignit și, făcând schismă în poporul Antiohiei, a 
adăugat la imnul Trisaghion [textul]: „Cel răstignit pentru noi”, după 
cum a rămas și se spune din acea vreme de către theo-paschiţi'*?. 

Martyrios a venit la împăratul Leon și a fost primit cu multă 
cinstire, prin grija episcopului Constantinopolului Ghenadie. Reve- 
nind în Antiohia și găsind poporul răsculat și pe Zenon lucrând 
împreună cu aceștia, a renunţat în biserică la episcopie, spunând: 
„Renunţ la un cler nesupus și la un popor neascultător și la o bise- 
rică întinată, păstrându-mi demnitatea preoţiei”. 

După ce a plecat acesta, Petru Knapheus s-a urcat pe tronul 
Antiohiei, hirotonindu-l îndată ca episcop de Apameia pe loan, care 
fusese caterisit. 

Aflând cele întâmplate, Ghenadie i-a spus totul împăratului și 
[acesta] a poruncit ca Petru Knapheus să fie exilat. Petru, când a 
auzit aceasta, a scăpat de exil prin fugă. lar prin alegere obștească a 
fost făcut episcop al Antiohiei un anume Iulian. 

În același an au fost mutate în Alexandria [moaştele] prorocului 
Elisei, cu 5 zile înainte de idele lui mai, în mănăstirea lui Pavel 
leprosul. Căci a vindecat un lepros și a îmbolnăvit de lepră pe cineva 
și a fost așezat în [locul numit] „al leprosului”. 


8.13.2.7.27.5.10. 


În acest an a fost zidit în Alexandria porticul patrulater al 
Sfântului loan și lăcașul sfânt!'%. Și a fost dată orașului baia publică 
[numită] Heptabizos. 


5 Theopaschiţii erau adepţii unei variante a ereziei monofizite care susțineau că 
natura divină a pătimit în lisus Hristos; v. The Oxford Dictionary of Byzantium, vol. 3, 
p. 2061. 

'54 În text: &ytaoThpiov. 

În acești ani s-a urcat pe stâlp Daniil Stâlpnicul la Anaplus, [care 
era] un bărbat minunat. 

loan consularul, numit „cel din cei ai lui Bingomalos”, înduple- 
cându-l pe cuviosul Basianos, s-a făcut monah pe lângă acesta. Și 
mergea în procesiune totdeauna la palat ca unul dintre senatori. 
Când a plecat, a fost escortat până la mănăstirea celor ai lui Basia- 
nos ca un consular; când a ajuns înăuntru, s-a îmbrăcat îndată în 
veșmânt monahal de păr de capră'® și a îndeplinit slujire la bucătă- 
rie și la grajd și la cele de acest fel. 

În același an s-au făcut cunoscuţi Antim și Timocles, cei care au 
compus troparele. 

În același an, la rugămintea senatului Romei, împăratul Leon l-a 
trimis ca împărat la Roma pe Anthemius - ginerele lui Marcian, cel 
care domnise înainte -, un bărbat foarte creștin și evlavios, care a 
condus împărăţia 6 ani'“. 


Anii lumii 5958. De la dumnezeiasca Întrupare: 458 ani. 


Împăratul romanilor Leon, ani 17.9. Împăratul perșilor Perozes, 
ani 24.14. Episcopul Romei Ilarion, ani 6.3. Episcopul Constanti- 
nopolului Ghenadie, ani 13.8. Episcopul Ierusalimului luvenalie, ani 
38.28. Episcopul Alexandriei Timotei, ani 5.6. Episcopul Antiohiei 
Martyrios, ani 13.u. 


In acest an s-a arătat un semn pe cer - un nor având forma unei 
trâmbiţe —, timp de 40 de zile, seara. 


10.15-4.9:29.7-12. 


În acest an, Alexandria a înrolat 3000 de oameni și au fost 
construite groapa cea mare în [zona numită] „a lui loan”, cele două 
băi, „Sănătatea” și „Vindecarea”, și a fost săpat râul în Alexandria de 
la Chersaion până la Kopreon. 


11.16.5.10.30.8.13. 


În acest an, chestorul Isokasios, antiohian și filosof, a fost pârât 
împăratului ca [fiind] păgân. Și împăratul a poruncit ca acesta să fie 


'85 În text: uovaSiknv GI0Vpav. 
5 Anthemius, căsătorit cu Aelia Marcia Euphenia, fiica lui Marcian, a fost împărat în 
Apus între anii 467-472; v. The Chronicle, p. 178. 

cercetat de către eparhul pretorienilor în Constantinopol. Fiind el 
adus în Zeuxippos legat cu mâinile la spate, eparhul Puseos i-a spus: 
„Te vezi, Isokasios, în ce stare ai ajuns?” Iar el a spus: „Văd, și nu mă 
mir. Căci, om fiind, am căzut în necazuri omenești. Ci judecă-mă pe 
mine cum judecai împreună cu mine!” Auzind aceasta, poporul l-a 
aclamat pe împărat. Împăratul, când a aflat, s-a bucurat și i-a dat 
drumul acestuia în ţara sa. 


Episcopul Antiohiei Iulian: 6 ani. 
12.17.6.11.31.9.1. 


În acest an, împăratul Leon, înarmând o mare flotă, a trimis-o 
împotriva lui Gizerichos, conducătorul africanilor'*. Căci Gizeri- 
chos, după moartea lui Marcian, făcuse multe grozăvii în ţinuturile 
ce ţineau de împărăţia romanilor, jefuind și luând captivi mulți și 
luând cu asalt orașele. Din care cauză, împins de zel, împăratul a 
adunat din toată marea răsăriteană 100.000 de corăbii, le-a umplut 
cu armată și arme și le-a trimis împotriva lui Gizerichos. Se spune că 
a cheltuit 1300 de kentenaria** de aur pentru această flotă. lar ca 
general și eparh al flotei l-a rânduit pe Basiliskos, fratele augustei 
Verina, care avea deja demnitatea de consul și îi învinsese de multe 
ori pe sciți în Tracia. 

Acesta, având alături de el nu puţină armată din Apus, a 
înfruntat de multe ori în bătălii navale [armata] lui Gizerichos [...], 
pe care a încredințat-o adâncului [mării] alături de corăbii. Și ar fi 
reușit să cucerească chiar și Cartagina’. Mai apoi, ademenit cu 
daruri și cu mulți bani de către Gizerichos, a cedat și a fost învins cu 
voia lui, după cum a istorisit Persikos Tracul%. 

Unii spun că Aspar și Ardaburios, fiind arieni și de aceea 
neputând ajunge la împărăție, l-au făcut împărat pe Leon, care era 
curator al lor, sperând că vor conduce ei împărăţia. Cum împăratul 
nu a acceptat aceasta, s-au străduit să strice lucrurile pe care el le 


1% Gizerichos (Ghizerich, Genseric, Gaiseric) era rege al vandalilor din Africa; v. The 
Chronicle, p. 181. 

'88 Unitate de măsură a greutății echivalentă cu aproximativ 32 kilograme; v. E. Schilbach, 
Byzantinische Metrologie, p. rpi; The Oxford Dictionary of Byzantium, vol. 2, p. n21. 

'% În text: Kapxn56va. În întreaga lucrare este folosit numele grecesc al Cartaginei, 
Karchedon. 

'% Este vorba, probabil, despre Priskos din Panion (Priscus Panites), care a fost istoric, 
sofist și retor; v. The Chronicle, p. 181, și Enciclopedia arheologiei ..., vol. III, p. 377. 

administra bine și s-au înţeles să îi dea împărăţia lui Basiliskos, dacă 
va trăda flota și poporul împăratului lui Gizerichos, care era arian și 
cugeta la fel cu ei. Și se zice că de aceea a trădat Basiliskos. 

Atunci Gizerichos, născocind o stratagemă, a umplut corăbii din 
cele de război cu o materie inflamabilă și, așteptând noaptea, cum 
romanii dormeau fără pază, le-a dat drumul acestora de pe uscat, cu 
vânt dinspre țărm, împotriva flotei romane. Și au ars multe dintre 
corăbii, iar altele, fugind de primejdie, s-au dus în Sicilia. Atunci s-a 
dovedit și viclenia lui Basiliskos, nescăpând din vedere nimănui din 
tabăra militară. 

În același an, Patrikios, fiul lui Aspar, pe care împăratul Leon l-a 
făcut cezar pentru a-l atrage pe Aspar de la credinţa ariană și a-l 
face să fie favorabil împăratului, a venit în Alexandria cu mare 
paradă”. Aici, [în Alexandria], a fost reparată baia Koreion. 


Episcopul Romei Simplicius: 14 ani. 
13.18.1.12.32.10.2. 


În acest an, împăratul Leon l-a trimis în Tracia pe Zenon, 
stratilatul Răsăritului și ginerele său, pentru o anume trebuință de 
război, poruncind să i se dea acestuia armată dintr-a lui pentru 
ajutor în luptă. Soldaţii, la îndemnul lui Aspar, puţin a lipsit să nu 
pună mâna pe Zenon, dacă el, aflând înainte de uneltire, nu s-ar fi 
salvat fugind la Sardica, un oraș din Tracia. Din această cauză Aspar 
a devenit suspect pentru împăratul Leon. 


14.19.2.13.33.11.3. 


În acest an, împăratul Leon l-a trimis împotriva lui Gizerichos 
pe Heraclie din Edesa, fiul lui Florus, cel dintre consuli, și pe Marsos 
Isaurul, bărbaţi destoinici, și armată din Egipt, din Tebaida și din 
deșert. Aceștia, năpustindu-se pe neașteptate împotriva vandalilor, 
au asediat” Tripolis și multe alte orașe ale Libiei. Și l-au ţinut în 
frâu pe Gizerichos mai mult decât expediția navală a lui Basiliskos, încât 
acesta s-a pregătit să trimită solie de pace către împăratul Leon. 

Pacea a fost obținută de Leon pe când el avea nevoie de Basi- 
liskos, Heraclie și Marsos la uneltirea cea împotriva lui Aspar. Căci, 


'9 În text: pavraoiac, care se poate traduce și cu „închipuire”. 


'9 În text: napeoTIjoavto. 

devenind Aspar suspect împăratului, după cum am spus mai 
înainte, înconjurându-se de multă putere, acesta l-a ucis cu viclenie 
după puțin timp, precum și pe copiii săi, Ardaburios și Patrikios - 
pe acesta împăratul îl făcuse mai înainte cezar, ca să aibă bună- 
voinţa lui Aspar. 


Anii lumii 5964. De la dumnezeiasca Întrupare: 464 ani. 


Împăratul romanilor Leon, ani 17.15. Împăratul perșilor Perozes, 
ani 24.20. Episcopul Romei Simplicius, ani 14.3. Episcopul Constan- 
tinopolului Acachie, ani 17.1. Episcopul Ierusalimului luvenalie, ani 
38.34. Episcopul Alexandriei Timotei, ani 15.12. Episcopul Antiohiei 
lulian, ani 6.4. 


În acest an, fiind uciși Aspar și fiii lui, Ardaburios și Patrikios, 
de către Leon, Ostrys, străjerul lui Aspar, și Teodoric, copilul lui 
Triarios, fratele soției lui Aspar, au venit cu armată asupra orașului 
pentru a-i răzbuna pe cei uciși. Dacă nu ar fi ajuns înainte Basi- 
liskos, care se întorcea din Sicilia, și Zenon, de la Calcedon, care era 
acolo așteptând uciderea lui Aspar, ca să ajute orașul să îi risipească 
pe cei care se revoltaseră, s-ar fi făcut multă tulburare a lucrurilor. 

Copilul cel mai tânăr al lui Aspar, Armenarichos, luat pe ascuns 
la inițiativa lui Zenon, a scăpat fiind trimis în Isauria și a fost făcut 
cumnat al unui copil nelegitim al lui Zenon'*. Acesta, după moartea 
lui Leon, a revenit la Bizanț și a trăit fericit până la sfârșit. 

În Italia, generalul Ricimerus, pe care l-am amintit și mai 
înainte, cumnat al lui Anthemius, cel care cu evlavie domnea la 
Roma, s-a răsculat împotriva propriului cumnat. Fiind ţara cuprinsă 
de război, forțele împăratului sufereau de foame, încât s-au atins și 
de piei [de animale] și de alte lucruri de-ale mâncării ce nu erau 
obișnuite. lar împăratul Anthemius a fost omorât în cel de-al 
șaptelea an de când deţinea conducerea. 

Atunci Leon, din cauza tulburărilor care aveau încă loc la Roma, 
l-a trimis pe Olybrios, soțul Placidiei, la Roma și l-a proclamat pe 
acesta împărat. 

Ricimerus, după uciderea cu sălbăticie a lui Anthemius, s-a 
săvârșit din cauza unei boli, mai trăind doar trei luni, urmându-i 
acestuia și Olybrios, din cauza unei boli trupești. 


'S În text: vóðov Zúvwvoç naðòç yaufpoc kaBioraral. 

Murind ei, a urmat la împărăție Maiorianus, un bărbat cu minte 
și experimentat în războaie. Acesta, găsind orașele cucerite de Gize- 
richos, a invadat Liane și, ocupând Liguria, s-a arătat înfricoșător 
pentru vandali. Când urma să obţină victoria, a fost cuprins între 
timp de boala dizenteriei și s-a săvârșit. 

lar generalul s-a salvat trecând în Patmos. 

Cei din jurul lui Gizerichos fiind deci ocupați cu acestea, Eudo- 
kia cea mică'%, nepoata lui Teodosie, după ce a stat 16 ani în Africa 
împreună cu soțul ei, Onorichos, și a născut cu acesta un copil, pe 
Ilderichos, fiind nemulțumită de soţul ei care era arian, găsind oca- 
zia și fugind, a mers la Ierusalim. Închinându-se la Cinstitele Locuri 
și sărutând mormântul Eudokiei, bunica ei, s-a săvârșit în pace, 
după ce a petrecut câteva zile în Orașul Sfânt; și-a lăsat toate ale 
sale [bisericii] Sfintei Învieri, încredinţându-l și pe Burkos, alături 
de copiii lui, arhiepiscopului Ierusalimului, ca unul care devenise 
colaborator al ei și [fusese un om] de încredere în [încercarea de] a 
scăpa de soțul ei, arianul Onorichos. 


Anii lumii 5965. De la dumnezeiasca Întrupare: 465 ani. 


Împăratul romanilor Leon, ani 17.16. Împăratul perșilor Perozes, 
ani 24.21. Episcopul Romei Simplicius, ani 14.4. Episcopul Constan- 
tinopolului Acachie, ani 17.2. Episcopul lerusalimului luvenalie, ani 
38.35. Episcopul Alexandriei Timotei, ani 15.13. Episcopul Antiohiei 
lulian, ani 6.5. 


În acest an, împăratul Leon l-a proclamat împărat, încoro- 
nându-l, pe Leon, fiul lui Zenon și al fiicei sale, Areadne. 

După moartea lui Olybrios, Ricimerus și Maiorianus, a fost 
proclamat împărat al Italiei Glykerios, un bărbat care nu era lipsit 
de valoare. Pe acesta, după ce a domnit cinci luni, l-a înlăturat de la 
putere Nepotianus Dalmatul, care a fost și el împărat puțin timp, 
fiind înlăturat de un anume Orestes. Pe acesta l-a urmat un copil de-al 
lui, Romulus, zis Augustulus'%, [care] a domnit doar doi ani și a fost 


14 Este probabil o eroare a manuscriselor, în loc de „Patmos” ar trebui citit „[râul] Pad” 
sau „strâmtoare”. 

'% În text: n vhmoc = „copila cea mică”. 

'% În text: PuuAoc, Enikinv Abyovotrovoc. Pentru numele Romulus, în Cronografie 
este folosită peste tot forma greacă, Rhomylos. 

așezat singur stăpânitor al împărăției celei din Italia, după 1303 ani 
de la Romulus, cel care a întemeiat împărăţia Romei. 

[Este] de remarcat că împărăţia Apusului a înflorit de la Ro- 
mulus și iarăși în timpul unui Romulus a încetat după atâţia ani, 
punând deci mâna pe putere, cu armată barbară, Odoacru”, got de 
neam, dar crescut în Italia. Acesta, luându-și pentru sine denumirea 
de rege, a urmat toată guvernarea după legea cea strămoșească a 
romanilor. Și locuia la Ravenna, un oraș din Italia [aflat] lângă mare, 
care era prosper și frumos. 


17.22.5.3.30.14.6. 


În acest an a căzut cenușă din cer, părând că norii au luat foc, 
încât toți au crezut că plouă cu foc și s-au înspăimântat și făceau 
litanii. lar pe ţigle s-a așezat [cenușă] de grosimea unei palme. Toţi 
spuneau că a fost foc și s-a stins și s-a făcut cenușă prin iubirea de 
oameni a lui Dumnezeu. 

În același an, împăratul Leon, îmbolnăvindu-se, s-a săvârșit în 
Bizanţ în luna ianuarie, indictionul al XII-lea, și l-a lăsat împărat, 
numindu-l înainte, pe Leon, fiul lui Zenon și al lui Areadne, care era 
încă un copil. lar în luna februarie [acesta] l-a încoronat pe tatăl 
său, Zenon, în kathisma'% hipodromului, fiind împreună cu el Ve- 
rina și Areadne. 

Împărăţind micul Leon doar zece luni împreună cu tatăl său, 
Zenon, s-a săvârșit din cauza unei boli; iar Zenon a împărăţit singur 
17 ani și 2 luni, numărând și cele 20 de luni ale tiraniei lui Basiliskos. 

Folosind Zenon greșit puterea, la început saracinii au invadat 
Mesopotamia și hunii Tracia, devastând puternic statul, împăratul 
petrecându-și timpul în plăceri nelalocul lor și în fapte nedrepte. 


Anii lumii 5967. De la dumnezeiasca Întrupare: 467 ani. 


Împăratul romanilor Zenon, ani 17.1. Împăratul perșilor Perozes, 
ani 24.23. Episcopul Romei Simplicius, ani 14.6. Episcopul Constan- 


197 Odoacru (Flavius Odoacer) a fost rege al Imperiului Roman de Apus în secolul al V- 
lea, din 476 până la moartea sa, în 493. 

'% Kathisma hipodromului era loja imperială; despre aceasta și palatul cu același nume 
aflat în apropiere și care comunica cu hipodromul, v. R. GUILLAND, Etudes de 
topographie de Constantinople byzantine, vol. 1, Berlin-Amsterdam, 1969, pp. 462-498. 

tinopolului Acachie, ani 17.4. Episcopul Ierusalimului luvenalie, ani 
38.37. Episcopul Alexandriei Timotei, ani 15.15. Al XXXIX-lea episcop 
al Antiohiei, Petru, prima dată, an 3.1. 


În acest an s-a săvârșit Leon cel Mic, după ce domnise doar zece 
luni împreună cu tatăl său, Zenon, și mersese în procesiune în 
calitate de consul, iar Zenon a devenit singur stăpân pe împărăție. 

Basiliskos, fratele Verinei, soacra lui Zenon, aflându-se în Hera- 
cleea Traciei, s-a răsculat împotriva lui Zenon, complotând împreu- 
nă cu el Verina și unii din senat. Fiindu-i frică de acesta, Zenon a 
fugit împreună cu Areadne, soția sa, și cu destui bani în Isauria, 
într-o cetate puternică numită Urba, iar de acolo s-a mutat la Sbide, 
unde a rămas doi ani” din această cauză împreună cu soția sa, 
Areadne, fiind asediat de către Illos și Trokundos, care pe atunci îi 
erau favorabili lui Basiliskos. 

Basiliskos a fost proclamat împărat la Kampos; l-a făcut cezar pe 
fiul său, Marcu, și a încoronat-o augustă pe soția sa, Zenodia. Și 
îndată s-a pornit împotriva credinţei, la aceasta împingându-l mai 
mult Zenodia. I-a rechemat printr-un decret pe Timotei Elurul și pe 
Petru Knapheus, care se ascundea în mănăstirea akimiţilor, și pe 
toți acei dușmani ai Sfântului Sinod din Calcedon care aveau în- 
drăzneală împotriva adevărului. 

Elurul, adunând alexandrini dezorganizaţi care locuiau în 
Bizanţ, a venit de la palat la biserică, făcând litanii așezat pe un mă- 
gar. Când a ajuns la așa-numitul Octogon“”, a căzut și și-a zdrobit 
piciorul și s-a întors acoperit de rușine. lar Basiliskos l-a trimis pe 
acesta în Alexandria cu decrete împotriva sinodului și pe Petru 
Knapheus [l-a trimis] în Antiohia, întărindu-i pe amândoi împotriva 
adevărului. 

Timotei Salophakialos, episcopul Alexandriei, aflând că a venit 
Timotei Elurul, s-a retras în mănăstirile din Kanopos, unde făcuse și 
nevoinţă. lar Elurul, făcând răutăţi multora, nu a putut să îl vatăme 
pe Timotei, din cauză că toți îl iubeau. 

Când a intrat [Timotei] Elurul în Alexandria, susținătorii lui i-au 
strigat lucrul acela de rușine: „I-ai hrănit pe dușmanii tăi, papă!” Cel 


9 În textul manuscriselor apare Sairiav („din cauza”), corectat de Carl de Boor în 
Gieriav („doi ani”). 

=° Despre Octogon, în care se afla un fel de instituție de învățământ, v. R. GUILLAND, 
Etudes de topographie ..., vol. II, pp. 6-13. 

lipsit de sfințenie a strigat ca răspuns: „Da, într-adevăr, i-am hrănit”. 
Acest lipsit de evlavie a anatemizat și Sinodul cel din Calcedon. 

Iulian, episcopul Antiohiei, a murit de întristare pentru cele 
întâmplate. lar Petru Knapheus, ocupând tronul, a trecut la ana- 
teme și la tulburări; de la care s-au făcut ucideri și jafuri, din cauza 
adaosului la Trisaghion. 

Basiliskos a denunţat printr-un decret general Sinodul cel din 
Calcedon și i-a poruncit lui Acachie al Constantinopolului să facă 
același lucru. Dar întreg orașul, cu femei și copii, adunându-se în 
biserică împotriva lui Basiliskos, a împiedicat aceasta. 

Acachie, îmbrăcându-se în negru“”, a acoperit tronul și jertfel- 
nicul cu negru. lar Daniil cel Mare, coborând de pe stâlp, din zel 
către Dumnezeu a mers în acel timp la biserică, împreună cu 
Acachie și cu poporul. 

Perozes a pornit o expediţie împotriva hunilor neftaliți și, învin- 
gându-i și punându-i pe fugă, i-a urmărit. lar aceștia, retrăgându-se 
câte puţin în locuri strâmte în munţi, dând înapoi în stânga și în 
dreapta, au venit în spatele [perșilor] și i-au încercuit fără a se putea 
păzi. Perozes, constrâns, a cerut pace, dar împăratul neftaliților nu a 
făcut aceasta înainte ca el să i se închine la pământ și să îl asigure 
prin jurăminte că nu va mai porni expediții împotriva neftaliților. 
Iar el, constrâns prin forță, a fost nevoit să se închine și s-a întors cu 
multă necinstire. Din care cauză, neîndurând rușinea, a pornit din 
nou o expediție împotriva acestora, încălcând jurămintele. 


Anii lumii 5968. De la dumnezeiasca Întrupare: 468 ani. 


Împăratul romanilor Zenon, ani 17.2. Împăratul perșilor Perozes, 
ani 24.24. Episcopul Romei Simplicius, ani 14.7. Episcopul Constan- 
tinopolului Acachie, ani 17.5. Episcopul Ierusalimului luvenalie, ani 
38.38. Episcopul Alexandriei Timotei Elurul, ani 2.1. Episcopul 
Antiohiei Petru Knapheus, ani 3.2. 


În acest an, luptându-se clerul și monahii din Constantinopol 
pentru Sfântul Sinod din Calcedon, Acachie s-a înfricoșat de mul- 
ţimi și se prefăcea că este de aceeași părere cu ei; din care cauză a și 
vorbit de la amvon împotriva lui Basiliskos și Zenon. lar Basiliskos, 


* În text: ueAaveLHovIjoac. 

aflând acestea și fiindu-i teamă de înfierbântarea poporului, a ieșit 
din oraș, poruncind senatului ca nimeni să nu se întâlnească cu 
Acachie. Căci poporul voia să dea foc orașului. 

Daniil, minunatul Stâlpnic, luându-i pe călugări și pe cei plini 
de zel din popor, a mers la Basiliskos și a discutat cu el cu multă 
îndrăzneală. Dar el nu i-a ascultat. 

În același an, Perozes, pornind din nou o expediţie împotriva 
hunilor albi, așa-numiții neftaliți, a fost nimicit cu toată armata. 
Căci [aceștia] au săpat o groapă adâncă, au așezat trestii deasupra și, 
astupând cu pământ, au stat în spate. Au trimis puţini [oameni] ca 
să întâlnească perșii și [apoi] îndată să o ia la fugă. Și, trecând prin 
defileu unul câte unul, au plecat împreună cu ceilalți. 

Perșii, nebănuind nimic îngrozitor, i-au urmărit pe aceștia fără 
reținere și au pierit cu toţii căzând în groapă, împreună cu Perozes 
și copiii lui. lar Perozes, simțind grozăvia, a scos și și-a aruncat de la 
urechea dreaptă perla pe care o avea, [care era] foarte albă și mare, 
extrem de prețioasă, ca să nu o mai poarte nimeni după el, pentru 
că era extrem de vrednică de văzut și niciun alt împărat nu mai 
avusese mai înainte [una] ca aceasta. 

Astfel Perozes a fost nimicit împreună cu toată armata lui. lar 
cei care nu au fost în expediţie cu Perozes l-au ales împărat pe 
Kabades, fiul cel mai tânăr al lui Perozes. Și i-au condus barbarii pe 
perși doi ani, spre a le lua tribut. 

Kabades, folosindu-se de conducere într-un mod mai silnic, a 
dat o lege ca femeile să fie comune [pentru toţi]. Din această cauză 
perșii l-au dat jos de la conducere și, legându-l, l-au pus în închi- 
soare. Şi l-au făcut împărat pe Blases, cel numit și Ualas, fratele lui 
Perozes, pentru că nu mai exista alt fiu al lui Perozes. 

Soţia lui Kabades îi slujea acestuia în temniță. lar conducătorul 
închisorii a început să se îndrăgostească de femeie, care era fru- 
moasă. Kabades a rugat-o pe femeie să îi cedeze [acelui] om, ca să 
poată cumva să scape din temniță. Un prieten de-al lui Kabades, pe 
nume Seoses, i-a spus acestuia, prin intermediul soţiei sale, că are 
pregătiţi cai și oameni într-un anume sat. 

Venind noaptea, Kabades a convins-o pe soţia sa să îi dea veș- 
mântul ei, iar ea să îmbrace hainele lui și să stea în închisoare. Ast- 
fel Kabades, ieșind din închisoare fără ca paznicii să își dea seama, 
s-a urcat pe cal departe de închisoare și s-a dus împreună cu Seoses 
la hunii neftaliți. Împăratul [hunilor] i-a încredinţat-o pe fiica sa de 


CRONOGRAFIA 143 


soţie și astfel, dându-i multă oaste, l-a trimis cu aceasta împotriva 
perșilor. Paznicii, văzând-o pe femeia care era îmbrăcată în hainele 
lui Kabades, timp de multe zile au bănuit că în închisoare este 
Kabades. 

Acesta, intrând în Persia împreună cu armata hună, a pus mâna 
fără niciun efort pe împărăție, iar pe Blases, cel numit și Ualas, l-a 
orbit și l-a întemnițat. El a păstrat în siguranță împărăţia, căci era 
ager la minte și [un om] de acţiune. Și a domnit după aceasta n ani. 


Împăratul perșilor Ualas: 4 ani. 
Episcopul Ierusalimului Anastasie: 18 ani. 
3.1.8.6.1.2.3. 


În acest an, Illos și Trokundos, cei care îl asediau pe Zenon, 
pentru că Basiliskos nu le plătise ceea ce le promisese și pentru că 
adunarea senatului era apăsată de conducerea lui Basiliskos, din 
cauza purtărilor rele și a lipsei de minte [ale lui], și le scrisese 
acestora, s-au împăcat cu Zenon și, luându-l pe acesta, s-au întors 
spre [orașul] împărătesc. 

Când a aflat aceasta, Basiliskos l-a trimis împotriva lui Zenon pe 
Armatios, nepotul lui, care era general al Traciei, cu toată armata sa 
și cu popor din Constantinopol, luându-i acestuia jurământ pe 
Sfântul Botez că nu va trăda. 

lar Armatios, întâlnindu-l pe Zenon la Niceea cea din Bithynia, 
l-a luat prin surprindere în așa fel încât puțin a lipsit să nu îl facă să 
se întoarcă, cu tot ajutorul isaurian. Însă Armatios, fiind și el orbit 
foarte mult prin daruri de către Zenon și prin promisiunea că îl va 
face stratilat permanent”, iar pe fiul său, Basiliskos, cezar și părtaş 
la tron cu el, a venit împreună [cu Zenon] împotriva lui Basiliskos. 

Zenon, când a ajuns în [orașul] împărătesc împreună cu Aread- 
ne, a fost întâmpinat de către popor și senat. Basiliskos, mergând în 
biserică și așezându-și coroana imperială pe Sfânta Masă, s-a refu- 
giat în baptisteriu împreună cu Zenodia, soţia sa cea rău cuge- 
tătoare. 

Zenon, ajungând, s-a dus în biserică și, astfel, a intrat în palat. 
Trimițând în biserică, l-a luat pe Basiliskos, dându-i acestuia cu- 


22 În text: &SaSoxov orparniariac - „a funcţiei de stratilat fără succesor”. În această 
perioadă termenul de stratilat desemna un general, echivalentul său latin fiind 
magister militum; v. The Oxford Dictionary of Byzantium, vol. 3, p. 1965. 

vântul că nu îl va decapita pe el și pe copiii lui. Pe acesta l-a trimis la 
Kukusos în Capadocia, a poruncit să fie izolat într-un turn, îm- 
preună cu soția și copiii, și să fie nimiciți prin foame. Unii afirmă că 
a fost măcelărit în timp ce era dus. 

Și îndată, făcând o cursă în hipodrom, Zenon l-a făcut cezar pe 
Basiliskos, fiul lui Armatios, după promisiuni, și [acesta] a stat 
alături de împărat pe tron și le-a adus onoruri vizitiilor împreună cu 
împăratul. 

Zenon, gândindu-se: „După cum Armatios nu a păzit credința 
față de Basiliskos, deși îi jurase, nici față de mine nu o va păzi. Când 
cezarul, care îi este și fiu, va ajunge la vârsta bărbăţiei, se va revolta 
împotriva mea. lar eu am împlinit cele ce i-am făgăduit, făcându-l 
pe el stratilat și pe fiul său cezar”, a poruncit ca Armatios să fie ucis 
ca un călcător de jurământ. Și a fost ucis în [scara] spirală?” a pala- 
tului, pe când urca la hipodrom, iar pe fiul său, cezarul, l-a hirotonit 
anagnost, căci Areadne l-a salvat pentru că îi era văr. Acesta a fost 
apoi un foarte bun episcop al Cyzicului. 

Zenon l-a abandonat pe Petru Knapheus, pentru că îl susținuse 
pe Basiliskos. lar prin votul sinodului răsăritean a fost caterisit și în 
locul lui a fost numit episcop al Antiohiei loan, care a fost înlăturat 
după trei luni, iar după acesta [a urmat] Ștefan, un bărbat evlavios. 

Petru, fiind exilat la Pityussa, i-a înșelat pe cei care îl duceau și 
s-a refugiat la Sfântul Teodor al Evhaitelor. 

Atunci a murit Timotei Elurul, fiind adus în locul lui Petru 
Mongos"*, un bărbat viclean și dușman al adevărului, care deja 
fusese caterisit înainte; și a fost hirotonit de un episcop [care fusese] 
și el caterisit. Pe acesta, venind monahii din zelul cel pentru Dum- 
nezeu, l-au alungat, după ce ţinuse episcopia în mod tâlhăresc doar 
36 de zile, și l-au reașezat cum se cuvenea pe tron pe Timotei 
Salophakialos. 


Episcopul Alexandriei Timotei Salophakialos, din nou: 4 ani. 


23 În text: xoxAlov. Despre această scară spirală (koxAlac), care ducea din hipodrom în 
palatul numit Kathisma, v. Rodolphe GUILLAND, „Etudes sur la topographie de !'Hippo- 
drome de Constantinople Byzantine. L'escalier en colimacon montant du Grand Palais 
à la tribune du Kathisma”, în: AcArlov 7nc Xpioriavixric ApxatoAoyixric Eroupelac, 
nepio6oc A“, râuoc A' (1964-1965), pp. 281-291, R. GUILLAND, Etudes de topographie ..., 
vol. I, pp. 499-508. 

*4 Mongos s-ar traduce „cel mut”. 

Episcopul Antiohiei Ștefan: 3 ani. 
4.2.9.7.2.1.1. 


În acest an, în 25 septembrie, indictionul întâi, a avut loc un 
cutremur îngrozitor în Constantinopol, [încât] multe biserici, case și 
portice au căzut la pământ și mulțimi nenumărate de oameni au 
fost îngropate [sub dărâmături]. Au căzut și globul statuii din Fo- 
rum și statuia lui Teodosie cel Mare, cea de pe coloana din Tauros, 
și zidurile dinăuntru pe o lungime destul de mare. Cutremurul a 
ţinut mult timp, încât orașul mirosea urât. 

Ștefan, fiind ales în Antiohia prin vot comun de către cei care 
cugetau la fel cu Petru Knapheus, a fost acuzat în fața lui Zenon că 
este nestorian. Însă un sinod răsăritean reunit în Laodiceea la po- 
runca împăratului l-a reașezat pe acesta pe tron ca fiind nevinovat. 

În același an, Teodoric al lui Triarios, cel numit și Strabos, 
nepotul soției lui Aspar, cel ucis de Leon, s-a răsculat împotriva lui 
Zenon cu o mulțime de barbari, căci devenise familiar cu Basiliskos 
și fusese făcut de către acesta general. lar după revenirea lui Zenon, 
ieșind în Tracia, s-a răsculat de acolo și a jefuit toate [așezările] din 
jurul Bizanțului până la gura Pontului. Apoi, vrând ai lui să îl tră- 
deze, a simţit capcana, a revenit și i-a ucis pe toți cei care doreau 
aceasta. El a murit căzând pe neașteptate într-o lance care se afla 
înaintea cortului lui pe când mergea pe cal. 


Anii lumii 5971. De la dumnezeiasca Întrupare: 471 ani. 


Împăratul romanilor Zenon, ani 17.5. Împăratul perșilor Ualas, 
ani 4.3. Episcopul Romei Simplicius, ani 14.10. Episcopul Constanti- 
nopolului Acachie, ani 17.8. Episcopul Ierusalimului Anastasie, ani 
18.3. Episcopul Alexandriei Timotei, ani 4.2. Episcopul Antiohiei 
Ștefan, ani 3.2. 


În acest an, Marcian, copilul lui Anthemius, care fusese împărat 
la Roma, soțul Leontiei, fiică a Verinei și soră a împărătesei Aread- 
ne, s-a revoltat în Bizanț împotriva împăratului Zenon, [pe motiv] 
că Leontia, soţia sa, se născuse după ce Leon a ajuns împărat”. Căci 


Y A 


Areadne se născuse înainte ca acesta să ajungă împărat. 


**5 Lucru care, se pare, i-ar fi asigurat o mai mare legitimitate. 

Începând un război crâncen între Zenon și Marcian, acesta din 
urmă a învins prin forță, adunându-i pe toţi cei din jurul lui Zenon 
sub pază la palat, și, avându-i ca aliați pe fraţii săi, Romulus și 
Prokopios, puţin a lipsit să nu pună mâna pe împărăție. 

Întârziind să treacă la acţiune și dedându-se la mese și la somn, 
mulți dintre aliaţii săi i-au fost luaţi noaptea de către magistros-ul 
Illos, care i-a convins pe aceștia cu daruri. A doua zi [ai lui] s-au îm- 
puţinat într-atât în luptă, încât el s-a refugiat în lăcașul de rugă- 
ciune al Apostolilor și a fost hirotonit preot de către Acachie la porunca 
lui Zenon. Și a fost exilat la fortăreața lui Papyrios în Capadocia. 
Prokopios și Romulus, frații lui, scăldându-se noaptea în [baia] lui 
Zeuxippos, au fost prinși de către Illos; și, scăpând, s-au dus la Roma. 


6.4.11.9.4.3.3. 


În acest an, magistros-ul Illos a uneltit cu împăratul Zenon să o 
scoată din oraș pe Verina, soacra acestuia. Trimițând-o printr-un 
vicleșug la Calcedon, după puţin [timp] a trimis-o la fortăreața lui 
Papyrios, pentru a sta împreună cu Marcian și cu fiica sa, Leontia. 
Ea i-a scris fiicei sale, Areadne, rugând-o să fie rechemată din exil. Și 
împărăteasa l-a rugat pe Zenon. lar el i-a spus: „Roagă-l pentru ea 
pe patrikios-ul Illos!” Ea, trimițând [după acesta], l-a rugat cu la- 
crimi. [Însă] el nu s-a înduplecat, spunând: „Cauţi să faci și pe altul 
împărat, împotriva soțului tău”. Atunci Areadne, mâniindu-se, i-a 
spus împăratului: „Ori Ilos va sta la palat, ori eu!” Și împăratul i-a 
spus: „Eu te vreau pe tine. Dacă poți [să îi faci] ceva lui, fă-i!” Iar ea a 
aranjat ca acela să fie asasinat și i-a poruncit cubicularului:*$ 
Urbikios să îndemne pe cineva să îl omoare pe Illos. 

Când Illos s-a dus în [scara] spirală din hipodrom, un scho- 
207 pe nume Spanikios, fiind îndemnat, și-a îndreptat sabia 


larios 
împotriva capului lui. Spatharios-ul** magistros-ului, care era atent 


:% Termenul de cubicular, provenind de la latinescul cubicularius, desemna un dre- 
gător care se ocupa inițial de camera împăratului. Era una dintre poziţiile importante 
de la palatul imperial. Funcţia era ocupată de eunuci. Cf. R. GUILLAND, Recherches sur 
les institutions byzantines, |, pp. 269-282. 

27 Scholarios era un militar care făcea parte din schole, detașamente de gardă ale 
palatului; v. The Oxford Dictionary of Byzantium, vol. 3, pp. 1851-1852. 

28 Spatharios-ul era un demnitar cu atribuţii care au variat în timp. Iniţial era un 
„purtător de spadă”, ajungând cu timpul un titlu onorific important. Cf. The Oxford 
Dictionary of Byzantium, vol. 3, pp. 1935- 1936. 

la el, a oprit-o*” cu braţul său, iar vârful sabiei i-a tăiat lui Illos 
urechea dreaptă. Zenon l-a omorât [pe Spanikios], convingându-l pe 
magistros-ul Illos că nu avea știre de [acest] fapt, în realitate [însă] 
pentru că nu își atinsese scopul. 

Vindecându-i-se rana lui Illos, [acesta] purta o pelerină. Și i-a 
cerut împăratului să meargă în Răsărit pentru a schimba aerul, 
pentru că slăbise de la rană. Împăratul, dorind să îi facă pe plac, l-a 
făcut general al întregului Răsărit, dându-i acestuia toată autori- 
tatea, încât să numească și comandanţi militari. 

Illos, luându-i cu sine pe patrikios-ul Leontie, sirian de neam, 
admirabil în învăţătură și în experienţa în războaie, conducătorul 
armatei din Tracia, și pe Marsos și pe senatorul Pamprepion, cel 
care fusese pârât pentru magie, și, pe scurt, înconjurându-se de 
foarte multă armată, și-a arătat în mod clar tirania când a ajuns în 
Antiohia Siriei. 


Împăratul perșilor Kabades: ani u. 

Episcopul Antiohiei Ștefan, altul, cel aruncat în râul Orentes: 
1 an. 

7.1.12.10.5.4-1. 


În acest an, adormind episcopul Ștefan al Antiohiei, au hirotonit 
în locul lui pe un alt Ștefan, la porunca împăratului Zenon. Pe 
acesta dușmanii credinţei, fiind favorabili lui Knapheus, l-au 
străpuns cu trestii ascuţite în bazinul” Sfântului Mucenic Varlaam 
și l-au aruncat în râul Orentes, înarmând lipsa de minte cu mânia. 

Zenon, pentru cele făcute lui Ștefan, i-a poruncit lui Acachie al 
Constantinopolului să hirotonească un episcop al Antiohiei. Și l-a 
hirotonit pe Kalandion. Antiohienii îl hirotoniseră și [ei] din ne- 
știință pe loan, cel numit Kodonatos, pe care Kalandion l-a mutat pe 
tronul [episcopal] al Tirului, prima dintre episcopiile care ţin de Antiohia. 

În același an, în Alexandria, s-a săvârșit Timotei Salophakialos și 
a fost hirotonit loan Tabennesiotes, un bărbat cuvios și apărător al 
dogmelor celor drepte, care era preot și iconom al bisericii din 
Alexandria. 

Patrikios-ul Illos, împreună cu Leontie și cu ceilalți, s-a dus la 
fortăreața lui Papyrios și, scoțând-o pe augusta Verina în Tarsul 


29 În text: e6efaro - „a primit-o”. 
"9 În text: koàvpBhðpg. 

Ciliciei, a făcut-o pe aceasta să îl încoroneze ca împărat pe patrikios- 
ul Leontie, în afara orașului, la [biserica] Sfântului Petru. Stăpâna 
Verina le-a trimis o scrisoare sirienilor antiohieni să îl accepte ca 
împărat pe Leontie. Și a trimis scrisori către toţi conducătorii din 
Răsărit și către cei ai Egiptului și ai Libiei să îl accepte ca împărat pe 
Leontie și să nu se opună. 


Episcopul Alexandriei loan Tabennesiotes: 3 ani. 
Episcopul Antiohiei Kalandion: 4 ani. 
8.2.13.11.6.1.1. 


În acest an au ajuns și au fost citite scrisorile Verinei, al căror 
conţinut [era] acesta: „Verina augusta către conducătorii noștri și 
iubitoarele de Hristos popoare, salutare! Știți că împărăţia este a 
noastră și că, după moartea soțului meu Leon, l-am înălțat ca îm- 
părat pe Traskalissaios, cel numit apoi Zenon, pentru ca supușii să 
se propășească. Dar, văzând acum statul dus înapoi din cauza lăco- 
miei acestuia, am socotit necesar să încoronăm un împărat creștin, 
împodobit cu evlavie și dreptate, pentru a salva lucrurile statului și 
să poarte în liniște războiul. L-am încoronat pe Leontie cel prea- 
evlavios împărat al romanilor, care vă va învrednici pe voi toți cu 


vn 


purtare de grijă”. Iar ei, acceptând, l-au aclamat împărat pe Leontie. 


9.3.14.12.7.2.2. 


În acest an, Illos și Leontie l-au eliberat pe Longinos, fratele lui 
Zenon, și pe mama acestuia din fortăreață. Verina, îmbolnăvindu-se 
acolo, a murit și, după un timp, a fost adusă în Bizanţ de către Areadne. 


Episcopul Romei Felix: 9 ani. 
10.4.1.13.8.3.3. 


În acest an, Leontie a intrat în Antiohia ca împărat, în 27 iunie, 
indictionul al VII-lea, și l-a făcut prefect al pretorienilor pe Lilianos. 
Și, ieșind, s-a războit cu Chalcis, orașul său. 

Zenon l-a trimis pe loan Scitul împotriva lui Illos și Leontie, cu 
multă armată, pe pământ și pe mare. Având loc o luptă crâncenă, 
Illos și Leontie au fost învinși și au fugit în fortăreața lui Papyrios, 
împreună cu magistros-ul Pamprepios, despre care se spunea că 
este mag. Atunci loan l-a prins și l-a ucis și pe Trokundos, fratele lui 

Illos, care plecase să adune barbari. Pe acesta Illos și Leontie l-au 
așteptat [timp] de patru ani, apărându-se fiindcă erau asediați, căci 
fuseseră înșelați de către magistros-ul Pamprepios, magul. De aceea, 
când au aflat de uciderea lui Trokundos, l-au decapitat pe Pam- 
prepios ca înșelător și l-au aruncat de pe ziduri. 

În același an, cei care îl susțineau pe Petru Mongos l-au convins 
pe Zenon cu bani și înșelătorii să îl scoată [din scaun] pe loan 
Tabennesiotes, episcopul Alexandriei, ca fiind hirotonit împotriva 
voinţei acestuia, și Petru Mongos să se întoarcă din nou în Alexan- 
dria din Euchaita. 

Atunci Zenon a făcut un act de unire” și l-a trimis peste tot, fiind 
dictat, după cum spun unii, de către Acachie al Constantinopolului. 

Zenon i-a poruncit lui Petru Mongos, înainte de revenirea în 
Alexandria, să se afle în împărtășire cu Simplicius al Romei și cu 
Acachie - care le-a și scris alexandrinilor să îl primească pe Mongos 
și să renunţe la loan. lar loan, auzind de venirea lui Petru, fiind 
rugat de cler și de popor să nu plece - căci ei erau gata să moară în 
apărarea lui -, s-a gândit cu înţelepciune la cele ce va îndrăzni [să 
facă] Petru și a plecat fără tulburare. 


Anii lumii 5977. De la dumnezeiasca Întrupare: 477 ani. 


Împăratul romanilor Zenon, ani 17.u. Împăratul perșilor Kaba- 
des, ani 1.5. Episcopul Romei Felix, ani 9.2. Episcopul Constanti- 
nopolului Acachie, ani 17.14. Episcopul Ierusalimului Anastasie, ani 
18.9. Episcopul Alexandriei Petru Mongos, ani 6.3. Episcopul 
Antiohiei Kalandion, ani 4.4. 


În acest an s-a răspândit mult vorba între barbari și romani 
despre Teodoric Ualameros, ca unul care era viteaz și prevăzător și 
nu era nici lipsit de învățătură. Căci, fiind odinioară ostatic la 
Bizanţ, a studiat cu cei mai buni dintre dascăli, tatăl lui, Ualameros, 
conducându-i pe goți împreună cu copiii lui Attila în timpul îm- 
părăţiei lui Leon. Pe acesta, chemându-l Zenon din Tracia în Bizanţ, 
l-a făcut consul și conducător al Traciei și l-a trimis împreună cu 


* În text: évwtıkóv; cunoscut ca henotikon-ul lui Zenon. „Actul de unire”, emis la 28 
iulie 482, era adresat „episcopilor, călugărilor și laicilor din Alexandria și Cyrenaica”; v. 
The Chronicle, p. 200. „Actul de unire” a fost abrogat de lustin I în anul 519; v. The 
Oxford Dictionary of Byzantium, vol. 2, p. 913. 

loan Scitul împotriva lui Illos. Teodoric, după ce Illos și Leontie au 
fost izolați în fortăreaţa lui Papyrios, lăsându-l pe loan să îi asedieze 
pe aceștia, a venit la Zenon. 

Venind în Tracia și așezându-și tabăra, a mers împotriva 
Bizanțului. Și fiind reținut doar de mila față de oraș, după cum se 
spune, a revenit în Tracia și, îndemnat de Zenon, a mers în Italia. 

L-a învins pe Odoacru într-o mare bătălie și s-a îmbrăcat la Ra- 
venna în veșmântul de rege; i-a cucerit și pe mulți alți barbari și i-a 
supus încă și pe vandali, nemișcând nici măcar armele împotriva 
lor, deoarece Gizerichos se săvârșise încă înainte de a veni el la 
Roma. Și a luat în stăpânire Roma și întreg Apusul. 


Al XLIII-lea episcop al Antiohiei, Petru Knapheus, 
a doua oară: 3 ani. 
12.6.3.15.10.2.1. 


În acest an, episcopii din Răsărit i-au scris mustrări lui Acachie, 
pentru că îl primise la împărtășire pe Mongos. lar el, neținând 
seama, i-a obligat fără rușine pe toţi aceștia să se împărtășească cu 
Mongos. Cei din cetatea împărătească și din Răsărit s-au rugat de 
Felix, [care era] episcop al Romei după moartea lui Simplicius, ară- 
tând că Acachie este cauza relelor. Felix a făcut un sinod în biserica 
Corifeului Apostol Petru și a trimis doi episcopi și un ekdikos*™* la 
Constantinopol, scriindu-i lui Zenon și lui Acachie să îl înlăture din 
Alexandria pe Petru Mongos. 


13.7.4.16.11.3.2. 


În acest an, cei trimiși de la Roma au fost reținuți la Abydos, la 
iniţiativa lui Zenon și Acachie; le-au fost luate scrisorile și au fost 
puși sub pază. Zenon a ameninţat că îi va omori dacă nu se vor 
împărtăși cu Acachie și cu Petru Mongos. 


Anii lumii 5980. De la dumnezeiasca Întrupare: 480 ani. 


Împăratul romanilor Zenon, ani 17.14. Împăratul perșilor Kaba- 
des, ani 11.8. Episcopul Romei Felix, ani 9.5. Episcopul Constanti- 


= Termenul de ekdikos desemna un membru al unui for judecătoresc bisericesc; v. The 
Oxford Dictionary of Byzantium, vol. 3, pp. 1742-1743. 

nopolului Acachie, ani 17.17. Episcopul lerusalimului Anastasie, ani 
18.12. Episcopul Alexandriei Petru Mongos, ani 6.4. Al XLIII-lea 
episcop al Antiohiei, Petru, ani 3.3. 


În acest an, Illos și Leontie, adăpostiți după multe războaie în 
fortăreaţa lui Papyrios, au fost prinși prin trădarea fratelui soţiei lui 
Trokundos, trimis prin vicleșug de către Zenon. Le-a fost tăiat 
capul, iar capetele le-au fost trimise lui Zenon și au fost înfipte în 
pari în hipodrom; de acolo au fost duse în Sykai pentru triumf. 

Zenon, la sfatul lui Acachie, i-a silit pe episcopii din Răsărit să 
semneze actul de unire și să se împărtășească cu Petru Mongos. lar 
pe apocrisiarhii”* lui Felix al Romei i-a convins să se împărtășească 
cu Acachie, împotriva a ceea ce li se încredințase, manipulându-i și 
atrăgându-i cu bani; [aceasta] deși ortodocșii au protestat de trei ori 
la ei: mai întâi au trecut o funie printr-un cârlig și l-au atârnat de el 
în public pe unul dintre aceștia, a doua oară au pus [în el] Biblia, iar 
a treia oară au așezat un coș cu legume. lar Felix, aflând cele 
făptuite de către apocrisiarhii lui, i-a caterisit pe aceștia, scriindu-i 
caterisire și lui Acachie. Cel care o aducea, scăpând de cei din 
Abydos, s-a dus la mănăstirea lui Dion. lar monahii din [mănăs- 
tirea] lui Dion i-au dat epistola lui Acachie duminica în altar“*. Cei 
din jurul lui Acachie i-au ucis pe unii dintre monahii care aduseseră 
[scrisoarea], iar pe alţii, pedepsindu-i, i-au întemnițat. Dar Acachie 
nu își făcea probleme în legătură cu caterisirea și a scos numele lui 
Felix din diptice. 


Episcopul Constantinopolului Fravitas: 3 luni. 
15.9.6.1.13.5.[3]. 


În acest an, Kalandion, episcopul Antiohiei, a adus trupul lui 
Eustatie cel Mare de la Filipi, unde sfântul a adormit [în timp ce era] 
exilat, și orașul antiohienilor l-a întâmpinat cu mare cinste de la 
zece mile. lar cei care se despărțiseră de Biserică pentru [acest] sfânt 
s-au unit după 100 de ani de la moartea sa. 

Săvârșindu-se Acachie, Fravitas, care a deţinut trei luni epis- 
copia, i-a scris lui Felix că se împărtășește cu el, și nu se împărtă- 


“3 Termenul îi desemna pe ambasadorii trimiși la împărat sau la patriarhi. Aceştia de- 
vin permanenți după sinodul de la Calcedon. V. L. BREHIER, Les institutions de l’ Empire 
Byzantin, p. 365. 

“4 În text: eic tò ieparetov. 

șește cu Petru Mongos. lar lui Petru Mongos i-a scris că se împăr- 
tășește cu el, iar pe Felix al Romei îl respinge. Felix a primit copii 
după scrisorile cele trimise către Mongos, care fuseseră descoperite 
de ortodocși, și, ajungând apocrisiarhii lui Fravitas cu sinodicoanele, 
i-a alungat cu necinste. 

Săvârșindu-se Fravitas, a luat episcopia Constantinopolului 
Eufimie, preot și îngrijitor al săracilor din Neapolis, și [acesta] a 
șters îndată cu propriile mâini numele lui Mongos din diptice. Și 
astfel a stat pe tron și l-a inclus pe cel al lui Felix al Romei. 


Anii lumii 5982. De la dumnezeiasca Întrupare: 482 ani. 


Împăratul romanilor Zenon, ani 17.16. Împăratul perșilor Kaba- 
des, ani 11.10. Episcopul Romei Felix, ani 9.7. Episcopul Constanti- 
nopolului Eufimie, ani 7.1. Episcopul Ierusalimului Anastasie, ani 
18.14. Episcopul Alexandriei Petru Mongos, ani 6.6. Episcopul 
Antiohiei Paladie, ani 10.1. 


În acest an, Petru Mongos a murit în Alexandria și a fost hiro- 
tonit în locul său Atanasie, cel numit Kelites. 

Împăratul Zenon, scăpând de tirani, l-a scos din Biserica antio- 
hienilor pe Kalandion, l-a exilat în Oază și l-a așezat pe Petru 
Knapheus. A poruncit să fie alungaţi din bisericile lor Nestor al Tar- 
sului, Cyrus al Hierapolisului, loan din Kyrestai, Romanos al Cal- 
cedonului”5, Eusebiu al Samosatelor, Iulian al Mopsuestiei, Pavel al 
Constantinei, Manos al Himeriei și Andrei al Teodosiopolisului, sub 
pretextul că au fost favorabili tiranilor, iar în realitate pentru că nu 
au acceptat actul de unire al lui Zenon. 

Petru Knapheus, intrând în Antiohia, a săvârșit multe rele, 
anatemizări ale sinodului, alungări de episcopi nevinovaţi, numiri în 
loc și hirotonii nelegiuite și [altele] de felul acestora. Mai întâi a 
făcut adaosul la Trisaghion: „Hristoase Împărate, Cel Care ai fost 
răstignit pentru noi”. Petru, venind din nou, a tăiat [partea]: „Hris- 
toase Împărate”. 

Xenaias, robul satanei, învăţa să nu fie primită icoana Domnului 
și [cele] ale sfinţilor. Căci era persan de neam, iar ca soartă [era] rob. 
Fugind de la stăpânul său în timpul lui Kalandion, a răsculat satele 


“5 Al orașului Chalcis; v. The Chronicle, p. 207. 

din jurul Antiohiei în legătură cu credința, fiind nebotezat și nu- 
mindu-se pe sine cleric. Pe acesta Kalandion l-a gonit, iar Petru 
Knapheus, hirotonindu-l episcop al Hierapolisului, i-a schimbat nu- 
mele în Philoxenos. Aflând după aceea că este nebotezat, a spus că îi 
ajunge acestuia hirotonia în loc de botez. 

Eufimie cel foarte ortodox l-a alungat din biserică pe silen- 
ţiarul* Anastasie, care a domnit în chip rău după aceea, ca fiind 
eretic și cugetând la fel cu Eutihie. Văzându-l pe acesta că agită 
mulțimile, i-a răsturnat tronul cel din biserică, amenințându-l că, 
dacă nu se va opri, îi va tunde părul și îl va purta în triumf înaintea 
poporului; l-a acuzat și înaintea lui Zenon și a primit și autoritate 
împotriva lui. 

Zenon l-a întrebat pe înțeleptul comite Maurianos, căci știa 
unele secrete și i le spunea acestuia înainte: „Cine va fi împărat după 
mine?” Jar el i-a spus: „Și pe înălțimea ta și pe soţia ta vă va urma 
cineva dintre silenţiari”. 

Zenon l-a arestat pe patrikios-ul Pelagius, cel dintre silenţiari, 
care era un bărbat înţelept, evlavios, inteligent și virtuos. Acestuia i-a 
confiscat [averea] în mod nedrept, l-a pus în închisoare și a po- 
runcit excubiților”” care îl păzeau să îl ucidă. Când a auzit eparhul 
Arcadius de moartea lui Pelagius, l-a vorbit de rău pe împărat, care 
a poruncit ca acesta să fie omorât când va intra în palat. Eparhul, 
aflând aceasta, s-a refugiat în biserică și a fost salvat de o moarte 
amară. lar casa i-au confiscat-o. 


Anii lumii 5983. De la dumnezeiasca Întrupare: 483 ani. 


Împăratul romanilor Zenon, ani 17.17. Împăratul perșilor Kaba- 
des, ani u.u. Episcopul Romei Felix, ani 9.8. Episcopul Constanti- 
nopolului Eufimie, ani 7.2. Episcopul Ierusalimului Anastasie, ani 


26 Termenul de „silenţiar” desemna un dregător care avea atribuţia de a asigura liniștea 
în palat. În timp, atribuţiile sale au variat. V. The Oxford Dictionary of Byzantium, vol. 
3, p. 1896. 

7 Excubiţii (din latinescul excubitores) erau un corp de gardă al palatului recrutat 
dintre isaurieni, înfiinţat de către Leon l pe la 468. În număr de 300, aceștia erau 
comandaţi de un comite, care era un demnitar important la palat; v. L. BREHIER, Les 
institutions de l Empire Byzantin, p. 273; H. MIHĂESCU, La Romanite ..., pp. 394-395. 
Despre comandantul acestora, „domestikos-ul excubiţilor”, v. The Oxford Dictionary of 
Byzantium, vol. l, pp. 646-647. 


154 SF. TEOFAN MĂRTURISITORUL 


18.15. Episcopul Alexandriei Atanasie, ani 7.1. Episcopul Antiohiei 
Paladie, ani 10.2. 


În acest an, Felix a primit sinodicoanele lui Eufimie și i s-a 
alăturat acestuia ca ortodox, dar nu l-a acceptat pe el ca episcop, 
pentru că nu scosese numele lui Acachie și al lui Fravitas, [cel] de 
după el, din diptice. 

În același an a murit și Petru Knapheus și a fost numit episcop 
Paladie, preot al bisericii din Seleucia, al Sfintei Întâi Muceniţe Te- 
cla. La alegerea lui Paladie au fost candidaţi și loan cel al lui Cons- 
tantin și Anastasie silențiarul, care a domnit în chip rău după aceea. 

Zenon, îngâmfat de uciderea tiranilor, s-a îndreptat spre con- 
fiscări și omoruri nedrepte, găsindu-le pricină tuturor oamenilor, fie 
că se aliaseră cu aceia, fie că îi sfătuiseră să atace. l-a omorât fără 
motiv și pe Kottais, cel care a fost împreună cu loan Scitul la asediul 
lui Illos și Leontie, și pe patrikios-ul Pelagius, cel strălucit și de 
seamă în epos-urile poeziei, pentru că era înţelept și drept. 

Atunci a murit Zenon, fiind cuprins de epilepsie și având în gură 
neîncetat numele lui Pelagius cel omorât de el pe nedrept. Neavând 
niciun copil, [a lăsat] un frate, pe Longinos, care a fost de două ori 
consul și conducător al întregii adunări a senatului, fiind el lipsit de 
minte, greoi și desfrânat. Acesta, având mulţi isaurieni în Bizanţ și 
pe Longinos, care era magistros și prieten al lui, și punându-și 
nădejdea în ei, credea că va avea împărăţia fără osteneală. 

Cum Areadne, adunarea senatului și toată armata îl procla- 
maseră împărat pe silenţiarul Anastasie, Longinos a dat greș în 
speranţa sa. 

Devenind deci împărat, lui Anastasie i s-a cerut de către pa- 
triarhul Eufimie o mărturisire scrisă că nu va schimba ceva din cele 
ale Bisericii și ale credinţei, numindu-l pe el ca nevrednic de creștini 
și de împărăție. Fiind forțat de împărăteasa Areadne și de senat, au 
obţinut de la el [actul] scris de mâna lui că acceptă ca definiţie a 
credinței dogmele Sinodului de la Calcedon. Și astfel, fiind înco- 
ronat [de Eufimie], a luat-o în căsătorie pe Areadne, nemaiavând 
înainte o soție. 

Maniheenii și arienii se bucurau în timpul lui Anastasie: 
maniheenii, pentru că mama împăratului era zeloasă și apropiată 
lor, iar arienii, deoarece Klearchos, unchiul său, fratele mamei sale 
celei rău-cugetătoare, era de aceeași credinţă cu ei. 

Acest an - în care a murit Zenon și a devenit împărat Anastasie 
- [era] de la Adam după romani 5999, iar după numărătoarea cea 
exactă și adevărată a alexandrinilor, 5983, de la domnia lui Dio- 
clețian, 207, iar de la dumnezeiasca Întrupare, 483, indictionul al 
XIV-lea. Anastasie a fost încoronat în cel mai sus-amintit al XIV-lea 
indiction, în 14 aprilie, fiind Joia Mare a Paștilor, în kathisma hipo- 
dromului. 


Anii lumii 5984. De la dumnezeiasca Întrupare: 484 ani. 


Împăratul romanilor Anastasie, ani 27.1. Împăratul perșilor Za- 
masphos, copilul lui Perozes, ani 4.1. Episcopul Romei Felix, ani 9.9. 
Episcopul Constantinopolului Eufimie, ani 7.3. Episcopul Ierusa- 
limului Anastasie, ani 18.16. Episcopul Alexandriei Atanasie, ani 7.2. 
Episcopul Antiohiei Paladie, ani 10.3. 


În acest an, fiind împărat Anastasie Dorachitianos25 Dikoros, 
Longinos, fratele lui Zenon, s-a revoltat împotriva lui. [Anastasie], 
prinzându-l, l-a exilat în Egipt, în Alexandria, și a poruncit să fie 
hirotonit preot. Și, după ce a mai trăit șapte ani în Alexandria, s-a 
săvârșit. 

Având împăratul o bănuială și în legătură cu magistros-ul 
Longinos și cu isaurienii care trăiau în oraș, l-a demis pe Longinos 
din funcția de magistros. 

[Neagreând””] ca Petru Knapheus să se întoarcă în Antiohia din 
exil, împăratul l-a rechemat pe acesta din exil, dar nu a acceptat [ca 
el] să vină în Antiohia. Și a făcut ca în Antiohia să fie hirotonit Paladie. 

Eufimie al Constantinopolului, reunindu-i pe episcopii care se 
aflau în oraș, a aprobat Sfântul Sinod cel din Calcedon. 

loan Tabennesiotes, aflându-se la Roma, a auzit că Anastasie a 
ajuns împărat și a venit în Bizanţ, sperând [să obțină] de la acesta 
recompense bune pentru îngrijirea pe care i-o acordase în Alexan- 
dria, când l-a primit pe acesta gol după un naufragiu și l-a ajutat în 
așa fel încât l-a făcut să nu simtă dezastrul. Anastasie, auzind că a 
venit, a poruncit cu multă lipsă de recunoștință ca acesta să fie 
exilat, neprimindu-l deloc. Iar loan, aflând înainte aceasta, s-a salvat 
plecând la Roma. 


“5 Dorachitianos indica originea din Dorachion (Dyrrachium), astăzi Durrës, în Albania. 
"9 În text: Svownowvroc, care poate fi tradus și ca „fiind rușinat”. 

Episcopul Romei Ghelasie: 5 ani. 
2.2.1.4.17.3-4- 


În acest an, împăratul Anastasie i-a alungat pe isaurienii din 
Constantinopol din cauza multor lucruri nelalocul lor [pe care le 
făcuseră]. Aceștia, plecând, au pus la cale uzurparea. Longinos, care 
fusese magistros, adunându-i pe aceștia, precum și altă armată de 
barbari și de tâlhari, până la 15 miriade, s-a dus în ţara isaurienilor, 
bazându-se pe mulțimea de arme și de bani pe care Zenon o așezase 
în Isauria. lar împăratul a încuviințat plecarea [acestuia], deși 
bănuia atacul. 

[Longinos] s-a răsculat îndată și a înaintat în Frigia și la Ko- 
tyaion, jefuind multe orașe, doar că nu conducea el armata. Căci 
erau Ninilingis, conducătorul Isauriei numit de Zenon, un bărbat 
foarte îndrăzneț, Athenodoros, un om foarte simplu, unul dintre 
senatori, și Konon, episcop de Apameia, care, fiind preot, și-a pă- 
răsit tronul și devenit ostaș și general. 

Acestora Anastasie le-a așezat împotrivă o armată romană ai 
cărei conducători erau loan Scitul, cel care învinsese răscoala lui 
Illos și Leontie, și loan, cel numit Kyrtos, amândoi conducători ai 
armatei din Tracia, și Diogenes - aceștia se întâmpla să fie comiţi ai 
scholelor** - și alți câțiva bărbaţi vrednici de laudă. 

Având loc o luptă în apropiere de Kotyaion, generalul Nini- 
lingis a fost ucis și [armata] isauriană a fost nimicită în cea mai mare 
parte, puţini scăpând cu greu în părţile lor. Dacă romanii nu și-ar fi 
petrecut vremea cu prăzile, ar fi biruit cu totul în război; însă, cum 
ei au greșit în aceste [fapte], isaurienii au pus stăpânire pe o cetate 
la marginile Taurosului și au ajuns în al treilea an cu războiul, 
fortificând locul cu orășelele și cetățile de dincolo de Tauros. 


3.3.2.5.18.4-5. 


În acest an, Claudiopolis, care se află în câmpia dintre cei doi 
[munți] Tauros, fiind luat de către Diogenes, isaurienii nu au su- 
portat [aceasta și] au coborât din Tauros și l-au asediat mult timp pe 
Diogenes, încât armata lui a fost în primejdie să fie distrusă de 


*: Scholele (din latinescul scholae palatinae) erau detașamente ale gărzii palatului; v. 
L. BREHIER, Les institutions de l Empire Byzantin, p. 272, și The Oxford Dictionary of 
Byzantium, vol. 3, pp. 1851-1852. Comiţii scholelor erau comandanții acestor detașamente. 

foamete. Numai că loan Kyrtos, trecând defileurile din Tauros, i-a 
prins pe cei care păzeau, atacându-i prin surprindere, a distrus 
armata asediatorilor, ieșind împotriva [acestora] și Diogenes. Atunci 
episcopul Konon, fiind rănit, s-a săvârșit după puțin timp, iar aceasta a 
devenit cea de-a doua și cea mai mare victorie a romanilor. 

În același an, Zamasphes*”, fiul împăratului perșilor Perozes, 
alungându-l pe Kabades, a condus împărăţia perșilor 4 ani din 
timpul domniei aceluia. 


Episcopul Ierusalimului Martyrios: 8 ani. 
4.4.3.6.1.5.6. 


În acest an, un anume Longinos, cel numit Selinuntios, care 
locuia în Antiohia Isauriei, ce se afla pe un munte înalt spre marea 
cea din sud a ţării, le-a adus isaurienilor multe corăbii de transport, 
cumpărând de peste tot alimentele. Magistros-ul Longinos și Athe- 
nodoros trăiau în acele locuri greu accesibile. 

Împăratul, fiind ostenit”” din cauză că războiul se prelungea, i-a 
destăinuit episcopului Eufimie că dorea pacea și a poruncit să se 
adune episcopii care locuiau în oraș, chipurile să îi roage în legătură 
cu isaurienii. Eufimie a dezvăluit taina patrikios-ului loan, socrul lui 
Athenodoros, conducătorul răsculaților. lar acesta, alergând, l-a 
anunţat pe împărat, [lucru] care a provocat o dușmănie neîndu- 
plecată a împăratului Anastasie împotriva lui Eufimie. De aceea i-a 
atribuit lui Eufimie și uneltirile isaurienilor. 

Unii, uneltind împotriva lui Eufimie, i-au sugerat cuiva să îl 
lovească pe acesta în cap cu o sabie în fața Martyrionului. lar Pavel, 
ekdikos-ul bisericii, fiind mai înalt ca ceilalţi, a primit lovitura în cap 
și s-a aflat în primejdie. lar pe uneltitor l-a ucis cu așa-numita 
sira. La adunarea de pe munte au făcut din nou o ambuscadă 
pentru a-l omorî pe Eufimie, care s-a salvat fugind în veșmânt de 
om simplu. lar împăratul Anastasie și-a luat [înapoi] cu forța măr- 
turisirea de la Eufimie. 


* Mai sus, Zamasphos. 

222 În text: ànokapóv. 

*3 În text: oeipg. Sensul termenului poate fi de „sabie” sau de uoxA6c (piesă folosită la 
închiderea ușii); v. The Chronicle, p. 214. 

Anii lumii 5988. De la dumnezeiasca Întrupare: 488 ani. 


Împăratul romanilor Anastasie, ani 27.5. Împăratul perșilor Ka- 
bades, ani 30.1. Episcopul Romei Ghelasie, ani 5.4. Episcopul 
Constantinopolului Eufimie, ani 7.7. Episcopul Ierusalimului Marty- 
rios, ani 8.1. Episcopul Alexandriei Atanasie, ani 7.6. Episcopul 
Antiohiei Paladie, ani 10.7. 


În acest an, loan Scitul, asediindu-i, i-a prins pe Longinos, care 
fusese magistros, pe Longinos Selinuntios, pe Athenodoros și pe 
ceilalți tirani. Tăindu-le capetele, le-a trimis la Bizanţ împăratului 
Anastasie. lar Anastasie, făcând o cursă în hipodrom, a purtat în 
triumf capetele tiranilor și pe prizonierii isaurieni care i-au fost tri- 
miși. Atârnându-le în pari în Sykai, le-a arătat tuturor, iar mulțimea 
isaurienilor a strămutat-o în Tracia. Pe loan Scitul și pe celălalt 
Ioan, Kyrtos, i-a cinstit dăruindu-le consulate și mari onoruri. lar 
episcopului Eufimie i-a spus prin magistros-ul Eusebiu: „Rugă- 
ciunile tale, mărite, i-au murdărit pe prietenii tăi”. 

Adunându-i împăratul pe episcopii care locuiau în oraș, a adus 
acuzaţii împotriva lui Eufimie. Și aceștia, făcând o favoare împăra- 
tului, au votat oprirea împărtășirii și caterisirea acestuia. 

Împăratul l-a ridicat ca episcop al Constantinopolului pe Mace- 
donie, care era pe atunci skeuophylax al aceleiași biserici. Însă 
poporul s-a răsculat în favoarea lui Eufimie. Și au năvălit în hipo- 
drom făcând litanii, dar nu au putut să obțină nimic, împăratul 
grăbindu-se să învingă în chip rău. lar Macedonie, rău convins de 
către Anastasie, a semnat actul de unire al lui Zenon. 


Episcopul Constantinopolului Macedonie: 16 ani. 
6.2.5.1.2.7.8. 


În acest an, Anastasie l-a trimis pe Eufimie în exil la Euchaita. 
lar el a cerut să i se promită prin Macedonie că nu se va unelti 
împotriva sa în timp ce va pleca. Fiindu-i permis lui Macedonie să 
promită, a intrat în baptisteriu la Eufimie, scoțându-și omoforul, i l-a 
încredinţat diaconului; și astfel cu simplitate a intrat la Eufimie. Și, 
împrumutând bani, i-a dat lui Eufimie, astfel că a fost lăudat de 

mulți pentru cele două motive*“*. Căci era ascetic și sfânt, fiind 
crescut de către Ghenadie, căruia îi era și nepot. 

În același an, murind Atanasie, episcopul Alexandriei, a fost 
hirotonit în locul lui loan Monazon*5, preot și iconom, cel numit 
Hemula. 


Episcopul Romei Anastasie: 2 ani. 
Episcopul Alexandriei loan: 9 ani. 


'7.3.1.2.3.1.9. 
„226 


În acest an a avut loc o expediție a așa-numiţilor arabi skeniți 
în Euphratesia. Și într-un sat numit Bithrapsa, din Siria cea dintâi”, 
Eugenius, generalul celor care erau acolo așezați împotriva acestora, 
un bărbat însemnat în vorbă și faptă, a învins în luptă. Iar cei învinși 
erau supuși ai perșilor, din tribul căpeteniei Naamanos. 

Atunci Romanos, conducătorul forţelor din Palestina, un bărbat 
nemaivăzut, prin uneltiri și stratageme l-a prins în luptă pe Ogaros, 
fiul lui Arethas, cel numit al Thalabanei, împreună cu o mulțime 
mare de prizonieri. Înaintea acelei lupte, Romanos s-a războit și l-a 
pus pe fugă pe un alt skenit, pe nume Gabalas, care făcea incursiuni 
în Palestina înainte de venirea acestuia. 

Atunci Romanos a eliberat prin lupte grele și insula lotabe, 
aflată în golful Mării Roșii, care fusese supusă și plătea nu puține 
impozite împăratului romanilor, dar fusese ocupată între timp de 
către arabii skeniți. Și le-a permis din nou negustorilor romani să 
locuiască după propriile legi pe insulă și să transmită încărcăturile 
cele de la inzi și să aducă impozitul cel rânduit împăratului. 


8.4.2.3.4.2.10. 


În acest an, Macedonie, la sfatul împăratului, s-a grăbit să 
unească mănăstirile din orașul împărătesc, care se separaseră din 
cauza actului de unire al lui Zenon. Neputând să facă aceasta, l-a 
sfătuit pe împărat să adune episcopii care locuiau în oraș și să în- 
tărească în scris dogmele cele bine stabilite la Calcedon, lucru care 
s-a și înfăptuit printr-un act scris. 


224 În text: kata TOWG Svo TpONOVG - „în cele două feluri”. 

“5 Monahul. 

226 În text: ExnvIrOV - „care trăiesc în corturi”. 

*7 În text: xwpio npóto tç Zupiac, care s-ar putea traduce și „cel dintâi sat din Siria”. 

Și îndemna mănăstirile la unire, mai ales mănăstirea lui Dion, 
cea a lui Basianos, cea a akimiţilor și cea a Matronei, care se sepa- 
raseră și mai mult de cei care acceptaseră actul de unire al lui Zenon 
și au răbdat bucuroși exilurile. Opunându-se deci aceștia, Mace- 
donie s-a hotărât să îi lase în voia lor, [mai degrabă] decât să 
pornească o prigoană împotriva lor. 

Cuvioasa Matrona, care încă trăia și nu se împărtășea, împreună 
cu ascetele care erau cu ea, din cauza actului de unire al lui Zenon, a 
făcut multe lucruri mai presus de înţelegere, fiind forțată de către 
Chrysaorios, diacon al bisericii. Și o alta, numită Sofia, distinsă între 
monahii, a arătat o mare răbdare, pătimind multe. 

Teodoric Africanul?%, având un diacon ortodox foarte iubit de el 
care a trecut la arianism pentru a-i face o favoare lui Teodoric, care 
era arian, l-a decapitat pe acesta cu sabia, spunând: „Dacă nu ai 
păzit credința față de Dumnezeu, nici față de mine nu o vei păzi”. 

Săvârșindu-se Paladie, episcopul Antiohiei, împăratul l-a ales pe 
Flavian, preot și apocrisiarh al bisericii antiohienilor. Se spune că 
Flavian se opunea dogmelor de la Calcedon. 

Un anume Olympios, arian, spălându-se în baia Eleniana, spu- 
nând blasfemii în chip îngrozitor, a murit într-un mod jalnic în 
bazin”*. Acest [lucru] a fost pictat într-un tablou. lar un anume 
Eutychianos, cel dintâi dintre diaitarioi”*, fiind convins de către 
arieni cu daruri, a dat jos tabloul cu Olympios care era expus. Și 
trupul i s-a uscat îngrozitor din acea zi și a murit. 


Anii lumii 5992. De la dumnezeiasca Întrupare: 492 ani. 


Împăratul romanilor Anastasie, ani 27.9. Împăratul perșilor 
Kabades, ani 30.5. Episcopul Romei Anastasie, ani 4.3. Episcopul 
Constantinopolului Macedonie, ani 6.4. Episcopul Ierusalimului 
Martyrios, ani 8.5. Episcopul Alexandriei loan, ani 9.3. Episcopul 
Antiohiei Flavian, ani 13.1. 


In acest an, Festus, un senator din Roma, trimis la Anastasie 
pentru unele necesități politice, a cerut ca pomenirea Sfinţilor 


28 Singura sursă care îl menţionează pe Teodoric ca „african”. 

"9 În text: vepopópo. 

*% Diaitarioi erau dregători care se ocupau de diferitele încăperi din palatul imperial. 
Se aflau în subordinea demnitarului numit papias; v. R. GUILLAND, Recherches sur les 
institutions byzantines, vol. |, p. 252. 

Apostoli Petru și Pavel să se săvârșească într-un mod mai solemn, 
[fapt] care se întâmplă până astăzi. Macedonie, dorind să trimită 
prin Festus sinodicoane către Anastasie, episcopul Romei, a fost 
împiedicat de împărat. 


10.6.4.5.6.4.2. 


În acest an, Festus, mergând la Roma, s-a înțeles cu împăratul 
Anastasie să îl convingă pe papa Anastasie să accepte actul de unire 
al lui Zenon, dar nu l-a mai găsit pe acesta în viaţă. 

Mulţi dintre [romani] fiind corupți cu bani, a fost ales ca 
episcop, împotriva obiceiului romanilor, un anume Lavrentie, care a 
și fost hirotonit de către o parte [dintre episcopi]. lar cei mai orto- 
docși, separându-se, l-au hirotonit pe Symmachus, care era unul 
dintre diaconi. De aici deci au avut loc multe neorânduieli, ucideri 
și jafuri, timp de trei ani, până când Teodoric Africanul, care stă- 
pânea pe atunci Roma, deși era arian, a convocat un sinod local, 
care l-a aprobat pe Symmachus ca episcop al Romei, iar lui Lavren- 
tie i-a poruncit să fie episcop al orașului Nokereia””. Acesta, ne- 
având liniște, ci pornind revolte împotriva lui Symmachus, a fost 
caterisit și trimis în exil. Și astfel a fost liniștită răscoala. 

În același an, Anastasie a înlăturat [impozitul] chrysargyron”* și 
vânătorile [în arenă]'* și a făcut gratuite magistraturile, care [înain- 
te] erau de vânzare. 


Episcopul Romei Symmachus: 12 ani. 
11.7.1.6.7.5-3. 


În acest an a avut loc iarăși o incursiune saracină în Fenicia, 
Siria și Palestina. 

După moartea lui Ogaros, incursiunile în [aceste] locuri au 
fost făcute ca o furtună de către Badicharimos, fratele acestuia, și 
mai rapid decât le făcea [înainte], întorcându-se înapoi cu prada, 
încât nici Romanos, care îi urmărea pe dușmani, nu [a putut] să îi 
ajungă. 


33 Nuceria. 

* Chrysargyron-ul era un impozit perceput în aur și argint, colectat o dată la 5 ani și 
ulterior la 4 ani. A fost abrogat de împăratul Anastasie în anul 498. V. The Oxford 
Dictionary of Byzantium, vol. 1, p. 450. 

33 În text: kuvýyia. 

In același an, așa-numiții bulgari au făcut o incursiune în 
Illyricum și în Tracia; și s-au întors înainte de a se afla de ei. 


Al Ll-lea episcop al Ierusalimului, Salustios: 8 ani. 
12.8.2.7.1.6.4. 


În acest an, Anastasie a încheiat un tratat [de pace] cu Arethas, 
tatăl lui Badicharimos și Ogaros, cel numit al Thalabanei, și, prin 
urmare, Palestina întreagă, Arabia și Fenicia se bucurau de multă 
liniște și pace. 

În Neocezareea, urmând să aibă loc un cutremur, un soldat, în 
timp ce mergea pe drum, a văzut în aceasta ca doi soldaţi și în urma 
lor un altul, strigând: „Păziţi casa în care se află racla lui Grigorie”. 
Și, având loc cutremurul, a căzut cea mai mare parte a orașului, în 
afară de [biserica] Sfântului Grigorie, făcătorul de minuni. 


Anii lumii 5996. De la dumnezeiasca Întrupare: 496 ani. 


Împăratul romanilor Anastasie, ani 27.13. Împăratul perșilor 
Kabades ani, 30.9. Episcopul Romei Symmachus, ani 12.3. Episcopul 
Constantinopolului Macedonie, ani 16.8. Episcopul Ierusalimului 
Salustios, ani 8.2. Episcopul Alexandriei loan, ani 9.7. Episcopul 
Antiohiei Flavian, ani 13.5. 


În acest an, Kabades, împăratul perșilor, a cerut bani de la 
Anastasie. lar Anastasie i-a spus că, dacă dorește să împrumute, să 
facă o mărturie scrisă, iar în alt fel nu îi va da. Din această cauză, 
[Kabades], încălcând pacea făcută înainte cu Teodosie cel Tânăr, a 
venit mai întâi cu mulțime multă de perși și străini împotriva Ar- 
meniei și a luat Teodosiopolis, orașul fiind trădat de Constantin, un 
bărbat [care era] senator și conducător al tagmelor de iliri. 

Apoi, venind [Kabades] în Mesopotamia, a asediat Amida, nea- 
flându-se în acele locuri vreo armată romană importantă. [Acolo 
era] doar Alypios, un bărbat lăudat peste tot și iubitor al filosofiei, 
care se îngrijea foarte mult de eventuala pază a orașelor și de re- 
zervele de hrană, având puțin ajutor. lar acesta locuia în Constan- 
tina, care se afla la distanță de 507 stadii spre apus de Nisibis, tot 
atâtea [la câte se afla] și Amida spre nord. 

Trecând un anume timp și având loc câteva încleștări mai mici 
între perși și romani, în care romanii au fost când mai slabi, când au 

biruit neamurile în diverse locuri, în cele din urmă Amida a fost 
dată prin trădare perșilor. Fiind asediată de către barbari timp de 
trei luni, a fost trădată noaptea dintr-unul din turnuri de către 
monahii care păzeau. Folosind scări, dușmanii au ajuns astfel în 
oraș și l-au jefuit în întregime, l-au golit și au luat multă bogăţie. lar 
a treia zi de la trădare, împăratul Kuades"* a intrat în el pe elefant 
și, luând multă bogăţie, l-a lăsat ca paznic al orașului pe Glones. lar 
Kuades s-a reîntors în orașul Nisibis, forțele persane stând între 
Amida și Constantia. 


14.10.4.9.3.8.6. 


În acest an, [împotriva perșilor], a fost trimisă de către împă- 
ratul Anastasie o armată formată din goți, bessi și alte neamuri 
tracice“, fiind general al Răsăritului și conducător al acesteia 
Areobindos%, copilul lui Dagalaiphos, care era consul ordinarius27, 
în fruntea unor mari forțe. Acestuia i-a fost bunic dinspre tată Areo- 
bindos, care în timpul lui Teodosie cel Tânăr a avut parte de iz- 
bândă împotriva perșilor. Areobindos i-a fost născut lui Dagalaiphos 
de Godisthea, fiica lui Ardaburios, copilul lui Aspar, pe care l-am 
amintit mai înainte. 

Au fost trimiși împreună cu Areobindos și alți mulți generali, 
dintre care cei mai străluciți erau Patrikios, și Hypatios - fiul lui 
Sekundinos și al surorii împăratului Anastasie —, și Pharismanes - 
tatăl lui Zunas, laz? de neam -, și Romanos - cel menţionat mai 
înainte, care s-a adăugat armatei din Euphratesia -, și Iustin - cel 
care a domnit după aceea -, și Zemarchos și alți câțiva. [lar] armata 
s-a adunat în Edesa, un oraș din Osroene, și în Samosata, un oraș 
din Euphratesia. 

Cei din jurul lui Hypatios și Patrikios s-au preocupat să elibe- 
reze Amida de garnizoana persană, iar Areobindos, împreună cu 


*34 Kuades este tot Kabades, în text apărând ambele forme. 

35 Prokopios din Cezareea îl menționează în acest context pe generalul got Bessas; v. 
The Chronicle, p. 226. Bessii erau tot o populaţie tracică. 

236 Areobindos făcea parte dintr-o familie gotică care dăduse imperiului mai mulți 
consuli. Se păstrează dipticul său consular din anul 506; v. The Chronicle, p. 226. 

37 Un consul ordinarius era o persoană care deținuse efectiv consulatul și nu avusese 
doar rangul onorific de consul; v. R. GUiLLAND, Recherches sur les institutions 
byzantines, vol. Il, pp. 44-46. 

*% Lazii locuiau pe țărmul de est al Mării Negre și unii dintre ei erau creștini încă din 
secolul al IV-lea; v. The Chronicle, p. 258. 

Romanos și cu Asuades, căpetenia tribală, și cu alți câţiva, și-a 
rânduit tabăra împotriva lui Kuades însuși, care se afla pe atunci la 
Nisibis. [Areobindos] a purtat cu perșii diferite lupte și l-a alungat 
pe Kuades din Nisibis, forțându-l să meargă înăuntrul țării [sale] 
cale de mai multe zile**. A fost ucis și un general foarte mare dintre 
perși într-o încleștare, a cărui sabie și brățară i-au fost aduse lui 
Areobindos de către scitul care îl ucisese pe acela și, părând ca cel 
mai vrednic de remarcat simbol al victoriei, i-au fost trimise 
împăratului. 

Pentru că armata persană fusese astfel împuţinată de către 
generalii romani, Kuades, pregătindu-se, a trimis mulțime de trupe 
împotriva romanilor, încât Areobindos i-a îndemnat și pe cei care se 
aflau în jurul lui Hypatios și Patrikios să vină din regiunea [orașului] 
Amida să îl sprijine. Aceia, din invidie, renunțând [să vină], Areo- 
bindos a vrut să se retragă și să meargă în Bizanţ, dacă nu l-ar fi 
reținut cu greu în [acele] locuri Appion Egipteanul, care era atunci 
comandant adjunct al armatei și mai mare peste provizii și peste 
supravegherea tuturor. 

Cum generalii aveau dispute unul cu altul, Kuades a venit în 
Nisibis și, aflând de dezbinarea generalilor, având el mulțime mare 
și fărâmițându-și, cum s-ar spune, toată armata, a invadat pământul 
romanilor și a mers% chiar până în Sirii, trimițând mulţi soli la 
Areobindos pentru pace și spunând că va termina războiul dacă va 
primi bani. 

Astfel deci făcea mai mult incursiuni în [teritoriile din] jurul 
Edesei, unde era Areobindos; însă acolo nu a acţionat cu abilitate, ci 
a fost slăbit în mod neașteptat după lupta cu Areobindos. 

Aflând și despre Glones, generalul său, cel care păzea Amida, că 
a fost nimicit printr-un complot, [Kuades] s-a întors chinuit pe alt 
drum, dispreţuindu-i pe ostaticii pe care îi dăduse lui Areobindos în 
timpul negocierilor de pace. Și i-a luat, împotriva tratatelor, pe acel 
vrednic Alypios și pe Vasile din Edesa. Astfel că, după retragerea 
acestuia la ale sale, venind deja iarna, generalii romanilor s-au îm- 
părţit în diverse orășele din Euphratesia, Osroene și Mesopotamia și 
ale sirienilor și armenilor, pentru a se adăposti de vremea din 
timpul iernii. 


39 În text: noAAotc ÂI&OTNHXOIV, care s-ar traduce literal: „multe intervale [de timp)”. 
240 În text: e6iwe. 

În același an, având loc o cursă la hipodrom, s-a făcut o de- 
zordine a celor două facţiuni și au murit mulți din ambele [părţi], 
între care și fiul împăratului Anastasie, pe care îl avea de la o 
concubină. Întristându-se foarte, Anastasie i-a pedepsit pe mulți, iar 
pe alţii i-a trimis în exil. 


Anii lumii 5998. De la dumnezeiasca Întrupare: 498 ani. 


Împăratul romanilor Anastasie, ani 27.15. Împăratul perșilor 
Kabades, ani 30.u. Episcopul Romei Symmachus, ani 12.5. Episcopul 
Constantinopolului Macedonie, ani 16.10. Episcopul Ierusalimului 
Salustios, ani 8.3. Episcopul Alexandriei loan, ani 9.9. Episcopul 
Antiohiei Flavian, ani 13.7. 


În acest an, magistros-ul Kelar a fost trimis de către împărat, 
împreună cu armata cea multă pe care o avea cu el, și a luat aproape 
toată puterea, împreună cu generalul Areobindos, împăratul încre- 
dințându-le acestora conducerea întregului război. 

Pe Appion și pe Hypatios i-a chemat degrabă în Bizanţ, gân- 
dindu-se că nu sunt necesari pentru armată, din cauza dușmăniei cu 
generalul Areobindos. lar autoritatea asupra cheltuielilor i-a încre- 
dințat-o generalului Caliopie. 

Prin urmare, Kelar a rânduit foarte bine întregul război în dife- 
rite locuri, împreună cu Areobindos, Patrikios, Bonosos, Timos- 
tratos, Romanos și ceilalți - căci era un bărbat învăţat și foarte 
cultivat”, plin de mult har de la Dumnezeu și viteaz, ilir de neam, 
[din locul] de unde provenea și Anastasie. [Kelar] a făcut incursiuni 
și a prădat mult din țara perșilor, și cetăţi, pe unele prin foc, pe 
altele în alte chipuri; încât chiar și Nisibis puţin a lipsit să nu fie 
cucerit de romani. 

Pe atunci a fost o mare foamete între perși. Apoi s-a întâmplat 
la aceștia și o răscoală a neamurilor, a celor numiţi kadusioř” și a 
altor neamuri. Astfel, într-un mod simplu, romanii au preluat con- 
trolul în chestiunile persane, încât Kuades l-a trimis pe generalul 


** În text: petà Àóyov kai nasetaç n&onc - „cu rațiune și cu toată învățătura”. 

+ Kadusioi erau un grup iranian de triburi nomade, atestat încă din Antichitate, care 
trăia în munţii dintre Mezia și Marea Caspică; v. Iris VON BREDOW, „Cadusii” în Brill's 
New Pauly. Antiquity volumes, ed. Hubert Cancik și Helmuth Schneider, Brill Online, 
2012 (http://www.paulyonline.brill.nl/entries/brill-s-new-pauly/cadusii-e605050). 

Aspetios”% pentru a discuta în grabă cu romanii despre pace. Și 
chiar de nu ar fi obținut nimic, sau foarte puțin, [Aspetios trebuia] 
să le dea acestora și Amida, pe care nu putuseră să o cucerească de 
la perși după mii de eforturi, deși o foamete foarte mare îi stăpânea 
pe cei care o păzeau, din cauza așezării acesteia și a impenetrabili- 
tăţii zidurilor. 

Numai că generalii, când au văzut că vine din nou iarna, au 
socotit că este mai bine ca, pentru câţiva talanți, să răscumpere 
armata romană din dificultatea de a petrece iarna în acele locuri în 
care aveau loc negocierile cu Aspetios. 

[Astfel] au dat trei talanți și l-au primit pe Vasile din Edesa, care 
era încă ostatic la perși - căci Alypios cel vrednic, îmbolnăvindu-se, 
murise la ei —, și au predat ostaticii pe care îi aveau. lar Amida au 
primit-o înapoi și au încheiat tratatele de pace aflându-se la hotarul 
dintre cetățile Ammudia și Marde și le-au întărit pe acestea prin 
scrisori. 

Astfel a luat sfârșit războiul persan al lui Anastasie, în cel de-al 
cincisprezecelea an al domniei sale. [Războiul] a durat trei ani, dar a 
distrus pământul persanilor mai mult decât războaiele de dinainte 
și s-a terminat la sfârșitul celui de-al cincisprezecelea an de domnie 
a lui Anastasie. 

Săvârșindu-se loan, episcopul Alexandriei, a fost hirotonit în 
locul lui loan din Niceea. 

În același an, Anastasie a poruncit să fie topite multe lucrări de 
bronz din cele pe care le ridicase Constantin cel Mare și și-a făcut 
din ele o statuie a lui, pe care a așezat-o pe coloana din Tauros. Căci 
cea a lui Teodosie cel Mare, care se înălța înainte [acolo], căzuse din 
cauza unui cutremur și se sfărâmase. 


Anii lumii 5999. De la dumnezeiasca Întrupare: 499 ani. 


Împăratul romanilor Anastasie, ani 27.16. Împăratul perșilor 
Kabades, ani 30.12. Episcopul Romei Symmachus, ani 12.6. Episcopul 
Constantinopolului Macedonie, ani 16.1. Episcopul Ierusalimului 
Salustios, ani 8.4. Episcopul Alexandriei loan din Niceea, ani 1.1. 
Episcopul Antiohiei Flavian, ani 13.8. 


33 Se presupune că Aspetios ar fi redarea în greacă a demnității persane astabedh; v. 
The Chronicle, p. 229. 

În acest an, Anastasie, liniștindu-se în privinţa războaielor, s-a 
grăbit să îl abată pe patriarhul Macedonie de la credinţa ortodoxă. 
lar mulți dintre episcopi, făcându-i o favoare lui Anastasie, au 
respins Sinodul cel din Calcedon. Dintre aceștia, cel dintâi a fost 
Eleusinios al [orașului] Sasima. 

Anastasie a adus un pictor manihean, siro-persan, din Cyzic, în 
veșmânt de preot, care a îndrăznit să picteze închipuiri străine de 
sfintele icoane bisericești în palatul Eleniana și la [biserica] Sfân- 
tului Ștefan [din regiunea numită] Aureliana, la sfatul împăratului, 
care îi aprecia pe maniheeni. Din această cauză s-a făcut o mare 
răscoală a poporului. Atunci împăratul a născocit ca eparhul să îl 
urmeze la adunări și la slujbe, căci se temea de revoltele ortodoc- 
șilor. Și [aceasta] a devenit obicei. 

Anastasie l-a adus în Bizanţ pe Xenaias, cel care cugeta ca ma- 
niheenii, numit și Philoxenos, ca unul care gândea la fel ca el. Ma- 
cedonie nu l-a învrednicit pe acesta nici de împărtășire, nici de 
cuvânt, deoarece clerul și monahii erau tulburaţi de către el. Din 
această cauză Anastasie l-a și scos din oraș în ascuns. 

lar lui Acholios, care scosese o sabie împotriva lui la sfatul celor 
care îl dușmăneau, Macedonie a poruncit să i se dea lunar cantități 
de cereale“**, fiind lăudat pentru blândeţea sa. Acest lucru l-a făcut 
și altori furi de cele sfinte care se aflau în nevoie. 

În același an a apărut în Antiohia un impostor, un bărbat care 
era un alchimist strașnic“?, pe nume loan. Acesta, intrând pe as- 
cuns în argintării, le-a arătat argintarilor mâini de aur ale unor sta- 
tui și picioare și alte figuri*“, spunând: „Am găsit o comoară plină 
de astfel [de lucruri]”. Și i-a înșelat pe mulţi și i-a păcălit, luând 
mulți bani. A plecat fără să fie remarcat și a intrat în Constantino- 
pol, păcălindu-i și acolo pe mulţi. Împăratul, când a aflat, l-a arestat. 
lar el i-a adus împăratului un frâu de cal în întregime din aur cu 
mărgăritare. Acesta, luându-l, i-a spus: „Într-adevăr, pe mine nu mă 
păcălești”; și l-a exilat la Petra, o cetate din Asia, și acolo a murit. 


4 În text: avovac. Termenul provine din latină: annona. V. H. MIHĂESCU, La 
Romanite..., p. 366. 

345 În text: xuueuriic vn&pxwv poBepoc. 

346 În text: Gw6ia. Termenul este folosit frecvent pentru reprezentări, în general 
sculptate, și în lucrarea Il&rpia Kwvorovrivoun6Aewc. 

17.13.7.12.5.2.9. 


În acest an, împăratul Anastasie a făcut zid în jurul satului 
Daras din Mesopotamia, care era mare și fortificat, așezat între 
hotarele romanilor și perșilor, și a ridicat biserici și depozite de grâu 
îngrădite, cisterne pentru apă și portice, numindu-l Anastasiopolis. 
A zidit și două băi publice și i-a dat acestuia drepturi de oraș. 


Anii lumii 6001. De la dumnezeiasca Întrupare: 501 ani. 


Împăratul romanilor Anastasie, ani 27.18. Împăratul perșilor 
Kabades, ani 30.14. Episcopul Romei Symmachus, ani 12.8. Episcopul 
Constantinopolului Macedonie, ani 16.13. Episcopul Ierusalimului 
Salustios, ani 8.6. Episcopul Alexandriei loan, ani 11.3. Episcopul 
Antiohiei Flavian, ani 13.10. 


În acest an, împăratul Anastasie l-a silit pe Flavian, episcopul 
Antiohiei, să semneze actul de unire al împăratului Zenon. Flavian, 
după ce a întrunit un sinod al episcopilor din subordinea lui, a scris 
o epistolă lungă, în care a mărturisit Sinoadele cele din Niceea, 
Constantinopol și Efes, dar l-a trecut sub tăcere pe cel din Calcedon. 
Și i-a condamnat pe Diodor și pe Teodor, adăugând după [aceasta] 4 
capitole - din care se vede că nu era de acord cu sinodul din Cal- 
cedon - ce contraziceau mai ales sintagma „în două firi”. Unii spun 
că acestea sunt ale lui Acachie al Constantinopolului. Flavian a scris 
o epistolă aparte către Anastasie, urmărind același scop. La fel [a 
făcut] și Xenaias, cel lipsit de evlavie, care, îndrăznind”“, a adăugat 
acestor capitole anatema împotriva preasfântului Leon al Romei și 
sinodului și împotriva celor care cugetau ca aceștia. 

Constantin, episcopul Seleuciei, a anatematizat Sfântul Sinod de 
la Calcedon, apoi i-a scris același lucru și lui Xenaias. 

Flavian, ca să îi dezbine pe aceștia, i-a scris împăratului, ves- 
tindu-l în legătură cu cele întâmplate. lar împăratul s-a mâniat 
împotriva lui, acceptându-i mai mult pe Constantin și pe Xenaias. 

Anastasie i-a scris lui Ilie, episcopul Ierusalimului:%, porun- 
cindu-i să se pronunţe împotriva Sinodului de la Calcedon. Însă Ilie 


%7 În text: avOevrnoac - „acţionând cu de la sine putere”. 
După unele opinii, Ilie a fost patriarh al Ierusalimului între anii 494 și 510 (Cf. The 
Chronicle, p. 232), după altele, între anii 494 și 518 (Cf. Petre NĂSTUREL, „Lista patriar- 

i-a scris înapoi împăratului, anatemizându-i pe Nestorie și pe Euti- 
hie, pe Diodor și pe Teodor, dar acceptând Sinodul de la Calcedon. 
În același an s-a iscat în Alexandria tulburare între episcopul 
loan din Niceea și comitele Dagalaiphos, în legătură cu Ghenadie 
Phikopteros. Și a fost răscoală în oraș timp de multe zile, soldaţii 
dând foc casei episcopului loan, iar orășenii celei a lui Phikopteros. 
Alexandrinii au ridicat o statuie a împăratului în Antikantharos. 


19.15.9.14.7.4.H. 

În acest an, 200 de monahi eretici, venind din Răsărit în Bizanţ 
împreună cu Severus cel lipsit de evlavie, se străduiau [să lucreze] 
împotriva lui Macedonie și a Sinodului. Pe aceștia Anastasie i-a 
primit cu cinste, ca dușmani ai adevărului și [ca pe unii care] au 
tulburat Răsăritul și făceau și aici aceleași lucruri. 

loan, episcopul Alexandriei, a promis împăratului că îi dă 2000 
de litre de aur dacă va înlătura cu totul Sinodul de la Calcedon. 

lar împăratul îl silea pe Macedonie să se împărtășească cu 
apocrisiarhii lui loan, însă el nu a primit să îl accepte pe Ioan și nici 
să înlăture Sinodul. Macedonie s-a opus, spunând că nu se va îm- 
părtăși cu aceștia dacă nu vor mărturisi ca mamă și învăţător 
Sinodul de la Calcedon. 

Deuterios, episcopul arienilor din Bizanţ, botezându-l pe un 
anume Barbas, a îndrăznit să spună, împotriva tradiției Domnului: 
„Se botează Barbas în numele Tatălui, prin Fiul, în Sfântul Duh”, și 
îndată a secat cristelnița. lar Barbas, înfricoșându-se, a fugit și le-a 
făcut cunoscută tuturor minunea. 

Împăratul îl silea pe Macedonie al Constantinopolului să anate- 
mizeze Sinodul de la Calcedon, după cum [făcuse] Ilie al lerusali- 
mului. lar Macedonie spunea că aceasta este cu neputinţă în lipsa 
unui sinod care să îl aibă ca întâistătător pe episcopul Romei. 

Din această cauză, prinzând dușmănie, împăratul a poruncit ca 
cei care se refugiau în biserică să fie scoși cu forța și a acordat 
bisericilor ereticilor decrete, [dându-le drept] de azil. 


hilor ortodocși. Constantinopol, Alexandria, Antiohia și lerusalim”, în: Hrisovul. 
Buletinul Şcoalei de Arhivistică, VII, 1947, p. 106). Pentru anul lumii 6001 este men- 
ţionat ca patriarh al Ierusalimului Salustios, deci probabil că acest pasaj se referă la un 
eveniment ulterior. 

lar toți ereticii — clerici și laici — care se aflau în Bizanţ îi vizitau 
pe Severus și pe monahii răsăriteni eretici, uneltind împotriva lui 
Macedonie. 

Monahii cei purtători de Dumnezeu din Palestina, împinși de 
zel divin, au venit în Bizanţ împotriva lui Severus și a monahilor 
care erau împreună cu el. Dorotei, un monah alexandrin, a scris o 
carte lungă în favoarea Sinodului de la Calcedon, pe care a dat-o 
Magnei, cumnata lui Anastasie din partea fratelui său, care era 
ortodoxă. lar ea i-a adus cartea lui Anastasie, sperând să îi convingă 
cu ajutorul acesteia să își schimbe părerea. El, citind-o și găsind-o 
contrară părerii sale, l-a exilat pe Dorotei în Oază, iar cartea a 
disprețuit-o pentru că avea titlul: „Tragedie, adică profeție a stării 
celei de acum”, după cum se spune că [Sfântul] Vasile cel Mare a zis 
împotriva lui lulian. 

Macedonie l-a anatematizat pe Flavian al Antiohiei și pe toţi 
care au îndrăznit să spună ceva împotriva Sinodului. lar pe apo- 
crisiarhii lui Flavian, care veniseră la el pentru unele trebuinţe, i-a 
anatematizat și i-a alungat. 


20.16.10.15.8.5.12. 


În acest an, Anastasie a decretat să se reunească un sinod la 
Sidon. Căci Soterichos, episcopul Cezareei Capadociei, fiind hiro- 
tonit de către Macedonie, a mărturisit în scris că primește ca 
definiție de credință dogmele Sinodului de la Calcedon. Însă apoi a 
devenit atât de potrivnic, încât s-a dus în Răsărit și s-a întovărășit cu 
Xenaias cel lipsit de evlavie și împreună i-au cerut împăratului să se 
ţină un sinod la Sidon pentru respingerea totală a Sfântului Sinod 
de la Calcedon. Acest [sinod] s-a reunit și a fost dizolvat repede, 
trimițându-l împăratul pe tribunul Eutropios. Acesta l-a dizolvat și 
i-a făcut pe Flavian al Antiohiei și pe Ilie al Ierusalimului să îi scrie 
împăratului ceea ce îi făcea plăcere. 

Flavian a scris că acceptă doar trei sinoade și actul de unire al 
lui Zenon, neamintindu-l pe cel de la Calcedon. Iar Ilie al lerusali- 
mului a scris că îl respinge și pe cel de la Calcedon. 

Sotirios al Cezareei și Xenaias au ridicat [acuzaţii] la împărat 
împotriva lui Flavian și Ilie, cum că, din cauză că aceștia nu voiau să 
se pronunţe în mod hotărât împotriva Sinodului de la Calcedon, nu s-au 
reunit unii cu ceilalți. 

lar Anastasie, mâniat, i-a îndemnat pe niște așa-ziși monahi să 
se adune în Antiohia și să se răscoale împotriva lui Flavian, cerându-i 
să anatematizeze Sinodul din Calcedon și pe Diodor, Teodor, Ibas și 
Teodoret. Lucru pe care Flavian l-a și făcut, dovedind micime de 
spirit, și i-a anatematizat în biserici pe aceștia, împreună cu sinodul. 

În același an, împăratul a uneltit împotriva lui Macedonie. Și cei 
care se separaseră, împreună cu mulțimi plătite, cântând duminica 
Trisaghionul la [biserica] Arhanghelului din palat și în biserica cea 
mare, au adăugat „Cel răstignit pentru noi”, încât ortodocșii au fost 
nevoiți să îi scoată afară pe aceștia cu lovituri. 

Împăratul, prin monahii și clericii care se separaseră, prin loan, 
care fusese episcop al Kariei și apoi [devenise episcop] în Hali- 
carnas, și prin Severus cel lipsit de evlavie, care era încă monah, se 
războia pe față cu Macedonie, confruntându-se cu el prin ocări de 
rușine în public. 

Mulţimile, cu femei și copii împreună, conduse de monahii 
ortodocși, adunându-se, strigau: „[Este] vreme de martiriu, creștini, 
să nu ne părăsim părintele!”, ocărându-l pe împărat ca manihean și 
nevrednic de a avea puterea. lar el, înfricoșat, a închis porţile pala- 
tului și a pregătit corăbii pentru a fugi. 

lar pe Macedonie, pe care jurase să nu îl vadă niciodată, l-a 
rugat atunci să îl vadă, fiindu-i frică de mulțimi. Venind Macedonie 
la el, poporul le-a strigat egumenilor și monahilor, spunând: „Pe 
părintele nostru îl avem de la voi”. lar cei din schole îl aclamau când 
trecea. Intrând la Anastasie, l-a mustrat [pe acesta] ca fiind dușman 
al Bisericii. lar acesta s-a prefăcut pe moment că i se alătură. 


Al LIl-lea episcop al lerusalimului, Ilie: 23 ani. 
21.17.11.16.1.6.13. 


În acest an, împăratul l-a înșelat pe Macedonie prin magistros- 
ul Kelar, făcând un memoriu către acesta, în care mărturisea că 
acceptă primul și al doilea Sinod, iar pe cele de la Efes și de la 
Calcedon le-a lăsat [la o parte]. [Lucru] care i-a adus mult dispreţ lui 
Macedonie. Căci prin acest [memoriu] a acceptat și actul de unire al 
lui Zenon, pe care l-a semnat când a fost hirotonit. 

Macedonie a mers la mănăstirea lui Dalmatos și, monahii și 
clericii cei plini de zel fiind scandalizaţi în legătură cu el, s-a apărat 


349 În text: SieuapTruparo — „a protestat”. 

printr-o cuvântare, [spunând] că acceptă Sfântul Sinod de la Calce- 
don și că îi socotește eretici pe cei care nu îl acceptă. Iar [ei] au 
liturghisit împreună cu el. 

Dar împăratul i-a convins prin daruri pe monahii și pe clericii 
care cugetau la fel cu el să aleagă un alt episcop, [lucru] care a 
mâhnit-o foarte pe Areadne și pe cei din senat. Căci Macedonie era 
iubit pentru viața lui curată și pentru dreptatea dogmelor, chiar 
dacă fusese înșelat. 

lar împăratul i-a determinat pe doi [oameni] răi să îl acuze pe 
Macedonie ca pederast și eretic și să dea acestea în scris eparhului și 
magistros-ului. La fel [au făcut] și împotriva [unor] preoți și diaconi 
ortodocși. Și i-a poruncit magistros-ului Kelar să îl scoată pe acesta 
cu forța din episcopie, în timp ce Macedonie striga că este gata să se 
apere nu doar în pretoriu, ci și în teatru. Și mulți dintre clerici au 
fost aruncaţi în închisori, iar alții, reușind să fugă, s-au risipit la 
Roma și Fenicia. 

Împăratul cel lipsit de evlavie se grăbea să obțină de la Mace- 
donie, prin intermediul magistros-ului, documentul [original] al 
celor făptuite la Calcedon, pentru a-l rupe; dar Macedonie, pecet- 
luindu-l, l-a așezat în altar. Însă eunucul Kalopodios, care era ico- 
nom al Marii Biserici, l-a furat și l-a dus împăratului. 

Atunci împăratul, scoțându-l noaptea pe Macedonie, a poruncit 
să îl exileze cu forţa la Calcedon și de acolo la Euchaita, neîndrăz- 
nind să se cerceteze nimic din cele împotriva lui, căci îi era frică de 
mulțimi. 

În ziua următoare l-a făcut episcop pe un anume Timotei, preot 
și skeuophylax al bisericii, cel numit Litrobules și Kelon'*, pentru 
unele fapte ce aveau legătură cu [aceste] nume. Timotei, când intra 
în biserici, dădea jos mai întâi imaginile lui Macedonie și astfel 
săvârșea Liturghia. lar pe loan al Alexandriei, cel din Niceea, l-a 
[inclus] în diptice și a scris sinodicoane către el. 

Anastasie, dându-și seama că l-a exilat [pe Macedonie] fără 
judecată și fără a-l caterisi, a trimis un magistrianos*', pe care l-a 


35° Sensul lui Litrobules este obscur, însemnând poate „lacom”, iar Kelon s-ar traduce 


„măgar” sau „armăsar”. 

"5 Magistrianos era un dregător care juca rolul de mesager. Cu timpul atribuțiile și 
numărul acestor demnitari au crescut, primind diverse misiuni de inspecţie sau 
diplomatice; v. The Oxford Dictionary of Byzantium, vol. 1, pp. 36-37. 

așezat dincolo de Claudiopolis din Onoriada. Aceeași [oameni] fiind 
și judecători și martori și acuzatori, l-au caterisit în lipsă pe cel 
alungat, înainte de judecată. Și au trimis caterisirea prin câțiva 
episcopi și printr-un preot din Cyzic. 

Când i-a văzut pe aceștia, Macedonie i-a întrebat, înainte ca ei 
să spună ceva, dacă acceptă Sinodul de la Calcedon. Zicând ei: „Ce 
are a face aceasta?”, el le-a zis: „Dacă sabbatienii și macedonienii 
mi-au adus caterisire, eu trebuie să o accept”. Și astfel s-au întors 
fără să facă nimic. lar el s-a dus în Euchaita. 

Atunci împăratul cel nelegiuit s-a grăbit să îl scoată din tronul 
Antiohiei pe Flavian și să îl pună în locul lui pe Severus, dușman pe 
față al adevărului. Și [împăratul și ai lui] l-au atacat, acuzându-l că a 
anatematizat sinodul doar cu gura și nu cu inima. Prin urmare, 
demnitarii trimiși de către împărat ca să îl scoată [din scaun] l-au 
sfătuit să se retragă puţin, din cauza tulburării. leșind el la Platani, 
îndată l-au hirotonit pe Severus cel lipsit de evlavie, care aștepta în 
mănăstirea celor care se separaseră, în apropiere de Maiumas, în 
Gaza. 

lar pe Flavian l-au exilat la Petra și pe mulţi alți episcopi, clerici 
și monahi i-au pus în fiare. 

Ilie al lerusalimului, deoarece a fost silit de către împărat ori să 
se împărtășească cu Severus, ori să fie scos din episcopie, fiind 
întărit de monahi, a ales mai degrabă să fie scos din episcopie. Și a 
fost hirotonit Ioan, [unul] dintre skeuophylakes, care a promis să 
facă tot ceea ce voiau [împăratul și oamenii lui]; dar, după ce a fost 
hirotonit, nua făcut nimic. 


Anii lumii 6005. De la dumnezeiasca Întrupare: 505 ani. 


Împăratul romanilor Anastasie, ani 27.22. Împăratul perșilor Ka- 
bades, ani 30.18. Episcopul Romei Symmachus, ani 12.12. Episcopul 
Constantinopolului Timotei, ani 6.1. Episcopul Ierusalimului Ilie, 
ani 23.2. Episcopul Alexandriei loan, ani 11.7. Episcopul Antiohiei 
Severus, ani 7.1. 


În acest an, ortodocșii din Sciția și Moesia și din celelalte 
ținuturi l-au rugat pe Vitalianus, fiul lui Patrikios, comitele fede- 
raților““, să pornească împotriva lui Anastasie cel lipsit de evlavie. 


p p 

lar acesta, pornind, a ucis multe zeci de mii de soldaţi dintre cei 
care luptau pentru Anastasie și a capturat foarte mult aur trimis lor 
ca soldă, armele pe care le aveau ca ajutor, fonduri și tot ceea ce 
aveau. Se spune că, într-o încleștare, a doborât 65000 [de oameni] 
din armata imperială, împreună cu generalul lor, Hypatios, fiul su- 
rorii lui Anastasie și al patrikios-ului Sekundinos, pe care, prin- 
zându-l viu, îl ţinea sub pază. 

Anastasie, împăratul cel nelegiuit, și Timotei, episcopul cel lipsit 
de sfințenie al Constantinopolului, le făceau multe necazuri mona- 
hilor, clericilor și laicilor care erau în favoarea lui Macedonie și a 
Sinodului. Încă au și exilat pe mulţi în Oaza din Tebaida. 

Și au trimis episcopilor din fiecare oraș sinodicoanele lui Ti- 
motei și caterisirea lui Macedonie pentru a le semna. Cei mai cura- 
joși dintre aceștia s-au opus amândurora, iar cei care nu erau sta- 
tornici”* le-au semnat pe amândouă, de frica împăratului. Cei aflaţi 
pe la mijloc nu au semnat caterisirea lui Macedonie, ci doar sino- 
dicoanele lui Timotei, ceea ce era același lucru, chiar dacă ei cre- 
deau că este diferit. 

Timotei, voind să treacă numele lui Severus în diptice și să îl 
scoată pe cel al lui Flavian, a fost împiedicat de popor; căci toţi orto- 
docșii se fereau de împărtășirea cu Severus, mai ales monahii. Pe 
mulți dintre aceștia, împreună cu o mulțime de oameni de la ţară, 
profanatorul, pedepsindu-i, i-a ucis, răsturnând altarele și topind 
vasele cele sfinte ale ortodocșilor. 

luliana cea foarte vestită”, care a zidit sfânta biserică a Năs- 
cătoarei de Dumnezeu din Onoratoi, susținea cu tărie Sinodul de la 
Calcedon, încât nici împăratul, deși născocise pentru ea multe vi- 
clenii, nu o convinsese să se împărtășească cu Timotei. Însuși Ti- 
motei, venind la ea de multe ori, nu a convins-o. 

Pe Pompeios, nepotul său, și pe soţia acestuia, care era cum- 
pătată și săvârșea faceri de bine, împăratul i-a umilit în multe 
împrejurări, ca unii care erau plini de zel în favoarea Sinodului și îi 
ofereau lui Macedonie, în exil, cele de care avea nevoie. 

lar cei trimiși de către Timotei în Alexandria la loan din Niceea 
au anatematizat de la amvon Sfântul Sinod de la Calcedon. 


253 În text: nap&dopol. 
254 Anicia Iuliana, fiica lui Olybrios, era soția lui Areobindos, fiul lui Dagalaiphos; v. 
The Chronicle, p. 242. 

Când a murit egumenul mănăstirii lui Dion, Timotei a venit 
pentru a numi un egumen. Cel care urma să fie numit a spus că nu 
primește binecuvântare de la un bărbat care nu se supune Sinodului 
de la Calcedon; iar Timotei a zis: „Anatema oricărui om care nu 
acceptă sinodul de la Calcedon! Arhidiaconul lui Timotei, loan, 
care era manihean, ocărându-l, l-a pârât pe Timotei împăratului. 

Împăratul, mustrându-l rău pe Timotei, a constatat că [acesta] 
neagă [cele întâmplate] și îi anatematizează din nou pe cei care 
acceptau Sinodul de la Calcedon. 

Joan al Alexandriei, cel lipsit de evlavie, i-a împiedicat pe egip- 
teni să meargă la Ierusalim, pentru a nu se împărtăși de Înălțarea 
[Sfintei Cruci]'% întru Sinodul de la Calcedon. 

Atunci la lerusalim au fost făcute unele lucruri înfricoșătoare de 
către demonizați. 

Un anume Anastasie, dorind să devină duce al Palestinei, i-a 
promis împăratului: „Dacă nu îl voi convinge pe loan, care a devenit 
episcop al Ierusalimului după Ilie, să se împărtășească cu Severus, 
voi da 300 de litre de aur”. Primind dregătoria, a mers la Ierusalim 
și, cum loan nu s-a lăsat convins, l-a pus în închisoare. lar un anu- 
me Zaharia, nobil din Palestina, bărbat iubitor de Dumnezeu, i-a 
sugerat episcopului, fiind mânat de zel divin, să îi fagăduiască 
ducelui că va face cele dorite de el dacă va fi reașezat pe tron. Fiind 
el eliberat și reașezat [pe tron], a adunat monahii din mănăstiri în 
biserica Sfântului Ștefan și, urcând la amvon, i-a anatematizat pe 
Nestorie, pe Eutihie, pe Severus și pe Soterichos al Cezareei, pro- 
clamând cele patru Sfinte Sinoade Ecumenice. Era prezent [acolo] și 
Hypatios, nepotul împăratului, care nu se împărtășea deloc cu Se- 
verus. Acesta, împărtășindu-se cu loan, a dat atunci 100 de litre de 
aur Cuviosului Teodosie, care era exarh al mănăstirilor, pentru a fi 
împărțit monahilor care erau plini de zel pentru credința cea 
dreaptă și pentru Sinodul de la Calcedon. 

Împăratul le-a poruncit unora dintre nobili să pronunţe de la 
amvon adaosul la Trisaghion în biserica Sfântului Teodor din Spho- 
rakion. Astfel că mulțimile, revoltate, au ieșit în ziua slujbei care se 


255 În text: Ev tf YwWooe. 

făcea în Trikonchos%€ în amintirea [căderii] cenușii. Atunci Ti- 
motei, printr-un memoriu scris, a poruncit ca în toate bisericile să 
se spună la slujbe Trisaghionul cu adaosul; [lucru] pe care mulţi, 
fiindu-le frică, l-au făcut. Însă monahii au venit cântând alt psalm. 
Când i-a văzut pe aceștia, poporul a strigat: „Bine au venit orto- 
docșii”. S-a făcut răscoală mare, ardere a multor case și nenumărate 
omoruri, iar mulțimea striga împotriva lui Anastasie și cerea un alt 
împărat, aclamându-l toţi pe Vitalianus ca împărat. 

Astfel că Anastasie a fugit și s-a ascuns într-o suburbie în apro- 
piere de Vlaherne, fiind ocărât de însăși Areadne ca fiind cauzator 
de multe rele pentru creștini. 

Lui Alamundaros, o căpetenie a neamului saracinilor care se 
botezase, Severus cel lipsit de evlavie i-a trimis doi episcopi pentru 
a-i transmite aceluia molima lui. Dar, prin purtarea de grijă a lui 
Dumnezeu, [acel] bărbat a fost botezat de către ortodocșii care 
acceptau Sinodul. Pe episcopii lui Severus, care se grăbeau să îl 
întoarcă pe căpetenie de la dogma cea adevărată, Alamundaros i-a 
certat în chip demn de admiraţie cu o înscenare de acest fel. Căci le-a 
zis: „Am primit azi scrisori care vestesc că Mihail Arhanghelul a 
murit”. Spunând ei că aceasta este cu neputinţă, căpetenia a zis: „Și 
cum, după voi, Dumnezeu singur a fost răstignit, dacă Hristos nu ar 
avea două firi și dacă nici [măcar] un înger nu moare?” Și astfel 
episcopii lui Severus au plecat acoperiţi de rușine. 

Kuades i-a schilodit pe câţiva creștini din Persia, care după 
aceea au [putut] merge. 


Anii lumii 6006. De la dumnezeiasca Întrupare: 506 ani. 


Împăratul romanilor Anastasie, ani 27.23. Împăratul perșilor 
Kabades, ani 30.19. Episcopul Romei Hormisdas, ani 10.1. Episcopul 
Constantinopolului Timotei, ani 6.2. Episcopul Ierusalimului Ilie, 
ani 23.3. Episcopul Alexandriei loan, ani u.8. Episcopul Antiohiei 
Severus, ani 7.2. 


256 Trikonchos era o clădire din Constantinopol al cărei nume deriva din faptul că avea 


trei abside; v. Raymond JANIN, Constantinople byzantine. Developement urbain et 
répertoire topographique, Paris, 1950 (Archives de l’ Orient Chrétien, 4), p. 400. 
257 În text: Stà răv kóvıv. Este vorba despre cenușa menționată la anii lumii 5966. 

În acest an, Vitalianus a ocupat toată Tracia, Sciţia și Moesia, 
căci avea cu el mulțime de huni și bulgari, a cucerit Anchialos și 
Odyssopolis, l-a prins și pe Chiril, stratilatul Traciei, și a venit pră- 
dând până la Bizanţ. Cruțând orașul, și-a făcut tabăra la Sosthenion. 

Anastasie, disperat, a trimis câţiva senatori rugându-i să facă 
pace cu el și a jurat împreună cu senatul că îi va rechema pe epis- 
copii exilați [...] în Heracleea Traciei. 

Vitalianus a adăugat să jure aceasta și comandanții fiecărei 
schole, iar Macedonie și Flavian, cei alungaţi pe nedrept, să își reca- 
pete tronurile, la fel și toţi ceilalți episcopi, și astfel să se reunească 
sinodul, venind și cel al Romei și toți episcopii, și, prin judecata de 
obște, să fie cercetate cele făptuite împotriva ortodocșilor. Jurând 
împăratul, senatul și ceilalți nobili, precum și poporul, și încre- 
dințând că se vor înfăptui acestea, s-a făcut pace. Și s-au întors la ale lor. 

Patrikios-ul Sekundinos, cumnatul lui Anastasie după soră și 
tatăl lui Hypatios, căzând cu multe lacrimi la picioarele lui Vita- 
lianus, acesta l-a eliberat viu pe fiul aceluia, Hypatios, din temnița 
cea din Moesia. 

Hormisdas, episcopul Romei, presat de către Teodoric, care îi 
era favorabil lui Vitalianus, l-a trimis pe episcopul Ennodios și pe 
arhidiaconul Vitalianus pentru a organiza sinodul de la Heracleea. 
Și au venit ca până la 200 de episcopi din diferite locuri. Aceștia, 
fiind înșelați de împăratul cel nelegiuit și de episcopul Timotei al 
Constantinopolului, au plecat fără a face nimic. 

Căci împăratul cel lipsit de evlavie, încălcând tratatele, i-a spus 
în ascuns papei Romei să nu vină. Lui Vitalianus îi dăduse o po- 
runcă pe care să o trimită la Roma, ca papa să se prezinte să orga- 
nizeze sinodul la Heracleea. Și întreg poporul și senatul cu îndrăz- 
neală îl ocărau pe Anastasie ca fiind călcător de jurământ. lar nele- 
giuitul spunea fără rușine că este o lege care îi poruncește împăra- 
tului ca la nevoie să își calce jurământul și să mintă. Acestea [le 
făcea] preanelegiuitul care cugeta ca maniheii. 


24.20.2.3.4.9.3. 


În acest an, Vitalianus, revoltat împotriva lui Anastasie pentru 
călcarea jurământului, a pricinuit multe rele armatelor lui Anastasie 
și în restul statului, ucigând și jefuind și dezarmând. Şi, în sfârșit, ca 
ocară, l-a vândut pe fiecare soldat pentru un phollis?5%. 


258 Phollis-ul era o monedă de bronz care echivala cu 40 de nummia. 

Anii lumii 6008. De la dumnezeiasca Întrupare: 508 ani. 


Împăratul romanilor Anastasie, ani 27.25. Împăratul perșilor 
Kabades, ani 30.21. Episcopul Romei Hormisdas, ani 10.3. Episcopul 
Constantinopolului Timotei, ani 6.4. Episcopul Ierusalimului Ilie, 
ani 23.5. Episcopul Alexandriei loan, ani 11.10. Episcopul Antiohiei 
Severus, ani 7.4. 


În acest an [câțiva] huni care se numesc saberi”, trecând Por- 
ţile Caspice, au invadat Armenia jefuind, încât au ajuns aproape 
până la Euchaita. De acolo, Macedonie cel sfânt, fiind în primejdie, 
a plecat și s-a salvat în Gangra. Când Anastasie a aflat acest lucru, a 
poruncit să fie păzit și acolo strașnic, trimițând, după cum se spune, 
și pe cel care trebuia să îl omoare. Săvârșindu-se în Gangra, a fost 
așezat în biserica Sfântului Mucenic Calinic, în apropierea moaș- 
telor acestuia, făcând multe vindecări. Se spune că Macedonie, pe 
când zăcea mort, şi-a făcut cruce cu mâna*”. Teodor, unul dintre 
cei care erau împreună cu el, l-a văzut în vis pe Macedonie, spu- 
nându-i: „Scoală-te, du-te și citește-i lui Anastasie și spune-i: «Eu 
mă duc la părinţii mei, a căror credință am păstrat-o, însă nu voi în- 
ceta să stărui la Domnul până când vei veni și vom intra la judecată»! 

În același an, în Alexandria, mulți bărbaţi, femei și copii mici, 
răniţi în chip îngrozitor de demoni, au [început să] latre dintr-o- 
dată. lar un om a văzut în somn pe cineva înfricoșător care spunea 
că pătimesc aceasta din cauza anatematizărilor sinodului. 

În același an s-a săvârșit și împărăteasa Areadne. 

Monahii din pustiu, mișcaţi de zel divin, au alcătuit patru pro- 
teste, dintre care două le-au trimis împăratului, unul conducătorilor 
ţării și unul lui loan, episcopul Ierusalimului, avertizând că nici nu 
se vor abate de la Sfântul Sinod de la Calcedon, nici nu se vor 
împărtăși cu Severus cel lipsit de evlavie. Căci erau gata să meargă la 
moarte și să aprindă și Locurile Sfinte. 

Cum episcopul Tesalonicului s-a împărtășit cu episcopul Ti- 
motei al Constantinopolului de frica împăratului, 40 de episcopi din 
Illyricum și Hellada, reunindu-se, s-au separat de el ca mitropolit al 


39 Despre saberi, v. The Oxford Dictionary of Byzantium, vol. 3, p. 1824. 
2% În text: r xerpi karaobpoyioaoou tÔ oTaupă. 

lor printr-o mărturisire scrisă și, trimițând la Roma, au declarat în 
scris că se împărtășesc cu [episcopul] Romei. Pe episcopul Tesalo- 
nicului istoricul Teodor”” îl numește fără temei „patriarh”, neștiind 
de ce. 


26.22.4.5.6.u.5. 


În acest an, murind loan din Niceea, episcopul eretic al Alexan- 
driei, a fost numit episcop al Alexandriei Dioscor cel Mic, nepotul 
lui Timotei Elurul. Venind în Bizanţ pentru a mijloci la împărat în 
favoarea alexandrinilor, în legătură cu uciderea fiului augustalios-ului 
Caliopie, a fost ocărât de către ortodocși în public, pe drum, crezând 
că venise împotriva dogmelor celor drepte. Și, mijlocind în legătură 
cu omorul, a plecat în grabă. 

lar cauza omorului a fost aceasta. Fiind hirotonit Dioscor, mul- 
ţimile de clerici au plecat, spunând: „Un episcop nu este numit 
decât după cum este menţionat în canoanele Sfinților Apostoli”. 
Căci erau demnitarii cei care îl întronizau. lar Dioscor a venit la 
[biserica] Sfântului Marcu. Clericii, când au venit, l-au înveșmântat 
a doua oară și l-au hirotonit din nou. Și astfel, venind la [biserica] 
Sfântului loan, a făcut slujba. Fiind acolo Teodosie, fiul augustalios-ului 
Caliopie, și stratilatul Acachie, mulțimile, făcând dezordine, au 
început să îl ocărască pe augustalios pentru că îl lăudase pe îm- 
păratul Anastasie. 

Pornindu-se nemulțumirea, au sărit unii și l-au coborât de pe 
tron pe fiul augustalios-ului și l-au ucis. lar stratilatul Acachie i-a 
ucis pe câți a putut să prindă. Împăratul, când a auzit, s-a mâniat 
împotriva acestora. lar Dioscor, mijlocind, l-a calmat. 

Între inzi și perși se află o cetate numită Tzundadeer. Kuades, 
deoarece aflase că în ea sunt mulți bani și multe pietre de preţ, 
căuta să o cucerească. lar niște demoni care locuiau lângă locul 
acela l-au împiedicat să o ia în stăpânire. Punând în lucru toată năs- 
cocirea magilor din Persia, apoi și pe a iudeilor, și neatingându-și 
scopul, fiind convins că o va lua în stăpânire prin rugăciunile către 


*% Este vorba despre istoricul Teodor Anagnostes, autorul unei Istorii în trei părți 
pentru perioada 305-439 și a unei Istorii bisericești, în continuarea primei lucrări, până 
la anul 527, scrieri din care se păstrează doar fragmente; v. lw&vvnc KAPATIANNO- 
IIOYAOZ, IInyai tç Butavrivrc ioropiac, Becoaiovikn, 1970, pp. 130-131; The Oxford 
Dictionary of Byzantiurn, vol. 3, p. 2042. 

Dumnezeu ale creștinilor, l-a rugat în legătură cu aceasta pe un 
episcop creștin dintre cei din Persia. Acesta, făcând o slujbă și îm- 
părtășindu-se cu Sfintele Taine, a venit la locul [acela], i-a gonit pe 
demonii de acolo și a dat cetatea fără osteneală lui Kuades. 

Kuades, mirat de acest semn, l-a cinstit pe episcop cu loc de 
întâietate, până atunci locul de întâietate avându-l maniheeni și 
iudei. Și le-a dat și permisiune celor care voiau să se boteze. 


Episcopul Alexandriei Dioscor: 3 ani. 
27.23.5.6.7.1.6. 


În acest an, împăratului Anastasie i s-a arătat într-o vedenie un 
bărbat înfricoșător ţinând o carte. Deschizând-o și găsind numele 
împăratului, i-a spus acestuia: „lată, pentru reaua ta credință șterg 
14!” Şi i-a șters. Trezindu-se și chemându-l pe praipositos-ul Aman- 
tios, i-a spus acestuia viziunea. lar el a zis: „Și eu am văzut noaptea 
aceasta că, stând eu lângă înălțimea** ta, a venit un porc mare și, 
apucându-mi mantia, m-a aruncat la pământ și m-a omorât”. [Îm- 
păratul] l-a chemat pe Proklos, tălmăcitorul de vise, ca să îi explice 
cele ce văzuse. lar acesta le-a spus: „Amândoi vă veţi săvârși nu 
după multă vreme”. 

Murind episcopul Constantinopolului Timotei, împăratul l-a 
numit episcop pe loan Capadocianul, preot și singhel din Constan- 
tinopol. Acesta, hirotonit în cea de-a treia zi de Paști, s-a îmbrăcat 
în veșmântul apostolic. lar poporul a făcut multă tulburare, [ce- 
rându-i] lui loan să îl anatematizeze pe Severus. 

În același an, în ziua a noua a lunii aprilie, indictionul al XI-lea, 
a murit Anastasie, împăratul cel lipsit de evlavie, fiind împărat 27 de 
ani și 7 luni, în anul 234 de la Dioclețian. In locul lui a devenit îm- 
părat lustin cel evlavios, un bărbat în vârstă și priceput, care înce- 
puse ca soldat și avansase până în senat, ilir de neam. Unii spun că 
Anastasie, fiind lovit de un fulger divin, a devenit nebun?®. 


Anii lumii 6o11. De la dumnezeiasca Întrupare: 511 ani. 


Împăratul romanilor Iustin, ani 9.1. Împăratul perșilor Kabades, 
ani 30.24. Episcopul Romei Hormisdas, ani 10.6. Episcopul Constan- 


262 În text: «pre! - „puterea”. 
263 În text: îufpovrnroc. 

tinopolului loan, ani 2.1. Episcopul Ierusalimului Ilie, ani 23.8. 
Episcopul Alexandriei Dioscor, ani 3.2. Episcopul Antiohiei Severus, 
ani 7.7. 


În acest an, Iustin, devenind împărat, s-a arătat foarte bun cu 
toți. [Era] înflăcărat de zel pentru credinţa ortodoxă și avea izbândă 
în războaie. Soţia sa se numea Lupikia:%%. Pe aceasta facțiunile 
poporului au numit-o Eufimia, când au încoronat-o ca augustă. 

Vitalianus, cel amintit mai înainte, a devenit foarte apropiat de 
Iustin cel Mare, încât a primit de la acesta demnitatea de stratilat și, 
venind în Bizanţ pentru a fi consul, a fost proclamat și consul, și 
comite praisentos:%5. Și avea o atât de mare îndrăzneală la împărat, 
încât a poruncit ca Severus să fie scos din scaun și omorât. Căci 
Vitalianus era întru totul ortodox. 

Severus, auzind, a fugit; [la fel] și Iulian, episcopul din Hali- 
carnas. Mergând în Egipt, l-au tulburat vorbind despre „stricăcios” 
și „nestricăcios”, pe când Dioscor era episcop al Alexandriei. 

Prin grija lui Vitalianus, pe când încă trăia loan Capadocianul, 
episcopul Constantinopolului, au venit episcopi și clerici de la Roma 
care primiseră autoritate de la Hormisdas, episcopul Romei, și au 
inclus Sfântul Sinod de la Calcedon în diptice; [la fel] și celelalte trei 
Sinoade [le-au inclus] în sfintele diptice. 

Cum Severus cel lipsit de evlavie fugise, a fost hirotonit episcop 
al Antiohiei Pavel, xenodochos?% la Eubullos. Împăratul a dăruit 
orașului Antiohia 1000 de litre de aur și celorlalte orașe le-a facut 
bună rânduială, împiedicând și tulburările din popor. 

Pe Xenaias Philoxenos, episcopul Hierapolisului, care cugeta 
asemenea maniheenilor, și pe Petru din Apameia, evlaviosul îm- 
părat lustin i-a exilat, împreună cu toţi cei care erau părtași la 
molima lor. 

lar pe praipositos-ul Amantios, pe cubicularul Andrei și pe 
Theocritos, comitele lui Amantios, pe care [acesta] vroia să îl facă 


2% În alte surse apare și ca Luppikina (Lupicia); v. The Chronicle, p. 250. 

265 În text: xounra Ilpeuocvrov. Titlul pare a fi fost magister militum praesentalis, o 
demnitate militară; v. The Chronicle, p. 251. 

255 Sensul termenului este „primitor de străini” și îl desemna pe conducătorul (adminis- 
tratorul) unei case pentru străini aflate sub supravegherea episcopului locului; v. The 
Oxford Dictionary of Byzantium, vol. 3, p. 2208. Despre „casele pentru străini”, v. 
AHMHTPIO:Z I. KONZTANTEAOZ, Bulavruvrj piiavâpunia Kai Koivwvikrj npóvoia, 
Ava, 1986, pp. 252, 274-276. 

împărat, i-a ucis ca pe unii care plănuiau să instaureze o tiranie. 
Căci praipositos-ul îi dăduse bani lui lustin ca să îi împartă pentru 
ca Theocritos să fie împărat. Dar armata și facțiunile poporului nu 
au ales să fie împărat Theocritos, ci l-au proclamat pe lustin. Ei, fiind 
nemulțumiți, au pus la cale instaurarea unei tiranii și au fost uciși. 

Împăratul i-a rechemat pe toţi cei care fuseseră pe nedrept exi- 
laţi de către Anastasie, și pe patrikios-ul Appion, pe care îl hiroto- 
nise cu forța preot la Niceea. Pe acesta, fiind [om] înțelept, împă- 
ratul l-a făcut prefect al pretorienilor, iar pe Diogenianos [l-a făcut] 
stratilat al Răsăritului. 

În același an s-a arătat o stea la Răsărit, o cometă înfricoșătoare, 
care avea o rază ce se îndrepta în jos, despre care astronomii 
spuneau că este „cu barbă”2%7, Și toţi se temeau. 


Anii lumii 6012. De la dumnezeiasca Întrupare: 512 ani. 


Împăratul romanilor lustin, ani 9.2. Împăratul perșilor Kabades, 
ani 30.25. Episcopul Romei Hormisdas, ani 10.7. Episcopul Constan- 
tinopolului loan, ani 2.2. Episcopul Ierusalimului Ilie, ani 23.9. Epis- 
copul Alexandriei Dioscor, ani 3.3. Episcopul Antiohiei Pavel, ani 3.1. 


În acest an, Vitalianus a fost asasinat de către locuitorii Bizan- 
tului, care se mâniaseră pentru că omorâse pe mulţi în timpul 
revoltei sale împotriva lui Anastasie. 

Murind loan Capadocianul, episcopul Constantinopolului, la 25 
februarie a fost hirotonit Epifanie, preot al aceleiași biserici și singhel. 
La fel, adormind și Hormisdas al Romei, i-a urmat la episcopie loan. 

În același an, facțiunea albastră s-a răsculat?S5, iscând tulburări 
în toate orașele, săvârșind lapidări și multe omoruri. [Albaștrii] s-au 
pornit și împotriva conducătorilor. Răul dezordinii a început din 
Antiohia, și astfel s-a răspândit în toate orașele și a ținut 5 ani. Și îi 
tăiau cu săbiile pe verzii pe care îi întâlneau, iar pe cei care se 
ascundeau acasă, urcând, îi ucideau. Conducătorii nu îndrăzneau să 
răzbune omorurile. Acestea s-au săvârșit până în anul al șaselea al 
[domniei] lui Iustin cel evlavios. 


267 În text: rwywviav. 
268 În text: 26nuoxp&rmoe. Despre sensul termenului, v. Gheorghe I. BRĂTIANU, Studii 
bizantine de istorie economică și socială, ed. I. Toderașcu și A.F. Platon, Ed. Polirom, 
lași, 2003, pp. 98-117. 

Episcopul Constantinopolului Epifanie: 16 ani. 
Episcopul Alexandriei Timotei: 17 ani. 
3.26.8.1.10.1.2. 


În acest an, deoarece a început un război între romani și perși, 
lustin a trimis soli și daruri la Zilgbis, regele hunilor**”. Iar [acesta] a 
promis, cu jurăminte strămoșești, că se va alia cu împăratul împo- 
triva perșilor; însă, trimițând și Kuades [soli] la el, i-a promis și 
acestuia. Când a aflat acest lucru, lustin s-a întristat foarte. lar 
Zilgbis a venit de partea perșilor cu 20000 [de oameni], pentru a se 
lupta cu romanii. 

Iustin, mijlocind pentru pace la Kuades, împăratul perșilor, ca și 
cum i-ar scrie și despre altceva, i-a spus și despre Zilgbis că are 
jurăminte de alianţă cu romanii, că a primit multe daruri și că vrea 
să îi trădeze pe perși, afirmând: „Trebuie ca noi, fiind fraţi, să fim 
prieteni și să nu se joace cu noi acești câini”. 

lar Kuades l-a întrebat în particular pe Zilgbis dacă a primit 
daruri de la romani, fiind îndemnat împotriva perșilor. lar el a spus: 
„Da”. Mâniat, Kuades l-a omorât și, trimițând noaptea mulțime de 
perși, i-a ucis poporul, bănuind că au venit la el cu viclenie. lar câți 
au putut să fugă s-au întors la ale lor. 

Eufrasie al Antiohiei a scos din diptice Sinodul de la Calcedon și 
numele lui Hormisdas, papa Romei. După aceea, fiindu-i teamă, 
predica [învățătura] celor patru Sinoade. 

Kabades, împăratul perșilor, a vrut să îl lase pe împăratul roma- 
nilor epitrop al casei sale. Căci nu îl voia pe fiul său cel mai în 
vârstă, care după legea persană era chemat să conducă, și nici pe cel 
de-al doilea, pentru că avea un ochi scos. Ci tatăl îl iubea peste 
măsură pe Chosroes, pe care i-l născuse sora sa, Aspebedes. 

A socotit deci să facă pace cu romanii, iar Chosroes să devină fiu 
adoptiv al împăratului. Pentru aceasta, a trimis soli la Bizanţ, la 
lustin. lar împăratul, chemând senatul la sfat, nu a acceptat să se 
întâmple aceasta, numind acest lucru viclenie și trădare a roma- 
nilor; căci a fost sfătuit bine în acest sens de către chestorul Proclos, 
un bărbat înţelept și ascuţit la minte. 


%9 Este vorba probabil despre hunii saberi care se instalaseră în nordul Caucazului; v. 
The Chronicle, p. 255. 

4.27.9.2.11.2.3. 


În acest an, Dorachion, un oraș din Noul Epir din Illyricum, a 
fost lovit de cutremur. lar împăratul a dat mulți bani pentru 
înnoirea orașului. Asemenea și Corinthului, metropola Helladei, i-a 
făcut mari binefaceri. 


Episcopul Antiohiei Eufrasie: 5 ani. 
5.28.10.3.12.3.1. 


În acest an, Tzathios, împăratul lazilor, s-a răsculat împotriva 
împărăției perșilor, fiind împărat Kabades - care ţinea la Tzathios, 
încât îl și facuse împărat al lazilor —, și a venit la Iustin, în Bizanţ. 
Aici, l-a rugat pe împărat să îl facă creștin și să îl proclame împărat 
al lazilor. 

lar împăratul, după ce l-a primit cu bucurie, l-a botezat și l-a 
proclamat fiu al său. Acesta s-a căsătorit cu o femeie romană, Vale- 
riane, nepoata patrikios-ului și fostului kuropalates"”” Nomos, și a 
luat-o în ţara lui. [Tzathios] a fost numit de către Iustin împărat al 
lazilor, purtând coroană și hlamidă împărătească albă cu pătrat?” de 
aur, în care era reprezentată în broderie imaginea împăratului lus- 
tin, și stihar alb având broderii de aur și imaginea împăratului. În- 
călțările sale erau roșii 7” şi aveau mărgăritare, după forma persană. 
La fel și centura lui era din aur cu mărgăritare. Și a primit de la 
împărat multe daruri și a plecat cu bucurie la ale sale. 

Când a aflat aceasta, Kabades, împăratul perșilor, i-a spus celui 
al romanilor: „Fiind prietenie și pace între noi, tu faci cele ale duș- 
manilor și i-ai luat pe cei care erau de veacuri sub autoritatea 
perșilor”. 

lar împăratul [Iustin] i-a răspuns acestuia: „Noi nu am luat și 
nici nu am îndemnat pe vreunul dintre cei care sunt supuși împă- 
răției tale. Ci, venind Tzathios la palatul nostru, s-a rugat, căzând 
înaintea noastră, să îl izbăvim de credința cea detestabilă și păgână, 
de jertfele cele lipsite de evlavie și de înșelăciunea demonilor și să 


“° Kuropalates (din latinescul cura palatii) desemna iniţial persoana care se ocupa de 


construirea unui palat. Ulterior devine un titlu onorific conferit demnitarilor; v. L. 
Brehier, Les institutions de l’ Empire Byzantin, p. 86. 

"7 În text: rafAlv. S-ar putea traduce și „margine”. 

272 În text: povoia. De remarcat încălțările roșii, semnul autorității imperiale bizantine, 
și titlul de „împărat al lazilor”. 

vină la Dumnezeu, Creatorul tuturor, și să se facă creștin. Pe acesta, 
botezându-l noi, l-am trimis în ţara lui”. De atunci deci s-a iscat 
dușmănie între romani și perși. 

În acest an au fost săvârșite de către homeriți”? [lucrurile] cele 
împotriva Sfântului Arethas și a celor din orașul Negra; a avut loc și 
războiul lui Elesbaas, împăratul etiopienilor, cu homeriţii, [încheiat 
cu] victoria acestuia. 


Episcopul Romei loan: 3 ani. 
6.29.1.4.13.4.2. 


În acest an, Teodoric, care cugeta ca arienii, stăpânind Roma, l- 
a forțat pe papa loan să meargă în Bizanţ la împăratul Iustin și să 
mijlocească pentru arieni, ca aceștia să nu fie siliți să își părăsească 
rătăcirea lor. Căci Teodoric a ameninţat că le face aceasta și orto- 
docșilor din Italia. loan, venind în Bizanţ și fiind îndemnat de către 
patriarhul Epifanie [să se așeze], nu a acceptat până când [epis- 
copul] Romei nu s-a așezat înaintea lui Epifanie. lar loan s-a împăr- 
tășit cu toți episcopii, dar cu Timotei al Alexandriei nu s-a împărtășit. 

Împăratul perșilor, Kuades, fiul lui Perozes, a ucis într-o singură 
zi mai multe miriade de maniheeni, alături de episcopul lor, 
Indazaros, și de perșii care erau senatori și aveau aceeași credinţă. 
Căci maniheenii, educându-l și făcându-l să cugete la fel ca ei pe de- 
al treilea fiu al său, cel numit Phthasuarsan, - pe care i l-a născut lui 
Sambike, fiica sa -, i-au făgăduit acestuia: „Tatăl tău a îmbătrânit și, 
dacă se întâmplă să moară, arhimagii îl vor face împărat pe unul 
dintre fraţii tăi, pentru a se păstra credinţa lor. Iar noi putem, prin 
rugăciunile noastre, să îl convingem pe tatăl tău să renunţe la îm- 
părăţie și să te numească pe tine, ca să faci să domine pretutindeni 
credința maniheenilor”. lar el a promis să facă aceasta dacă va 
deveni împărat. 

Când a aflat acestea, Kuades a poruncit să se facă sfat””* pentru 
ca, după cum spunea, să îl numească împărat pe fiul său Phtha- 
suarsan, poruncind ca la sfat să fie prezenţi și toți maniheenii, 
împreună cu episcopul lor, cu femeile și copiii. La fel [a poruncit să 
fie prezenţi] și arhimagul Glonazes, magii și Boazanes, episcopul 


273 Homeriţii se aflau în Yemenul actual. 
*74 În text: xopfevrov, termen provenit din latinescul conventum. Pentru acest termen, 
v. H. MIHĂESCU, La Romanite ..., p. 36. 

creștinilor, pe care Kuades îl iubea ca fiind un medic foarte bun. 
După ce i-a chemat pe maniheeni, a spus: „Mă bucur de credința 
voastră și vreau să îi dau împărăţia, cât încă trăiesc, fiului meu 
Phthasuarsan, care cugetă asemenea vouă. Ci staţi la o parte pentru 
a-l primi pe el!” Iar ei, prinzând curaj, s-au dat la o parte cu toţii, cu 
îndrăzneală. Permițând Kuades trupelor sale să intre, i-au tăiat pe 
toți cu săbiile, împreună cu episcopul lor, în fața arhimagului și a 
episcopului creștinilor. 

Apoi a trimis porunci în tot pământul stăpânit de el ca cel care 
este găsit ca manihean să fie ucis și ars în foc, averile [maniheenilor] 
să intre în tezaurele imperiale, iar cărţile lor să fie arse. 

Evlaviosul împărat lustin, conducând împărăţia cu toată vred- 
nicia și bărbăţia, a trimis porunci în toate orașele să fie pedepsiți 
toţi cei care făceau dezordini și ucideri și a împăcat facțiunile po- 
porului din Constantinopol, insuflând multă teamă. A încoronat-o și 
pe soția sa, Teodora“, imediat ce a devenit împărat. Pe patrikios-ul 
Hypatios, al lui Sekundinos, l-a făcut stratilat al Răsăritului, pentru 
a păzi părţile răsăritene de perși și de incursiunile saracinilor. Și a 
făcut el mare prigoană împotriva maniheenilor și i-a pedepsit pe 
mulți. 


Anii lumii 6017. De la dumnezeiasca Întrupare: 517 ani. 


Împăratul romanilor lustin, ani 9.7. Împăratul perșilor Kabades, 
ani 30.30. Episcopul Romei loan, ani 3.2. Episcopul Constanti- 
nopolului Epifanie, ani 16.5. Episcopul Ierusalimului Ilie, ani 23.14. 
Episcopul Alexandriei Timotei, ani 17.5. Episcopul Antiohiei Eufra- 
sie, ani 5.3. 


În acest an, Anazarbos, metropola celei de-a doua Cilicii, a fost 
lovită de un cutremur îngrozitor, pe când Caliopie, fiul lui Irineu, 
era căpetenie a acesteia. Și a căzut întregul oraș. Pe acesta l-a 
reconstruit Iustin și l-a numit lustinopolis. În același an, Edesa, un 
oraș mare și renumit, metropola provinciei Osroene, a fost inundată 
de revărsarea apelor. Căci râul Skirtos, care trece prin mijlocul ei, îi 
oferă bogăţie și desfătare. lar pe atunci, inundând ca o mare, a luat 
cu el casele, împreună cu cei care le locuiau, și le-a scufundat. Cei 


“75 Teodora era soţia lui Iustinian, care a fost încoronată când acesta a devenit împărat. 

care au scăpat spuneau că acest râu a distrus orașul și altădată, dar 
nu astfel. După ce s-au oprit apele, s-a găsit o placă de piatră pe 
malul râului, scrisă cu litere hieroglifice astfel: „Râul Skirtos îi va 
zdruncina cu zdruncinări rele pe cei din oraș”. Împăratul Iustin 
le-a oferit multe ambelor orașe pentru a fi refăcute. 

În același an a apărut o femeie deosebit de mare din Cilicia, care 
depășea ca statură orice om în toată firea cu un cot și [era] foarte 
lată. Cutreierând prin orașe, primea în fiecare prăvălie câte un 
phollis. 


Împăratul perșilor Chosroes: 48 ani. 
8.1.3.6.15.6.4. 


În acest an, în luna octombrie a celui de-al IV-lea indiction, 
s-au abătut asupra orașului Antiohia începuturile mâniei divine, 
care au prevestit pedeapsa divină care va veni. Căci s-a aprins foc de 
la Martyrionul Sfântului Ștefan și a ajuns până la pretoriul strati- 
latului. Acesta a fost începutul durerilor. Şi au avut loc incendii 
timp de șase luni, au ars multe case și a murit mult popor. Nimeni 
nu a putut să afle de unde se aprindea focul, căci ieșea de pe ţiglele 
clădirilor cu cinci etaje. La rugămintea patriarhului Eufrasie, împă- 
ratul a dăruit orașului două kentenaria de aur. 

În a douăzecea zi a lunii mai a aceluiași al IV-lea indiction, la 
ora 7, fiind consul la Roma Olybrios, Antiohia cea mare din Siria a 
fost lovită de cutremur, fiind un dezastru inexplicabil. Căci în așa 
măsură s-a abătut mânia lui Dumnezeu asupra Antiohiei, încât a 
căzut aproape întreg orașul și s-a transformat în mormânt al celor 
care îl locuiau. lar pe unii dintre cei care fuseseră îngropaţi și încă 
mai trăiau sub pământ i-a ars focul ieșit din pământ; și alt foc ca 
[niște] scântei cobora din aer și îl ardea ca un fulger pe cel pe care îl 
întâlnea. Atunci pământul s-a mișcat timp de un an. 


Anii lumii 6019. De la dumnezeiasca Întrupare: 519 ani. 
Împăratul romanilor Iustin ani, 9.9. Împăratul perșilor Chos- 


roes, ani 48.2. Episcopul Romei Felix, ani 4.1. Episcopul Constanti- 
nopolului Epifanie, ani 16.7. Episcopul Ierusalimului Ilie, ani 23.16. 


276 În text: EKIPTOG NOTANOC OKIPTROEL KOKG OKIPTIHATAL TOALTOIG. 

Episcopul Alexandriei Timotei, ani 17.7. Episcopul Antiohiei Eu- 
frasie, ani 5.5. 


În acest an, continuând cutremurul, Eufrasie, episcopul Antio- 
hiei, a fost îngropat de cutremur și a murit; au căzut toate casele și 
bisericile și a dispărut frumuseţea orașului. Nu a mai fost un așa 
cutremur în alt oraș în toate neamurile. 

Preaevlaviosului împărat lustin, când a aflat, i s-a îndurerat 
mult sufletul, încât și-a scos diadema de pe cap și purpura și a ţinut 
doliu în sac multe zile, iar la sărbătoare, venind la biserică, nu a 
acceptat să poarte coroana sau hlamida. Ci a venit așa, modest, pur- 
tând o mantie purpurie și plângând în faţa întregului senat. Și toți 
plângeau împreună cu el, purtând haine de doliu. 

Împăratul l-a trimis îndată pe comitele Karinos, dându-i cinci 
kentenaria pentru săpături, în caz că va putea cumva să îi salveze pe 
unii și să păzească de tâlhari și jefuitori lucrurile îngropate. I-a 
trimis apoi pe patrikios-ul Phokas al lui Krateros și pe patrikios-ul 
Asterios, dintre eparhi, bărbaţi înţelepţi, dându-le acestora bani 
foarte mulți pentru reconstrucţia orașului. 

În prima zi a lunii aprilie din al V-lea indiction, la sărbătoarea 
Paştilor, îmbolnăvindu-se împăratul Iustin, l-a făcut împărat, fiind 
încă în viaţă, pe Iustinian, nepotul său, și l-a încoronat. Și a domnit 
împreună cu el 4 luni. lar în luna august din același al V-lea indic- 
tion, preaevlaviosul Iustin s-a săvârșit, lăsându-l împărat pe Iustinian. 

Murind Eufrasie, episcopul Antiohiei, a fost hirotonit în locul 
său Efrem Amidenos, care era comite al Răsăritului în anul acela și 
care a dat dovadă de zel divin împotriva celor care se separaseră. 


Anii lumii 6020. De la dumnezeiasca Întrupare ani 520. 


Împăratul romanilor lustinian, ani 38.1. Împăratul perșilor 
Chosroes, ani 48.3. Episcopul Romei Felix, ani 4.2. Episcopul 
Constantinopolului Epifanie, ani 16.8. Episcopul Ierusalimului Ilie, 
ani 23.17. Episcopul Alexandriei Timotei, ani 17.8. Episcopul Antio- 
hiei Efrem, ani 18.1. 


În acest an, Iustinian cel Mare, stăpânind singur împărăţia, l-a 
făcut comite al Răsăritului pe Patrikios Armeanul, căruia i-a dat 
bani cu porunca de a merge să refacă un oraș numit Palmyra, din 

Fenicia Libaneză, la hotarul cel mai de dinăuntru, poruncind ca în 
ea să stea ducele [...]'7 și Locurile Sfinte. 

În ziua întâi a lunii ianuarie a aceluiași indiction, împăratul a 
dat daruri consulare și atâţia bani, câţi nu a dat niciun alt împărat 
când a fost consul. 

În același an, împăratul perșilor s-a luptat cu lazul Tzathios 
pentru că trecuse de partea romanilor. Deci împăratul lustinian i-a 
trimis acestuia în ajutor armată și trei stratilaţi - pe Belisarios, 
Kerykos și Irineu. Luptându-se aceștia, au fost învinși. Împăratul s-a 
mâniat pe stratilaţi, deoarece, invidiindu-se unul pe altul, au cedat 
victoria, și l-a trimis ca succesor al acestora pe Petru, notarul său. 
Luptându-se alături de lazi cu perșii, au învins și i-au ucis pe mulţi 
dintre perși. 

În același an, împăratul elurilor?75, pe nume Gretes, a trecut de 
partea romanilor; a venit în Constantinopol împreună cu poporul 
său și i-a cerut |îngăduința] împăratului să se facă creștin. Bote- 
zându-se în ziua Teofaniei, împăratul l-a primit după botez. Și s-au 
botezat cu el senatorii lui și douăsprezece dintre rudele lui. Apoi a 
plecat la ale sale cu bucurie, împrietenindu-se cu împăratul și făgă- 
duind că se va alia cu el în orice va dori. 

Împăratul l-a numit stratilat al Armeniei pe Tzitas, un bărbat 
războinic și foarte capabil. Căci Armenia nu avea stratilat, ci duci și 
comiţi. A înrolat sub comanda lui mulțime de armeni, ca unii care 
cunoșteau părțile Armeniei, și i-a dat acestuia și din armata Răsă- 
ritului patru numeri. S-a făcut [astfel] mare pază și ajutor pentru 
romani. Şi i-a dat acestuia ca soție pe sora augustei Teodora, pe 
nume Kometo. 

În același an a trecut de partea romanilor o femeie barbară, 
dintre hunii numiţi saberi, pe nume Boarex"7, văduvă, având cu ea 
100000 de huni, care a luat conducerea peste părţile hunilor după 
pierderea propriului său soţ, Balach. 

Această Boarex i-a prins pe doi regi ai unui alt neam de huni, 
mai dinlăuntru, pe nume Styrax și Glones, pe care Kuades, împăra- 
tul perșilor, i-a îndemnat să se alieze cu el împotriva romanilor, pe 


"77 Editorii anteriori au sugerat că textul lipsă ar fi „să apere teritoriile romane”; v. The 
Chronicle, p. 268. 

:% Herulilor. 

*9 După o altă opinie, numele acesteia era B6a, urmat de titlul de pfit („rege”); v. The 
Chronicle, p. 268. 

când treceau prin ţara ei spre ţinuturile persane cu 20000 [de 
oameni]. Pe aceștia i-a măcelărit, iar pe unul din regii lor, cel numit 
Styrax, prinzându-l, l-a trimis legat împăratului la Constantinopol, 
iar pe Glones l-a ucis în război. Ea a devenit aliat [al romanilor] și a 
menținut pacea cu împăratul Iustinian. 

În același an, un rege al hunilor pe nume Gordas, care se afla în 
apropierea Bosforului, a trecut de partea împăratului, a devenit 
creștin și a fost luminat. A fost primit de împărat, care i-a oferit 
multe daruri și l-a trimis în ţara lui să păzească statul roman?* și 
orașul Bosforului. El a fost numit „tribut de boi”: de la faptul că 
plătea romanilor anual boi în loc de bani. Acolo a stat și un numerus 
de soldaţi romani și un tribun care să păzească orașul de huni și să 
ceară taxele în boi. În acest oraș se făceau multe schimburi între 
romani și huni. 

Regele hunilor care devenise creștin, mergând în ţara sa, l-a în- 
tâlnit pe fratele său și i-a povestit dragostea și generozitatea împă- 
ratului și faptul că s-a făcut creștin. Luând statuile pe care le 
venerau hunii, le-a topit, căci erau din argint și din electron”*?. 
Înfuriindu-se hunii, s-au înţeles cu fratele lui și s-au dus și l-au ucis. 
Apoi l-au făcut rege pe fratele lui, Muageris. Deoarece le era teamă 
ca romanii să nu îl caute pe acesta, au venit pe neașteptate în orașul 
Bosforului și l-au ucis pe tribunul Dalmatios, precum și pe soldați. 
Când a auzind aceasta, împăratul l-a trimis pe loan, cel dintre 
consuli, nepotul lui Ioan Scitul și fiul patrikios-ului Rufin, cu mult 
ajutor scitic, care a pornit cu armata împotriva lor, împreună și cu 
Godilos, pe uscat, de la Odyssopolis, și cu generalul Badurios. Hu- 
nii, aflând, au fugit și s-au făcut nevăzuțţi. Și s-a făcut pace în Bosfor, 
iar [orașul] a fost stăpânit de romani fără teamă. 

Împăratul Iustinian a luat toate bisericile ereticilor și le-a dat 
ortodocșilor, cu excepţia [celor] ale arienilor hexakioniţi”*. 


2% În text: ră Pwpaiké. 

5 În text: Boðv popor. 

25 Aliaj de aur și argint, având cel puţin a cincea parte argint; v. PLINIVS, Naturalis 
Historia. Enciclopedia cunoștințelor din Antichitate, vol. VI: Mineralogie și istoria artei, 
ediție îngrijită, prefață, note și indice de loana Costa, Ed. Polirom, lași, 2005, pp. 44-45. 
383 Epitet acordat arienilor în timpul domniei lui Teodosie cel Mare, fiindcă obișnuiau 
să-și ţină adunările religioase la Hexakionion, ca unii cărora nu le era permis să aibă 
biserici în interiorul zidurilor Constantinopolului; v. R. JANIN, Constantinople byzan- 
tine..., p. 327. 

[De asemenea], a emis un decret în legătură cu episcopii, ico- 
nomii, cei care îngrijeau de orfani și xenodochoi, ca [aceștia] să nu 
lase moștenire decât cele pe care le aveau ca avere înainte de a 
deveni [ceea ce erau], și de acestea să dispună prin testament. lar 
din momentul în care au fost avansați, să nu aibă permisiunea de a 
face testament, ci toate ale lor să le moștenească casa de binefacere. 

Același împărat a terminat și baia publică de la Dagisteus, pe 
care începuse să o construiască împăratul Anastasie, iar în mijlocul 


z TET . i, + 28 
curții bazilicii lui Illos a făcut un mare rezervor de apă” *. 


Anii lumii 6021. De la dumnezeiasca Întrupare: 521 ani. 


Împăratul romanilor Iustinian, ani 38.2. Împăratul perșilor 
Chosroes, ani 48.4. Episcopul Romei Felix, ani 4.3. Episcopul 
Constantinopolului Epifanie, ani 16.9. Episcopul Ierusalimului Ilie, 
ani 23.18. Episcopul Alexandriei Timotei, ani 17.9. Episcopul Antio- 
hiei Efrem, ani 18.2. 


În acest an au fost caterisiți Isaia, episcopul Rodosului, și Ale- 
xandru, episcopul Diospolisului din Tracia, fiind găsiți ca pederaști. 
Și au fost pedepsiţi groaznic de către împărat, tăindu-li-se părțile 
rușinoase și fiind purtaţi [prin oraș] în timp ce crainicul striga: 
„Fiind episcopi, nu aduceţi ocară cinstitului veșmânt!” Împăratul a 
dat legi strașnice împotriva celor care făceau desfrânare și mulți au 
fost pedepsiți, producându-se multă teamă, dar și siguranță. 

Evlaviosul împărat a înnoit toate vechile legi, făcând o singură 
carte și numind-o pe aceasta Dispoziţiile cele noi*%?. În acestea, nu se 
permite unui nobil ca în locurile pe care le conduce să își cumpere 
proprietate, să își construiască casă sau să moștenească pe o altă 
persoană decât dacă îi este rudă. 

În același an, în cea de-a douăzeci și noua zi a lunii noiembrie, 
la ceasul al treilea, într-o zi de miercuri, indictionul al VII-lea, a fost 


384 Rezervor se păstrează și astăzi, purtând numele de Yerebatan Sarayi; v. The 
Chronicle, p. 269. 

285 Împăratul lustinian a iniţiat o amplă acţiune de codificare a dreptului roman, din 
care a rezultat Corpus luris Civilis; v. The Oxford Dictionary of Byzantium, vol. 1, p. 474. 
De asemenea, a emis o serie de noi legi, multe în limba greacă, numite Neapai 
(Novellae), care au devenit o parte a acestui corpus legislativ; v. The Oxford Dictionary 
of Byzantium, vol. 3, pp. 1497-1498. 

lovită din nou de cutremur Antiohia cea Mare, la doi ani după prima 
ei pătimire. Şi a avut loc un seism puternic timp de o oră și s-a făcut 
un scrâșnet îngrozitor din cer. Au căzut toate construcţiile la 
pământ și zidurile, iar unele din clădirile vechi care nu căzuseră la 
primul cutremur s-au dărâmat acum. Toată înfrumusețarea care se 
făcuse în oraș din generozitatea împăratului și ceea ce cetățenii 
construiseră pe cheltuiala lor, toate s-au dărâmat. Aflând aceasta, 
orașele din apropiere, îndoliate, făceau slujbe. Au murit în această 
surpare 4870 [de oameni], iar cei care au scăpat au fugit în celelalte 
orașe și locuiau în colibe pe munți. Atunci a venit o iarnă mare și 
foarte grea, iar cei care rămăseseră făceau litanii desculți, plângând 
și aruncându-se cu fața în jos, în zăpadă, și strigau: „Doamne, 
miluiește!” 

Împăratul și augusta au dăruit iarăși mulți bani pentru înnoirea 
și reconstrucția orașului antiohienilor. Și i-a schimbat numele în 
Teopolis?%5, 

La 21 martie a celui de-al VII-lea indiction, regișorul saracinilor 
Alamundaros Zekikes s-a năpustit și a prădat cea dintâi Sirie până la 
hotarele Antiohiei, la așa-numitul Litargon și la proprietăţile Ska- 
phathienilor. I-a ucis pe mulți și a ars părţile din afară ale Calce- 
donului, proprietatea Sirmium și ţinutul Kynegia. Exarhii romanilor, 
când au aflat, au ieșit împotriva acestuia, dar saracinii, împreună cu 
perșii, luând prada și prizonierii, au plecat pe la hotarul cel de 
dinăuntru. 

În luna aprilie a aceluiași al VII-lea indiction*”, au ajuns în 
ajutor armata trimisă de către împărat și infanterie din Frigia, a așa- 
numiților Lykokranites. Stratilat al Răsăritului a fost numit Belisa- 
rios, care i-a urmat lui Hypatios al lui Sekundinos. 

La 12 mai a intrat în Antiohia magistros-ul Hermoghene Scitul, 
un bărbat înțelept, fiind trimis ca sol al împăratului lustinian către 
împăratul perșilor pentru pace. 

În luna iunie, samaritenii și iudeii l-au încoronat în Palestina ca 
împărat pe un anume lulian și, ridicând armele împotriva creștini- 
lor, au săvârșit jafuri, omoruri și incendieri. Pe aceștia Dumnezeu i-a 
predat în mâinile lui Iustinian, care i-a ucis pe toţi și l-a decapitat pe 
tiranul lulian. 


286 Orașul lui Dumnezeu. 
7 De remarcat folosirea în text a termenului grecesc: Emivtunoic. Acest termen este 
folosit doar în mod excepţional în Cronografie. 

Chosroes, împăratul perșilor, l-a primit pe magistros-ul Hermo- 
ghene, care aducea daruri și avea solie de pace, în luna iunie a 
aceluiași al VII-lea indiction. Luând darurile, nu a acceptat să facă 
pace, deoarece a fost convins de niște samariteni care se refugiaseră 
la el și care îi promiseseră că îi vor preda țara lor, Palestina întreagă, 
având ca aliaţi și iudei și samariteni [în număr de] 50000. Deoarece 
a avut încredere în aceștia, Chosroes nu a vrut pacea, dorind cu aju- 
torul acestora să obțină Ierusalimul, care avea nenumărate kente- 
naria de aur și multe pietre [prețioase]. 

Pretextul a fost în legătură cu minele de aur din munții Arme- 
niei, care înainte dădeau taxe la fiecare talant romanilor și perșilor, 
iar acum dădeau taxe numai romanilor. Invocând și alte câteva 
capitole, i-a scris împăratului. 

Aflându-se ceea ce făcuseră samaritenii, la întoarcerea lor de la 
perși au fost reținuți la Ammadios. [Și acești] samariteni erau cinci 
persoane din cele de vază din rândurile lor. Au fost predaţi strati- 
latului Belisarios și, fiind cercetaţi, au mărturisit totul. 

În același an, ducele Palestinei a intrat în conflict cu căpetenia 
saracinilor de sub stăpânirea romanilor. Și, înfricoșată, căpetenia s-a 
dus la hotarul cel de dinăuntru. Alamundaros, când a aflat, arun- 
cându-se asupra [lui], l-a prins și l-a ucis. Și, luându-i soțiile și 
copiii, s-a întors. Ducii Feniciei, Arabiei și Mesopotamiei și căpete- 
nia neamului [saracinilor], auzind, s-au luat după el, dar Alamun- 
daros a fugit în părţile Indiei, în care nu a intrat niciodată nimeni 
dintre romani. Au capturat corturile și au adus mulți prizonieri 
saracini, bărbați, femei și copii, și câți prizonieri romani au găsit, 
cămile, oi, boi, multă mătase și veșminte. Au ars și patru cetăți 
persane și s-au întors cu o mare biruinţă. 


Anii lumii 6022. De la dumnezeiasca Întrupare: 522 ani. 


Împăratul romanilor lustinian, ani 38.3. Împăratul perșilor 
Chosroes, ani 48.5. Episcopul Romei Felix, ani 4.4. Episcopul 
Constantinopolului Epifanie, ani 16.10. Episcopul Ierusalimului Ilie, 
ani 23.19. Episcopul Alexandriei Timotei, ani 17.10. Episcopul Antio- 
hiei Efrem, ani 18.3. 

În acest an, al celui de-al VIII-lea indiction**, împăratul Ius- 
tinian a făcut o mare prigoană împotriva elinilor** și a tuturor ere- 
ziilor și le-a confiscat acestora averile. A fost acuzat Macedonie, cel 
dintre rhepherendarioi“*, și Asclepiodotos, cel dintre eparhi, care, 
înfricoșându-se, s-a otrăvit și a murit. Pegasios Heliupolitul și copiii 
lui au fost cercetaţi în public””. Au fost arestați și patrikios-ul Pho- 
kas al lui Krateros, chestorul Toma și alții. Și s-a făcut mare teamă. 

Împăratul a decretat ca cei care erau păgâni și ereticii să nu aibă 
funcţii politice, ci numai creștinii ortodocși, dându-le acelora și un 
răgaz de trei luni pentru a se converti. 

lar în luna martie a aceluiași al VIII-lea indiction, în Antiohia, 
magistros-ul Hermoghene, care fusese consul, și patrikios-ul Rufin, 
care fusese stratilat, mergând ca soli în părţile persane și ajungând 
la Daras, i-au vestit împăratului perșilor să îi primească. Stând ei la 
Daras împreună cu Belisarios, stratilatul Răsăritului, și cu ceilalți 
exarhi romani, și-au făcut tabăra la mică distanţă în fața orașului. 
Aflând Meram, cel dintâi dintre generalii perși, împreună cu fiul 
împăratului și cu ceilalți generali ai Persiei, adunându-se la Nitzi- 
bios cu multă armată persană, în luna iunie a celui de-al VIII-lea 
indiction, i-au atacat pe aceștia, împărțindu-și armata lor în trei 
grupuri. 

Când au aflat aceasta, generalii romanilor, împreună cu magis- 
tros-ul, având o bună strategie, s-au năpustit asupra perșilor și a 
avut loc o luptă mare și o încleștare grozavă. Romanii i-au tăiat pe 
perși și i-au nimicit, luându-le și steagul. lar Meram și fiul împăra- 
tului perșilor și puţini dintre cei care au scăpat s-au refugiat la 
Nitzibios. Astfel romanii au obţinut o mare victorie. 

Împăratul perșilor, când a aflat, a îngăduit să vină la el doar pa- 
trikios-ul Rufin, alături de comitele Alexandru. [Rufin] s-a dus la el 
în luna august, au discutat mult, au redactat tratate de pace și s-au 
întors în liniște. 


288 Si în acest caz este folosit termenul grecesc Enivtunoic. 

389 Despre politica lui Iustinian faţă de păgâni, v. și PROCOPIUS DIN CEZAREEA, Istoria 
secretă, ediţie și traducere de H. Mihăescu, Ed. Academiei Române, București, 1972, pp. 
104-105. 

3 Secretari imperiali, folosiți ca mesageri în situații speciale; v R. GUILLAND, 
Recherches sur les institutions byzantines, vol. Il, pp. 92-94; The Oxford Dictionary of 
Byzantium, vol. 3, p. 1778. În plan bisericesc, aceștia desemnau clericii care asigurau 
legătura dintre patriarh și curtea imperială. 

29: În text: èv npoóðo. 

Episcopul Romei Bonifacius: 2 ani. 
4.6.1.11.20.11.4. 


În acest an, în luna septembrie, indictionul al IX-lea, s-a arătat o 
stea mare și îngrozitoare, cu coadă, în partea de apus, care își tri- 
mitea străfulgerând razele în sus, pe care o numeau Lampadia””. Și 
a stat [pe cer] timp de 20 de zile, strălucind. Au avut loc revolte 
populare’? și omoruri. 

La sfârșitul lunii noiembrie, patrikios-ul Rufin s-a întors la 
împăratul lustinian din solia la perși, după ce rânduise tratate de 
pace. Primindu-le pe acestea, împăratul s-a bucurat mult de pace și 
a fost mulțumit de tratatele convenite. Astfel lucrurile au rămas în 
pace pentru ambele [părți]. 


5.7.2.12.21.12.5. 


În acest an, care era al cincilea al domniei lui Iustinian, în luna 
ianuarie, indictionul al X-lea, a avut loc așa-numita răscoală Nika”%. 
Facţiunile poporului l-au încoronat împărat pe Hypatios, rudă cu 
împăratul Anastasie. A fost arsă o mare parte a orașului, biserica cea 
mare, [biserica] Sfintei Irina, casa pentru străini a lui Sampson'*, 
Augusteonul:%, porticul bazilicii, şi [Poarta de] Aramă” a palatu- 
lui. A fost mare spaimă și au murit mulți dintre cei care s-au aflat la 
aşa-numita cursă din hipodrom împreună cu Hypatios, 35000 [de 
oameni], după cum se spune. 

Răscoala Nika s-a întâmplat în acest fel. Mergând facțiunile în 
hipodrom, au strigat cei ai verzilor: 


29 Făclie. 

23 În text: koopia Snuokparia. Despre semnificațiile termenului Snphoxparla la 
autorii bizantini, v. G.I. BRĂTIANU, Studii bizantine ..., pp. 98-17. 

24 Termenul Nika are sensul de „învinge”. Răscoala a început cu unirea celor două 
facțiuni, verzii și albaștrii; v. The Oxford Dictionary of Byzantium, vol. 2, p. 1473. 

*9%5 Această „casă pentru străini” era una dintre instituţiile de asistență socială celebre 
din Constantinopol; v. A.I. KONZTANTEAOZ, Bufavruwvrţ piavpunla, pp. 256-258. 
După răscoală a fost refăcută de către Iustinian; v. J. EBERSOLT, Sanctuaires de By- 
zance..., p. 76. 

'% Augusteonul se găsea în partea de sud a bisericii Sfânta Sofia din Constantinopol și 
era una dintre cele mai importante piețe publice din oraș; v. R. GUILLAND, Etudes de 
topographie ..., vol. II, pp. 40-54. 

*97 Poarta de Aramă (Chalke) era una dintre intrările în palatul imperial; v. R. 
GUILLAND, Etudes de topographie ..., vol. |, pp. 17, 342-343. 


196 SF. TEOFAN MĂRTURISITORUL 


Acte privitoare la cubicularul și spatharios-ul Kalopodios"% 

Verzii: „Întru mulți ani, auguste Iustinian, tu vincas*%! Sunt ne- 
dreptăţit, singur bunule, nu mai suport, Dumnezeu știe! Mi-e teamă 
să numesc ca nu cumva să îi fie mai bine și să fiu în primejdie”. 

Mandator-ul:*: „Cine este? Nu știu”. 

Verzii: „Cel care mă asuprește, de trei ori auguste, se află la 
pantofării”. 

Mandator-ul: „Nimeni nu vă nedreptățește”. 

Verzii: „Unul și numai unul mă nedreptățește, Născătoare de 
Dumnezeu, să nu își ridice capul!” 

Mandator-ul: „Cine este acela, nu știm”. 

Verzii: „Tu și numai tu știi, de trei ori auguste, cine mă 
asuprește astăzi!” 

Mandator-ul: „Dacă este cineva, nu știm”. 

Verzii: „Kalopodios spatharios-ul mă nedreptăţește, stăpâne al 
tuturor!” 

Mandator-ul: „Nu are [nicio] treabă Kalopodios”. 

Verzii: „Dacă este cumva cineva, va avea soarta lui luda. Dum- 
nezeu îi va răsplăti grabnic celui care mă nedreptăţește”. 

Mandator-ul: „Voi nu veniţi aici ca să priviţi, ci ca să îi ocărâți 
pe conducători”. 

Verzii: „Dacă cineva, oricine, mă nedreptățește, va avea soarta 
lui luda”. 

Mandator-ul: „Liniștiţi-vă, iudeilor, maniheilor și samaritenilor!” 

Verzii: „[Ne] numești iudei și samariteni? Născătoarea de 
Dumnezeu [este] cu |noi, cu] toţi”. 

Mandator-ul: „Până când vă veţi blestema pe voi înșivă?” 

Verzii: „Dacă cineva nu spune că stăpânul crede drept, anatema 
lui, ca lui Iuda!” 


2% Această propoziţie pare a fi un titlu pentru dialogul din hipodrom care urmează, un 
indiciu că acesta ar fi preluat dintr-o sursă de arhivă. Dialogul i-a preocupat pe 
bizantinologi prin particularitățile sale. De asemenea, a fost remarcat caracterul său 
metric. Este vorba despre un dialog public între împărat, prin intermediul crainicului 
(mandator), și facțiunile din hipodrom. După cum s-a remarcat, traducerea acestuia nu 
este foarte simplă, atât datorită caracterului metric, cât și a necunoașterii exacte a 
situațiilor menţionate. 

29 „Tu învingi”; în text este redat în limba latină. 

5% Dialogul în hipodrom nu avea loc, teroretic, între împărat și popor. Replicile 
împăratului erau transmise printr-un mandator. Termenul avea semnificația de 
„mesager, persoană prin care se transmiteau ordine sau mesaje”; v. H. MIHĂESCU, La 
Romanite ..., p. 402. 

Mandator-ul: „Eu vă spun, botezaţi-vă într-Unul!” 

lar Verzii au înălțat glasul unii peste alții și strigau, după cum a 
poruncit Antlas: „Într-Unul mă botez!” 

Mandator-ul: „Cu adevărat, dacă nu vă veți linişti, vă voi tăia 
capetele”. 

Verzii: „Fiecare se grăbeşte să dețină putere, ca să se salveze. Și 
dacă am spus ceva fiind întristaţi, să nu se supere înălțimea ta. Căci 
Dumnezeu îi rabdă pe toţi. Noi, împărate, având cuvântul, le 
spunem acum tuturor pe nume. Noi nu știm, de trei ori auguste, 
nici unde este palatul, nici starea statului. O dată vin în oraș, când 
stau pe măgar, și nu aș vrea nici atunci*”, de trei ori auguste”. 

Mandator-ul: „Fiecare este liber să iasă în public unde vrea, fără 
primejdie”. 

Verzii: „Și cred [că am] libertate, dar nu îmi este îngăduit să o 
arăt. Dacă este vreun [om] liber și este bănuit că aparține verzilor, 
este oricum pedepsit pe față*"”. 

Mandator-ul: „Muribunzilor, nu vă este teamă nici pentru 
sufletele voastre?” 

Verzii: „Să fie ridicată această culoare și dreptatea nu va mai 
exista. Încetează uciderea și lasă să fim pedepsiţi! lată un izvor care 
curge și, pe câți vrei, osândește-i! Cu adevărat firea omenească nu le 
poate îndura pe acestea două*5. Măcar să nu se fi născut Sabba- 
tius**, ca să nu aibă un fiu ucigaș. Al douăzeci și şaselea?” omor 
este cel întâmplat la Zeugma. Dimineaţa a fost la spectacol și seara a 
fost măcelărit, stăpâne al tuturor”. 

Albaștrii: „Pe ucigașii întregului stadion îi aveţi doar voi”. 

Verzii: „Când ucizi cu sălbăticie, [atunci] și pleci”. 

Albaștrii: „lar tu ucizi cu sălbăticie și te plimbi. Căci pe ucigașii 
stadionului numai voi îi aveţi”. 


5 În text: iav eic thv noAwv npopxouou, őt &v iç Bopõóvnv kaðéopar ei0oiq un5t tóte. 
52 În text: xai Gappă EAevBepiac, kai eubavicou où ovyxwpoduat: kai E&v otv 
£AevOepoc, exe! 6e Ilpaoivwov vn6Ambw, novruc ic pavepov kodera. 

303 În text: enap6î tò xpâua rovro, kai n Gixn oò xpnuarilei: ăvec tò povebeoou: kai 
aec, koAaoueBa. i5e nnyn fpvovoa, kai ooouc GeAec, koAaze. &AnBac ră Svo tavta 
où pepe &vBpunivn Pvoic. etoi ZaBfarnc uă eyevvh?n, iva pì Eoxev viev povea. 

34 Probabil este vorba despre tatăl lui Iustinian. 

305 În text: eikótwç Extoc. Fragmentul este redat diferit în manuscrise; în unele apare: 
„În chip rezonabil al șaselea”. 

Verzii: „Stăpâne Iustinian, aceștia roagă, și nimeni nu îi ucide! 
Să se gândească cine vrea la vânzătorul de lemne, cel din Zeugma! 
Cine l-a ucis, împărate?” 

Mandator-ul: „Voi l-aţi ucis pe acesta”. 

Verzii: „Pe fiul lui Epagathos cine l-a ucis, împărate?” 

Mandator-ul: „Și pe el tot voi l-aţi ucis, și îi implicați pe albaștri”. 

Verzii: „Acum e acum?! Doamne, miluieşte! Adevărul este 
chinuit. Vreau să îi contrazic pe cei care spun că lucrurile [acestea] 
sunt cârmuite de la Dumnezeu. De unde [vine] acest necaz?” 

Mandator-ul: „Dumnezeu nu are amestec cu relele”. 

Verzii: „Dumnezeu nu are amestec cu relele. Și cine este cel care 
mă nedreptățește? Dacă este [aici] un filosof; sau un pustnic, să 
spună diferenţa dintre acestea”. 

Mandator-ul: „Blasfematori și hulitori, până când nu vă veți liniști?” 

Verzii: „Dacă înălțimea ta este mulțumită, tac, chiar dacă nu 
vreau, de trei ori auguste! Toate, toate le știu, dar nu vorbesc. Cu 
bine, dreptate, nu [mai] exiști! Trec și atunci mă fac ca iudeii. Este 
mai de folos să fii elin decât albastru, Dumnezeu știe”. 

Albaștrii: „Urăsc [asta], nu vreau să o văd și invidia mă 
deranjează”*”. 

Verzii: „Să fie dezgropate oasele celor care privesc”. 

Aceștia au coborât și l-au lăsat pe împărat și pe albaștrii privind. 
Și îndată s-a întâmplat ca niște meșteri să găsească pretextul pentru 
o tulburare populară, în acest fel. Arestând eparhul trei cetățeni 
dintre cei care făcuseră dezordine, i-a spânzurat. Unul dintre ei a 
murit îndată, iar ceilalți doi au căzut din spânzurătoare. Și au fost 
atârnaţi din nou și din nou au căzut. Când i-a văzut pe aceștia, 
mulțimea care era de față a strigat: „[Duceţi-i] pe aceștia în bise- 
rică!”” Auzind deci monahii de la [mănăstirea] Sfântului Konon, i-au 
luat într-o barcă și au trecut la [mănăstirea] Sfântului Lavrentie, 
pentru că avea privilegii ca nimeni să nu fie scos afară din biserică 
până când nu primește ceea ce îl mulțumește’. 

Eparhul, aflând acestea, a trimis soldați să îi păzească. Și fac- 
ţiunile poporului s-au dus la pretoriu, cerând ca eparhul să îi retragă 
de la [mănăstirea] Sfântului Lavrentie pe soldaţii care păzeau; dar 


% În text: apti KAL apr. 
307 În text: tò Wow ov Geiw Bienew: kai o pBovoc napevoxAet poi. Fragmentul ar putea 
fi tradus în mai multe feluri. 

În text: wç oð na6n tò îxavov. 

nu au primit răspuns de la el. Și, înfuriaţi, au pus foc pretoriului și 
au ars porticurile de la arcul din Forum până la Chalke. Iar argin- 
tăriile și cele ale lui Lausos, toate au fost mistuite de foc. Pe soldaţii 
pe care i-au atacat i-au măcelărit fără cruţare și, intrând în case, 
jefuiau averile și au dat foc intrării palatului ce era acoperită cu 
bronz și porticului al acelor protiktores** și al nouălea?’ al Au- 
gusteonului. Poporul a coborât în portul lui lulian, adică al Sofiei, la 
casa lui Probos, căutând arme și strigând: „Alt împărat orașului”. Și 
au pus foc la [casa] lui Probos și aceasta a fost doborâtă. 

Au venit și au ars baia lui Alexandru și casa pentru străini cea 
mare a lui Sampson, iar bolnavii au fost uciși. [Au ars] și Marea 
Biserică, împreună cu toate coloanele, și s-a dărâmat toată din patru 
părți”. 

Împăratul, înfricoșat, a vrut să urce banii pe dromon?” și să 
plece spre Tracia, până în Heracleea, lăsându-l să păzească palatul 
pe stratilatul Mundos, alături de fiul său, 3000 de oameni, Konstan- 
tiolos și cubiculari. lar facțiunile poporului, târând morţii, i-au 
aruncat în mare și au ucis și multe femei. 

Răspândindu-se zvonul că împăratul a luat-o pe augustă și a 
plecat în Tracia, l-au proclamat împărat pe patrikios-ul Hypatios. lar 
[acesta], șezând în hipodrom, a fost aclamat de către facțiunile 
poporului și a ascultat vocile care îl ocărau pe împăratul lustinian. 

Au venit și de la Phlakiana 200 de verzi mai tineri, îmbrăcați în 
zale, care și-au asumat misiunea de a deschide palatul și de a-l duce 
înăuntru pe Hypatios. 

Împăratul, când a auzit ceea ce îndrăzniseră [să facă] poporul și 
Hypatios, a intrat în palat și a urcat pe așa-numitele Pulpita, în 
spatele acelei katisma a hipodromului, în acel triclinium care are 
porţi de bronz, avându-i cu el pe Mundos, Konstantiolos, Belisarios 
și pe alţi senatori, iar ca ajutor, soldaţi înarmaţi, cubiculari și spatharioi. 

leșind cubicularul Narses, i-a ademenit pe câţiva din partea 
albastră împărțindu-le bani. Și [aceștia] au început să strige: „Au- 


309 Termenul protiktor desemna un membru al unui corp din garda imperială. Ulterior 
a devenit o demnitate cu atribuţii civile. Cf. R. GUILLAND, Recherches sur les institutions 
byzantines, vol. I, 433; The Oxford Dictionary of Byzantium, vol. 3, P- 1743. 

3° În text: ëvaætov. Cyril Mango sugerează lectura oevârov - „senat”. 
> În text: EK TETPOEVTOV. 
= Dromonul era un tip de corabie bizantină, utilizată pe scară largă în secolele VI-XIII; 
v. John H. PRYOR, Elizabeth M. JEFFREYS, The Age of the APOMON. The Byzantine Navy 
ca. 500-1204, Brill Academic Publishers, Leiden-Boston, 2006. 

guste Iustinian, tu vincas*5! Doamne, mântuiește-i pe împăratul 
Iustinian și pe augusta Teodora!” 

Atunci au făcut dezbinare în mulțime și s-au năpustit unii 
asupra altora. leșind cei din palat cu ajutorul acelorași, i-au separat 
pe unii dintre cei din popor și au intrat în hipodrom. Și Narses [a 
intrat] pe la porţi, iar fiul lui Mundos prin sphendone**, alții prin 
culoarul de la kathisma [au ajuns] în arenă. Și au început să taie fac- 
ţiunile poporului, unii trăgând cu arcul, alții ucigând cu sălbăticie, 
încât nu a scăpat niciunul dintre cetățenii care se găseau în hipo- 
drom, fie ei albaștri sau verzi. lar Belisarios, intrând în kathisma 
împăratului împreună cu spatharioi, arestându-l pe Hypatios, l-a 
dus împăratului și l-a pus în închisoare. 

Au murit în ziua aceea 35000 de bărbați. Și nu s-a mai arătat 
vreodată vreun membru al facțiunilor. Iar în ziua aceea s-a făcut 
liniște. În ziua următoare au fost omorâţi Hypatios și Pompeios, 
fratele acestuia, fiindu-le aruncate trupurile în mare. Le-au fost con- 
fiscate casele, împreună cu cele ale altor 18 patrikioi și iluștri și 
consulari; acestora le-au fost confiscate ca fiind colaboratori ai lui 
Hypatios. Și s-a făcut mare teamă, orașul s-a liniștit, iar [curse în] 
hipodrom nu s-au mai ținut destulă vreme. 

În același an a avut loc și o cale mare de stele, de seara până în 
zori, încât toți au fost miraţi și spuneau că stelele cad. Niciodată nu 
am văzut un astfel de lucru. 


Episcopul Romei loan: 3 ani. 
6.8.1.13.22.13.6. 


În acest an, Teodora, preaevlavioasa augustă, a ieșit la termele 
de la Pythia pentru a face băi calde. Au mers împreună cu ea 
patrikios-ul Mina, eparhul și patrikios-ul Ilie, comitele tezaurelor*5 
și alți patrikioi, cubiculari și satrapi, 4000 [la număr]. Și a dăruit 
multe bisericilor, azilelor de săraci și mănăstirilor. 


53 „Tu învingi”, în limba latină în text. 

34 În text: Zcev56vn,; era partea curbată aflată în partea de sud a hipodromului din 
Constantinopol. Ruinele sale se păstrează și astăzi. V. R. GUILLAND, Etudes de topo- 
graphie ..., vol. 1, pp. 375-376. 

35 În text: O KOunc tov Aapyirivuv (lat. comes largitionum); se ocupa de trezorerie și 
finanţe. V. L. BREHIER, Les institutions de l’ Empire Byzantin, p. 84. 

7.9.2.14.23.14-7. 


În acest an, consulul Priskos, cel dintre notarii împăratului, a 
nemulțumit-o pe împărăteasa Teodora și i-a fost confiscată averea; 
la porunca împăratului, a fost hirotonit diacon la Cyzic. 

În același an au avut loc războaie cu vandalii și Belisarios a cu- 
cerit Africa. Vandalii, așa cum s-a spus la anii de mai sus, ocupând 
Hispania în timpul împăraţilor Arcadius și Honorius, au trecut în 
Libia cu Godigisel, regele lor, și au ocupat-o. După ce a murit Go- 
digisel, i-au urmat la putere fiii acestuia, Gogdaris*€ și Gizerichos. 
Plecând dintre oameni Gogdaris, a devenit împărat?” al vandalilor 
Gizerichos, care a domnit în orașul Cartagina?’ 39 de ani și a ocupat 
și Roma. Murind acesta, i-a urmat la împărăție Onorichos, fiul său, 
care le-a făcut multe răutăţi creștinilor din Libia și îi forța să devină 
arieni. l-a ucis pe mulți și le-a tăiat limba din gât. Aceștia, prin harul 
lui Dumnezeu, au putut după aceea să vorbească. 

Maurusii, dispreţuindu-i pe aceștia, s-au războit cu ei și le-au 
făcut vandalilor multe rele. [Onorichos] s-a săvârșit după ce a 
domnit opt ani, pierzând Numidia și muntele Aurasion, care nu au 
mai fost stăpânite de vandali. 

Gundamundos, fiul lui Geezon, fiul lui Gizerichos, a urmat la con- 
ducere, făcând mai mari răutăţi împotriva creștinilor. [Acesta] s-a 
săvârșit după ce a domnit 12 ani și i-a urmat la putere Trasa- 
mundos, un bărbat frumos la chip, înțelept și generos, care îi forța 
pe creștini să își schimbe credinţa strămoșească, nu prin chinuri, ci 
înlăturându-i pe cei care nu se supuneau. 

Murind soția sa și neavând copii, a fost sfătuit foarte bine și, 
trimițând la Teodoric, împăratul goților, în Hispania, i-a cerut să o 
ia în căsătorie pe sora acestuia, Amalaphrida, care era văduvă. lar 
acesta i-a dat-o pe sora lui de soţie, dar și 1000 de goți destoinici 
într-o formaţie de lăncieri, împreună cu alte 5000 de bărbaţi buni 
de luptă spre ajutorul acestora. Teodoric i-a dăruit surorii sale și 
unul dintre capetele din Sicilia, cel numit Lysion. Astfel, Trasa- 
mundos s-a socotit [ca fiind] cel mai mare”? și cel mai puternic 


5 Menţionat mai sus ca Gontharis, la anii lumii 5931. 

27 Termenul folosit în text este faoizvc. 

38 Ca excepţie, în acest caz este folosit termenul Kapðayevvav în loc de Kapxnõwv, 
cum apare în restul Cronografiei. Vandalii au trecut în Africa în anul 429 și au ocupat 
Cartagina 10 ani mai târziu; v. The Chronicle, p. 307. 

39 În text: kpeloowv - „cel mai puternic, cel mai bun”. 

dintre împărații din Libia. A devenit prieten al împăratului Anas- 
tasie și a condus timp de 27 de ani. 

După ce s-a săvârșit acesta, a devenit împărat Ilderichos al lui 
Onorichos, copilul lui Gizerichos, un om blând și bun și care nu a 
fost rău nici cu creștinii. În cele ale războiului era foarte moale, și 
nici nu voia să audă de așa ceva. Amergus””, nepotul acestuia, un 
bărbat bun în cele ale războiului, era general al vandalilor. Pe acesta 
îl numeau și Ahile. 

Ilderichos era prieten cu lustinian de dinainte ca acesta să 
ajungă împărat, din timpul lui lustin, unchiul său, și îi trimitea 
acestuia mulți bani și primea de la el [bani], întărind prietenia. Și 
era o rudă de-a acestuia, din neamul lui Gizerichos, pe nume Geli- 
mer, un bărbat îngrozitor și rău, priceput în a face răzmeriţe și a da 
atacul asupra banilor altora. 

Acesta a devenit tiran împotriva propriului stăpân, Ilderichos, 
care domnea de 7 ani, l-a prins pe acesta și l-a pus în închisoare 
împreună cu soția lui, Amalaphrida””. I-a nimicit pe toți goții, iar pe 
Amer și pe fratele acestuia, Euagees, îi ținea în închisoare. Fiind 
înfumurat de tirania sa, nu putea sta în această situație; prin 
urmare, i-a scris împăratului Iustinian, apărându-se cum că lui îi 
aparținea după lege împărăția*”, pentru că Ilderichos nu putea să o 
guverneze. lustinian, aflând acestea, i-a scris că nu acceptă această 
tiranie, iar el, neluând seama la cele scrise, l-a orbit pe Amer și i-a 
închis într-o temniță mai bună pe Ilderichos și pe Euagees. 

Când a aflat aceasta, Iustinian a pornit o expediție împotriva 
Libiei, sfârșind războiul cu mezii. Chemându-l pe Belisarios din 
Apus, punea la cale aceasta, [însă] senatului nu i-a fost pe plac, 
amintind de flota împăratului Leon cea trimisă în expediție împo- 
triva vandalilor împreună cu Basiliskos și pierdută, de câți soldați au 
murit și de câţi bani au fost cheltuiţi, fiindu-le teamă de mărimea 
primejdiei, ca nu cumva împăratul să îl aleagă conducător al acestei 
armate pe unul [dintre ei]. 

Patrikios-ul loan, ieșind în mijloc, a spus acestea: „Noi, stăpâne, 
ne supunem poruncilor tale și nu ne împotrivim, dar este drept să 
cugeţi la lungimea drumului, la întinderea mării, la drumul cel pe 


2° Prokopios din Cezareea îl numește Oamer; v. The Chronicle, p. 307. 
3 Amalaphrida era soţia lui Trasamudos, după cum se menţionează mai sus. 
32 În text: faoteta - „împărăția”. Este vorba despre conducerea vandalilor. 

uscat care durează 140 de zile, la nesiguranța victoriei, la cât de 
dureroasă este înfrângerea și la lipsa de rost a regretului”. 

Împăratul, acceptând [acest] discurs, şi-a domolit dorința cea 
către război. Dar un episcop din Apus i-a dat avânt împăratului, 
spunând că a avut de la Dumnezeu un vis în care i se poruncea să 
meargă la împărat și să îi ceară acestuia să îi izbăvească pe creștinii 
din Libia de tirani: „Și Eu îl voi ajuta și îl voi așeza ca stăpân al 
Libiei”. Auzind acestea, împăratul nu și-a mai putut stăpâni cugetul, 
ci a înarmat oastea și corăbiile și a pregătit arme și provizii. lar lui 
Belisarios i-a poruncit să fie pregătit să plece ca general în Libia. 

Îndată Pudentios, făcându-se tiran, a pus stăpânire pe Tripolis și 
i-a scris lui Iustinian să trimită armată și să preia orașul. La fel și 
Goddas gotul, devenind tiran împotriva propriului conducător, 
Gelimer, a pus stăpânire pe insula Sardinia?” și i-a scris lui Iustinian 
să trimită armată și să o preia. lar acesta l-a trimis pe Chiril cu 400 
de oameni în ajutorul lui. Gelimer, trimițându-l pe fratele lui cu o 
mare flotă și cu o parte aleasă din armata vandalilor, a ocupat-o și l-a 
ucis pe Goddas. 

Belisarios a luat în primire oastea, flota și căpeteniile, pe stra- 
tegul Solomon și pe Dorotei, cel al Armeniei, pe Ciprian, Valerian, 
Martinos, Alphias, loan, Marcellus, Chiril, pe care l-am amintit mai 
înainte, și pe mulţi alții dintre cei care locuiau în Tracia. Pe aceștia îi 
urmau 1000 de eluri, pe care îi conducea Pharas, și călăreţi arcași 
massageți, pe care îi conduceau Sisinnios și Balas. Corăbii erau [în 
număr de] 500, în care încăpeau câte 50000 de medimne“f, iar co- 
răbieri erau 30000 - egipteni, ionieni și cilicieni. Comandant peste 
nave [era] unul, Kalonymos Alexandrinul. Erau și 9o de dromoane 
pentru lupta navală. Împăratul l-a numit pe Belisarios ca strateg, cu 
puteri depline peste toți. Acesta venea din Germania, care se află 
între traci și iliri, aducând-o împreună cu el și pe Antonia, soţia lui. 

Gelimer l-a trimis pe fratele său, Tzatzon, împreună cu 120 de 
corăbii și armată aleasă pe insula Sardinia?’ împotriva lui Goddas. 

Şi era cel de-al șaptelea an al domniei lui Iustinian atunci când 
Belisarios a fost trimis pe insulă. Era împreună cu el și scriitorul 


33 În text: ZapSavla. 
34 Unitate de măsură din vechea Atenă, egală cu aproximativ 52 de litri. 
35 În text: Zăp5oc. 

Prokopios*€. Plecând din orașul împărătesc, au ajuns în Abydos. lar 
Belisarios avea grijă ca toată flota să navigheze împreună și să tragă 
la mal în același loc. Ajungând în Sicilia, l-a trimis pe Prokopios 
scriitorul la Siracusa, ca să găsească cumva pe unii care să îl con- 
ducă în Libia să ancoreze pe neașteptate la mal și să scoată armata, 
care se temea de lupta navală. lar el, ducând flota, a tras la mal în 
satul Kaukana, care se afla la distanţă de 200 de stadii. 

Prokopios, intrând în Siracusa, a cumpărat provizii de la Ama- 
lasuntha, soția lui Teodoric, mama lui Atalaric, împăratul Italiei, 
care erau prieteni cu lustinian. S-a întâlnit în mod neobișnuit și cu 
un bărbat care îi era prieten din copilărie, cunoscător al locurilor și 
al Mării Libiei, care avea trei zile de când venise din Cartagina. Și el 
i-a asigurat că aceia nu își fac nicio grijă și nu bănuiesc că cineva ar 
porni o expediție împotriva lor, încât Gelimer își așezase tabăra la 
distanță de patru opriri”. 

Luându-l deci Prokopios pe acesta la Kaukana, l-a dus la 
Belisarios. Când a aflat acestea, Belisarios a ancorat la țărmul Libiei 
după trei zile, într-un sat ce se numea Kefale Brachus%5. 

După ce au coborât din corăbii, și-au așezat tabăra într-o 
singură zi, făcând o întăritură și un șanț adânc. Acolo a ieșit multă 
apă din pământ, încât a umplut șanțul săpat, locul fiind fără apă, și 
[acest lucru] a fost spre toată trebuința animalelor și a armatei. A 
doua zi, mulțimea a plecat după pradă, dar generalul i-a mustrat pe 
aceștia, spunându-le astfel: „A forța și a te hrăni cu cele ale altora 
este nedrept în toată vremea și mai ales în [timp de] primejdii, căci 
eu doar având o astfel de încredere v-am debarcat în pământul 
acesta, ca să Îl slujim pe Dumnezeu întru dreptate și facere de bine 
și pe libieni să îi atragem de partea noastră. lar această nestăpânire 
a voastră ni se va întoarce împotrivă și îi va determina pe libieni să 
se alieze cu vandalii. Ci supuneți-vă cuvântului meu, luaţi-vă 
proviziile cumpărându-le și nici să nu gândiţi să fiți nedrepți, nici să 
nu preschimbaţi prietenia libienilor în dușmănie, și [astfel] Îi veți 
domoli mânia lui Dumnezeu! Încetaţi să călcaţi cele ale altora și să 
dobândiți un câștig plin de primejdii!” 


pr Prokopios din Cezareea, care a și redactat, între altele, o narațiune a războiului cu 
vandalii, utilizată ca sursă în Cronografie. Despre Prokopios, v. Enciclopedia arheo- 
logiei..., vol. 3, p. 380. 

37 În text: reoo&puwv uovâv. 

28 Capul stâncii”. 

Belisarios, trimițând armată împotriva orașului Syllektos, l-a 
cucerit fără osteneală. Căci, ajungând la acesta noaptea, l-au ocupat 
pătrunzând [în el] alături de căruțele țăranilor care intrau; și, pentru 
că se făcuse ziuă, [locuitorii] i-au trimis la general pe preot și pe 
fruntașii orașului. În aceeași zi a venit de partea lor și cel care avea 
grijă de drumul public, predându-le caii publici. A fost prins și 
curierul** care ducea corespondenţa imperială. 

Belisarios, aranjând armata, mergea spre Cartagina. lar lui loan 
Armeanul i-a încredinţat 300 de [oameni] aleși și i-a poruncit să fie 
atent tot timpul și să nu se depărteze mult de armată. Când a ajuns 
în orașul Syllektos, i-a câștigat pe cei de aici prin bunătate și prin 
vorbe frumoase, încât ceilalți [soldați] au făcut drumul ca și cum ar 
fi fost în ţara lor, [localnicii] nici retrăgându-se, nici ascunzându-se, 
ci oferindu-le și o piaţă și slujindu-le și în celelalte soldaţilor. 

Străbătând 80 de stadii în fiecare zi, au ajuns până la Cartagina. 
Astfel, prin orașul Leptes și prin Adramutos, au ajuns în satul 
Chrasis, care se afla la 308 stadii de Cartagina, unde era și un palat 
al vandalilor, [precum] și grădini foarte frumoase, izvoare foarte 
limpezi și mulțime nemărginită de tot felul de roade. Astfel că fie- 
care dintre soldaţi și-a umplut coliba cu roade din copaci, iar roa- 
dele fiind frumoase și bucurându-se [de ele] toţi, nu s-a simţit vreo 
împuţinare a acestora. 

Gelimer, auzind că romanii sunt în apropiere, i-a scris la 
Cartagina fratelui său, Amatas, să îi ucidă în închisoare pe Ilderichos 
și pe toate rudele sale, iar el și vandalii și cine mai era bun de luptă 
în oraș să se înarmeze pentru război. Și Amatas a făcut cele ce i se 
porunciseră. 

Belisarios i-a trimis pe conducătorul adjunct? Archelaos și pe 
navarhul Kalonymos să se apropie de Cartagina, dar să nu o atace 
până când nu le va porunci el. Iar el s-a dus în Dekimos, care se afla 
la distanţă de 70 de stadii de Cartagina. 

Gelimer i-a poruncit nepotului său, Kibamundos, să meargă cu 
2000 de oameni în partea stângă, pentru ca Amatas, din Cartagina, 
Gelimer, din spate, și Kibamundos, din satele din stânga, să îi încer- 
cuiască acolo pe dușmani. 


39 În text: fepiO&pioc. Termenul este derivat din latinescul beredarius. 

5 În text: vn&pxo. La Prokopios din Cezareea titlul acestuia este de En&pxoc („eparh, 
refect”) în loc de wnapxoc („comandant adjunct”); v. The Chronicle, p. 308. 

P PX ) P 


206 SF. TEOFAN MĂRTURISITORUL 


Belisarios - după cum s-a spus - i-a poruncit lui loan să meargă 
înainte, iar în partea stângă a armatei să meargă massageţii. 

Amatas nu a ajuns în timpul necesar, ci a lăsat mulțimea vanda- 
lilor în Cartagina și a mers cât a putut de repede la Dekimos cu 
puţini [oameni], și nici aceia aleși. Întâlnindu-l pe loan, s-au luptat 
și a fost ucis de către loan, iar cei care erau cu el au fost puși pe fugă 
fără oprire și s-au speriat? toți cei care mergeau din Cartagina la 
Dekimos, crezând că cei care îi urmăreau erau foarte mulţi. lar loan 
și cei împreună cu el au tăiat atâția până la porţile Cartaginei, încât 
cei care ar fi văzut ar fi crezut că este un lucru făcut de 20000 de 
dușmani. lar Kibamundos și cei 2000 care erau împreună cu el, 
confruntându-se cu forța hunilor, au fost toți nimiciți. 

La Dekimos, Belisarios, nu aflase nimic din cele întâmplate, ci a 
așezat tabăra, înconjurând-o cu șanț, și și-a lăsat acolo soţia și pe 
pedestrași. lar el, luându-i pe călăreţi și pe căpetenii, a plecat spre 
Cartagina. Găsind morţii căzuţi, pe Amatas și pe vandali și aflând 
cele întâmplate, s-a urcat pe un deal și a văzut praf la miazăzi și o 
mulțime mare de călăreți vandali, pe care îi conducea Gelimer, care 
nu știa ceea ce păţise Kibamundos, nici Amatas. 

Pentru că se apropiaseră unii de alții, unii dintre vandalii care 
mergeau înainte au ocupat dealul și s-au arătat înfricoșători pentru 
adversari. Romanii, fugind, au ajuns într-un sat care se afla la 
distanţă de 7 stadii de Dekimos. lar Dumnezeu, în chip mai presus 
de înțelegere, i-a schimbat și au devenit lași. Căci, dacă continuau să 
îi urmărească imediat, i-ar fi nimicit în întregime pe toţi cei aflaţi 
împreună cu Belisarios - într-atât de mare era mulțimea vandalilor 
- și pe loan, care se întorcea de la Cartagina și îi prăda pe cei care 
muriseră, l-ar fi prins fără efort. 

Gelimer, coborând de pe deal și găsindu-și fratele mort, a fost 
cuprins de mâhnire și a pierdut avantajul victoriei”. 

Belisarios, le-a poruncit celor care fugeau să se oprească și, rân- 
duindu-le bine pe toate, i-a mustrat pentru lașitate. Aflând de 
nimicirea dușmanilor și de biruința lui loan, a pornit cu grabă și 
bărbăție împotriva lui Gelimer. lar barbarii, fiind luaţi pe nepre- 
gătite, au luat-o cu toţii la fugă și, pierzându-i pe mulţi, s-au dus în 
Numidia, părăsind Cartagina. 


3 În text: &veo6fovwv, care are sensul „s-au speriat și au fugit”. 
332 În text: Tic vixnc rhv akun duBivvev - „a tocit ascuțișul victoriei”. 

Când a venit noaptea, Belisarios, loan și massageţii au ajuns în 
Dekimos și, aflând tot ceea ce se întâmplase, s-au bucurat. A doua zi 
au pornit cu toţii spre Cartagina, împreună cu pedestrimea și cu 
soţia lui Belisarios. Cartaginezii, deschizând porţile și aprinzând 
opaițe, au ieșit afară cu toţii spre a-l întâmpina pe Belisarios. lar 
vandalii de acolo s-au refugiat în biserici. 

Când a ajuns flota, au ridicat lanţul din port și i-au primit. Cea 
mai mare parte a flotei, urmând ordinul lui Belisarios, nu a intrat în 
port, ci a ancorat în afară. lar Kalonymaos, luând calea neascultării, a 
intrat și, jefuind corăbiile, a pus mâna pe mulţi bani; a intrat și în 
atelierele și în casele care se aflau în apropierea portului și a luat 
mulți prizonieri. 

Belisarios, ocupând Cartagina fără efort, i-a sfătuit pe soldați, 
spunând: „Vedeţi câte lucruri fericite ni s-au întâmplat pentru că 
am arătat înțelepciune față de libieni? Aveţi grijă să vă păstraţi 
purtarea cea bună în Cartagina, și nu cumva vreunul să nedrep- 
tățească pe cineva sau să ia ceva cu forța de la acesta. Căci, din 
cauză că aceștia au pătimit multe rele din partea vandalilor, [care 
sunt] oameni barbari, împăratul nostru ne-a trimis să îi ajutăm și să 
le dăruim libertatea”. 

După ce i-a sfătuit acestea, a intrat în Cartagina. Urcând în 
palat, s-a așezat pe tronul lui Gelimer. Şi au venit la el negustorii din 
Cartagina și cei care locuiau în apropierea mării, plângându-se că au 
avut de suferit din partea flotei. lar Belisarios l-a pus să jure pe 
navarhul Kalonymos că va aduce toate cele jefuite și le va da înapoi 
celor cărora le aparțineau. lar acesta, sustrăgând din ele și călcându-și 
jurământul, nu după mult timp a plătit ceea ce era drept; căci și-a 
ieșit din minți și a murit înghițindu-și limba. 

Belisarios ospăta poporul:* împărătește, iar slujitorii lui Gelimer 
îi serveau și le turnau vin și le slujeau în toate celelalte. Astfel 
generalul a câștigat fără vâlvă orașul, încât nu i s-a adus nicio ocară 
vreunui om, nici în timpul pieței nu trebuiau să își încuie casele, ci, 
cumpărând, soldaţii mâncau și se veseleau. Pe vandalii care se refu- 
giaseră în biserici i-a scos afară dându-le încredințări și s-a îngrijit 
de zidurile orașului, deoarece mai înainte au fost lăsate neîngrijite. 

Se spunea că în Cartagina se zicea o vorbă veche, cum că 
gamma îl alungă pe beta și iarăși beta îl alungă pe gamma. Și acum 


33 Sau „armata”. 

se împlinise. Căci mai întâi Gizerichos l-a alungat pe Bonifacius, iar 
acum Belisarios pe Gelimer. 

Gelimer, dându-le mulţi bani țăranilor libieni, i-a atras de par- 
tea lui și le-a poruncit acestora să îi omoare pe romanii care se aflau 
în satele din jur. Săvârșind ţăranii aceasta, Belisarios a aflat și l-a 
trimis pe Diogenes, unul dintre lăncierii săi, să îi pedepsească. lar 
Diogenes și cei care erau împreună cu el s-au dus într-o casă și 
dormeau, negândindu-se la nimic primejdios. Când a aflat aceasta, 
Gelimer a trimis împotriva lui 300 [de luptători] aleși, care, ajun- 
gând, au încercuit casa, fiindu-le teamă să intre [în ea] noaptea. 
Romanii au simțit, s-au sculat și s-au urcat înarmaţi pe cai - fiind ei 
în număr de 20 —, au deschis dintr-o dată porțile și, protejându-se 
cu scuturile și apărându-se cu lăncile, i-au pus pe fugă pe dușmani. 

Gelimer, aflat în Numidia, i-a adunat pe toți vandalii și pe cei 
dintre maurusi care îi erau favorabili, pregătindu-se de război. A 
trimis și scrisori în Sardinia’ către Tzatzon, fratele său, făcându-i 
acestuia cunoscute cele întâmplate. Acesta s-a ridicat îndată cu tot 
poporul din Sardinia și a ajuns a treia zi pe țărmul Libiei și l-a găsit 
pe Gelimer. Luându-se amândoi de după gât, nu scoteau niciun sunet 
unul către celălalt, ci, strângându-și mâinile, plângeau. La fel și armata 
deplângea nenorocirea. lar Gelimer, luându-i pe toţi, a pornit spre 
Cartagina și a încercat să o asedieze, crezând că cei din Cartagina și 
soldații romanilor care practicau credința lui Arie îi vor preda lui 
orașul. Trimițând și la căpeteniile hunilor, le-a promis acestora că le va 
da multe bunuri dacă îi vor trăda pe romani în favoarea lui. 

Belisarios a aflat acestea de la fugari și, descoperind că un 
anume Lavrentie care se afla în Cartagina era trădător, l-a tras în 
ţeapă pe un deal în faţa orașului. Din această cauză, cei care se gân- 
deau la trădare au fost cuprinși de o mare teamă, încât massageţii 
au mărturisit cele ce le spusese Gelimer. 

Belisarios, după ce i-a făcut pe toți să se întoarcă la prietenia 
pentru el prin cuvinte convingătoare și jurăminte, i-a poruncit 
imediat lui loan Armeanul să ia îndată toţi călăreţii, în afară de 5oo, 
să iasă înaintea vandalilor și să îi hărțuiască. lar el l-a urmat a doua 
zi, împreună cu oastea pedestră și cu cei 500 de călăreți. Întâlnindu-i 
pe vandali, care își așezaseră tabăra la Trikamaros, au rămas noap- 
tea unii în apropierea celorlalți. 


34 În text: ZapSavia. 

Și s-a întâmplat ca în armata romană să aibă loc o grozăvie. Căci 
vârfurile lăncilor au luminat cu mult foc. Când au văzut aceasta, 
[toţi] au fost uimiţi; iar dimineaţa, luându-și armele și unii și cei- 
lalţi, au pornit la război. 

loan, alegând câţiva dintre cei din jurul său, a trecut râul și i-a 
atacat pe vandali. lar Tzatzon, respingându-l, l-a alungat și vandalii 
au pornit în urmărire și au ajuns până la râu. 

loan, din nou, luând multe din gărzile lui Belisarios, s-a năpustit 
împotriva lui Tzatzon cu strigăte și mult zgomot. Lupta a devenit 
deci crâncenă și [în ea] a căzut Tzatzon, fratele lui Gelimer. Atunci 
întreaga armată romană a trecut râul, a înaintat împotriva dușma- 
nilor și, punându-i pe aceștia pe fugă, i-a gonit până în tabără. Când 
s-au întors, au dezbrăcat morţii, mai ales pe cei care purtau [obiecte 
de] aur, și au revenit în tabăra lor. În această luptă au murit 50 de 
romani și 800 de vandali. 

Belisarios a ajuns împreună cu pedestrașii seara târziu, luându-i 
cât a putut mai repede, și a mers cu toată armata împotriva taberei 
vandalilor. lar Gelimer, aflând că Belisarios este prezent [acolo] cu 
pedestrașii și cu toată armata, a încălecat pe un cal și, nedând nici- 
un ordin, a fugit fără să se oprească spre Numidia, îngrozit, cu 
puţine rude și servitori de-ai casei sale. 

Atunci, deoarece vandalii l-au simţit plecând, iar dușmanii deja 
se vedeau, bărbaţii, femeile și copiii au început să strige și să se vaite 
și nu au ținut seama nici de bani, nici de cei dragi care se tânguiau, 
ci fiecare a fugit unde a putut. 

Venind romanii, au ocupat tabăra și, mergând în urmărire toată 
noaptea, pe câţi bărbaţi i-au întâlnit i-au ucis, iar pe copii și pe 
femei i-au luat prizonieri. Și au găsit bani în număr atât de mare, 
câți nu s-a întâmplat niciodată să fie într-un loc; deoarece, jefuind 
statul romanilor, [vandalii] aduseseră mulţi bani în Libia. Și din ţara 
aceasta, care era bună și plină de roade, ei au obţinut venituri multe 
în bani. Căci vandalii au stăpânit Libia 95 de ani și au adunat multă 
bogăţie, iar în ziua aceea toată bogăţia s-a reîntors în mâinile 
romanilor. Războindu-se, Belisarios a supus toată Libia în trei luni, 
din luna octombrie și până la sfârșitul lui decembrie. 

Și l-a trimis pe loan Armeanul cu 200 de [soldați] aleși să îl 
urmărească pe Gelimer, până îl va prinde viu sau mort. Acesta, 
ajungându-l pe Gelimer, a fost aproape să îl prindă, dacă nu s-ar fi 
întâmplat următorul lucru. Uliaris - unul dintre lăncierii lui 

Belisarios —. care era împreună cu loan, s-a îmbătat cu vin și a văzut 
o pasăre stând într-un copac; a întins arcul și a tras în ea. Nu a 
nimerit pasărea, dar l-a lovit pe loan în spate, la ceafă; iar el, rănit 
mortal, a murit, pierderea acestuia întristându-i mult pe împăratul 
Iustinian, pe Belisarios și pe toți romanii și cartaginezii. 

Astfel Gelimer, scăpând în acea zi, s-a dus la maurusi. lar 
Belisarios, urmărindu-l pe acesta, l-a încolțit în muntele Pappua, la 
marginea Numidiei. Stând lângă acesta în timpul iernii, i-au lipsit 
toate cele necesare, căci la maurusi nu se face pâine, nici vin, nici 
ulei, ci mănâncă orzul și ovăzul?*5 necoapte, ca animalele necuvân- 
tătoare. 

Ajungând în această situaţie, Gelimer i-a scris lui Pharas - pe 
care Belisarios îl lăsase să îl păzească - să îi trimită o liră, o pâine și 
un burete. Pharas s-a mirat ce ar putea fi aceasta, până când cel care 
adusese scrisoarea a spus că Gelimer vrea să vadă pâinea pentru că 
nu mai văzuse pâine de când se urcase [pe munte], iar buretele 
pentru că se simţea rău cu ochii din cauza nespălării, deci ca să și-i 
aline cu buretele, iar lira, fiind [el] un bun cântăreţ din liră, ca să își 
deplângă și să își tânguiască la liră necazul cel de atunci. Auzind 
acestea, Pharas s-a întristat foarte și, îndurerat de soarta omenească, 
a făcut așa cum i s-a scris și a trimis tot ceea ce avea nevoie Gelimer. 

După ce a trecut iarna, Gelimer, temându-se de asediul roma- 
nilor și fiindu-i milă de copiii rudelor sale, care făcuseră viermi în 
[condiţiile] acestea de chin, s-a înmuiat la cuget și i-a scris lui 
Pharas că, dacă va primi încredinţările, el și cei care sunt împreună 
cu el se vor preda lui Belisarios. Pharas, încredințându-l pe acesta 
prin jurământ, i-a luat pe toți și i-a dus în Cartagina. 

Belisarios l-a primit cu bucurie, iar Gelimer a intrat la Belisarios 
râzând. Unii au bănuit că acesta, din cauza mulțimii celor pătimite, 
și-a ieșit din fire și că aiura. Prietenii lui au socotit că omul este 
ascuțit la minte, că, fiind împărat și [aparținând] unui neam îm- 
părătesc și având putere mare și mulți bani, dintr-o dată a fost 
nevoit să fugă și să o ducă rău în Pappua, iar acum, ajuns în rândul 
captivilor, a socotit că cele omenești nu sunt vrednice decât de mult 
râs. Belisarios nu l-a ţinut cu necinste pe acesta, precum și pe toți 
nobilii vandalilor, pentru a-l duce împăratului Iustinian, în Bizanţ. 


35 În text: ră OAupa Kai rac KpiOGG. 

Îndată Belisarios, trimițându-l pe Chiril cu capul lui Tzatzon în 
insula Sardos, care mai înainte se numea Kyrnos%, a supus-o pe 
aceasta romanilor. 

În Cezareea cea din Mauritania l-a trimis pe un alt loan, aceasta 
aflându-se la 30 de zile distanță de Cartagina, spre Gadeira și soare- 
apune. Pe alt loan, unul dintre străjeri, l-a trimis la strâmtoarea cea 
din Gadeira și la cealaltă dintre coloanele lui Herakles%, ca să 
ocupe cetatea de acolo, care se numește Septon. În insulele care 
sunt în apropiere de țărmurile oceanului, Maiorica și Minorica, l-a 
trimis pe Apolinarie, un bărbat destoinic în cele ale războiului. 

A trimis și în Sicilia pe niște libieni, poruncindu-le să cucerească 
cetatea vandalilor. lar goții cei care o păzeau i-au făcut cunoscute 
acestea mamei lui Atalaric, care i-a scris lui Belisarios să nu cuce- 
rească această cetate în mod tiranic, până nu va afla împăratul 
Justinian, și apoi să facă ceea ce va socoti. Cu acestea războiul 
vandalic s-a terminat. 

Invidia, căreia îi place să apară când este mare fericire, l-a lovit 
și pe Belisarios. Căci unii l-au vorbit de rău la împărat că ar pune la 
cale o răscoală. Împăratul l-a trimis pe Solomon să pună la încercare 
părerea lui Belisarios, dacă [ar vrea] să vină în Bizanţ împreună cu 
Gelimer și cu vandalii, sau dacă, rămânând el acolo, îi va trimite pe 
aceia aici. Căci nu îi scăpaseră din vedere căpeteniile care îl acuza- 
seră de tiranie. 

Belisarios s-a dus în Bizanţ, lăsându-l pe Solomon ca strateg al 
Libiei. Ajungând Belisarios în Bizanţ, împreună cu Gelimer și cu 
vandalii, s-a învrednicit de mari onoruri, din cele cu care se încu- 
nunau generalii romani în timpurile de dinainte la victoriile foarte 
mari. Trecuseră 600 de ani [de când] nimeni nu ajunsese la o astfel 
de cinste, ci numai Titus și Traianus și alți împărați care au învins 
conducând armatele împotriva neamului barbar. Căci a mers în 
procesiune prin mijlocul orașului, arătând prăzile și prizonierii, ceea 
ce romanii numesc triumf, dar nu în modul cel vechi, ci mergând pe 
jos de la casa lui până în hipodrom. 

Erau prăzile care se obișnuiește să fie ținute ca fiind spre slujirea 
demnităţii imperiale, tronuri de aur și care, folosite pentru depla- 


6 i a D aa i : 
3 Este vorba despre Sardinia. Kyrnos era însă numele antic al insulei Corsica; v. The 


Chronicle, p. 309. 
337 Coloanele lui Hercule, strâmtoarea Gibraltar. 

sare de soțiile împăraţilor, multe podoabe plăsmuite din pietre pre- 
țioase, cupe de aur și toate celelalte câte sunt de trebuinţă la masa 
împăratului. Era și argint, cântărind multe miriade de talanţi, și tot 
felul de obiecte împărătești, pe care Gizerichos le-a luat jefuind pa- 
latul din Roma. Între acestea erau și obiectele [de preț] ale iudeilor, 
pe care Titus al lui Vespasian le-a adus la Roma după cucerirea 
Ierusalimului. 

Prizonierii în acest triumf erau Gelimer, care purta pe umeri o 
mantie purpurie, toate rudele lui și aceia dintre vandali care erau 
foarte înalți și arătoși la trup. 

Când Gelimer a ajuns în hipodrom și l-a văzut pe împărat stând 
în tribună și facțiunile poporului de o parte și de alta, nu a încetat să 
spună, strigând: „Deșertăciunea deșertăciunilor, toate [sunt] deșer- 
tăciuni!” Ajungând el în fața tribunei împăratului, luându-i-se 
purpura, l-au forțat să cadă cu faţa în jos pentru a se închina îm- 
păratului. 

Împăratul și augusta le-au dăruit mulţi bani copiilor și nepoților 
lui Ilderichos, tuturor celor care erau înrudiți cu împăratul Valenti- 
nianus. Lui Gelimer [împăratul i-a dăruit] sate mari și plăcute în 
Galatia și i-a îngăduit să locuiască în acestea împreună cu toate 
rudele sale. Pe acesta nu l-a ridicat la rangul de patrikios, pentru că 
nu a acceptat să se depărteze de credinţa cea a lui Arie. 

Belisarios, după triumf, a devenit consub%, iar poporul din 
Bizanţ s-a bucurat de foarte mulţi bani în urma acestei victorii, mai 
mulți ca niciodată. 

În timp ce Solomon conducea Libia, maurusii au pornit război 
împotriva libienilor. Maurusii își au originea în acele neamuri pe 
care Iosua Navi le-a alungat [și care] locuiau din ţara fenicienilor, de 
la Sidon, și până în Egipt. Ei, ajungând în Egipt și nefiind acceptaţi 
de aceia, s-au dus în Libia și au locuit aici - pe aceasta, ulterior, 
împărații romanilor, cucerind-o, au numit-o Tigisis. Și au ridicat 
două coloane sculptate din piatră la izvorul cel mare, ce purtau 
litere feniciene spunând astfel: „Noi suntem cei care au fugit din 
faţa lui Iosua, tâlharul, fiul lui Navi”. Erau mai înainte în Libia și alte 


38 În text: bn&revoev. Ar putea avea și sensul de „a făcut daruri consulare”. Demnitatea 
de consul era acordată adesea, în epocile anterioare, generalilor care obținuseră 
victorii; v. The Chronicle, p. 310. În această epocă, cel care primea demnitatea de consul 
trebuia să cheltuiască sume importante de bani; v. L. BREHIER, Les institutions de 
l'Empire Byzantin, pp. 91-92. 


CRONOGRAFIA 213 


neamuri autohtone, care îl aveau ca împărat pe Asklepios?’ în 
Klipea - care s-a luptat cu Herakles, despre care spuneau că este fiu 
al gliei** - și care au zidit Cartagina. 

Solomon, luând trupele din Cartagina, a pornit împotriva mau- 
rusilor. A ajuns la Byzakion, în satul Rammi, unde maurusii își 
așezaseră tabăra, făcând un cerc din cămile și așezându-și femeile și 
copiii în interiorul cercului. Când au ieșit maurusii împotriva lui, a 
coborât de pe cal și, conducând 500 de [soldaţi] aleși, a poruncit să 
atace o parte a cercului și să omoare cămilele. Omorând cam 200, a 
înaintat în mijlocul cercului, unde stăteau femeile. Iar barbarii, luați 
prin surprindere, au fugit pe munte, în mare dezordine. În acea zi 
au fost uciși 10000 de maurusi, iar toate femeile și copiii au fost luaţi 
prizonieri. Luându-i pe aceștia, împreună cu cămilele și cu toată 
prada, au intrat în Cartagina făcând o sărbătoare pentru victorie. 

Barbarii, adunându-se iar cu toţii, cu femei și copii, nelăsând pe 
nimeni, au pornit în expediţie împotriva romanilor și jefuiau satele 
din Byzakion. lar Solomon, luând în grabă toată oastea, a pornit 
împotriva lor. Când a juns în Burgarion, unde dușmanii își așezaseră 
tabăra, și-a așezat armata ca pentru luptă. lar maurusii au rămas 
mult timp pe muntele de la Burgarion, nevrând să coboare la câmpie. 

Solomon l-a trimis pe Teodor cu 1000 de pedestrași și câteva din 
steaguri să urce pe munte în timpul nopții, pe la spatele dușmanilor, 
și, când va răsări soarele, să ridice steagurile sus și să pornească 
împotriva lor. 

Văzând barbarii că se află în mijlocul romanilor, au luat-o la 
fugă, împingându-se pe stânci și fiind nimiciţi. Şi au murit în război 
50000 de maurusi, iar dintre romani nici măcar unul, nici vreo rană 
nu a avut niciunul, ci cu toţii au obţinut victoria sănătoși. lar cele 
mai multe dintre căpeteniile acelora au trecut de partea romanilor. 

Romanii au luat [captivi] un număr atât de mare de femei și 
copii, încât un copil maurus era dat pentru prețul unei oi celui care 
voia să îl cumpere. Atunci s-a împlinit cu aceștia vechea spusă a 
unei femei prezicătoare, cum că mulțimea lor va fi nimicită de un 
bărbat fără barbă. Căci Solomon devenise eunuc din copilărie fără să 
vrea, pierzându-și părțile genitale de la o boală. Și, luând toată 
prada, s-a întors în Cartagina. 


39 Carl de Boor, în ediţia sa, înlocuiește 'AoxArjmiov cu 'Avratov. 
34 În text: ync. 

În acest an s-a întâmplat să aibă loc pe cer un lucru grozav. Căci 
soarele a fost mohorât tot anul, cu raze fără intensitate, ca luna. În 
cea mai mare parte a timpului părea a fi dispărut, nestrălucind clar, 
așa cum obișnuia. Era anul al zecelea al împărăției lui Iustinian. În 
acest an nici războiul, nici moartea nu au lipsit să se abată asupra 
oamenilor. 

Când a început primăvara, Belisarios a fost trimis de către 
lustinian să înduplece Sicilia să plătească tribut romanilor. Petre- 
cându-și el iarna în Sicilia, când a venit sărbătoarea Paștilor, ro- 
manii din Libia s-au răsculat împotriva lui Solomon în acest fel: 
luând pentru ei soțiile vandalilor uciși, au pus stăpânire pe ogoarele 
acestora și nu au vrut să plătească împăratului taxele pentru ele. 
Solomon i-a sfătuit să nu se revolte împotriva împăratului, ci să îi 
dea cele rânduite. Unii dintre ei, mai ales dintre goți, s-au aplecat 
spre credința lui Arie. Pe aceștia preoţii i-au scos în afara Bisericii și 
nici nu acceptau să le boteze copiii. Astfel, în timpul sărbătorii a 
avut loc răscoala. Soldaţii s-au sfătuit să îl omoare pe Solomon în 
biserică. Și, ieșind din oraș, jefuiau satele ce țineau de el și se purtau 
cu libienii ca și cum ar fi fost dușmani. 

Solomon, când a auzit acestea, găsind multă zarvă, a încercat să 
convingă armata prin vorbe rezonabile să înceteze răscoala. lar ei, 
adunându-se, au început să îi ocărască fără rușine pe Solomon și pe 
căpetenii. 

Intrând în palat, l-au ales general pe Teodor Capadocianul și, 
înarmați, ucideau pe oricine întâlneau, fie libian, fie roman, cunos- 
cut de-al lui Solomon. Jefuind banii și intrând în case, luau cu forța 
toate lucrurile de preț. 

Solomon a scăpat refugiindu-se în biserica palatului. lar când s-a 
făcut noapte, a ieșit din palat împreună cu Prokopios, scriitorul, și 
cu Martinos și, urcându-se pe o corabie, s-au dus la Belisarios în 
Siracusa Siciliei. Și i-a scris lui Teodor să aibă grijă de Cartagina și 
de lucrurile împărătești. 

Soldaţii, adunându-se pe câmpul sfatului, l-au ales tiran pe 
Stotzas, lăncierul lui Martinos, un bărbat năvalnic și neostenit, 
pentru a le goni pe căpeteniile împăratului și a stăpâni Libia. 

Stotzas, venind în apropierea Cartaginei, a trimis [soli] la Teo- 
dor, poruncindu-i să îi predea degrabă orașul, pentru a nu i se în- 
tâmpla lucruri groaznice. lar cartaginezii și Teodor au mărturisit că 

vor păstra Cartagina pentru împărat. Auzind acestea, Stotzas s-a 
pregătit să asedieze orașul. 

Belisarios a ales 100 de oameni dintre lăncierii și gărzile sale. 
Solomon, luându-i pe aceștia, a navigat la Cartagina într-o corabie 
pe la ceasul la care se aprind opaițele. Pentru că se făcuse zi, aflând 
tiranul și soldaţii că vine Belisarios, au luat-o la fugă în mod rușinos 
și fără vreo rânduială. 

Belisarios, adunând cam 2000 [de oameni] din armată, a pornit 
în urmărirea celor care fugiseră și i-a prins în orașul Membresa. 
Când a văzut că acestora le lipsea ordinea și se învârteau fără nicio 
rânduială, a pornit împotriva lor. lar ei au luat-o la fugă și, ajungând 
în Numidia, s-au regrupat. Și au murit puţini în acest război și 
dintre aceștia cei mai mulți erau vandali; căci Belisarios îi cruța pe 
romani. Jefuindu-le tabăra, a găsit bani mulţi și femei, pentru care a 
și avut loc războiul. 

După ce a făcut acestea, Belisarios a plecat în Cartagina. Venind 
cineva din Sicilia, a anunţat că a izbucnit o răscoală în tabăra 
militară și că lucrurile se vor încurca dacă el nu va ajunge degrabă. 
Rânduind cum a putut treburile în Libia, le-a încredinţat Cartagina 
lui Ildiger și lui Teodor și a mers în Sicilia. 

Când a auzit acestea, Iustinian l-a trimis în Libia pe Gherman, 
nepotul său, [care era] patrikios, cu alți câțiva și cu Domnikos și 
Symmachus, care erau oameni înţelepţi. După ce a ajuns în Carta- 
gina, Gherman i-a numărat pe soldaţi. Citind registrele secretarilor 
în care erau înscrise numele soldaţilor, a găsit că a treia parte din 
armata din Cartagina și din celelalte orașe era de partea împăra- 
tului, iar toți ceilalți se alăturaseră tiranului. De aceea nu a pornit la 
luptă, ci s-a îngrijit de armată. Și spunea că a fost trimis de către 
împărat ca să ia apărarea soldaților nedreptăţiţi și să îi pedepsească 
pe cei care începuseră [să săvârșească] nedreptatea împotriva lor. 

Auzind soldaţii aceste cuvinte, au trecut încet-încet de partea 
lui. lar Gherman i-a primit cu multă bunăvoință și, dându-le încre- 
dinţări, îi ţinea în cinste și le plătea soldele. Pentru că vorba despre 
acestea s-a răspândit și a ajuns la toţi, ei au dezertat de la tiran și au 
venit în Cartagina. lar Stotzas, simțind deja răul [produs], i-a 
încurajat pe cei rămași și a pornit către Cartagina. 

Gherman și-a înarmat trupele și a ieșit împotriva lui. lar armata 
care era cu el, manifestând dorința puternică de a fi de partea îm- 

păratului, l-a convins pe general. Cei care erau cu Stotzas, văzându-i 
pe aceștia și fiind cuprinși de lașitate, au plecat în Numidia. 

lar Gherman, cu toată armata, a sosit [acolo] nu peste mult timp 
și, ajungându-i pe aceștia, a descoperit că se uniseră cu ei multe zeci 
de mii de barbari maurusi, pe care îi conduceau laudas și Ortaias. 

Războiul a început și lupta a devenit crâncenă, iar unul dintre 
dușmani i-a omorât calul lui Gherman. Căzând pe jos, Gherman s-ar fi 
aflat în primejdie, dacă lăncierii [lui], înconjurându-l, nu i-ar fi adus 
un cal și nu l-ar fi urcat pe el. Astfel soldaţii au fugit, iar Stotzas a 
reușit să fugă în această învălmășeală cu puţini [de-ai lui]. Gherman, 
dându-le ordin celor din jurul său, s-a năpustit îndată împotriva 
taberei dușmanilor și a cucerit-o pe aceasta prin luptă. Acolo sol- 
daţii au jefuit banii fără niciun motiv și nu au ţinut seama de 
general. Fiindu-i teamă lui Gherman ca nu cumva dușmanii să își 
dea seama și să vină asupra lui, stătea mâhnit și îi ruga pe aceștia să 
facă ordine. lar maurusii, văzând răsturnarea [de situație], s-au nă- 
pustit împotriva răsculaților și i-au gonit pe aceștia împreună cu 
armata împăratului. 

Stotzas, care își pusese încrederea în ei, văzând cele făcute de 
aceștia, a luat-o la fugă cu 100 de oameni și s-a dus în Mauritania 
cea de dinăuntru. Și cu acestea răscoala s-a sfârșit. 

Împăratul l-a rechemat la Bizanţ pe Gherman, împreună cu 
Domnikos și Symmachus, și i-a încredinţat din nou treburile din 
Libia lui Solomon, dându-i acestuia alte căpetenii și pe Rufin, Leon- 
tie și loan, fiul lui Sisinnios** - acesta era cel de-al treisprezecelea 
an al domniei lui lustinian. 

Solomon s-a dus pe mare la Cartagina și a condus poporul cu 
chibzuială și a păzit Libia în siguranţă, punând în ordine armata. lar 
dacă găsea în rândurile ei pe cineva suspect, îl trimitea în Bizanţ. 

Belisarios a cucerit Sicilia și Roma, care era ocupată de Uittios, 
și orașele din jur și l-a adus pe Uittios în Bizanţ, la lustinian, îm- 
preună cu soția și copiii lui. Și împăratul l-a trimis pe cubicularul 
Narses cu o flotă la Roma pentru a controla lucrurile de acolo. 

Solomon, conducând bine lucrurile în Cartagina și Libia, a por- 
nit cu oaste împotriva maurusilor. Mai întâi l-a trimis cu trupe pe 
Gontharis, lăncierul său, un bărbat priceput în cele ale războiului, 


3® Probabil același cu Sisinniolos, cum apare mai jos și în lucrarea lui Prokopios din 
Cezareea, Despre războaie; v. The Chronicle, p. 311. 

care, ajungând la râul Bigas, și-a așezat tabăra în Baugais, un oraș 
pustiu. Având loc acolo o luptă, a fost învins și s-a retras în forti- 
ficaţie, fiind presaţi de asediul maurusilor. 

Solomon, care se afla aproape, a aflat acestea și a venit în grabă, 
iar barbarii, înfricoșându-se, au plecat și și-au așezat tabăra la 
poalele muntelui Aurasion. Solomon s-a luptat cu ei și i-a pus pe 
fugă. Și maurusii au fugit prin [părţile] greu accesibile ale muntelui 
și s-au dus la mauritani. 

Solomon a jefuit câmpiile din Mugade și a pârjolit tot pământul 
acestora. Aducând mult grâu, s-a întors la cetatea Zerbules. Acolo se 
refugiase laudas cu 20000 de maurusi. lar laudas a părăsit cetatea și, 
urcând înălțimile” muntelui Aurasion, și-a găsit liniștea. 

Solomon a asediat cetatea Zerbules trei zile, [apoi] a jefuit tot 
ceea ce era în ea și, lăsând acolo paznici, a plecat mai departe. Și se 
uita pe unde ar putea să ajungă în vârful muntelui, pentru că era 
abrupt și era foarte inaccesibil. Dar Dumnezeu a oferit o cale în 
lipsa de cale** astfel. Unul dintre soldaţii armatei de pedestrași, 
care era option**, pe nume Genzon, fie purtat de mânie, fie pentru 
că a fost mișcat de ceva divin, a urcat singur împotriva dușmanilor. 
Pe acesta l-au urmat câţiva soldați, tovarăși de-ai lui, minunându-se 
foarte de ceea ce se întâmpla. Trei dintre maurusi, cei care fuseseră 
rânduiţi să păzească intrarea, când l-au văzut pe acest om, i-au ieșit 
în cale crezând că vine spre ei. Venind aceștia unul câte unul, din 
cauza strâmtorii locului, el l-a omorât pe primul, la fel și pe al doilea 
și pe al treilea. Când au văzut aceasta, cei care veneau în spate au 
pornit cu mult zgomot și zarvă împotriva dușmanilor. 

Când armata romanilor a auzit ceea ce se întâmplase, neaștep- 
tându-l nici pe general, nici trâmbiţele, și nici respectând ordinea, ci 
făcând multă gălăgie și îndemnându-se unul pe altul, a pornit îm- 
potriva taberei dușmanilor. Acolo, Rufin și Leontie au dat dovadă de 
fapte vrednice de virtute împotriva dușmanilor. Îndată barbarii au 
luat-o la fugă unde a putut fiecare. 


3# În text: boc - „înălțimea”. 

33 În text: nopov Ev rii &nopia. 

34 În text: òntiwv, termenul provine din latinescul optio; v. H. MIHĂESCU, La Roma- 
nit€..., p. 397. Option era inițial un ajutor al centurionului, care avea misiunea de a 
distribui proviziile și, ulterior, pe cea de a împărţi soldele; v. L. BREHIER, Les institutions 
de l’ Empire Byzantin, p. 273, 527. 

lar laudas, rănit cu o lance în coapsă, a scăpat și a plecat la 
mauritani. Romanii, jefuind tabăra dușmanilor, nu au mai părăsit 
muntele Aurasion, ci, construind fortificaţii, l-au păzit. 

Era o stâncă foarte abruptă pe care maurusii au construit un 
turn și au făcut din aceasta un refugiu fortificat, puternic și de 
necucerit. Acolo se întâmpla ca laudas să își fi așezat banii și femeile 
și pusese ca paznic al banilor un bătrân. Căci nu a bănuit că vreo- 
dată vor sosi dușmanii la acest turn, nici că îl vor putea cuceri prin 
forță. lar romanii, cercetând [locurile] greu accesibile ale [muntelui] 
Aurasion, au ajuns acolo. Și unul dintre aceștia a încercat în glumă 
să urce în turn. lar femeile râdeau de el, la fel și bătrânul. Romanul, 
pentru că ajunsese aproape, cățărându-se cu mâinile și picioarele, 
și-a scos sabia și a lovit și, nimerindu-l pe bătrân în gât, i-a tăiat 
acestuia capul. lar soldaţii, prinzând deja curaj și ținându-se unul pe 
altul, au urcat în turn și au luat femeile și banii, care erau foarte 
mulți, și i-au dus lui Solomon. 

Solomon a înconjurat cu ziduri orașele din Libia și, pentru că 
maurusii au plecat învinși din Numidia, a făcut ca ţara Zabe, Mauri- 
tania și metropola [acesteia], Itiphis, să fie tributare romanilor. Căci 
cea dintâi metropolă a celeilalte Mauritanii este Cezareea, pe care o 
supusese Belisarios mai înainte. De aceea toţi libienii au devenit 
supuși ai romanilor, bucurându-se de o pace stabilă. 

Când au trecut 4 ani de la această pace, în cel de-al șaptespre- 
zecelea an al domniei lui lustinian, Cyrus și Serghie, copiii lui 
Bakchos, fratele lui Solomon, au fost trimiși de către împărat să 
conducă Libia: Cyrus în Pentapolis, iar Serghie în Tripolis. Maurusii 
i-au trimis pe cei mai bătrâni dintre ei în orașul Leptimagna**, la 
Serghie, ca să îi ducă daruri și să întărească pacea. 

Serghie, convins de Pudentios, un bărbat din Tripolis, i-a primit 
în oraș pe 80 dintre cei mai respectaţi printre barbari, promițând că 
va face toate cele cerute; și a întărit pacea prin jurăminte. lar pe 
ceilalți [barbari] i-a scos afară într-o suburbie. Pe cei 8o, invitându-i 
la ospăț, i-a ucis pe toți. Unul dintre ei, scăpând, le-a vestit cele 
întâmplate celor de un neam cu el. Când au auzit, au plecat în grabă 
spre tabăra lor și, împreună cu toți ceilalți, au venit împotriva romanilor. 

Serghie și Pudentios i-au întâmpinat și a început o luptă. Pu- 
dentios, pierzând mulți [oameni], a fost ucis, iar Serghie, cuprins de 


“5 Leptis Magna, astăzi Lebda, în Libia. 

o frică de nedescris, a plecat pe mare în Cartagina, la Solomon, 
unchiul său. Maurusii au abandonat întregul Tripolis. Barbarii au 
jefuit toate satele de acolo, au luat prizonieri o mulțime de romani 
și s-au dus la Pentapolis. Cyrus, aflând, a plecat pe mare la Carta- 
gina. lar barbarii, cum nu li s-a opus nimeni, au cucerit orașul 
Beronike și au pornit cu armata împotriva Cartaginei. Ajungând la 
Byzakion, au jefuit foarte multe sate de acolo în incursiunea lor. 

Antalas - care avea dușmănie față de Solomon, pentru că îi 
omorâse fratele - s-a unit cu barbarii și i-a condus pe aceștia împo- 
triva Cartaginei și a lui Solomon. 

Solomon, auzind acestea, a luat armata și a pornit împotriva lor. 
Când a ajuns în orașul Beste, care se afla la 6 zile distanță de Car- 
tagina, și-a așezat tabăra în acesta. Împreună cu el erau Cyrus, 
Serghie și Solomon cel tânăr, copiii lui Bakchos. Când a văzut mulți- 
mea barbarilor, i s-a făcut teamă și a trimis [soli] la căpeteniile 
acestora, mustrându-i că, deși aveau tratate de pace cu romanii, au 
ridicat armele împotriva lor; apoi le-a cerut să întărească pacea și să 
o încredinţeze prin jurăminte. lar barbarii, luând în râs cele spuse, 
au zis: „Dacă Serghie, jurând pe Evanghelii, și-a ţinut bine jurămin- 
tele omorându-i pe cei 80, cum să credem acum noi în jurăminte?” 
Lupta a început și romanii au fost puși pe fugă. Împiedicându-i-se 
calul, Solomon a fost ucis, [la fel] și lăncierii acestuia. 

Conducerea Libiei a fost încredințată de către împărat nepotu- 
lui acestuia, Serghie. loan cel al lui Sisinniolos și celelalte căpetenii 
au prins mare ură pe Serghie, încât nu voiau nici să ridice armele 
împotriva dușmanilor. Și barbarii jefuiau totul fără teamă. 

Antalas i-a scris împăratului Iustinian: „Toţi maurusii aleg prie- 
tenia ta și supunerea [față de tine], dar s-au răsculat, nesuportând 
atacul violent al lui Solomon și al nepoților acestuia. Recheamă-i și 
se va face pace între romani și maurusi!” Dar împăratul nu a 
acceptat să facă aceasta. 

Antalas și armata maurusilor s-au reunit din nou la Byzakion; 
alături de ei [era și] Stotzas, care avea puţini soldaţi și vandali. 

Libienii l-au rugat pe loan al lui Sisinniolos să adune o armată și 
să pornească împotriva dușmanilor împreună cu Himerios, coman- 
dantul trupelor din Byzakion. Acesta, luând armata, a mers împo- 
triva dușmanilor, poruncindu-i lui Himerios să o ia înainte. 

Având loc o luptă, romanii au fost învinși și barbarii l-au prins 
viu pe Himerios, împreună cu armata lui. Punându-l pe acesta în 

închisoare, pe soldaţi i-au dat lui Stotzas, după ce au declarat că vor 
lupta împotriva romanilor. Și au cucerit prin vicleșug, din cauza lui 
Himerios, orașul Adramytos. Unii dintre libieni s-au refugiat în 
Sicilia, iar alţii în alte insule și în Bizanţ. 

Maurusii și Stotzas jefuiau Libia în deplină libertate. Libienii 
care veniseră în Bizanţ l-au rugat pe împărat să trimită o armată și 
un general foarte bun în Libia. lar împăratul [l-a trimis) pe Areobin- 
dos, cu puţini oameni. Acesta era un bărbat nobil și înțelept, dar nu 
era deloc experimentat în treburile războiului. Împreună cu el [i-a 
trimis] pe Atanasie și pe câțiva armeni, pe care îi conduceau Arta- 
banes și loan, Arsakizii. Nici pe Serghie nu l-a rechemat, ci a po- 
runcit ca și el să fie, împreună cu Areobindos, strateg al Libiei. Și [a 
poruncit] ca Serghie să ducă războiul cu barbarii din Numidia, iar 
Areobindos să se lupte cu maurusii din Byzakion. 

Areobindos, ajungând în Libia, a preluat jumătate din armată și 
l-a trimis pe loan al lui Konstantiolos*% împotriva lui Stotzas și a 
barbarilor. loan, când a văzut mulțimea dușmanilor, a fost nevoit să 
se ocupe de ei. Și avea o mare dușmănie cu Stotzas, încât fiecare își 
dorea să îl ucidă pe celălalt și astfel să moară. Începând lupta, 
amândoi au ieșit din taberele lor și au venit unul împotriva celuilalt. 
lar loan, încordându-și arcul, l-a nimerit pe Stotzas în încheietura 
coapsei drepte. Acesta a murit după câteva zile. 

Barbarii, pornind cu multă mânie împotriva adversarilor, fiind o 
mulțime nenumărată, l-au omorât pe loan și pe toți romanii. Și se 
spune că acesta ar fi zis: „Mor cu o moarte plăcută, pentru că mi s-a 
împlinit dorința mea în [legătură] cu Stotzas”. De asemenea, Sto- 
tzas, aflând de moartea lui loan, s-a săvârșit în bucurie. Și a murit și 
loan Armeanul. 

Împăratul, aflând acestea, s-a întristat și l-a rechemat pe Ser- 
ghie, destituindu-l de la conducere. Conducerea Libiei i-a încre- 
dințat-o doar lui Areobindos. 

După două luni, un anume Gontharis, conducătorul trupelor 
din Numidia, punând la cale o viclenie împotriva lui Areobindos, le-a 
spus pe ascuns maurusilor să pornească împotriva Cartaginei. Deci 
îndată s-a adunat la un loc o armată a dușmanilor din Numidia și 
Byzakion și au mers în grabă împotriva Cartaginei. Pe numizi îi 
conduceau Kutzinas și laudas, iar pe cei din Byzakion [îi conducea] 


36 Probabil Sisinniolos, așa cum apare mai sus. 


CRONOGRAFIA 221 


Antalas. Alături de aceștia era loan tiranul cu soldații, în locul lui 
Stotzas. 

Când a aflat acestea, Areobindos i-a încredințat trupele lui 
Gontharis, pe care îl considera prieten, și i-a trimis împotriva duș- 
manilor. Gontharis l-a trimis la barbari pe bucătarul său, care era 
dintre maurusi, ca să îi spună lui Antalas că el vrea să îl ia ca părtaș 
la conducerea Libiei. Antalas a ascultat cu bucurie aceste cuvinte, 
dar a răspuns că astfel de lucruri nu se aranjează în siguranţă printr-un 
bucătar. Auzind acestea, Gontharis l-a trimis la Antalos pe Ulitheos, 
lăncierul său, ca [om] de încredere, rugându-l pe acela să se apropie 
de Cartagina, pentru ca el să îl ucidă pe Areobindos. 

Ulitheos s-a întâlnit în ascuns cu Antalas și au hotărât ca acesta 
să primească conducerea [orașului] Byzakion și jumătate din banii 
lui Areobindos, precum și 1500 de soldați romani, iar Gontharis să 
primească demnitatea de împărat și conducerea Cartaginei. Făcând 
acestea, Ulitheos s-a întors la Gontharis. lar barbarii au pornit în 
multă grabă împotriva Cartaginei. 

Când au ajuns la Dekimos, și-au așezat acolo tabăra, iar a doua 
zi au plecat spre Cartagina. Întâlnindu-se cu armata romană, aceștia 
i-au atacat pe neașteptate și au ucis mulți dintre maurusi. lar 
Gontharis i-a mustrat pe aceia, spunând că sunt prea îndrăzneţi”*” și 
au pus în primejdie statul romanilor. 

Areobindos a trimis [o solie] la Kutzinas și l-a rugat să îi trădeze 
pe maurusi. lar el s-a angajat să facă aceasta. Căci neamul mauru- 
silor este lipsit de credinţă, atât unii față de alții, cât și față de toți. 
Acest lucru i-a fost dezvăluit de Areobindos lui Gontharis. El l-a 
sfătuit pe Areobindos să nu îl creadă pe Kutzinas și, trimițându-l pe 
Ulitheos, l-a înștiințat despre acestea pe Antalas. 

Gontharis se gândea să îl omoare în ascuns pe Areobindos și l-a 
convins pe acesta să iasă din Cartagina și să participe la război. 
Areobindos, fiind lipsit de experiență în război, a amânat [acest 
lucru], neputând să își ia pe el armele. Și astfel a trecut timpul în 
[acea] zi, de aceea s-a liniștit, amânând gruparea [trupelor] pentru a 
doua zi. Gontharis, deoarece bănuia că acesta a făcut intenționat 
amânarea, pentru că prinsese de veste cele făptuite, s-a întors 
tiranic pe față împotriva lui. 


37 În text: xakZuv Enéokwntev OG BpaovvouEvovc. 

Areobindos a părăsit în grabă Cartagina și a fugit, s-a urcat pe o 
corabie și voia să plece în Bizanţ, dacă [acest lucru] nu ar fi fost 
împiedicat de iarna care venise între timp. Trimițându-l pe Atanasie 
în Cartagina, [acesta] a chemat câţiva [oameni], între care [era] și 
Artabanes, care l-a sfătuit mult pe Areobindos ca nici să se descu- 
rajeze, nici să fie cuprins de lașitate.și să se teamă de Gontharis, ci 
să meargă împotriva lui cu toți cei care îl urmau, înainte să se 
întâmple vreun alt rău. 

Gontharis l-a vorbit de rău pe Areobindos în fața soldaţilor, cum 
că [ar fi] lipsit de bărbăţie și laş și că nu vrea să le dea acestora 
soldele. 

lar Areobindos, împreună cu Artabanes și cu cei care îi urmau, a 
pornit împotriva lui Gontharis, având loc o luptă pe fortificaţii și la 
porţi. Cei mai mulți dintre soldaţi nu au aflat cele puse la cale de 
către Gontharis și, adunându-se, și-au luat armele împotriva lui. 
Areobindos, când a văzut oameni uciși, nefiind obișnuit cu o astfel 
de priveliște, nu și-a putut stăpâni lașitatea și a fugit și s-a refugiat 
împreună cu soţia și cu sora sa în mănăstirea de lângă mare, pe care 
o construise Solomon și o înconjurase cu ziduri ca pe o cetate 
sigură. Atunci a fugit și Artabanes. 

Gontharis, învingând prin forță, a cucerit palatul. Și, trimițân- 
du-i pe arhiereul orașului și pe Atanasie, le-a poruncit să îi dea 
încredinţările lui Areobindos și să îl aducă pe acesta la palat, ame- 
nințându-l că, dacă nu se va supune, îl va asedia și nu îi va mai da 
asigurări că va fi cruțat. lar acesta, primind încredinţările de la 
episcopul Reparatus, a venit în faţa lui Gontharis și, căzând la pă- 
mânt, stătea jos, implorându-l și întinzându-i acestuia Evangheliile 
pe care preotul îi dăduse încredinţările. Gontharis l-a ridicat, ju- 
rându-i în fața tuturor că nu îi va face niciun rău, ci a doua zi va fi 
trimis în Bizanț împreună cu soția și cu banii lui. 

După ce l-a trimis de acolo pe preot, i-a luat pe Areobindos și pe 
Atanasie să cineze împreună cu el la palat. L-a cinstit pe Areobindos 
și l-a așezat înainte de el pe laviță. Iar după ce a cinat, a poruncit ca 
acesta să se culce într-un dormitor. Trimițându-i pe Ulitheos și pe 
alți câţiva, l-au omorât în timp ce se văicărea și scotea gemete de 
durere. Însă pe Atanasie l-a cruțat din cauza vârstei. 

A doua zi i-a trimis lui Antalas capul aceluia, iar banii i-a luat și 
nu i-a dat nimic după cum făcuseră tratatele. Antalas, aflând cele 
săvârșite împotriva lui Areobindos și gândindu-se la călcarea jură- 

mintelor de către Gontharis, a dorit să treacă de partea împăratului 
Iustinian. 

Artabanes, după ce a primit încredinţări de la Gontharis, a urcat 
la palat cu armenii și a promis că va fi slujitor al tiranului, dar în 
ascuns voia să îl omoare. Destăinuindu-le intenția nepotului său, 
Grigorie, și lăncierului său, Artaserios, Grigorie i-a spus: „Artabanes, 
ţie ți s-a ivit [prilejul] să te încununezi singur cu strălucirea lui 
Belisarios. Căci, în vreme ce acela a primit de la împărat armată, 
mulți bani, căpetenii care să îl urmeze și flotă cum niciodată nu mai 
auzise cineva, a supus Libia cu mare efort romanilor. lar acum, cum 
Libia s-a răsculat și a ajuns din nou ca la început, în vremurile vechi, 
doar ţie îţi revine să o aduci din nou pe aceasta împăratului și să 
salvezi lucrurile. Gândește-te la neamul tău, că ai fost dintotdeauna 
Arsakid și că, fiind nobil, trebuie să te porţi totdeauna cu vitejie și să 
arăţi multe fapte de virtute! Ci adu-ți aminte cum, tânăr fiind, i-ai 
omorât în lupte pe Acachie, căpetenia armenilor, și pe Tzitas, 
generalul romanilor, și ai luptat alături de Chosroes, împăratul per- 
șilor. Astfel [de om] fiind, nu îngădui ca stăpânirea romanilor să fie 
deținută de un câine beat! lar eu și Artaserios îți vom sluji după 
putere în câte vei porunci”. 

Gontharis a poruncit ca Artabanes să conducă armata și să 
pornească împotriva lui Antalas și a maurusilor care erau în Byza- 
kion. Împreună cu ei era și loan, conducătorul răsculaților, și lăn- 
cierul Ulitheos. L-au urmat și maurusii pe care îi conducea Kut- 
zinas. Începând lupta cu Antalas și cu barbarii, i-a pus pe aceștia pe 
fugă. Artabanes, prefăcându-se că îi era teamă, și-a întors detașa- 
mentul** pe neașteptate și a mers în tabără. lar Ulitheos se gândea 
să îl omoare pe acesta în tabără. 

Artabanes spunea că îi este frică ca nu cumva barbarii să iasă 
din orașul Adramytos și să îi ajute pe dușmani și „să ne facă lucruri 
ireparabile”. Ci [spunea] să vină Gontharis cu toată armata, și astfel 
să îi prindă pe toți. Întorcându-se la Cartagina, i-a spus acestea tira- 
nului. lar tiranul, sfătuindu-se cu Pasiphilos, s-a gândit să își 


348 În text: k&ĂAoc - „frumuseţea”. 

39 În text: Bávõov. Termenul, de origine latină, desemna inițial un steagul, iar apoi, 
prin extrapolare, și o unitate de cavalerie; v. L. BREHIER, Les institutions de l’Empire 
Byzantin, p. 277; Teofilact SIMOCATA, Istorie bizantină ..., p. 65 (III, 6, 4): „Stindardele 
întocmirii de luptă, numite în mod obișnuit de romani în limba lor strămoșească 
banda”. 

înarmeze întreaga armată și să meargă împreună cu ea, lăsând în 
oraș doar niște paznici. Și, în fiecare zi, Gontharis îi omora pe mulți 
din cauza suspiciunilor. leșind din oraș, [s-a dus] într-o casă dintr-o 
suburbie, în care erau din vechime trei lavițe, pe care s-a lungit 
împreună cu Artabanes, Atanasie și Petru, lăncierul lui Solomon. 
Considerând deci Artabanes că vremea este prielnică pentru uci- 
derea tiranului, le-a încredinţat acest lucru lui Grigorie, Artaserios și 
la trei lăncieri credincioși. lar lăncierilor le-a poruncit să se afle, cu 
săbiile, înăuntru - căci era lege ca în spatele nobililor care mănâncă 
să se afle lăncieri. 

A poruncit ca lucrul să fie înfăptuit fulgerător, în momentul în 
care le va face semn. Lui Artaserios i-a poruncit să pornească cel 
dintâi acțiunea, iar lui Grigorie i-a ordonat să aleagă mai mulți 
dintre cei mai îndrăzneţi armeni, care să stea în palat, având cu ei 
doar săbiile, dar să nu spună niciunuia dintre aceștia ceea ce puneau 
la cale. 

După ce a curs băutura și Gontharis s-a îmbibat tare cu vin, 
Artaseras*%, scoțându-și sabia, s-a îndreptat spre tiran. Unul dintre 
slujitori, când a văzut sabia scoasă, a strigat, spunând: „Ce este 
aceasta, o, înălțate?™?” Iar Gontharis, întorcându-și fața, se uita spre 
el. Artaseras l-a lovit cu sabia și i-a tăiat mâna dreaptă. Acesta a 
sărit, iar Artabanes, scoțând o spadă [scurtă], a înfipt-o până la 
mâner în coasta tiranului și l-a ucis îndată. 

Atunci Artabanes i-a poruncit lui Atanasie să se ocupe de banii 
din palat, la fel ca în timpul lui Areobindos. Deoarece paznicii afla- 
seră de sfârșitul lui Gontharis, l-au aclamat pe Iustinian ca împărat 
biruitor. Atunci, cei care erau favorabili împăratului s-au năpustit în 
casele răsculaților și i-au ucis pe aceștia. loan, împreună cu vandalii, 
s-a refugiat în biserică, iar Artabanes, dându-le încredințări, i-a scos 
afară și i-a trimis în Bizanţ. Uciderea tiranului a avut loc la 36 de zile 
de la [începerea] tiraniei sale, fiind anul al nouăsprezecelea al lui 
Iustinian. 

Artabanes s-a înconjurat de la aceasta cu mare faimă între toți 
oamenii, iar Periecta, soția lui Areobindos, i-a făcut mari daruri; [de 
asemenea], împăratul l-a făcut strateg al întregii Libii. Nu după 
multă vreme Artabanes a demisionat și a venit la împărat în Bizanț. 


35° Mai sus, Artaserios; diferență de redare în textul grec. 
3 În text: BeAriore - „preabunule”. 

Și împăratul l-a rânduit strateg al Libiei pe Ioan, fratele lui Pappos. 
loan, ajungând în Libia, a pornit în expediţie împotriva lui Antalas 
și a maurusilor care erau în Byzakion și, războindu-se cu aceștia, a 
obținut victoria și a ucis mulți dușmani. lar steagurile pe care bar- 
barii i le luaseră lui Solomon, scoțându-le de la ei, le-a trimis împă- 
ratului în Bizanţ. Pe ceilalți barbari i-a alungat din statul romanilor. 

Mai târziu, leuathii** au venit la Byzakion cu o mare armată din 
satele de lângă Tripolis și s-au unit cu Antalas. loan i-a întâlnit pe 
aceștia, a fost învins și, pierzând mulți [oameni], s-a întors în Car- 
tagina. Barbarii, ajungând până la Cartagina, au jefuit satele [din 
jurul] acesteia. 

Mai târziu, loan a trezit dorinţa soldaţilor și a luat alți maurusi, 
precum și pe cei care erau împreună cu Kutzinas, s-a războit cu 
aceia și i-a pus pe fugă. Organizând o mare urmărire, a ucis multă 
mulțime, iar ceilalți au fugit la marginile Libiei. Și astfel treburile 
din Libia s-au bucurat de o pace deplină. 


Episcopul Ierusalimului loan: u ani. 
8.10.3.15.1.15.8. 


În acest an, Zamanarzos, împăratul ivirilor, a venit la Constan- 
tinopol, la preaevlaviosul împărat Iustinian, împreună cu soţia și cu 
senatorii săi, rugându-l [să îi permită] să fie aliat și prieten adevărat 
al romanilor. Împăratul, acceptând această intenţie, i-a făcut multe 
daruri lui și senatorilor lui. La fel și augusta i-a dăruit soţiei acestuia 
tot felul de podoabe cu perle. Și i-a lăsat să plece în pace în îm- 
părăţia lor. 


Episcopul Romei Agapet: 2 ani. 
9.11.1.16.2.16.9. 


În acest an a fost afectat de un cutremur [orașul] Pompeiopolis 
din Moesia. Căci pământul s-a crăpat din cauza cutremurului și s-a 
prăbuşit’? jumătate din oraș împreună cu locuitorii. Și [aceștia] 
erau sub pământ și li se auzeau vocile cum strigau să fie miluiți. 
Împăratul a dat mulţi [bani] ca să se sape și să fie ajutaţi aceștia, iar 
celor care au scăpat le-a făcut daruri. 


35 În text: Aeuv&Bou. Aceștia erau tot un trib de maurusi. 


353 În text: èxaóðn. 

In același an, Iustinian a rânduit să se cânte în biserici „Fiul Cel 


Unul-Născut și Cuvântul lui Dumnezeu”. Și a făcut orologiul din 
Milion**. 


Anii lumii 6029. de la dumnezeiasca Întrupare: 529 ani. 


Împăratul romanilor, Iustinian ani 38.10. Împăratul perșilor 
Chosroes, ani 48.12. Episcopul Romei Agapet, ani 2.2. Episcopul 
Constantinopolului Antim, an 1.1. Episcopul Ierusalimului loan, ani 
11.3. Episcopul Alexandriei Timotei, ani 17.17. Episcopul Antiohiei 
Efrem, ani 18.10. 


În acest an, săvârșindu-se Epifanie, episcopul Constantino- 
polului, în ziua a cincea a lunii iunie, indictionul al XV-lea, după ce 
a fost episcop 16 ani și 3 luni, a fost transferat la Constantinopol 
Antim, episcopul Trapezuntului, [care era] eretic. 

Agapet, episcopul Romei, a venit în acest an la Constantinopol 
și a reunit un sinod împotriva lui Severus cel lipsit de evlavie, a lui 
lulian din Halicarnas și a celorlalți theopaschiţi. Între aceștia, a fost 
caterisit și Antim, episcopul Constantinopolului, ca [unul] care 
cugeta la fel cu ei, și a fost alungat din [cetatea] împărătească după 
ce a fost episcop zece luni. În locul lui a fost hirotonit Mina, preot și 
xenodochos la ale lui Sampson, de către Agapet, papă al Romei. lar 
Agapet, episcopul Romei, a murit pe când se afla în Bizanţ și în 
locul lui a fost hirotonit Silverius, care a [mai] trăit un an. 


Episcopul Romei Silverius**: 1 an. 
Episcopul Constantinopolului Mina: 16 ani. 
Episcopul Alexandriei Gainas: 1 an. 
11.13.1.1.4.-1.11. 


În acest an, în 27 decembrie, primul indiction, a avut loc inau- 
gurarea cea dintâi a Marii Biserici. Procesiunea a ieşit de la [bise- 
rica] Sfintei Anastasia, stând patriarhul Mina în carul împărătesc și 


354 Milion era un monument în centrul Constantinopolului, asemănător cu un arc de 
triumf, de unde se măsurau, teoretic, distanțele față de celelalte orașe din imperiu; 
orologiul era poate un cadran solar. Cf. R. GUILLAND, Etudes de topographie ..., vol. II, 
pp. 28-31. 

355 În text: ZiĂBeorpoc, de fapt e același ZAßBépioç de mai sus.. 

împăratul făcând litanii împreună cu poporul. Deci din ziua arderii 
preasfintei Mari Biserici până la inaugurare au fost 5 ani, u luni și 10 zile. 


Episcopul Romei Vigilius: 18 ani. 
Episcopul Alexandriei Teodosie: 2 ani. 
12.14.1.2.5.1.12. 


În acest an, bulgarii au intrat în Sciţia și Moesia, [fiind] doi regi, 
cu mulțime de bulgari și cu armată, pe când lustin era stratilat al 
Moesiei și Baudarios, al Sciţiei. Aceștia, ieșind împotriva bulgarilor, 
au pornit lupta. Fiind tăiat stratilatul lustin în luptă, în locul lui a 
fost făcut [stratilat] Constantin al lui Florentie. 

Bulgarii au venit până în părţile Traciei. Împotriva lor au ieșit 
stratilatul Constantin, Godilas, precum și stratilatul Illyricumului, 
Akum Hunul, pe care îl primise împăratul la botez. Punându-i în 
mijloc pe bulgari, i-au tăiat, ucigând mulțime multă, au recuperat 
toată prada și au învins prin forţă, omorându-i și pe cei doi regi ai 
acestora. 

Pe când se întorceau cu bucurie, i-au întâlnit alți bulgari, iar 
stratilaţii, fiind obosiţi, le-au întors acestora spatele. Bulgarii i-au 
urmărit și i-au prins în laţ, în timp ce fugeau, pe Constantin, pe 
Akum și pe Godilas. În vreme ce Godilas a tăiat laţul cu pumnalul 
său și a scăpat, Constantin și Akum au fost prinși vii. Pe Constantin 
l-au dat după ce au primit 1000 de monede, și [astfel] a venit în 
Constantinopol, iar pe Akum l-au ţinut în ţara lor împreună cu alți 
prizonieri. 

În același an, Chosroes, împăratul perșilor, a cucerit Antiohia 
cea mare din Siria și a intrat în Apameia și în alte orașe. 


Anii lumii 6032. De la dumnezeiasca Întrupare: 532 ani. 


Împăratul romanilor lustinian, ani 38.13. Împăratul perșilor 
Chosroes, ani 48.15. Episcopul Romei Vigilius, ani 18.2. Episcopul 
Constantinopolului Mina, ani 16.3. Episcopul Ierusalimului loan, ani 


356 În text: 6powyyov. În traducerea engleză a lui Cyril Mango și Roger Scott - „troop of 
cavalary”. De asemenea, este propusă și varianta, sugerată de Carl de Boor, „doi regi, 
Vulgar și Drung”; v. The Chronicle, pp. 316-317. Termenul 6povyyoc desemna o unitate 
militară având între 1000 și 3000 de oameni; v. H. MIHĂESCU, La Romanite ..., p. 390. 

11.6. Episcopul Alexandriei Teodosie, ani 2.2. Episcopul Antiohiei 
Efrem, ani 18.13. 


În acest an a trecut de partea romanilor Mundos, din neamul 
gepizilor, fiul lui Giesmos, care, după ce s-a săvârșit tatăl său, a venit 
la Regas, unchiul său din partea mamei, care era rege al [orașului] 
Sirmium. Teodoric, regele Romei“, când a aflat, a trimis la el și, 
convingându-l, acela a venit la el și era cu el, fiind aliat al lui. 
După sfârșitul lui Teodoric, a venit la fluviul Dunărea și i-a cerut 
împăratului Iustinian să i se pună sub autoritate. Și a venit în 
Constantinopol. 

Împăratul, dăruindu-le multe lui și fiului său, le-a dat drumul, 
făcându-l pe acesta stratilat al Illyricumului. Când a ajuns în Illyri- 
cum, a ieșit o mulțime mare de bulgari și, aruncându-se asupra lui, 
i-a nimicit pe toţi. Dintre prizonieri, a trimis în Constantinopol pe 
căpetenia acelora și pe alţii. Şi i-au purtat pe aceștia în hipodrom. 

În Tracia s-a făcut o pace deplină, hunii nemaiîndrăznind să 
treacă Dunărea. Pe prizonierii luaţi de la bulgari împăratul i-a trimis 
în Armenia și în Lazike și au fost înrolați în rândurile [trupelor 
numite] numeri. 


Episcopul Alexandriei Pavel: 2 ani. 
14.16.3.4.7.1.14. 


În cel de-al paisprezecelea an al [domniei] lui Iustinian, 
Chosroes, împăratul perșilor, a făcut cea de-a patra invazie în ţara 
romanilor. Ajungând în ţara komagenilor, se gândea să meargă 
împotriva Palestinei și a Ierusalimului, ca să jefuiască odoarele din 
Ierusalim. Căci auzise că țara aceasta era bună și cu locuitori cu 
mult aur. Romanii nu s-au gândit să se împotrivească în niciun chip, 
ducându-se în fortărețe cum a putut fiecare; și voiau să le păzească 
pe acestea și să se salveze pe sine. 

Când a aflat, lustinian l-a trimis îndată împotriva acestora pe 
Belisarios, cel care venise din Apus. El, folosindu-se de caii publici, a 
ajuns în mare viteză în Euphratesia. lustos, nepotul împăratului, 


357 În acest context este interesantă caracterizarea lui Teodoric făcută de către Pro- 
kopios din Cezareea: „După nume tiran, Teodoric a fost de fapt un adevărat împărat, 
cu nimic mai prejos decât oricare dintre aceia care s-au ridicat, de la început, în această 
demnitate”; v. PROCOPIUS DIN CEZAREEA, Războiul cu goții, traducere și introducere H. 
Mihăescu, București, 1963, p. 27 (I, 1, 29). 

împreună cu Buzes, strategul Răsăritului, se întâmpla să se fi re- 
fugiat în Hierapolis. Auzind că sosește Belisarios, i-au scris să vină la 
ei și să păzească Hierapolisul. Dar Belisarios i-a mustrat foarte, 
scriindu-le că nu este drept să păzească un singur oraș și să îi lase pe 
dușmani să meargă în voie prin țara romanilor și să devasteze ora- 
șele imperiului: „Ştiţi că este mai bine să fi pierdut cu virtute, decât 
să te salvezi fără luptă. Căci acest lucru nu se numește salvare, ci, pe 
bună dreptate, trădare. Veniţi cât mai repede în satul Europon, 
unde am adunat toată armata, căci, dacă va vrea Dumnezeu, am 
nădejde că îi voi dovedi pe dușmani”. 

Auzind acestea, nobilii au prins curaj și l-au lăsat pe lustos cu 
puțini [oameni] să păzească Hierapolisul, iar ceilalți au venit la 
Europon. 

Aflând Chosroes că Belisarios a adunat întreaga armată romană 
în tabără la Europon, s-a mirat și nu știa dacă să mai înainteze. Și l-a 
trimis la Belisarios pe secretarul Abandanes, un bărbat înţelept, să îl 
urmărească pe general și tabăra armatei, iar prin cuvinte să îl 
mustre, chipurile, că împăratul Iustinian nu a trimis solii în Persia 
să mijlocească [pentru pace]. 

Belisarios, aflând că vin solii, a ales 6o00 de bărbați înalți și 
frumoși la trup și a mers departe de tabără să vâneze. Lăncierului 
Diogenes și lui Adulios, un bărbat armean, le-a poruncit să treacă 
râul cu 1000 de călăreţi, ca și cum ar tatona trecerea râului. 

Belisarios, pentru că aflase că solul care venea este aproape, și-a 
așezat cortul într-un loc pustiu, arătând că nu a adus acolo niciun 
fel de pregătire. Soldaților le-a ordonat să stea pe ambele laturi ale 
colibei, traci și iliri, goți și eluri, și cu ei [să fie] vandali și maurusi. 
Aceștia umpleau cea mai mare parte a câmpiei, căci nu stăteau într-un 
singur loc, ci se plimbau pândind, ca și cum ar vâna; și, văzându-l din 
întâmplare, după cum părea, pe solul lui Chosroes, pășeau înarmați 
și erau veseli la chip, ţinând securi și sulițe. 

Abandanes, venind în fața lui Belisarios, i-a spus despre Chos- 
roes că acesta s-a întristat pentru că lustinian nu a trimis la el, așa 
cum se obișnuia, soli pentru pace, silindu-l astfel să pornească cu 
armata împotriva romanilor. Belisarios nu a ţinut seama de vorbele 
acestuia, spunând că cel care a provocat războiul este Chosroes. 
Căci, dacă dorea pacea, nu ar fi venit să o ceară în pământul ro- 
manilor, ci, rămânând în ţara sa, i-ar fi așteptat pe soli. După ce a 
spus acestea, l-a trimis înapoi pe sol. El, ajungând la Chosroes, i-a 

spus că Belisarios este un general extrem de înţelept și viteaz, iar 
soldați ca aceia el nu văzuse alții vreodată. [Și a zis:] „Am admirat 
rânduiala acestora, fiind aleși din diferite neamuri”. L-a sfătuit pe 
Chosroes să nu se prindă la luptă cu ei, ca nu cumva, dacă va fi 
învins, să piardă cu totul împărăţia perșilor, pentru că se afla în 
pământul romanilor și nu avea unde să fugă. Și dacă l-ar fi învins pe 
acela nu era mare [lucru], căci ar fi învins doar un general al 
romanilor. 

Chosroes, la sfatul acestuia, s-a gândit îndată să se întoarcă la 
ale sale. Căci se temea să întreprindă trecerea râului, pentru că pe 
aceasta o controlau romanii. 

Chibzuind mult, a trimis la Belisarios, rugându-l să oprească 
trecerea râului și să-i permită trecerea fără piedici. Belisarios a 
trimis îndată soli la el, lăudându-l pentru retragere, și l-a asigurat că 
vor veni în curând mesageri de la împărat ca să hotărască pacea. 
Chosroes i-a cerut lui Belisarios ca trecerea prin ţara romanilor să se 
facă fără primejdie. lar Belisarios l-a trimis ca ostatic la Chosroes pe 
loan din Edesa, un bărbat preastrălucit, pentru ca acesta să treacă 
fără primejdie prin ţara romanilor. 

Romanii l-au aclamat pe Belisarios, pentru că avusese mai multă 
izbândă în această acţiune decât [atunci] când i-a adus în Bizanţ pe 
Gelimer, cel capturat în luptă, și pe Uittigis - cei doi împărați. Căci 
era într-adevăr vrednic de spus și de laudă că, atunci când romanii 
erau înfricoșaţi și se ascundeau cu toţii în fortărețe, iar Chosroes se 
afla cu o mare armată în mijlocul statului romanilor, un bărbat venit 
în mare grabă: din Bizanţ și-a așezat tabăra militară în faţa îm- 
păratului perșilor. lar pe Chosroes l-a înșelat în mod nesperat prin 
înțelepciunea sa, astfel încât să plece în ţara lui fără să facă nimic. 

În același an, săvârșindu-se episcopul Timotei al Alexandriei, 
Severus cel lipsit de evlavie, întâistătătorul adulter, și lulian din 
Halicarnas au plecat în Alexandria și, având divergențe despre „stri- 
căcios” și „nestricăcios”, au devenit adversari unul cu celălalt, ca unii 
care erau străini de adevăr. Unul [dintre ei] l-a promovat pe Teo- 
dosie, iar celălalt pe Gainas, ca episcopi ai Alexandriei - Gainas a 
ţinut episcopia 1 an, iar Teodosie, 2. Pe aceștia Iustinian, trimițând 
[după ei], i-a adus în Bizanţ și a poruncit să trăiască separați unul de 


358 În text: èv ra otet 6pouw. Expresia se referea iniţial la folosirea „poștei rapide” a 
imperiului. Aici sensul este unul general. 

celălalt. Și l-a promovat ca episcop al Alexandriei pe un anume 
Pavel, crezând că este ortodox. Acesta, făcând pomenirea lui Se- 
verus cel lipsit de sfințenie, a fost scos din episcopie din cauza 
mâniei împăratului și a venit să trăiască în lerusalim. 


15.17.4.5.8.2.15. 


În acest an, în luna octombrie, indictionul al V-lea, a avut loc în 
Bizanţ epidemia cea mare. 

În același an a început să se sărbătorească în Bizanţ Întâm- 
pinarea Domnului, în cea de-a doua zi a lunii februarie. 

La 16 august din același al V-lea indiction, a avut loc un cutre- 
mur mare în Constantinopol și au căzut biserici, și case, și zidul, 
mai ales cel dinspre Poarta de Aur. A căzut și lancea pe care o ţinea 
statuia ce se afla în forumul Sfântului Constantin și mâna dreaptă a 
statuii din Xerolophos*”. Mulţi au murit și a fost spaimă mare. 


Episcopul Alexandriei Zoilos: 7 ani. 
16.18.5.6.9.1.16. 


În acest an s-a întâmplat să se războiască unul cu altul împă- 
ratul inzilor axumiţi*” [...P” a iudeilor din această cauză. Împăratul 
axumiţilor se află mai încolo** de Egipt, [având obiceiurile iudeilor]>%. 

Negustorii romani intră prin Homeritis spre Axumites și spre 
[părțile] cele mai dinăuntru ale inzilor și etiopienilor**. Intrând 
negustorii după obicei în hotarele homeriţilor, Damian, împăratul 
acestora, i-a ucis și le-a luat tot ceea ce aveau, spunând: „Romanii le 
fac rău iudeilor din ţara lor și îi ucid”. Și din această cauză au 
întrerupt comerțul dintre inzii cei mai dinăuntru și Axumites. 


359 Statuia din forumul lui Constantin cel Mare era cea aflată pe coloana de porfir din 
acest forum. Statuia din Xerolophos îl reprezenta pe împăratul Arcadius și se afla pe 
coloana ridicată în cinstea acestuia. 

3% În text: Avtovţurâv. 

3% Unii cercetători au sugerat o completare parțială cu: „și împăratul homeriţilor”; v. 
THEOPHANIS, Chronographia, ed. C. de Boor, vol. 1, p. 223, și The Chronicle, p. 324. Nu 
este completată însă întreaga frază. 

362 În text: èvõótepóç oti. 

363 Este o completare la text făcută de către editorul Carl de Boor și inclusă în textul 
ediției din 1883, după lucrarea lui loan Malalas, Chronographia, care a fost probabil 
sursa pentru acest pasaj. 

364 Aşa cum s-a precizat și mai sus, homeriții se aflau în Yemenul actual, iar axumiții în 
Etiopia (Axum). 

Împăratul axumiţilor, Adad, revoltat, i-a spus homeritului: „Ai 
adus vătămare împărăției mele și Indiei celei mai dinăuntru, împie- 
dicându-i pe negustorii romani să intre la noi”. Și a început o mare 
dușmănie între ei și au pornit război unul cu altul. Urmând ei să se 
lupte, Adad, împăratul axumiţilor, a făgăduit, spunând: „Dacă îl voi 
învinge pe homerit, mă voi face creștin, pentru că lupt pentru 
creștini”. Cu împreună-lucrarea lui Dumnezeu a învins prin forță și 
l-a luat prizonier viu pe Damian, împăratul lor, [cucerind] ţara și 
palatul acestora. 

Mulţumind lui Dumnezeu, Adad, împăratul axumiţilor, a trimis 
la împăratul lustinian să primească un episcop și clerici de care să 
fie învăţat și să devină creștin. lar lustinian s-a bucurat mult pentru 
acest fapt și a poruncit să li se dea un episcop, pe care îl vor vrea. 
Cercetând, trimișii au ales pe un paznic*% al [bisericii] Sfântului 
loan din Alexandria cea Mare, un bărbat evlavios și [care trăia în] 
feciorie, pe nume loan, [care avea] 62 de ani. Luându-l pe acesta, au 
plecat în țara lor, la Adad, împăratul lor, și astfel au crezut în 
Hristos și au fost luminați [cu toții]. 


Anii lumii 6036. De la dumnezeiasca Întrupare: 536 ani. 


Împăratul romanilor lustinian, ani 38.17. Împăratul perșilor 
Chosroes, ani 48.19. Episcopul Romei Vigilius, ani 18.6. Episcopul 
Constantinopolului Mina, ani 16.7. Episcopul Ierusalimului Ioan, ani 
11.10. Episcopul Alexandriei Zoilos, ani 7.2. Episcopul Antiohiei 
Efrem, ani 18.17. 


În anul acesta, în 6 septembrie, ziua întâi [a săptămânii], 
indictionul al VII-lea, a avut loc un cutremur mare în toată lumea, 
încât a căzut și jumătate din Cyzic. 

În același an a fost terminată coloana cea mare de bronz, cea 
din apropierea palatului, așa-numitul Augusteon:%. Și a fost ridicată 
[pe ea] statuia împăratului Iustinian, așezat pe cab”. 


365 În text: napauov&prov. 

3% în text: AVyOvoTEVG. 

3% Celebra statuie ecvestră a lui lustinian s-a păstrat până la cucerirea otomană din 
1453. Statuia este descrisă de Prokopios din Cezareea în lucrarea sa, Despre construcții. 
loan Malalas menţionează faptul că a fost reutilizată o statuie a lui Arcadius; v. loannis 
MALALAE, Chronographia, p. 482 („îric orhàn îv 'Apka6iov Booitwc”). Denumirea de 

În același an a apărut un saltimbanc din ţara italicilor pe nume 
Andrei, care avea cu el un câine de culoare deschisă și orb; acesta, 
la comanda lui, făcea lucruri de mirare. Stând el în piaţă și fiind de 
față o mulțime [de oameni], câinele aducea pe ascuns inelele de aur, 
de argint și de fier ale celor prezenţi. Și le punea jos, acoperindu-le 
cu pământ și îl îndemna pe câine, iar [acesta] le lua și îl dădea fie- 
căruia pe al lui. La fel aducea după nume și monede ale unor diferiți 
împărați. Dar și arăta când era întrebat, din mulțimea care era de 
faţă - [alcătuită din] bărbaţi și femei -, pe cele care erau însărcinate 
și pe desfrânațţi, pe adulteri, pe cei zgârciţi și pe cei generoși. Și arăta 
totul așa cum era. Din această cauză, [aceștia] spuneau: „Are spiritul 


lui Python”. 


18.20.7.8.11.3.18. 


În acest an marea s-a revărsat în Tracia pe [o distanță de] 4 mile 
și a acoperit părțile Odissosului și Dionysopolisului, [precum] și 
Aphrodisionul. Și mulți s-au înecat în ape. Și iarăși, la porunca lui 
Dumnezeu, aceeași mare a revenit la locul ei. 


Episcopul Ierusalimului Petru: 20 ani. 
Episcopul Antiohiei Domnos: 14 ani. 
19.21.8.9.1.4.1. 


În acest an a fost o lipsă de grâu și de vin și o iarnă grea. În 
Bizanț a avut loc un mare cutremur și o tulburare în legătură cu 
Sfintele Paști. Facţiunile poporului au făcut lăsatul secului în [data 
de] 4 ale lunii februarie, iar împăratul a poruncit să se vândă carne 
încă o săptămână. Și toți vânzătorii de carne au tăiat [animale] și au 
expus [carnea], dar nimeni nu cumpăra, nici nu mânca. Paștele s-au 
ţinut după cum a poruncit împăratul, și [astfel] s-a întâmplat ca 
poporul să postească o săptămână în plus. 


20.22.9.10.2.5.2. 


În acest an, Roma a fost cucerită de către goți. Papa Vigilius a 
venit la Constantinopol și, fiind primit cu mare cinste de către 


Augusteon a pieţei publice în care a fost ridicată s-a extins și asupra statuii propriu- 
zise. Un desen din secolul al XV-lea oferă o imagine probabilă cu privire la aspectul 
acestui monument. 

3% În text: EavÂðóv. 


234 SF. TEOFAN MĂRTURISITORUL 


împărat, a promis să înfăptuiască unirea Bisericii celei sobornicești 
și să anatematizeze cele „trei capitole”2%. Și a fost atât de cinstit de 
către împărat, încât s-a semeţit și i-a dat ca epitimie lui Mina, 
episcopul Constantinopolului, să nu se împărtășească 4 luni. lar 
Mina i-a dat acestuia aceeași epitimie. Împăratul, fiind tulburat de 
către Vigilius din cauza epitimiei și din cauză că amâna să împli- 
nească cele hotărâte în legătură cu unirea Bisericilor, a trimis să îl 
aresteze. Acesta, înfricoșat de mânia împăratului, s-a refugiat în 
biserica“ mucenicului Serghie din mănăstirea lui Hormisdas. lar 
acolo, fiind târât, s-a prins de coloanele care ţineau biserica și le-a 
distrus, căci era [un om] greu și mare la trup. Împăratul, deoarece i-a 
părut rău, l-a primit pe papa Vigilius. Și, fiind rugat Vigilius de către 
augusta Teodora, l-a primit pe Mina, patriarhul Constantinopolului, 
în data de 29 iunie, [de sărbătoarea] Sfinților Apostoli. 

În același an, în ziua a unsprezecea a lunii mai, în sâmbăta 
Sfintei Cincizecimi, făcându-se cursa aniversară” din hipodrom, a 
avut loc o luptă între cele două facțiuni. lar împăratul i-a trimis pe 
excubiți și pe soldați, [care] i-au omorât pe mulți dintre aceștia cu 
săbiile și mulţi s-au sufocat în timp ce fugeau. lar alții au fost 
măcelăriți și s-a făcut mare nimicire. 


21.23.10.11.3.6.3. 


În acest an au avut loc cutremure unul după altul și ploi mari. 
De asemenea, în luna februarie [a avut loc] un alt cutremur mare, 
încât toți au fost deznădăjduiţi și au fost cuprinși de o mare teamă, 
au făcut litanii și s-au rugat lui Dumnezeu să fie izbăviți de 
amenințările ce urmau să vină. 

În același an, în luna iunie, indictionul al XI-lea, a adormit cu 
evlavie împărăteasa Teodora. 


22.24.11.12.4-7.4. 


In acest an au fost tunete și fulgere îngrozitoare, încât mulți 
[oameni] care dormeau au fost vătămațţi. lar în ziua Sfântului loan 


35% Cele „trei capitole” erau cuprinse într-un edict al lui Iustinian din anii 543-546, 
revizuit printr-un altul din 551; v. The Chronicle, p. 328. Despre cele „trei capitole”, vezi 
The Oxford Dictionary of Byzantium, vol. 3, pp. 2080-2081. 

370 În text: Gvoaornpiw. Termenul 8voiaornpiov poate fi tradus și „jertfelnic” sau „altar”. 

3” Aniversarea întemeierii Constantinopolului în anul 330 se sărbătorea la data de u 
mai și printr-o cursă în hipodrom; v. The Chronicle, p. 338. 

au fost tunete și fulgere îngrozitoare, încât s-a desprins o parte din 
coloana din Xerolophos și capitelul cel sculptat al aceleiași coloane. 

În luna iulie a avut loc o confruntare între cele două facţiuni și a 
fost incendiată casa numită „a lui Pardos”. Au ars multe, adică de la 
tetrapylon-ul?” de bronz până în [zona] numită „ale Eleusiei”. Și au 
avut loc multe omoruri. 

Pe când s-a făcut un prokensos*? în Hebdomon, vestitorii“”* au 
pierdut coroana împăratului, care s-a găsit după 8 luni. Acolo s-a 
păstrat și s-a găsit o perlă și toate celelalte pietre ale acesteia. 


Anii lumii 6042. De la dumnezeiasca Întrupare: 542 ani. 


Împăratul romanilor Iustinian, ani 38.23. Împăratul perșilor 
Chosroes, ani 48.25. Episcopul Romei Vigilius, ani 18.12. Episcopul 
Constantinopolului Mina, ani 16.13. Episcopul Ierusalimului Petru, 
ani 20.5. Episcopul Alexandriei Apolinarie, ani 19.1. Episcopul Antio- 
hiei Domnos, ani 14.5. 


În acest an, în ziua a treisprezecea a lunii octombrie, pe când se 
ţinea [un spectacol în] hipodrom, a venit în Constantinopol un sol 
al inzilor, aducând un elefant. Și a intrat în hipodrom. 

În luna ianuarie a fost coborât [ca poziţie] în diptice numele lui 
Mina, patriarhul Constantinopolului, și a fost urcat, fiind trecut 
înainte, cel al lui Vigilius. 

În luna martie elefantul a scăpat noaptea din grajd și i-a ucis pe 
mulți, iar pe alții i-a schilodit. 

lar în ziua a șaisprezecea a lunii aprilie a avut loc o ciocnire 
între facțiunile populare, seara, pe când se ținea [o cursă în hipo- 
drom]. Și au murit mulți din ambele părţi. Au intrat în ateliere și au 


jefuit tot ceea ce au găsit, pe când era eparh loan, cel numit 
Kokkorobios. 


37? Tetrapylon-ul de bronz era un arc dublu acoperit cu plăci de bronz, aflat în 
Constantinopol, care se afla în punctul de pornire al străzii ce ducea de la Forumul 
Taurului spre biserica Sfinţilor Apostoli; v. R. JANIN, Constantinople byzantine ..., pp. 
307-308. 

3733 Termenul (de la latinescul processus) desemna mutarea curţii imperiale, temporar, 
în alt loc; v. H. MIHĂESCU, La Romanite ..., p. 356. 

374 „Vestitorii” erau dregătorii care aveau în grijă veșmintele imperiale, păstrate de 
obicei în vestiarium; v. L. BREHIER, Les institutions de l Empire Byzantin, p. m, și The 
Oxford Dictionary of Byzantium, vol. 3, p. 2164. 

În 28 iunie, într-o zi de marţi, a avut loc inaugurarea [bisericii] 
Sfinților Apostoli și așezarea moaștelor Apostolilor Andrei, Luca și 
Timotei”. Episcopul Mina a mers cu sfintele moaște, așezat într-un 
car de aur împărătesc [împodobit] cu pietre [preţioase], ţinând pe 
genunchi cele trei racle ale Sfinţilor Apostoli. Și astfel a făcut inau- 
gurarea. 


24.26.13.14.6.2.6. 


În acest an, în luna aprilie, indictionul al XIV-lea, cubicularul 
Narses a fost trimis la Roma, cu misiunea de a se lupta cu goții care 
o ocupaseră. Căci, după ce o cucerise Belisarios, goții s-au răsculat și 
au ocupat-o din nou. 

În ziua a noua a lunii iunie a avut loc un cutremur mare și 
înfricoșător în toată țara Palestinei, Arabiei, Mesopotamiei, Siriei și 
Feniciei și au fost afectate Tirul, Sidonul, Beirutul, Tripolis și Byblos. 
În acestea au murit mulțimi mari de oameni. În orașul Botryos s-a 
desprins o mare parte din țărmul mării aflat în apropiere, așa-nu- 
mitul Lithoprosopon, și s-a scufundat în mare și a format un port, în 
care pot intra multe corăbii foarte mari. Căci, înainte de aceasta, 
orașul nu avea port. Și împăratul a trimis bani pentru a se ridica cele 
căzute din aceste orașe. Marea s-a retras în larg pe distanţă de o 
milă și s-au pierdut multe corăbii, dar, la porunca lui Dumnezeu, a 
revenit în matca ei. 


25.27.14.15.7.3-7. 


În acest an, în luna septembrie, indictionul al XV-lea, a avut loc 
inaugurarea [bisericii] Sfintei Irina, [aflată] dincolo, în [zona nu- 
mită] Sykais. Cei doi patriarhi, Mina al Constantinopolului și Apoli- 
narie al Alexandriei, au ieșit din Marea Biserică împreună cu sfintele 
moaște. Și au stat amândoi în carul împărătesc, ţinând pe genunchi 
sfintele moaște. Au mers până la Perama și au trecut, [unde] i-a 
întâmpinat împăratul. Şi astfel au inaugurat această biserică a 
Sfintei Muceniţe Irina. 


375 Este vorba despre noua biserică a Sfinţilor Apostoli, reconstruită de Iustinian. Moaș- 
tele celor trei sfinți se aflau în vechea biserică din anii 356-357; v. The Chronicle, p. 331. 

S-a presupus că acest eveniment este cel reprezentat într-un relief din fildeș păstrat 
la Trier; v. The Chronicle, p. 333. 

În același an a fost curăţat portul Hebdomon. 

În același an a murit Mina, episcopul Constantinopolului, în 
locul lui fiind numit Eutihie - apocrisiarhul Amasiei, un monah din 
mănăstirea cea din Apameia, [care era] și preot —, în aceeași zi, în 
timp ce trupul lui Mina se afla încă în biserică“7. 

În luna august au sosit din Roma trofee ale lui Narses, cubi- 
cularul și exarhul romanilor. Căci, luptându-se cu Totila*%, regele 
goților, l-a învins prin forţă și l-a ucis și a cucerit Roma. lar veș- 
mintele însângerate ale acestuia, împreună cu mantia sa cu pietre 
[preţioase], le-a trimis la Constantinopol. Și au fost aruncate la 
picioarele împăratului, în timpul consiliului*?. 

Trebuie să se așeze și anul lui Antim între [cei ai] patriarhului 
Mina, pentru a împlini cei 16 ani. 


Episcopul Constantinopolului Eutihie: 13 ani. 
26.28.15.1.8.4.8. 


În acest an a avut loc cel de-al cincilea Sfânt Sinod Ecumenic, 
împotriva lui Origen, cel care își ieșise din minţi, a lui Didim cel 
Orb, a lui Evagrie și a flecărelii lor elinești și, din nou, împotriva 
celor „trei capitole”. Vigilius al Romei nu a stat împreună cu cei care 
s-au reunit. Apărând multe [chestiuni], acestuia i s-a dat drumul de 
către împărat și s-a săvârșit în Illyricum, în timp ce o luase pe 
drumul spre Roma. 


2'7.29.16.2.9.5.9. 


În acest an, în a cincisprezecea zi a lunii august, indictionul al 
II-lea, la vremea miezului nopţii, pe când se lumina [ziua de] du- 
minică, a avut loc un cutremur îngrozitor, încât au fost afectate 
multe case, și băi, și biserici, și o parte a zidurilor Constantino- 
polului, mai ales cel de la Poarta de Aur. Atunci au murit foarte 
mulți. A căzut și o mare parte din Nicomidia. Acest cutremur a 
ţinut 40 de zile. Și pentru puţin [timp] oamenii s-au smerit, făcând 


377 În text: iepareiw. 

3% Totila a fost rege al goților din Italia (541-553); v. Louis BREHIER, Vie et mort de 
Byzance, Paris, 1969, și THAEMAXOZ K. AOYITHZ, H Bugavrivý kupiapxia orv Iraiia ..., 
pp- 99-102. Despre înfrângerea lui Totila, v. PROCOPIUS DIN CEZAREEA, Războiul cu goții, 
pp. 261-268. 

379 În text: Eni oexprirov. 

litanii, și au așteptat și au rămas în biserici. Însă iarăși, manifes- 
tându-se iubirea de oameni a lui Dumnezeu, s-au întors spre mai 
rău. În fiecare an în Kampos se face pomenirea acestui cutremur, 
poporul făcând litanii. 

Lazii care ieșiseră de sub supunerea romanilor din cauza iubirii 
de bani și a nedreptăţilor căpeteniei lor, loan, și se dăduseră cu 
perșii au trecut din nou în acest an de partea romanilor. lar romanii 
au cucerit cetatea Petra și i-au alungat pe perși. 


Anii lumii 6047. De la dumnezeiasca Întrupare: 547 ani. 


Împăratul romanilor Iustinian, ani 38.28. Împăratul perșilor 
Chosroes, ani 48.30. Episcopul Romei Vigilius, ani 18.17. Episcopul 
Constantinopolului Eutihie, ani 13.3. Episcopul Ierusalimului Petru, 
ani 20.10. Episcopul Alexandriei Apolinarie, ani 19.6. Episcopul 
Antiohiei Domnos, ani 14.10. 


În acest an, în u iulie, indictionul al III-lea, la sărbătoarea Sfintei 
Eufimia a Hotărârii*%, a avut loc un mare cutremur. În aceeași lună, 
[în ziua a] nouăsprezecea, au fost tunete și fulgere îngrozitoare și un 
îngrozitor vânt [numit] Lips, încât a căzut crucea care se afla în 
interiorul porții Rhesion. 


29.31.18.4.11.7.11. 


În acest an, în luna iulie, indictionul al IV-lea, s-au răsculat iu- 
deii și samaritenii în Cezareea Palestinei și, făcând între ei o alianță 
a verde-albaștrilor, i-au atacat pe creștinii din acel oraș și i-au ucis 
pe mulţi și au ars biserici. Pe Ștefan, eparhul acestui oraș, l-au ucis 
în pretoriu, iar averea i-au jefuit-o. Soţia lui, venind în oraș, s-a dus 
[apoi] la împărat. Și [acesta] i-a poruncit stratilatului Amantios să 
coboare în Palestina și să cerceteze uciderea lui Ștefan. Amantios, 
găsindu-i [pe ucigași], pe unii i-a spânzurat, pe alţii i-a decapitat, iar 
pe alţii i-a schilodit și le-a confiscat [averea]. Și a fost spaimă mare 
în toate părţile răsăritene. 


3% În text: rov “Opov. Referirea este la hotărârea celui de-al patrulea Sfânt Sinod 
Ecumenic, de la Calcedon. 
35 Alų era un vânt din sud-vest. 

În luna decembrie a fost o molimă între oameni, în diverse 
orașe, mai ales între copii. 

La fel și în luna mai, a fost lipsă de pâine în Bizanţ. [Oamenii] 
au fost strâmtoraţi și îi strigau împăratului: „Stăpâne, [dă] ieftină- 
tate orașului!” Și l-au ocărât pe eparh la spectacolul aniversar, aflân- 
du-se în hipodrom și soli ai perșilor. Împăratul a fost tulburat și i-a 
poruncit eparhului Musonios să îi aresteze pe cei care au făcut 
aceasta și [ei] au fost pedepsiţi. Căci l-au mâhnit pe împărat, deoa- 
rece, în prezenţa solului perșilor, au strigat la el facțiunile popo- 
rului. La vin și la slănină** și la toate lucrurile era ieftinătate, iar de 
grâu și de orz era lipsă. 

În 13 iulie, într-o zi de joi, au fost fulgere și tunete îngrozitoare, 
încât mulți au fost vătămaţi, și ploaie multă, astfel că, după multă 
secetă, pământul a fost saturat [de apă]. 


Episcopul Romei Pelagius: 5 ani. 
30.32.1.5.12.8.12. 


În acest an, în 6 noiembrie, la pomenirea [căderii] cenușii*?, a 
murit Timotei, exarhul mănăstirilor și egumenul mănăstirii lui 
Dalmatos. Și în locul lui a fost numit Antim, un zăvorât din aceeași 
mănăstire. 

Și s-a arătat foc pe cer ca în chip de lance, de la miazănoapte 
până la apus. 

În ziua a șaisprezecea a lunii aprilie a avut loc un cutremur 
înfricoșător, dar care nu a provocat pagube. 


Anii lumii 6050. De la dumnezeiasca Întrupare: 550 ani. 


Împăratul romanilor Iustinian, ani 38.31. Împăratul perșilor 
Chosroes, ani 48.33. Episcopul Romei Pelagius, ani 5.2. Episcopul 
Constantinopolului Eutihie, ani 13.6. Episcopul Ierusalimului Petru, 
ani 20.13. Episcopul Alexandriei Apolinarie, ani 19.9. Episcopul 
Antiohiei Domnos, ani 14.13. 


În acest an, în 19 noiembrie, într-o zi de vineri, indictionul al VI-lea, 
a avut loc un mare cutremur, pe când se lumina [ziua de] sâmbătă. 


3 În text: A&p5ov, care se poate traduce și prin „carne sărată”. Despre termen, v. H. 
MIHĂESCU, La Romanite ..., p. 357. 
383 Este vorba despre cenușa menţionată la anul 5966. 

lar în 14 decembrie a avut loc un alt cutremur înspăimântător, încât 
au fost afectate cele două ziduri ale Constantinopolului, cel 
constantinian și cel construit în timpul lui Teodosie. Și s-au prăbu- 
şit cu deosebire biserici și [zona] de dincolo de Hebdomon și [bise- 
ricile] Sfântului Samuel, a Sfintei Născătoare de Dumnezeu [nu- 
mită] „a lui Petalas” și cea a Sfântului Vichentie și multe altare de 
biserici și ciboriumuri?%*, de la Poarta de Aur până la Rhesion. Nu a 
fost vreun loc sau vreo suburbie care nu s-a dărâmat din cauza 
amenințării îngrozitoare a cutremurului. 

lar Rhegion s-a dărâmat în așa fel, până la pământ, încât nu se 
mai cunoștea. A căzut la pământ și biserica Sfântului Stratonic și 
cea a [Sfântului] Calinic, care se aflau în Rhegion. Coloana cea de 
porfir, care se afla în faţa palatului lukundianai, a căzut împreună 
cu statuia care se afla pe ea și a intrat în pământ [la adâncime de] 8 
picioare. A căzut și statuia împăratului Arcadius cea de pe arcul din 
Tauros, care se afla în partea stângă. Mulţi au fost vătămaţi în 
dărâmături, iar alţii, dintre cei prinși sub dărâmături, au fost salvaţi 
după [câteva] zile, [unii] după 2 și 3 zile. S-a auzit că și în alte orașe 
s-a întâmplat același lucru. Căci de un astfel de cutremur mare și 
îngrozitor nu își mai aducea aminte niciun om de pe fața pămân- 
tului din generaţia aceea. Pământul a continuat să se cutremure 
noaptea și ziua și [aceasta s-a petrecut pentru] iubirea de oameni 
timp de 10 zile. Pentru o vreme oamenii s-au smerit făcând litanii, 
iar după ce s-a arătat iubirea de oameni a lui Dumnezeu, s-au întors 
din nou spre relele lor obiceiuri. 

Împăratul nu a purtat coroana timp de 40 de zile, și chiar și la 
[sărbătoarea] Sfintei Nașteri a lui Hristos a mers în procesiune la 
biserică fără ea. Încă și ospeţele cele care se făceau după obicei în 
[sala] celor 19 laviţe* le-a oprit și cheltuiala cu acestea a dat-o 
săracilor. 

În același an a intrat în Bizanţ un neam neobișnuit, cel al așa-nu- 
miţilor avari, și întregul oraș a alergat să îi vadă, pentru că nu mai 
văzuseră niciodată un astfel de neam. Căci aveau părul foarte lung 


3% Ciboriumul era o structură de forma unei cupole sau de formă piramidală, sprijinită 
pe coloane, ridicată de obicei deasupra altarului; v. The Oxford Dictionary of 
Byzantium, vol. 1, p. 462. 

355 În text: eiç tà 10’ axovfura. În palatul imperial din Constantinopol exista o sală „a 
celor 19 laviţe” (18' axovfura) și un „tribunal al celor 19 laviţe”; v. R. GUILLAND, Etudes 
de topographie ..., vol. 1, p. 79. 

în spate, legat cu panglici** și împletit, în vreme ce restul portului 
lor era la fel cu al celorlalți huni. Aceștia au plecat din țara lor și au 
venit în părțile Sciţiei și Moesiei” și au trimis soli la Iustinian, 
cerându-i să îi primească. 

În luna februarie a fost o molimă între oameni din cauza bubelor, 
mai ales între cei tineri, încât nu ajungeau cei vii să îi îngroape pe cei 
morți. Și a ținut molima din luna februarie până în luna iulie. 


Anii lumii 6051. De la dumnezeiasca Întrupare: 551 ani. 


Împăratul romanilor Iustinian, ani 38.32. Împăratul perșilor 
Chosroes, ani 48.34. Episcopul Romei Pelagius, ani 5.3. Episcopul 
Constantinopolului Eutihie, ani 13.7. Episcopul Ierusalimului Petru, 
ani 20.14. Episcopul Alexandriei Apolinarie, ani 19.10. Episcopul 
Antiohiei Domnos, ani 14.14. 


În acest an, în ziua a șaptea a lunii mai, într-o zi de marți, la ora 
5, în timp ce cupola Marii Biserici era reparată — căci se crăpase de la 
cutremurele care avuseseră loc - și în timp ce isaurii lucrau [la 
aceasta], a căzut partea răsăriteană a bolţii*** Sfântului Altar și a 
zdrobit ciboriumul, Sfânta Masă și amvonul. Au fost acuzați ingi- 
nerii, deoarece, pentru a evita cheltuiala, nu au făcut suspendarea 
[începând] de jos, ci au găurit pilonii care susțineau cupola și de 
aceea nu au rezistat. Dându-și deci seama, preaevlaviosul împărat a 
ridicat alți piloni să susțină cupola. Și astfel a fost construită, ridi- 
cându-se cu 20 de picioare mai mult în înălțime, peste construcția 
cea dintâi. 

În același an, hunii și slavii s-au ridicat cu mulțimi mari îm- 
potriva Traciei, au atacat-o, i-au ucis și i-au făcut prizonieri pe 
mulți. L-au prins și pe stratilatul Serghie, fiul preotului Bakchos, și 
pe Edermas, generalul lui Kalopodios, preaslăvitul cubicular și prai- 
positos. Găsind niște locuri din zidul lui Anastasie” care căzuseră 


3% În text: npavõloç, cuvânt rar atestat, având aici probabil sensul de „panglici”. 

3% Moesia apare peste tot în Cronografie ca Muoia. 

388 În text: npounooTOATIG. 

3% Zidul lui Anastasie sau „Zidurile cel Lungi” se întindeau de la Silybria, oraș aflat pe 
țărmul Mării Marmara, până la Marea Neagră, asigurând o protecție suplimentară 
Constantinopolului, pe lângă fortificațiile propriu-zise ale orașului; v. The Chronicle, 


PP- 342-343. 

din cauza cutremurelor, au intrat și au înrobit până la Drypia, 
Nymphai și satul Chitos. Şi toți au fugit în oraș, cu tot ceea ce aveau. 

Când a aflat acestea, împăratul i-a înrolat pe mulți și i-a trimis 
la Zidul cel Lung. Dându-se o luptă acolo, au murit mulți dintre 
romani, [precum] și dintre scholarioi. 

Prin urmare, împăratul a poruncit să fie luate baldachinele de 
argint și Sfintele Mese de argint care [se aflau] în afara orașului, iar 
toate porţile zidului teodosian erau păzite de schole, protiktores, 
numeri și întreg senatul. Văzând împăratul că barbarii stăruie, i-a 
poruncit patrikios-ului Belisarios să iasă împotriva lor cu alţii din 
senat. lar Belisarios a luat toţi caii, pe cei împărătești, pe cei ai hipo- 
dromului, pe cei ai caselor de binefacere și pe ai tuturor oamenilor, 
oriunde era vreun cal, și, înarmând poporul, a mers în satul Chitos; și-a 
făcut tabără și a început să îi prindă pe unii dintre aceia și să îi ucidă. 

A poruncit să fie tăiaţi copaci și să fie târâţi în spatele oștirii lor; 
de la vânt s-a făcut un mare nor de praf și a pornit împotriva bar- 
barilor. lar aceștia, deoarece au crezut că este o mare mulțime, au 
fugit și au mers în părţile Sfântului Stratonic la Dekaton. Și, aflând 
de la iscoade că este pază multă la zidurile Constantinopolului, au 
mers în părţile [localităţilor] Tzurulon și Arcadiopolis și ale Sfântului 
Alexandru Zuparon și au rămas acolo așezați până la Sfintele Paști. 

După sărbătoarea Paștilor a ieșit împăratul și, împreună cu el, 
toți cei din oraș, pentru a construi Zidul cel Lung, pe unde intraseră 
barbarii. Împăratul a rămas acolo până în luna august. La fel și 
barbarii s-au învârtit în afara orașului până în august. 

A poruncit deci împăratul să se facă corăbii cu două prore”, ca 
să meargă pe Dunăre și să îi întâlnească pe barbarii care trec fluviul 
și să se războiască cu ei. Când au aflat aceasta, barbarii au rugat 
printr-un sol să fie lăsați să treacă Dunărea fără primejdie. [Îm- 
păratul] l-a trimis pe Iustin, nepotul său, [care era] și kuropalates, și 
[acesta] i-a salvat. 


Episcopul Antiohiei Anastasie: n ani. 
33.35-4.8.15.u.1. 


În acest an, împăratul a început să construiască podul peste râul 
Sagaris. Deviind acest râu într-o altă albie, a ridicat cinci arce 


3% În text: Gionpuuva. Sensul nu este foarte clar, s-a sugerat lectura Sinpuuva - „cu 
două prore”. 

impresionante și l-a facut să se poată trece peste el, pentru că mai 
înainte podul fusese din lemn. 


34-36.5.9.16.12.2. 


În acest an, în ọ septembrie, într-o zi de joi, indictionul al IX-lea, 
s-a zvonit în Constantinopol că împăratul s-a săvârșit. Căci venise 
din Tracia și nu primea în audienţă pe nimeni. 

Prin urmare, poporul?” a luat pe neașteptate pâinea din locurile 
unde se vindea și brutării și, pe la ceasul al treilea, nu se mai găsea 
nicio pâine în tot orașul. În acea zi [a fost] o ploaie mare. S-au închis 
atelierele și se vorbea de la palat că nimeni din senat nu îl văzuse pe 
împărat, pentru că pe acesta îl durea capul. Din această cauză, 
credeau că a murit. 

Pe la ceasul al nouălea, senatul a făcut o reuniune și l-au trimis 
pe eparh și au ordonat să se aprindă lumini în tot orașul, [să arate] 
că împăratul este sănătos. Şi în acest fel au oprit tulburarea din oraș. 

După ce împăratul s-a însănătoșit, Eugenius, care fusese eparh, 
i-a vorbit de rău pe Gheorghe, curatorul:* de la Marina, și pe Aithe- 
rios, curatorul de la Antiochos, cum că ar fi vrut să îl facă împărat 
pe Teodor, fiul magistros-ului Petru; și că s-ar fi pus de acord cu 
aceștia și Gherontie, eparhul orașului. Discutându-se cazul și ne- 
fiind dovedit, Eugenius a avut neplăceri și i s-a confiscat casa. lar el 
s-a salvat refugiindu-se în biserică. 

În luna decembrie a avut loc un mare incendiu în portul lui 
Iulian și au ars multe case și biserici de la începutul portului până la 
[zona numită] a lui Probos. 

În Cilicia, Anazarbos și în Antiohia cea Mare a avut loc o mare 
epidemie, [precum] și cutremure. Și s-au înfruntat unii cu alții, orto- 
docșii și severieni, și au avut loc multe omoruri. Trimițând împăratul 
pe Zemarchos, comitele Răsăritului, i-a pedepsit pe cei care făcuseră 
dezordinea și pe mulţi i-a exilat, le-a confiscat averile și i-a schilodit. 


Anii lumii 6054. De la dumnezeiasca Întrupare: 554 ani. 
Împăratul romanilor Iustinian, ani 38.35. Împăratul perșilor 
Chosroes, ani 48.37. Episcopul Romei loan, ani 8u. Episcopul 


391 
392 


În text: oi So: - „facțiunile populare”. 
Curatorul era administratorul unei proprietăți imperiale; v. The Chronicle, p. 690. 

Constantinopolului Eutihie, ani 13.10. Episcopul Ierusalimului Petru, 
ani 20.17. Episcopul Alexandriei Apolinarie, ani 19.13. Episcopul An- 
tiohiei Anastasie, ani 11.3. 


În acest an, în 12 octombrie, într-o zi de miercuri, indictionul al 
X-lea, seara târziu, a avut loc un mare incendiu în [zona numită] „a 
lui Chesarie” până la așa-numita Omphakera. Și au ars toate ate- 
lierele și portalurile până la cel al Boului. 

În luna noiembrie, făcându-se [o cursă în] hipodrom, a avut loc 
o tulburare a poporului înainte de a veni împăratul și verzii au por- 
nit împotriva albaștrilor. Împăratul, când a aflat, a urcat în kathisma 
și, privind la luptă, i-a poruncit lui Marinos, comitele excubiţilor, ca, 
alături de curatorul de la Chesarie, să coboare și să despartă facțiu- 
nile. Aceștia au coborât, dar nu au putut să îi despartă. Și au murit 
mulți din ambele părți, iar mulţi au fost răniţi. Intrând albaștrii în 
tribunele verzilor, strigau: „Aprinde aici, aprinde acolo; aici nu se 
vede [niciun] verde”. Iar verzii strigau: „O, o, [veniţi] cu toţii, cu 
toţii”. S-au dus pe strada Mese?”, în cartierele albaștrilor, și aruncau 
cu pietre în cei pe care îi găseau și strigau: „Aprinde, aprinde, aici 
nu se vede [niciun] albastru”. 

Pe când se lumina [ziua de] duminică, au intrat în cartiere și au 
jefuit averile. Împăratul a poruncit să fie adunaţi verzii și [aceștia] 
au fost pedepsiţi cu multe cazne. lar albaștrii s-au refugiat în bise- 
rica Născătoarei de Dumnezeu a Vlahernelor. Verzii care se salva- 
seră s-au refugiat în [biserica] Sfintei Eufimia, în Calcedon. Pe 
aceștia, scoțându-i eparhul, i-a pedepsit. Și au început soțiile și 
mamele acestora să îi strige împăratului în biserici să le arate milă” 
verzilor. Și au fost alungaţi cu bâte și împăratul nu s-a împăcat cu ei 
până la sărbătoarea Nașterii lui Hristos. 

În luna februarie, împăratul le-a poruncit celor 7 scholarioi care 
se aflau în Nicomidia, Kios, Prusa, Cyzic, Kotyaeion și Dorylaion să 
vină și să stea în Tracia, în Heracleea și în orașele din jurul acesteia. 

În luna martie, scholele s-au revoltat împotriva comitelui lor, 
din cauza unor [sume] care se obișnuia să le primească și care fuse- 
seră anulate, și l-au atacat. Se afla acolo Teodor, fiul magistros-ului 


3% Méon, sau „strada din mijloc”, era strada principală din Constantinopol, de-a lungul 
căreia se aflau mai multe forumuri imperiale și monumente importante; v. R. 
GUILLAND, Etudes de topographie ..., vol. II, pp. 69-79. 

3% În text: ivBovAyevriaG. 

Petru, [cel] numit] Kondocheres, care, folosind vorbe de ameninţare, 
a reușit să îi calmeze. 

În același an, Obaisipolis*% a fost ocupat de huni. Și împăratul l- 
a trimis pe Marcellus stratilatul, [care era] și nepotul său, cu multă 
armată, să redobândească orașul și Persia:%. În luna aprilie a fost 
cucerit și Anastasiopolis din Tracia de către aceiași huni. 

În ziua a treia a lunii mai, Zemarchos, curatorul de la Placidia, a 
fost acuzat de către Gheorghe, curatorul de la Marina, și de către 
loan, fostul consul, - [care erau] rude ale împărătesei Teodora -. că 
ar fi vorbit [lucruri] multe și îngrozitoare împotriva împăratului. 


36.38.2.11.18.14.4. 


În acest an, în luna octombrie, a avut loc o răscoală a poporului 
la Pittakia și împăratul i-a pedepsit pe mulţi. 

În luna noiembrie a fost o lungă secetă și lipsă a apei, încât au 
avut loc multe lupte la fântâni. A bătut vânt dinspre nord, din luna 
august, și deloc [vânt] dinspre sud, și nu au venit corăbiile în oraș, 
încât patriarhul a scos și litanii în [cartierul numit] Ierusalim, adică 
la Sfântul Diomedes. 

În aceeași lună au venit trofee de la Roma, de la patrikios-ul 
Narses, care arătau că acesta a cucerit două orașe fortificate ale 
goților, Beroia și Brinkas*”. 

În ziua a douăzeci și cincea a aceleiași luni, într-o zi de sâmbătă 
seara, au pus unii la cale o uneltire pentru a-l ucide pe împărat, pe 
când stătea în palat. [Aceștia] erau Ablabios, din rândul melo- 
zilor:%, Marcellus, vânzătorul de argint?%, și Serghie, nepotul cura- 
torului Aitherios. Planul lor a fost acesta: pe când [împăratul] stătea 
seara în triklinos înainte de a-i lăsa pe ceilalți [de la curte] să plece, 
să se năpustească înăuntru și să îl măcelărească. Și aveau oameni 
de-ai lor, care lucrau împreună cu aceștia, indieni, ascunși în Se- 
lentiariki și la Archanghelos și la Arma*”, care să facă tulburare 


35 Poate Odyssopolis; v. The Chronicle, p. 349. Carl de Boor propunea lectura „orașul 
Novae”. 
3% Carl de Boor sugera că în loc de „Persia” ar trebui citit „împrejurimile”. 
39 Identificate cu Verona și Brescia; v. The Chronicle, p. 351. 

% În text: and peorov; sau „fostul compozitor”. V. The Chronicle, p. 349, 351. 
39 În text: apyuponparrIc; s-ar mai putea traduce „bancherul”. 
4° Toate acestea trei erau părți din complexul palatului imperial bizantin sau din 
imediata apropiere a sa. Selentiariki era locul rezervat silenţiarilor, Archanghelos era o 
mică biserică, iar Arma era o cazarmă militară; v. The Chronicle, p. 351. 

atunci când se va înfăptui planul. Același Ablabios a primit 5o de 
litre de aur de la Marcellus, vânzătorul de argint, pentru a lucra 
împreună cu el. Prin voia lui Dumnezeu, Ablabios i-a destăinuit lui 
Eusebiu, cel din rândul consulilor, care era comite al federaţilor, și 
logothetului Ioan, cel de la Domentziolos*”, spunând: „În seara 
aceasta vrem să îl atacăm pe împărat”. lar el, anunțându-l pe îm- 
părat, i-a arestat și i-a aflat că purtau săbii ascunse. 

Marcellus, vânzătorul de argint, dând greș în ceea ce își dorea, a 
scos sabia pe care o purta, și-a făcut trei răni, fiind prins în triklinos, 
și s-a săvârșit. lar Serghie, nepotul lui Aitherios, a scăpat și s-a re- 
fugiat în Vlaherne. Pe acesta, scoțându-l din biserică și cercetându-l, 
l-au convins să mărturisească cum că și Isaac, vânzătorul de argint, 
și Belisarios, preastrălucitul patrikios, aveau și ei știre de o aseme- 
nea uneltire, [precum] și că Bitos, vânzătorul de argint, și Pavel, 
curatorul aceluiași Belisarios, aveau cunoștință de acest gând. Fiind 
prinși [aceștia] și daţi eparhului Prokopios, au declarat și au măr- 
turisit împotriva patrikios-ului Belisarios. Îndată deci împăratul s-a 
mâniat împotriva lui Belisarios. lar mulți au și fugit. 

În ziua a cincea a lunii decembrie, împăratul a făcut un selen- 
tion*”, aducându-l și pe preasfinţitul patriarh Eutihie, și a poruncit 
să fie citite declaraţiile acestora. Belisarios, când a auzit, s-a mâhnit 
foarte și și-a atras supărarea împăratului. Trimițând împăratul, i-a 
luat pe toți oamenii lui, iar pe el l-a așezat în casa sa sub pază. 

În 24 decembrie a avut loc inaugurarea Marii Biserici, pentru a 
doua oară. lar festivitatea acestei inaugurări a avut loc la [biserica] 
Sfântului Platon. Patriarhul Constantinopolului, Eutihie, a ieșit de 
acolo cu procesiunea - fiind prezent și împăratul -, așezat în car, 
purtând veșmântul apostolic și ținând Sfânta Evanghelie, în timp ce 
toți cântau: „Ridicaţi, căpetenii, porţile voastre!” 

În aceeași lună, unele părţi ale Africii au fost ocupate de către 
mauritani, care se revoltaseră împotriva acesteia, în felul următor. 
Un anume Kutzinas, din acest neam, exarh al mauritanilor, avea 
obiceiul să primească de la cel care era conducătorul Africii o can- 
titate de aur rânduită. Venind el să primească aceasta, loan, condu- 
cătorul [Africii], l-a omorât. Copiii acestui Kutzinas s-au ridicat ca 


+ În text: tô xară Aopevr(toAov; sau „fiul lui Domentziolos”. 
4 Consiliu sau sfat. Termenul provine de la latinescul silentium. Pentru adunările de 
demnitari cu această denumire, v. L. BREHIER, Les institutions de l’ Empire Byzantin, p. 60. 

să răzbune sângele părintesc și, revoltându-se împotriva Africii, au 
ocupat câteva părți din aceasta, pe care le-au prădat. 

Deci, când a aflat împăratul cele întâmplate, l-a trimis în ajuto- 
rul Africii pe Marcian, nepotul său, [care era] și stratilat, cu oaste 
pentru a-i împăca pe mauri. lar [ei] au trecut de partea lui și Africa a 
fost pacificată. 

În luna aprilie a avut loc schimbarea lui Prokopios, eparhul 
orașului, și în locul lui a fost numit Andrei, din rândul logotheţilor. 
Pe când acesta a ieșit din palatul Chalke, stând în car și mergând la 
pretoriu, i-au ieșit înainte verzii în Lausos. Și au început să îl ocă- 
rască și să arunce cu pietre în el. S-a făcut [astfel] mare dezordine pe 
[strada] din mijlocul orașului între cele două facţiuni și au intrat în 
temnițe. Lupta a ţinut începând cu ceasul al zecelea. Împăratul l-a 
trimis pe lustin, nepotul lui, [care era] și kuropalates, și [acesta] i-a 
alungat. Dar iarăși, pe la ceasul al doisprezecelea, au pornit o luptă 
și au fost luaţi prizonieri și au fost purtaţi [prin oraș] timp de multe 
zile; iar celor care luptaseră cu săbii le-au fost tăiate degetele mari. 

În [ziua] a nouăsprezecea a lunii iulie a fost primit patrikios- 
ul Belisarios, bucurându-se și de toate onorurile sale. A ajuns și 
Petru, magistros-ul din Persia, după ce încheiase tratate de pace pe 
17 ani cu privire la Lazike și la părțile Răsăritului. 

În aceeași lună au venit în Constantinopol soli ai lui Askel, re- 
gele ermihionilor**, neamul de barbari care este așezat în interior, 
în apropierea oceanului. 

În luna august a fost lipsă de apă, încât au fost închise băile 
publice și au avut loc omoruri pe la fântâni. 


Anii lumii 6056. De la dumnezeiasca Întrupare: 556 ani. 


Împăratul romanilor Iustinian, ani 38.37. Împăratul perșilor 
Chosroes, ani 48.39. Episcopul Romei loan, ani 8.3. Episcopul 
Constantinopolului Eutihie, ani 13.12. Episcopul Ierusalimului Petru, 
ani 20.19. Episcopul Alexandriei Apolinarie, ani 19.15. Episcopul 
Antiohiei Anastasie, ani u.5. 


În acest an, în luna octombrie, indictionul al XII-lea, împăratul 
Iustinian a mers să se roage la Myriangeloi, adică la Germia, un oraș 
din Galatia. 


43 Potrivit unor opinii, ermihionii trebuie identificați cu turcii, potrivit altora, cu 
urahiții (pseudo-avari); v. The Chronicle, p. 362. 

În luna noiembrie a venit în Bizanţ Arethas, patrikios-ul și căpe- 
tenia neamului saracinilor, fiind dator să îi comunice împăratului 
care dintre copiii săi trebuia să îi preia funcţia după încetarea sa din 
viaţă. Și [a venit și] în legătură cu cele săvârșite de către Ambros, 
fiul lui Alamundaros, în ţinuturile sale. 

În luna decembrie a avut loc un mare incendiu și au ars cu totul 
casa pentru străini a lui Sampson, clădirile din faţa [zonei numite a] 
lui Ruphos, curtea din mijloc din apropierea Marii Biserici, așa-nu- 
mitul Garsonostasion, cele două schituri din apropierea [bisericii] 
Sfintei Irina, precum și curtea din mijloc și o parte a pronaosului 
acesteia. 


38.40.4.13.20.16.6. 


În acest an, în luna martie, indictionul al XIII-lea, s-a săvârșit 
patrikios-ul Belisarios în Bizanţ, iar averea acestuia a revenit casei 
împărăteștit"* a Marinei. 

În același indiction, al XII-lea, în 12 aprilie, Eutihie, patriarhul 
Constantinopolului, a fost caterisit și a fost exilat de către Iustinian 
în Amaseia. În locul lui a fost numit loan, cel care fusese scholas- 
tikos, iar acum era apocrisiarh al Antiohiei celei Mari și preot al 
aceleiași Biserici. 

În același an, împăratul Iustinian a pus în circulație o dogmă 
despre „stricăcios” și „nestricăcios” și a trimis pretutindeni un edict 
străin de evlavie; dar, fiindcă Dumnezeu a prevenit aceasta, împă- 
ratul s-a săvârșit în 14 noiembrie, din indictionul al XIV-lea, [care 
era] în curs, după ce a domnit 38 de ani, 7 luni și 13 zile. Urmașul 
acestuia a fost nepotul său, Iustin, [care fusese] kuropalates. 

În același an, teodosienii și gaianiţii“* au început să își constru- 
iască locuri de adunare. Gaianiţii, acţionând cu de la sine putere, și- 
au hirotonit ca episcop pe Elpidios, arhidiacon al lor. Împăratul a 
poruncit ca acesta să îi fie adus legat. Dar ajungând la Sigris, a mu- 
rit. lar teodosienii l-au hirotonit ca episcop al lor pe Dorotei, într-as- 
cuns, în timpul nopţii. Adunându-se la un loc, gaianiţii și teodo- 
sienii și-au întronat un episcop comun. lar unui loan monahul, un 
avvă, [...] despre care gaianiţii credeau că uneltește o viclenie, i-au 
smuls barba, odată cu pielea și cu carnea. 


404 În text: GEonotIK6v. 
1% Teodosienii și gaianiții erau adepţii lui Teodosie și, respectiv, Gainas, menționați 
anterior, care își disputaseră tronul patriarhal al Alexandriei. 


CRONOGRAFIA 249 


Anii lumii 6058. De la dumnezeiasca Întrupare: 558 ani. 


Împăratul romanilor lustin, ani 13.1. Împăratul perșilor Chos- 
roes, ani 48.41. Episcopul Romei loan, ani 8.5. Episcopul Constan- 
tinopolului loan, ani 12.1. Episcopul Ierusalimului Macarie, ani 2.1. 
Episcopul Alexandriei Apolinarie, ani 19.17. Episcopul Antiohiei 
Anastasie, ani u.7. 


În acest an, în 14 noiembrie, indictionul al XIV-lea, a devenit 
împărat lustin, nepotul lui Iustinian, încoronat fiind de către 
patriarhul loan, cel care fusese scholastikos. Era trac de neam**, 
mărinimos și îndemânatic în toate și iubitor de construcţii. Avea și 
o soţie, pe nume Sofia, pe care a și încoronat-o augustă. Fiind evla- 
vios, a înfrumusețat bisericile construite de Iustinian, Marea Bise- 
rică, a Sfinţilor Apostoli și alte biserici și mănăstiri, dăruindu-le 
odoare și tot venitul. [Și mai] era și dreptcredincios. 

Pentru a împăca toate bisericile din Egipt și din Alexandria, l-a 
trimis pe avva Photeinos, fiul vitreg al patrikios-ului Belisarios, 


dându-i acestuia autoritate împotriva oricărei persoane și lucru. 


2.42.6.2.2.18.8. 


În acest an, Aitherios, Audios și medicul care era cu ei au uneltit 
împotriva împăratului lustin și, fiind descoperiţi, au murit prin 
sabie. 

[Împăratul] a făcut daruri consulare și a aruncat mulţi bani, așa 
încât mulți s-au îmbogăţit. 

În același an, avva Agaton, fratele lui Apolinarie, episcopul 
Alexandriei, venind în Alexandria și cercetând socotelile pe [care le 
ţinea] monahul Eustochios, care era pe atunci mare și iconom al 
Alexandriei, l-a închis pe acesta din cauza administrării [sale]. 
Acesta, fugind prin acoperiș, a venit în Bizanţ, pe când Macarie 
fusese alungat din Biserică în urma unei uneltiri. Și Eustochios a 
fost hirotonit ca episcop al Ierusalimului, în locul lui Macarie. 


pe Despre originea tracică a lui lustin l, Iustinian | și Iustin al II-lea, v. Ion I. RUSSU, 
Elemente traco-getice în Imperiul Roman și în Byzantium (veacurile III-VII), Ed. 
Academiei Române, București, 1976, pp. 90-95. 

Episcopul Ierusalimului Eustochios: 1 an. 
3.43.7.3-1.19.9. 


În acest an, Sofia, preaevlavioasa augustă, i-a chemat pe vânză- 
torii de argint și pe cei care dădeau bani cu împrumut*” și le-a 
poruncit să fie aduse mărturiile datornicilor și chitanțele. Şi, 
citindu-le, a luat chitanţele și le-a dat datornicilor și le-a achitat pe 
acestea celor care le deținuseră. Pentru aceasta, a fost foarte lăudată 
de către tot orașul. 

Eustochios, venind la Ierusalim, din ură față de Apolinarie, Aga- 
ton și Macarie, i-a alungat ca origeniști pe monahii din noua lavră. 
Și din această cauză a fost alungat. Și Macarie a fost pus înapoi pe 
tronul său. 


Episcopul Ierusalimului Macarie, din nou: 4 ani. 
Episcopul Alexandriei loan: n ani. 
4-44.8.4.1.1.10. 


În acest an, având loc o cursă de cai și certându-se facțiunile 
una cu alta, împăratul a trimis mesaje fiecărei facţiuni, spunându-le 
albaștrilor: „Pentru voi, împăratul lustinian s-a săvârșit”, iar verzilor: 
„Pentru voi, împăratul Iustinian trăiește”. Când au auzit [acestea], 
facțiunile au tăcut și nu s-au mai certat. 

În același an, [împăratul] a început să construiască palatul So- 
fiana, cu numele soţiei sale, Sofia, sub pretextul de a-l îngropa acolo 
pe lustos, fiul său, [pe care îl avusese] de dinainte de a deveni îm- 
părat, pe când era încă kuropalates, în lăcașul Arhanghelului de 
acolo, pe care l-a împodobit cu felurime de marmură prețioasă. 


Episcopul Romei Benedictus: [5] ani. 
5.45.[1].5.2.2.n. 


În acest an, împăratul Iustin a început să construiască palatul 
Deuteron în suburbia sa, pe care o deţinea de dinainte de a deveni 
împărat; la fel și pe insula Prinkipos, și aceasta fiind [o proprietate] 
a sa din suburbii, în port, [precum] și biserica Sfinţilor fără de 
arginţi în [regiunea numită] a lui Dareios. 

[impăratul] a renovat și baia publică din Taurus și a supranu- 
mit-o Sofianai, după numele soţiei sale, Sofia. 


407 În text: &ăpyuponpărac kai onpaðapiovç. 


CRONOGRAFIA 251 


În același an, Anastasie cel Mare, episcopul Antiohiei, pentru că 
a criticat în răspunsurile sale sinodicoanele lui loan al Constanti- 
nopolului, cel care îl hirotonise pe loan al Alexandriei, a fost alungat 
din episcopia sa, din cauza mâniei lui lustin, după ce a fost hiro- 
tonit. Și a fost hirotonit [episcop al Antiohiei] Grigorie, monah și 
apocrisiarh al mănăstirii bizantinilor. 


Episcopul Antiohiei Grigorie: 24 ani. 
6.46.[2].6.3.3.1. 


În acest an Narses, cubicularul și protospatharios, - iubit de 
împăratul lustin, dar și ocărât - a construit „casa lui Narses” și 
mănăstirea „celor curați”. 

Împăratul Iustin, auzind despre nepotul său, care era augus- 
talios în Alexandria, cum că punea la cale un complot împotriva sa, 
a trimis și l-a decapitat. 


7.47.[3]-7.4-4-2. 


În acest an, lustin a început să construiască biserica Sfinților 
Apostoli Petru și Pavel cea din orfelinat“ și pe cea a Sfinților 
Apostoli din Trikonchos, care arsese în timpul împăratului Zenon. A 
adăugat și bisericii Sfintei Născătoare de Dumnezeu din Vlaherne 
cele două abside, cea de la nord și cea de la sud, în biserica cea 
mare”, şi a făcut biserica în formă de cruce. 

În același an, romanii și perșii au stricat pacea și a început din 
nou războiul persan, pentru că inzii homeriți au trimis o solie la 
romani, iar împăratul l-a trimis pe magistrianos-ul lulian cu scrisori 
la împăratul etiopienilor - din Alexandria, pe fluviul Nil și pe Marea 
Indică*”. Şi a fost primit de către împăratul Arethas cu multă 
bucurie, ca unul care dorea prietenia împăratului romanilor. Când 
s-a întors, acest lulian a povestit că, atunci când l-a primit, împă- 
ratul Arethas era gol; și de la cingătoare avea peste coapse veșminte 
de in și aur, iar în dreptul burţii purta fâșii cu mărgăritare prețioase, 


48 Despre această biserică, v. Raymond JANIN, La géographie ecclésiastique de l'empire 


byzantin, | Le siège de Constantinople et le Patriarcat Œcumenique, tome III, Les églises 
et les monastères, Paris, 1953, pp. 580-581. 

4 Biserica principală din complexul Vlaherne. 

®° Aceste indicaţii stabilesc traseul urmat de Iulian până la împăratul etiopienilor. 

pe braţe câte cinci brățări, pe mâini inele? de aur. Pe cap purta 
înfășurat un turban de in și aur care avea la ambele noduri câte 
patru șiraguri, iar la gât avea un colan de aur. Era așezat pe patru 
elefanți care stăteau nemișcaţi și care aveau un jug și patru roți; 
deasupra era ca un car înalt îmbrăcat în foi de aur, așa cum sunt 
carele căpeteniilor din provincii. Stând pe acesta, ținea un mic scut 
aurit și două lănci mici de aur. lar întregul său senat, înarmat, cânta 
strofe muzicale. 

Deci, după ce solul romanilor a fost adus înăuntru și i s-a în- 
chinat, acela i-a poruncit să se ridice și să vină la el. Primind scri- 
soarea împăratului, a sărutat sigiliul care purta bustul acestuia. Apoi 
a primit și darurile și s-a bucurat mult. Când a citit [scrisoarea], a 
descoperit că aceasta conținea [îndemnul] de a se înarma împotriva 
împăratului perșilor, de a le distruge ținutul, care de altfel se afla în 
apropierea lui, și de a nu mai face pe viitor nicio tranzacţie cu perșii, 
ci era sfătuit să facă comerț prin ţara homeriţilor pe care o supusese, 
pe fluviul Nil, până în Egipt, în Alexandria. Împăratul Arethas a adu- 
nat armata în fața solului romanilor și a pornit război împotriva 
perșilor, trimițându-i înainte pe saracinii care îi erau supuși. Mer- 
gând și el în ţara persană, a devastat [ținutul] care se afla în părţile 
acelea. 

Împăratul, ţinându-l de cap pe Iulian și dându-i sărutul de pace, 
l-a lăsat să plece cu mare cinste și cu multe daruri. 

Chosroes s-a mai tulburat și din altă cauză. Căci în acea vreme, 
hunii - pe care ne-am obișnuit să îi numim turci*” — au trimis solie 
la romani, prin ţara alanilor. Temându-se de aceasta, Chosroes a 
invocat ca motiv revolta armenilor față de el și trecerea lor de partea 
lui Iustin și i-a cerut pe refugiați. Împăratul romanilor plătea în 
fiecare an câte 500 de litre de aur pentru ca perșii să păzească cetă- 
tile din apropierea [acelui] loc, pentru ca atunci când atacă nea- 
murile să nu nimicească ambele state. Și păzeau cetăţile cheltuind 
în comun. 

lustin a rupt pacea, spunând că este rușinos ca romanilor să li se 
ia tribut de către perși. De aceea a avut loc acest mare război între 


*' În text: kĂafiuv. 

+ În text: WEALa. 

+3 O echivalență asemănătoare apare și în Teofilact SIMOCATA, Istorie bizantină ..., p. 65 
(III, 6, 9): „Hunii din părțile de miazănoapte ale răsăritului, numiți de obicei turci de 
către perși”. 

perși și romani. Iustin l-a făcut strateg al Răsăritului pe Martin“, 
care era patrikios și rudă a sa, și l-a trimis împotriva perșilor. 


Anii lumii 6065. De la dumnezeiasca Întrupare ani 565. 


Împăratul romanilor Iustin, ani 13.8. Împăratul perșilor Chos- 
roes, ani 48.48. Episcopul Romei [Benedictus, ani 5.4.] Episcopul 
Constantinopolului loan, ani 12.8. Episcopul Ierusalimului loan, ani 
20.1. Episcopul Alexandriei loan, ani u.5. Episcopul Antiohiei 
Grigorie, ani 24.3. 


În acest an, în a șasea zi a lunii octombrie, împăratul s-a îm- 
bolnăvit și s-a supărat pe Baduaris, fratele său. L-a ocărât în cel mai 
rău mod și a îngăduit cubicularilor să îl scoată afară cu lovituri de 
pumni în timpul consiliului. [Acesta] era comite al grajdurilor împă- 
rătești. Aflând [aceasta], Sofia s-a întristat și l-a mustrat pe împărat. 
lar el s-a răzgândit și, mergând la acela la grajd, a intrat brusc cu 
praipositos-ul cubicularilor. Baduaris, văzându-l pe împărat, a fugit 
de teama lui din colț în colț*5. Și împăratul a strigat: „Te conjur, 
pentru Dumnezeu, frate, așteaptă-mă!” Și s-a repezit, l-a prins pe 
acesta și, îmbrățișându-l, l-a sărutat. Și i-a spus: „Ți-am greșit, frate! 
Tu primește-mă dintâi ca frate al tău, și apoi ca împărat! Știu că 
aceasta s-a întâmplat din lucrare diavolească”. Baduaris, căzând la 
picioarele sale și plângând, i-a spus: „Cu adevărat, stăpâne, ai pu- 
tere! Doar că l-ai umilit pe robul tău în prezenţa senatului, iar acum, 
stăpâne, îţi ceri iertare în fața acestora”. Și i-a arătat lui caii. lar 
împăratul l-a rugat să mănânce împreună și s-au împăcat. 

În același an a avut loc un război mare între perși și romani, în 
jurul [localităţii] Sargathon, în care au învins romanii. 


Împăratul perșilor Hormisdas: 15 ani. 
9.1.[5.]9.2.6.4. 


În acest an, avarii au venit în părțile Dunării. Aflând împăratul, 
l-a trimis împotriva acestora pe Tiberiu, comitele excubiţilor. Con- 
fruntându-se cu ei, a fost învins, pentru că l-au luat prin surprin- 
dere. Și pierzând mulți [oameni], s-a întors. 


+4 Martin este probabil aceeași persoană cu Marcian, menţionat mai sus. 
+5 În text: &nd axoc eiq axa. Termenul (&E nu este atestat în altă parte, fiind sugerate 
mai multe sensuri: „colț”, „ascunzătoare”, „grajd”; v. The Chronicle, p. 365. 

Hormisdas, împăratul perșilor, l-a făcut general pe Ardamanes. 
L-a trimis să treacă Eufratul și să devasteze ţara romanilor. Acesta, 
luând forțe [armate], s-a așezat împotriva romanilor care asediau 
Nisibis. Martin, când a aflat aceasta, a lăsat Nisibis și a plecat în 
ţinuturile romanilor. lar Ardamanes, venind în preajma Antiohiei, a 
distrus suburbiile orașului [și] a plecat spre Koile Siria““. 

Astfel, Ardamanes, după ce a luat mulţi prizonieri, s-a întors în 
ţara lui. lar împăratul Iustin, fiindcă a suferit mult din cauza celor 
săvârșite [de perși], l-a demis pe Martin din funcţia de strateg și l-a 
făcut strateg pe Archelaos. Ardamanes a cucerit [orașul] Daras și 
astfel s-a întors. Când a aflat acestea Iustin, surprins de dimen- 
siunile dezastrului, a fost cuprins de o boală a ieșirii din fire și i-a 
cerut lui Hormisdas să facă tratate de pace. Acela a acceptat să le 
facă pentru un an. 


Anii lumii 6067. De la dumnezeiasca Întrupare: 567 ani. 


Împăratul romanilor Iustin, ani 13.10. Împăratul perșilor Hor- 
misdas, ani 15.2. Episcopul Constantinopolului loan, ani 12.10. 
Episcopul Ierusalimului loan, ani 20.3. Episcopul Alexandriei Ioan, 
ani 11.7. Episcopul Antiohiei Grigorie, ani 24.5*. 


În acest an, împăratul Iustin, adoptându-l ca fiu pe Tiberiu, 
comitele excubiţilor, l-a proclamat pe acesta cezar și, în zilele de 
sărbătoare, l-a făcut să stea alături de el la cursele de care. Căci 
împăratul era slăbit la picioare și [stătea] mai mult culcat. 


1.3.11.4.8.6. 


În acest an, lustin a reconstruit marele apeduct al lui Valens și a 
dat orașului apă din abundență. 


12.4-12.5-9.7. 


In acest an, împăratul lustin, luând de la evrei sinagoga care se 
afla în Chalkoprateia, a făcut o biserică a Stăpânei noastre, Sfânta 
Născătoare de Dumnezeu, în apropierea Marii Biserici®®. 


#6 În text: KotAnv Zuptov; Coele Syria. 
+7 Din acest an, pentru o perioadă, numele episcopilor Romei lipsește. 
#8 O informţie similară apare mai sus, la anii lumii 5942. 

În același an, în a treizeci și una a lunii august, indictionul al X-lea, 
s-a săvârșit loan, episcopul Constantinopolului. 


Episcopul Constantinopolului Eutihie, din nou: 4 ani. 
13.5.1.6.10.8. 


În acest an, în luna octombrie, indictionul al XI-lea, Eutihie a 
luat din nou tronul [patriarhal] al Constantinopolului. Împăratul, 
deși era bolnav, atunci când și-a revenit puţin din boală, a chemat 
senatul, pe arhiereu, pe toți preoții și pe cei care aveau funcţii po- 
litice. Aducându-l pe cezarul Tiberiu, l-a proclamat pe acesta îm- 
părat în prezenţa tuturor, folosind următoarele cuvinte: „lată, Dum- 
nezeu ţi-a făcut ţie bine; acest veșmânt ţi l-a dat ție Dumnezeu, și 
nu eu. Cinstește-l, ca să câştigi cinste prin el! Cinstește-ţi mama, 
care ţi-a fost odată stăpână! Ştii că i-ai fost mai întâi rob, iar acum îi 
ești fiu. Nu te bucura de [vărsare de] sânge! Să nu te faci părtaş uci- 
derilor! Nu răsplăti răul cu rău! Nu mi te asemăna mie în dușmănie! 
Căci eu am greșit ca om; și greșind, mi s-a făcut mie și am primit 
după păcatele mele. Ci mă voi judeca cu cei care mi-au făcut aceasta 
în fața tronului lui Hristos. Să nu te înalțe cu firea acest veșmânt, la 
fel ca pe mine! Astfel, ai grijă de toţi, ca și de tine însuți! Să știi cine 
ai fost și cine ești acum! Nu fi mândru, și nu păcătui! Știi cine am 
fost, cine am devenit și ce sunt. Toţi aceștia sunt copii ai tăi și robi. 
Știi că te-am preferat [celor din] trupul meu. Văzându-i pe aceștia 
[de aici], îi vezi pe cei din toată țara. Ai grijă de soldatul tău! Nu îi 
primi pe sicofanţi*?. Să nu îţi spună unii că înaintea ta se întâmpla 
așa. Căci îți spun toate acestea din cele câte am păţit. Cei care au 
averi să se bucure de ele. Celor care nu au, dăruiește-le!”** 

Și patriarhul a făcut o rugăciune, după care au spus cu toții 
„Amin”; și cezarul a căzut la picioarele împăratului, iar împăratul i-a 
spus: „Dacă vrei, sunt [aici, iar] dacă nu vrei, nu sunt. Dumnezeu, 
Cel Care a făcut cerul și pământul și toate, El îţi va așeza în inimă 
ceea ce am uitat să îţi spun”. 

Pronunţând acestea, împăratul a umplut de lacrimi adunarea. 
Sfârșindu-se întrunirea, Tiberiu a împărțit daruri supușilor și toate 
câte se obișnuiau la proclamările de împărați. 


+9 În manuscrise apare termenul de „soldaţi”, la fel ca în traducerea latină a lui 
Anastasius Bibliothecarius. Carl de Boor a sugerat (pe baza textului din Teofilact 
Simocata) înlocuirea termenului „soldaţi” cu „sicofanţi”; v. The Chronicle, p. 369. 

+ Discursul lui Iustin este redat și în Teofilact SIMOCATA, Istorie bizantină ..., p. i (III, 
1u, 8-1), lucrare folosită ca sursă a Cronografiei. 

Anii lumii 6071. De la Dumnezeiasca Întrupare: 571 ani. 


Împăratul romanilor Tiberiu, ani 4.1. Împăratul perșilor Hor- 
misdas, ani 15.6. Episcopul Constantinopolului Eutihie, ani 4.2. 
Episcopul Ierusalimului loan, ani 20.7. Episcopul Alexandriei loan, 
ani u.u. Episcopul Antiohiei Grigorie, ani.24.9. 


În acest an, în luna octombrie, indictionul al XII-lea, Tiberiu a 
devenit împărat, fiind încoronat de către patriarhul Eutihie, după 
cum s-a spus mai înainte. Ca neam era și el trac. Devenind 
împărat, facțiunile au strigat la cursa din hipodrom: „Să o văd, să o 
văd pe augusta romanilor”. lar el le-a trimis veste, spunând: „Cum 
se numește biserica aflată în fața băii publice Dagisteus? Același 
nume îl are și augusta”. Și facțiunile au strigat: „Anastasia augusta, 
tu vincas”! Mântuiește-i, Doamne, pe cei cărora le-ai poruncit să 
împărăţească!” Auzind Sofia, soția lui Iustin, și-a rănit sufletul, 
fiindcă voia să îl ia [de soț] pe Tiberiu și să rămână augustă. Căci nu 
știa că avea soţie. Unii spuneau că și în timpul vieţii lui Iustin și-l 
apropiase cu dragoste și l-a convins pe lustin să îl facă pe acesta 
cezar. 

Tiberiu, trimițând, a adus-o pe soţia sa, Anastasia, care avea și 
două fiice de la el, Charito și Constantina. A încoronat-o pe ea au- 
gustă și a aruncat multe daruri consulare. 


Episcopul Alexandriei Evloghie: 27 de ani. 
2.7.3.8.1.10. 


În acest an, împăratul Tiberiu a construit palatul cel din portul 
lui Iulian și i-a dat numele după cel al Sofiei, soţia lui Iustin, pe care 
a instalat-o în el; i-a dat și cubiculari să o slujească, poruncind să fie 
cinstită ca mamă a sa; a zidit și o baie și tot [ceea ce] îi era spre 
trebuință. 

A trimis soli către împăratul perșilor, după obicei, pentru a vesti 
proclamarea sa. Dar împăratul perșilor nu a acceptat pacea. Atunci 
Tiberiu a adunat mari forțe [armate] și, risipind tezaurele imperiale, 


+ La fel ca și Iustin al II-lea, a cărui origine tracică este menționată mai sus. În orice 


caz, era vorba despre traci romanizați; v. I.I. Russu, Elemente traco-getice ..., p. 147. 
+" Termenul ortografiat în text ca rovBwac, acesta redă sintagma latinească tu vincas, 
adică „tu invingi”. 

a facut multe tabere militare, numind strateg al Răsăritului pe un 
anume Iustinian. Acesta, luând forţele, s-a dus la Daras. 

Perșii și-au făcut și ei tabăra în apropierea lor, fiind conduși de 
către Tamchosroes. Așezându-se față în față, au venit la negocieri și 
au încheiat tratate unii cu alții, prin care timp de trei ani romanii și 
perșii să nu devasteze Răsăritul; dimpotrivă, războiul din Armenia 
să se desfășoare. 


3.8.4.9.2.u. 


În acest an, împăratul perșilor, adunându-și forțele, a pornit 
împotriva Armeniei. De îndată ce a auzind că împăratul perșilor va 
conduce personal războiul, strategul romanilor s-a descurajat. Căci 
teama intrase în poporul romanilor. De aceea Iustinian, prin folo- 
sirea vorbelor adresate armatelor, a făcut să înceteze lașitatea tru- 
pelor. Cum a început lupta, perșii au tras săgeți atât de multe, încât 
au fost ascunse și razele soarelui; dar romanii au respins cu scuturile 
tirul arcurilor și au început lupta în formaţie strânsă. Fiindcă rân- 
duiala romanilor era strașnică, perșii nu au rezistat. Mulțimea 
babilonienilor a luat-o la fugă și mulțime multă a fost ucisă. 

Romanii au capturat și lucrurile perșilor, cortul imperial și toată 
dotarea, care era strălucită. Au prins și elefanții și au trimis acele 
prăzi de seamă și împărătești lui Tiberiu. 

Prin urmare, împăratul perșilor, nesuportând rușinea, a legiuit 
ca de atunci să nu mai iasă la război vreun împărat al perșilor. Pe 
fondul dezastrelor persane, armata romanilor a atacat, mergând 
spre [părţile] de dinăuntru ale Persiei; [romanii] au luat mulţi prizo- 
nieri și au cucerit mult din Persia, ajungând până și la mijlocul mării 
Hyrkanice“5. Când s-a făcut iarnă, romanii nu s-au întors la ale lor, 
ci au petrecut iarna în Persia. 

În același an, Tiberiu a început să construiască [baia] publică a 
Vlahernelor și a înnoit multe biserici, case pentru străini‘ și azile 
de bătrâni. A poruncit ca el să fie înscris în documente” [ca] Tibe- 


riu Constantin%S. 


+3 Marea Caspică. 

+4 În text: Zevâvac. 

+5 În text: ouufoAaloic, care poate fi tradus și „contracte”. 

40 V, Carl Eduard Zachariae VON LINGENTHAL, Jus Graeco-Romanum, Pars III: Novellae 
Constitutiones, Lipsiae, 1857, p. 24 (Pi&fioc TiBepioc Kwvoravrivoc), p. 30 („Flavius 

Episcopul Constantinopolului loan: 13 ani. 
4.9.1.10.3.12. 


În acest an, în ziua a șasea a lunii aprilie, indictionul al XV-lea, 
s-a săvârșit patriarhul Eutihie și, după șase zile, a fost hirotonit loan 
Postitorul, diaconul Marii Biserici. Împăratul Tiberiu a cumpărat 
trupe de străini și și-a făcut armată în nume propriu, îmbrăcându-i 
și înarmându-i pe aceștia, [în număr de] 15000; le-a dat ca general 
pe Mauriciu, comitele federaţilor, iar ca general adjunct al acestuia, 
pe Narses. Și i-a trimis împotriva perșilor. Începând un mare război, 
romanii au învins prin forță și au luat de la perși orașe și ţinuturi pe 
care le ocupaseră în timpul lui Iustinian și lustin. Când a venit 
Mauriciu în Constantinopol, a fost primit de către împărat cu mare 
cinste. Tiberiu a făcut triumf [pentru] victoriile lui Mauriciu și l-a 
luat ca ginere pentru Constantina, fiica sa; la fel și pe generalul 
Gherman l-a unit cu fiica sa Charito. Și i-a făcut pe amândoi cezari. 

În 14 august, indictionul al XV-lea, [împăratul], mâncând dude 
timpurii, frumoase la vedere, dar stricate, a căzut într-o slăbiciune. 
Fiindcă era aproape să moară, a chemat în Tribunalion patriarhul și 
senatul, împreună cu trupele. Și a fost dus pe o targă. Pentru că nu 
putea vorbi, a făcut cunoscute poporului, printr-un lector, cele ce 
erau de folos treburilor romanilor; și l-a proclamat împărat pe Mau- 
riciu, ginerele său”. 

Aclamând toți intenția împăratului și pe Mauriciu ca împărat, 
Tiberiu s-a întors în patul său. A murit, după ce a domnit 3 ani, 10 
luni și 8 zile. 


Anii lumii 6075. De la dumnezeiasca Întrupare: 575 ani. 


Împăratul romanilor Mauriciu, ani 20.1. Împăratul perșilor Hor- 
misdas, ani 15.10. Episcopul Constantinopolului loan, ani 13.2. Epis- 
copul Ierusalimului loan, ani 20.u. Episcopul Alexandriei Evloghie, 
ani 27.4. Episcopul Antiohiei Grigorie, ani 24.13. 


În acest an a devenit împărat Mauriciu, care avea 43 de ani. La 
puţin [timp] a făcut nunta, venind în Bizanţ Pavel, tatăl lui; cavaler 
de onoare a fost Marites, care era mare eunuc al palatului“. 


Tiberius Constantinus”). În unele documente, împăratul apare și cu supranumele de 
„Noul Constantin”; v. I.I. Russu, Elemente traco-getice ..., p. 147. 
+7 Discursul lui Tiberiu este redat pe larg în Teofilact SIMOCATA, Istorie bizantină ..., pp. 
21-22 (I, 1, 5-20). 

Ceremonia este descrisă în detaliu în Teofilact SIMOCATA, Istorie bizantină ..., pp. 30- 
31 (Í, 10, 1-12). La acest autor, numele Marites apare în forma Margaritas. 

În luna aprilie a avut loc un incendiu în Forum, iar vijeliile și 
vântul puternic, împreună cu focul, au nimicit casele. 

În cea de-a zecea [zi] a lunii martie a avut loc un mare cutre- 
mur; și toți s-au refugiat în biserici și nu a fost celebrată cursa 
aniversară în hipodrom. 

În aceeași lună, avarii — cei care cu puţin timp înainte puseseră 
mâna pe Sirmium, un oraș strălucit din Europa - au trimis solie la 
împăratul Mauriciu. Și au cerut ca la cele 8oooo de [monede] de aur 
pe care le primeau în fiecare an de la romani să se adauge alte 
20000. Împăratul, fiindcă dorea pacea, a acceptat. 

[Haganul] a cerut să i se trimită și un elefant, un animal indian, 
pentru a-l vedea. lar împăratul i l-a trimis pe cel mai mare dintre 
toți. Și, văzându-l, l-a trimis din nou împăratului. La fel a cerut să i 
se trimită și un pat de aur. lar împăratul i l-a trimis și pe acesta, dar 
el i l-a înapoiat, nepunând preţ pe el. Și a cerut iarăși alte 20000 să 
fie adăugate celor 100[000]. Cum împăratul nu a acceptat, haganul a 
distrus orașul Singidunum și a pus mâna pe multe alte orașe care 
depindeau de Illyricum. Și a ocupat și Anchialos, amenințând să 
distrugă și Zidurile cele Lungi. 

Împăratul i-a trimis ca soli la hagan pe patrikios-ul Elpidios și 
pe Komentiolos. Și barbarul a consimţit să facă pace în condiţiile 
tratatelor. 

În Răsărit, împăratul l-a făcut strateg al Armeniei pe loan Mys- 
takon. Acesta, ajungând la râul Nymphios, acolo unde [acesta] se 
varsă în Tigru, a început lupta cu un Kardarigas - Kardarigas nu este 
nume propriu, ci o demnitate foarte mare la perși —, generalul per- 
șilor, și i-au biruit romanii pe barbari. Krus, strategul adjunct, 
mânat de invidie, a fugit. Văzându-l, au fugit și ceilalți romani și cu 
greu au reușit să-și scape [viaţa] în fortificaţie. Având loc o a doua 
încleștare, romanii au fost învinși și au fost nimiciți mulți dintre ei. 


2.11.3.12.5.14. 


În acest an, la 25 decembrie, indictionul al II-lea, împăratul a 
fost proclamat consul și a dăruit orașului multe comori. L-a numit 
strateg al Răsăritului pe Filipikos, făcându-l soț al Gordiei, sora sa. 
lar Filipikos a mers în părţile Persiei și s-a apropiat de Nisibis; 
invadând dintr-o dată Persia, a luat mulţi prizonieri. 

Când a aflat aceasta, Kardarigas, strategul perșilor, făcând o 
capcană, a vrut să atragă în ambuscadă armatele romanilor. Dar 
Filipikos, punând în siguranţă prizonierii, a intrat prin munți în țara 
mezilor, a distrus multe sate ale Meziei și s-a întors în țara romanilor. 

Haganul se grăbea să strice pacea prin viclenie, căci a înarmat 
neamurile sklavinilor împotriva Traciei. Acestea au ajuns până la 
Zidurile cele Lungi, făcând multă stricăciune. 

Împăratul a scos din oraș trupele palatului și facțiunile popo- 
rului, poruncindu-le să apere Zidurile cele Lungi. Numindu-l pe 
Komentiolos strateg și înarmându-l, l-a trimis împotriva barbarilor. 
Acesta, atacându-i pe neașteptate pe barbari, a ucis mulțime multă 
și i-a alungat. Când a ajuns la Adrianopolis, l-a întâlnit pe Arda- 
gastos*”, care ducea cu el mulțimi de sklavini cu prizonieri. $i, 
venind asupra acestuia, i-a salvat pe prizonieri și a dobândit o mare 
victorie. 


3.12.4.13.6.15. 


În acest an, luând armatele, Filipikos a pornit împotriva ţării 
persane. Când a ajuns la Arzanene, a luat mulți prizonieri și a 
insuflat multă teamă armatelor persane. Și, căzând bolnav, Filipikos 
a mers spre Martyropolis, nu înainte de a-l desemna pe Anepsih să 
conducă armatele“ și de a-l numi ca tagmatarh“*' pe Ştefan. Iar 
Kardarigas, ajungând la Martyropolis și dând foc tuturor suburbiilor 
acestuia, s-a întors. Filipikos, fiind bolnav, a revenit la Constanti- 
nopol și trupele s-au întors tefere în părţile lor. 

În același an, i s-a născut împăratului un fiu și l-a numit Teodosie. 


4.13.5-14.7.16. 


În acest an, Filipikos, ieșind din orașul împărătesc, și-a făcut 
tabăra lângă orașul Amida. Şi, aducând oastea, a întrebat dacă sunt 
dornici să meargă la război. Convingându-l romanii prin jurăminte 
că vor fi dornici să lupte, a mers spre Arzamon. 

Kardarigas, aflând aceasta, a respins râzând ceea ce a auzit, 
crezând că cele spuse sunt un vis. Chemându-i pe magi, i-a întrebat 


+9 Ardagastos era o căpetenie a sklavinilor (slavilor). 
1% În text: Aaov. 
43 Tagmatarhul era conducătorul unui detașament de soldați numit tagma. 

cine va fi cel care va dobândi victoria. Iar slujitorii demonilor au 
spus că victoria le va fi dată de către zei perșilor. Deci perșii s-au 
veselit de acestea, bucurându-se de promisiunile magilor, și au 
făurit îndată cătușe din lemn și fier pentru picioare, pentru a le 
pune romanilor. 

Strategul i-a povăţuit pe romani să nu jefuiască truda țăranilor, 
ca nu cumva dreptatea lui Dumnezeu, cea care urăște viclenia, să 
strămute victoria la barbari. Prin urmare, a doua zi strategul a trimis 
două căpetenii ale saracinilor și au prins vii câțiva perși, de la care 
au aflat mișcările adversarilor. Aceștia au spus că în ziua de dumi- 
nică barbarii vroiau să îi atace pe romani. Filipikos, aranjându-i din 
zori pe romani, a rânduit trei falange pentru luptă. Iar el, purtând 
chipul Dumnezeului-Om pe care romanii îl consideră ca fiind ne- 
făcut de mână“, a străbătut rândurile, împărtășind oștirii putere 
divină. Stând în spatele rândurilor și ținând această armă, s-a rugat 
divinității cu multe lacrimi; [astfel] el și-a luat ca aliați cetele cele 
cerești. 

Începând lupta, taxiarhul? Vitalianus, mișcându-se cu mai 
multă îndrăzneală decât toți, a spart falanga perșilor și a pus mâna 
pe provizii. lar romanii au început să se preocupe de prăzi. Văzân- 
du-i, Filipikos s-a temut ca nu cumva și ceilalți, mergând după pra- 
dă, să părăsească formaţia, iar barbarii să se întoarcă și să-i ni- 
micească. De aceea i-a pus pe cap lui Teodor Ilibinos coiful său și l-a 
trimis pentru a-i lovi cu sabia pe cei care se ocupau cu prăzile. 
[Aceștia], văzându-l și crezând că e Filipikos, au abandonat prăzile 
și au mers la luptă. 

După ce lupta durase mai multe ore, strategul a strigat să fie 
loviți cu lăncile caii perșilor. Făcându-se aceasta, armata persană a 
fugit, iar romanii au dobândit o mare victorie; i-au ucis pe mulți și i-au 
prădat. 

lar a doua zi, strângându-și forțele, Kardarigas s-a înarmat din 
nou pentru luptă. Și având loc o a doua luptă, romanii au învins din 
nou și mulți perși au fost uciși, iar mulți au fost capturați vii și 
trimiși în Bizanţ. Astfel, Kardarigas s-a refugiat în Daras, iar perșii l-au 
alungat cu ocări. 


% Ar putea fi vorba despre Mandylion-ul („Năframa”) păstrat în acea epocă la Edesa; v. 
The Chronicle, p. 379. 
43 Comandant al unui corp de cavalerie. 

Filipikos l-a trimis pe Heraclie, tatăl împăratului Heraclie, care 
era strateg adjunct, să îi spioneze pe barbari. El i-a trimis în orașe pe 
cei răniți în luptă pentru a se trata. Luând armata, a invadat 
Babylonia și s-a așezat în fața fortăreței Illomara. 

Kardarigas a înrolat particulari cu animale de povară și, condu- 
când mulţimea, se lăuda că are o armată. Mergând prin locuri 
fortificate într-o noapte fără lună, a ajuns în spatele romanilor, 
neavând deloc curaj să se lupte pe ei. 

Filipikos, cuprins de teamă într-un moment nepotrivit, a părăsit 
fortăreaţa și a luat-o la fugă fără socoteală. Când au aflat aceasta, ro- 
manii au fugit prin locuri greu accesibile, căzând în mari primejdii; 
căci noaptea era fără lună. Abia atunci când a răsărit soarele au fost 
salvați de la dezastru. Și, ajungându-l pe strateg, l-au ocărât prin 
cuvinte întru totul de rușine. 

Perșii, fiindcă au crezut că fuga era prefăcută, nu au îndrăznit să 
îi urmărească. Heraclie a trecut Tigrul, a dat pradă focului toate 
satele mai de seamă din ţara mezilor și așa s-a întors la Filipikos cu 
multe prăzi. 


Anii lumii 6079. De la dumnezeiasca Întrupare: 579 ani. 


Împăratul romanilor Mauriciu, ani 20.5. Împăratul perșilor Hor- 
misdas, ani 15.14. Episcopul Constantinopolului loan, ani 13.6. 
Episcopul Ierusalimului loan, ani 20.15. Episcopul Alexandriei Evlo- 
ghie, ani 27.8. Episcopul Antiohiei Grigorie, ani 24.17. 


În acest an, haganul avarilor, anulând tratatele, a pornit un 
război crunt împotriva Moesiei și Sciţiei; a distrus Ratiarna, Bo- 
nonia, Akys, Durostorum, Zardapa și Marcianopolis**. Komentiolos 
a venit spre Anchialos și, împărțind armata, i-a separat pe cei 
neexperimentați în partea stângă. A poruncit armatei care nu îi era 
de folos - [număra] 40000 [de oșteni] - să păzească fortificația; iar 
dintre cei aleși - care erau 6ooo - i-a încredinţat lui Kastos 2000 și 
2000 lui Martin; pe ceilalţi 2000 i-a luat el și a pornit împotriva 
barbarilor. 


44 Localitățile din Moesia și Sciția menţionate și de Teofilact Simocata - care adaugă și 
Pannasa și Tropaeum - sunt: Ratiarna (Ratiaria, astăzi Ar&ar, Bulgaria), Bononia (astăzi 
Vidin, Bulgaria), Akys (probabil Aquae, astăzi Gamizgrad, Serbia), Durostorum, Zar- 
dapa (Zaldapa, astăzi Abrit, Bulgaria) și Marcianopolis (lângă Devnja, Bulgaria); v. The 
Chronicle, p. 383, și Teofilact SIMOCATA, Istorie bizantină ..., p. 29. 

Kastos, când a ajuns la Zardapa și la Haimost, i-a găsit pe 
barbari în dezordine și pe mulţi i-a nimicit. Luând prizonieri în 
număr mare, i-a încredințat unui lăncier să îi păzească. 

Ajungând pe lângă orașul Tomis“, Martin l-a atacat pe neaș- 
teptate pe hagan și astfel i-a ucis pe mulţi din armata acestuia; astfel 
că haganul și-a negociat scăparea prin fugă. Martin, obținând astfel 
o victorie strălucită, s-a întors la strateg, acolo unde vestise că îi va 
aștepta. Komentiolos a fost cuprins de lașitate și s-a întors la 
Marcianopolis. În schimb, Kastos și Martin, pentru că nu l-au găsit, 
și-au reunit armatele și și-au făcut tabăra în trecătorile strâmte ale 
Haimosului. Cum Martin l-a văzut pe hagan că a trecut fluviul, s-a 
întors la strateg. 

Kastos, trecând fluviul și apropiindu-se de aceia dintre avari 
care mergeau înainte, a pornit lupta. La îndemnurile unui demon 
întunecat, nu s-a întors la strateg. A doua zi, haganul, ocupând tre- 
cătorile, l-a izolat. Prin urmare, armata s-a separat și fiecare, după 
cum avea putere, a plecat prin pădure. Atunci unii au fost vânați de 
către barbari și au dat în vileag locul unde se ascundea Kastos. Și, 
prinzându-l pe acesta, săreau în jurul lui și se bucurau. 

Haganul a pornit împotriva Traciei, mergând prin Mesembria“; 
și a ajuns la Zidurile cele Lungi. lar Komentiolos, ascunzându-se în 
pădurile Haimosului, a ieșit împreună cu Martin. Luându-l pe hagan 
cu totul pe nepregătite, pentru că mulțimea barbarilor se revărsase 
în Tracia, a pornit împotriva lui la prima strajă. Și ar fi avut o mare 
izbândă în cele întreprinse dacă nu s-ar fi întâmplat ceva care să-i 
facă să dea greș în încercarea lor: căci, răsturnându-și un animal 
povara, un altul i-a strigat stăpânului acelui animal în limba stră- 
moșească să îndrepte povara: Torna, torna, frater! Şi, în timp ce 
stăpânul catârului nu a auzit strigătul, armatele au auzit și, bă- 
nuind că îi atacă vrăjmașii, au luat-o la fugă; și strigau cu glas pu- 
ternic: Torna, torna! Haganul, cuprins fiind de lașitate, a fugit fără 
oprire. Puteau fi văzuți și avarii și romanii fugind unii de ceilalți, 
fără să fie urmăriţi de nimeni. 


%5 În text: Aîpov - lat. Haemus, adică Munţii Balcani. 

43% Constanţa de astăzi. 

47 În ediția Carl de Boor: Să tç ueonufpiac, care s-ar putea traduce „prin sud”. Me- 
sembria era o localitate din Tracia, astăzi Nesebăr (Bulgaria); v. Enciclopedia ar- 
heologiei ..., vol. 3, pp. 51-52. 

4% În text: Aaoi, care poate avea sensul de „armate”, dar și cel de „mulţimi”. 

Apoi haganul, luându-și forțele, a asediat orașul Apeiria. Cum l-a 
găsit pe Busas, specialistul în mașinării al orașului, a încercat să îl 
omoare. Busas l-a rugat, [spunând că] îi va da mulţi bani dacă îl vor 
lăsa să trăiască. lar [barbarii], legându-l, l-au așezat în fața orașului. 
Și el le-a cerut locuitorilor orașului să îl răscumpere, istorisind cât 
se luptase pentru oraș. Cu toate acestea, un cetățean a convins 
mulțimile să nu facă asta, fiindcă se culca cu soţia lui Busas. Deci, 
pentru că a fost disprețuit, Busas i-a promis haganului că îi va preda 
orașul. Și, construind o mașinărie de asediu care se numește „ber- 
bec”, a cucerit orașul. Barbarii au învățat meșteșugul și astfel au 
înrobit multe alte orașe și s-au întors cu mulți prizonieri. 

Auzind bizantinii”? despre Kastos cum că a fost luat prizonier 
de către barbari, au rostit multe vorbe de batjocură împotriva lui 
Mauriciu și chiar îl ocărau pe acesta pe faţă. 

În acest an, Heraclie, tatăl [împăratului] Heraclie, a atacat o 
cetate persană și a cucerit-o. La fel și Teodor [a cucerit] cetatea Ma- 
zaron. Și amândoi s-au dus la Beiudes. Cum cetatea era fortificată, 
un soldat pe nume Sappheres a meșterit niște țepușe și, înfigându-le 
în rosturile pietrelor, a escaladat [zidurile]. Când a ajuns în vârful 
zidului, un bărbat persan l-a împins în afară. Sappheres a căzut deci 
jos, iar romanii l-au prins cu scuturile. Și a îndrăznit din nou acest 
lucru și iar a fost împins de pe fortificaţie, în afara [zidului]. Din 
nou, romanii l-au prins cu scuturile, dar el a încercat iarăși să facă 
ceea ce își propusese. Ajungând la capătul zidului, i-a tăiat capul 
persanului. Apoi, aruncând“** capul [acestuia], i-a umplut de în- 
drăzneală pe romani. Imitându-l mulți pe cel care se distinsese 
urcând zidul cu ajutorul parilor, cetatea a fost predată romanilor. Pe 
unii dintre perși i-au ucis, iar pe alții. luându-i prizonieri împreună 
cu bagajele [...] au predat cetateat?. 

Filipikos a plecat din nou spre Bizanţ, lăsându-l pe Heraclie 
conducător al romanilor. Ajungând în Tarsos și aflând că împăratul 
l-a trimis pe Priskos, pe care îl numise strateg al Răsăritului, i-a scris 


%9 Locuitorii Constantinopolului. În textul Cronografiei termenul de „bizantin” apare 
exclusiv cu sensul de locuitor al capitalei imperiului, în rest fiind folosit numele de 
„roman”. 

44° În text: VnaTevOAG. 

+* Lipsa de sens a acestei fraze se datorează unei lacune destul de extinse în textul 
grecesc, pe care nici editorul ediției pe care am utilizat-o nu s-a încumetat să o 
întregească. 

lui Heraclie să lase trupele și să se ducă în Armenia la Narses și să îi 
facă cunoscută venirea lui Priskos. Căci împăratul îi poruncise lui 
Filipikos să lipsească armata de a patra parte a soldei; pentru că 
Mauriciu era stăpânit de iubirea de aur. Filipikos, temându-se ca 
aceasta să nu devină un pretext pentru [instaurarea unei] tiranii, nu 
l-a ascultat pe împărat și de aceea a fost destituit din demnitatea de 
strateg. 

Priskos, când a ajuns în Antiohia, le-a ordonat soldaților să se 
adune la Monokarton. L-a chemat și pe Gherman, cel căruia i se în- 
credințase conducerea edesenilor, împreună cu episcopul. Și a mers 
cu ei spre tabără și a ţinut cu ei sărbătoarea Paștilor. Căpeteniile 
armatei l-au întâmpinat cu stindardele de la [o distanță de] două 
borne de tabără. Priskos nu a coborât de pe cal după obicei, nici nu 
a ţinut discursurile obișnuite. De acolo a pornit ura împotriva lui. 
Căci la jignirile cele de obște mulțimile sunt deranjate. 

După sărbătoare a prezentat cu sobrietate scrisorile împăra- 
tului. Atunci mulțimile s-au adunat la cortul strategului, unii având 
săbii, alții pietre, alții lemne. La vederea acestora, Priskos s-a înfri- 
coșat foarte tare și, urcându-se pe cal, a scăpat de primejdie prin 
fugă. Aceștia i-au stricat cortul, i-au prădat toate lucrurile. Îndată ce 
a ajuns la Constantia, Priskos și-a tratat cu ajutorul medicilor lovi- 
turile cauzate de pietre și zgârieturile, după care l-a trimis pe 
episcopul orașului să își ceară scuze în tabără, promițând că îl va 
convinge pe împărat să nu îi lipsească de nimic din ceea ce se 
obișnuia să li se dea. Însă armata l-a trimis înapoi pe episcop cu 
ocară și l-a proclamat strateg fără voia lui pe Gherman, ridicându-l 
pe scut. Și au distrus statuile imperiale și au nimicit chipurile îm- 
păratului. 

Erau cât pe ce să treacă la tiranie și să prade orașele, dacă Gher- 
man nu ar fi împiedicat aceasta prin multe sfaturi și poveţe. Priskos 
i-a făcut cunoscute acestea împăratului. Acesta din urmă l-a numit 
pe Filipikos din nou strateg al Răsăritului; și Priskos s-a întors în 
Bizanţ. lar armata a asigurat prin jurăminte că nu îl va mai accepta 
ca împărat pe Mauriciu. 

Barbarii se bucurau de nenorocirile romanilor. Împăratul l-a 
trimis la armată pe Aristobulos, curatorul caselor imperiale, ca, prin 
jurăminte și daruri, să risipească răscoala; lucru pe care l-a și făcut. 
După ce răscoala a fost înăbușită, a avut loc la Martyropolis o luptă 
foarte mare între perși și romani. Fiindcă Romanii îi depășeau în 

luptă pe perși prin forță și strategie, Maruzas, strategul perșilor, a 
fost ucis. Au fost prinși vii 3000 |de perși] și taxiarhii unităților 
persane. Și au scăpat doar 1000 la număr, care, cu primejdii, s-au 
întors în Persia. lar romanii i-au trimis împăratului multe din 
prăzile persane și pe toți cei prinși împreună cu stindardele. 

Mauriciu a construit porticul Karianos în Vlaherne, înfățișându-și 
în el propriile fapte cu ajutorul pictorilor, din copilărie și până a 
ajuns împărat. Și a întregit și baia publică din acest [portic]. 


Anii lumii 6080. De la dumnezeiasca Întrupare: 580 ani. 


Împăratul romanilor Mauriciu, ani 20.6. Împăratul perșilor Hor- 
misdas, ani 15.15. Episcopul Constantinopolului loan, ani 13.7. 
Episcopul Ierusalimului loan, ani 20.16. Episcopul Alexandriei Evlo- 
ghie, ani 27.9. Episcopul Antiohiei Grigorie, ani 24.18. 


În acest an, în luna septembrie, indictionul al VI-lea, longo- 
barzii au pornit război împotriva romanilor, iar neamurile mauru- 
silor au făcut mari tulburări în Africa. 

În Persia există o temniță numită Lethe și în ea împăratul per- 
șilor îi închisese pe mulți din diferite neamuri, împreună cu pri- 
zonierii din orașul Daras. Aceștia deci, pierzându-și nădejdea, s-au 
revoltat împotriva celor care îi păzeau. Și, ucigându-l pe Marusas și 
luând capul acestuia, au mers în Bizanţ. lar împăratul i-a primit cu 
mare bucurie. Pe Filipikos armata l-a acceptat cu greu ca strateg. 
Având loc o luptă între perși și romani la Martyropolis, romanii au 
fost învinși. lar împăratul l-a destituit din nou din demnitatea de 
strateg pe Filipikos și l-a trimis ca strateg al Răsăritului pe 
Komentiolos. 

Ajungând Komentiolos în jurul [orașului] Nisibis, iar perșii la 
Sarbanon, s-au luptat unii cu ceilalți. Heraclie, tatăl [împăratului] 
Heraclie, a avut izbândă în luptă și l-a ucis pe strategul perșilor. A 
fost ucis Aphraates, perșii au fugit, urmăriți fiind de romani. Între 
aceștia [romanii] au făcut nimicire multă; au luat și bagajele și au 
trimis multe prăzi în Bizanţ. lar împăratul a veselit orașul cu spec- 
tacole în hipodrom și cu sărbători și a făcut triumf pentru victorii. 

Hormisdas, împăratul perșilor l-a numit strateg pe Baram, pe 
care l-a trimis cu multe forțe împotriva Suaniei. Atacând-o pe neaș- 
teptate, turcii au fost înfrânți de perși, [iar] Hormisdas s-a întărit 

într-atât, încât a luat de la turci tribut de 40000 [de monede] de aur, 
în vreme ce înainte el le plătea turcilor ca tribut o sumă egală cu 
aceasta. 

Baram, care a dobândit multă faimă în acest război, și-a făcut 
tabăra lângă râul Araxis. La uzul acestora, Mauriciu l-a numit 
strateg, pe Romanos și l-a trimis cu armată în Suania. Romanos a 
ajuns în Lazike și, mergând la râul Phasida, și-a făcut tabăra în 
Albania. lar Baram, auzind că vine armata romanilor, a luat în râs 
acest lucru. Își dorea să dobândească și experiența rânduielii de 
luptă a romanilor; căci nu se mai războise niciodată cu romanii. 
Trecând deci râul din vecinătate, voia să îi atragă pe romani spre 
părţile cele mai dinăuntru ale Persiei. 

Romanos a împărțit mulțimea romană, lăsându-i pe cei neex- 
perimentați cu bagajele. Luând 10000 de [soldaţi] aleși, a pornit îm- 
potriva barbarilor, iar la 2000 le-a poruncit să meargă înaintea ar- 
matei. Aceștia, întâlnindu-se cu cei care mergeau în fruntea [arma- 
tei] perșilor, i-au pus pe fugă și i-au ucis pe toți; căci, pe când fu- 
geau, au întâlnit o prăpastie și, blocaţi fiind, au fost omorâţi cu toţii. 
Astfel, romanii au ajuns până la fortificația barbarilor și l-au sur- 
prins în acest fel pe Baram. 

Auzind aceasta, Romanos și-a încurajat armata și s-au rânduit 
într-o câmpie din Albania. Baram încercase să obțină victoria prin- 
tr-un vicleșug**, dar nu a avut noroc în ceea ce pusese la cale. Căci 
Romanos era împodobit cu înțelepciune. Încleștându-se în luptă 
unii cu alții, mulţi barbari au fost uciși; astfel, romanii au dobândit 
o mare victorie. Atunci barbarii au fost jefuiţi și, pentru că nu au 
avut parte de înmormântare, au devenit hrană fiarelor. Îndată ce a 
auzit aceasta, împăratul perșilor, nesuportând rușinea, i-a trimis lui 
Baram un veșmânt femeiesc și l-a demis din demnitatea de strateg. 
Atunci Baram s-a răsculat și a pornit să instaureze o tiranie. Lui 
Hormisdas i-a răspuns la ocări prin scrisori; scrisoarea avea drept 
titlu: „Lui Hormisdas, fiica lui Chosroes, Baram, îi trimite acestea”. 
Apoi a adunat trupele și le-a spus că Hormisdas este tulburat 
împotriva armatelor, din cauză că fuseseră învinse de către romani. 
Le-a arătat scrisori false ca [primite] de la Hormisdas pentru a mic- 
șora soldele ostașilor; le amintea că Hormisdas este inuman, foarte 
crud, iubitor de argint și violent, că îi plac omorurile și îi displace 


+*Literal: „să fure războiul”. 

pacea, cum le-a pus în lanţuri pe căpetenii și pe unii i-a decapitat cu 
sabia, iar pe alții i-a înecat în Tigru; și cum i-a obligat pe perși să 
pornească la războaie mari, ca să fie istoviţi și să nu se răscoale îm- 
potriva lui. Născocind Baram astfel de vorbe, armatele au fost în- 
tărâtate spre o mare răscoală împotriva lui Hormisdas. Întărindu-l 
pe Baram cu jurăminte, au hotărât cu toţii să îl dea jos pe Hormis- 
das. Dar acesta l-a înarmat pe Pherokanes, magistros-ul său, l-a tri- 
mis cu o armată împotriva lui Baram. 

Baram i-a spus lui Pherokanes și trupelor că perșii nu trebuie să 
ridice armele împotriva perșilor. Și le-a amintit duritatea, nedrep- 
tatea, iubirea de sânge și de ucidere, lipsa de credință, îngâmfarea și 
violența lui Hormisdas. Simțind că aceste spuse erau adevărate, 
mulțimile care erau cu Pherokanes au trecut de partea lui Baram. L-au 
ucis pe Pherokanes, s-au aliat cu Baram și au năvălit împotriva 
Ctesifonului. Hormisdas îl ținea în închisoare pe Bindoes, care avu- 
sese o demnitate înaltă. Cum lucrurile erau foarte tulburi, Bestan, 
fratele lui Bindoes, intrând în temniţă, l-a scos pe Bindoes, fratele 
său. Și, adunând o mulțime de țărani și orășeni, au intrat în palat la 
ceasul al treilea al zilei. Găsindu-l pe Hormisdas așezat împărătește 
pe tron, l-au supus la multe ocări. Prinzându-l pe Hormisdas, Bin- 
does i-a luat diadema de pe cap și l-a pus în închisoare; și l-a rugat 
pe Chosroes să revendice tronul strămoșesc. Din închisoare, Hor- 
misdas a trimis un vestitor la perși, cerând să spună cele de folos 
pentru Persia. Aceasta s-a întâmplat a doua zi. Senatul perșilor s-a 
reunit în palat, împreună cu mulțimea, și l-au adus pe Hormisdas 
legat. Acesta le-a amintit perșilor că nu trebuie să păcătuiască astfel 
în ceea ce-i privește pe împărați și câte victorii a avut de când era 
împărat, câte binefaceri le-a adus perșilor, cum i-a făcut pe turci să 
plătească tribut perșilor, iar pe romani să ceară pace, cum a cucerit 
Martyropolis. Și le-a vorbit despre faptele măreţe ale strămoșilor. 
Legat de Chosroes, a cerut ca acesta să fie dat jos din demnitatea 
imperială, ca [unul care era] certăreţ, lacom, sângeros, încrezut, 
ocărâtor și iubitor de război. El avea un alt copil și i-a rugat ca acela 
să fie făcut împărat. 

Bindoes l-a contrazis pe Hormisdas și, punându-le în față gre- 
șelile acestuia, i-a întărâtat pe toți împotriva lui. I-au adus în mijloc 
pe soţia și pe fiul lui Hormisdas și, așezându-i în faţa lui, i-au tăiat 
în două. lar pe Hormisdas l-au orbit și l-au pus din nou în în- 
chisoare. Chosroes, până la un moment dat, s-a purtat frumos cu 

tatăl lui, făcându-i toate plăcerile. Dar Hormisdas l-a răsplătit cu 
ocări, călcând în picioare cele trimise de împărat. Mâniat, Chosroes 
a poruncit să fie bătut cu lovituri sălbatice de bâtă peste coapse și 
omorât. Acest lucru le-a adus perși întristare și le-a provocat ură 
împotriva lui Chosroes. 

Adunând Chosroes forțe [armate], a ieșit din palat împotriva lui 
Baram și a ajuns în câmpia râului Zabas, unde își avea Baram for- 
tificația. Fiindcă bănuia că sunt de partea lui Baram, Chosroes i-a 
ucis pe unii dintre nobili. Dar s-a făcut tulburare în popor, motiv 
pentru care Chosroes a fugit împreună cu puţini [oameni]. Toţi cei 
care erau în jurul lui Chosroes au trecut de partea lui Baram. 
Chosroes nu știa ce să facă: unii îl sfătuiau să se ducă la turci, iar 
alţii, la romani. Deci s-a urcat pe cal și, lăsând frâul, le-a poruncit 
tuturor să urmeze mișcările calului. lar calul s-a îndreptat spre ți- 
nuturile romane. [Chosroes] a ajuns la Kerkesion și a trimis soli 
pentru a le face cunoscută romanilor sosirea sa. S-a întâmplat ca 
patrikios-ul Probos, care se afla acolo, să îl întâmpine și să îi ves- 
tească împăratului cele în legătură cu acesta. 

Baram a trimis soli la Mauriciu pentru a-i cere să nu se alieze cu 
Chosroes. [Dar] împăratul Mauriciu i-a poruncit strategului Komen- 
tiolos să îl întâmpine pe Chosroes la Hierapolis și să îl cinstească cu 
onoruri imperiale. 

În același an, împăratul Mauriciu a introdus săvârșirea litaniei 
întru pomenirea Sfintei Născătoare de Dumnezeu în Vlaherne și să 
spună laude ale Stăpânei, numind această [litanie] „Panegiric”. 


Anii lumii 6081. De la dumnezeiasca Întrupare: 581 ani. 


Împăratul romanilor Mauriciu, ani 20.7. Împăratul perșilor 
Chosroes, ani 39.1. Episcopul Constantinopolului loan, ani 13.8. 
Episcopul Ierusalimului loan, ani 20.17. Episcopul Alexandriei Evlo- 
ghie, ani 27.10. Episcopul Antiohiei Grigorie, ani 24.19. 


În acest an împăratul Mauriciu l-a înfiat pe Chosroes, împăratul 
perșilor, și l-a trimis la el pe Dometianos, episcopul [orașului] Meli- 
tene, ruda sa**, împreună cu Narses, căruia i-a încredințat condu- 
cerea războiului. Aceștia l-au luat pe Chosroes și toate forțele 


48 Dometianos era fiul lui Petru, fratele lui Mauriciu; v. The Chronicle, p. 390. 

romane și au intrat în Persia. Când a aflat aceasta, Baram, luând 
forţele din jurul său, și-a făcut tabăra într-un loc numit Alexandrine, 
dorind să împiedice trupele care veneau din Armenia să se unească 
cu Narses - căci Mauriciu îi poruncise lui loan Mystakon, stratilatul 
Armeniei, să ia trupele și să se unească cu Narses, ca să se rân- 
duiască împreună în războiul cu Baram. Noaptea s-au unit toate 
forţele romane și s-au așezat în formaţie împotriva lui Baram, care 
și-a așezat tabăra spre munte, fiind cuprins de lașitate. 

În timpul luptei care a început, Narses a disprețuit fiarele in- 
diene“ și a risipit falanga din mijloc a barbarilor. După ce s-a 
întâmplat aceasta, au slăbit și celelalte falange ale lui Baram și a 
avut loc o retragere masivă a [armatei] tiranului. 

Narses, urmărindu-i fără încetare, a ucis pe unii dintre perși și, 
prinzând 6000, i-a dus legaţi la Chosroes, care i-a ucis pe toți cu 
lancea. lar câţi turci au întâlnit, i-au trimis împăratului în Bizanţ. 
Fiindcă turcii aveau tatuat” cu cerneală pe frunte semnul crucii, au 
fost întrebaţi de către împărat cum de poartă acest semn. Turcii au 
spus că a avut loc cu mulți ani înainte o epidemie în Turcia și că 
unii creștini dintre ei au sugerat să facă aceasta, iar de atunci țara a 
fost salvată. 

Armata romanilor a capturat cortul și bagajele lui Baram, îm- 
preună cu elefanții, și le-a dus la Chosroes. Baram a luat-o la fugă 
spre părţile mai dinăuntru ale Persiei și astfel a luat sfârșit războiul 
cu el. Chosroes a dobândit o mare victorie, în urma căreia și-a luat 
înapoi tronul și i-a ospătat pe romani în cinstea victoriei. Narses, 
întorcându-se înapoi la ale sale, i-a spus lui Chosroes: „Ține minte, 
Chosroes, ziua aceasta! Romanii îți dăruiesc împărăţia”. Chosroes i-a 
cerut lui Mauriciu să primească 1000 de romani pentru paza sa, căci 
îi era teamă că va fi asasinat. lar Mauriciu, având acum mare dra- 
goste față de barbar, i-a îndeplinit cererea. Și astfel a încetat răz- 
boiul romanilor cu perșii. 


Anii lumii 6082. De la dumnezeiasca Întrupare: 582 ani. 


Împăratul romanilor Mauriciu, ani 20.8. Împăratul perșilor 
Chosroes, ani 39.2. Episcopul Constantinopolului loan, ani 13.9. 
Episcopul Ierusalimului loan, ani 20.18. Episcopul Alexandriei Evlo- 
ghie, ani 27.u. Episcopul Antiohiei Grigorie, ani 24.20. 


+ Elefanții. 
+5 În text: KevImTov. 

În acest an, în a douăzeci și șasea zi a lunii martie, indictionul al 
VII-lea, în ziua Sfintelor Paști, a fost încoronat Teodosie, [în vârstă] 
de patru ani și jumătate, fiul lui Mauriciu, de către loan, patriarhul 
Constantinopolului. 

În același an, împăratul Mauriciu a terminat biserica Sfinţilor 40 
[de Mucenici] pe care începuse să o construiască Tiberiu [și care] se 
afla pe strada Mese, în locul despre care se spunea că înainte fusese 
pretoriu“ć. 

În timp ce Răsăritul fusese cuprins de o pace profundă, asupra 
Europei s-a abătut un război cu avarii. Din această cauză, împăratul 
Mauriciu a mutat trupele din Răsărit în Tracia. 


Q.3.10.19.12.21. 


În acest an, la începutul primăverii, ajungând trupele în Tracia, 
Mauriciu a ieşit cu acestea să vadă cele distruse de barbari. lar 
augusta, patriarhul și senatul l-au rugat pe împărat să nu ducă răz- 
boiul în persoană, ci să încredințeze aceasta unui strateg; dar el nu a 
acceptat. leșind [împăratul] la Hebdomon, a avut loc o eclipsă de 
soare. Au fost și rafale puternice de vânt, un vânt puternic din sud. 

Când a ajuns la Rhegion, a adus prin [daruri în] bani bucurie 
mulțimilor de săraci. După ce împăratul a ieșit pe poartă, un mistreț 
sălbatic foarte mare s-a năpustit asupra cezarului. Calul, din cauza 
priveliștii îngrozitoare, a încercat să îl arunce jos pe cezar*”. Și, zbă- 
tându-se mult timp, nu a putut să îl arunce pe cezar. lar mistrețul a 
plecat fără a fi lovit de nimeni. 

La Perinthos*%, în timp ce se deplasa pe mare, venind vânturi 
teribile și ploaie, marinarii nu știau ce să facă, iar corabia împă- 
ratului a fost purtată pe mare până când, într-un mod mai presus de 
înţelegere, a fost salvat în așa-numitul Daonion. În noaptea aceea o 
femeie mică năștea și scotea țipete îngrozitoare. Când s-a făcut 
dimineaţă, împăratul a trimis să vadă ce se întâmplase. Și au văzut 
că s-a născut un copil fără ochi și sprâncene, care nu avea nici mâini 
și nici braţe, iar spre șold avea atașată o coadă de pește. Văzându-l, 


+ În acest caz este vorba de una dintre cele două clădiri din Constantinopol ce 
purtaseră numele de pretoriu; v. R. GUILLAND, Etudes de topographie ..., vol. Il, p. 37. 
+47 Termenul de „cezar” îl desemnează în acest caz pe împărat, deși în epocă nu mai era 
folosit pentru suveranul „principal”, ci doar pentru asociaţii la domnie. 

Perinthos este o denumire mai veche a Heracleei; v. Enciclopedia arheologiei ..., vol. 
III, p. 297. 

împăratul a poruncit să fie ucis. [Tot] în această zi, calul împăra- 
tului, cel care purta podoabă de aur, a murit căzând dintr-o dată. lar 
împăratul, văzând toate aceste semne, era foarte întristat. 

A doua zi romanii au prins trei bărbaţi, sklavini de neam, care 
nu purtau nimic de fier, ci aveau la ei doar lire. Împăratul i-a în- 
trebat de unde sunt și unde se duceau. lar ei au spus că de neam 
sunt sklavini și că locuiau spre capătul Oceanului Apusean*?. 
Haganul trimisese la ei o sabie și daruri pentru căpeteniile neamului 
lor pentru a se alia cu el împotriva romanilor. lar conducătorii 
acestora i-au trimis pe ei să se scuze față de hagan că nu puteau să îi 
trimită ajutor militar din cauza lungimii drumului. Căci spuneau că 
au făcut un drum de optsprezece luni și așa au căzut în mâinile 
romanilor. lar lire aveau pentru că nu știau să poarte vreun fel de 
arme, în ţara lor nefiind cunoscut fierul. Împăratul, minunându-se 
de statura și de mărimea trupului acestora, i-a lăudat și i-a trimis în 
Heracleea. 

Când a ajuns la Anchialos și a aflat că au venit în Bizanţ soli de 
la perși și de la franci, [împăratul] s-a întors la palat. 


10.4.11.20.13.22. 


În acest an, haganul a cerut să primească adaosuri la [cele 
stabilite prin] tratate, dar împăratul nu a acceptat vorbele barba- 
rului. De aceea haganul a pornit din nou războiul, a asediat orașul 
Singidunum și și-a făcut tabăra la Sirmium“. 

Împăratul l-a numit strateg al Europei pe Priskos. lar acesta, 
făcându-l strateg adjunct pe Salvian, i-a poruncit să o ia înainte. Și, 
pornind împotriva barbarilor, a avut loc o luptă și romanii au învins. 
Haganul, auzind aceasta, și-a luat trupele și a plecat la luptă. lar 
Salvian, văzând mulțimile și fiind surprins, s-a dus la Priskos. Ha- 
ganul, aflând de retragerea romanilor, a mers la Anchialos, adică la 
[biserica] Sfântului Alexandru, și a dat-o pe acesta focului care mis- 
tuie tot. Mergând la Drizipera și construind niște mașinării de 
asediu, a încercat să cucerească orășelul. Locuitorii din Drizipera s-au 
împotrivit cu îndrăzneală prefăcută, pentru că, deschizând porţile, 
i-au ameninţat pe barbari că se vor lupta, deși le era foarte teamă. 


+9 Termenul de „sklavini” îi desemna pe slavi. În acest caz însă este interesantă 
precizarea că locuiau „spre capătul Oceanului Apusean”. 
45° Singidunum este Belgradul de astăzi, iar Sirmium, Sremska Mitrovica, din Serbia. 

Atunci a venit în ajutorul lor o forță dumnezeiască. Căci la mijlocul 
zilei barbarii au crezut că văd ieșind din oraș armate romane și că va 
începe confruntarea. Și, luați prin surprindere, au plecat, fugind în 
mod susţinut, și au ajuns la Perinthos. 

Priskos, nesuportând nici măcar să privească mulțimile barba- 
rilor, a intrat în Tzurulon și fortifica cetatea. Când a aflat acestea, 
Mauriciu nu știa ce să facă, dar printr-o decizie bună a învins ar- 
mata cea fără de număr. Și cu daruri mari și promisiuni l-a convins 
pe unul dintre excubiţi să cadă de bunăvoie [în mâinile] barbarilor; 
i-a dat scrisori către Priskos, care conţineau următoarele: „Preaslă- 
vitului strateg Priskos. Nu te înfricoșa de acțiunea tâlhărească a 
barbarilor. Căci aceasta s-a făcut spre pierderea lor. Să știi că ha- 
ganul se va întoarce cu multă rușine în țara care i-a fost dată lui de 
către romani. De aceea, ai răbdare, strălucirea” ta, și-i fă pe aceștia 
să se învârtă la Tzurulon! Vom trimite corăbii pe mare și le vom lua 
prizoniere familiile. Şi va fi nevoit să se întoarcă cu rușine și pagubă 
la ale lui”. 

Haganul, prinzând scrisorile și citindu-le, s-a înfricoșat foarte 
tare. Convenind asupra unor tratate cu Priskos și făcând pace 
pentru daruri puține și fără valoare, s-a întors în ţinutul lui, în mare 
grabă. 


Episcopul lerusalimului Amos: 8 ani. 
11.5.12.1.14.23. 


În acest an împăratul Mauriciu l-a trimis pe Priskos, împreună 
cu toate forțele romane, la fluviul Istru, pentru a împiedica neamu- 
rile sklavinilor să-l treacă. Ajungând el la Durostorum, haganul a 
aflat, astfel că a trimis la el soli și i-a acuzat pe romani că au început 
războiul. lar Priskos s-a apărat, zicând: „Nu am venit să mă răz- 
boiesc cu avarii, ci am fost trimis de către împărat împotriva 
neamurilor sklavinilor”. 

Auzind Priskos că Ardagastos a răspândit mulțimile sklavinilor 
după pradă, trecând lIstrul, l-a atacat pe neașteptate, la miezul 
nopții. Ardagastos a simţit primejdia și abia [a reușit] să se salveze, 
urcând pe calul neînșeuat. Romanii au omorât mulțimi de sklavini și 
au pustiit ţara unde era Ardagastos, au luat prizonieri și pe mulţi 


451 În text: ev5otornc. 

[dintre aceștia] i-au trimis prin Tatimer. lar Tatimer, abătându-se 
din drum, s-a dedat beţiei și desfătării și a devenit fără băgare de 
seamă. Și a treia zi l-au atacat mulțimi de sklavini. Cuprins fiind de-o 
lipsă de curaj, s-a dus în Bizanţ, fugind. lar romanii care erau îm- 
preună cu el, luptându-se strașnic cu sklavinii, i-au învins pe barbari 
în mod mai presus de înțelegere și i-au dus pe prizonieri în sigu- 
ranță împăratului în Bizanţ. Împăratul, bucurându-se, a adus îm- 
preună cu tot orașul cântări de laudă lui Dumnezeu. 

Priskos, care prinsese curaj, a mers în ţinuturile de dinăuntru 
ale sklavinilor. Un bărbat gepid, care avea religia creștinilor, s-a re- 
fugiat la romani și le-a arătat intrarea; și i-au învins pe barbari. Le-a 
spus și că Musukios, regele barbarilor, se află la [depărtare de] 30 de 
borne. Prin trădarea gepidului, Priskos a trecut fluviul în miez de 
noapte și l-a găsit pe Musukios toropit de beție. Căci celebrase o 
comemorare funerară a fratelui său. Și, prinzându-l viu, a făcut 
mare ucidere între barbari. După ce au luat mulți prizonieri, s-au 
dedat desfătării și beției. Însă barbarii, adunându-se, i-au atacat pe 
cei care îi învinseseră. Și ar fi fost riposta mai rea decât fapta de 
vitejie de mai înainte, dacă Genzon, cu trupele pedestre ale roma- 
nilor, nu ar fi întrerupt atacurile barbarilor în urma unei lupte grele. 
lar Priskos i-a tras în țeapă pe cei cărora le încredințase paza sa. 

În același an, Pavel, tatăl împăratului, s-a săvârșit la Constan- 
tinopol și a fost îngropat în mormintele imperiale. La fel și augusta 
Anastasia, soacra lui Mauriciu și soția împăratului Tiberiu; iar ea a 
fost înmormântată cu Tiberiu, soțul ei. 


Anii lumii 6086. De la dumnezeiasca Întrupare: 586 ani. 


Împăratul romanilor Mauriciu, ani 20.12. Împăratul perșilor 
Chosroes, ani 39.6. Episcopul Constantinopolului loan, ani 13.13. 
Episcopul Ierusalimului Amos, ani 8.2. Episcopul Alexandriei Evlo- 
ghie, ani 27.15. Episcopul Antiohiei Grigorie, ani 24.24. 


În acest an, Priskos a ajuns din nou la Istru și a prădat nea- 
murile sklavinilor și a trimis mulți prizonieri împăratului. Împă- 
ratul, trimițându-l pe Tatimer la Priskos, i-a poruncit ca romanii să 
rămână acolo pe timpul iernii. Când au aflat, romanii au răspuns că 
aceasta nu se poate întâmpla din cauza mulțimii barbarilor și din 
cauză că era o ţară vrăjmașă, iar gerurile [erau] de nesuportat. Dar 

Priskos, prin vorbe de lămurire, i-a convins pe aceștia să ierneze 
acolo și să împlinească porunca împăratului. 

Împăratul Mauriciu, auzind acestea, l-a făcut pe Filipikos, cum- 
natul său și strategul Răsăritului, comite al excubiţilor; căci avea 
încredere în el, ca unul care se căsătorise cu sora sa. 

Filipikos a început să construiască în Chrysopolis mănăstirea 
Preasfintei Stăpânei noastre Născătoare de Dumnezeu, și în aceasta 
un palat, în care trebuia să-i primească pe împăratul Mauriciu și pe 
copiii acestuia. Înăuntru, a făcut și crescătorii de pești și grădini, 
spre a-i servi acestuia. În Constantinopol [a făcut] clădirea care se 
numește „a lui Filipikos”. 


Episcopul Constantinopolului Chiriac: n ani. 
Episcopul Antiohiei Anastasie, din nou: 6 ani. 
13.7.1.3.10.1. 


În acest an, în suburbiile din Bizanţ s-au născut monștrii: un 
copil cu patru picioare și altul cu două capete. Cei care consem- 
nează cu grijă istoriile spun că, pentru orașele în care se nasc astfel 
[de creaturi, ele] nu sunt semne bune. 

Împăratul l-a demis pe Priskos din demnitatea de strateg și l-a 
făcut strateg al armatei romanilor pe Petru, fratele său. Deci, luând 
forțe [armate], Priskos a traversat fluviul mai înainte de a ajunge 
Petru. Atunci când a auzit de traversarea armatei romane, haganul a 
fost foarte uimit și a trimis [o solie] la Priskos, căutând să afle cauza, 
să primească o parte din pradă și astfel să treacă fluviul. Căci era 
foarte tulburat de biruinţele romanilor. Priskos l-a trimis ca sol la 
hagan în legătură cu acestea pe medicul Teodor, [care era] împo- 
dobit cu o minte ascuţită și înțelepciune. Acesta, văzând că haganul 
era încrezut și că dădea răspunsurile într-un mod plin de înfumu- 
rare - căci ameninţa că el va fi stăpân al tuturor neamurilor —. a 
îmblânzit mânia barbară printr-o veche povestire. A spus: „Ascultă, 
haganule, o povestire folositoare! Sesostris, împăratul egiptenilor, 
[care era] vestit și foarte fericit, strălucit în bogăţie și neînfruntat în 
putere, a supus neamuri foarte multe și foarte mari. Din această 
cauză, căzând în mândrie, și-a construit un car pe care era lipit aur 
și pietre preţioase; a stat în el și i-a pus la jug să tragă carul pe patru 
dintre împărații învinși. Pe când se întâmpla aceasta, la o sărbătoare 
de seamă, unul dintre cei patru împărați își întorcea adesea privirea 

în spate și vedea roata cum se învârte. Când Sesostris l-a întrebat: 
«De ce îţi îndrepţi ochii în spate?», el a spus: «Mă minunez de roată 
cum nu este statornică și, tot timpul, când cele de sus ajung jos, 
când cele de jos se ridică». Sesostris, gândindu-se cu înţelepciune la 
[această] pildă, a legiuit ca de acum împărații să nu mai tragă 
carul”*”. La auzul acestora, haganul a zâmbit și a spus că va face 
pace, lăsând la bunăvoința lui Priskos dacă va vrea să îl cinstească 
cu ceva din prăzi. Priskos i-a dat prizonierii în schimbul traversării 
și, luând toate prăzile, a trecut fluviul fără primejdie. Haganul a pri- 
mit toate acestea și s-a bucurat nespus. Și Priskos a mers în Bizanţ, 
iar Petru a preluat funcţia de strateg. 


14.8.2.4.17.2. 


În acest an, împăratul i-a poruncit strategului Petru ca romanii 
să primească a treia parte din soldă în aur, o a treia parte în arme și 
cealaltă a treia parte în veșminte de tot felul. Auzind deci romanii 
aceasta, s-au îndreptat spre răscoală. lar strategul, înfricoșat, s-a 
apărat în fața armatelor, [spunând] că aceasta nu era adevărat. Şi a 
arătat armatei alte scrisori, prin care i se poruncea ca pe cei care se 
distinseseră și scăpaseră din primejdii să [îi lase să] se odihnească în 
orașe și, cei care au îmbătrânit, să fie hrăniţi din fondurile publice; 
de asemenea, copiii soldaţilor să fie înrolați în locul părinţilor lor. 
Cu această lămurire a liniștit poporul, astfel că l-au aclamat pe 
cezar. Petru i-a comunicat acestea împăratului. Ajungând la Mar- 
cianopolis, a trimis înainte 1000 [de oameni], care, întâlnind niște 
sklavini care duceau multă pradă romană, i-au pus pe fugă. 

Barbarii i-au măcelărit pe prizonierii [...] și, luând mulți prizo- 
nieri, s-au întors în ţinuturile romane”. 


15 Sesostris, probabil identificabil cu faraonul Ramses al II-lea, apare în lucrările mai 
multor autori antici. Plinius cel Bătrân consemnează doar că Sesostris înhăma la car 
câte un rege; v. PLINIVS, Naturalis Historia, vol. VI, p. 38 (XXXIII, 52). Diodor din Sicilia 
(1, 58, 2) menţionează doar că Sesostris ar fi folosit patru regi pentru a trage carul său 
(v. DIODORUS SicuLUS, The Library of History, vol. I, Harvard University Press, 1933, p. 
203, și DIODOR DIN SICILIA, Biblioteca istorică, traducere de Radu Hîncu și Vladimir 
Iliescu, Ed. Sport-Turism, București, 1981, p. 70). Versiunea dezvoltată a povestirii 
apare în fragmentele din lucrarea lui Ktesias, precum și din cea a lui Menander Pro- 
tector, Despre ambasadele romanilor la neamuri, păstrate în așa-numitele Excerpta de 
legationibus, compilate din porunca lui Constantin Porfirogenetul; de asemenea, 
Teofilact SIMOCATA, Istorie bizantină ..., p. 133 (VI, n, 10-15), care pare a fi fost aici sursa 
directă a Cronografiei. 

153 Este o lacună în text, care face dificilă o traducere exactă. 

În același an, împăratul a construit terasa** cea rotundă din 
Magnaura. Și a ridicat în curtea din mijloc statuia sa și a așezat 
acolo arsenalul. 


15.9.3.5.18.3. 


În acest an, pe când vâna, strategul Petru a întâlnit un mistreț. 
Acesta i-a zdrobit piciorul de un copac și a fost bolnav mult timp, 
căci avea dureri de neîndurat. Împăratul l-a copleșit cu scrisori în 
care îl rușina, aducându-i ocări de nesuportat, auzind că neamurile 
sklavine porniseră împotriva Bizanțului. lar Petru, grăbindu-se, s-a 
dus la Novae. Soldaţii de frunte din oraș, împreună cu episcopul, l-au 
întâmpinat pe strateg, care, văzându-i și minunându-se de arma- 
mentul și de bărbăţia lor, le-a poruncit să părăsească orașul și să se 
alăture mulțimii romane. Dar soldaţii care erau așezați pentru paza 
orașului nu au fost de acord să facă aceasta. Mâniat, strategul l-a 
trimis pe Genzon cu o mulțime de soldaţi; iar ei, aflând, au fugit în 
biserică și, închizând porţile lăcașului, stăteau înăuntru. Genzon, 
din respect față de biserică, stătea fără să facă nimic. Petru s-a în- 
furiat și l-a schimbat pe Genzon din funcţia de strateg; a trimis un 
scribon* să îl aducă la el pe episcopul orașului fără onoruri. Cei din 
oraș însă, adunându-se din toate casele, l-au dat afară din oraș cu 
necinste pe scribon. Și, închizând porţile orașului, îl aclamau pe 
împăratul Mauriciu, iar pe strateg îl acopereau cu ocări. 

Astfel, Petru a plecat cu necinste de acolo. Și a trimis înainte 
1000 [de oameni] pentru a spiona. Aceștia au întâlnit niște bulgari — 
1000 la număr -, care, având încredere în pacea haganului, mergeau 
fără grijă; dar romanii i-au atacat pe bulgari. Aceștia au trimis șapte 
bărbaţi, sfătuind ca pacea să nu fie întreruptă. Îndată ce i-au auzit, 
cei care mergeau înainte i-au vestit strategului acestea. Strategul a 
spus: „Nici dacă va veni împăratul nu îi voi cruța pe ei!” Având loc o 
luptă, romanii au fost puși pe fugă. Barbarii nu i-au urmărit, pentru 
a nu cădea în vreo primejdie, deși fuseseră învingători. Pe taxiarhul 


454 În text: mAtax6v. Această terasă care se afla în apropierea edificiului numit 
Magnaura constituia o parte a complexului de palate ale împăraţilor bizantini; v. R. 
GUILLAND, Etudes de topographie ..., vol. I, pp. 142-143. 

455 Ofiţer din garda imperială; v. The Chronicle, p. 400. Iniţial desemna un secretar, iar 
ulterior dobândește sensul de „gardă de corp”; v. H. MIHĂESCU, La Romanit€ ..., p. 395. 
Un alt înţeles al termenului scribon ar fi cel de „scutier al împăratului”; v. Teofilact 
SIMOCATA, Istorie bizantină ..., p. 163, nota 23. 

celor care mergeau înainte strategul l-a biciuit rău. Aflând aceasta, 
haganul a trimis soli la Petru, acuzându-l de începerea [ostilităților] 
și că romanii au stricat pacea fără o cauză justă. Dar, folosind vorbe 
înșelătoare, Petru susținea că nu știe de această acțiune și că va da 
înapoi îndoit toate prăzile. Și astfel barbarii au primit de două ori 
prăzile pierdute și au menţinut pacea. 

Petru a pornit împotriva lui Peragastos, conducătorul sklavi- 
nilor“5%. Iar barbarii le-au ieșit înainte pe malul fluviului și îi împie- 
dicau să treacă. Romanii însă, săgetându-i din bărci, i-au respins. Și, 
pe când aceștia fugeau, Peragastos a fost lovit în coastă și a murit. 

Romanii au trecut [fluviul] și au luat mulţi prizonieri, apoi s-au 
întors la ale lor. Deoarece călăuzele au fost induse în eroare, au ni- 
merit în locuri fără apă, [iar] armata s-a aflat în primejdie. Și, 
mergând noaptea, au dat de râul Helibakia*”. Pe malul opus al 
râului se afla un desiș, iar barbarii, ascunși în el, trăgeau cu arcul în 
cei care luau apă. Fiindcă au suferit mari pierderi, trupele romane 
au luat-o la fugă, fiind deci învinși de barbari. Mauriciu, auzind 
acestea, l-a demis pe Petru din funcţia de strateg și l-a trimis din 
nou pe Priskos ca strateg al Traciei. 


Anii lumii 6090. De la dumnezeiasca Întrupare: 590 ani. 


Împăratul romanilor Mauriciu, ani 20.16. Împăratul perșilor 
Chosroes, ani 39.10. Episcopul Constantinopolului Chiriac, ani 11.4. 
Episcopul lerusalimului Amos, ani 8.6. Episcopul Alexandriei Evlo- 
ghie, ani 27.19. Episcopul Antiohiei Anastasie, ani 6.4. 


În acest an, strategul Priskos, ieșind în Tracia, a numărat forţele 
și a descoperit că o mare mulțime dintre ei a fost nimicită. Luându-i 
pe aceștia, s-a dus la fluviul Istru, la Novae. Haganul, aflând aceasta, 
a trimis soli să cerceteze cauza sosirii. lar Priskos a invocat drept 
motiv că a venit pentru vânătoare. Haganul a spus: „Nu este drept 
să vânezi în loc străin”. Dar Priskos spunea că locul este al lui și l-a 
mustrat pe hagan pentru plecarea sa din Răsărit. Barbarul a distrus 
zidul [orașului] Singidunum și a pornit împotriva țării romanilor. 
Când a aflat aceasta, Priskos s-a dus pe insula Istrului și, luând 


+5 Cu privire la Peragastos, v. Enciclopedia arheologiei ..., vol. III, p. 322. 
457 Pentru Helibakia s-a propus identificarea cu râul Ialomița. 

dromoane, l-a ajuns pe hagan la Constantiola, dorind să îi vorbească 
acestuia. Venind haganul spre malul fluviului, Priskos vorbea [cu el] 
de pe corabie. Haganul i-a spus: „Ce treabă ai, Priskos, cu pământul 
meu? Vrei să mi-l iei și pe acesta prin minciună? Dumnezeu va ju- 
deca între mine și împăratul Mauriciu. Va cere sângele armatei ro- 
manilor și al armatei mele din mâinile sale”. Priskos a zis: „Îna- 
poiază romanilor orașul Singidunum?!” Iar el a spus: „Tu încerci să 
iei de la noi un singur oraș. Vei vedea peste puţin [timp] 50 de orașe 
romane robite de avari”. 

Priskos, ducând corăbiile pe fluviu la Singidunum, l-a cucerit și 
i-a alungat pe bulgari din el și a început să reconstruiască zidul. lar 
haganul a trimis mesageri la el și, chemându-i ca martori pe zeii lui 
cei falși, l-a socotit pe Priskos răspunzător pentru cele întâmplate. 
Când a venit iarna, fiecare s-a retras la ale sale. 

În același an, Petru, fratele lui Mauriciu, a construit biserica 
Sfintei Născătoare de Dumnezeu din [cartierul numit] „al lui Aero- 
bindos”, împodobind-o cu diferite feluri de marmură. La fel și pa- 
triarhul Chiriac [a construit] biserica Sfintei Născătoare de Dum- 
nezeu din [cartierul] Diakonisses. 


17.11.5.7.20.5. 


În acest an, haganul, adunându-și armatele, a pornit împotriva 
Dalmației și, ajungând la Balkes și la cele 40 de orașe din jurul 
acestuia, le-a cucerit pe toate. Priskos, când au ajuns la urechile sale 
acestea, l-a trimis pe Gudues pentru a spiona cele ce se întâm- 
plaseră. Și, ajungându-i pe barbari, după ce a trecut prin locuri greu 
accesibile, a dat peste doi barbari amețiți de vin. Gudues i-a întrebat 
despre mișcările barbarilor, iar ei au spus că haganul i-a încredinţat 
pe prizonieri unui număr de 2000 de ostași și i-a trimis în ţinuturile 
lor. Aflând acestea, Gudues s-a ascuns într-un mic defileu și, în zori, 
ieșind brusc în spatele acestora, i-a ucis pe toți. Luându-i prizo- 
nierii, i-a dus la Priskos. Cum a aflat despre dezastru, haganul s-a 
întors în ţara lui. [La fel] și Priskos a revenit la ale lui. 


Anii lumii 6092. De la dumnezeiasca Întrupare: 592 ani. 


Împăratul romanilor Mauriciu, ani 20.18. Împăratul perșilor 
Chosroes, ani 39.12. Episcopul Constantinopolului Chiriac, ani 11.6. 

Episcopul Ierusalimului Amos, ani 8.8. Episcopul Alexandriei Evlo- 
ghie, ani 27.21. Episcopul Antiohiei Anastasie, ani 6.6. 


În acest an, în indictionul al III-lea, în luna martie, Priskos, 
luând armatele, a pornit spre Singidunum. Haganul, adunându-și 
armata sa, a venit dintr-o dată în Moesia și a încercat să cucerească 
orașul Tomis. De aceea și Priskos, lăsând [orașul] Singidunum, s-a 
apropiat de el. Când a venit sărbătoarea Paștilor, romanii erau mis- 
tuiți de foamete. Prinzând de veste, haganul i-a spus lui Priskos să îi 
trimită care pentru a le da provizii, ca să își țină sărbătoarea cu ve- 
selie. Umplând deci 400 de care, le-a trimis acestora. La fel și 
Priskos i-a trimis barbarului în schimb niște bunuri indiene: piper, 
frunze indiene“, kostos*%, scorţişoară și alte lucruri [care erau] 
căutate, toate astea în vreme ce haganul se afla la Sirmium. Pri- 
mindu-le el, s-a bucurat de ele. Până la terminarea sărbătorii, 
romanii și barbarii și-au avut tabăra unii lângă alţii și niciuna dintre 
armate nu avea teamă. Când sărbătoarea s-a terminat, barbarii s-au 
separat de romani. 

Mauriciu, așa-zicând pentru a-l sprijini pe Priskos, l-a trimis pe 
Komentiolos cu o armată pedestră. Când a aflat aceasta, haganul a 
pornit cu armata spre Moesia, împotriva lui Komentiolos, [ajun- 
gând] pe la 30 de borne de acesta. 

lar Komentiolos a trimis în secret un mesager la hagan. Unii 
spun că Mauriciu l-a pus pe Komentiolos să trădeze armata romană 
dușmanilor, pentru tulburările pe care le făcuseră. La miezul nopții 
a poruncit armatei să se înarmeze, nedezvăluind [însă] mulțimii că 
vor da o luptă. Ei, crezând că le-a poruncit să își ia armele pentru un 
exercițiu, nu s-au înarmat cum trebuie. 

Când s-a făcut zi și au ajuns barbarii, armata a fost cuprinsă de 
o mare zarvă. Komentiolos a tulburat rândurile și a devenit cauza 
dezorganizării acestora. Așadar, în acest fel, romanii au fost puși pe 
fugă, iar barbarii, găsind armata fără general, i-au ucis pe aceștia 
fără milă. Komentiolos a fugit în chip nedemn și a ajuns la Drizi- 
pera. Cei de aici l-au alungat din oraș cu ocări și aruncând cu pietre 
în el. Barbarii, venind la Drizipera, au cucerit orașul și au dat foc 
bisericii Sfântului Alexandru; iar mormântul acestuia, pe care l-au 


458 În text: pvAdov óvôixóv. 
459 O rădăcină folosită drept condiment (Laussurea Lappa, ap. H. G. LIDDELL, R. SCOTT, 
A Greek-English Lexicon, o kóotoç S.v.). 

găsit că era argintat, l-au prădat într-un mod lipsit de evlavie, bat- 
jocorind și trupul mucenicului. Luând ei mulți prizonieri din Tracia, 
au petrecut în mod strălucit, disprețuindu-i pe romani. 

Când Komentiolos a ajuns în Bizanţ, orașul a fost cuprins de o 
tulburare foarte mare și de agitaţie, încât [mulți], înfricoșaţi, voiau 
să părăsească Europa și să se mute în Asia, la Calcedon. 

Împăratul, luând excubiţii și adunând un grup înarmat, a apărat 
Zidurile cele Lungi. Facţiunile poporului care păzeau orașul și se- 
natul l-au sfătuit pe împărat să trimită o solie la hagan. Dumnezeu, 
drept pedeapsă pentru [faptele cele împotriva] Mucenicul Alexan- 
dru, a trimis barbarilor o boală molipsitoare. Și într-o zi au murit de 
febră și de bube 7 fii ai haganului, împreună cu numeroase alte mul- 
timi, încât, în loc de bucuria victoriei, de imnuri și de cântece, bar- 
barul a avut parte de plângeri, lacrimi și doliu nemângâiat. lar 
senatul l-a rugat pe cezar să trimită soli la hagan. Împăratul l-a tri- 
mis pe Armatzon cu daruri multe la hagan, la Drizipera; acesta l-a 
măgulit pe barbar cu vorbe blânde. Cu toate acestea, barbarul nu a 
vrut să accepte darurile, fiind cuprins de jale nestăpânită pentru 
copii. Și a spus către sol: „Dumnezeu va judeca între mine și îm- 
păratul Mauriciu. Căci el a stricat pacea. lar eu îi voi da prizonierii 
dacă voi primi de la el câte o monedă pentru fiecare suflet”. 

Mauriciu nu a acceptat să-i dea. Și iarăși haganul a cerut să 
primească câte o jumătate [de monedă] pentru fiecare suflet. Dar 
nici așa împăratul nu a acceptat să dea, [și] nici [ca haganul] să pri- 
mească câte patru keratia*”. Mâniindu-se, haganul i-a ucis pe toți și 
s-a întors la ale sale, adăugând 50000 de [monede de] aur la [tri- 
butul plătit prin] tratatele cu romanii. Și au mărturisit că nu vor 
trece fluviul Istru. De la aceasta s-a pornit multă ură împotriva 
împăratului Mauriciu și acesta a început să fie atacat de bârfe. La fel 
și oastea cea din Tracia s-a pornit să îl vorbească de rău pe împărat. 

Armata a trimis reprezentanţi la împărat împotriva lui Komen- 
tiolos, ca unul care trădase în luptă. Între aceștia era și Phokas. 
Acesta, discutând cu împăratul, l-a contrazis puternic în silention, 
încât unul dintre patrikioi l-a pălmuit și i-a smuls barba. [Însă] îm- 
păratul nu a acceptat reclamația armatei împotriva lui Komentiolos, 
ci i-a trimis [înapoi] pe aceștia fără să obțină nimic. De aceea a 
început și uneltirea împotriva împăratului. 


4% O monedă de aur (nomisma) avea 24 de keratia; v. The Chronicle, p. 406. 

În acest an, în Egipt, pe fluviul Nil, pe când eparhul Minas 
mergea cu niște oameni*“ în locul numit Delta, în timp ce răsărea 
soarele, s-au arătat în fluviu animale cu formă de om, un bărbat și o 
femeie. Și bărbatul avea pieptul larg și era de negrăit la chip, cu 
părul blond, pe jumătate cărunt, și corpul îi era gol** până la coapsă 
și se arăta gol tuturor. lar celelalte părți ale corpului îi erau aco- 
perite de apă. Acestuia eparhul i-a cerut prin jurăminte să nu în- 
trerupă priveliștea până nu se vor delecta cu toții de această vedere 
stranie. lar femeia avea sâni și fața netedă și părul lung. Și până la 
ceasul al nouălea poporul s-a minunat văzând aceste animale. lar la 
ceasul al nouălea s-au scufundat în fluviu. Și Minas i-a scris despre 
acestea împăratului Mauriciu*%. 


Anii lumii 6093. De la dumnezeiasca Întrupare: 593 ani. 


Împăratul romanilor Mauriciu, ani 20.19. Împăratul perșilor 
Chosroes, ani 39.13. Episcopul Constantinopolului Chiriac, ani 11.7. 
Episcopul Ierusalimului Isaac, ani 8.1. Episcopul Alexandriei Evlo- 
ghie, ani 27.22. Episcopul Antiohiei Anastasie, ani 9.1. 


În acest an, în 26 martie, indictionul al IV-lea, în ziua Sfintelor 
Paști, augusta Sofia, soția lui Iustin, împreună cu Constantina, soția 
lui Mauriciu, făcând o coroană de foarte mult preţ, i-au adus-o 
împăratului. lar împăratul, atunci când a văzut-o, a mers în biserică 
și a oferit-o lui Dumnezeu, atârnând-o deasupra Sfintei Mese cu un 
lanț triplu din aur și pietre prețioase“. Augustele s-au întristat 
foarte tare aflând aceasta, iar augusta Constantina a petrecut sărbă- 
toarea fiind în conflict cu împăratul. 

Împăratul nu a luat în seamă reclamaţiile trupelor din Tracia 
împotriva lui Komentiolos; același Komentiolos a luat armata și, 
ducându-se la Istru, s-a alăturat lui Priskos la Singidunum. Și pacea 
cu barbarii a fost ruptă. Odată ruptă [pacea], s-au dus la Vimina- 


461 În text: Aaow; sau „cu armată”. 

462 În text: Eyouvov tnv bvow. 

1% Evenimentul este descris pe larg în Teofilact SIMOCATA, Istorie bizantină ..., pp. 151- 
152 (VII, 16, 1-9). 

+4 Astfel de coroane votive, dăruite lăcașurilor de cult, erau obișnuite în epocă. Din 
Spania vizigotă se păstrează, pentru această epocă, coroanele regilor Receswinthus și 
Swinthila, aparţinând tezaurului de la Guarrazar. Acestea pot oferi o imagine cu privire 
la aspectul unor astfel de piese de orfevrărie. 

cium“S5, care este o insulă mare pe Istru. Când a aflat acestea, ha- 
ganul, adunându-și armatele, a pornit împotriva ținuturilor roma- 
nilor. lar pe cei patru fii ai săi, după ce le-a dat alte trupe, i-a așezat 
să păzească trecătorile Istrului. Romanii, făcând plute, au traversat 
fluviul și au început lupta cu fiii haganului, sub conducerea lui Pris- 
kos. Căci Komentiolos se îmbolnăvise și stătea pe insula Vimina- 
cium. Lupta a durat multe ore, iar când a apus soarele, fuseseră uciși 
300 de romani, iar dintre barbari fuseseră nimiciţi 4000. În zori, 
așezându-se armatele, au început din nou lupta și iarăși au ucis 
8ooo de barbari. La fel și a treia zi, rânduindu-se ceva mai sus, ro- 
manii au pornit împotriva barbarilor și i-au pus pe fugă. Și, împin- 
gându-i pe avari spre apele lacului, au înecat mulți dintre aceștia - 
între ei înecându-se și copiii haganului. Romanii au dobândit o 
victorie strălucită. 

Haganul a adunat multe forțe și a venit asupra romanilor. 
Pornindu-se o luptă, romanii i-au pus pe fugă pe barbari și această 
victorie pe care romanii au obținut-o a fost, dintre toate, cea mai de 
seamă. Priskos, strângând 4000 [de oameni], le-a poruncit să treacă 
râul TisaSS și să spioneze mișcările barbarilor, care, neștiind nimic 
din cele întâmplate, țineau o sărbătoare și beau laolaltă. Romanii, 
venind în ascuns asupra acestora, au făcut un mare masacru; căci au 
ucis 30000 de gepizi și alți barbari. Și, luând mulţi prizonieri, s-au 
întors la Priskos. 

Haganul a adunat din nou forţe și s-a dus la Istru. Și a avut loc o 
luptă, [iar] barbarii au fost înfrânți și au fost înecaţi în curenții 
fluviului. impreună cu aceștia s-au prăpădit și mulți sklavini. Vii au 
fost prinși 3000 de avari, 800 de sklavini, 3200 de gepizi și 2000 de 
barbari. 

Haganul a trimis soli la împăratul Mauriciu, încercând astfel să 
îi ia înapoi pe cei prinși. Mauriciu, care nu aflase de strălucita 
victorie a romanului, i-a scris lui Priskos să îi dea înapoi haganului 
doar pe avari. 

Komentiolos, imediat ce și-a revenit din boală, a ieșit la Novae 
pentru a căuta călăuze care să îl ducă la drumul împăratului Tra- 
ant”. Un bătrân care îl cunoștea spunea că [drumul] este greu 


a v În text: Biunvâxiov. 

66 În text: Tiooov. Potrivit unor alte opinii, în acest caz ar putea fi vorba despre râul 
Timiş: v. Teofilact SIMOCATA, Istorie bizantină ..., p. 160, nota 10. 
+ Drumul lui Traian străbătea Munții Balcani, de la Novae la Filipopolis; v. Teofilact 
SIMOCATA, Istorie bizantină ..., p. 161, nota 13. 

accesibil, impracticabil de mulţi ani, iar iarna era cuprins de zăpadă, 
[pentru că se afla] în munţi înalți. Komentiolos n-a fost convins de 
cuvintele bătrânului și a luat-o pe acest drum. Însă, din cauza 
gerului extrem și a frigului mare, au murit mulți dintre romani și 
cea mai mare parte a animalelor de povară. [Komentiolos) a ajuns 
cu dificultate la Filipopolis. Romanii și-au petrecut iarna acolo, în 
vreme ce Komentiolos s-a dus în Bizanţ. 

În același an, un bărbat care purta schima monahală și strălucea 
întru nevoinţă a scos o spadă și, alergând înarmat din Forum până 
la Chalke, le-a spus tuturor că împăratul va muri ucis de sabie. La fel 
și lrodianos i-a vestit înainte chiar pe față lui Mauriciu cele ce i se 
vor întâmpla. 

Pe când împăratul făcea litanie noaptea desculț, împreună cu 
întreg, orașul, trecând prin [regiunea numită] a lui Karpianos, s-au 
răsculat câțiva din mulțime și au aruncat cu pietre împotriva îm- 
păratului, încât împăratul și Teodosie, fiul său, de-abia au scăpat și 
și-au terminat rugăciunea în Vlaherne. 

lar facțiunile poporului, găsind un bărbat care semăna cu Mau- 
riciu, i-au pus acestuia o mantie“S6 neagră, i-au împletit o cunună 
din usturoi și, așezându-l pe un măgar, îl batjocoreau spunând: „A 
găsit vițica fragedă și, precum cocoșul cel nou, a călcat-o pe aceasta 
și a făcut copii ca sâmburii lemnoși*“. Și nimeni nu îndrăznește să 
vorbească, ci le-a astupat gura tuturor. Sfinte al meu, Sfinte înfri- 
coșător și puternic, lovește-l în cap, ca să nu se semețească! Și eu Îți 
voi aduce ca ofrandă boul cel mare”. Împăratul, prinzându-i pe 
mulți dintre aceștia, i-a pedepsit. 


Anii lumii 6094. De la dumnezeiasca Întrupare: 594 ani. 


Împăratul romanilor Mauriciu, ani 20.20. Împăratul perșilor 
Chosroes, ani 39.14. Episcopul Constantinopolului Chiriac, ani 11.8. 
Episcopul lerusalimului Isaac, ani 8.2. Episcopul Alexandriei Evlo- 
ghie, ani 27.23. Episcopul Antiohiei Anastasie, ani 9.2. 


In acest an, în luna noiembrie, indictionul al V-lea, împăratul 
Mauriciu l-a căsătorit pe fiul său, Teodosie, cu fiica patrikios-ului 


468 În text: oxylov. 
469 În text: tuĂokovkovâa. 

Gherman, pe aceștia cununându-i Chiriac, patriarhul Constantino- 
polului. 

La un ianuarie, Dometianos, episcopul din Melitene, ruda îm- 
păratului, a murit și a fost înmormântat în [biserica] Sfinţilor 
Apostoli de către patriarhul Chiriac, fiind cinstit la mormânt de 
către întreg senatul. 

Împăratul, făcându-l din nou strateg al Traciei pe fratele său, 
Petru, l-a trimis [acolo]. Căci auzise că mulțimile barbarilor se adu- 
naseră pe la cataracte”, avându-l ca strateg pe Apsich. lar Petru a 
trimis la Apsich un sol pentru pace. Apsich a încercat să ia catarac- 
tele de la romani. Și haganul a pornit împotriva [orașului] Cons- 
tantiola. lar romanii s-au întors în Tracia și au ajuns la Adrianopolis. 
Aflând împăratul că haganul vine împotriva Bizanțului, i-a scris lui 
Petru să se întoarcă la Istru și l-a trimis pe scribon-ul Bonosos cu 
flotă pentru a trece armata. 

Petru, trimițându-l pe strategul adjunct Gudues dincolo de 
Istru, [acesta] a luat mulți prizonieri. Aflând acestea, haganul l-a 
trimis pe Apsich cu o mulțime [de soldați] pentru a nimici neamul 
anţilor, fiindcă erau aliați ai romanilor. După ce s-a întâmplat 
aceasta, o parte a barbarilor a venit la romani. 

Mauriciu, cugetând întru sine și știind că nimic nu scapă aten- 
ţiei lui Dumnezeu, ci le dă tuturor după faptele lor, și gândindu-se 
la greșeala pe care o făcuse cu prizonierii când nu îi răscumpărase, a 
socotit că este mai convenabil să își ispășească păcatul în viața 
aceasta, și nu în cea viitoare. Și, făcând rugăciuni în scris, le-a trimis 
la toate tronurile patriarhale, în toate orașele de sub conducerea sa, 
la mănăstirile cele din pustie, la Ierusalim, la lavre, [împreună cu] 
bani, ceară” și tămâie, ca să se roage pentru el, pentru a ispăși aici, 
și nu în veacul ce va să vină. 

S-a pornit și împotriva lui Filipikos, cumnatul său, pentru că 
numele îi începea cu litera $. Filipikos i-a jurat împăratului în 
diferite chipuri că era curat în serviciul său și că în el nu exista 
viclenie. 

Mauriciu, rugându-L pe Dumnezeu să îi fie miluit sufletul, într-o 
[noapte], pe când dormea, a avut o vedenie, cum că stătea el la 
Poarta de Aramă a palatului, în fața icoanei Mântuitorului, și [mul- 


+79 Este vorba despre cataractele Dunării, zone care făceau navigația dificilă în trecut. 
47 În text: xmpovc. S-ar mai putea traduce prin „lumânări”. 

ţime de] popor se afla lângă el. Și s-a auzit un glas dinspre chipul 
Marelui Dumnezeu și Mântuitorului nostru lisus Hristos spunând: 
„Daţi-l pe Mauriciu!” Și, prinzându-l, slujitorii dreptăţii l-au adus pe 
discul de porfir de acolo. lar vocea divină i-a spus: „Unde vrei să îți 
răsplătesc, aici sau în veacul ce va să vină?” lar el, auzind, a spus: 
„lubitorule de oameni, Stăpâne, Dreptule Judecător, mai bine aici, și 
nu în veacul ce va să vină!” lar vocea divină a poruncit ca Mauriciu 
și [Constantina], soţia lui, copiii și toate rudele sale să fie dați 
soldatului Phokas. 

Trezindu-se deci Mauriciu și chemându-l pe parakimomenos-ul*” 
său, l-a trimis la Filipikos, cumnatul său, să îl aducă în grabă pe 
acesta la împărat. Și, ducându-se, parakimomenos-ul l-a chemat. lar 
Filipikos, sculându-se și chemându-și soţia, a sărutat-o zicând: „Cu 
bine, fiindcă nu mă vei mai vedea!” lar ea a strigat cu glas puternic 
și suspine spre parakimomenos, spunând: „Te conjur, pentru Dum- 
nezeu, care este lucrul pentru care îl caută la ora aceasta?” Acesta a 
jurat că nu știe și [a spus]: „Împăratul, trezindu-se dintr-o dată din 
somn, m-a trimis”. Filipikos a cerut să se împărtășească și așa să 
meargă la împărat. lar soţia lui, Gordia, zăcea pe jos, tânguindu-se și 
plângând și implorându-L pe Dumnezeu. 

Și, intrând în dormitorul imperial, Filipikos s-a aruncat la pi- 
cioarele împăratului. lar împăratul i-a zis: „lartă-mă, pentru Dum- 
nezeu, căci am păcătuit față de tine! Până acum am fost pornit îm- 
potriva ta”. Și, poruncindu-i parakimomenos-ului să iasă, s-a sculat 
și i-a căzut la picioare lui Filipikos, spunând: „lartă-mă, pentru că 
știu cu siguranţă că nu mi-ai greșit cu nimic! Dar spune-mi, cunoști 
în detașamentele noastre vreun soldat [numit] Phokas?” Filipikos, 
gândindu-se, i-a spus: „Cunosc unul care, fiind trimis cu puţin timp 
înainte ca reprezentant de către armată, te-a contrazis pe înălți- 
mea“? ta”. Împăratul a zis: „Ce fel de caracter“ are?” lar Filipikos a 
spus: „Este mai tânăr, impertinent și laş”. Atunci Mauriciu spune: 
„Dacă este laș, este și ucigaș”. Și i-a explicat lui Filipikos desco- 
perirea din vis. 


+7 Textual, parakimomenos înseamnă „cel care doarme alături”. Termenul desemna un 
înalt demnitar care supraveghea dormitorul imperial; v. R. GUILLAND, Recherches sur 
les institutions byzantines, vol. |, pp. 202-215, şi L. BREHIER, Les institutions de l’ Empire 
Byzantin, pp. 109, 111. 

+5 În text: xpăret — „putere”. 

474 În text: Evrevtewc. 

În noaptea aceea s-a arătat o stea pe cer, așa-numita cometă. 

În ziua următoare a ajuns și magistrianos-ul care fusese trimis la 
Sfinţii Părinţi din pustie, aducând de la aceștia răspunsul: „Dum- 
nezeu, primind pocăinţa ta, îți mântuiește sufletul și te rânduiește 
cu toată casa ta împreună cu sfinţii, dar vei cădea de la împărăție cu 
necinste și primejdie”. Auzind acestea, Mauriciu mult L-a slăvit pe 
Dumnezeu. 

Venind deci vremea toamnei, pentru că împăratul Mauriciu i-a 
poruncit lui Petru să țină peste iarnă armata în ţara sklavinilor, 
romanii s-au opus, neacceptând să facă aceasta din cauza epuizării 
cailor, pentru că aveau cu ei multă pradă și datorită faptului că mul- 
timi de barbari împânzeau ţara; astfel că au pus la cale o răscoală. 

Strategul, mânios pe armată, i-a făcut pe aceștia să își iasă din 
minţi. Atunci au căzut ploi torențiale peste armată și era un ger 
puternic. lar Petru se afla la 20 de mile de oaste. Mauriciu îl sâcâia 
pe Petru prin scrisori să treacă Istrul și să obțină proviziile pentru 
iarnă ale armatei din țara sklavinilor, pentru a nu fi nevoit să le 
ofere romanilor hrană [pe cheltuiala] publică. Strategul, trimițând 
după Gudues, a spus: „Poruncile împăratului - ca romanii să ierneze 
în pământ străin - sunt foarte grele pentru mine. Și dacă nu mă 
supun este rău și dacă mă supun este și mai rău. lubirea de bani nu 
naște nimic bun, fiind mama tuturor relelor. Împăratul care suferă 
de aceasta va deveni pricina celor mai mari rele pentru romani”. 
Trimițând după taxiarhii armatei, le-a spus care era intenţia împă- 
ratului; ei au zis că armata nu acceptă. Când armata a aflat aceasta, 
s-a răsculat. Și căpeteniile de vază au plecat dintre ei și s-au dus la 
strateg. 

Mulţimile, adunându-se, l-au făcut conducător pe centurionul 
Phokas și, ridicându-l pe scut*”, l-au aclamat în calitate de conducător. 

Când a auzit acestea, Petru a fugit și i-a făcut cunoscut totul 
împăratului. Împăratul, aflând aceste lucruri neplăcute, a încercat să 
le ascundă de mulțime. A doua zi a organizat și spectacol în hipo- 
drom, ascunzând dezastrul. 

Facţiunea verzilor striga, spunând: „Stăpâne al romanilor, de 
trei ori auguste, Constantin și Domentziolos necăjesc facțiunea ta, 
ca să conducă Krukes, pentru păcatele noastre! Dumnezeu, Cel Care 
le-a creat pe toate, îţi va supune ţie pe tot dușmanul și potrivnicul, 


175 Ridicarea pe scut semnifica proclamarea ca împărat. 

și de același neam, și de alt neam, fără [vărsare de] sânge”. Împă- 
ratul le-a spus facțiunilor: „Să nu vă tulbure deloc dezordinea și 
nesupunerea unor soldați fără minte”. Albaștrii au zis: „Dumnezeu, 
Cel Care ţi-a poruncit să fii împărat, ți-i va supune pe toți cei care 
luptă împotriva împărăției tale. lar dacă cel care îţi este nerecu- 
noscător este roman, îl va pune pe acesta în slujba ta fără [vărsare 
de] sânge”**. 

Împăratul i-a înarmat pe aceștia și i-a calmat prin cuvinte 
blânde, apoi le-a poruncit ca, alături de căpeteniile facțiunilor, să 
păzească zidurile orașului. 

Pe când Teodosie, fiul împăratului, vâna împreună cu Gherman, 
socrul său, în Kallikratia, romanii i-au trimis scrisori, cerându-i să le 
fie el împărat, iar dacă nu, îl vor proclama împărat pe Gherman. 
Căci nu mai suportau să le fie împărat Mauriciu. 

Aflând acestea, Mauriciu l-a chemat la el pe fiul său, iar lui Ko- 
mentiolos i-a poruncit să păzească zidurile. Şi i-a acuzat pe Gher- 
man și pe fiul său, Teodosie, de a fi cauza dezastrelor. Cum Gher- 
man s-a apărat, Mauriciu a spus: „O, Gherman, există două dovezi 
pentru bănuiala mea: scrisorile armatei către tine și faptul că armata 
a cruțat herghelia de cai care ţi-a fost atribuită în suburbii. Căci au 
jefuit totul, dar ale tale le-au cruțat. Nu te obosi, Gherman, să lun- 
gești vorba, nimic nu este mai plăcut decât să mori prin sabie!” 

Gherman s-a refugiat în biserica Maicii lui Dumnezeu din [re- 
giunea numită] a lui Cyrus. Când a aflat aceasta, împăratul l-a trimis 
pe eunucul Ștefan ca să-l scoată pe Gherman afară din biserică. 
Dorind Ştefan să îl scoată cu forța, apărătorii lui Gherman s-au 
opus, l-au scos afară pe Ştefan și, luându-l pe Gherman, s-au refu- 
giat în Marea Biserică. 

Pe fiul său, Teodosie, împăratul l-a bătut cu toiege; căci spunea 
că numai cu ajutorul lui a fost făcut scăpat.Gherman. Și i-a trimis pe 
excubiți să îl scoată pe Gherman din Marea Biserică. Din această 
pricină orașul a fost cuprins de un mare murmur. 

Gherman a vrut să iasă ca să îl vadă [poporul]. lar mulțimile nu 
au acceptat, ci l-au necinstit pe împărat cu mari ocări, spunând: „Să 
nu mai rămână cu piele cel care ține la tine, Mauriciu, marcianistule!”*7 


+79 Și în acest caz, ca și în cel al dialogului din hipodrom citat la anii lumii 6024, poate 
fi remarcat caracterul metric al replicilor interlocutorilor; v. The Chronicle, p. 416. 

+77 Despre semnificația acuzaţiei de „marcianism” aduse lui Mauriciu, v. Michael 
GRAEBNER, „Mauvpixie Mapkiavior&. A Note”, în: Bulavrivă, n (1982), pp. 181-188. 

Aflând deci acestea, cei care păzeau zidurile au neglijat paza. 
Atunci, cei din facțiunea verde au incendiat casa lui Constantin, cel 
numit Lardos*$. 

Mauriciu, în miez de noapte, a dezbrăcat veșmântul împărătesc, 
s-a îmbrăcat într-unul de particular și, urcându-se pe un dromon 
împreună, cu soţia, cu copiii lui și cu Constantin, a fugit. lar mul- 
timile l-au batjocorit toată noaptea pe împărat cu cele mai de rușine 
ocări, luându-l în râs și pe patriarhul Chiriac. Având loc o mare 
furtună, Mauriciu, după [ce a trecut prin] primejdii foarte mari, și-a 
găsit scăparea la [biserica] Sfântului Autonomos. Și în aceeași 
noapte a suferit și de pe urma bolii durerii de picioare și de mâini, 
care se cheamă artrită. 

De acolo l-a trimis pe Teodosie, fiul său, împreună cu Constan- 
tin la Chosroes, împăratul perșilor, pentru a-i aminti ceea ce făcuse 
Mauriciu pentru el și pentru ca [acesta] să îi dea fiului său răsplata 
pentru facerea de bine. 

Gherman a trimis [un om] la Serghie, conducătorul facțiunii 
verzi, ca [să îi ceară acestuia] să lupte de partea lui pentru a ajunge 
împărat, promițând ca va cinsti facțiunea verde, iar pe el îl va învesti 
cu mari demnități. Serghie a destăinuit aceasta celor mai de vază 
din facțiune. Însă ei nu au acceptat aceasta, spunând: „Niciodată 
Gherman nu se va depărta de la a-i susține pe albaștri”. 

Verzii, ieșind la Rhegion, l-au cinstit cu mari aclamații pe ti- 
ranul Phokas și l-au convins pe acesta să vină în Hebdomon. Atunci 
Phokas l-a trimis pe asekretes-ul“”? Teodor și [acesta], intrând în 
Marea Biserică, a citit poporului că patriarhul, facțiunile poporului 
și senatul trebuie să meargă în Hebdomon. Întâmplându-se deci 
aceasta și ajungând cu toții în Hebdomon, patriarhul Chiriac i-a 
cerut tiranului o mărturisire legată de credința ortodoxă și de faptul 
că va păzi Biserica netulburată. 

Tiranul se gândea să-l îndemne pe Gherman să fie împărat. 
Când Gherman a pretins** că nu vrea și facțiunile l-au aclamat pe 
tiran, răul a fost proclamat, tiranul a fost ales stăpân al sceptrelor și 
dezastrul a învins fericirea; [atunci] și-au avut începutul marile 
nenorociri ale romanilor. 


+ Numele comun ó A&p5oc înseamnă „grăsime de porc”. 
7 Termenul provine din latinescul a secretis și desemna funcţia de secretar imperial. 
4% În text: kateipwvevopévov. 

Proclamarea tiranului s-a făcut în biserica [Sfântului] loan Bote- 
zătorul. Stând acolo două zile, în a treia zi a intrat în palat, așezat 
fiind într-un car imperial. lar în cea de-a cincea zi a încoronat-o 
augustă pe soția sa, Leontia. Astfel că în acea zi facțiunile s-au 
răsculat una împotriva celeilalte, din cauza locurilor unde stăteau. 
Tiranul l-a trimis pe Alexandru, tovarășul său în ale răscoalei, să 
liniștească facțiunile. Alexandru, punând mâinile, l-a împins și l-a 
ocărât pe Cosma, conducătorul facțiunii albaștrilor. lar albaștrii, 
tulburați, strigau: „Du-te, află rânduiala, Mauriciu nu a murit!” 

Când a auzit acestea, tiranul s-a pornit să îl ucidă pe Mauriciu. 
Trimiţând soldaţi, i-a adus pe aceștia““ în Calcedon, în portul lui 
Eutropios. Și înaintea împăratului au fost uciși copiii săi de parte 
bărbătească, cinci [la număr], în faţa sa, pedepsindu-l înainte pe îm- 
părat prin uciderea copiilor. lar Mauriciu, cugetând la nenorocire, Îl 
invoca pe Dumnezeul tuturor și spunea des: „Drept ești, Doamne, și 
drepte judecăţile Tale!” Astfel moartea copiilor a devenit un epitaf 
pentru tată, care a dat dovadă de virtute în marea nenorocire. Căci, 
atunci când o doică furase unul dintre băieții împăratului și îl 
dăduse pe al ei spre tăiere, Mauriciu nu a îngăduit [aceasta], ci l-a 
cerut pe al lui. Unii spun că, atunci când acesta a fost tăiat, a curs 
lapte împreună cu sânge, încât toţi cei care au văzut s-au tânguit 
foarte. Astfel împăratul și-a preschimbat [această] viață, dovedindu- 
se mai presus de legile firii. 

În acea vreme nu au lipsit din împărăţia romanilor nenorociri 
felurite și mari. Căci Chosroes, împăratul perșilor, a stricat pacea, 
iar avarii au devastat Tracia. Și amândouă armatele romanilor au 
fost distruse, astfel încât, atunci când Heraclie a ajuns împărat și a 
făcut o cercetare exactă a forțelor armate, din toată mulțimea lui 
Mauriciu care se afla cu Phokas când a instituit tirania, nu a găsit 
mai mult de doi bărbaţi. Într-atât au fost nimiciţi în timpul acestuia 
cei care îl instalaseră pe tiran. 


Anii lumii 6095. De la dumnezeiasca Întrupare: 595 ani. 


Împăratul romanilor Phokas, ani 7.1. Împăratul perșilor Chos- 
roes, ani 39.15. Episcopul Constantinopolului Chiriac, ani u.9. 
Episcopul Ierusalimului Isaac, ani 8.3. Episcopul Alexandriei Evlo- 
ghie, ani 27.24. Episcopul Antiohiei Anastasie, ani 9.3. 


%' Adică pe împărat și pe fiii acestuia. 

În acest an, în luna noiembrie, indictionul al VI-lea, devenind 
împărat tiranul Phokas, l-a ucis pe Mauriciu împreună cu cinci copii 
de parte bărbătească, după cum s-a spus mai înainte. Cu privire la 
capetele acestora, a poruncit să fie așezate mai multe zile în Câmpul 
Tribunalion*?. Cei din oraș ieșeau și le priveau, până când au 
început să miroasă. A fost ucis și Petru, fratele lui, și mulți alții. lar 
despre fiul său, Teodosie, umbla vorba că a fugit și s-a salvat. Chos- 
roes, împăratul perșilor, a sporit acest zvon, mințind de fiecare dată 
în alt fel și spunând că îl are pe acesta pe lângă el și, chipurile, se 
îngrijește ca [Teodosie] să preia împărăția romanilor. Spera însă să 
controleze prin viclenie împărăţia romanilor, după cum s-a de- 
monstrat în multe feluri, mai ales că a pornit un război pe neaștep- 
tate și a pustiit ținuturile romanilor. Când Phokas l-a trimis la el ca 
sol pe Bilios, [Chosroes] l-a prins pe acesta și l-a pus în închisoare, 
pentru a nu se mai întoarce în ținuturile romanilor, iar lui Phokas i-a 
răspuns prin scrisori pline de necinstire. 

Pe împărăteasa Constantina, împreună cu cele trei fiice, tiranul 
a instalat-o într-o casă particulară, numită „a lui Leon”. 

În orașul Alexandria, un caligraf, bărbat evlavios, venind acasă 
de la o slujbă“? în miez de noapte, a văzut statuile date jos de pe 
socluri și spunându-se cu voce tare despre Mauriciu și copiii lui că 
au fost uciși, precum și toate dezastrele care se săvârșiseră în Bi- 
zanţ“5. Dimineaţa, bărbatul s-a dus și i-a povestit acestea augusta- 
lios-ului. lar el i-a ordonat să nu mai spună nimănui. Și, notându-și 
ziua, aștepta ce se va întâmpla. În cea de-a noua zi a ajuns un 
mesager, anunțând uciderea lui Mauriciu. Atunci augustalios-ul a 
făcut publică în fața poporului prezicerea demonilor. 

Narses, cel care devenise strateg al romanilor, s-a revoltat îm- 
potriva tiranului și a cucerit Edesa. Atunci Phokas i-a scris strate- 
gului Gherman să asedieze Edesa. lar Narses i-a scris lui Chosroes, 
împăratul perșilor, să adune forţe și să pornească război împotriva 
romanilor. 

Phokas l-a făcut magistros pe fratele său, Domentziolos, și co- 
mite al excubiţilor pe Priskos. 


482 Câmpul Tribunalion se afla în regiunea Hebdomon, în afara Constantinopolului; v. 
The Chronicle, p. 419, şi Teofilact SIMOCATA, Istorie bizantină ..., p. 'pi (VIII, 12, 9): 
„Câmpia de lângă Hebdomon, numită de romani «Campus». 
483 În text: ravvuyiðoç. 

Evenimentul este relatat în detaliu în Teofilact SIMOCATA, Istorie bizantină, pp. 172- 
173 (VIII, 13, 7-14). 

2.16.10.4.25.4. 


În acest an, în luna decembrie, indictionul al VII-lea, Phokas a 
mers în procesiune de sărbători și a oferit multe daruri consulare. 

Chosroes, împăratul perșilor, adunând multă armată, a trimis-o 
împotriva romanilor. Gherman, auzind aceasta, s-a înfricoșat, dar a 
fost silit să înceapă războiul; fiind rănit în luptă, apărătorii lui l-au 
salvat, [aducându-l] până la Constantina; iar romanii au fost învinși. 
În cea de-a unsprezecea zi, Gherman s-a săvârșit. Phokas a trans- 
ferat forțele din Europa în Asia, sporind tributul dat haganului, 
crezând că astfel neamul avarilor se va linişti. Și, împărțindu-le, pe 
unele le-a trimis împotriva perșilor, iar pe altele [le-a trimis] cu eu- 
nucul Leontie - [care era] unul dintre fruntașii lui - împotriva lui 
Narses, ca să asedieze Edesa. 

Chosroes a adunat armatele și s-a dus la Daras. lar Narses, ie- 
șind din Edesa, s-a refugiat la Hierapolis. Chosroes a dat peste 
romani la Arxamun și, făcând o fortăreață din elefanţi, a început 
lupta; și a dobândit o mare victorie, prinzându-i pe mulţi dintre 
romani, pe care i-a și decapitat. Întâmplându-se astfel, Chosroes s-a 
întors în ţara sa, lăsându-i armatele lui Zongoes. Când a aflat 
acestea, Phokas s-a înfuriat pe Leontie și l-a adus în dezonoare în 
Bizanţ cu cătușe de fier; și l-a numit strateg pe Domentziolos, ne- 
potul său, pe care l-a făcut și kuropalates. 


3.17.11.5.26.5. 


În acest an, Chosroes i-a trimis pe Kardarigas și pe Rusmiazas, 
care au cucerit multe orașe ale romanilor. Domentziolos și-a dat 
cuvântul lui Narses și l-a convins pe acesta prin multe jurăminte că 
nu va suferi nicio nedreptate din partea lui Phokas, la care l-a trimis 
la el. Dar Phokas, neținându-se de cuvânt, l-a ars în foc. Astfel că ro- 
manii s-au întristat foarte mult, pentru că perșii se temeau într-atât 
de Narses, încât copiii perșilor tremurau când auzeau numele lui. 
Iar perșii s-au bucurat foarte tare. 


Episcopul Constantinopolului Toma: 3 ani. 
4.18.1.6.27.6. 


În acest an, un eunuc care era scholastikos, bărbat de vază din 
palat, luând-o în miez de noapte pe stăpâna Constantina împreună 

cu cele trei fiice ale ei, s-a refugiat în Marea Biserică; asta la sfatul 
patrikios-ului Gherman, care căuta să pună mâna pe împărăție. 
Atunci a avut loc în oraș o mare răscoală. Verzii, adunându-se la 
Kochlias, o defăimau pe Constantina. Gherman i-a trimis conducă- 
torului facțiunii verzilor un talant de aur pentru a colabora cu ei. 
Însă fruntașii facțiunii nu au acceptat una ca aceasta. 

Tiranul a trimis [oameni] la biserică pentru a le scoate pe femei. 
Patriarhul Chiriac i-a stat împotrivă tiranului, neîngăduind ca fe- 
meile să fie scoase din biserică în chip silnic. Fiind încredințat prin 
jurăminte de către Phokas că nu le va nedreptăţi, au fost scoase din 
sfântul locaș și au fost închise într-o mănăstire. lar pe Gherman l-a 
trimis și l-a așezat în rândul preoţilor; și îl păzea în casa sa. 

Atunci și Filipikos, tunzându-și părul, și-a asumat cinstea preo- 
iei și stătea în Chrysopolis, în mănăstirea pe care o construise. 

Perșii au cucerit în acest an Daras, toată Mesopotamia și Siria, 
luând mulți prizonieri, cărora nu li se știa numărul. 

Săvârșindu-se patriarhul Chiriac, în locul lui a fost hirotonit 
Toma, care era diacon și sakellarios*5 al aceleiași biserici, în data de 
u octombrie. 


Anii lumii 6099. De la dumnezeiasca Întrupare: 599 ani. 


Împăratul romanilor Phokas, ani 7.5. Împăratul perșilor Chos- 
roes, ani 39.19. Episcopul Constantinopolului Toma, ani 3.2. Epis- 
copul Ierusalimului Isaac, ani 8.7. Episcopul Alexandriei Teodor, ani 
2.1. Episcopul Antiohiei Anastasie, ani 9.7. 


În acest an, tiranul Phokas și-a căsătorit fiica, pe Domentzia, cu 
Priskos, patrikios-ul și comitele excubiţilor. Nunta a avut loc în 
palatul Marinei și [Phokas] a poruncit să se ţină un spectacol în 
hipodrom. lar conducătorii celor două facţiuni, pe lângă imaginile 
imperiale cu lauri“, au pregătit la Tetrakiones*7 imagini cu lauri 
pentru Priskos și Domentzia. Văzând acestea, împăratul s-a supărat 


485 Sakellarios-ul era un înalt demnitar având atribuţii fiscale; v. L. BREHIER, Les 
institutions de l Empire Byzantin, p. 210. Referitor la termen, v. şi H. MIHĂESCU, La 
Romanite ..., p. 364. 

4% În text: Bootâwov Aavp&ruwv, de la latinescul laureatae, imagini imperiale având 
cunună de lauri; v. The Chronicle, p. 691. 

4837 Un monument cu patru coloane aflat în hipodrom; v. The Chronicle, p. 424. 

și a trimis să fie aduși conducătorii facțiunilor, Teofan și Pamphilos; 
și, aşezându-i goi pe stama“ă, a poruncit să fie decapitaţi. Trimi- 
ţându-l pe protokursor-ult*” lui, i-a întrebat cu a cui permisiune au 
făcut aceasta. lar ei au spus că decoratorii** au făcut aceasta după 
obicei. Poporul și mulțimile strigau: „Mulţi ani stăpânului iubitor de 
oameni!” Decoratorii, întrebaţi de ce au făcut aceasta, au spus: 
„Fiind ei numiţi de toți copiii împăratului, noi am făcut aceasta cu 
de la noi putere”. Priskos, cuprins de frică, se temea de supărarea 
împăratului. 

Pentru că mulțimile strigau să se milostivească de ei, Phokas i-a 
iertat. De atunci, mâniindu-se, Priskos nu s-a purtat drept cu Phokas. 

O femeie pe nume Petronia, slujitoare a împărătesei Constan- 
tina, a dus la Gherman răspunsurile Constantinei. Răspândindu-se 
zvonul că Teodosie, fiul lui Mauriciu, trăiește, Constantina și Gher- 
man aveau bune speranţe în această privință. Însă necuvioasa Pe- 
tronia i-a făcut cunoscute acestea tiranului, care i-a dat-o pe 
Constantina eparhului Theopemptos pentru a o tortura. Și fiind ea 
torturată, a mărturisit că patrikios-ul Romanos cunoștea cele ce 
vorbiseră ei. Apoi, fiind arestat și cercetat, acesta a spus că și alții îi 
sunt părtași la uneltirea împotriva tiranului. A fost arestat și Teodor, 
prefectul Răsăritului, pe care tiranul l-a ucis bătându-l cu vine de 
bou. Pe Elpidios l-a dat focului după ce i-a tăiat mâinile și picioa- 
rele, iar pe Romanos l-a decapitat. Pe Constantina, împreună cu cele 
trei fiice, a decapitat-o cu sabia pe docul lui Eutropios, unde fusese 
ucis și Mauriciu. Pe Gherman și pe fiica acestuia i-a ucis cu ascuțișul 
sabiei pe insula Prote, la fel și pe loan, pe Tzitas, pe Patrikios și pe 
Teodosie, cel care avea demnitatea de subadiuva“”, și pe Andrei 
Skombros și pe David, cartofilaxul de la [palatul numit] „al lui 
Hormisdas”. 

În același an, perșii au trecut Eufratul și au robit toată Siria, 
Palestina și Fenicia, aducând multă distrugere romanilor. 


488 În text: or&ua, poate același lucru cu okupa, un spațiu din hipodrom în faţa 
tribunei imperiale; v. R. GUILLAND, Etudes de topographie ..., vol. |, pp. 451-457. 

459 Cel dintâi dintre mesageri. Pentru termen, v. H. MIHĂESCU, La Romanite ..., p. 401. 
1% În text: ypappıotal. 

“ În text: vovfaSiovfâ. Termenul vine de la latinescul subadiuva. Subadiuva era un 
ajutor adjunct al lui magister officiorum, şeful administraţiei civile a Imperiului; v. The 
Chronicle, pp. 692-693. 

Anii lumii 6100. De la dumnezeiasca Întrupare: 600 ani. 


Împăratul romanilor Phokas, ani 7.6. Împăratul perșilor Chos- 
roes, ani 39.20. Episcopul Constantinopolului Toma, ani 3.3. Epis- 
copul Ierusalimului Isaac, ani 8.8. Episcopul Alexandriei Teodor, ani 
2.2. Episcopul Antiohiei Anastasie, ani 9.8. 


În acest an, Priskos, nesuportând să vadă uciderile cele nedrepte 
și răutățile pe care le făcea Phokas, i-a scris lui Heraclie, patrikios-ul 
și strategul Africii, să îl trimită pe fiul său, Heraclie, și pe Niketas, 
fiul patrikios-ului Gregoras, care era strategul său adjunct, să vină 
împotriva tiranului Phokas. Căci auzise că în Africa se punea la cale 
o răscoală împotriva lui Phokas. De aceea nici corăbiile din Africa 
nu plecaseră în acel an. 

Phokas a ucis fără milă toate rudele lui Mauriciu și pe Komen- 
tiolos, strategul Traciei, și pe mulți alții. 

În acest an a avut loc și o epidemie și au fost lipsuri de tot felul. 
lar perșii au ieşit cu Kardarigas, au ocupat Armenia și Capadocia și, 
luptând, au pus pe fugă armatele romanilor. Au ocupat Galatia și 
Paflagonia. Au ajuns până la Calcedon, nimicind fără cruțare [oa- 
meni de] toate vârstele. 

În timp ce perșii îi chinuiau pe romani în afara orașului, în 
interior Phokas le făcea [lucruri] mai rele, ucigând și întemniţând. 


Episcopul Constantinopolului Serghie, ani 29. 
Episcopul Ierusalimului Zaharia, ani 22. 
Episcopul Alexandriei loan, ani 10. 

7.21.1.1.1.9. 


În acest an, evreii din Antiohia, tulburându-se, au făcut o răs- 
coală împotriva creștinilor și l-au ucis cu sălbăticie pe Anastasie, 
marele patriarh al Antiohiei, punându-i mădularul cel după fire în 
gură; după aceea, l-au târât pe [strada] Mese” și au ucis și mulți 
proprietari de pământuri și i-au ars. 

Phokas l-a făcut pe Bonosos comite al Răsăritului, iar pe Ko- 
ttanas [l-a numit] stratilat; și i-a trimis împotriva acelora, însă ei nu 


%2 În acest caz este vorba despre o stradă principală, având același nume precum cea 


din Constantinopol. 

au putut să pună capăt răscoalei. Adunând trupe, au venit asupra 
lor și pe mulți i-au ucis, i-au schilodit și i-au exilat din oraș. 

Phokas a organizat [un spectacol] în hipodrom și verzii l-au 
ocărât, spunând: „lar ai băut din cupă, iar ţi-ai pierdut minţile!” lar 
Phokas i-a ordonat lui Cosma, eparhul orașului, și acesta i-a schi- 
lodit pe mulți și le-a atârnat membrele pe sphendone; pe alţii i-a 
decapitat și pe alții, punându-i în saci, i-a înecat în mare. 

Adunându-se, verzii, au dat foc pretoriului și au ars sekreton-ul*?, 
birourile și închisorile. lar cei din închisori au ieșit și au fugit. 
Phokas, mâniindu-se, a poruncit ca verzii să nu mai deţină funcții 
politice. 

Heraclie, strategul Africii, fiind constrâns de către senat, l-a 
înarmat pe fiul său, Heraclie, pentru a-l trimite împotriva tiranului 
Phokas. La fel și strategul său adjunct, Gregoras, l-a trimis pe uscat 
pe fiul său, Niketas, înțelegându-se ca cel care o va lua înainte și îl 
va învinge pe tiran să fie împărat. 

În același an a fost o iarnă foarte grea, așa încât a înghețat 
marea. Și atunci mulți pești au fost aruncaţi afară. 

Atunci Phokas a poruncit ca scribon-ul Makrobios să fie săgetat 
în tabăra militară** și să fie atârnat ca să moară într-o suliță, din 
cea cu care se antrenează novicii, în fortăreața Teodosiana din 
Hebdomon, ca unul care avea cunoștință de uneltirea împotriva sa. 

Căci eparhul Teodor din Capadocia, Elpidios, șeful arsenalu- 
lui+%5, și alții au făcut un plan să îl omoare pe Phokas în hipodrom. 
Teodor, prefectul pretorienilor, a dat un ospăț și a început să le dez- 
văluie acestora intenţia sa. Și s-a întâmplat să se afle acolo Anas- 
tasie, comitele finanțelor‘. Având loc ospăţul și fiindu-i explicate 
cele în legătură cu complotul, lui Anastasie i-a părut rău că se găsea 
acolo și nu a spus ceea ce avea în inimă, ci tăcea. lar Elpidios insista, 
spunând: „Nu vreţi ca, în timp ce stă pe jilț la cursa din hipodrom, 
să îl prind și să îi scot ochii și astfel să îl omor?” Și le-a promis să le 
dea arme. 


19 Termenul desemna un birou sau un departament. Cu acest termen era desemnată și 
încăperea unde se ţinea consiliul patriarhal. The Oxford Dictionary of Byzantiurn, vol. 3, 
p. 1866. 

19 În text: oypapeav. Sensul nu este clar, fiind propuse mai multe traduceri; v. The 
Chronicle, p. 427. 

49% În text: O ènávw Tov &puapuEvrov. 

49% În text: kounra tõv Aapyiribvuv, de la latinescul comes largitionum. Despre această 
instituţie, v. L. BREHIER, Les institutions de l’ Empire Byzantin, p. 84. 

Aflând acest lucru prin denunţul lui Anastasie, Phokas a po- 
runcit ca prefectul, Elpidios și toți nobilii care aveau cunoștință de 
complot să fie cercetaţi cu de-amănuntul. 

Fiind cercetaţi, aceștia au recunoscut cele în legătură cu com- 
plotul și că voiau să îl facă împărat pe Teodor. Phokas a poruncit ca 
Teodor, Elpidios, Anastasie și toți cei care aveau cunoștință de acest 
complot să fie decapitaţi. 


Anii lumii 6102. De la dumnezeiasca Întrupare: 602 ani. 


Împăratul romanilor Heraclie, ani 31.1. Împăratul perșilor Chos- 
roes, ani 39.22. Episcopul Constantinopolului Serghie, ani 29.2. 
Episcopul Ierusalimului Zaharia, ani 22.2. Episcopul Alexandriei 
loan, ani 10.2. 


În acest an, în ziua a patra a lunii octombrie, într-o zi de luni, 
indictionul al XIV-lea, Heraclie a venit din Africa, aducând corăbii 
fortificate care aveau pe catargele lor chivoturi și icoane ale Maicii 
lui Dumnezeu - după cum spune și Gheorghe din Pisidia - și multă 
armată din Africa și Mauritania. La fel și Niketas, fiul patrikios-ului 
Gregoras, [a venit] din Alexandria și Pentapolis având cu el multă 
oaste pedestră. 

Heraclie era logodit cu Eudokia, fiica lui Rogas Africanul, care 
în acea vreme se afla în Constantinopol împreună cu Epifania, 
mama lui Heraclie. Auzind Phokas că mama lui Heraclie era în oraș, 
precum și logodnica acestuia, Eudokia, le-a luat prizoniere și le-a 
închis în mănăstirea împărătească*” cea numită „a Noii Pocăinţe”. 

Heraclie, ajungând la Abydos, l-a găsit pe Teodor, comitele Aby- 
dosului; întrebându-l, a aflat de la el ce se petrecea în Constanti- 
nopol. Phokas l-a trimis pe fratele său, magistros-ul Domentziolos, 
să păzească Zidurile cele Lungi. Magistros-ul, aflând că Heraclie a 
ajuns la Abydos, a fugit, părăsind zidurile, și a intrat în Constanti- 
nopol. 

Heraclie i-a primit la Abydos pe toți nobilii exilați pe care îi 
surghiunise Phokas și a urcat împreună cu ei la Heracleea. Ștefan, 
mitropolitul Cyzicului, a luat o coroană din biserica Sfintei Născă- 
toare de Dumnezeu din Artaki și i-a dus-o lui Heraclie. Acesta, 


497 În text: SEONOTIKOV. 

ajungând la Constantinopol, a ancorat în portul Sofiei și, dându-se o 
luptă, [Heraclie] l-a învins, prin harul lui Hristos, pe tiranul [Pho- 
kas]. Facţiunile poporului, prinzându-l pe acesta, l-au ucis, arzându-l 
în foc în [forumul] Boului. 

Heraclie, intrând în palat, a fost încoronat de către patriarhul 
Serghie în lăcașul de rugăciune al Sfântului Ștefan. Tot atunci, 
logodnica lui, Eudokia, a fost încoronată augustă și amândoi au 
primit de la patriarhul Serghie cununile de nuntă. În aceeași zi, 
[Heraclie] a fost făcut și împărat, și mire. 

În luna mai, perșii au pornit în expediție împotriva Siriei, au 
cucerit Apameia și Edesa“% și au venit până la Antiohia. Romanii, 
întâlnindu-i, s-au luptat cu ei, dar au fost învinși. Și a fost nimicită 
toată oastea romanilor, încât foarte puţini au scăpat. 

În ziua a șaptea a lunii iulie, a aceluiași indiction, i s-a născut 
împăratului Epifania, fiica Eudokiei, iar în ziua a cincisprezecea a 
lunii august a fost botezată la Vlaherne de către patriarhul Serghie. 


Anii lumii 6103. De la dumnezeiasca Întrupare: 603 ani. 


Împăratul romanilor Heraclie, ani 31.2. Împăratul perșilor Chos- 
roes, ani 39.23. Episcopul Constantinopolului Serghie, ani 29.3. 
Episcopul Ierusalimului Zaharia, ani 22.3. Episcopul Alexandriei 
Ioan, ani 10.3. 


În acest an, perșii au ocupat Cezareea Capadociei și au luat 
prizonieri multe zeci de mii [de oameni]. 

Împăratul Heraclie a găsit treburile statului romanilor la pă- 
mânt, căci Europa fusese pustiită de către avari, Asia a fost în în- 
tregime distrusă de către perși, iar orașele le robiseră și uciseseră 
armata romanilor în lupte. Văzând acestea, era nedumerit, |ne- 
ştiind] ce să facă. Cercetând armata [să vadă dacă] mai erau dintre 
aceia care porniseră cu Phokas împotriva lui Mauriciu pentru a 
instala tirania aceluia, în toate themele“” a găsit doar doi [oameni]. 

În același an, în ziua a treia a lunii mai, indictionul al XV-lea, 
Eudokia i-a născut împăratului un fiu, pe Heraclie cel Mic, [numit] 
și noul Constantin. În ziua a paisprezecea a lunii august s-a săvârșit 
augusta Eudokia, în același indiction al XV-lea. 


4% Sau Emesa; v. The Chronicle, P- 429. 
19 Termenul „thema” este folosit aici cu sensul său de corp de armată. 

3.24-4-4-4- 


În acest an, în 4 octombrie, indictionul întâi, Epifania, fiica lui 
Heraclie, a fost încoronată augustă de către patriarhul Serghie, în 
lăcașul de rugăciune al Sfântului Ștefan din palat. lar în 25 decem- 
brie, în același indiction întâi, a fost încoronat Heraclie cel Tânăr, 
cel [numit] și Constantin, fiul lui Heraclie, de către patriarhul 
Serghie. 

În același an, saracinii au făcut o expediţie împotriva Siriei și, 
după ce au devastat destule sate, s-au întors. 


4.25.5.5.5. 


În acest an, perșii au cucerit Damascul și au robit mult popor. 
Împăratul Heraclie a trimis soli la Chosroes pentru a înceta să verse 
fără milă sângele oamenilor, pentru a stabili un tribut și a face 
tratate de pace. lar el i-a lăsat să plece pe soli fără vreun rezultat, 
nefăcându-le acestora nicio promisiune, pentru că spera să cuce- 
rească statul romanilor în întregime. 

În același an, Heraclie s-a căsătorit cu Martina și a proclamat-o 
pe aceasta augustă, fiind încoronată în Augusteon de către pa- 
triarhul Serghie. 


5.26.6.6.6. 


În acest an, perșii au cucerit prin luptă Iordanul, Palestina și 
orașul cel sfânt și, cu mâna iudeilor, i-au ucis pe mulți în acesta: 
după cum spun unii, [un număr de] 90000. Căci iudeii, fiecare după 
starea sa, cumpărându-i pe creștini, i-au ucis. lar pe Zaharia, pa- 
triarhul Ierusalimului, precum și Crucea cea dătătoare de viață și 
mulţi prizonieri, i-au luat și i-au dus în Persia. 

În același an, Martina i-a născut împăratului un alt [fiu, pe nu- 
me] Constantin, care a fost botezat în Vlaherne de către patriarhul 
Serghie. 


6.27.-7-7-7. 


În acest an, perșii au ocupat întregul Egipt, până în Alexandria, 
Libia și Etiopia; luând mulţi prizonieri, foarte multe prăzi și bani, s-au 
întors. Nu au reușit să cucerească Cartagina, ci au lăsat un deta- 
șament pentru a o asedia și au plecat. 

7.28.8.8.8. 


În acest an, perșii au pornit o expediţie împotriva Cartaginei și 
au ocupat-o prin luptă. 

În același an, în prima zi a lunii ianuarie, indictionul al V-lea, a 
devenit consul Constantin cel Tânăr, [numit] și Heraclie, [care era] 
fiul împăratului Heraclie. Și l-a făcut cezar pe Constantin cel Mic, 
fratele său, cel născut din Heraclie și Martina. 


8.29.9.9.9. 


În acest an, Heraclie a trimis din nou soli în Persia, la Chosroes, 
cerând pace. lar Chosroes i-a trimis înapoi, spunând: „Nu vă voi 
cruța decât dacă vă veţi lepăda de Cel răstignit, despre Care spuneţi 
că este Dumnezeu, și vă veţi închina soarelui”. 


9.30.10.10.10. 


În acest an, avarii au făcut o expediţie împotriva Traciei; He- 
raclie, trimițând la ei soli, a cerut pace. Cum haganul a fost de acord 
să facă aceasta, împăratul a ieșit în afara Zidului cel Lung, cu toată 
suita împărătească și cu daruri multe și mari pentru a-l întâmpina. 
A primit de la acesta încredințări cum că vor încheia între ei tratate 
de pace. Barbarul acela, nesocotind tratatele și jurămintele, a pornit 
brusc în mod tiranic împotriva împăratului, care, luat prin surprin- 
dere de evenimentul neașteptat, s-a întors în oraș fugind. Barbarul, 
luând bagajele imperiale și suita și pe câți a putut prinde, s-a întors 
și a devastat multe sate din Tracia; căci au fost înșelate pe neaș- 
teptate în speranţa păcii. 


Anii lumii 611. De la dumnezeiasca Întrupare: 611 ani. 


Împăratul romanilor Heraclie, ani 31.10. Împăratul perșilor 
Chosroes, ani 39.31. Episcopul Constantinopolului Serghie, ani 29.11. 
Episcopul Ierusalimului Zaharia, ani 22.u. Episcopul Alexandriei 
Gheorghe, ani 14.1. 


În acest an, Heraclie, trimițând soli la haganul avarilor, l-a acu- 
zat pe acela pentru lucrurile nelegiuite pe care le făcuse și l-a în- 
demnat spre pace. Căci, gândindu-se să pornească în expediţie 

împotriva Persiei, voia să facă pace cu haganul. lar haganul, din 

respect pentru dragostea împăratului, a spus că îi pare rău și a 

promis că va face pace. Stabilind tributul, solii s-au întors în pace. 
În același an, perșii au cucerit prin luptă Ancyra Galatiei””. 


11.32.12.12.2. 


În acest an, Chosroes și-a înăsprit jugul asupra tuturor oame- 
nilor prin setea de sânge și biruri fără măsură. Căci, îngâmfat din 
pricina victoriei, nu a mai putut să fie cumpătat. 

Atunci Heraclie, umplându-se de râvnă divină și făcând pace cu 
avarii - după cum credea -, a strămutat trupele din Europa în Asia 
și se gândea să pornească, cu ajutorul lui Dumnezeu, împotriva 
Persiei. 


12.33.13.13.3. 


În acest an, în 4 aprilie, indictionul al X-lea, împăratul Heraclie, 
celebrând sărbătoarea Paştilor, a pornit îndată împotriva Persiei, 
luni seara. A luat banii caselor de binefacere cu împrumut și, cu- 
prins de lipsa de resurse, a luat și policandrele și celelalte vase de 
slujire”” ale Marii Biserici și a bătut foarte multe nomismata şi mi- 
liaresia*”*. Pe fiul său l-a lăsat în Constantinopol alături de patriar- 
hul Serghie, ca să administreze lucrurile, împreună cu patrikios-ul 
Bonosos, bărbat înţelept, inteligent și experimentat în toate. 

A scris și haganului avarilor, rugându-l să ajute statul romanilor, 
ca unul care făcuse un tratat de prietenie cu el; și l-a numit pe 
acesta epitrop al fiului său. 

Plecând din orașul împărătesc, a ieșit la așa-numitele Porţi, par- 
curgând distanța pe corabie. De acolo, a mers în ţinuturile the- 
melor”*, și-a adunat trupele și le-a adăugat acestora o armată nouă. 
Apoi a început să îi antreneze pe aceștia și să îi instruiască în cele ce 
ţin de război. A împărţit armata în două și le-a poruncit să se ali- 
nieze și să se atace unii pe alții fără vărsare de sânge. l-a mai învățat 
să aibă un strigăt de luptă și imnuri războinice", un răsunet”” și 


5° Astăzi Ankara (Turcia). 

5 În text: vnoupyix&, care se poate traduce și ca „auxiliare” sau „de ajutor”. 
Nomismata erau monede de aur, iar miliaresia monede de argint. 

5% Una dintre cele mai vechi referiri la theme în sens teritorial; v. The Chronicle, p. 438. 
54 În text: nouâvac. 

5% În text: &ĂaAoyuov. 

dorință [de a lupta]. Aceasta pentru ca, atunci când se vor găsi în 
luptă, să nu fie surprinși, ci, cu vitejie, să meargă împotriva dușma- 
nilor ca într-un joc. 

Împăratul a luat în mâini imaginea Dumnezeului-Om, pe care 
nu au pictat-o mâini [omenești]5%, ci pe care Cuvântul, Cel Care le-a 
dat chip și le-a plăsmuit pe toate, a întipărit-o în icoană fără a-i da 
chip prin pictură”, precum o sarcină fără sămânță. Având încre- 
dere în această imagine zugrăvită de Dumnezeu, a început luptele, 
dând încredințări armatei că va lupta împreună cu ei până la moarte 
și că le va fi alături ca de niște copii ai lui. Căci voia să dețină 
puterea nu prin teamă, cât [mai degrabă] prin dragoste. 

El a găsit armata în lipsă de purtare de grijă și în lașitate, în 
indisciplină și dezordine, răspândită în multe părți ale pământului, 
dar a adunat-o la un loc în scurt timp. Și cu toţii, ca într-un glas, au 
lăudat puterea și vitejia împăratului. lar el li s-a adresat, încura- 
jându-i prin aceste cuvinte: „Vedeţi, fraților și copiilor, cum duș- 
manii lui Dumnezeu ne-au încălcat țara, ne-au pustiit orașele, au 
ars lăcașele de cult, au umplut cu sângele uciderilor mesele cele 
pentru jertfele cele fără de sânge și au călcat cu plăceri pline de pati- 
mă bisericile care nu primesc patimile!” 

larăși şi-a înarmat oastea pentru un exercițiu de război, făcând 
două grupuri înarmate, iar trâmbiţași și falange de [soldaţi] cu scu- 
turi și o oaste în armură stăteau alături. După ce grupurile au fost 
constituite în siguranţă, le-a poruncit să se atace unii pe alții. Și au 
avut loc atacuri și confruntări în forță ale unora cu ceilalți și s-a dat 
dovadă de organizare de război. Se putea vedea o priveliște îngrozi- 
toare, de teamă, dar fără primejdii și încleștări ca spre ucideri, fără 
sânge și manifestări ale nevoii, înainte de [a se ajunge la] nevoie. 
Astfel că fiecare, luând exemplu de la încleștarea cea fără de pri- 
mejdie, să fie mai în siguranţă. 

Astfel, înarmându-i pe toţi, le-a ordonat să se abțină de la ne- 
dreptate și să fie statornici în evlavie. 

Când a ajuns în părțile Armeniei, le-a poruncit unor soldaţi de 
elită să o ia înainte. O mulțime de călăreți saracini, care plăteau pe 
atunci tribut perșilor, se gândeau să-l atace pe împărat prin sur- 
prindere. Dar, întâlnindu-i soldaţii împăratului care mergeau 


5% Probabil Năframa (tà &yioç uovrijALov), care se păstra la Edesa. 
507 În text: ăvev ypabîic uSpbuwow. 

înainte, l-au dus pe generalul lor prizonier lui Heraclie. I-au pus pe 
fugă pe saracini și au ucis pe mulți. 

Pentru că venise iarna și împăratul se îndreptase spre zona 
Pontului, barbarii au crezut de cuviinţă să îl asedieze în timp ce își 
petrecea iarna acolo. Scăpând însă de perși și întorcându-se, [împă- 
ratul] a intrat în Persia. Când au auzit aceasta, barbarii s-au descu- 
rajat din cauza invaziei neașteptate. 

Sarbaros, strategul perșilor, și-a luat armata și a venit în Cilicia 
pentru ca, mergând împotriva Romaniei”, să îl întoarcă pe împărat 
[din drum]. Fiindu-i teamă ca nu cumva împăratul să intre în Persia 
prin Armenia și să o tulbure, nu se hotărâse încă ce să facă. A fost 
însă silit să meargă în urma armatei romane, căutând să dea o luptă 
pe hoţește””, atacându-i pe aceștia într-o noapte fără lună. Dar, 
fiindcă noaptea aceea a fost cu lună plină, planul i-a fost dejucat și 
acum defăima luna, pe care mai înainte o cinstea. Totuși, s-a în- 
tâmplat ca în acea noapte luna să se ascundă. Din această cauză, lui 
Sarbaros i-a fost teamă să îl atace pe împărat și s-a dus în munți 
precum căprioarele, văzând de la înălțime strategia cea frumoasă și 
înțeleaptă a romanilor. 

Împăratul, aflând de teama acestuia, a prins curaj și și-a făcut 
tabăra în locuri unde se putea odihni în voie; îl provoca la luptă. 
Străbătând în ascuns muntele, au avut loc niște ciocniri parţiale; în 
toate romanii au fost învingători. Armata a prins și mai mult curaj, 
văzându-l pe împărat cum sărea înaintea tuturor și se lupta cu 
îndrăzneală. 

Un persan care se refugiase cu puţin timp înainte s-a înrolat în 
armata împăratului. Acesta, fugind, s-a dus la perși, sperând că 
aceștia vor nimici armata romanilor. Dar, când a văzut lașitatea lor, 
după zece zile a venit la împărat și a descris cu acribie lipsa de în- 
drăzneală a barbarilor. 

Sarbaros, din cauză că nu mai suporta șederea pe munte, a fost 
nevoit să iasă la luptă. Și, împărțindu-și trupele în trei, a coborât pe 
neașteptate când se lumina de ziuă, înainte de răsăritul soarelui, 
pregătit de luptă. 

Împăratul, prevăzând și rânduindu-și de asemenea armata în 
trei falange, a condus-o în luptă. Când a răsărit soarele, împăratul se 


5%8 Romania era termenul folosit pentru a desemna Imperiul Bizantin, care era privit ca 
o continuare a celui roman. 
59 Adică să încerce obținerea victoriei printr-o stratagemă. 

afla în partea de răsărit, astfel că razele acestuia i-au orbit pe perși, 
[aceleași raze] cărora [perșii] li se închinau ca unui zeu. lar împă- 
ratul și-a ordonat armata și au luat-o la fugă. Perșii și-au rupt fa- 
langele și credeau că îi vor urmări fără piedici. Însă romanii, întor- 
cându-se, i-au pus pe fugă cu neînfricare și i-au ucis pe mulți. Du- 
cându-i pe munte, i-au împins în prăpăstii și în locuri greu acce- 
sibile și i-au zdrobit pe toți. lar în prăpăstii [aceștia] mergeau” ca 
niște capre sălbatice. Și pe mulţi i-au prins de vii. 

Le-au ocupat tabăra și [le-au capturat] toate bagajele. Romanii, 
întinzându-și mâinile în sus, Îi mulțumeau lui Dumnezeu și, toto- 
dată, îl aclamau pe împăratul care îi condusese bine. Căci cei care 
înainte nu îndrăzneau să vadă nici praf persan acum, găsindu-le 
corturile neatinse, le-au luat ca pradă. Cine ar fi sperat ca neamul 
perșilor, cu care era greu de luptat, să le arate vreodată spatele ro- 
manilor? lar împăratul, lăsând armata cu strategul în Armenia spre 
a-și petrece iarna, s-a întors în Bizanţ. 


Anii lumii 6114. De la dumnezeiasca Întrupare: 614 ani. 


Împăratul romanilor Heraclie, ani 31.13. Împăratul perșilor Chos- 
roes, ani 39.35”. Episcopul Constantinopolului Serghie, ani 29.14. 
Episcopul Ierusalimului Zaharia, ani 22.14. Episcopul Alexandriei 
Gheorghe, ani 14.4. 


În acest an, în ziua a cincisprezecea a lunii martie, indictionul al 
XI-lea, împăratul Heraclie a plecat din orașul împărătesc și a ajuns 
în grabă în Armenia. 

Chosroes, împăratul perșilor, l-a trimis pe Sarbarazas”” cu ar- 
mata sa să intre în țara romanilor. Heraclie i-a scris lui Chosroes că 
ori va îmbrățișa pacea, ori el, împreună cu armata sa, va intra în 
Persia. Însă Chosroes nici n-a îmbrățișat pacea, nici n-a luat în 
seamă spusa cum că Heraclie va îndrăzni să se apropie de Persia. 

Împăratul, la 20 ale lunii aprilie, a intrat în Persia. Când a aflat 
aceasta, Chosroes i-a poruncit lui Sarbarazas să se întoarcă. Adu- 
nându-și trupele din toată Persia și dându-i-le pe acestea lui Sain, a 


5° În text: eoxnvof&rowv. 
5 În cronologie nu apare cel de-al treizeci și patrulea an de domnie al lui Chosroes al II-lea. 
”* Numit mai sus Sarbaros. 

poruncit ca acestea să se unească cu Sarbarazas și, astfel, să por- 
nească împotriva împăratului. 

Heraclie, chemându-și armata, i-a înflăcărat prin vorbe încura- 
jatoare, spunându-le: „Fraților, să avem în minte frica de Dumnezeu 
și să luptăm pentru a răzbuna ocara adusă Lui. Să stăm cu vitejie 
împotriva dușmanilor, care le-au făcut creștinilor multe grozăvii. Să 
respectăm statul independent al romanilor și dușmanilor înarmați 
cu lipsa de evlavie să le stăm împotrivă. Să avem credinţă ucigătoare 
de vărsări de sânge. Să ne gândim că suntem înăuntrul țării perșilor 
și că fuga aduce o mare primejdie. Să răzbunăm pângărirea fecioa- 
relor, să ne doară inimile văzând mădularele tăiate ale soldaţilor 
noștri. Primejdia nu este fără plată, ci mijlocitoare”* a vieții veșnice. 
Să stăm cu bărbăţie și Domnul Dumnezeu va lucra împreună cu noi 
și îi va nimici pe dușmanii noștri!” 

După ce împăratul a dat aceste sfaturi și multe altele armatei, 
unul i-a răspuns în numele tuturor: „Ne-ai înflăcărat inimile, stă- 
pâne, deschizându-ţi gura spre [a ne da] sfaturi! Vorbele tale ne-au 
ascuţit săbiile și le-au însufleţit. Ne-ai dat aripi prin cuvintele tale. 
Ne înroșim văzându-te cum mergi înaintea noastră în lupte și te 
urmăm în toate poruncile tale”. 

Împăratul, luând armata, a mers de-a dreptul în Persia cea mai 
dinăuntru, dând foc orașelor și satelor. Și atunci s-a întâmplat acolo 
o minune înfricoșătoare. Căci la solstițiul de vară a venit un aer 
răcoros și a înviorat armata romanilor, încât aceștia au dobândit 
bune speranțe. 

Auzind Heraclie că Chosroes se află în orașul Gazakos cu 40000 
de bărbaţi războinici, a pornit împotriva acestuia. Și, trimițându-i să 
meargă înainte pe unii dintre saracinii de sub conducerea lui, 
[aceștia] au întâlnit straja lui Chosroes; pe unii i-au omorât, iar pe 
alții, punându-i în cătușe împreună cu generalul lor, i-au dus la 
împărat. Aflând aceasta, Chosroes a părăsit orașul și armata și a fu- 
git. lar Heraclie i-a urmărit și i-a ucis pe unii, iar ceilalți, fugind, s-au 
răspândit. 

Împăratul a ocupat orașul Gazakos și și-a regrupat armata în 
suburbiile acestuia. lar perșii care se refugiaseră la el spuneau că, 
fugind, Chosroes distrusese prin foc toate recoltele și a mers în 
orașul Thebarmais, în Răsărit, în care erau templul focului și banii 


53 În text: rpâzevoc. 

lui Kroisos, împăratul Iydienilor, și înșelăciunea cărbunilor”*. Luân- 
du-le pe acestea, s-a dus la Dastagerd. 

Împăratul a plecat din Gazakos, a ajuns la Thebarmais. Intrând 
în oraș, a distrus prin foc templul focului și întregul oraș, apoi l-a 
urmărit pe Chosroes în defileurile din ţara mezilor - în aceste locuri 
greu accesibile Chosroes trecea din loc în loc. Heraclie, urmărindu-l, 
a cucerit multe orașe și ţinuturi. 

Când a venit iarna, a ţinut sfat cu armata sa în legătură cu locul 
unde să o petreacă. Și unii au spus [să ierneze] în Albania, iar alții 
[spuneau] să intre [în Persia] împotriva lui Chosroes. Împăratul a 
poruncit armatei să se purifice timp de trei zile și, deschizând Evan- 
gheliile lui Dumnezeu, a găsit că îi era îngăduit să își petreacă iarna 
în Albania. Îndată deci, întorcându-se, a mers în Albania. Între 
timp, pe drum, a fost atacat nu de puţine ori de trupele persane, 
pentru că avea mulţi prizonieri perși cu el. lar el, cu împreună- 
lucrarea lui Dumnezeu, a dobândit victoria împotriva tuturor. 

Venind o iarnă foarte grea și frig în timpul călătoriei, când a 
ajuns în Albania, s-a milostivit în inima sa cea plină de compasiune 
de cei 50000 de prizonieri pe care îi avea, i-a dezlegat din legături și 
le-a dat îngrijire și [loc de] odihnă. Astfel că toţi i-au urat cu lacrimi 
să ajungă salvator și al Persiei, ucigându-l pe Chosroes, cel care 
nimicea lumea. 


14.36.15.15.5. 


În acest an, Chosroes, împăratul perșilor, l-a numit strateg pe 
Sarablangas, un bărbat de acţiune și plin de multă îngâmfare. Dân- 
du-i drept armată pe așa-numiții chosroegeţi și peroziţi, [Chosroes] 
l-a trimis în Albania împotriva lui Heraclie. Intrând [în teritoriile 
de] la marginea Albaniei, nu au avut curaj să stea la luptă în fața 
împăratului, ci au ocupat trecătorile ce duceau spre Persia, crezând 
că îl vor prinde în cursă. Atunci când a venit primăvara, Heraclie a 
plecat din Albania și a trecut spre Persia prin câmpii întinse și îm- 
belșugate în ceea ce privește alimentele, chiar dacă în ceea ce pri- 
vește lungimea a parcurs mult drum. Sarablangas a mers pe calea 
cea strâmtă, ca pe o scurtătură, pentru a-l ajunge pe acesta în ţara 
Persiei. 


54 Cel mai probabil această sintagmă face trimitere la faptul că acest așa-zis „foc sacru” 
nu lăsa în urmă cenușă; v. The Chronicle, p. 441. 


CRONOGRAFIA 307 


Heraclie a sfătuit armata, spunând: „Fraților, știm că oastea 
perșilor, rătăcind prin locuri greu accesibile, și-a epuizat și slăbit 
caii. Noi să ne grăbim să mergem împotriva lui Chosroes în mare 
viteză, astfel ca, venind asupra lui pe neașteptate, să îl derutăm”. 
Dar armata nu era de părere să facă aceasta, mai ales aliaţii cei 
dintre lazi, abasgi și iviri. De aceea au căzut în nenorociri. Căci a 
ajuns Sarbarazas cu oastea lui, pe care Chosroes o înarmase cu toate 
forţele și o trimisese împotriva lui Heraclie prin Armenia. Sarablan- 
gas mersese în spatele lui și nu îl atacase, așteptând să se unească cu 
Sarbarazas și astfel să dea lupta. 

Când au aflat de sosirea lui Sarbarazas, romanii au fost cuprinși 
de teamă și au căzut la picioarele împăratului, regretând cu lacrimi 
răul făcut prin lipsa lor de ascultare. Au înțeles ce rău este ca sluga 
să nu asculte de dorinţele stăpânului și spuneau: „|Întinde-ţi] mâna 
ta, stăpâne, înainte ca sărmanii de noi să fim pierduţi! Căci vom 
asculta, în orice vei porunci”. 

Atunci împăratul s-a grăbit să se lupte cu Sarablangas înainte de 
a se uni cu oastea lui Sarbarazas și, atacându-l în mod repetat, 
noaptea și ziua, l-a făcut să fie cuprins de teamă. După ce i-a lăsat 
pe amândoi în urmă, a mers în grabă împotriva lui Chosroes. 

Doi dintre romani au trecut la perși și i-au convins pe aceștia că 
romanii fug din lașitate. A ajuns la perși și un alt zvon, că Sain, un 
general de-al lor, venea în ajutor cu o altă armată. Când au aflat 
aceasta, Sarablangas și Sarbarazas se întreceau să îl atace pe Hera- 
clie, pentru a se lupta înainte de a ajunge Sain și a lua pentru el 
gloria victoriei. Crezându-i și pe fugari, au pornit împotriva lui He- 
raclie și și-au făcut tabăra în apropierea lui, vrând să lupte di- 
mineața. 

Dar Heraclie a plecat de cu seara și a mers toată noaptea. 
Ajungând departe de ei, a găsit un câmp plin de verdeață [și] și-a 
făcut tabăra pe acesta. lar barbarii, crezând că a fugit din lașitate, au 
mers în dezordine pentru a-l prinde. El le-a ieșit înainte și a început 
lupta cu ei. A ajuns pe un munte împădurit și, adunându-și oastea, 
cu împreună-lucrarea lui Dumnezeu, i-a pus pe fugă pe barbari; i-a 
urmărit prin defileuri și a ucis o mare mulțime. A căzut și Sara- 
blangas, rănit de sabie în spate. 

În timp ce aveau loc aceste lupte, a ajuns și Sain cu armata sa, 
dar împăratul l-a pus pe fugă și i-a ucis pe mulţi dintre aceștia, iar 
pe ceilalți i-a risipit în timp ce fugeau; [de asemenea], le-a luat și 

bagajele. Sarbarazas, unindu-se cu Sain, i-a adunat pe barbarii care 
scăpaseră; și se gândeau să pornească iarăși împotriva lui Heraclie. 

Împăratul a pornit spre țara hunilor și spre zonele anevoioase 
ale acestora, în locuri aspre și greu de străbătut. lar barbarii veneau 
în urma lui. 

Lazii, împreună cu abasgii, cuprinși de teamă, s-au retras din 
alianța cu romanii și au plecat spre ţara lor. Bucurându-se de acest 
fapt, Sain, împreună cu Sarbaros, a pornit cu multă înverșunare 
împotriva lui Heraclie. 

Adunându-și armata, împăratul i-a înflăcărat prin vorbe și i-a 
îndemnat prin poveţe, spunând: „Să nu vă tulbure, fraților, mulți- 
mea dușmanilor! Deoarece, cu voia lui Dumnezeu, unul va alunga 
1000. Deci să ne jertfim pe noi înșine lui Dumnezeu, pentru izbă- 
virea fraților noștri. Să luăm cunună de mucenici, pentru ca și tim- 
purile ce vor veni să ne laude și Dumnezeu să ne dea răsplată”. Și-a 
încurajat armata cu aceste vorbe și cu multe altele, apoi, cu fața 
strălucind, s-a pregătit pentru luptă. Stând la mică distanță unii de 
ceilalți de dimineaţa până seara, nu s-au aruncat în luptă. Când s-a 
lăsat seara, împăratul și-a continuat drumul. Și barbarii au pornit iar 
după el, dar, schimbând drumul și voind să îl ajungă, au nimerit în 
niște locuri mlăștinoase, s-au rătăcit și au ajuns în mare primejdie. 
Împăratul a trecut [înainte] și a străbătut părțile Persarmeniei. Țara 
aceea fiind stăpânită de perși, mulţi i s-au alăturat lui Sarbarazas și 
[acesta] și-a sporit armata. 

Când a venit iarna, mulțimile s-au risipit în locurile de unde 
erau, pentru a se odihni pe la casele lor. Aflând aceasta, Heraclie s-a 
gândit să câștige războiul printr-o stratagemă noaptea. Cum se 
lăsase iarna, iar Sarbaros nu avea nicio bănuială, [împăratul] a ales 
cai vânjoși și i-a înarmat pe cei mai viteji din armată, [împărțindu-i] 
în două. Unora le-a poruncit să meargă împotriva lui Sarbaros, iar 
el, împreună cu ceilalți, mergea în urma lor. Grăbindu-se, noaptea, 
la ceasul al nouălea, au ocupat satul Salbanon. Perșii care se găseau 
în acesta au aflat de atac și, sculându-se, s-au năpustit împotriva lor. 
Însă romanii i-au ucis pe toți aceștia, în afară de unul, care i-a dat 
de știre lui Sarbaros. 

Sarbaros s-a trezit, și urcându-se pe cal gol și desculț, și-a găsit 
scăparea prin fugă. Soţiile lui și toată floarea perșilor, nobili, satrapi 
și soldaţi de elită au fost prinși pe când erau urcați pe acoperișurile 
caselor. Începând lupta, [împăratul] i-a coborât folosindu-se de foc. 

Pe unii i-a omorât, pe alţii i-a ars în foc, iar alții au fost legaţi cu 
cătușe și aproape că niciunul nu a scăpat, în afară de Sarbaros. I-a 
luat lui Sarbaros chiar și armele: un scut, o sabie, o lance de aur, 
centura sa de aur cu pietre preţioase și încălțările. Luând toate 
acestea, a pornit împotriva celor care erau răspândiţi prin sate. 
Aceștia, când au aflat despre retragerea grabnică a lui Sarbaros, au 
fugit fără oprire. Și, urmărindu-i, împăratul i-a ucis pe mulţi și a luat 
prizonieri, iar restul s-au întors cu rușine în Persia. Apoi și-a adunat 
armata și a petrecut iarna cu bucurie în acele locuri. 


Anii lumii 6116. De la dumnezeiasca Întrupare: 616 ani. 


Împăratul romanilor Heraclie, ani 31.15. Împăratul perșilor 
Chosroes, ani 39.37. Episcopul Constantinopolului Serghie, ani 
29.16. Episcopul Ierusalimului Zaharia, ani 22.16. Episcopul Alexan- 
driei Gheorghe, ani 14.6. 


În acest an, în prima zi a lunii martie, împăratul Heraclie, adu- 
nându-și armata, a ținut sfat pe care drum să meargă. Căci înaintea 
lui se întindeau două drumuri înguste și greu accesibile, unul 
ducând la Taranton, iar celălalt în ţara sirienilor. Cel spre Taranton, 
pe de-o parte, era mai bun, dar era lipsit de orice fel de hrană, în 
vreme ce acela spre ţara sirienilor, care traversa [munţii] Taurus, 
oferea abundență și belșug de alimente. Pe acesta l-au preferat cu 
toții, chiar dacă era mai abrupt și acoperit de multă zăpadă. Par- 
curgând acest [drum] cu mult efort, după șapte zile au ajuns la 
fluviul Tigru; apoi, după ce l-au trecut, au ajuns la Martyropolis și la 
Amida, unde armata și prizonierii s-au odihnit. De acolo împăratul 
a putut să trimită scrisori în Bizanţ și să descrie tot ceea ce făcuse și 
să umple orașul de mare bucurie. 

Sarbaros, adunându-și oastea sa cea risipită, a mers împotriva 
acestuia. lar împăratul a ales un grup de soldaţi și i-a trimis să 
păzească trecătorile ce duceau către el. Blocând trecătorile cele 
dinspre răsărit, a mers să îl înfrunte pe Sarbaros. După ce a trecut 
râul Nymphion, a ajuns la Eufrat, pe care era un pod făcut din funii 
și ambarcaţiuni. Sarbaros, dezlegând funiile podului de la unul 
dintre maluri, a mutat întregul pod la celălalt mal. Împăratul a venit 
și nu a găsit podul pentru a trece, dar, plimbându-se, a găsit un vad. 
Și l-a trecut pe acesta fără primejdie, în chip neobișnuit pentru luna 

martie, și a ajuns la Samosata. Străbătând din nou [munții] Taurus, 
a ajuns la Germanikeia și, trecând de Adana, a mers spre râul Saros. 

Sarbaros a întins din nou podul în același loc și a trecut Eufratul 
fără piedici, luându-se după el. Împăratul a trecut podul peste Saros 
și a găsit [un loc de] odihnă pentru armată și pentru cai; și-a făcut 
tabăra acolo, lăsându-i pe aceștia să se odihnească. Sarbaros a ajuns 
și el în partea opusă [a râului]. Găsind podul și turnurile dinaintea 
acestuia ocupate de către romani, și-a așezat tabăra. Mulţi dintre 
romani treceau peste pod și îi atacau în dezordine pe perși, făcând 
multă nimicire între aceștia. Împăratul le-a interzis să traverseze în 
dezordine, ca nu cumva potrivnicii să găsească o cale să ajungă la 
pod și să îl treacă. Însă oastea nu l-a ascultat. 

Sarbaros a făcut capcane și, prefăcându-se că fuge, i-a atras pe 
mulți romani să treacă [podul] în urmărirea lui, împotriva voinţei 
împăratului. Întorcându-se și punându-i pe fugă, i-a ucis pe cei pe 
care i-a ajuns în afara podului, [aceștia] suferind răsplata neascul- 
tării. lar împăratul, văzând că barbarii rupseseră rândurile în urmă- 
rire și că mulți dintre romanii care se aflau la turnurile dinaintea 
podurilor fuseseră omorâţi, a pornit împotriva lor. Un bărbat uriaș 
l-a întâlnit pe împărat la mijlocul podului și l-a atacat. Dar împă- 
ratul l-a lovit și l-a aruncat în șuvoiul râului. După ce acesta a căzut, 
barbarii au luat-o la fugă și se aruncau în râu ca broaștele, din cauza 
îngustimii podului; iar alții erau uciși cu săbiile. Mulțimea barba- 
rilor, revărsându-se spre malul râului, trăgea cu arcurile și se împo- 
trivea, nelăsându-i pe romani să treacă. Împăratul, trecând, s-a îm- 
potrivit cu vitejie barbarilor, împreună cu câțiva dintre însoțitorii 
săi, luptându-se mai mult decât [poate] un om. Astfel că l-a mirat și 
pe Sarbaros, care i-a spus unui apropiat al său, Cosma, un fugar 
roman renegat: „Îl vezi pe cezar, Cosma, cum stă cu îndrăzneală în 
bătălie și luptă singur împotriva unei astfel de mulțimi și cum res- 
pinge loviturile ca o nicovală?” Căci era recunoscut după încălțările 
sale cele adevărate”” [de purpură] și primise multe răni, chiar dacă 
niciuna din această luptă nu era gravă. 

Această luptă a durat toată ziua, iar când a venit seara, s-au 
depărtat unii de ceilalți. Sarbaros, înfricoșat, s-a retras. 


55 În text: &Anivâv. Termenul era folosit uneori pentru a desemna purpura; v. Henry 
George LIDDELL, Robert SCOTT, A Greek-English Lexicon, Oxford, 1996, p. 64. Încălțările 
de purpură erau o parte a costumului imperial. 

Împăratul şi-a adunat armata și s-a dus în orașul Sevastia. 
Trecând râul Halys, și-a petrecut toată iarna în acest ținut. 

Chosroes, mânios, a trimis să fie luate odoarele bisericilor din 
tot [ținutul] aflat sub stăpânirea perșilor. Şi i-a silit pe creștini să 
treacă la religia lui Nestorie, pentru a-l lovi pe împărat. 


16.38.17.17.7. 


În acest an, Chosroes, împăratul perșilor, și-a alcătuit o nouă 
armată, înrolând străini, orășeni și servitori, pe care i-a ales din 
toate neamurile. A încredințat această [oaste] pe care a format-o 
generalului Sain; și, alegând alţi 50000 din falanga lui Sarbaros, i-a 
dat [sub comanda] aceluiași. I-a numit „purtători de lăncii de aur” și 
i-a trimis împotriva împăratului. Pe Sarbaros, cu restul armatei sale, 
l-a trimis împotriva Constantinopolului, pentru a-i face pe hunii cei 
din apus, care se numesc avari, pe bulgari, slavi și gepizi să se în- 
ţeleagă unii cu alţii pentru a porni împotriva Orașului” și a-l asedia. 

Când a aflat aceasta, împăratul și-a împărțit armata în trei gru- 
puri. Pe unii i-a trimis să păzească orașul, pe alţii i-a încredinţat lui 
Teodor, fratele său, și le-a poruncit să lupte împotriva lui Sain. lar 
el, luând cel de-al treilea grup, a mers spre Lazike și, stând acolo, i-a 
chemat să se alieze cu el pe turcii din răsărit, care se numesc hazari. 

Sain, împreună cu oastea cea nouă pe care o adunase, l-a ajuns 
pe Teodor, fratele împăratului, și se înarma de luptă. Dar, cu îm- 
preună-lucrarea lui Dumnezeu, pentru rugăciunile întru tot lăudatei 
Născătoare de Dumnezeu, când a început lupta, asupra barbarilor s-a 
abătut în chip mai presus de înţelegere o grindină și i-a lovit pe 
mulți dintre ei, în timp ce frontul romanilor se bucura de liniște. 
Romanii i-au pus pe fugă pe perși și au ucis o mare mulțime. Aflând 
aceasta, Chosroes s-a mâniat împotriva lui Sain, care, din cauza 
adâncii mâhniri, a căzut bolnav și s-a sfârșit. La porunca lui Chos- 
roes, trupul i-a fost îmbălsămat cu sare și i-a fost adus acestuia. Și 
[deși era] mort, Chosroes l-a supus la multe rele tratamente. 

Hazarii au trecut prin Porţile Caspice și au invadat Persia, în 
ţara lui Adraigan, cu generalul acestora, Ziebel, care era al doilea ca 
demnitate după hagan. Și, prin orice loc treceau, îi luau prizonieri 
pe perși și dădeau foc orașelor și satelor. Plecând și împăratul din 
Lazike, i-a întâlnit pe aceștia. Ziebel, văzându-l, a alergat spre el 


56 Adesea, în textele bizantine Constantinopolul era numit simplu „Orașul. 

și l-a sărutat pe gât și i s-a închinat, în timp ce perșii îi priveau din 
orașul Tiphilios””. Toţi cei din armata turcilor, prăvăliți la pământ 
cu faţa în jos, întinși cu gura-n jos”, îl cinsteau pe împărat cu o 
cinste necunoscută între neamuri. La fel și nobilii lor, urcându-se pe 
pietre, au căzut [la pământ] în același fel. Ziebel l-a adus lui Hera- 
clie și pe fiul său, tânăr cu început de barbă, care s-a desfătat cu vor- 
bele [împăratului] și a fost surprins de aspectul și de înțelepciunea 
lui. Ziebel a ales 40000 de bărbaţi viteji și i-a dat împăratului spre 
ajutor, iar apoi s-a întors în ţara lui. Luându-i pe aceștia, împăratul a 
pornit împotriva lui Chosroes. 

În timp ce Sarbaros năvălea asupra Calcedonului, avarii, apro- 
piindu-se din Tracia de Oraș’, vroiau să îl cucerească. Și au pus în 
mișcare împotriva acestuia multe mașinării și, aducând o mulțime 
nemărginită și nenumărată de pe Istru, în ambarcaţiuni cioplite, au 
umplut golful Cornului [de Aur]. 

[Timp de] zece zile au împresurat orașul pe uscat și pe mare, 
dar, prin puterea lui Dumnezeu și cu împreună-lucrarea și rugă- 
ciunile Preacuratei și Născătoarei de Dumnezeu Fecioare, au fost 
înfrânți. Pierzând mari mulțimi, atât pe uscat, cât și pe mare, s-au 
întors cu mare rușine în ţinuturile lor. Dar Sarbaros, care împresura 
Calcedonul, nu a plecat, ci și-a petrecut iarna acolo, făcând incur- 
siuni și prădând părţile de dincolo [de strâmtoare] și orașele de acolo. 


Anii lumii 6118. De la dumnezeiasca Întrupare: 618 ani. 


Împăratul romanilor Heraclie, ani 31.17. Împăratul perșilor 
Chosroes, ani 39.39. Episcopul Constantinopolului Serghie, ani 
29.18. Episcopul lerusalimului Zaharia, ani 22.18. Episcopul Alexan- 
driei Gheorghe, ani 14.8. 


În acest an, începând cu luna septembrie, Heraclie a invadat 
Persia împreună cu turcii, pe neașteptate, pentru că era iarnă, fapt 
ce l-a surprins pe Chosroes când l-a aflat. 

Când turcii au văzut iarna și incursiunile neîncetate ale perșilor, 
neîndurând să se chinuiască alături de împărat, au început să se 
strecoare puţin câte puţin și s-au întors cu toţii, părăsindu-l. lar 


57 Tbilisi de astăzi. 
55 În text: ExraGevrec Eni oToua - „întinzându-se pe gură”. 
9 V, nota 516. 

împăratul a vorbit armatei sale, spunând: „Să știți, fraţilor, că 
nimeni nu vrea să se alieze cu noi, decât doar Dumnezeu și cea care 
L-a născut fără de sămânță, pentru a arăta puterea Lui, fiindcă 
salvarea nu este în mulțimea armatelor sau a armelor, ci El Își 
trimite ajutorul celor care nădăjduiesc în milele Sale!” 

Adunându-și toate trupele, Chosroes l-a numit general peste 
acestea pe Rhazates - un bărbat foarte războinic și viteaz - și l-a 
trimis pe acesta împotriva lui Heraclie. Împăratul incendia orașele și 
satele Persiei și îi nimicea prin sabie pe perșii pe care îi prindea. lar 
în 9 octombrie, indictionul al XV-lea, a ajuns în ținutul Chamaetha 
și a lăsat oastea să se odihnească o săptămână. Rhazates, venind la 
Gazakos, mergea în urma lui, în timp ce romanii consumaseră 
înainte alimentele. lar el mergea în urmă ca un câine înfometat, 
hrănindu-se doar din fărâmiturile [împăratului]. Din cauză că nu 
găsea provizii, mulți dintre caii săi au fost nimiciţi. 

În prima zi a lunii decembrie, împăratul a ajuns la râul Zabas și, 
trecându-l, și-a făcut tabăra în apropierea orașului Ninive. Rhazates, 
care îl urmărea, a ajuns la locul de trecere [a râului] și, coborând trei 
mile, a găsit un alt vad și l-a trecut. 

Împăratul l-a trimis pe stratilatul Baanes împotriva unui grup** 
de perși și, omorându-l pe comitele acestora, a adus capul și sabia 
sa, [care era] cu totul din aur. Ucigându-i pe mulţi, a adus vii pe 26 
dintre ei, între care era și purtătorul spadei lui Rhazates. Acesta i-a 
spus împăratului că Rhazates vrea să se lupte cu el, pentru că așa îi 
fusese poruncit de către Chosroes, care îi trimisese 3000 de [oa- 
meni] înarmaţi, care încă nu ajunseseră. Aflând acestea, împăratul a 
dat drumul înainte bagajelor. lar el venea din urmă, gândindu-se să 
găsească un loc în care putea să se lupte înainte ca acelora să li se 
alăture cei 3000. 

A găsit o câmpie potrivită pentru luptă, apoi a vorbit oștirii și s- 
a rânduit pentru luptă. Cum a ajuns, Rhazates s-a rânduit și el pen- 
tru luptă în trei formații și a pornit împotriva împăratului. Lupta a 
început în 12 decembrie, într-o zi de sâmbătă. Avântându-se înain- 
tea tuturor, împăratul a întâlnit un conducător al perșilor pe care, 
cu puterea lui Dumnezeu și cu ajutorul Născătoarei de Dumnezeu, 
l-a doborât. Și cei care ieșiseră înainte cu el au fost puși pe fugă. 


50 În text: Bávôov. Termenul, probabil de origine germanică, trecut în limba latină 
(bandus), desemna o unitate de cavalerie, având și sensul de „steag”; v. L. BREHIER, Les 
institutions de l’ Empire Byzantin, p. 277, H. MIHĂESCU, La Romanite ..., pp. 396-398. 

Îndată, împăratul, întâlnind un altul, l-a doborât și pe el. L-a atacat 
și un al treilea, care l-a și lovit cu lancea în buză, rănindu-l. Împă- 
ratul l-a ucis și pe acesta. Când trâmbiţele au răsunat, ambele părți 
s-au atacat una pe cealaltă și, începând o luptă crâncenă, calul cel 
roib”” al împăratului, care se numea „Dorkon'5”, a fost rănit de 
către pedestrași, primind o lovitură de suliță în coapsă. A primit și 
multe lovituri de sabie în față, dar, pentru că purta zale din ten- 
doane, nu a fost vătămat, nici aceste [lovituri] neavând vreo urmare. 

În luptă a căzut Rhazates, cei trei căpitani” ai perșilor, aproape 
toți nobilii și cea mai mare parte a armatei lor. Au fost uciși și 50 de 
romani și au fost răniţi destui, dar nu au murit [dintre aceștia] decât 
alţi 10. Lupta a durat de dimineaţa până la ceasul al unsprezecelea. 
Romanii au luat de la perși 28 de steaguri, în afară de cele rupte și, 
prădând morţii, le-au luat zalele, coifurile și toate armele. Şi au ră- 
mas la distanță de două aruncături de săgeată unii de alţii, căci nu a 
avut loc vreo fugă. lar oștile romane și-au adăpat caii noaptea și i-au 
hrănit. Călăreţii perși au stat până la ceasul al șaptelea din noapte 
lângă trupurile perșilor morţi. La al optulea ceas al nopţii s-au pus 
în mișcare și s-au întors în tabăra lor și, ridicând-o, au așezat-o 
înfricoșaţi la poalele unui munte abrupt. 

[Romanii] au luat multe spade în întregime din aur, centuri din 
aur, mărgăritare și scutul lui Rhazates, cu totul din aur și care avea 
120 de foi; au luat și zalele acestuia cu totul din aur, au adus și 
caftanul acestuia împreună cu capul, brățările și şaua lui care era cu 
totul din aur. Barsamuses, căpetenia ivirilor, care erau supuși per- 
șilor, a fost prins viu. Nimeni nu ţinea minte să mai fi avut loc vreo 
astfel de bătălie între perși și romani, pentru că lupta nu se oprise 
toată ziua. Romanii au învins, dar aceasta s-a întâmplat doar cu 
ajutorul lui Dumnezeu. 

Împăratul, încurajându-și armata, a pornit împotriva lui Chos- 
roes pentru a-l înspăimânta, astfel încât acesta să îl cheme pe Sar- 
baros din Bizanţ și |din Calcedon]. 

În cea de-a douăzeci și una zi a lunii decembrie, împăratul a 
aflat că oastea lui Rhazates care scăpase din luptă s-a unit cu cei 
3000 trimiși de Chosroes și venea în urma lui și ocupase Ninive. 


5 În text: păăfBac. 
5 „Cerbul. 
53 În text: touppápxa. 

După ce împăratul a trecut Marele Zabas, l-a trimis pe turmarhul>** 
Gheorghe cu 1000 de soldaţi să meargă înainte pentru a ocupa po- 
durile Micului Zabas, înainte de a afla Chosroes. Gheorghe a stră- 
bătut 48 de mile în timpul nopții și a ocupat cele patru poduri ale 
Micului Zabas. Perșii care se aflau în fortărețe au fost prinși. În 23 
decembrie, împăratul a ajuns la poduri, a trecut [râul] și și-a așezat 
tabăra în casele lui lesdem. A lăsat armata și caii să se odihnească și 
a petrecut în acel loc sărbătoarea Nașterii lui Hristos. 

Când Chosroes a aflat că romanii au ocupat podurile Micului 
Zabas, a trimis [veste] oastei persane care fusese cu Rhazates să se 
grăbească să îl ajungă pe împărat și să îl atace. Grăbindu-se, aceștia 
au trecut Micul Zabas prin alte locuri, l-au depășit pe împărat și 
mergeau înainte. 

Împăratul a ajuns la un palat care se numea Dezeridan, l-a dis- 
trus și i-a dat foc. Perșii, trecând podul peste râul Tornas, și-au făcut 
tabăra acolo. Împăratul a ajuns la un alt palat al lui Chosroes, care 
se numea Rhusa, nimicindu-l și pe acela. Și bănuia că dușmanii se 
vor lupta cu el la podul peste Tornas, dar [aceștia], când l-au văzut, 
au abandonat podul și au fugit. Împăratul, trecând fără să fie îm- 
piedicat, a ajuns la un alt palat, care se numea Beklal. Aici [Chos- 
roes] zidise și un hipodrom, iar [împăratul] l-a distrus și pe acesta. 

Unii dintre armenii care erau împreună cu perșii au venit 
noaptea la împărat, spunând: „Chosroes, cu elefanții și cu armata sa, 
și-a făcut tabăra la cinci mile de la palatul care se numește Das- 
tagerd, într-un loc numit Barasroth. A ordonat să se adune acolo 
armata, ca să lupte cu tine. Căci acolo este și un râu greu de trecut, 
care are un pod îngust, [sunt și] multe locuri strâmte din cauza 
clădirilor și pârâie stătute”. 

Împăratul, sfătuindu-se cu armata și căpeteniile, s-a așezat în 
palatul Beklal. Căci a găsit în el, într-o împrejmuire, 300 de struţi 
bine hrăniţi, în alta, în jur de 500 de căprioare bine hrănite, iar în 
alta, 100 de măgari sălbatici bine hrăniţi și le-a dăruit pe toate oș- 
tirii. Acolo au petrecut prima zi a lunii ianuarie. Au găsit și oi, și 
porci, și boi fără de număr. Și s-a odihnit toată oastea, bucurându-se 
și slăvindu-L pe Dumnezeu. I-au prins și pe cei care pășteau aceste 
[animale] și au aflat exact de la ei că Chosroes, aflând pe data de 23 


54 Termenul „turmarh” desemna inițial comandantul unei unități de cavalerie; v. H. 
MIHĂESCU, La Romanite ..., p. 389. 

decembrie că împăratul a trecut podul de peste Tornas, a plecat 
îndată din palatul Dastagerd și a mers în mare viteză la Ctesifon. Și 
a încărcat toți banii din palat pe elefanții, cămilele și catârii pe care 
îi avea pentru a se sluji de ei. A scris și oștirii lui Rhazates să intre în 
același palat și în casele nobililor și să ia tot ce vor găsi în ele. 

Prin urmare, împăratul și-a trimis jumătate din armată la Dasta- 
gerd, iar el, pe alt drum, s-a dus la alt palat, care se numea Beb- 
darch. Distrugându-l pe acesta și dându-i foc, l-au mulțumit lui 
Dumnezeu, Care, pentru rugăciunile Născătoarei de Dumnezeu, 
făcea astfel de lucruri minunate. Căci cine nădăjduia că Chosroes va 
fugi din fața împăratului romanilor din palatul său din Dastagerd și 
că se va duce în Ctesifon, când de 24 de ani nu suporta să vadă Cte- 
sifonul, ci își avea reședința împărătească la Dastagerd? 

În palatul acestuia din Dastagerd, oștirile romanilor au găsit 300 
de steaguri romane, pe care [perșii] le luaseră în diverse timpuri. Au 
găsit și lucruri care rămăseseră în urmă: multă aloe, lemne mari de 
aloe de 70 și 8o de litre, multă mătase, piper, cămăși de in peste mă- 
sură de multe, zahăr, ghimbir?” și alte lucruri. Alţii [au găsit] și ar- 
gint, veșminte în întregime din mătase, covoare de lână și covoare 
brodate, foarte multe și foarte frumoase, pe care, din cauza greu- 
tății, le-au ars pe toate. Corturile lui Chosroes și porticurile pe care 
le ridica atunci când își făcea tabăra la câmpie le-au ars în între- 
gime, [precum] și multe statui ale sale. Și în aceste palate au găsit o 
mulțime nemărginită de struți, căprioare, măgari sălbatici, păuni și 
fazani, iar în locul de vânătoare al acestuia [au găsit] lei și tigrii vii, 
foarte mari. 

Mulţi dintre prizonierii edeseni și alexandrini s-au refugiat la 
împărat și o mare mulțime din alte orașe. lar el a petrecut și sărbă- 
toarea Botezului Domnului la Dastagerd, veselindu-și și odihnindu- 
și oastea și caii și nimicind palatele lui Chosroes, care erau cons- 
trucţii foarte scumpe, minunate și uimitoare. Pe acestea [împăratul] 
le-a făcut una cu pământul, ca să afle Chosroes durerea pe care o 
simţiseră romanii din orașele care fuseseră pustiite și incendiate de 
el. Au fost prinși și mulți dintre slujitorii palatului. Fiind întrebaţi și 
aceștia când a plecat [Chosroes] din Dastagerd, au spus: „Cu nouă 
zile înainte să veniți, auzind de sosirea voastră, a găurit într-ascuns 
zidul orașului care era în apropierea palatului. Și astfel au ieșit 


55 În text: îyyiBep. 

neîmpiedicaţi prin grădini el, soţia și copiii lui, pentru a nu se face 
tulburare în oraș”. Nici trupele sale, nici nobilii nu au aflat despre 
aceasta, până nu a ajuns la [distanță de] 5 mile. Atunci a spus să îl 
urmeze la Ctesifon. Și cel care nu putea să facă 5 mile pe zi, fugind, 
a făcut 25. Soţiile și copiii lui, care nu se vedeau unul pe altul, au 
fugit atunci în neorânduială, împingându-se unul pe celălalt. 

Când s-a făcut noapte, Chosroes a intrat să stea în casa unui 
țăran neînsemnat, de-abia încăpând prin poarta acestuia, pe care 
văzând-o mai apoi Heraclie, s-a minunat. lar în trei zile a ajuns la 
Ctesifon. Și el primise un oracol de la magi și astrologi cu 24 de ani 
înainte, când asediase Daras în timpurile lui Phokas, împăratul 
romanilor, că va pieri atunci când se va duce la Ctesifon. [Deși] nu 
suporta să meargă o milă din Dastagerd spre acel loc, atunci, fugind, 
a venit la Ctesifon. Și nu a avut curaj să stea nici acolo, ci, trecând 
podul de pontoane peste fluviul Tigru, [a mers] în orașul de acolo, 
numit de noi Seleucia, iar de către perși Guedeser. Și-a depozitat 
toți banii în acesta și a stat acolo cu Seirem, soţia sa, și cu alte trei 
femei, care erau fiicele sale. lar pe celelalte soţii și pe copiii săi cei 
mulți i-a trimis la 40 de mile în partea de răsărit, într-un loc întărit. 

Unii dintre perși l-au vorbit de rău pe Sarbaros la Chosroes, cum 
că ar fi fost de partea romanilor și că vorbea împotriva acestuia. 
Chosroes a trimis pe unul dintre purtătorii săi de spadă la Calcedon, 
la Kardarigas, care era general alături de Sarbaros, scriindu-i să îl 
ucidă pe Sarbaros și apoi să ia oastea perșilor și să se grăbească spre 
Persia pentru a-i veni în ajutor. Cel care ducea scrisorile a fost prins 
de către romani în regiunea Galatiei. Evitându-i pe perși, cei care îl 
prinseseră l-au dus în Bizanţ și l-au predat fiului împăratului. Când 
împăratul a aflat adevărul de la mesager, a trimis îndată după Sar- 
baros. Atunci, [acesta] a venit și s-a prezentat împăratului, care i-a 
dat scrisoarea către Kardarigas și i l-a arătat pe mesager. 

lar el a citit scrisoarea și, aflând că este adevărat, s-a întors și a 
încheiat tratate cu fiul împăratului și cu patriarhul. Falsificând scri- 
soarea lui Chosroes, a adăugat în ea că trebuie uciși împreună cu el 
alți 400 de satrapi, nobili, hiliarhi și sutași și, aşezând meșteșugit si- 
giliul, le-a adunat pe căpetenii și pe însuși Kardarigas: „Ești ho- 
tărât*S să faci aceasta?” lar nobilii, umplându-se de mânie, l-au re- 
negat pe Chosroes și au încheiat tratate de pace cu împăratul. Ți- 


526 în text: ovvopâc. 

nând un sfat de obște, au hotărât să plece de la Calcedon și să 
meargă la ale lor fără să devasteze nimic. 

Heraclie i-a scris lui Chosroes: „Eu te urmăresc și alerg după 
pace. Căci nu dau foc Persiei de bunăvoie, ci silit de tine. Să arun- 
căm deci măcar acum armele și să îmbrățișăm pacea. Să stingem 
focul, înainte să mistuie totul”. Cum acesta nu a acceptat, ura po- 
porului Persiei împotriva lui a crescut foarte mult. Chosroes i-a în- 
rolat pe toţi oamenii nobililor lui și pe toți slujitorii lui și ai soțiilor 
lui și, înarmându-i pe toți aceștia, i-a trimis să se alăture armatei lui 
Rhazates și să stea la râul Narbas, la 12 mile de Ctesifon. Le-a po- 
runcit ca, atunci când împăratul va trece râul, să taie podul de 
pontoane. 

Împăratul a plecat din Dastagerd în cea de-a șaptea zi a lunii 
ianuarie și, mergând trei zile, și-a făcut tabăra la o distanţă de 12 zile 
de râul Narbas, unde era tabăra perșilor, în care aveau și 200 de 
elefanţi. El l-a trimis pe Gheorghe, turmarhul armeniacilor””, să 
meargă la râu și să afle dacă [râul] Narbas avea vad. Descoperind că 
[perșii] au tăiat podurile și că [râul] Narbas nu avea vad, s-a întors la 
împărat. Heraclie a pornit și a mers la Siazuros. Aici a umblat de 
acolo până colo, incendiind satele și orașele, toată luna februarie. 
lar în luna martie, ajungând în satul numit Barzas, a stat [acolo] 
șapte zile și l-a trimis pe generalul Mezezios să facă o incursiune. 

Gundabusan, unul dintre hiliarhii din armata lui Sarbaros, a 
trecut de partea lui Mezezios, împreună cu alți cinci - trei comiţi și 
doi ofiţeri. Și i-a dus pe aceștia la împărat. Acest Gundabusan i-a dat 
de știre împăratului cu privire la unele fapte importante, spunând: 
„Atunci când Chosroes a plecat din Dastagerd și s-a dus în Ctesifon 
și în Seleucia, s-a îmbolnăvit de dizenterie și a vrut să îl încoroneze 
pe fiul său, Merdasan, care fusese născut de Seirem. A trecut din 
nou râul și i-a adus cu el pe Merdasan, pe Seirem și pe celălalt [fiu] 
al ei, Saliar. Dar pe fiul său cel întâi născut, Siroes, pe fraţii lui și pe 
soțiile acestuia i-a lăsat dincolo de râu. Când a aflat Siroes că vrea să 
îl încoroneze pe Merdasan, s-a tulburat și l-a trimis pe fratele său de 


57 Armeniacii erau soldați din thema Armeniakon. Themele desemnau inițial unități 
militare, dobândind ulterior şi o dimensiune geografică şi administrativă. Denumirea 
themelor apare în textele bizantine la genitiv plural (ro G£ua røv 'Apueviaxov - „thema 
armeniacilor”). În lucrările moderne se întâlnește însă și forma „thema Armeniakon”. 
Despre theme, v. L. BREHIER, Les institutions de l’ Empire Byzantin, pp. 287-291. 

lapte*% la mine, spunându-mi: «Vino dincolo de fluviu să mă întâl- 
nesc cu tine!» Dar eu m-am temut să trec din cauza lui Chosroes și 
i-am spus acestuia: «Scrie-mi prin fratele tău de lapte dacă vrei 
ceva!» Siroes mi-a scris: «Ştii că statul perșilor a fost nimicit de 
Chosroes, omul cel rău, și [acum acesta] vrea să îl încoroneze pe 
Merdasan, iar pe mine, fiul cel întâi născut, m-a disprețuit. Dacă vei 
vorbi armatei să mă accepte, le voi spori soldele și voi face pace cu 
împăratul romanilor și cu turcii și vom trăi bine. Străduiește-te cu 
oastea ta să fiu eu împărat! Și vă voi avansa și vă voi face o situație 
vouă tuturor, în special ţie». I-am spus prin fratele său de lapte că, 
dacă este ceva ce pot face, este să vorbesc armatei și să mă stră- 
duiesc. Şi am vorbit cu 22 de comiţi și i-am făcut să își însușească 
părerea mea, [la fel] și cu mulți alți nobili și soldați. I-am spus 
acestea lui Siroes și mi-a zis ca pe data de 23 martie să iau câţiva 
ostași de rând mai tineri și să îl întâlnesc la podul de pontoane de 
pe fluviul Tigru, urmând să îl ducem în mijlocul armatei și să por- 
nim împotriva lui Chosroes. Alături de Siroes sunt și cei doi fii ai lui 
Sarbarazas, fiul lui lesdem și mulţi alți fii de nobili, ca și fiul lui 
Aram, toţi aleși. Dacă vor da greș, toţi, împreună cu Siroes, vor trece 
de partea ta. Și m-a trimis pe mine la tine, stăpâne, căci respectă îm- 
părăția romanilor, fiindcă [aceasta] l-a salvat odinioară pe Chosroes. 
Însă din cauza lui a pătimit multe rele și, din pricina nerecunoș- 
tinței aceluia, nici pe mine nu mă vei crede”. 

Împăratul, trimițându-l pe acesta din nou la Siroes, i-a spus să 
deschidă închisorile și să îi scoată pe romanii care erau ținuți acolo, 
să le dea acestora arme și astfel să pornească împotriva lui Chosroes. 

Siroes l-a ascultat pe împărat și, scoțându-i pe cei întemnițați, a 
mers împotriva tatălui său paricid, Chosroes. Acesta, încercând să 
fugă și nereușind, a fost prins. A fost legat strașnic cu cătușe de fier, 
cu mâinile la spate, iar la picioare și la gât i-au pus greutăţi de fier. 
Apoi l-au pus în Casa întunericului, pe care el însuși o fortificase — 
pe aceasta a construit-o la început pentru a păstra banii. Îl înfo- 
metau dându-i puţină pâine și apă, căci Siroes a spus: „Să mănânce 
aurul pe care l-a adunat în zadar, pentru care i-a înfometat pe mulţi 
și a pustiit lumea!” I-a trimis la el pe satrapi să îl ocărască și să îl 


54 Termenul ovyyAaxr6c face trimitere la copiii care au crescut de mici împreună, în 
grija aceleiași doici. 

scuipe și, luându-l pe Merdasan, fiul lui pe care voia să îl înco- 
roneze, l-a ucis în fața sa. Și i-au omorât înaintea lui și pe toți 
ceilalți copii ai săi. Pe toți dușmanii lui i-a trimis să îl ocărască, să îl 
lovească și să îl scuipe. Făcând aceasta timp de cinci zile, Siroes a 
poruncit ca el să fie ucis cu arcurile și astfel, încetul cu încetul, în 
chinuri, și-a dat sufletul său cel viclean. 

Atunci Siroes i-a scris lui Heraclie, vestindu-i uciderea ticălo- 
sului Chosroes. A încheiat cu el o pace permanentă și i-a dat pe toți 
creștinii din închisori, prizonierii din toată Persia, împreună cu pa- 
triarhul Zaharia și cu cu cinstita și de viață dătătoarea Cruce, luată 
din lerusalim de către Sarbarazas, atunci când îl cucerise. 


Împăratul perșilor Siroes: 1 an. 
18.1.19.19.9. 


În acest an, făcând-se pace între perși și romani, împăratul l-a 
trimis pe fratele său, Teodor, cu scrisori și oameni ai lui Siroes, 
împăratul perșilor, pentru a-i aduce înapoi cu pace pe perșii din 
Edesa, Palestina, lerusalim și din celelalte orașe ale romanilor și a-i 
traversa nevătămați teritoriul roman. 

Împăratul, războindu-se cu Persia șase ani, în cel de-al șaptelea 
an a făcut pace și s-a întors cu mare bucurie la Constantinopol, 
împlinind prin aceasta o tainică alegorie: Dumnezeu a creat toată 
zidirea în șase zile și pe cea de-a șaptea a numit-o zi de odihnă. 
Astfel și acesta, făcând multe eforturi în cei șase ani, s-a odihnit în 
cel de-al șaptelea, întorcându-se în oraș cu pace și bucurie. 

Când au aflat de sosirea sa, toți oamenii din oraș au ieșit în 
întâmpinarea sa cu o dorință nestăpânită, la Hiereia, împreună cu 
patriarhul și Constantin, împăratul și fiul său. Ei ţineau ramuri de 
măslin și făclii și îl aclamau cu bucurie și lacrimi. Fiul său a venit, a 
căzut la picioarele lui și, îmbrățișându-l, au udat amândoi pământul 
cu lacrimi; când poporul a văzut aceasta, cu toţii au înălţat imnuri 
de mulțumire lui Dumnezeu. Și astfel l-au luat pe împărat și, dăn- 
ţuind, au intrat în oraș. 


Împăratul perșilor Adeser: 7 luni. 
19.1.20.20.10. 


In acest an, la venirea primăverii, împăratul a plecat din orașul 
împărătesc și a mers la Ierusalim, ducând cinstita și de viață dătă- 

toarea Cruce, pentru a aduce mulțumire lui Dumnezeu. Ajungând 
în Tiberias, creștinii l-au acuzat pe un om pe nume Veniamin că îi 
oprimă. Acesta era foarte avut și l-a întâmpinat pe împărat și pe 
armata sa. lar împăratul l-a mustrat pe acesta, spunând: „Din ce 
cauză îi oprimi pe creștini?” Iar el a spus: „Pentru că sunt dușmani 
ai credinţei mele”. Căci el era iudeu. Atunci împăratul, povăţuindu-l 
și convingându-l, l-a botezat în casa lui Eustatie Neapolitanul, care 
era creștin și îl întâmpinase și el pe împărat. 

După ce împăratul a intrat în Ierusalim, l-a reașezat pe pa- 
triarhul Zaharia și cinstita și de viață dătătoarea Cruce la locul ei? 
și, mulțumind mult lui Dumnezeu, i-a scos pe evrei din orașul cel 
sfânt, poruncind ca aceștia să nu aibă dreptul să se apropie la [mai 
mult de] trei mile de el. 

Când a ajuns la Edesa, le-a dat înapoi ortodocșilor biserica ocu- 
pată de nestorieni din timpul lui Chosroes. Și, ajungând în Hiera- 
polis, a auzit că Siroes, împăratul perșilor, a murit, iar Adeser, fiul 
acestuia, a preluat împărăţia perșilor. După ce acesta a stat șapte 
luni la putere, Sarbarazas s-a răsculat împotriva lui și, bătându-l, a 
domnit peste perși două luni. Ucigându-l pe acesta, perșii au așezat-o 
ca împărăteasă pe Boranes, fiica lui Chosroes, care a stăpânit îm- 
părăția perșilor 7 luni. Acesteia i-a urmat Hormisdas, care a fost 
alungat de către arabi; și împărăţia perșilor a rămas sub arabi până 
astăzi. 


Anii lumii 6121. De la dumnezeiasca Întrupare: 621 ani. 


Împăratul romanilor Heraclie, ani 31.20. Împăratul perșilor Hor- 
misdas, ani u.ı. Episcopul Constantinopolului Serghie, ani 29.21. 
Episcopul lerusalimului Zaharia, ani 22.21. Episcopul Alexandriei 
Gheorghe, ani 14.u. 


În acest an, pe când împăratul Heraclie se afla în Hierapolis, a 
venit la el Atanasie, patriarhul iacobiţilor, care era un bărbat abil'%* 
și viclean, având viclenia cea înnăscută a sirienilor. Vorbind cu 
împăratul despre credință, Heraclie i-a promis că, dacă va accepta 


59 Data exactă a reașezării Sfintei Cruci la Ierusalim a fost obiectul unor dezbateri între 
cercetători. Cyril Mango, pe baza bibliografiei anterioare, considera că aceasta a avut 
loc la 31 martie 630; v. The Chronicle, p. 459. 

550 În text: Seiv6c, care s-ar putea traduce și „strașnic”. 

sinodul de la Calcedon, îl va face patriarh al Antiohiei. El, prefă- 
cându-se, a acceptat sinodul, mărturisind cele două firi unite în 
Hristos. L-a întrebat pe împărat în legătură cu lucrarea și voințele“”, 
cum trebuie să fie numite acestea în Hristos, duble sau unice. Împă- 
ratul, la aceste cuvinte neobișnuite, i-a scris lui Serghie, episcopul 
Constantinopolului, și l-a chemat și pe Cyrus, episcopul Phasidei, și, 
întrebându-l pe acesta, a aflat că este de acord cu Serghie în privința 
unei voințe și unei lucrări; pentru. că Serghie, care era de origine 
siriană și din părinţi iacobiţi, mărturisise și scrisese despre o voinţă 
firească” și o lucrare în Hristos. lar împăratul, cântărind sfatul 
amândurora, a aflat că și Atanasie era de acord cu ei. Pentru că știa 
că, acolo unde se găsește o lucrare, acolo este recunoscută și o fire. 
Fiind convins de acesta, împăratul i-a scris părerea celor doi lui 
loan, papă al Romei**?. Însă el nu a acceptat erezia acestora. 

După ce Gheorghe al Alexandriei a murit”*, a fost trimis ca 
episcop al Alexandriei Cyrus. Și [acesta], unindu-se cu Teodor, epis- 
copul Faranului, a făcut acea unire trecătoare”, scriind și ei despre 
o singură lucrare firească în Hristos. 

Cum lucrurile au avut o astfel de urmare, sinodul de la Calce- 
don și Biserica cea sobornicească au căzut în mare dispreţ. Căci ia- 
cobiţii și teodosienii* se lăudau, spunând: „Nu noi ne-am împăr- 
tășit cu Calcedonul, mai degrabă Calcedonul s-a împărtășit cu noi, 
printr-o singură lucrare, mărturisind o singură fire a lui Hristos”. 

Atunci Sofronie a fost hirotonit episcop al lerusalimului și, adu- 
nându-i pe episcopii de sub autoritatea sa, a anatematizat dogma 
monotelită și a trimis sinodicoane lui Serghie al Constantinopolului 
și lui loan al Romei. 

Când a auzit acestea, Heraclie s-a rușinat. Nu a vrut să strice 
ceea ce făcuse, dar nici nu putea răbda mustrarea. Atunci, crezând 
că face ceva măreț, a emis așa-numitul edict”, care cuprindea [pre- 
vederea] ca nici o fire, nici două să nu fie mărturisite în Hristos. 
Citindu-l pe acesta, cei care cugetau cele ale lui Severus râdeau de 


5% În text: riic Evepyeiac kai râv GeAnu&ruv. 


5 În text: pvownv BeAnowv. 

5% Joan al IV-lea a fost papă între anii 640 și 642; v. The Chronicle, p. 463. 

54 E limpede că Sfântul Teofan face trimitere la un eveniment ulterior. 

535 În text: vâpofadii, adică „vopsită cu apă”. 

53 Teodosienii erau adepţii patriarhului monofizit al Alexandriei Teodosie (535-566); v. 
The Chronicle, p. 463. 

557 Este vorba despre Ekthesis. 

Biserica cea sobornicească prin cârciumi și băi, spunând: „Calcedo- 
nienii, care înainte cugetau cele ale lui Nestorie, și-au revenit 
întorcându-se la adevăr, unindu-se cu noi într-o singură fire a lui 
Hristos, prin [noţiunea de] o singură lucrare. Acum, nerecunoscând 
ceea ce este bine, le-au pierdut pe amândouă, nemărturisind nici o 
fire, nici două în Hristos”. 

După moartea lui Serghie, l-a urmat pe tronul Constantinopo- 
lului Pyrrhus, care menținea în mod lipsit de evlavie ceea ce dogma- 
tizaseră Serghie și Cyrus. 

Când a murit Heraclie și Constantin, fiul său, a devenit împă- 
rats, Pyrrhus, împreună cu Martina, l-a ucis pe acesta otrăvindu-l 
și a ajuns împărat Heraklonas, fiul Martinei. Dar senatul și orașul l-au 
alungat pe Pyrrhus ca fiind lipsit de evlavie, împreună cu Martina și 
fiul ei. Și a devenit împărat Constans, fiul lui Constantin; episcop al 
Constantinopolului a fost hirotonit Pavel, și el eretic. loan, epis- 
copul Romei, reunind un sinod de episcopi, a anatematizat erezia 
monoteliților. La fel și în Africa, Byzakion, Numidia și Mauritania, 
diferiți episcopi, reunindu-se, i-au anatematizat pe monofiziți. 

Când loan al Romei a murit, în locul său a fost hirotonit Teodor. 
Pyrrhus, ajungând în Africa, s-a întâlnit cu preasfințitul avvă 
Maxim, cel venerabil prin nevoinţele [sale] monahale, și cu ierarhii 
de acolo, care, cercetându-l și convingându-l, l-au trimis la papa 
Teodor, la Roma. A dat papei o mărturisire a ortodoxiei [sale] și a 
fost primit de către acesta. Dar, când a plecat din Roma și a mers în 
Ravenna, s-a întors ca un câine la vărsătura sa”. 

Când a aflat aceasta, papa Teodor a convocat soborul Bisericii și, 
mergând la mormântul corifeului Apostolilor, cerând Sfântul Potir, 
a picurat în cerneală din Sângele cel dătător de viaţă și a scris cu 
mâna sa caterisirea lui Pyrrhus și a celor care se împărtășeau cu el. 
Când Pyrrhus a ajuns în Constantinopol și a murit Pavel, eterodocșii 
cei îndrăzneți l-au instalat din nou pe tronul Constantinopolului. 

Murind papa Teodor, a fost hirotonit la Roma preasfântul 
Martin. Venind și Maxim din Africa la Roma, l-a înflăcărat în zel pe 
papa Martin. Ei au reunit un sinod format din 150 de episcopi, unde 
i-au anatematizat pe Serghie, Pyrrhus, Cyrus și Pavel și au explicat și 
au proclamat cele două voințe și lucrări ale lui Hristos, Dumnezeul 


58 Din nou, se face referire la evenimente ulterioare. 
539 Cf. Pilde 26, 1. 

nostru, în cel de-al nouălea an al împărăției lui Constans, nepotul 
lui Heraclie, indictionul al VIII-lea“. Constans, aflând și umplân- 
du-se de mânie, i-a adus la Constantinopol pe Sfântul Martin și pe 
Maxim, i-a chinuit și i-a trimis în exil în Cherson și în Klimata”*. Și 
i-a pedepsit și pe mulţi dintre episcopii apuseni. 

După exilarea lui Martin, a fost hirotonit papă al Romei Agaton. 
Acesta, împins de zelul pentru Dumnezeu, a reunit și el un sfânt 
sinod și a respins erezia monoteliților, explicând cele două voințe și 
lucrări. 

Fiind astfel tulburată Biserica de către împărați și de către ie- 
rarhii cei lipsiți de evlavie, s-a ridicat pustiitorul Amalec, lovindu-ne 
pe noi, poporul lui Hristos, și a avut loc prima prăbușire îngrozi- 
toare a armatei romane - mă refer la vărsarea de sânge de la Ga- 
bitha, Hiermuchas și Dathesmos. După care [a urmat] cucerirea Pa- 
lestinei, a Cezareei și a Ierusalimului, apoi dezastrul egiptean și, în 
continuare, robirea pământurilor și a insulelor și a întregii Romanii; 
apoi pierderea totală a armatei și flotei romane în Fenicia, pustiirea 
tuturor popoarelor și locurilor creștine, care nu a încetat până când 
prigonitorul Bisericii nu a fost ucis în mod jalnic în Sicilia**. 


Anii lumii 6122. De la dumnezeiasca Întrupare: 622 ani. 


Împăratul romanilor Heraclie, ani 31.21. Conducătorul arabilor 
Mahomed, ani 9.9. Episcopul Constantinopolului Serghie, ani 29.22. 
Episcopul Ierusalimului Zaharia, ani 22.22. Episcopul Alexandriei 
Gheorghe, ani 14.12. 


În acest an a încetat din viață Mahomed, conducătorul și falsul 
proroc al saracinilor, după ce l-a numit succesor al lui pe ruda sa, 
Abubacharos. În același an a venit știrea despre acesta? și s-au 
înfricoșat cu toţii. La începutul venirii sale, evreii cei înșelaţi au 
crezut că acesta era Hristosul așteptat de ei, astfel că și unii dintre 
fruntașii lor au trecut de partea lui, au acceptat religia lui și au lăsat- 
o pe cea a lui Moise, cel care L-a văzut pe Dumnezeu. Cei care au 
făcut aceasta erau zece la număr și au stat cu el până la uciderea 


54 Sinodul a avut loc la Lateran în anul 649; v. The Chronicle, p. 463. 


5 Klimata erau regiuni din sudul Peninsulei Crimeea; v. The Chronicle, p. 463. 
* Textul se referă la împăratul Constans al II-lea (641-668). 
583 Adică despre Mahomed. 

sa, Când l-au văzut că mănâncă carne de cămilă, au știut că acesta 
nu era cel pe care îl credeau și nu știau ce să facă. Fiindu-le frică să 
lase religia lui, acești [oameni] jalnici l-au învăţat lucruri nelegiuite 
împotriva noastră, a creștinilor. Și stăteau împreună cu el. 

Socotesc [că este] necesar să povestesc despre neamul acestuia. 
El provenea dintr-un trib foarte răspândit, din Ismail, fiul lui 
Avraam. Căci Nizaros, urmașul lui Ismail, este proclamat tatăl tu- 
turor arabilor. El a avut doi fii, pe Mudaros și pe Rhabias. Mudaros 
i-a avut pe Kurasos, pe Kaisos, pe Themimes, pe Asados și pe alții, 
necunoscuţi. Toţi aceștia locuiau în deșertul Madianitis și își creș- 
teau animalele în acesta, locuind în corturi. Sunt și unii care se află 
mai înăuntru decât aceștia, care nu sunt din tribul lor, ci din cel al 
lui lektan, așa-numiții amaniţi, adică homeriţi. lar unii dintre ei 
făceau comerţ pe cămilele lor. 

Mai sus-amintitul Mahomed, fiind sărac și orfan, a socotit să 
intre în slujba unei femei bogate, pe nume Chadiga - care îi era rudă 
—, ca argat, pentru a merge pe cămilă și a face comerț în Egipt și 
Palestina. Încet-încet, prinzând îndrăzneală, a intrat în grațiile fe- 
meii, care era văduvă, a luat-o de soţie și a dobândit cămilele și 
averea ei. Venind în Palestina, a avut de-a face cu iudei și cu creștini 
și a căutat [să afle] de la ei niște [chestiuni] scripturale. El avea 
boala epilepsiei, iar soţia sa, când și-a dat seama, s-a întristat foarte 
tare, pentru că, fiind nobilă, se unise cu un astfel [de om], care nu 
numai că era sărac, dar și epileptic. El a căutat să o împace, spunând 
astfel: „Am o vedenie cu un înger pe nume Gavriil și, neîndurând să 
îl văd, leșin și cad”. Ea, fiindcă avea ca prieten un monah exilat pen- 
tru credința sa cea rea, care locuia acolo, i-a spus acestuia totul, 
chiar și numele îngerului. lar acesta, dorind să îi facă pe plac, i-a zis: 
„A spus adevărul. Căci acest înger este trimis la toți prorocii”. Pri- 
mind vorbele falsului avvă, ea a crezut prima în el și a propovăduit 
altor femei de un neam cu ea că el este proroc. Și astfel de la femei 
zvonul a trecut la bărbaţi, mai întâi la Abubacharos, pe care l-a și 
lăsat urmaș. Erezia lui a luat în stăpânire regiunea Ethribos**, în 
cele din urmă prin război. [Aceasta s-a întâmplat] mai întâi în 
ascuns [timp de] 10 ani, prin război la fel 10 ani, iar pe față 9 ani. 


54 Unele manuscrise conţin în loc de obayfic („uciderea”), payfic („mâncarea”). Astfel, 
având în vedere și fraza următoare, sensul ar fi: „Până când acesta a mâncat [carne de 
cămilă)”; v. The Chronicle, p. 465. 

55 Aceasta este Medina, unde în 622 Mahomed a venit de la Mecca. 

l-a învățat pe supușii săi că cel care ucide un dușman sau este 
ucis de un dușman va intra în paradis. Despre paradis spunea că 
este unul al mâncării și băuturii trupești, al împreunării cu femei [și 
că are] un râu de vin, miere, lapte și femei, nu dintre cele de aici, ci 
altele, iar împreunarea era îndelungată și plăcerea de durată. [Și mai 
afirma] și alte câteva [lucruri] pline de pierzare și de prostie. De 
asemenea, le spunea să se simpatizeze unii pe ceilalți și să îi ajute pe 
cei nedreptățiți. 

În acest an, indictionul al IV-lea, în ziua a șaptea a lunii 
noiembrie, s-a născut în Răsărit David, fiul lui Heraclie. În aceeași zi 
s-a născut și Heraclie, fiul lui Heraclie cel Mic - cel numit și 
Constantin -, care era fiul lui Heraclie cel Mare. El a fost botezat la 
Vlaherne de către patriarhul Serghie, în cel de-al V-lea indiction, în 
ziua a treia a lunii noiembrie. 


Conducătorul arabilor Abubacharos: 3 ani. 
Episcopul lerusalimului Modest: 2 ani. 
22.1.23.1.13. 


În acest an, perșii s-au revoltat unii împotriva altora și s-au 
războit între ei. În aceeași vreme, împăratul inzilor i-a trimis lui 
Heraclie, ca felicitări pentru victoria asupra perșilor, multe mărgă- 
ritare și pietre preţioase. 

Mahomed, care se săvârșise înainte, numise patru emiri pentru 
a se lupta cu creștinii cei din neamul arabilor. Și au venit în fața 
unui sat numit Mucheon, în care se afla vicarul% Teodor, vrând să 
se năpustească asupra arabilor în ziua în care aceștia jertfeau ido- 
lilor. Vicarul, aflând aceasta de la un korasen*” pe nume Kutabas, 
care era plătit de el, i-a adunat pe toți soldaţii din gărzile aflate în 
deșert și, știind exact de la saracin ziua și ora în care îi vor ataca, i-a 
atacat în satul numit Mothus și a ucis trei emiri și mare parte a 
oștirii. A scăpat un emir, Chaledos, pe care ei îl numesc „sabia lui 
Dumnezeu”. 

Unii dintre arabii din apropiere primeau de la împărați mici 
solde pentru a păzi locurile de intrare în deșert. În acea vreme a 
sosit un eunuc care le dădea soldele oștirilor și, venind arabii după 
obicei să își ia solda, eunucul i-a alungat, spunând: „Stăpânul de-abia 


54% Vicarul era adjunctul prefectului pretoriului; v. The Chronicle, p. 694. 
547 În text: kopaonvov, termen care denumește unul dintre membrii tribului Quraysh. 

le dă ostașilor solde, cum să le dea% acestor câini?” Întristându-se 
deci arabii, au plecat la cei de un neam cu ei și i-au condus 
împotriva ținutului Gaza, care era intrarea în deșert spre Muntele 
Sinai [și era] foarte bogat. 


Anii lumii 6124. De la dumnezeiasca Întrupare: 624 ani. 


Împăratul romanilor Heraclie, ani 31.23. Conducătorul arabilor 
Abubacharos, ani 3.2. Episcopul Constantinopolului Serghie, ani 
29.24. Episcopul Ierusalimului Modest, ani 2.2. Episcopul Alexan- 
driei Gheorghe, ani 14.14. 


În acest an, Abubacharos a trimis patru generali, care - conduși, 
după cum s-a spus mai înainte, de către arabi - au mers și au cucerit 
Hera și tot ţinutul Gazei. Serghie, când a venit cu greu din Cezareea 
Palestinei cu puţini soldaţi, s-a luptat și a fost ucis cel dintâi, îm- 
preună cu soldaţii, care erau 300. Arabii, luând mulţi prizonieri și 
prăzi multe, s-au întors cu o victorie strălucită. 

În același an a avut loc un cutremur în Palestina. S-a arătat un 
semn pe cer spre miazăzi, care se numește dokites*, prevestind 
dominaţia arabilor. Era în formă de sabie și a rămas 30 de zile, 
întinzându-se de la miazăzi la miazănoapte. 


Episcopul Ierusalimului Sofronie: 3 ani. 
Episcopul Alexandriei Cyrus: 10 ani. 


24.3.25.1.1. 


În acest an, Abubacharos s-a săvârșit după ce a fost emir doi ani 
și jumătate și a preluat conducerea Umaros. Acesta a trimis o ar- 
mată împotriva Arabiei, a cucerit orașul Bostra și alte orașe și au 
mers până la Gabitha. Teodor, fratele împăratului Heraclie, luptân- 
du-se cu aceștia, a fost învins și s-a dus la împărat în Edesa. Împă- 
ratul a numit un alt strateg, pe nume Baanes, și l-a trimis pe sake- 
Ilarios-ul Teodor cu o armată romană împotriva arabilor. Când 
acesta a ajuns la Emesa, a întâlnit o mulțime de saracini și, 
ucigându-i pe aceștia și pe cel care le era emir, i-a gonit pe ceilalți 
până la Damasc. Acolo și-a făcut tabăra lângă râul Bardanesios. 


5% În text: nooo p&ĂAov - „cu atât mai mult”. 
549 În text: o 6okirnc, termen care desemna o cometă sau un meteorit. 

Heraclie a părăsit Siria deznădăjduit, a luat și cinstita Cruce de 
la lerusalim și a plecat la Constantinopol. lar pe Baanes și pe 
sakellarios-ul Teodor, care aveau o armată de 40000 de oameni, i-a 
întors de la Damasc la Emesa și ei i-au urmărit pe arabi de la Emesa 
la Damasc. 


Anii lumii 6126. De la dumnezeiasca Întrupare: 626 ani. 


Împăratul romanilor Heraclie, ani 31.25. Conducătorul arabilor 
Umaros, ani 12.1. Episcopul Constantinopolului Serghie, ani 29.26. 
Episcopul Ierusalimului Sofronie, ani 3.2. Episcopul Alexandriei 
Cyrus, ani 10.2. 


În acest an, saracinii, părăsind Arabia, au făcut o expediţie în 
părțile Damascului, fiind o mulțime nemărginită. Când a aflat, 
Baanes a trimis [un mesaj] la sakellarios-ul împărătesc să-i vină în 
ajutor cu armata, pentru că arabii sunt foarte mulți. Sakellarios-ul a 
venit la Baanes și, plecând din Emesa, i-au întâlnit pe arabi. Având 
loc o luptă în prima zi, care era a treia a săptămânii, în data de 23 a 
lunii Loos”, au fost înfrânți cei care erau cu sakellarios-ul. 

Cei ai lui Baanes s-au răsculat și l-au proclamat pe acesta îm- 
părat, renegându-l pe Heraclie. Atunci, cei care erau cu sakellarios-ul 
s-au retras și saracinii, găsind momentul potrivit, au început lupta. 
Cum spre romani sufla un vânt de la sud, [aceștia] nu puteau să li se 
opună dușmanilor din cauza prafului și au fost învinși. Intrând 
singuri în locurile strâmte ale râului Hiermuchtha””, au fost nimiciţi 
cu totul — și armatele celor doi generali aveau 40000 de oameni. 

Atunci saracinii, obținând o. victorie strălucită, s-au dus la 
Damasc și l-au cucerit, precum și ţinuturile Feniciei. S-au instalat 
acolo și au făcut o expediţie împotriva Egiptului. Cyrus, episcopul 
Alexandriei, aflând de plecarea lor, s-a îngrijit și, fiindu-i teamă de 
lăcomia lor, a încheiat tratate de pace și a promis că Egiptul le va da 
câte 200000”* de dinari pe an și le va trimite aur pentru obligaţiile 
stabilite. Plătind acestea timp de trei ani, a ţinut Egiptul departe de 
nimicire. 


55° Luna Loos corespunde în calendarul macedonean lunii iulie; v. The Chronicle, p. 471. 
* Râul Yarmuk. 

5* În ediţia lui Carl de Boor apare suma de 120000 de dinari, corectată de Cyril Mango 
în 200000 după textul lui Anastasius Bibliothecarius; v. The Chronicle, p. 471. 

Cyrus a fost acuzat în fața împăratului că dădea saracinilor 
aurul Egiptului. Mâniat, [împăratul] a trimis [un mesaj] pentru a-l 
rechema și l-a numit ca augustalios pe un anume Manuil, armean 
de neam. Când s-a împlinit un an, încasatorii saracinilor s-au pre- 
zentat să ia aurul. lar Manuil i-a scos afară fără să le dea nimic, 
spunând: „Eu nu sunt precum Cyrus, cel care nu are arme, să vă dau 
vouă tribut, ci eu sunt înarmat”. După ce aceștia au plecat, saracinii 
s-au înarmat îndată împotriva Egiptului și, pornind un război 
împotriva lui Manuil, l-au pus pe fugă. lar el și-a găsit scăparea ală- 
turi de câţiva [oameni] în Alexandria. Atunci saracinii au impus 
Egiptului taxe. 

Când a auzit Heraclie cele întâmplate, l-a trimis pe Cyrus pen- 
tru a-i convinge să plece din Egipt, potrivit primului tratat. Când 
Cyrus a mers în tabăra saracinilor, s-a scuzat îndelung, [afirmând] 
că nu el este cauza acestei încălcări și [le-a spus] că, dacă doresc, vor 
întări prin jurăminte înţelegerea anterioară. Saracinii nu au fost însă 
convinși, ci i-au spus episcopului: „Poţi să înghiți acest stâlp foarte 
mare?”; iar el a zis: „Nu este cu putinţă”. [Atunci ei] au spus: „Nici 
nouă nu ne este cu putință să plecăm acum din Egipt”. 


Anii lumii 6127. De la dumnezeiasca Întrupare: 627 ani. 


Împăratul romanilor Heraclie, ani 31.26. Conducătorul arabilor 
Umaros, ani 12.2. Episcopul Constantinopolului Serghie, ani 29.27. 
Episcopul Ierusalimului Sofronie, ani 3.3. Episcopul Alexandriei 
Cyrus, ani 10.3. 


În acest an, Umaros a făcut o expediţie împotriva Palestinei și, 
asediind orașul sfânt timp de doi ani, l-a ocupat în urma nego- 
cierilor. Căci Sofronie, arhiereul lerusalimului, a primit promisiunea 
că toată Palestina va fi în siguranță. Umaros a intrat în orașul sfânt 
îmbrăcat în veșminte murdare” din păr de cămilă, dând dovadă de 
o prefăcătorie satanică, și a căutat templul iudeilor pe care îl 
construise Solomon, ca să îl facă loc de închinare al blasfemiei sale. 
Când l-a văzut pe acesta, Sofronie a spus: „Cu adevărat aceasta este 
urâciunea pustiirii stând în locul cel sfânt, despre care a spus pro- 
rocul Daniel”. lar apărătorul evlaviei s-a tânguit, cu multe lacrimi, 
pentru neamul creștinilor. 


553 În text: EppunwuEvoiG. 


În timp ce Umaros se afla acolo, patriarhul l-a rugat să pri- 
mească de la el un cearșaf și un veșmânt pentru a se îmbrăca. Dar el 
nu a acceptat să se îmbrace cu acestea. Cu greu l-a convins să le 
îmbrace, până când i-au fost spălate veșmintele sale, și apoi le-a 
înapoiat lui Sofronie, care s-a îmbrăcat cu aceleași [haine]. 

Atunci a încetat din viață Sofronie, cel care a împodobit prin 
cuvânt și faptă Biserica Ierusalimului și care s-a luptat împotriva 
dogmei celei rele a lui Heraclie și a monoteliților care erau îm- 
preună cu el, Serghie și Pyrrhus. 

În același an, Umaros l-a trimis pe Iad în Siria și [acesta] a supus 
saracinilor întreaga Sirie. 


27.3.28.4. 


În acest an, loan, cel numit Kataias, epitropul din Osroene, a 
venit la Iad, în Chalcis, și s-a înţeles să îi dea acestuia câte 100000 de 
monede pe an, pentru a nu trece Eufratul nici în mod pașnic, nici cu 
război, atât timp cât îi vor da cantitatea de aur. Atunci loan s-a 
întors la Edesa și, obținând tributul anual, i l-a trimis lui Iad. 

La aflarea acestora, Heraclie l-a considerat vinovat pe loan, fiindcă 
făcuse aceasta fără știrea împărăției; și, rechemându-l, l-a condamnat 
la exil. Iar în locul lui l-a trimis pe un anume stratilat Ptolemeu. 


28.4.29.5. 


În acest an, arabii au ocupat Antiohia. Mauias a fost trimis de 
către Umaros ca general și emir al întregii țări de sub stăpânirea 
saracinilor, din Egipt până la Eufrat. 


Anii lumii 6130. De la dumnezeiasca Întrupare: 630 ani. 


Împăratul romanilor Heraclie, ani 31.29. Conducătorul arabilor 
Umaros, ani 12.5. Episcopul Constantinopolului Pyrrhus, ani 3.1. 
Episcopul Alexandriei Cyrus, ani 10.6. 


În acest an, Iad a trecut Eufratul cu toată armata sa și a ajuns la 
Edesa. Și, deschizând edesenii [porțile], au încheiat un tratat pentru 
ţinutul lor, pentru stratilat și pentru romanii care erau cu acesta. 
[Saracinii] au pornit împotriva [orașului] Constantia și, asediindu-l, 
l-au cucerit prin luptă; și au ucis 300 de romani. lar de acolo au 

mers la Daras, pe care l-au cucerit, și din acest [oraș] i-au nimicit pe 
mulți. Şi astfel lad a ocupat întreaga Mesopotamie. 


30.6.2.7. 


În acest an, saracinii au pornit o expediţie militară împotriva 
Persiei. Luptând cu perșii, au învins prin forță și i-au supus pe toți. 
Hormisdas, împăratul perșilor, a fugit și și-a lăsat palatul, ducându-se 
la perșii cei mai dinăuntru. Saracinii le-au luat prizoniere pe fiicele 
lui Chosroes, împreună cu toate bagajele imperiale; și acestea au 
fost aduse la Umaros. 

În același an, Umaros a poruncit să se facă un recensământ al 
ținutului locuit de sub stăpânirea lui. Și s-a făcut recensământul 
oamenilor, animalelor și plantelor. 


31.7.3.8. 


În acest an s-a săvârșit împăratul Heraclie, în luna martie, 
indictionul al XIV-lea, fiind bolnav de hidropizie, după ce a fost 
împărat 30 de ani și 10 luni. După el a devenit împărat Constantin, 
fiul său, [timp de] 4 luni, și s-a săvârșit, fiind otrăvit de către Mar- 
tina, mama sa vitregă, și de patriarhul Pyrrhus. Apoi a devenit îm- 
părat Heraklonas, fiul Martinei, împreună cu mama sa, Martina. 


Împăratul romanilor Heraklonas: 6 luni. 
Episcopul Constantinopolului Pavel: 12 ani. 
1.8.1.9. 


În acest an, Mauias a cucerit Cezareea Palestinei, după șapte ani 
de asediu, și a ucis în ea 7000 de romani. 

În acest an, senatul l-a dat jos pe Heraklonas, pe mama sa, 
Martina, și pe Valentin. Martinei i-au tăiat limba, iar lui Heraklonas, 
nasul, și, exilându-i, l-au adus la putere pe Constans“, fiul lui 
Constantin și nepotul lui Heraclie. Acesta a domnit 27 de ani. Fiind 
Pyrrhus înlăturat din scaunul episcopal, ca patriarh al Constantino- 


554 Împăratul Constans, născut la 7 noiembrie 630, primise numele de Heraclie. Când a 
fost asociat la tron în anul 641, a primit numele de Constantin, nume pe care l-a purtat 
în poziţia sa oficială. Numele de Constans și supranumele Pogonatul care i s-au atribuit 
sunt atestate în sursele mai târzii; v. ANAPEAZ N. ZTPATOZ, To Bulăvriov otov Z’ aiwva, 
tópoç A' Kwvoravrivoc T’ (Kwvorac) 642-668, ABrvou, 1972, pp. 8-9, 13-15. 


32 SE. TEOFANMĂRTURISITORUL 


polului a fost hirotonit Pavel, preot și iconom al bisericii, în luna oc- 
tombrie, indictionul al XV-lea. Acesta a fost episcop [timp de] 12 ani. 


Anii lumii 6134. De la dumnezeiasca Întrupare: 634 ani. 


Împăratul romanilor Constans, ani 27.1. Conducătorul arabilor 
Umaros, ani 12.9. Episcopul Constantinopolului Pavel, ani 12.2. 
Episcopul Alexandriei Cyrus, ani 10.10. 


În acest an, Constans, devenind împărat, a spus senatului: 
„Tatăl meu, Constantin, care m-a născut, încă din timpul tatălui 
său, bunicul meu, Heraclie, a fost destulă vreme împărat împreună 
cu el, iar după acesta foarte puţin timp. Căci invidia Martinei, mama 
sa vitregă, retezându-i speranţele cele bune, l-a lipsit de viaţă. Și 
aceasta pentru Heraklonas, cel născut în mod nelegiuit din ea și din 
Heraclie. Pe aceasta, alături de copilul ei, votul vostru, dat cu [aju- 
torul lui] Dumnezeu, a alungat-o pe drept din demnitatea impe- 
rială, pentru ca nu cumva împărăţia romanilor să apără că este 
foarte nelegiuită, lucru pe care strălucita voastră măreție îl știe 
foarte bine”. De aceea, vă rog să îmi fiți sfătuitori și sfetnici spre 
mântuirea cea de obște a supușilor”. Spunând acestea, a dat drumul 
senatului, cinstindu-l cu daruri generoase. 


2.10.3.11. 


În acest an, Umaros a început să construiască templul din 
lerusalim, însă construcția nu stătea în picioare, ci se prăbușea. 
Căutând cauza, iudeii i-au spus: „Dacă nu veţi lua crucea care se află 
pe biserica de pe Muntele Măslinilor, clădirea nu va sta în picioare”. 
Din cauza acestei chestiuni, crucea a fost luată de acolo și astfel s-a 
stabilizat clădirea acestora. Prin urmare, cei care Îl urau pe Hristos 
au dat jos multe cruci. 


Episcopul Alexandriei Petru: 10 ani. 
3.1.4.1. 


În acest an, patrikios-ul Valentian’® s-a răsculat împotriva lui 
Constans. Împăratul a trimis să fie ucis, iar oastea acestuia a atras-o 
de partea sa. 


555 În text: ù vuerepa vnepbvc oeuvonpeneta. 
556 Probabil același cu Valentin, menţionat mai sus, care a încercat să uzurpe auto- 
ritatea imperială; v. ANAPEAZ N. ZTPATOZ, To Bufdvriov otov Z’ aiwva, t. A', pp. 17-20. 


CRONOGRAFIA 333 


A avut loc și o eclipsă de soare în ziua a cincea a lunii Dios” 
ziua a șasea [a săptămânii], la ceasul al nouălea. 


) 


4.12.5.2. 


În acest an a fost asasinat Umaros, conducătorul saracinilor, în 
ziua a cincea a lunii Dios, de către un renegat persan. Căci, găsindu-l în 
timp ce se închina, l-a străpuns, lovindu-l cu sabia în stomac, și 
astfel l-a lipsit de viaţă, după ce fusese emir timp de 12 ani. După el 
a urmat la conducere Uthman, ruda lui, fiul lui Phan. 


Conducătorul arabilor Uthman: 10 ani. 
5.1.6.3. 


În acest an s-a răsculat Grigorie, patrikios-ul Africii, împreună 
cu africanii. 


Anii lumii 6139. De la dumnezeiasca Întrupare: 639 ani. 


Împăratul romanilor Constans, ani 27.6. Conducătorul arabilor 
Uthman, ani 10.2. Episcopul Constantinopolului Pavel, ani 12.7. 
Episcopul Alexandriei Petru, ani 10.4. 


În acest an s-a abătut asupra pământului un vânt puternic și a 
smuls din rădăcini multe plante, a rupt cu tot cu rădăcină copaci 
foarte mari și a doborât multe coloane ale stâlpnicilor. 

În același an, saracinii au pornit într-o expediție militară îm- 
potriva Africii și, luptându-se cu tiranul Grigorie, l-au pus pe acesta 
pe fugă; pe cei care erau cu el i-au ucis, iar pe el l-au alungat din 
Africa. După ce s-au înţeles cu africanii în ceea ce privește tributul, 
s-au întors. 


7.3.8.5. 


În acest an, Mauias a făcut o expediţie pe mare împotriva 
Ciprului. Avea 1700 de ambarcaţiuni și a cucerit Constantia și toată 
insula și a devastat-o. 


37 Luna Dios corespunde lunii noiembrie. 

Auzind despre cubicularul Kakorizos cum că venea împotriva sa 
cu multă armată romană, a navigat în față, [spre] Arados5. Și, 
trăgându-și flota la mal, a încercat să cucerească orășelul de pe 
insulă, Kastellos, folosindu-se de tot felul de mașinării. Nereușind 
nimic, a trimis la ei pe un episcop pe nume Thomarichos să îi sperie 
pentru a pleca din oraș, să încheie un tratat și să plece din insulă. 
Când episcopul a intrat la ei, l-au ţinut înăuntru și nu s-au supus lui 
Mauias. Cum asediul împotriva [insulei] Arados a fost fără rezultat, 
[Mauias] s-a întors în Damasc, deoarece venise iarna. 


8.4.9.6. 


În acest an, Mauias a pornit o expediție militară împotriva 
[insulei] Arados cu o formaţie [de luptă] puternică și a cucerit-o 
printr-o înţelegere: ca cei de aici să locuiască unde vor vrea. Ora- 
șului i-a dat foc și i-a dărâmat zidurile, făcând ca insula să fie 
nelocuită până astăzi. 

În același an, papa Martin a convocat un sinod la Roma împo- 
triva monoteliților:*?. 


9.5.10.7. 


În acest an, stratopedarhul Busur a făcut o expediție militară 
împotriva Isauriei împreună cu arabii. A ucis mulți oameni și a luat 
prizonieri, întorcându-se cu 5000 de captivi. 

Împăratul Constans l-a trimis pe un anume Prokopios la 
Mauias, pentru a cere pace. Aceasta s-a și făcut, pe doi ani, Mauias 
primindu-l drept garanţie în Damasc pe Grigorie, fiul lui Teodor. 


10.6.u.8. 


În acest an, Pasagnathes, patrikios-ul armenilor, s-a răsculat îm- 
potriva împăratului și a încheiat tratate cu Mauias, dându-i-l 
acestuia și pe fiul său. Când a aflat, împăratul a venit până în Ce- 
zareea Capadociei și, pierzându-și speranţa în privinţa Armeniei, s-a 
întors. 


558 În text: &venăevoe karevavri 'Ap&5ov. Arados este o mică insulă în apropiere de 
țărmul Siriei; v. ANAPEAZ N. ZTPATOZ, To Bufăvriov otov Z’ aiva, t. A”, p. 48, nota 157. 
59 Sinodul a avut loc la Lateran, în anul 649; v. The Chronicle, p. 479. 

Anii lumii 6144. De la dumnezeiasca Întrupare: 644 ani. 


Împăratul romanilor Constans, ani 27.11. Conducătorul arabilor 
Uthman, ani 10.7. Episcopul Constantinopolului Pavel, ani 12.12. 
Episcopul Alexandriei Petru, ani 10.9. 


În acest an, Grigorie, nepotul lui Heraclie, a murit în Heliopolis 
și, fiind păstrat cu smirnă, a fost adus la Constantinopol. 

În același an a căzut din cer cenușă și o frică mare i-a cuprins pe 
oameni. 


Episcopul Constantinopolului Petru: 12 ani. 

Pavel se săvârșește și Pyrrhus a fost numit din nou, 
4 luni și 23 de zile. 

12.8.1.10. 


În acest an, Mauias, cucerind Rodosul, a doborât colosul din Ro- 
dos după 1360 de ani de la ridicarea sa. L-a cumpărat un iudeu, ne- 
gustor din Edesa, și a încărcat bronzul acestuia pe 900 de cămile”. 

În același an, Habib’®, generalul arab, a pornit cu oaste împo- 
triva Armeniei și, întâlnindu-l pe Maurianos, generalul romanilor, l-a 


urmărit până la Munţii Caucaz și a devastat ţara. 


13.9.2. 


În acest an, Mauias a ordonat să se facă o pregătire temeinică a 
corăbiilor, pentru ca flota sa să vină împotriva Constantinopolului. 
lar toată pregătirea avea loc la Tripolis, în Fenicia. Când au văzut 
aceasta, doi frați iubitori de Hristos, care locuiau în Tripolis, fiii 
unui trâmbițaş’®, fiind cuprinși de zel pentru Dumnezeu, au intrat 
în închisoarea orașului - în care erau o mulțime de prizonieri 


5% Faptul este menţionat de către Constantin Porfirogenetul, precum și de alți 
cronicari. Colosul din Rodos, operă a sculptorului Chares din Lindos, era considerat 
unul dintre monumentele celebre ale Antichității; v. PLINIvS, Naturalis Historia ..., vol. 
VI, pp. 76-77 (XXXIV, 41). 

55 În text: "BiBoc. 

5% Sau „ai lui Bukinator”. În cazul în care este vorba despre un substantiv comun, ter- 
menul provine de la latinescul bucinator („trâmbițaș”), care, la rândul său, provenea de 
la trâmbiţa curbată folosită de armata romană (bucina); v. L. BREHIER, Les institutions 
de l’ Empire Byzantin, p. 277, și H. MIHĂESCU, La Romanite ..., pp. 405-406. 


90 o E RIRISIIORU O. 


romani. Distrugând porţile și dezlegându-i pe prizonieri, s-au nă- 
pustit împotriva emirului orașului și l-au ucis pe el și pe cei [care 
erau] împreună cu el. Nimicind prin foc tot echipamentul, au plecat 
pe mare spre Romania. — 

Numai că nici așa nu a încetat această pregătire. Ci Mauias a 
pornit cu armată împotriva Cezareei Capadociei, iar pe Abulabar’® 
l-a numit căpetenie peste această formaţie a corăbiilor. Acesta, 
ajungând la așa-numitul Phoinix al Liciei, unde se afla împăratul 
Constans cu flota romană, s-a luptat pe mare cu el. 

Urmând împăratul să se lupte pe mare, a văzut în vis în acea 
noapte că se afla în Tesalonic. Când s-a trezit din somn, i-a povestit 
ceea ce văzuse unui tălmăcitor de vise. lar acesta a spus: „O, îm- 
părate, fie să nu fi dormit, nici să nu fi avut un vis! Căci faptul că 
erai în Tesalonic se tălmăcește «dă altuia victoria»5*%, adică victoria 
se întoarce spre dușmanul tău”. 

Împăratul, nefăcând nimic spre a așeza [flota] în formaţie pen- 
tru luptă navală, a cerut ca aceasta să meargă la luptă. Aruncându-se 
unii asupra celorlalți, romanii au fost învinși și marea s-a amestecat 
cu sângele romanilor. lar împăratul l-a îmbrăcat pe altul cu veș- 
mântul lui. Fiul trâmbiţașului5*5 - care a fost amintit mai înainte -, 
sărind pe corabia imperială, l-a tras pe împărat și, mutându-l pe o 
altă corabie, l-a salvat în chip mai presus de înțelegere. Acest [om] 
deosebit de viteaz, stând cu bărbăţie pe corabia împărătească, i-a 
ucis pe mulți, dându-și viața pentru împărat. Pe acesta vrăjmașii l-au 
încercuit și astfel l-au prins la mijloc, crezând că el este împăratul. 
lar după ce i-a ucis pe mulţi, vrăjmașii l-au ucis, împreună cu cel 
care purta veșmântul împărătesc. Astfel împăratul s-a salvat fugind 
și, lăsându-i pe toţi, s-a dus pe mare la Constantinopol. 


14.10.3. 


În acest an a fost asasinat Uthman, conducătorul arabilor, de 
către cei din Ethribos, fiind emir [timp de] 10 ani. Și s-a făcut tul- 
burare între arabi. Căci cei care se aflau în pustiu îl voiau pe Ali, 


5% Cyril Mango sugera că trebuie preferată forma Abulabar din manuscrisele grecești 
formei Abulathar propusă de Carl de Boor după Anastasius Bibliothecarius; v. The 
Chronicle, p. 482. 

55 În text: Bec AAW vixnv. 

5% Sau „al lui Bukinator”. 

nepotul lui Ali, care fusese ginerele lui Mahomed. lar cei din Siria și 
Egipt îl voiau pe Mauias, care a și învins și a stăpânit 24 de ani. 


Conducătorul arabilor Mauias: 24 ani. 
15.1.4. 


În acest an, Mauias a pornit în expediţie împotriva lui Ali. Și 
ambii s-au reunit între Barbalissos5* la Kesarion, în apropierea Eu- 
fratului. Cei ai lui Mauias, devenind mai puternici, au luat [pro- 
viziile de] apă, iar cei ai lui Ali, fiindcă le era sete, își părăseau rân- 
durile. Mauias nu voia să se lupte, însă a obținut victoria fără efort. 


16.2.5. 


În acest an, împăratul a pornit în expediție împotriva Sklavi- 
niei5” și pe mulți i-a luat prizonieri și i-a supus. 

În același an au avut loc și evenimentele legate de Sfântul 
Maxim și ucenicii săi, care au luptat pentru credinţa cea dreaptă îm- 
potriva monoteliților. Constans, nereușind să îi strămute pe aceștia 
la părerea lui cea rea, i-a tăiat [sfântului] limba cea plină de înţe- 
lepciune întru Dumnezeu și de foarte multă învățătură, împreună 
cu mâna sa cea dreaptă, pentru că scrisese, împreună cu ucenicii săi, 
ambii pe nume Anastasie’, foarte multe [lucruri] împotriva lipsei 
lui de evlavie, pe care aceștia le-au scris și cuvânt cu cuvânt", după 
cum le este cunoscut iubitorilor de învățătură. 


17.3.6. 


În acest an s-a făcut o înțelegere între romani: și arabi. Din 
cauza revoltei, Mauias a trimis un mesager ca arabii să le plătească 
romanilor pe fiecare zi câte 1000 de monede, un cal și un rob. 

În acest an a avut loc un cutremur mare și surparea [unor 
clădiri] în Palestina și Siria, în luna Daisios, indictionul al II-lea. 

În același an a fost exilat Martin, preasfințitul papă al Romei, 
care se luptase cu vitejie pentru adevăr și care s-a făcut mărturisitor, 
săvârșindu-se în Klimata din. Răsărit. 


br pic er TE LELE 


5% În text: avaueoov BapBaoco%. Sensul sintagmei este dificil de interpretat. 
567 Sklavinia desemna o zonă locuită de sklavini (slavi). 

568 În text apare forma de plural: 'Avaoragioic. 

5% În text: kat’ ENoc. 

18.4.7. 


În acest an, Constans l-a ucis pe Teodosie, fratele său”. 

Pe când arabii se aflau la Sapphin, a fost asasinat Ali, cel al 
Persiei. Şi a rămas singur conducător Mauias, care locuia împără- 
tește în Damasc și își ţinea acolo comorile în bani. 


19.5-8. 


În acest an a apărut o erezie a arabilor, așa-numiții charurgiți. 
Mauias, prinzându-i, pe cei din Persia i-a umilit, iar pe cei din Siria 
i-a înălțat. Și pe unii i-a numit isamiţi, iar pe ceilalți herakiţi. Sol- 
dele isamiţilor le-a urcat până la 200 de monede, iar pe ale hera- 
kiților le-a coborât până la 30 de monede. 


20.6.9. 


În acest an, împăratul, părăsind Constantinopolul, a mers în 
Siracusa Siciliei, vrând să strămute împărăţia la Roma. Și a trimis să 
îi fie adusă soţia și cei trei fii, Constantin, Heraclie și Tiberiu. Dar 
bizantinii nu le-au dat drumul acestora. 


21.7.10. 


În acest an, arabii au întreprins o expediție militară împotriva 
Romaniei și au luat mulţi prizonieri și au pustiit multe locuri. 


22.8.11. 


În acest an au fost luați prizonieri o parte a [locuitorilor] Siciliei 
şi au fost instalați în Damasc cu voia lor. 


23.9.12. 


În acesta an a apărut o erezie cu privire la post. Abderachman al 
lui Chaledos a făcut o expediție în Romania și a petrecut iarna în 
aceasta, devastând multe ţinuturi. Sklavinii trecând de partea 
acestuia, 5000 [dintre ei] au coborât cu el în Siria și s-au instalat în 
ţinutul apameienilor””, în satul Seleukobolos. 


57 Istoricii au presupus că Teodosie a fost acuzat de complot împotriva fratelui său; v. 
ANAPEAE N. ZTPATOZ, To BuQăvriov otrov Z’ aiwva, t. A', pp. 199-204. 
57 Cei din Apameia. 

Episcopul Constantinopolului Toma: 3 ani. 
24.10.1. 


In acest an, Busur a facut o expediţie împotriva Romaniei. De 
asemenea, Thomarichos, episcopul de Apameia, a murit, iar 
episcopul Emesei a fost ars de viu. 


25.11.2. 


În acest an, Busur a făcut din nou o expediție în Romania și a 
devastat părțile Hexapolisului””, iar Phadalas și-a petrecut acolo iarna. 


26.12.3. 


În acest an, Saborios, strategul [themei] Armeniakon, [care era] 
de origine persană, s-a răsculat împotriva împăratului Constans. El 
l-a trimis pe stratilatul Serghie la Mauias, promițându-i că îi va 
supune Romania dacă se va alia cu el împotriva împăratului. Când a 
aflat, Constantin, fiul împăratului, l-a trimis și el pe cubicularul 
Andrei, la Mauias, cu daruri, pentru a nu colabora cu răsculatul. 

Când Andrei a ajuns la Damasc, a descoperit că Serghie o luase 
înainte, iar Mauias se prefăcea că este favorabil împăratului. Serghie 
se afla așezat înaintea lui Mauias și, când a intrat Andrei, s-a ridicat. 
Mauias l-a mustrat pe Serghie, spunând: „De ce ţi s-a făcut frică?”, 
iar Serghie s-a apărat, zicând că a făcut aceasta din obișnuinţă. 
Mauias, întorcându-se, i-a zis lui Andrei: „Ce îmi ceri?” lar el a spus: 
„Să îmi dai ajutor împotriva rebelului”. Mauias a zis: „Amândoi îmi 
sunteți dușmani. Și voi da [ajutor] celui care îmi va da mai mult”. 
Andrei i-a zis acestuia: „Nu te îndoi, emire, căci puţine de la un 
împărat îți sunt mai bune decât foarte multe de la un rebel! Însă fă 
ce socotești [că este mai] plăcut”. Spunând acestea, a tăcut. lar 
Mauias a spus: „Mă voi gândi la asta”. Și a poruncit să iasă amândoi. 

Mauias, chemându-l separat pe Serghie, i-a spus: „Să nu i te mai 
închini lui Andrei, pentru că nu vei mai obţine nimic”. 

A doua zi, Serghie, luându-i-o înainte lui Andrei, s-a așezat 
înaintea lui Mauias. Când a intrat Andrei, [acesta] nu s-a ridicat ca 
în ziua de dinainte. Andrei, uitându-se, ameninţa spunând: „Dacă 
voi trăi, îți voi arăta cine sunt!” Serghie a zis: „Nu mă voi ridica în 


5? Probabil în Capadocia, v. The Chronicle, p. 488. 

faţa ta, căci tu nu ești nici bărbat, nici femeie”. Oprindu-se amân- 
doi, Mauias i-a zis lui Andrei: „Promite-mi că îmi dai cât îmi dă 
Serghie”. „Și cât este [asta]?”, a zis Andrei. Mauias a spus: „Să dai 
arabilor venitul public”. Și Andrei a zis: „Vai ţie, Mauias, mă sfă- 
tuiești să îți dau trupul și să păstrez umbra. Cum vrei, înţelege-te cu 
Serghie! Căci eu nu fac asta. Decât că, ignorându-te, vom face apel 
la Dumnezeu, Care are mai multă putere decât tine să îi apere pe 
romani, și ne vom pune nădejdile în EI”. Spunând acestea, i-a mai 
zis lui Mauias: „Cu bine! și a plecat din Damasc la Melitene pentru 
că tiranul se afla în părțile acelea, în care trebuia să meargă și Ser- 
ghie. Când a ajuns la Arabissos, s-a întâlnit cu paznicul trecătorii, 
căci acesta nu se alăturase tiranului. I-a poruncit să pândească când 
anume se va întoarce Serghie, ca să i-l aducă. lar el a mers la Am- 
nesia, așteptându-l pe Serghie; iar cele întâmplate i le-a făcut cu- 
noscute împăratului. 

Serghie, înțelegându-se cu Mauias așa cum voia, l-a luat pe Pha- 
dalas, un general al arabilor, cu un ajutor [militar din partea] barba- 
rilor, pentru a lupta alături de Saborios. Serghie, mergând înaintea 
lui Phadalas și ducându-se plin de bucurie la Saborios, a căzut în 
ambuscadele lui Andrei la trecători. Prinzându-l pe Serghie, l-au 
dus legat la Andrei. lar Serghie, văzându-l pe acesta, s-a aruncat la 
picioarele lui, rugându-se să îl cruțe. Andrei [i-a spus]: „Tu ești Ser- 
ghie, cel care te mândreai cu părțile tale rușinoase în fața lui Mauias 
și pe mine mă numeai efeminat. lată, de acum părţile tale rușinoase 
nu îți vor mai folosi la nimic, ci te vor omori”. Spunând acestea, a 
ordonat să i se taie părțile rușinoase și l-a spânzurat pe un lemn. 

Auzind Constantin de venirea lui Phadalas în ajutorul lui Sabo- 
rios, l-a trimis pe patrikios-ul Nichifor cu o armată romană pentru a 
se opune lui Saborios. Saborios se afla la Adrianopolis pregătindu-se 
pentru luptă, căci aflase că Nichifor vine spre el. Într-una din zile s-a 
întâmplat ca acesta să iasă din oraș călare. Când a ajuns în apro- 
pierea porții orașului, a lovit calul cu biciul, iar acesta a fost luat 
prin surprindere și, aruncându-l cu capul de poartă, l-a lipsit de 
viață într-un mod urât. Astfel Dumnezeu i-a dăruit victoria împă- 
ratului. 

Venind Phadalas la Hexapolis și aflând totul, a trimis la Mauias 
pentru a-i cere ajutorul, căci între romani se instaurase pacea. 
Mauias i l-a trimis pe fiul său, Izid, cu o mulțime de barbari. Amân- 
doi au mers la Calcedon și au luat mulţi prizonieri. Au cucerit și 

[orașul] Amorion din Frigia, lăsând pentru paza acestuia 5000 de 
oameni înarmați, și s-au întors în Siria. Venind iarna, împăratul l-a 
trimis pe același cubicular Andrei și, fiind multă zăpadă, [acesta] a 
ajuns noaptea. Cu ajutorul unor lemne s-au urcat pe zid și au intrat 
în Amorion. l-au ucis pe toţi arabii, pe cei 5000, și dintre ei nu a mai 
rămas niciunul. 

În aceeași iarnă a avut loc o mare revărsare de ape în Edesa și au 
pierit mulți. S-a arătat și un semn pe cer. 


Episcopul Constantinopolului loan: ani 6. 
27.13-1. 


În acest an, împăratul Constans a fost asasinat în Sicilia, la Sira- 
cusa, în baia care se numea Daphne’”. Cauza a fost aceasta: după 
uciderea lui Teodosie, fratele său, a fost urât de bizantini”*, dar mai 
ales pentru faptul că îl adusese cu dezonoare în Constantinopol pe 
Martin, preasfințitul papă al Romei, și îl exilase în Klimata din 
Cherson. Preaînţeleptului și mărturisitorului Maxim i-a tăiat limba 
și mâna și pe mulți dintre ortodocși i-a condamnat la chinuri, exil și 
confiscări pentru că nu se supuseseră ereziei sale. lar pe cei doi 
Anastasie, care erau ucenici ai mărturisitorului și mucenicului 
Maxim, i-a exilat și i-a torturat. Din aceste cauze a fost urât mult de 
către toți. Făcându-i-se teamă, a vrut să strămute împărăţia la 
Roma. De aceea a vrut să o ia și pe împărăteasă și pe cei trei fii ai 
săi, dacă cubicularul Andrei și Teodor din Colonia nu l-ar fi împie- 
dicat [să facă] ce vroia. Și a stat în Sicilia 6 ani. 

Când a intrat în amintita baie, a venit împreună cu el un anume 
Andrei, fiul lui Troilos, care era servitorul său. Când a început să se 
dea cu săpun”, Andrei a luat găleata și i-a dat în cap împăratului, 
fugind imediat. Cum împăratul stătuse mult timp în baie, cei de 
afară au intrat și l-au găsit mort. Îngropându-l, l-au făcut împărat cu 
de-a sila pe un anume armean Mizizios. Căci acesta era foarte arătos 
și extrem de frumos. 


5% Probabil la 15 iulie; v. ANAPEAZ N. ETPATOZ, To Bufăvriov orov Z’ avva, t. A", pp. 
266-269. 

54 Locuitorii Constantinopolului. 

575 În text: ya ounxeoGau. Săpunul este numit yaààıxóç („galic”), fiind considerat o 
invenție a galilor; v. ANAPEAZ N. ZTPATOZ, To Buţdvriov otov Z' aiva, t. A”, p. 263, nota 
908. 

Constantin, când a aflat de încetarea din viață a tatălui său, a 
venit în Sicilia cu o flotă numeroasă. Prinzându-l pe Mizizios, l-a 
ucis, dar și pe asasinii tatălui său. După ce a restabilit ordinea în 
Apus, s-a dus la Constantinopol și a împărăţit peste romani îm- 
preună cu Tiberiu și Heraclie, fraţii săi. 


Împăratul romanilor Constantin: 17 ani. 
1.14.2. 


În acest an, Constantin a devenit împărat, împreună cu frații săi. 
Saracinii au întreprins o expediție în Africa și au luat, după cum se 
spune, 8oooo de prizonieri. 

Cei din thema Anatolikon au venit la Chrysopolis, spunând: 
„Credem în Treime. Să îi încoronăm pe toţi trei!” Constantin s-a 
tulburat, pentru că doar el fusese încoronat, iar fraţii lui nu dețineau 
nicio demnitate. Trimițându-l pe patrikios-ul Teodor al Coloniei, i-a 
înșelat, lăudându-i, și i-a luat pe fruntașii lor pentru a merge în oraș 
să se sfătuiască cu senatul și să facă ceea ce doreau. Însă îndată îm- 
păratul i-a spânzurat pe aceștia pe malul celălalt, în Sykai. [Soldaţii 
din tema Anatolikon], văzând aceasta și acoperindu-se de rușine, au 
plecat cu mâhnire într-ale lor. lar împăratul le-a tăiat nasul fraților lui. 


Anii lumii 6162. De la dumnezeiasca Întrupare: 662 ani. 
Împăratul romanilor Constantin, ani 17.2. Conducătorul arabilor 
Mauias, ani 24.15. Episcopul Constantinopolului loan, ani 6.3. 
În acest an a fost o iarnă grea și mulți oameni și fiare s-au aflat 
în primejdie. Phadalas și-a petrecut iarna la Cyzic. 
3.16.4. 


În acest an, Busur a făcut o expediţie, a luat mulţi prizonieri și s-a întors. 


4.17.5. 


În acest an, în luna martie, [numită și] Dystros, s-a arătat pe cer 
un curcubeu și toată făptura5 s-a înspăimântat, încât toți au zis că 
este sfârșitul. 


575 În text: o&pt. 

În acest an, cei care se lepădaseră de Hristos au pregătit o flotă 
mare. Și au navigat dincolo de Cilicia; Mahomed al lui Abdelas și-a 
petrecut iarna în Smyrna, iar Kais?” în Cilicia și Licia. [Mauias] l-a 
trimis și pe emirul Chale, cu altă flotă, în ajutorul acestora, ca unul 
[care era] foarte capabil și îndrăzneţ în luptă. În Egipt a izbucnit o 
epidemie. 

Mai sus-amintitul Constantin, aflând de această mișcare ce 
lupta împotriva lui Dumnezeu, îndreptată contra Constantinopo- 
lului, a construit și el bireme”® mari, care aveau cazane cu foc, și 
dromoane înarmate cu „focul grecesc”? și a poruncit ca acestea să 
fie ancorate în portul Proklianesios, din [regiunea numită] „a lui 
Chesarie”. 


5.18.6. 


În acest an, mai sus-amintita flotă a luptătorilor împotriva lui 
Dumnezeu a pornit și a ancorat în părţile tracice, între extremitatea 
dinspre Apus a Hebdomonului, adică a așa-numitei „Magnaura”, 
până la capul de Răsărit al așa-numitului „Kyklobion”. Și în fiecare 
zi avea loc câte o confruntare militară de dimineață până seara, de 
la brachialion-ul5“ Porții de Aur, până la Kyklobion, de fiecare dată 
încercând să avanseze, dar fiind respinși. Acestea le-au făcut din 
luna aprilie până în septembrie. Întorcându-se, au mers la Cyzic și, 
cucerindu-l, și-au petrecut iarna acolo. În primăvară, au plecat la fel 
și s-a pornit din nou războiul pe mare cu creștinii. 

Au făcut același lucru timp de șapte ani, dar, cu ajutorul lui 
Dumnezeu și al Maicii Sale, s-au făcut de rușine, pierzând o mul- 
time de oameni buni de luptă și având între ei foarte mulți răniţi; și 
au făcut cale întoarsă cu mare tristețe. Când flota aceea care urma 
să fie scufundată de Dumnezeu s-a pus în mișcare, a fost prinsă într-o 
furtună de iarnă și în suflul unui uragan, în părțile Syllaionului, s-a 
zdrobit și a fost nimicită cu totul. 


577 Aici apare forma K&iooc, în vreme ce mai jos, la 6.19.1., apare forma K&ic. 

57" Biremă - navă antică de război cu două rânduri de vâsle suprapuse. 

579 În text: apwvodb6povc, adică „purtătoare de sipwv”. ‘O olþwv denumea ţeava pe care 
era lansat așa numitul „foc grecesc”, arma redutabilă, responsabilă pentru multe dintre 
victoriile repurtate de bizantini. Reţeta lichidului inflamabil care incendia vasele ina- 
mice a fost un secret de stat într-atât de bine păzit, încât nici astăzi nu poate fi recon- 
stituită cu precizie compoziţia sa. Cazanele pomenite anterior conțineau același lichid. 
>° Probabil o structură de apărare. Termenul provine de la cuvântul latin brachium; v. 
The Chronicle, p. 494. 

Suphian, fiul lui Auph, cel de-al doilea frate, a început lupta cu 
Florus, Petronas și Ciprian, care conduceau o armată romană. Și au 
fost uciși 30000 de arabi. 

Pe atunci Calinic, un arhitect din [orașul] Heliopolis din Siria, 
care se refugiase la romani, a meșterit un foc care se folosea pe mare 
și a incendiat corăbiile arabilor și le-a ars împreună cu cei care erau 
pe ele. Astfel romanii s-au întors victorioși și au descoperit focul 
maritim5®. 


Episcopul Constantinopolului Constantin: 2 ani. 
6.19.1. 


În acest an, Abdelas, fiul lui Kais, și Phadalas și-au petrecut 
iarna în Creta. 


7.20.2. 


În acest an a fost văzut un semn pe cer într-o zi de sâmbătă. 


Episcopul Constantinopolului Teodor: 2 ani. 
8.21.1. 


În acest an au venit multe lăcuste peste Siria și Mesopotamia. 


Anii lumii 6169. De la dumnezeiasca Întrupare: 669 ani. 


Împăratul romanilor Constantin, ani 17.9. Conducătorul arabilor 
Mauias, ani 24.22. Episcopul Constantinopolului Teodor, ani 2.2. 


În acest an, mardaiţii** au intrat în Liban și au ocupat ‘[regiu- 
nea] de la Muntele Negru până la orașul sfânt, luând în stăpânire 
înălțimile Libanului. Mulţi robi, prizonieri și localnici s-au refugiat 
la ei, încât în scurtă vreme au ajuns să fie mai multe mii. Când au 
aflat acestea, Mauias și sfătuitorii lui s-au înspăimântat foarte tare, 


5% Focul lichid” era folosit în luptele navale. 

5% Semnificaţia termenului „mardaiţi” a fost mult discutată de cercetători. Potrivit unei 
opinii, în acest caz desemnează un trib iranian creștin, armenizat; v. Xparc M. 
Mrnaprikicv, «H Avon tou auviyuaroc twv MapSoirwv», Bulăvriov. Apiipuua otov 
Av6pea A. Zrpăro, t. |, A8nva, 1986, pp. 17-39, și The Oxford Dictionary of Byzantium, 
vol. 2, p. 1297. 

gândindu-se că împărăția romanilor este păzită de Dumnezeu. Și a 
trimis soli la împăratul Constantin pentru a cere pace, promițând că 
va da împăratului și un tribut anual. Primindu-i pe acești soli și as- 
cultându-le cererea, împăratul l-a trimis cu ei în Siria pe patrikios-ul 
loan, cel numit Pitzigaudis, ca unul care era dintr-o veche familie în 
stat, care era foarte experimentat și era foarte înțelept, pentru a 
discuta în chip potrivit cu arabii și a face o înțelegere în privința 
păcii. 

Când acesta a ajuns în Siria, Mauias a făcut o adunare a emirilor 
și a korasenilor”* și l-a primit cu mare cinste. După ce aceştia au 
ținut multe discursuri cu privire la pace, au hotărât să încheie unii 
cu alții un tratat de pace scris, cu jurământ, stabilind un tribut 
anual pe care agarenii să îl plătească statului romanilor: 3000 [de 
monede] de aur, 50 de prizonieri și 50 de cai de rasă. Cum cele două 
părți s-au înţeles ca aceste [lucruri] să fie respectate timp de 30 de 
ani, s-a făcut o pace deplină între romani și arabi. 

După ce aceste două înțelegeri generale în scris s-au făcut cu 
jurăminte ale unora față de ceilalți și au fost înmânate reciproc, în 
multe feluri numitul54 și întru tot lăudatul bărbat s-a întors la 
împărat, aducând și multe daruri. 

Aflând acestea, cei care locuiau în părțile Apusului, haganul 
avarilor și regii din acele tărâmuri, exarhii, kastalzii și fruntașii5*5 
neamurilor dinspre Apus au trimis prin soli daruri împăratului [și] 
au cerut să se confirme pacea și prietenia [și] cu ei. Iar împăratul, 
acceptându-le cererile, a confirmat și pentru ei o pace imperială. 
Astfel, în Răsărit și Apus s-a instalat o liniște deplină. 


Episcopul Constantinopolului Gheorghe: 6 ani. 
10.23.1. 


În acest an, în Mesopotamia a avut loc un mare cutremur. În el 
s-a prăbușit Batan% și cupola bisericii din Edesa, pe care Mauias a 
construit-o [din nou], prin grija creștinilor. 


5% V. nota 547. 

S-ar putea traduce și „de multe ori menţionatul”. 
55 În text: kcoraă6o. kai oi Etoyorarol. Primul termen derivă de la cuvântul 
longobard gastaldi; v. The Chronicle, p. 497. 

În text: tò farâv. În traducerea engleză din 1997 termenul este considerat toponim 
și este redat prin Batnai (v. The Chronicle, p. 497), probabil sugerându-se că este vorba 
despre orașul omonim care corespunde localităţii Suruç din Turcia de astăzi. 

11.24.2. 


În acest an a încetat din viață Mauias, întâiul sfătuitor’? al sara- 
cinilor, în cea de-a șasea zi a lunii Artemisios*%, indictionul întâi. A 
fost general timp de 20 de ani și emir 24 de ani. Și a luat puterea 
Izid, fiul său. 

În acest an neamul bulgarilor a atacat Tracia. Este necesar să 
vorbim și despre lucrurile din vechime privitoare la bulgarii uno- 
gunduri și kotragi. 

În părțile de nord îndepărtate ale Pontului Euxin, [se află] aşa- 
numitul lac Meotis, în care se varsă un fluviu foarte mare numit 
Atel, care vine de la ocean prin ţara sarmaților. În acesta se varsă 
așa-numitul fluviu Tanais, care vine și el de la porţile ivirilor din 
Munţii Caucaz. lar din amestecul Tanaisului cu Atelul - deasupra 
mai sus menţionatului lac Meotis pe care îl separă Atelul — vine aşa- 
numitul râu Kuphis, care se varsă la capătul Mării Pontice, în apro- 
piere de Nekropela, la capul numit „Faţa Berbecului”5%. De la lacul 
amintit mai înainte [este] o mare la fel ca un râu care dă în marea 
Pontului Euxin, prin țara Bosforului Cimerian, din care râu se prin- 
de așa-numitul murzulin și [alte specii de pești] la fel cu acesta. În 
părțile dinspre răsărit ale lacului care se află înainte, spre Phana- 
guria și spre evreii care locuiesc acolo, sunt așezate foarte multe 
neamuri. lar de la același lac, spre așa-numitul râu Kuphis, unde se 
prinde peștele bulgăresc xyston, se află vechea Bulgarie, cea Mare, și 
se întâlnesc și numiții kotragi, care sunt de același neam cu aceștia. 

În timpul lui Constantin cel din Apus, Krobatos, domnitorul 
amintitei Bulgarii și al kotragilor, a murit lăsând cinci fii, cărora le-a 
cerut să nu se despartă cu niciun chip de viaţa lor în comun, pentru 
a stăpâni totul și a nu fi robiţi de alt neam. Însă, după puţin timp de 
la moartea acestuia, cei cinci fii ai săi au avut neînţelegeri și s-au 
despărţit unul de altul, cu poporul pe care fiecare îl avea sub auto- 
ritatea sa. Cel dintâi fiu, numit Batbaian, păzind porunca tatălui 
său, a rămas pe pământul său strămoșesc până acum. Cel de-al 


587 Întâiul sfătuitor” redă termenul de „calif. 

5% Echivalentul lunii mai. 

5% În text: Kprod Ilpoownov. Identificarea denumirilor geografice menţionate poate fi 
făcută cu un oarecare grad de probabilitate, dat fiind faptul că, uneori, aceeași 
denumire desemnează râuri diferite. Astfel, lacul Meotis poate fi identificat cu Marea 
de Azov, fluviul Tanais cu Donul, Atelul cu Volga și Kuphis cu Kubanul sau cu Bugul; v. 
The Chronicle, pp. 500-501. 

doilea, fratele acestuia, numit Kotragos, trecând fluviul Tanais, s-a 
așezat să locuiască în fața celui dintâi frate. Cel de-al patrulea și al 
cincilea, trecând fluviul numit Istru, adică Dunărea, unul s-a supus 
haganului avarilor în Panonia Avariei și a rămas acolo cu armata sa, 
iar celălalt, ajungând la Pentapolisul de lângă Ravenna, s-a supus 
împărăției creștinilor. 

După aceștia, cel de-al treilea, numit Asparuch, trecând Dana- 
pris și Danastris - care sunt râuri aflate mai la nord decât 
Dunărea -, s-a așezat între acele [râuri] și Dunăre, atunci când a 
ajuns la Oglos. S-a gândit că este un loc sigur și greu de cucerit din 
orice parte”, căci în față era mlăștinos, iar din celelalte părţi era în- 
conjurat de fluvii și oferea multă protecţie faţă de dușmani acestui 
neam care fusese slăbit din cauza dezbinării. 

Cum aceștia au fost divizați în cinci părţi și au ajuns strâmtoraţi, 
marele neam al hazarilor a ieșit din adâncul cel mai dinăuntru al 
Berziliei din prima Sarmaţie și a luat în stăpânire întreg pământul 
din depărtări, până la Marea Pontică. Și l-au supus pe cel dintâi 
frate, Batbaian, conducătorul primei Bulgarii, luând tribut de la 
acesta până acum. 

Împăratul Constantin s-a tulburat foarte tare când a aflat că 
dintr-o dată un neam mizer și necurat și-a făcut tabăra dincolo de 
Dunăre, în Oglos, că face incursiuni și devastează locurile din apro- 
pierea Dunării, adică țara care este acum stăpânită de ei [și care era] 
pe atunci în posesia creștinilor. Și a poruncit ca toate themele să 
treacă în Tracia. Înarmând o flotă, a pornit război pe uscat și pe 
mare împotriva acestora, încercând să îi alunge. Pedestrimea a 
așezat-o pe partea de uscat din fața numitului Oglos și a Dunării, iar 
corăbiile le-a ancorat la țărmul din apropiere. 

Bulgarii, văzând apariţia neașteptată și marea mulțime a acestei 
formaţii [de luptă], disperaţi să se salveze, s-au refugiat în locul 
fortificat amintit înainte și s-au pus la adăpost. Timp de trei-patru 
zile aceștia nu au îndrăznit să iasă din acel loc fortificat, iar romanii 
nu au început lupta din cauza mlaștinilor care se aflau în faţa lor. 
Spurcatul neam, constatând nehotărârea“” romanilor, și-a revenit și 


5% Potrivit unor opinii, regiunea se afla în Delta Dunării (The Chronicle, p. 501) sau în 
spaţiul de la nordul acesteia delimitat de Marea Neagră, Prut, Nistru și Dunăre 
(Bugeac) - Enciclopedia arheologiei ..., vol. III, p. 232. Danapris și Danastris pot fi iden- 
tificate cu Niprul și Nistrul. 

5 În text: XavvOrnra. 

a devenit mai îndrăzneț. Împăratul, fiindcă suferea cumplit de po- 
dagră, s-a grăbit să se întoarcă cu cinci dromoane și cu oamenii săi 
de casă la Mesembria pentru băile obișnuite și i-a lăsat pe generali și 
armata. Acestora le-a poruncit să se prefacă că atacă și să îi 
ademenească în afara locului fortificat, iar dacă se va întâmpla ca 
bulgarii să iasă, să se lupte cu ei. Dacă nu, măcar să îi asedieze și să 
stea de pază în fortificaţii. Dar cei din cavalerie au răspândit zvonul 
că împăratul a fugit și, cuprinși de frică, au fugit și ei, [deși] nu îi 
urmărea nimeni. 

Când au văzut aceasta, bulgarii s-au luat după ei și i-au ucis pe 
cea mai mare parte prin sabie, iar pe mulţi i-au rănit. Și i-au urmărit 
până la Dunăre, au trecut-o și au ajuns la așa-numita Varna, în 
apropiere de Odyssos, și la teritoriul de acolo. Au văzut că locul este 
foarte sigur, pentru că în spate avea fluviul Dunărea, iar în față și în 
părţi se aflau trecători și Marea Pontică. Au luat în stăpânire și 
neamurile sklavinilor care se aflau alături, așa-numitele șapte nea- 
muri, iar pe severi i-au așezat de la trecătoarea din faţa Beregabei 
spre părţile din răsărit; spre miazăzi și apus, până spre ţinutul 
avarilor, [au așezat] celelalte șapte neamuri, care le plăteau tribut. 

Astfel extinzându-se, s-au umplut de trufie și au început să 
atace și să robească cetăţile și satele aflate sub stăpânirea statului 
roman. Din această cauză, împăratul a fost nevoit să facă pace cu ei, 
fiind de acord să le dea un tribut anual, spre rușinea romanilor, 
pentru mulțimea greșelilor lor. Căci a fost lucru de mirare să audă 
că cel care îi făcuse supuși ai lui pe toţi cei din răsărit, apus, miază- 
noapte și miazăzi a fost învins de către acest neam spurcat și nou 
venit. Însă el, considerând că aceasta li se întâmplă creștinilor din 
pronia lui Dumnezeu, a cugetat potrivit cuvântului evanghelic și a 
făcut pace. Astfel, până la moartea sa, s-a bucurat de liniște din par- 
tea tuturor vrăjmașilor, având o deosebită grijă să unească Bisericile 
lui Dumnezeu de peste tot, [care erau] dezbinate din vremea împă- 
ratului Heraclie, străbunicul acestuia, și a rău cugetătorului Serghie 
și a lui Pyrrhus. Aceștia au deţinut cu nevrednicie tronul Constanti- 
nopolului și au formulat dogme în legătură cu o singură voință?” și 
o singură lucrare la Domnul și Dumnezeul și Mântuitorul nostru 
lisus Hristos. 

Grăbindu-se să înlăture dogmele cele rele ale acelora, același 
preacreștin împărat a reunit un Sinod Ecumenic în Constantinopol, 


5% În text: Béna. 

cu 289 de episcopi. A întărit dogmele care fuseseră mai înainte 
aprobate de cele cinci Sfinte Sinoade Ecumenice și a votat și el pen- 
tru a se hotărî dogma plină de evlavie cu privire la cele două vo- 
inţe”* și lucrări, la același al șaselea Sfânt Sinod Ecumenic - condus 
de către același preaevlavios împărat Constantin și evlavioșii ierarhi. 


Conducătorul arabilor Izid**: 3 ani. 
12.1.3 


În acest an s-a reunit la Constantinopol cel de-al şaselea Sfânt 
Sinod Ecumenic al celor 289 de episcopi și părinți, prin grija evla- 
viosului împărat Constantin. 


Anii lumii 6173. De la dumnezeiasca Întrupare: 673 ani. 


Împăratul romanilor Constantin, ani 17.13. Conducătorul arabi- 
lor Izid”, ani 3.2. Episcopul Constantinopolului Gheorghe, ani 6.4. 


În acest an, Constantin i-a îndepărtat de la împărăție pe fraţii 
săi, Heraclie și Tiberiu, și a domnit singur împreună cu fiul său, 
Iustinian. 


14.3.5. 


În acest an, Muchtar cel: mincinos a luat în stăpânire în mod 
tiranic Persia și se numea pe sine profet. Și între arabi s-a făcut 
tulburare. 


Conducătorul arabilor Maruam: 1 an. 
15.1.6. 


În acest an a încetat din viaţă Izid și, tulburându-se arabii din 
Ethribos, s-au răsculat și l-au pus conducător pe un anume Abdelas, 
fiul lui Zuber. Fenicienii și cei din Palestina s-au adunat la Damasc, 
apoi au venit și până la Gabitha, la Asan, emirul Palestinei. Și și-au 
dat mâinile’ cu Maruam și l-au pus pe acesta conducător. El a fost 


593 În text: OeAnpăruv. 

594 În text apare forma 'AQl6. 

595 În text apare forma 'Al(5. 

5% În text: 6i5ovoi Xeîpac Getic - „își dau mâini drepte”. 

emir [timp de] nouă luni. Iar după ce acesta s-a săvârșit, l-a urmat la 
conducere Abimelec, fiul lui, care a fost emir 21 de ani și jumătate. 
El i-a prins pe tirani și l-a ucis pe Abdelas, fiul lui Zuber, și pe 
Dadachos. 


Conducătorul arabilor Abimelec: 22 ani. 
Episcopul Constantinopolului Teodor, din nou: 3 ani. 
16.1.1. 


În acest an a fost foamete și o mare epidemie în Siria și Abi- 
melec a luat puterea peste [acest] neam. Pentru că mardaiţii ataca- 
seră în părţile Libanului și molima se răspândise, același Abimelec a 
cerut pacea care fusese solicitată în timpul lui Mauias, trimițând soli 
la împărat, fiind de acord să plătească aceleași 365000 de monede 
de aur și pe cei 365 de robi și, de asemenea, 365 de cai de rasă. 


17.2.2. 


În acest an s-a săvârșit evlaviosul împărat Constantin, după ce a 
domnit 17 ani, și a devenit împărat Iustinian, fiul său. 

Trebuie știut că în zadar flecăresc unii spunând că definițiile pe 
capitole” ale celui de-al șaselea Sinod, care sunt socotite de ei 
renumite, s-au făcut după patru ani. Căci, precum sunt dovediţi că 
mint în toate, se dovedește că nici despre aceasta nu spun nimic 
adevărat. Astfel, însemnarea cronologică exactă spune că cel de-al 
șaselea Sfânt Sinod Ecumenic, împotriva monoteliților, s-a făcut în 
cel de-al doisprezecelea an al domniei lui Constantin, nepotul lui 
Heraclie, în anul 6172 de la zidirea lumii. După aceea, același Cons- 
tantin a mai domnit 5 ani și, după ce acesta s-a săvârșit, a devenit 
singur stăpânitor lustinian, fiul acestuia, timp de 10 ani. Fiind 
alungat Iustinian, a deținut puterea Leontie [timp de] 3 ani, iar după 
Leontie [a fost împărat] Tiberiu, cel [numit] și Apsimaros, [timp de] 
7 ani și [apoi] iarăși Iustinian cel alungat, 6 ani. 

După cum se găsește chiar în aceste definiţii publicate, ele au 
fost expuse în cel de-al doilea an al ultimei domnii a aceluiași lus- 
tinian, căruia i s-a tăiat nasul, cea de-a treia definiție conținând 
chiar cu aceste cuvinte următoarele: „Hotărâm ca cei care sunt 


597 În text: kepañarwseiç runovc. Textul se referă la hotărârile Sinodului Quinisext din 
anii 691-692; v. The Chronicle, p. 505. 

implicați în două căsătorii și până la data de 15 ale lunii trecute, 
ianuarie, din indictionul trecut, al IV-lea, anul 6199, au fost robiţi 
păcatului și au ales să nu își revină din acesta să fie supuși unei 
caterisiri canonice”. Și apoi altele: „lar cei care, după hirotonire, s-au 
unit într-o căsătorie nelegiuită - adică preoţi, diaconi și ipodia- 
coni —. care au fost deja opriți pentru scurt timp de la Sfânta 
Liturghie și au primit epitimie, aceștia vor fi reașezați din nou în 
treptele lor, fără a mai fi deloc promovați într-o treaptă mai înaltă. 
Desigur, după ce aceștia vor fi desfăcut căsătoria cea nepermisă”. 

Astfel că, din această însemnare cronologică, se vede clar că de 
la cel de-al șaselea Sfânt Sinod Ecumenic până la publicarea defi- 
nițiilor sunt cu totul 27 de ani, în [timpul] Sfântului Sinod Ecumenic 
fiind patriarh al Constantinopolului Gheorghe, care se afla în cel de-al 
treilea an al patriarhiei [sale]. După Sinod, a mai fost patriarh alți 3 
ani, iar după el [au urmat] Teodor [timp de] 3 ani, Pavel, 7 ani, 
Calinic, 12 ani, și Cyrus, 2 ani, astfel că rezultă și după acești pa- 
triarhi 27 de ani. lar de la definițiile publicate până în primul an al 
lui Filipikos [au trecut] 5 ani. Și în același prim an al domniei lui Fi- 
lipikos s-a făcut un sinod nebunesc împotriva celui de-al șaselea 
Sfânt Sinod Ecumenic. Cyrus a fost scos din scaun în cel de-al șase- 
lea an al patriarhiei sale și a fost numit patriarh al Constantino- 
polului loan. Andrei, mitropolitul Cretei, și Gherman, mitropolitul 
Cyzicului, au iscălit pe față și au anatemizat cel de-al șaselea Sfânt 
Sinod Ecumenic amintit mai sus, împreună cu toți din vremea aceea. 

După 3 ani, săvârșindu-se loan, Gherman a fost transferat de la 
Cyzic și a devenit patriarh al Constantinopolului. În cel de-al trei- 
sprezecelea an al împărăției lui Leon, a fost exilat și a fost numit 
[patriarh] Anastasie, care a păstorit 24 de ani. După el [au urmat] 
Constantin, [timp de] 12 ani, Niketas, 14 [ani], Pavel, 5 [ani], Teodot, 
6 [ani], Antonie, 16 [ani], și loan Lekanomantis, 6 ani și 1 lună5%. 


Anii lumii 6178. De la dumnezeiasca Întrupare: 678 ani. 


Împăratul romanilor Iustinian, ani 10.1. Conducătorul arabilor 
Abimelec, ani 22.3. Episcopul Constantinopolului Teodor, ani 3.3. 


5% pentru diferitele chestiuni cronologice pe care le ridică aceste precizări, v. The 
Chronicle, pp. 505-506. Cel de-al șaselea Sfânt Sinod Ecumenic a avut loc în perioada 
noiembrie 680 - septembrie 68: (v. The Chronicle, p. 506). 

În acest an, Abimelec a trimis [soli] la Iustinian să întărească 
pacea; și aceasta a fost stabilită astfel: împăratul să îndepărteze 
tagma mardaiţilor din Liban și să împiedice incursiunile acestora, 
iar Abimelec să le dea romanilor în fiecare zi câte 1000 de monede, 
un cal și un rob. Și să încaseze împreună, în părți egale, impozitele 
din Cipru, Armenia și Iviria. 

Împăratul l-a trimis la Abimelec pe magistrianos-ul Pavel pen- 
tru a da asigurări cu privire la cele stabilite și s-a făcut o încredin- 
tare scrisă, cu martori. lar magistrianos-ul, primind daruri, s-a în- 
tors. Împăratul a trimis [mesageri] să îi ia pe mardaiţi, [în număr de] 
12000, slăbind astfel autoritatea romană. Căci toate orașele de la 
hotare care acum sunt locuite de arabi, de la Mopsuestia și până în 
cea de-a patra Armenie, erau slabe și nelocuite din cauza atacului 
mardaiţilor. Cum aceștia au fost reprimaţi, Romania a suferit răutăți 
îngrozitoare din partea arabilor până acum. 

În același an, Abimelec l-a trimis pe Ziados, fratele lui Mauias, 
în Persia, împotriva lui Muchtar cel mincinos și tiran. Și Ziados a 
fost ucis de către Muchtar. Când Abimelec a auzit [aceasta], a venit 
în Mesopotamia, iar Saidos s-a ridicat tiranic împotriva lui. [Abi- 
melec] s-a întors și l-a convins pe Saidos, prin negocieri, să deschidă 
[porţile] Damascului - care fusese ocupat mai înainte de acesta +, 
iar apoi l-a asasinat. 

lustinian, fiind tânăr, [având] ca la 16 ani și administrând fără 
tragere de inimă treburile care îi reveneau, l-a trimis pe generalul 
Leontie în Armenia cu o armată romană, i-a ucis pe saracinii de 
acolo și a supus romanilor deopotrivă Iviria, Albania, Bukania și 
Media. Și, luându-i taxe din [aceste] ţări, i-a trimis împăratului 
foarte mulți bani. Când a aflat acestea, Abimelec a mers la Kerkesios 
și a ocupat Teopolis. 


Episcopul Constantinopolului Pavel: 7 ani. 
2.4.1. 


În acest an a fost foamete în Siria și mulți [locuitori] au intrat în 
Romania. Împăratul, mergând în Armenia, i-a primit acolo pe mar- 
daiții din Liban, distrugând astfel un zid din bronz’. A rupt și 
pacea care fusese statornicită cu bulgarii, tulburând tratatele în- 


5% Cf, Homer, Odiseea, X, 3-4. 

cheiate de către tatăl său, și a poruncit ca themele de cavalerie să 
treacă în Tracia, dorind să îi cucerească pe bulgari și Sklaviniile. 


3.5.2. 


În acest an, Iustinian a pornit o expediţie împotriva Sklaviniei și 
Bulgariei. Pe bulgarii pe care îi întâlnise i-a respins pentru moment 
și a înaintat până la Tesalonic. A cucerit mulțimi multe de slavi - pe 
unii prin luptă, iar alții au venit [la el] —, a trecut prin Abydos și i-a 
instalat în părțile Opsikionului. 

Când s-a întors, a fost oprit din drum de către bulgari, în locul 
cel strâmt al trecătorii, și de-abia a putut să răzbească după ce 
armata i-a fost măcelărită și [a avut] mulţi răniţi. 

În același an, Abdelas Zuber l-a trimis pe fratele său, Musabos, 
împotriva lui Muktaros. Luptându-se cu acesta, Muktaros a fost 
alungat și a fugit în Siria. Dar, ajungându-l, l-a ucis. 

lar Abimelec a pornit o expediţie împotriva lui Musaros și, în- 
vingându-l, l-a ucis și a supus întreaga Persie. 


Anii lumii 6181. De la dumnezeiasca Întrupare: 681 ani. 


Împăratul romanilor Iustinian, ani 10.4. Conducătorul arabilor 
Abimelec, ani 22.6. Episcopul Constantinopolului Pavel, ani 7.3. 


În acest an, Abimelec l-a trimis pe Hagan la Mecca, împotriva 
lui Zuber, iar Hagan l-a ucis pe acesta. După ce i-a supus lui Abi- 
melec ţara care îi era potrivnică, a dat foc clădirii în care se afla 
idolul aceluia, împreună cu idolul pe care ei îl cinsteau. Pentru acest 
motiv, [Abimelec] l-a numit pe Hagan general al Persiei. Persia, Me- 
sopotamia și Arabia cea Mare din Ethribos i-au fost supuse lui Abi- 
melec. Și au încetat războaiele civile ale acestora. 


5.7.4. 


În acest an, în statul arabilor s-a sfârșit orice război și a fost 
scăpat [de acestea]. Odată ce i-a supus pe toţi, Abimelec a avut pace. 


6.8.5. 


In acest an, lustinian, din cauza îngustimii minţii sale, a rupt 
pacea cu Abimelec. Căci a vrut fără rațiune să mute populaţia din 


insulele ciprioților și nu a acceptat emisiunea monetară trimisă de 
Abimelec, care era nou apărută și nu mai fusese făcută niciodată. O 
mulțime dintre ciprioții care treceau [marea] s-a înecat și [alţii] au 
fost nimiciți de boală. Iar restul s-au întors în Cipru. 

Abimelec, auzind acestea, s-a prefăcut în chip satanic că [îl] 
roagă să nu strice pacea. [A cerut] însă să îi primească moneda, pen- 
tru că arabii nu acceptau imaginea gravată a romanilor pe monedele 
lor și pentru că era dată [aceeași] greutate în aur; astfel ca nu era 
adusă nicio pagubă romanilor prin faptul că arabii bătuseră noi 
[monede]“*. 

Iustinian, crezând că rugămintea venea din cauza fricii, nu a 
înţeles că ceea ce căutau ei era să oprească atacul mardaiţilor și 
astfel să rupă pacea cu un pretext socotit rezonabil. [Lucru] care s-a 
și întâmplat. 

Abimelec a trimis să se construiască templul cel din Mecca. Și a 
vrut să ia coloanele Sfintei Gethsimani. Însă un anume Serghie”, 
fiul lui Mansur, - un bun creștin, care era logothet general și foarte 
familiarizat cu acest Abimelec -, și Patrikios, egalul acestuia, frun- 
tașul creștinilor din Palestina, cel numit Klausys**, l-au rugat cerân- 
du-i să nu se facă aceasta, ci să îl convingă pe lustinian, prin rugă- 
mintea lor, să trimită alte [coloane] în locul acelora. [Lucru] care s-a 
și întâmplat. 


7.9.6. 


În acest an, Iustinian a ales 30000 dintre slavii mutaţi de către 
el, i-a înrolat și, înarmându-i, i-a supranumit „popor ales”; [iar] că- 
petenia lor se numea Nebulos. Încrezându-se în ei, le-a scris ara- 
bilor că nu va mai ţine pacea convenită în scris. Și, luând „poporul 
ales” și toate themele de cavalerie, a mers la Sebastopolis, care se 
afla lângă mare. 

Arabii, prefăcându-se că nu doreau să rupă pacea, ci erau ne- 
voiți să facă aceasta din cauza împăratului și din pricina pripelii lui, 


%0 Arabii îi rugau pe romani să le accepte emisiunea monetară, pentru că ei nu puteau 
accepta moneda romană, fiindcă, încă din vremea domniei lui Iustinian al II-lea, 
monedele bizantine conţineau o reprezentare a lui Hristos, fapt de neacceptat pentru 
musulmani. Ei aduceau drept argumente faptul că vor da acea cantitate de aur, astfel 
că noua lor emisiune nu îi afecta pe romani. 

é Serghie era probabil tatăl Sfântului loan Damaschin; v. The Chronicle, p. 510. 

60 De fapt, Klausus. 

înarmându-se și ei, au venit la Sebastopolis, protestând față de îm- 
părat pentru a nu fi răsturnate cele convenite între ei cu jurăminte; 
căci Dumnezeu va răzbuna și va fi judecător al celor care provo- 
caseră [aceasta]. Cum împăratul nu suporta nici să audă așa ceva, ci 
mai mult se grăbea la luptă, [arabii] au desfășurat tratatul de pace 
scris și, atârnându-l de o lance înaltă pentru a-l duce înainte în loc 
de flamură, s-au năpustit asupra romanilor, avându-l ca general pe 
Mahomed, și au început lupta. Mai întâi, arabii au fost învinși. Dar 
Mahomed l-a ademenit pe generalul slavilor, care lupta alături de 
romani, și i-a trimis o tolbă“* plină de monede. Înșelându-l pe 
acesta cu multe promisiuni, l-a convins să se refugieze la ei cu 
20000 de slavi și astfel i-a făcut pe romani să fugă. Atunci Iustinian 
i-a ucis pe restul [slavilor], cu femei și copii, lângă așa-numitul Leu- 
kate, un loc stâncos [aflat] lângă mare, așezat lângă golful Nicomidiei. 


8.10.7. 


În acest an, Sabbatios, patrikios-ul Armeniei, aflând de înfrân- 
gerea romanilor, a predat Armenia arabilor. Acestora li s-a supus și 
Persia cea dinăuntru, numită Chorasan. Acolo a apărut un înșelător, 
pe nume Sabinos, care a omorât mulți dintre arabi și puţin a lipsit 
să îl înece cu totul într-un râu pe însuși Haganos***. 

De atunci agarenii, devenind și mai îndrăzneţi, au devastat Romania. 


Anii lumii 6186. De la dumnezeiasca Întrupare: 686 ani. 


Împăratul romanilor Iustinian, ani 10.9. Conducătorul arabilor 
Abimelec, ani 22.11. Episcopul Constantinopolului Calinic, ani 12.1. 


În acest an a avut loc o eclipsă de soare în ziua a cincea a lunii 
HyperberetaiosS%5, ziua întâi [a săptămânii], la ceasul al treilea, încât 
s-au văzut câteva stele strălucitoare. 

Mahomed a făcut o expediție în Romania, avându-i cu el pe 
refugiații slavi, ca unii care cunoșteau Romania, și a luat mulți 
prizonieri. A avut loc și o ucidere a porcilor în Siria. 


63 În text: koùkovpov. Termenul este probabil de origine germanică; v. H. MIHĂESCU, 
La Romanite ..., p. 381. 

$94 Același cu Hagan, menționat anterior. 

65 Corespunde lunii februarie. 


BO ne OA MEU RIS ORI, 


Iustinian se îngrijea de construcţiile de la palat. Și a construit 
numitul triklinos al lui lustinian și zidurile care împrejmuiau pa- 
latul. Ca supraveghetor, domn și stăpânitor, l-a rânduit pe sakella- 
rios-ul său și cel dintâi dintre eunuci, Ștefan Persul, care era foarte 
sângeros și crud. Acesta nu s-a mulțumit să îi bată pe muncitori, ci 
îi și lapida pe aceștia și pe șefii lor. lar când împăratul era plecat, 
acea fiară sălbatică a îndrăznit să o biciuiască și pe mama lui, au- 
gusta Anastasia, cu vergi, ca pe un copil. 

Pentru că a săvârșit multe răutăți în aceste [împrejurări, pre- 
cum] și împotriva întregii mulțimi a cetăţenilor, a făcut ca împăra- 
tul să fie urât. 

De asemenea, și pentru rangul de logothet general l-a rânduit 
pe un avvă pe nume Teodot, care fusese înainte izolat în părţile din- 
spre Tracia ale Strâmtorii [Bosfor] și care era extrem de îngrozitor și 
foarte năvalnic. 

Acesta, degeaba și în zadar, fără vreo cauză, le făcea cereri, [le 
punea] taxe și [făcea] confiscări foarte multora dintre demnitarii 
statului și dintre oamenii de seamă, nu numai celor care adminis- 
trau, dar și locuitorilor orașului, atârnându-i pe aceștia de funii și 
afumându-i dedesubt cu paie. 

Încă și eparhul a făcut, la porunca împărătească, ca foarte mulți 
oameni să fie închiși în temnițe și ţinuţi ani de zile. Toate acestea au 
sporit ura poporului față de împărat. 

Împăratul i-a cerut patriarhului Calinic să facă o rugăciune, pentru 
a demola biserica Sfintei Născătoare de Dumnezeu din [regiunea 
numită] „a mitropolitului”, care se afla în apropierea palatului, pen- 
tru că voia să ridice în acel loc o fântână“ și să construiască tribune 
pentru facțiunea albaștrilor, pentru a-l primi acolo pe împărat. 

lar patriarhul a spus: „Avem o rugăciune pentru construirea 
unei biserici, dar pentru demolarea unei biserici nu am primit [vreo 
rugăciune]”. Cum împăratul îl presa și îi solicita oricum rugăciunea, 
patriarhul a zis: „Slavă lui Dumnezeu, Cel Care rabdă, totdeauna, 
acum și pururea și în vecii vecilor. Amin”. Auzind aceasta, au dă- 
râmat biserica și au construit fântâna. Și au făcut biserica [numită] 


„a mitropolitului” în Petrin”. 


66 În text: din. Prin acest termen se înțelegea o curte pavată în mijlocul căreia se afla 
o fântână, cu un vas (i&in); v. R. GUILLAND, Etudes de topographie ..., vol. 1, pp. 211-216. 
607 Petrin sau Petrion era un cartier din Constantinopol. 

10.12.2. 


În acest an, Mahomed a făcut o expediţie în cea de-a patra Ar- 
menie și, luând mulți prizonieri, s-a întors. 

În același an, Iustinian a fost alungat de la domnie în felul ur- 
mător. l-a poruncit patrikios-ului și strategului Ștefan, cel numit 
Rhusios, să ucidă noaptea poporul din Constantinopol și să înceapă 
cu patriarhul. 

lar Leontie, cel care fusese patrikios și strateg al [părților] Ră- 
săritului, care avusese izbândă în războaie și stătuse trei ani în în- 
chisoare pentru că fusese acuzat, a fost rechemat dintr-o dată și a 
fost numit strateg al Helladei“$. Și i s-a poruncit să se îmbarce pe 
trei dromoane și să plece din oraș în aceeași zi. 

În aceeași noapte, trăgând la mal în portul Iulianision, al Sofiei, 
[care se afla] în apropierea [regiunii numite] „a lui Mauros”, pentru 
a pleca din oraș, stătea alături de prietenii care veniseră la el. Erau 
cu el acolo și adevărații săi prieteni: Pavel, monahul de la |[mănăs- 
tirea numită] „a lui Calistrat”, care era și astronom, Grigorie Capa- 
docianul, care fusese și paznic de trecătoare, iar apoi [devenise] mo- 
nah și egumen [al mănăstirii numite] „a lui Florus”. Aceștia, vizitân- 
du-l adesea în închisoare, l-au asigurat că va deveni împărat al 
romanilor. Leontie le-a spus: „Voi m-ați asigurat în închisoare în 
privința împărăției, iar acum viața mea se sfârșește în rele. Căci în 
tot ceasul voi aștepta moartea în spatele meu”. Iar ei au spus: „Nu 
pregeta în acest [scop] și el se va împlini. Numai să ne asculți pe noi 
și să ne urmezi”. 

Leontie, luându-și oamenii și câte arme avea, a urcat la pretoriu 
în multă liniște. Și, bătând la poartă, au pretins că venise împăratul 
pentru a se ocupa de niște chestiuni ale celor care erau acolo. Când 
comandantul adjunct care era atunci a fost anunţat, a venit repede 
și a deschis porţile. El a fost prins de către Leontie și, fiind pălmuit, 
a fost legat de mâini și de picioare. 

Leontie a intrat și a deschis temnițele, dezlegându-i pe bărbaţii 
care erau închiși, mulți și viteji, fiind acolo de șase și opt ani, cei mai 
mulți dintre ei întâmplându-se să fie soldați. Și, înarmându-i pe 
aceștia, a intrat împreună cu ei în Forum, strigând: „Câţi [sunteţi] 
creștini, [veniţi] la Sfânta Sofia!” 


68 Cel mai probabil, aceasta este prima menționare a organizării themei Hellada 
(fiindcă e limpede că nu e vorba despre numele provinciei romane din acest teritoriu). 

Trimițând [oameni] în fiecare regiune, a ordonat să se strige 
aceeași frază. Mulțimea din oraș, tulburată, s-a adunat în grabă în 
atriumul“* bisericii. lar el, împreună cu cei doi monahi și prieteni ai 
săi și cu câțiva dintre cei mai arătoși oameni din cei care ieșiseră din 
închisoare, a urcat la reședința patriarhului. Găsindu-l și pe acesta 
tulburat de cele poruncite patrikios-ului Ștefan Rhusios, l-a convins 
să coboare în atrium și să strige astfel: „Aceasta este ziua pe care a 
făcut-o Domnul. 

lar toată mulțimea a strigat: „Să se dezgroape oasele lui Iusti- 
nian!” Și astfel tot poporul s-a dus în hipodrom. Când s-a făcut ziuă, 
l-au scos pe Iustinian în hipodrom prin sphendone și, tăindu-i nasul 
și limba, l-au exilat la Cherson. Mulțimea i-a prins pe monahul Teo- 
dot, logothetul general, și pe Ștefan Persul, sakellarios-ul, și, legân- 
du-i de picioare cu frânghii, i-au târât pe strada“ cea din mijloc și, 
ducându-i la [Forumul] Boului, i-au ars. Și astfel l-au aclamat îm- 
părat pe Leontie. 


Împăratul romanilor Leontie: 3 ani. 
1.13.3. 


În acest an a devenit împărat Leontie și a avut pace din toate 
părţile. 


2.14.4. 
În acest an, Alidos a făcut o expediție în Romania și, făcând 


mulți prizonieri, s-a întors. Și s-a răsculat Serghie al lui Barnukios, 
patrikios-ul [provinciei] Lazike, și a supus-o pe aceasta arabilor. 


3.15.5. 


În acest an, arabii au făcut o expediţie în Africa, au cucerit-o și 
au așezat în ea o garnizoană a armatei lor. lar Leontie, aflând 
aceasta, l-a trimis pe patrikios-ul loan, un bărbat capabil, cu toate 
ambarcaţiunile romanilor. Când acesta a ajuns în Cartagina și a 
deschis prin luptă lanţul portului de acolo, i-a pus pe fugă și i-a go- 
nit pe dușmani. A eliberat toate cetăţile din Africa și, lăsând [în ele 


609 În text: Aourripa. 
Si În text: Aewpópov. 

câte] o garnizoană de-a lui, i-a comunicat acestea împăratului. Și și-a 
petrecut acolo iarna, așteptând porunca de la acesta. 

Întâiul sfătuitor““, aflând acestea, a trimis o flotă mai puternică 
și numeroasă și l-a alungat din port prin luptă pe mai sus-amintitul 
loan, împreună cu flota acestuia. Plimbându-se puţin în interiorul 
[orașului]“*, şi-a făcut tabăra cu armata afară. 

lar mai sus-amintitul [loan] s-a întors în Romania vrând să 
aducă mai multă armată de la împărat și a ajuns până în Creta, mer- 
gând spre împărat. lar armata, atrasă de proprii comandanți, cum 
nu voia să se întoarcă la împărat - pentru că le era frică și rușine - a 
deviat spre un plan viclean; și l-au renegat pe acesta, alegându-l ca 
împărat pe Apsimaros, droungarios*3 al kibyraioţilor, care era la 
kurikioți““*, schimbându-i numele în Tiberiu. 

În timp ce Leontie curăța la Constantinopol portul Neoresion, 
epidemia bubonică a lovit orașul și în patru luni a nimicit mulțime 
de popor. 

Apsimaros a ajuns împreună cu flota care era cu el și a ancorat 
în fața orașului, la Syke. Cum o vreme orașul nu vroia să îl trădeze 
pe Leontie, a avut loc, prin zidul cel simplu, o trădare a unor căpe- 
tenii din afara [zidurilor] - cărora li se încredințaseră cu jurământ, 
de pe Sfânta Masă, cheile zidului dinspre uscat. Aceștia, uneltind, 
au predat orașul. Soldaţii de pe corăbii, intrând în casele celor din 
oraș, i-au lăsat goi pe cei care le locuiau. Apsimaros i-a tăiat nasul 
lui Leontie și a poruncit să fie ținut sub pază în mănăstirea lui Del- 
matos, iar pe nobilii și pe prietenii lui, care erau gata să moară îm- 
preună cu acesta, i-a exilat, după ce i-a bătut și le-a confiscat [averea]. 

Pe Heraclie, fratele său bun, ca unul care era foarte capabil, l-a 
numit unic strateg al tuturor themelor de cavalerie din afară și l-a 
trimis să străbată părțile Capadociei și ale trecătorilor și să se în- 
grijească de organizarea [acţiunilor] împotriva dușmanilor. 


* Conducătorul arabilor. 

& În text: nepipopov Murov Ev5ov napadafuov. Traducerea este dificilă, fiind omisă și 
de Anastasius Bibliothecarius; v. The Chronicle, p. 517. 

63 Comandant care conducea un detaşament militar (droungos). 

64 În text: râv KiBupotwrâv eic Koupiiorac on&pxovra. Sensul este dificil de inter- 
pretat. Korykos era o localitate în Cilicia; v. The Chronicle, p. 517. În această perioadă 
este atestată thema kibyraioţilor. 

Anii lumii 6191. De la dumnezeiasca Întrupare: 691 ani. 


Împăratul romanilor Apsimaros, ani 7.1. Conducătorul arabilor 
Abimelec, ani 22.16. Episcopul Constantinopolului Calinic, ani 12.6. 


In acest an, Apsimaros a preluat puterea împărătească. Abde- 
rachman s-a răsculat în Persia și a luat-o în stăpânire, alungându-l 
de acolo pe Hagan. 


2.17.7. 


În acest an a fost o mare epidemie. Mahomed, cu mulțimea 
arabilor, a făcut o expediţie împotriva lui Abderachman. Ajungând 
în Persia, s-a unit cu Hagan și, luptându-se cu Abderachman, l-au 
ucis pe acesta și i-au încredinţat din nou Persia lui Hagan. Romanii 
au invadat Siria și au mers până la Samosaton. Și, devastând ţinutul 
din jur, au ucis mulţi arabi - 200000, după cum se spune. Au luat 
foarte multe prăzi și mulţi prizonieri dintre arabi și s-au întors, 
răspândind între aceștia o mare teamă. 


3.18.8. 


În acest an, Abdelas a făcut o expediţie în Romania și a asediat 
[orașul] Tarantos. Nereușind nimic, s-a întors și a construit [orașul] 
Mopsuestia, în care a așezat paznici. 


4.19.9. 


În acest an Baanes, cel numit Heptadaimon, le-a supus arabilor 
cea de-a patra Armenie. 

Apsimaros l-a exilat în Kephalenia pe Filipikos, fiul patrikios-ului 
Nichifor, pentru că visa să ajungă împărat. Căci spunea că a văzut în 
vis cum capul îi era umbrit de un vultur. Împăratul, auzind acestea, 
l-a exilat îndată. 


5.20.10. 


În acest an, căpeteniile din Armenia s-au răsculat împotriva sa- 
racinilor și i-au ucis pe cei de acolo. Și au trimis din nou [mesageri] 
la Apsimaros și au adus romani în ţara lor. Dar Mahomed a făcut o 
expediţie împotriva lor și a ucis pe mulți [dintre ei]. A supus Ar- 
menia saracinilor, iar pe mai-marii armenilor i-a adunat într-un loc 
și i-a ars de vii. 

În același an, Azar a făcut o expediţie în Cilicia cu 10000 [de 
oameni]. Heraclie, fratele împăratului, întâlnindu-i pe aceștia, i-a 
ucis pe cei mai mulţi, pe restul trimițându-i legați împăratului. 


6.21.11. 


În acest an, Azidos, fiul lui Chunei, a făcut o expediție în Cilicia. 
În timp ce asedia cetatea Sision, a ajuns acolo și Heraclie, fratele 
împăratului, care, luptându-se cu el, a ucis 12000 de arabi. 

Aflându-se Iustinian în Cherson și spunând poporului că el va fi 
din nou împărat, locuitorii de acolo, fiindu-le teamă de primejdia 
din partea împărăției, s-au sfătuit să îl ucidă pe acesta sau să îl 
trimită împăratului. Iar el, aflând, a putut să fugă; și, ducându-se la 
Daras, i-a cerut haganului hazarilor să aibă o întrevedere cu el. La 
aflarea acestora, acela l-a primit cu mare cinste și i-a dat-o de soție 
pe Teodora, sora sa bună. După puţin timp, cerându-i [voie] haga- 
nului, a coborât la Phanaguria și locuia acolo cu Teodora. Auzind 
acestea, Apsimaros a trimis la hagan, promițând să îi dea multe 
daruri dacă i-l va trimite viu pe Iustinian; iar dacă nu, [să îi trimită] 
măcar capul acestuia. Haganul a acceptat cererea și a trimis la Ius- 
tinian o gardă, sub acest pretext: ca nu cumva cei din același neam 
cu el să uneltească împotriva lui. Apoi le-a dat ordine lui Papatzys, 
reprezentantul său acolo, și lui Balghitzis, comandantul Bosforului, 
să îl ucidă pe Iustinian atunci când li se va spune. 

Acestea i-au fost spuse Teodorei de către un servitor al haga- 
nului. Aflând Iustinian, l-a invitat pe amintitul Papatzys să îi vor- 
bească în particular și l-a strangulat cu un șnur; la fel și pe coman- 
dantul Balghitzis. 

Și îndată a trimis-o pe Teodora în Hazaria, iar el, scăpând în 
ascuns din Phanaguria, a coborât la Tomis“5. Găsind o barcă de pes- 
cuit ancorată, s-a urcat în ea și, navigând pe lângă Assada, a mers 
până la Symbolon, în apropierea Chersonului. Trimițând în ascuns 
la Cherson, i-a luat pe Barisbakurios și pe fratele acestuia, pe Sali- 
bas, pe Ștefan, pe Moropaulos, împreună cu Teofil. A navigat îm- 
preună cu aceștia și a trecut de farul Chersonului. Astfel, mergând 
mai apoi pe mare pe lângă Nekropela și gura Danaprisului și cea a 
Danastrisului, a început o furtună și cu toţii și-au pierdut nădejdea 


65 În acest caz, Tomis este o localitate din Crimeea, și nu orașul cu același nume din 
Dobrogea. 

că vor scăpa. lar Myakes, omul său de casă, i-a spus: „lată că murim, 
stăpâne! Promite-l lui Dumnezeu, pentru salvarea ta, că, dacă El îţi 
va da înapoi împărăţia, nu te vei răzbuna pe niciunul dintre duș- 
manii tăi”. lar el, răspunzând cu mânie, i-a spus: „Dacă voi cruța pe 
vreunul dintre ei, Dumnezeu să mă scufunde aici”. Și a ieșit fără 
primejdie din acea furtună și a intrat pe fluviul Dunărea. 

[Iustinian] l-a trimis pe Ştefan la Tervel, stăpânul Bulgariei, 
pentru ca [acesta] să îl ajute să obțină împărăţia sa strămoșească, 
promițându-i că îi va da foarte multe daruri și pe fiica sa de soţie. 
lar acela a promis cu jurăminte că va asculta și va da ajutor în toate 
și, primindu-l cu cinste, a pus în mișcare întregul popor de bulgari 
și slavi care îi era supus. În anul următor, înarmându-se, au venit în 
orașul împărătesc. 


Anii lumii 6197. De la dumnezeiasca Întrupare: 697 ani. 


Împăratul romanilor Apsimaros, ani 7.7. Conducătorul arabilor 
Abimelec, ani 22.22. Episcopul Constantinopolului Calinic, ani 12.12. 


În acest an, Abimelec, conducătorul arabilor, a murit și a luat 
puterea Ualid, fiul acestuia. 

În același an, lustinian, ajungând lângă orașul împărătesc îm- 
preună cu Tervel și cu bulgarii care erau cu acesta, și-a făcut tabăra 
de la poarta lui Charsios și până la Vlaherne. Vorbindu-le celor din 
oraș timp de trei zile, aceștia îi ocărau și nu acceptau nicio vorbă. 
Iustinian, cu puţini [oameni] de același neam, a intrat în oraș fără 
luptă prin apeduct și, ridicând strigăt de dezgropare“S, a preluat 
orașul; și, pentru un timp, s-a așezat în palatul Vlahernelor. 


Împăratul romanilor lustinian, din nou: 6 ani. 
Conducătorul arabilor Ualid: 9 ani. 

Episcopul Constantinopolului Cyrus: 6 ani. 
1.1.1. 


În acest an, Iustinian a obținut împărăția și, oferindu-i lui Tervel 
multe daruri și vase împărătești, i-a dat drumul acestuia în pace. 
Apsimaros, părăsind orașul, a fugit în Apollonias. Însă, fiind urmă- 


6&6 În text: Bopufov &vaoxabiic Pav. Aceste strigăte erau un mod de protest al 
populaţiei din Constantinopol. 

rit, a fost prins și dus la Iustinian. A fost adus legat și Heraclie din 
Tracia, împreună cu toți comandanții care îl apărau, pe care 
[împăratul] i-a spânzurat de zid. Trimițând și în zonele din interior 
și găsindu-i pe mulți dintre comandanţi, dintre care unii erau în 
funcţie, iar alții nu, i-a ucis și pe toţi aceștia. 

Pe Apsimaros și pe Leontie i-a purtat legaţi în lanţuri prin tot 
orașul. A organizat un spectacol în hipodrom, iar el stătea așezat pe 
tron, [în timp ce aceștia] au fost aduși târâș în public și au fost 
aruncaţi la picioarele lui. Și a călcat pe gâtul lor până la sfârșitul 
primei curse“, în timp ce poporul striga: „Ai pășit pe aspidă și pe 
vasilisc și ai călcat pe leu și pe balaur”®®. Trimiţându-i pe aceștia în 
Kynegion, i-a decapitat. Pe patriarhul Calinic l-a orbit și l-a exilat la 
Roma. Și l-a pus în locul acestuia pe Cyrus - care era retras în insula 
Amastris -, pentru că îi spusese dinainte despre reinstalarea sa în 
cea de-a doua domnie. Și a nimicit o mulțime fără de număr dintre 
[cei care se aflau în] registrul civil și militar, iar pe mulţi, punându-i 
în saci, i-a omorât în chip cumplit, [aruncându-i] în mare. Pe alții i-a 
chemat la cină și, când s-au ridicat [de la masă], pe unii i-a spân- 
zurat, iar altora le-a tăiat capul. Din această cauză o mare spaimă i-a 
cuprins pe toți. 

[Iustinian] a trimis o flotă pentru a o aduce din Hazaria pe soția 
sa și multe corăbii s-au scufundat cu oameni cu tot. Auzind 
[aceasta], haganul i-a spus: „O, prostule, nu trebuia să o aduci pe 
soţia ta [doar] cu două sau trei corăbii și să nu omori atâta mulțime? 
Sau crezi că o vei lua și pe ea prin luptă? lată că ţi s-a născut și un 
fiu. Ci trimite-ţi [oameni] și ia-i pe aceștia!” lar el, trimițându-l pe 
cubicularul Teodor, a adus-o pe Teodora și pe fiul ei, Tiberiu, și i-a 
încoronat. Și au domnit [aceștia] împreună cu el. 


Episcopul Ierusalimului loan: 30 ani. 
22,242 


În acest an, ticălosul Ualid a luat cu forța preasfânta biserică 
sobornicească din Damasc, din invidie față de creștini, din cauza 
frumuseții deosebite a acelei biserici. A interzis ca registrele birou- 


67 În text: Baiov. 

6&8 Cf. Psalmul go, 13. Despre semnificaţia „triumfului” lui Iustinian al II-lea asupra ad- 
versarilor săi, v. Ivan DUJCEV, „Le triomphe de l’empereur Justinien Il en 705”, în: 
Byzance. Hommage à Andre N. Stratos, t. |, Atena, 1986, pp. 83-91. 


364 SF. TEOFAN MĂRTURISITORUL 


rilor publice să fie scrise în grecește, poruncind să se consemneze în 
ele în arabă, cu excepția cifrelor, pentru că în limba acelora este cu 
neputinţă să se scrie numărul unu, doi, trei sau opt și jumătate, ori 
trei la genul feminin. De aceea, până astăzi aceștia au notari 
creștini. 


Anii lumii 6200. De la dumnezeiasca Întrupare: 700 ani. 


Împăratul romanilor Iustinian, ani 6.3. Conducătorul arabilor 
Ualid, ani 9.3. Episcopul Constantinopolului Cyrus, ani 6.3. Epis- 
copul Ierusalimului loan ani 30.3. 


În acest an, lustinian a stricat pacea dintre romani și bulgari și, 
trecând themele de cavalerie în Tracia și înarmând o flotă, a pornit 
împotriva bulgarilor și a lui Tervel. Când a ajuns la Anchialos, și-a 
ancorat flota în fața cetăţii, iar cavaleriei i-a poruncit să își facă 
tabăra pe câmpiile de mai sus, fără pază și fără vreo bănuială. Cum 
armata se răspândise ca o turmă de oi pe câmp pentru a aduna 
iarbă, spionii bulgarilor au văzut de pe munţi modul nechibzuit în 
care erau conduși romanii. Adunându-se ca niște fiare, s-au aruncat 
pe neașteptate și au provocat mari pierderi turmei romane, luând 
mulți prizonieri, cai și arme, în afara celor pe care îi uciseseră. 

Iustinian, refugiindu-se în cetate împreună cu cei care scăpa- 
seră, a ținut porţile închise timp de trei zile. Văzând că bulgarii 
așteaptă, el a fost cel dintâi care a tăiat tendoanele calului său și le-a 
ordonat tuturor să facă același lucru. Și, punând trofee pe ziduri, s-a 
urcat noaptea pe corăbii și a plecat pe furiș, ajungând în oraș cu 
rușine. 


4.4.4.4. 


În acest an, Masalmas și Abas au întreprins o expediție la Tyana, 
făcând aceasta din cauza armatei lui Maiumas care fusese ucisă de 
către Marianos. Asediind acest [oraș], și-au petrecut iarna acolo. 
Împăratul a trimis împotriva lor doi generali, pe Teodor Karterukas 
și pe Teofilact Salibas, cu armată și cu populaţie rurală în ajutor, 
pentru a se lupta și a-i goni pe aceia. Însă ei, certându-se unul cu 
altul și atacându-i în dezordine, au fost puși pe fugă și multe mii 
[dintre ei] au fost uciși și mulţi au fost luaţi prizonieri. [Arabii] le-au 

luat bagajul și proviziile acestora și au asediat orașul până l-au 
cucerit. Căci, fiindcă le lipseau proviziile, arabii voiau să plece. Cei 
din orașul Tyana, când au văzut acestea, și-au pierdut speranţa și, 
primind promisiunea că nu li se va face nimic, au ieșit la ei lăsând 
orașul pustiu până în prezent. Dar arabii, neținându-și promisiunea, 
i-au exilat pe aceștia în deșert și pe mulți i-au ţinut ca robi. 


5:999 


In acest an, Abas a făcut o expediție în Romania și, luând mulți 
prizonieri, s-a întors. Și a început să construiască [orașul] Garis în 
ţinutul Heliopolisului. 


6.6.6.6. 


În acest an, Uthman a făcut o expediţie în Cilicia și a cucerit 
prin promisiuni multe cetăți. [De asemenea], și Kamachon, îm- 
preună cu locurile din jur, a fost luat de arabi prin trădare. 

Iustinian, din ţinerea de minte a răului, l-a trimis la Cherson pe 
patrikios-ul Mauros, împreună cu patrikios-ul Ștefan, cel numit As- 
miktos, înarmând o mare flotă, fiindcă ţinuse minte uneltirea îm- 
potriva lui pe care o făcuseră chersoniţii, cei din Bosfor și cei din ce- 
lelalte Klimata. [Și a adunat] toate corăbiile - dromoane, triere, am- 
barcaţiuni de transport și de pescuit, până și [corăbiile numite] che- 
landia®? - prin contribuţia locuitorilor orașului: senatori, meșteșu- 
gari, oameni din popor și cu orice funcţie. Trimițându-i pe aceștia, 
le-a poruncit să îi nimicească prin sabie pe toţi cei care locuiau în 
acele cetăţi și să nu lase pe niciunul în viaţă. Și le-a dat acestora și 
pe spatharios-ul Ilie, pe care erau datori să îl așeze drept căpetenie a 
Chersonului. 

Ei, ajungând la Cherson fără ca nimeni să li se opună, au cucerit 
cetăţile și i-au ucis pe toţi cu sabia, cu excepţia copiilor, pe care i-au 
cruțat pentru că erau prunci și îi îngrijeau pentru a-i ţine în robie. 

Pe Tudunos, căpetenia Chersonului, care era reprezentant al ha- 
ganului, pe Zoilos - care, prin rânduială și neam, era primul dintre 
cetățeni - și pe alți 40 [de oameni] de vază și fruntași al Chersonu- 
lui, împreună cu familiile lor, i-au trimis ca prizonieri împăratului; 


69 Tò yeàávõiov (cu pluralul ră yekvâia) desemna un fel de dromon, mai precis o 
galeră folosită ca barjă, deci utilizată pentru transporturile grele. 

pe alți șapte dintre fruntașii Chersonului i-au fixat pe niște țepușe 
de lemn și i-au fript pe foc; iar pe alți 20 i-au legat cu coatele la 
spate și i-au atârnat de parâmele unui chelandion, l-au umplut pe 
acesta cu pietre și l-au scufundat în adâncul [mării]. Aflând acestea, 
Iustinian s-a înfuriat că au scăpat copiii și a poruncit ca aceștia să fie 
aduși grabnic la el. 

Flota a pornit în luna octombrie și, ajungând în larg la răsăritul 
stelei numite Taururas“, puţin a lipsit să nu se scufunde în între- 
gime. Și au fost numărați cei care muriseră în naufragiu [și erau] 
73000. Iustinian a aflat acestea și nu s-a întristat, ci mai degrabă s-a 
umplut de bucurie. Și era încă atât de mânios și amenința, țipând că 
va trimite din nou o altă flotă și îi va secera pe toți și îi va pune la 
pământ, până la [ultimul om] care se ușura pe zid. Când au auzit 
acestea, cei care se aflau în acele cetăți s-au pus în siguranţă și, fiind 
siliți să cugete împotriva împăratului, au trimis la haganul Hazariei, 
cerându-i acestuia o armată pentru a-i păzi. 

Atunci s-au revoltat și spatharios-ul Ilie și Bardanes cel exilat, 
care fusese atunci rechemat din Kephalenia și se afla împreună cu 
flota la Cherson. Când a aflat acestea, Iustinian l-a trimis cu puţine 
dromoane pe patrikios-ul Gheorghe, cel numit Syros, [care era] și 
logothet general, precum și pe eparhul loan și pe Hristofor, turmarh 
al thrakesienilor, cu puţine dromoane și cu 300 de [oameni] înar- 
maţi, încredințându-le pe Tudunos și pe Zoilos pentru a-i reinstala 
ca mai înainte la Cherson, iar printr-un trimis să se scuze față de 
hagan și să îi aducă la el pe Ilie și pe Bardanes. 

După ce aceștia au trecut la Cherson, cei din oraș nu au vrut să 
discute cu ei. A doua zi, cei din Cherson, invitându-i pe aceștia să 
intre singuri în oraș, au închis porţile și pe logothetul general l-au 
ucis cu sabia, precum și pe eparh, iar pe Tudunos, împreună cu Zoi- 
los și cu amintitul turmarh, cu cei 300 de soldaţi, i-au predat haza- 
rilor și i-au trimis haganului. Cum Tudunos a murit pe drum, haza- 
rii l-au ucis la ospăţul”” acestuia pe turmarh și pe cei 300 de soldați. 

Atunci cei din Cherson și din celelalte cetăți au strigat împotriva 
lui Iustinian și l-au aclamat împărat pe Bardanes Filipikos, care era 
exilat acolo. 

Iustinian, aflând acestea și devenind și mai mânios, i-a ucis pe 
copiii spatharios-ului Ilie la sânul mamei lor, iar pe aceasta'a obli- 


60 Coadă de taur”. 
é În text: Soxr)v. 

gat-o să se căsătorească cu bucătarul ei, care era indian. După aceea, 
construind o altă flotă, l-a trimis pe patrikios-ul Mauros, [numit și] 
Bessos, dându-i acestuia pentru asediul cetăților un berbec, mași- 
nării și tot felul de turnuri de asediu. I-a dat ordin să dărâme zi- 
durile Chersonului și întreg orașul și să nu lase în viaţă în el niciun 
suflet; de asemenea, să îi comunice mai des prin rapoarte cele 
făcute. 

Acesta a trecut [marea] și, cu ajutorul berbecului, a ocupat așa-nu- 
mitul turn Kentenaresion, precum și numitul Syagros** aflat în 
apropierea acestuia. Când au ajuns hazarii, lupta a fost oprită. Și 
scăpând, Bardanes s-a dus la hagan. 

Cum flota nu izbutea nimic și nu îndrăznea să se întoarcă la 
împărat, au strigat împotriva lui și l-au aclamat ca împărat pe 
Bardanes. Și i-au cerut haganului să li-l dea lor pe Filipikos. Haganul 
le-a cerut să promită că nu îl vor trăda și că îi vor da câte o monedă 
de fiecare om. lar ei, dând imediat banii, l-au primit pe Filipikos ca 
împărat. 

Pentru că flota întârzia și nu venea [niciun] raport, lustinian a 
cugetat asupra motivului și, luându-i cu el pe cei din Opsikion și o 
parte dintre [cei din] Thrakesion, a urcat până la Sinope, pentru a 
afla cele ce se întâmplau la Cherson. Pe când se uita în părțile de 
dincolo [de mare], a văzut flota navigând în direcția orașului“ și, 
răcnind ca un leu, s-a năpustit și el spre oraș. Cum Filipikos o luase 
înainte și ocupase orașul, el a venit la Damatrys, așezându-și tabăra 
aici, împreună cu ai lui. 

Filipikos l-a trimis îndată împotriva lui Tiberiu“ pe patrikios-ul 
Mauros, împreună cu spatharios-ul loan, cel numit Struthos; pe Ilie, 
de asemenea, cu un grup expediționar [l-a trimis] împotriva lui Ius- 
tinian, la Damatrys, iar pe altul [l-a trimis] împotriva lui Barisba- 
kurios, care fugise. Mauros, mergând în Vlaherne împreună cu 
amintitul Struthos, l-a găsit pe Tiberiu ţinându-se cu o mână de 
mica coloană a Sfintei Mese din Altarul Născătoarei de Dumnezeu și 
cu cealaltă [ținând] cinstita Cruce și [purtând] la gât talismane. 
Anastasia, mama tatălui acestuia, stătea în afara Altarului și, rosto- 
golindu-se la picioarele lui Mauros, a cerut ca nepotul ei, Tiberiu, să 
nu fie omorât, pentru că nu făcuse nimic greșit. Pe când ea îl ținea 


622 Mistrețul”. 
63 Constantinopol. 
64 Tiberiu, fiul lui Iustinian al II-lea, rămăsese în Constantinopol. 

pe acesta de picioare și îl implora cu lacrimi, Struthos a intrat în 
Altar și l-a smuls pe Tiberiu cu forța. Luând de la el cinstita Cruce, a 
așezat-o pe Masă, iar talismanele și le-a atârnat la gât. Apoi l-au dus 
pe copil la poarta laterală care este mai sus de [regiunea numită] 
Kallinike, l-au dezbrăcat și, întinzându-l pe prag, i-au tăiat gâtul ca 
unei oi. Și au poruncit să fie înmormântat la biserica Sfinţilor fără 
de arginţi“5, cea numită a Paulinei. 

Fiind prins și Barisbakurios, protopatrikios-ul”** și comitele 
Opsikionului, a fost și el ucis. Ilie a urcat la Damatrys împreună cu 
armata care era cu el și a purtat tratative cu armata care se afla 
acolo. Promițând că nu va face nimic oștirii care era cu Iustinian, s-au 
risipit cu toţii și au fugit de la Iustinian, lăsându-l singur și trecând 
de partea lui Filipikos. 

Atunci, mai sus-amintitul spatharios Ilie s-a năpustit cu mânie 
și, apucându-l de gât [pe Iustinian], i-a tăiat capul cu pumnalul cu 
care era încins și i l-a trimis lui Filipikos prin spatharios-ul Roma- 
nos. lar Filipikos l-a trimis prin același spatharios în părţile de Apus, 
până la Roma. 

Înainte ca acesta să ajungă împărat, se afla în mănăstirea [nu- 
mită] „a lui Calistrat” un [călugăr] zăvorât, prezicător și eretic, care, 
venind la Filipikos, i-a spus: „Împărăţia va fi a ta”. lar el s-a tulburat 
și zăvorâtul i-a zis: „Dacă Dumnezeu poruncește, tu de ce vorbești 
împotrivă? Aceasta îți spun, că cel de-al șaselea Sinod rău s-a făcut. 
Deci, dacă vei ajunge împărat, răstoarnă-l și îţi va fi domnia statornică 
și îndelungată în ani”. lar el i-a promis, cu jurământ, că va face astfel. 

Când Leontie i-a urmat lui Iustinian, Filipikos s-a dus la zăvorât, 
care i-a spus: „Nu te grăbi, se va întâmpla”. Când Apsimaros a ajuns 
împărat, s-a dus iarăși la el și din nou [călugărul] i-a spus: „Nu te 
grăbi, [lucrul] acela te așteaptă”. 

Filipikos, destăinuind [aceasta] unuia dintre prietenii săi, [acela] 
i-a spus lui Apsimaros, care l-a bătut, l-a tuns, l-a pus în fiare și l-a 
exilat în Kephalenia. Când Iustinian a ajuns împărat, l-a rechemat. 

Odată ce a devenit împărat, Filipikos a întrunit un fals sinod cu 
episcopi, după cuvântul falsului avvă și zăvorât, și a anulat cel de-al 
șaselea Sfânt Sinod Ecumenic. În același an, cel plin de deșertăciune 


*5 Sub titulatura de Sfinţi fără de arginţi au rămas în conștiința Bisericii Sfinţii Cosma 
şi Damian, doctori care vindecau fără a cere ceva în schimb. 

“2 Termenul de protopatrikios desemna un demnitar important, cu un rang superior 
celui de patrikios; v. The Oxford Dictionary of Byzantium, vol. 3, p. 1600. 

a fost orbit. El trăia în palat lipsit de griji, deoarece găsise acolo mul- 
time de bani și averi strălucite, adunate de foarte mulți ani de către 
cei care fuseseră împărați mai înainte, din confiscări și sub diferite 
pretexte, mai ales de către amintitul Iustinian. Pe acestea le-a risipit 
zadarnic, fără osteneală. În discursurile sale părea învăţat și înţelept, 
dar în fapte își ducea viața în mod destrăbălat, [era] incapabil și se 
arăta cu totul incompetent. Mai era și eretic și desfrânat. Pe pa- 
triarhul Cyrus l-a scos din biserică și l-a promovat pe loan, apropia- 
tul“ său și eretic asemenea lui. 


Anii lumii 6204. De la dumnezeiasca Întrupare: 704 ani. 


Împăratul romanilor Filipikos, ani 2.1. Conducătorul arabilor 
Ualid, ani 9.7. Episcopul Constantinopolului loan, ani 3.1. Episcopul 
Ierusalimului loan, ani 30.7. 


În acest an, Filipikos i-a scos pe armeni din ţara lor și i-a silit să 
locuiască în Melitene și în cea de-a patra Armenie. 

Masalmas a cucerit Amaseia și alte fortărețe, [luând] mulți pri- 
zonieri. Gheorghe, episcop de Apameia, a fost mutat în Martyropolis. 

Filipikos nu s-a rușinat să se pornească cu mânie împotriva celui 
de-al șaselea Sfânt Sinod Ecumenic, grăbindu-se să înlăture sfintele 
dogme întărite de acesta. Și i-a găsit într-un cuget cu el pe loan, pe 
care l-a numit episcop al Constantinopolului, depunându-l pe Cyrus, 
întâistătătorul acestuia, pe care l-a și izolat în mănăstirea Chora, pe 
Gherman, care a deținut apoi tronul Constantinopolului și care era 
atunci episcop al [orașului] Cyzic, pe Andrei, care era și el episcop al 
Cretei, pe Nicolae, cel care din slujitor care turna în cupe ajunsese 
sofist în știința medicală și pe atunci era chestor, pe Elpidios, diacon 
al Marii Biserici, pe Antioh, cartofilaxul, și pe alții cu obiceiuri 
asemenea celor ale acestora. Ei au anatematizat în scris cel de-al 
șaselea Sfânt Sinod. 

Bulgarii s-au năpustit pe ascuns în Strâmtoare“% prin Philea și 
au ucis foarte mulți oameni. Au făcut incursiuni până la oraș și, cum 
mulți trecuseră din cealaltă parte, au dat peste nunți bogate și os- 
peţe foarte abundente, cu tot felul de argintărie și altă veselă. Mer- 


627 În text: ovuuVvOTIv. 
6&8 Adică Bosforul. 

gând până la Poarta de Aur și luând prizonieri în toată Tracia, s-au 
întors nevătămaţi la ale lor cu nenumărate animale. Arabii au 
cucerit Mistheia și alte cetăţi, luând foarte multe familii și animale 
fără de număr. 


2.8.2.8. 


În acest an, Abas a făcut o expediţie în Romania și a cucerit 
Antiohia din Persia, a luat mulți prizonieri și s-a întors. 

A avut loc și un cutremur mare în Siria, în ziua a douăzeci și 
opta a lunii Peritios*%9, 

Împlinindu-se atunci doi ani de domnie a lui Filipikos și având 
loc cursa aniversară în hipodrom, [la care] au învins verzii, împă- 
ratul a găsit potrivit ca în sâmbăta Cincizecimii să intre călare cu 
fast și instrumente muzicale pentru a se îmbăia în baia publică a lui 
Zeuxippos și a se ospăta alături de cetățeni din vechile familii. 
După-amiază, pe când se odihnea, a intrat dintr-odată, prin Poarta 
de Aur, Ruphos, protostrator-ul“* Opsikionului, la cererea lui 
Gheor-ghe, patrikios și comite al Opsikionului, cel numit Buraphos, 
și a lui Teodor, patrikios-ul, fiul lui Myakes, cu trupele aceleiași 
theme pe care le avea în Tracia. Și, intrând în palat, l-a găsit pe 
Filipikos odih-nindu-se și, luându-l, l-a dus în ornatorion-ul“? 
verzilor și acolo l-a orbit, fără a ști cineva. 

A doua zi, adică de Cincizecime, adunându-se poporul în Marea 
Biserică, a fost încoronat Artemios, care era protoasekretes$2, 
schimbându-i-se numele în Anastasie. lar în sâmbăta de după Cinci- 
zecime a fost orbit Teodor Myakes și în cea de-a doua sâmbătă a 
fost orbit Gheorghe Buraphos și au fost exilați în Tesalonic. 


629 Peritios, în calendarul antiohian, corespunde lunii februarie; v. The Chronicle, p. 573. 

%0 Protostrator-ul era un demnitar care avea în grijă caii și grajdurile; v. R. GUILLAND, 
Recherches sur les institutions byzantines, vol. l, pp. 478-497, L. BREHIER, Les 
institutions de l’ Empire Byzantin, p. 113. 

3 În text: Opvarâpiov. Termenul desemna locul unde erau păstrate urnele pentru 
tragerea la sorți a ordinii în care se țineau cursele în hipodrom. Cercetarea modernă l-a 
definit și ca „vestiar”. Fiecare facțiune avea câte un ornatorion; v. R. GUILLAND, Etudes 
de topographie ..., vol. 1, pp. 386-392. 

6&2 Protoasekretes era un demnitar important, șeful secretarilor imperiali; v. R. 
GUILLAND, Recherches sur les institutions byzantines, vol. II, p. 91. The Oxford 
Dictionary of Byzantium, vol. 3, p. 1742. 

Anii lumii 6206. De la dumnezeiasca Întrupare: 706 ani. 


Împăratul romanilor Artemios, ani 2.1. Conducătorul arabilor 
Ualid, ani 9.9. Episcopul Constantinopolului Ioan ani 3.3. Episcopul 
Ierusalimului loan, ani 30.9. 

În acest an, Masalmas a făcut o incursiune în Romania și, je- 
fuind Galatia, s-a întors cu prizonieri și multe prăzi. Artemios a nu- 
mit generali foarte destoinici peste themele de cavalerie și [per- 
soane] foarte învăţate în [funcțiile] civile și trăia în liniște. 

Pentru că arabii ridicaseră armele împotriva Romaniei pe uscat 
și pe mare, împăratul a trimis câţiva nobili în Siria, la Ualid, chi- 
purile pentru a purta tratative de pace. [Și l-a trimis] pe Daniel din 
Sinope, patrikios și eparh al orașului, ordonându-i să cerceteze cu 
exactitate mișcarea împotriva Romaniei și armata acelora. Acesta, 
mergând și întorcându-se, l-a anunţat pe împărat despre puternica 
acțiune armată a arabilor, [întreprinsă] pe uscat și pe mare împo- 
triva orașului împărătesc. 

[...] [impăratul a poruncit] ca fiecare să se îngrijească de pro- 
viziileS% pentru o [perioadă de] trei ani, iar cel care nu va avea mij- 
loace pentru a face aceasta să plece din oraș. A rânduit suprave- 
ghetori și a început să construiască dromoane, bireme purtătoare de 
torţe și triere foarte mari. A refăcut zidurile dinspre mare, precum și 
pe cele dinspre uscat, așezând catapulte și baliste* în turnuri și 
[alte] mașinării. Fortificând orașul după cât îi stătea în putere, a 
depozitat provizii foarte multe în cămările împărătești și [astfel] s-a 
asigurat pe sine. 


Conducătorul arabilor Suleiman: 3 ani. 
Episcopul Constantinopolului Gherman: 15 ani. 
2.1.1.10. 


În acest an a încetat din viață Ualid și l-a urmat la putere 
Suleiman. 

În același an al împărăției lui Artemios, cel numit și Anastasie, 
în indictionul al XIII-lea, în cea de-a unsprezecea zi a lunii august, 


63 În text: Gandvac, care poate fi tradus și prin „cheltuieli”. 
634 În text: rotofoiiorpac kai terpapeaç. Totofohiorpa era o mașină de război care 
arunca săgeți. 

Gherman a fost transferat de la mitropolia orașului Cyzic la Con- 
stantinopol. Atunci a fost lecturat și decretul de transfer de mai jos: 
„Prin votul și alegerea preaevlavioșilor întru Dumnezeu preoţi și 
diaconi și ale întreg cinstitului“% cler, ale sfântului senat și ale po- 
porului iubitor de Hristos din acest oraș de Dumnezeu păzit și îm- 
părătesc, harul lui Dumnezeu, care le vindecă totdeauna pe cele 
bolnave și le împlinește pe cele ce au lipsuri, îl transferă pe Gher- 
man, preacuviosul întâistătător al mitropoliei celor din Cyzic, ca 
episcop al acestui oraș de Dumnezeu păzit și împărătesc. Prezentul 
transfer s-a făcut în prezenţa lui Mihail, preacuviosul preot și apo- 
crisiarh al tronului apostolic, și a celorlalți preoţi și episcopi, în 
timpul împăratului Artemios”. 

Când a aflat Artemios că o flotă a saracinilor pornise din Ale- 
xandria spre Phoinix pentru a tăia lemn de chiparos, alegând din 
flota sa vasele cele mai rapide, a îmbarcat [pe ele] soldați din thema 
Opsikion și le-a poruncit tuturor să se adune în Rodos. Și l-a făcut 
căpetenie a lor pe loan, diaconul Marii Biserici, cel supranumit „pa- 
pa loannakis”, care pe atunci era logothet general. Când a ajuns în 
Rodos și s-au reunit corăbiile, acesta le-a vorbit comandanților să 
pornească și să meargă la Phoinix pentru a arde lemnul și arma- 
mentul agarenilor pe care îl vor găsi acolo. Toţi s-au supus cu plă- 
cere, doar cei din Opsikion nu au fost de acord. Și au strigat îm- 
potriva împăratului, iar pe diaconul loan l-au ucis cu săbiile. 

De acolo, așadar, flotele s-au despărţit și au mers la locurile lor, 
iar cei vicleni au pornit împotriva orașului împărătesc. Ajungând ei 
la Adramytion, cum nu aveau o căpetenie, au găsit acolo un bărbat 
din partea locului, pe nume Teodosie, care era colector al impo- 
zitelor publice, [un om] trândav și de rând, și l-au îndemnat să le fie 
împărat. Acesta, fugind, s-a ascuns pe munte; dar, găsindu-l, l-au 
aclamat ca împărat împotriva voinţei lui. 

Atunci când a aflat acestea, Artemios a așezat căpetenii în oraș 
și peste flota pe care o construise dintre oamenii lui de casă și, înar- 
mându-i, el a plecat în orașul Niceea și acolo s-a pus în siguranţă. 

Ajungând și punând în mișcare întreaga themă Opsikion și pe 
gotogrecii“, rebelii, au luat foarte multe ambarcaţiuni mici și mari 


635 În text: evoyovc. 

636 Se presupune că erau urmașii goților care fuseseră așezați în Bithynia în timpul 
secolelor IV și V. În orice caz, e limpede că în secolul al VIII-lea sunt, în cea mai mare 
parte, elenizați, așa cum arată numele pe care îl poartă; v. The Chronicle, p. 537. 

și au ajuns pe uscat și pe mare la Chrysopolis. Flota orașului era 
ancorată în portul Sfântului Mamas; și s-au luptat unii cu alții în 
fiecare zi, timp de șase luni. Când flota orașului s-a mutat în Neo- 
rion, portul din oraș, Teodosie, traversând [marea], a luat în stă- 
pânire părţile Traciei. 

Având loc o trădare, au cucerit orașul prin poarta zidului simplu 
al Vlahernelor. Armatele cele nelegiuite ale Opsikionului, împreună 
cu gotogrecii, au făcut o incursiune prin casele orășenilor și au pri- 
cinuit mare stricăciune, căci n-au cruțat pe nimeni. lar pe coman- 
danțţii lui Artemios care se aflau în oraș, precum și pe Gherman, 
patriarhul Constantinopolului, i-au prins și i-au dus la Niceea, spre 
încredințarea lui Artemios și a celor care erau împreună cu el. 
Văzându-i, Artemios și-a pierdut speranţa și s-a predat, cerând să i 
se promită că nu i se va face nimic, și a îmbrăcat schima monahală. 
Teodosie, ținându-l nevătămat, l-a exilat la Tesalonic. 

Filipikos a fost împărat 2 ani și 9 luni, iar Artemios, 1 an și 3 
luni. Leon, care era strateg al [părților] răsăritene, luptând pentru 
Artemios, nu i s-a supus lui Teodosie. Și îl avea ca susținător și cola- 
borator pe Artauasdos Armeanul, strategul armeniacilor, căruia i-a 
și promis că i-o voi da pe fiica lui de soţie; lucru pe care l-a și făcut. 


Anii lumii 6208. De la dumnezeiasca Întrupare: 708 ani. 


Împăratul romanilor Teodosie, ani 1.1. Conducătorul arabilor 
Suleiman, ani 3.2. Episcopul Constantinopolului Gherman, ani 15.2. 
Episcopul Ierusalimului loan, ani 30.1. 


În acest an, Masalmas a făcut o expediţie împotriva Constanti- 
nopolului și i-a trimis cu oaste înaintea sa pe Suleiman pe uscat și 
pe Umaros pe mare. lar el a venit în urma lor cu mult echipament 
de război. Când au ajuns la Amorion, Suleiman și Bakcharos i-au 
scris lui Leon, strategul [părţilor] răsăritene“: „Știm că ţi se potrivește 
împărăţia romanilor. Deci vino la noi să discutăm despre pace”. 

Văzând Suleiman că [orașul] Amorion nu avea armată și se afla 
în dușmănie cu strategul datorită alianţei [acestuia] cu Artemios, l-a 
asediat, dorind să îl aștepte acolo și pe Masalmas. Când s-a apropiat 
de oraș, saracinii au început să îl aclame ca împărat pe strategul 


637 Sau „strategul [themei] Anatolikon”. 

Leon, rugându-i și pe cei dinăuntru să facă același lucru. lar cei din 
Amorion, văzând că saracinii îl ovaționau plini de dorință, au 
aclamat și ei. Fiindcă știa că fără soldați și comandanţi Amorion va 
fi pierdut, strategul i-a spus lui Suleiman: „Dacă vrei să vin la tine și 
să discutăm despre pace, de ce asediezi orașul?” Iar el i-a zis: „Vino 
și voi pleca!” Strategul, primind promisiune de la acesta, a venit la el 
cu 300 de călăreți. Când l-au văzut, agarenii s-au îmbrăcat cu pla- 
toșele și cu zalele lor și l-au întâmpinat. lar el și-a făcut tabăra la 
jumătate de milă de armata acestora. Venind timp de trei zile la ei, 
au discutat despre pace și despre plecarea lor de lângă oraș. lar ei 
spuneau: „Fă pacea și atunci plecăm!” Dar, aflând că vor să îl prindă, 
strategul a chemat la cină pe mai mulţi dintre saracinii de vază și, în 
timp ce aceștia mâncau, Suleiman a trimis 3000 de oameni cu pla- 
toșe să îl înconjoare și să îl păzească, ca nu cumva să fugă. Aflând 
însă, straja i-a comunicat: „O mulțime de saracini călare se află în 
jurul nostru”. Venind un călăreț dintre aceștia pe nume Zuber, i-a 
stat în față și a spus: „Un rob a fugit și a furat mulţi bani și din cauza 
acestuia am încălecat”. Dar strategul, cunoscându-le meșteșugul în- 
șelătoriei, le-a spus: „Nu vă tulburaţi, căci, oriunde s-ar duce în for- 
tificaţiile noastre, îl vom găsi”. 

Şi, întristat, a reușit pe ascuns, printr-un om al lui, să le comu- 
nice celor din Amorion: „Temeţi-vă de Dumnezeu, nu vă predaţi! 
Căci, iată, se apropie și Masalmas!” Episcopul [orașului] a venit la el, 
iar Leon i-a spus aceleași lucruri. 

Aflând Suleiman că episcopul venise la el, a trimis [un mesaj] la 
strateg: „Dă-ni-l pe episcop”. Iar el, încolţit, l-a ascuns pe acesta, 
spunându-i unuia dintre oamenii săi: „Cât mai vorbim, îmbracă-l în 
alt veșmânt și trimite-l să meargă în munți ca [și cum s-ar duce] 
după lemne sau după apă”. Cum saracinii insistau în legătură cu 
episcopul, strategul a zis: „Nu este aici. Mergeţi la emir și mă voi 
duce și eu și vom discuta despre tot”. Gândindu-se aceștia că atunci 
când el va intra la emir îl vor prinde în mijlocul lor, l-au lăsat. Dar 
[Leon], încălecând împreună cu 200 dintre oamenii săi, ducându-se, 
așa-zicând, să vâneze, a luat-o spre stânga. Saracinii care erau cu el 
i-au spus: „Unde mergeţi?” lar el a zis: „Vreau să îmi mut tabăra în 
livezi”. Ei au spus: „Intenţia ta nu este bună, așa că nu venim cu tine”. 

Atunci generalul le-a zis alor săi: „Deși și-au dat cuvântul, au 
vrut să ne prindă și, prin noi, să îi piardă pe creștini. Însă dintre oa- 
menii noștri sau din caii care ne-au rămas nu vor prinde niciunul”. 

Mergând zece mile, și-a așezat tabăra. lar a doua zi l-a trimis pe do- 
mestikos-ul scutierilor“% săi și le-a spus acelora: „Mi-aţi dat cuvân- 
tul vostru și aţi vrut să mă prindeţi prin viclenie. De aceea am plecat”. 

Masalmas străbătuse trecătorile, dar Suleiman nu știa acest 
lucru. lar emirii și armata s-au răsculat împotriva lui Suleiman, 
[spunând]: „De ce stăm în faţa zidurilor și nu facem incursiuni?” Și, 
adunându-și corturile, au plecat. Strategul l-a trimis în Amorion pe 
turmarhul Nikaias cu 8oo de soldaţi și le-a scos afară pe cele mai 
multe femei și copii. Și el s-a dus în Pisidia. 

Când Masalmas a venit în Capadocia, capadocienii, fiindcă își 
pierduseră speranţa, i-au ieșit dinainte și l-au rugat să îi primească. 
Masalmas, pentru că auzise de dușmănia pe care împăratul Teo- 
dosie o ţinea strategului și dorea să îl ademenească pe acesta din 
urmă pentru a face pace cu el și, prin el, să supună Romania, le-a 
spus: „Nu sunteţi de-ai strategului?” Iar ei au zis: „Ba da”. „Veţi face 
ceea ce va face și el?” „Da!” Atunci [Masalmas] le-a spus: „Mergeţi în 
cetățile voastre și nu aveţi teamă de nimeni”. Și a dat ordin oștirii 
sale să nu jefuiască niciuna dintre provinciile strategului. 

Strategul, aflând acestea și gândindu-se că Suleiman îi va spune 
lui Masalmas că el venise și plecase, i-a trimis scrisori lui Masalmas, 
[zicându-i]: „Voiam să vin la tine, dar Suleiman, când m-am dus la 
el, a vrut să mă prindă și acum mi-e frică să vin la tine”. Atunci 
Masalmas i-a zis omului strategului: „Știu că strategul mă păcălește 
ca să nu îi jefuiesc deloc provinciile”. lar omul strategului a zis: „Nu 
este așa, ci ceea ce îţi scrie este adevărat”. Atunci [Masalmas] a 
întrebat: „Ce poziţie are Amorion față de el?” „Una bună, și [se află] 
sub supunerea lui”. Masalmas, enervându-se, l-a ocărât, spunând: 
„De ce minţi?”; iar acela a spus: „Așa este, după cum am spus. Și a 
așezat și soldaţi cu un turmarh în acesta și a scos [din oraș] familiile 
care erau în plus”. 

Masalmas s-a întristat foarte tare din această cauză și, mâniat, l-a 
alungat pe trimis. Căci voia să cucerească acest [oraș] în timpul verii 
și să aștepte flota și astfel să coboare în Asia și să petreacă iarna. 
Cerând [să vină] din nou omul strategului, i-a pus iar întrebări. lar 
el i-a zis sub jurământ: „Tot ceea ce ţi-am spus este adevărat. Dar și 


6&8 în text: orpar6puwv („scutieri”). În acest caz domestikos-ul era șeful scutierilor, care 

1000 de soldaţi au intrat acolo împreună cu turmarhul. lar toată 
averea celor de acolo și familiile sărace le-a scos din acel loc”. 

Auzind acestea, i-a scris strategului: „Vino la mine și voi încheia 
pace cu tine și voi face tot ceea ce vrei!” 

Strategul, văzând că se apropie de Masalaion și că în alte cinci 
zile va traversa provinciile sale, a trimis la el doi consuli“ și i-a 
spus: „Am primit scrisorile tale și am fost de acord cu intenţia ta și 
iată că vin la tine. Dar, după cum știi, sunt strateg și trebuie să mă 
urmeze bani, argint și armată. Trimite-mi cuvântul tău pentru fie- 
care [din acestea]! Și dacă treaba mea se va face așa cum vă cer, 
bine, [iar dacă nu], măcar să mă întorc fără pagubă și nevătămat”. 

Când consulii l-au ajuns la Teodosiana, Masalmas le-a spus 
acestora: „Ştiam că strategul vostru mă păcălește”. lar ei au zis: „Nici 
vorbă”. Atunci el, dându-și cuvântul pe care ei îl ceruseră, le-a dat 
drumul. Pe când consulii mergeau la strateg cu promisiunea sem- 
nată, Masalmas, care avea o mare mulțime [de oameni] și nu putea 
să se oprească niciunde, a ajuns la Akroinos. Strategul, când a văzut 
că îi traversase provinciile, s-a dus la Nicomidia. Întâlnindu-l pe fiul 
lui Teodosie, l-a prins pe acesta, precum și pe toți slujitorii împără- 
tești și pe oamenii care aveau funcţii la palat. 

Masalmas, coborând în Asia, și-a petrecut acolo iarna, iar Uma- 
ros în Cilicia. Strategul, luându-l pe fiul împăratului și sfătuindu-se 
cu cei care erau cu el, a mers la Chrysopolis. 

Teodosie, aflând cele făptuite și sfătuindu-se cu patriarhul și cu 
senatul, a primit, prin același patriarh, promisiunea lui Leon că va fi 
lăsat nevătămat și că va păzi Biserica neclintită, și astfel i-a înmânat 
aceluia împărăţia. Apoi, făcându-se cleric împreună cu fiul său, și-au 
petrecut cealaltă vreme a vieţii lor în pace. 

Masalmas, venind la Pergamos, l-a asediat și, cu îngăduinţa lui 
Dumnezeu, l-a cucerit, printr-o lucrare diavolească. Căci, la îndem- 
nurile unui mag, cei din oraș au adus o femeie însărcinată care stă- 
tea să nască și au spintecat-o. Apoi, luând pruncul și prăjindu-l într-un 
vas, toți cei care voiau să lupte și-au înmuiat mâneca de la mâna 
dreaptă în această jertfă urâtă de Dumnezeu, și de aceea au fost daţi 
pe mâna dușmanilor. 


69 Titlul de iraroc („consul”) avea, în această perioadă, un rol mai mult onorific, fiind 
acordat unor demnitari ai imperiului; v. L. BREHIER, Les institutions de l'Empire 
Byzantin, p. 92, 106. Despre consuli, v. și R. GUILLAND, Recherches sur les institutions 
byzantines, vol. Il, pp. 44-67. 

Împăratul romanilor Leon Isaurul: 24 ani. 
1.3.3.12. 


În acest an a devenit împărat Leon, [care era] originar din Ger- 
manikeia, dar în realitate [provenea] din Isauria. Împreună cu pă- 
rinții săi, a fost mutat de către împăratul Iustinian în Mesembria 
Traciei, în timpul primei domnii a acestuia. Pe când Iustinian venea 
aici cu bulgarii în timpul celei de-a doua domnii, [Leon] l-a întâlnit 
și i-a dăruit 500 de oi. Îmbunat, Iustinian l-a făcut îndată spatharios; 
și îl ţinea ca pe un prieten adevărat. Dar unii, mânați de invidie, l-au 
vorbit de rău, cum că umbla după împărăție. Cercetându-se aceasta, 
[aceia] au fost arătaţi cu rușine ca fiind calomniatori. De atunci, o 
astfel de vorbă a început să fie spusă de mulți. 

Iustinian, chiar dacă nu vroia pe faţă să îi facă vreun rău, a prins 
un fel de mânie împotriva lui și l-a trimis cu bani în Alania, pentru 
a-i pune în mișcare pe alani împotriva Abasgiei, căci saracinii stăpâ- 
neau Abasgia, Lazike și Iviria. Leon, mergând în Lazike, a depozitat 
banii în Phasis. A luat puţini dintre localnici în Apsilia și, traversând 
Munţii Caucaz, a ajuns în Alania. Dar lustinian, vrând să îl nimi- 
cească, a trimis să fie luaţi banii din Phasis. Alanii, primindu-l pe 
spatharios cu toată cinstea și ascultându-i cuvintele, au invadat 
Abasgia și au luat prizonieri. Atunci stăpânul abasgilor le-a zis ala- 
nilor: „Văd că Iustinian nu a avut alt mincinos pe care să îl trimită 
pentru a vă face să porniţi împotriva noastră, vecinii voștri, decât 
acest om. Căci [Leon] v-a minţit în legătură cu banii promiși, pentru 
că Iustinian a trimis și i-a luat. Voi daţi-ni-l nouă și vă vom da 3000 
de monede și nu se va strica dragostea noastră cea de la început!” 

Alanii au spus: „Noi nu l-am ascultat pe acesta pentru bani, ci 
pentru dragostea împăratului”. Și abasgii au trimis din nou la ei, 
zicându-le: „Daţi-ni-l și vă vom da 6ooo de monede!” Alanii, vrând 
să spioneze țara abasgilor, au fost de acord să ia cele 6000 de mo- 
nede și să îl dea pe spatharios. Și i-au destăinuit spatharios-ului 
totul și i-au spus: „După cum vezi, drumul care duce în Romania 
este închis și nu ai cum să treci. Ci mai bine lasă-ne să îi înșelăm, să 
ne înțelegem cu ei că te vom preda și să trimitem cu ei niște oameni 
de-ai noștri. Și să spionăm trecătorile lor, să facem incursiuni, să le 
devastăm ţara și să vă slujim”. 

Mergând trimișii alanilor în Abasgia și înțelegându-se să îl pre- 
dea pe spatharios, au primit foarte multe daruri de la abasgieni. Și 

[aceștia] au trimis din nou mai mulţi emisari, având cantitatea [de 
monede potrivită] de aur pentru a-l prelua pe spatharios. 

Alanii au zis către spatharios: „Oamenii aceștia, după cum ţi-am 
spus mai înainte, au venit să te ia și Abasgia te așteaptă. Și, pentru 
că suntem aproape de ei, nu vor lipsi [niciodată] negustori care vor 
merge la ei. Prin urmare, pentru ca scopul nostru să nu fie divulgat, 
pe faţă te vom preda. lar când veţi pleca, vom trimite [oameni] pe 
ascuns în urmă și îi vom ucide pe aceia, iar pe tine te vom ascunde 
până când se va strânge armata noastră și vom intra pe neobser- 
vate”. Lucru care s-a și întâmplat. Căci, după ce trimișii abasgilor l-au 
luat pe spatharios împreună cu oamenii lui, i-au legat și au plecat. 
lar alanii, împreună cu ltaxes, stăpânul acestora, ajungându-i din 
urmă, i-au ucis pe abasgi, iar pe spatharios l-au ascuns. 

Adunându-și armată, [Itaxes] a pornit împotriva Abasgiei și, 
intrând pe neașteptate în trecători, a luat mulți prizonieri și a pro- 
dus multă nimicire între abasgi. 

Și auzind [Iustinian acestea, cum că și fără bani se făcuse ceea ce 
poruncise, a trimis scrisori la abasgi, [spunându-le]: „Dacă îl veţi 
salva pe spatharios-ul nostru și îl veţi lăsa să treacă nevătămat pe la 
voi, vă voi ierta toate greșelile”. Iar ei, acceptând acestea cu bucurie, 
au trimis din nou [oameni] în Alania, spunând: „Vi-i dăm ca ostatici 
pe copiii noștri, deci daţi-ni-l nouă pe spatharios, pentru a-l trimite 
la Iustinian”. Însă spatharios-ul nu a acceptat aceasta, zicând: 
„Dumnezeu poate să îmi deschidă o poartă prin care să ies, pentru 
că nu voi ieși prin Abasgia”. 

După un timp, o armată formată din romani și armeni a intrat 
în Lazike și au asediat Archaiopolis. Când au aflat de venirea sara- 
cinilor, au plecat. Dintre aceștia, s-au desprins ca la 200 și au venit 
în părţile Apsiliei și ale Caucazului, jefuind. Când saracinii au ajuns 
în Lazike, armata romanilor și a armenilor a fugit și s-a întors la 
Phasis. lar cei 200 care au rămas s-au așezat, fără vreo nădejde, în 
Munţii Caucaz, făcând jafuri. Aflând aceasta, alanii au presupus că 
în Caucaz se află o mulțime de romani și, bucurându-se, i-au spus 
spatharios-ului: „Romanii s-au apropiat, mergi la ei!” Și luând spa- 
tharios-ul 50 de alani și traversând cu încălțăminte rotundă“ zăpe- 
zile Caucazului, în luna mai, i-a găsit pe aceștia și, bucurându-se 


540 În text: kuxkÀonóĝwv; o încălțăminte specială, de formă circulară, pentru mersul pe 
zăpadă. 

mult, i-a întrebat: „Unde este armata?” Iar ei au zis: „Când au atacat 
saracinii, [romanii] s-au întors în Romania. lar noi, neputând să 
mergem în Romania, am venit în Alania”. [Spatharios-ul] i-a între- 
bat: „Ce facem acum?” Ei au spus „Ne este cu neputinţă să trecem prin 
această ţară”. lar spatharios-ul le-a zis: „Nu se poate ieși pe alt drum”. 

Acolo se afla o cetate numită Sideros, a cărei căpetenie era un 
[om] pe nume Pharasmanios; acesta era supus saracinilor și avea 
pace cu armenii. Trimițând deci spatharios-ul [un om] la acesta, i-a 
spus: „De vreme ce ai pace cu armenii, fă pace și cu mine! Fii supus 
al împărăției și dă-ne ajutor să coborâm la mare și să trecem în 
Trapezunt!” Cum el nu a vrut să facă acestea, spatharios-ul a trimis 
[pe unii] dintre oamenii săi, [precum] și armeni, dându-le ordin să 
întindă o cursă. [Și le-a spus]: „Când vor ieși din cetate la muncă, 
prindeţi câți puteţi dintre ei și ţineţi porţile din afară, până când 
vom ajunge și noi”. Aceștia au plecat și le-au întins cursa; când po- 
porul a ieșit la muncă, s-au năpustit, au ținut de poartă și au prins 
mulți [dintre ei]. 

Cum Pharasmanios a rămas în cetate cu puţini [oameni], spa- 
tharios-ul a venit și a purtat negocieri cu el pentru a-i deschide por- 
tile în mod pașnic. [Pharasmanios] nu a vrut, astfel că a început lupta. 

Pentru că cetatea era [bine] fortificată, nu au putut să o cuce- 
rească. Marinos, fruntașul celor din Apsilia, când a aflat că cetatea 
era asediată, a fost cuprins de frică, deoarece credea că împreună cu 
spatharios-ul se afla multă armată. Luând cu el 300 [de oameni], s-a 
dus la spatharios, spunându-i: „Te duc eu în siguranță până la țăr- 
mul mării”. Pharasmanios, văzând împrejurările, i-a spus spatha- 
rios-ului: „a-l ostatic pe copilul meu și mărturisesc că voi deveni 
rob al împărăției!” Iar el, luându-i copilul, i-a zis: „Ce fel de rob al 
împărăției te numești, când ne vorbești stând închis? Nu ne este cu 
putinţă să plecăm până nu vom cuceri cetatea”. 

Atunci Pharasmanios a zis: „Dă-ţi cuvântul!” Spatharios-ul și-a 
dat cuvântul că nu îl va nedreptăţi cu nimic, ci va intra în cetate 
doar cu 30 de oameni. Însă, neţinându-și acest cuvânt, le-a poruncit 
celor 30 [de oameni] care intraseră cu el: „Când vom intra, ţineţi 
porţile și lăsaţi-i pe toţi să intre”. Întâmplându-se astfel, a ordonat 
să i se pună foc cetăţii. Și a izbucnit un mare incendiu, iar familiile 
[din cetate] au ieșit, apucând fiecare ce putea duce din bunurile 
sale. [Spatharios-ul] a mai stat alte trei zile și a făcut zidurile una cu 
pământul. Apoi, plecând, a coborât în Apsilia, împreună cu Mari- 

nos, fruntașul lor, fiind întâmpinat de către locuitorii Apsiliei cu 
mare cinste. De acolo a coborât la țărmul mării, a trecut în partea 
cealaltă și a venit la lustinian. 

După ce Iustinian a fost ucis și Filipikos a fost orbit, Artemios a 
devenit împărat și l-a făcut pe Leon strateg peste [părţile] răsăritene. 

Când Teodosie a devenit împărat, Artemios a fost alungat și 
statul romanilor era tulburat de expediţia barbarilor, de uciderile lui 
Iustinian și de faptele necuviincioase ale lui Filipikos, acest Leon 
amintit [mai sus] a luptat pentru Artemios, împotrivindu-i-se lui 
Teodosie. Și avea acordul și concursul lui Artauasdos, strategul ar- 
meniacilor, pe care, după ce a ajuns împărat, și l-a făcut ginere 
pentru fiica sa, Anna, numindu-l și kuropalates. 

Masalmas și-a petrecut iarna în Asia, așteptând promisiunile lui 
Leon. Însă, neprimind nimic din partea lui Leon și dându-și seama 
că a fost înșelat de el, a venit la Abydos și a trecut în Tracia cu oaste 
multă, mergând spre orașul împărătesc. I-a scris și primului sfătui- 
tor, Suleiman, să vină cu flota pregătită dinainte. 

În ziua a cincisprezecea a lunii august, Masalmas a asediat ora- 
şul, devastând și cetăţile trace. Înconjurând zidul terestru cu o 
fortificaţie, au săpat un șanț mare și deasupra lui au facut un para- 
pet înalt până la piept, din piatră uscată. În prima zi a lunii septem- 
brie, Suleiman, luptătorul împotriva lui Hristos, a pornit cu flota și 
cu emirii lui, având corăbii mari și vase militare de transport și 
dromoane, în număr de 1800; și a tras la țărm de la Magnaura până 
la Kyklobion. După două zile a bătut un vânt din sud și, plecând de 
acolo, au trecut dincolo de oraș. Unii au trecut în [regiunile] lui 
Eutropios și Anthemios, iar alții au tras la țărm în părţile Traciei, de 
la fortăreaţa lui Galatos** și până la [zona numită] „a lui Kleidion”. 

Cum corăbiile mari erau îngreunate de încărcătură și întârziau, 
până la 20 de vase de transport au rămas să păzească spatele [flotei], 
având câte 100 de soldați cu platoșe pentru a le păzi. O ușoară 
adiere a suflat puţin prin strâmtoare și, prinzându-le pe acestea în 
[mijlocul] curentului, le-a împins în afară. 

Trimițând împotriva acestora corăbiile cu foc de pe acropolă, cu 
ajutorul divin, evlaviosul împărat** le-a dat pradă focului. Unele, 


é+! Galatos este regiunea aflată în faţa Constantinopolului, dincolo de Cornul de Aur, 

încă arzând, au fost distruse de zidurile maritime, în vreme ce altele 
s-au scufundat în adânc cu oameni cu tot, iar altele au fost purtate 
în flăcări până în insulele Oxeia și Plateia. 

Din această cauză, cei din oraș au prins îndrăzneală, iar potriv- 
nicii s-au înfricoșat foarte tare, cunoscând lucrarea cea foarte efica- 
ce a focului lichid. Căci în aceeași seară vroiau să ancoreze lângă 
zidurile dinspre mare și să își așeze vâslele pe fortificaţii. Dar voia 
lor le-a fost risipită de Dumnezeu, pentru rugăciunile Preacuratei 
Născătoare de Dumnezeu. 

În aceeași noapte, evlaviosul împărat a retras în taină lanţul din 
GalatosS%?. lar dușmanii, crezând că împăratul l-a strâns pentru că 
voia să îi ademenească, nu au îndrăznit să intre și să ancoreze 
înăuntru, în Galatos, ci s-au dus pe mare în golful lui Sosthenios și 
acolo și-au pus flota la adăpost. În ziua a opta a lunii octombrie, Su- 
leiman, conducătorul acestora, a murit și a devenit emir Umaros. 

În Tracia a început o iarnă foarte grea, încât timp de 100 de zile 
pământul nu s-a văzut din cauza zăpezii înghețate; și a murit mul- 
time de cai, cămile și celelalte animale ale dușmanilor. În timpul 
primăverii a venit Suphiam cu flota construită în Egipt, având 400 
de vase de transport care duceau grâu, [precum] și dromoane. 
Aflând despre acțiunea focului roman, a trecut de Bithynia și, 
ducându-se în partea cealaltă, a ancorat în portul Kalos Agros. Nu 
după mult [timp] a ajuns și Izid cu o altă flotă, construită în Africa, 
având și el 360 de vase de transport, armament și provizii. La fel și 
el, aflând aceleași [lucruri] despre focul lichid, a ancorat de la Sa- 
tyros și Bryas până la Kartalimen. 

Egiptenii din aceste două flote, sfătuindu-se între ei, au luat 
noaptea bărcile vaselor de transport și s-au refugiat în oraș, acla- 
mându-l pe împărat, așa încât de la Hiereia până în oraș marea 
părea toată din lemn. 

Împăratul, aflând de la aceștia despre cele două flote ascunse în 
golf, a construit sifoane purtătoare de foc“ și, punându-le pe aces- 
tea pe dromoane și bireme, le-a trimis împotriva celor două flote. Cu 
împreună-lucrarea lui Dumnezeu, pentru rugăciunile Preacuratei Năs- 
cătoare de Dumnezeu, dușmanii au fost scufundați pe loc; iar ai noștri, 
luând prăzile și proviziile lor, s-au întors cu bucurie și biruință. 


543 Este vorba despre lanţul care închidea intrarea în Cornul de Aur; v. R. GUILLAND, 
Ftudes de topographie ..., vol. Il, pp. 121-146. 
644 În text: olbuvac mupoob&pouc. În legătură cu această armă, v. n. 579. 

Mai mult, pe când Mardasas străbătea împreună cu armata ara- 
bilor [ținuturile] de la Pyle până la Niceea și Nicomidia, căpeteniile 
imperiale și pedestrimea, care se ascundeau în Libos și Sophon, ca 
mardaiţii, au năvălit asupra lor dintr-o dată și, fărâmițându-i, i-au 
făcut să fugă de acolo. Odată ce țărmul din partea cealaltă a aflat 
puţină liniște, foarte multe corăbii ieșeau din oraș și aduceau pro- 
vizii. La fel și bărcile de pescuit nu erau împiedicate să prindă pești 
pe [lângă] insule și [pe lângă] zidurile din jurul orașului. 

Începând o mare foamete între arabi, și-au mâncat toate anima- 
lele moarte, cai, măgari și cămile. Unii spun că au mâncat și oameni 
morți și propria lor murdărie, pe care o băgau în cuptoare și o 
dospeau. S-a răspândit între ei și o boală molipsitoare, care a nimicit 
mulțimi nenumărate dintre ei. 

De asemenea, neamul bulgarilor a început cu ei un război și, 
după cum spun cei care știu, au măcelărit 22000 de arabi. Și multe 
grozăvii li s-au întâmplat în vremea aceea, astfel încât din cele 
înfăptuite au aflat că Dumnezeu și Preasfânta Fecioară și Maică a lui 
Dumnezeu păzesc acest oraș și împărăţia creștinilor, iar Dumnezeu 
nu îi părăsește cu totul pe cei care Îl cheamă întru adevăr, chiar 
dacă, pentru scurt timp, suntem pedepsiţi pentru păcatele noastre. 


Conducătorul arabilor Umaros: 2 ani. 
2.1.4.13. 


În acest an, Serghie, protospatharios-ul și strategul Siciliei, au- 
zind că saracinii asediază orașul împărătesc, a încoronat un împărat 
al lui, [pe unul] dintre oamenii săi, pe nume Vasile, constantino- 
politan, fiul lui Grigorie Onomagulos, schimbându-i numele în Ti- 
beriu. La sfatul mai sus-amintitului Serghie, el și-a făcut și întăriri 
de apărare, și nobili. 

lar împăratul, când a auzit acestea, l-a trimis pe Pavel, chartu- 
lariosS% al său, pe care l-a numit patrikios și strateg al Siciliei, încre- 
dințându-i spre ajutor doi spatharioi și câţiva oameni care să îl 
slujească, precum și porunci către căpeteniile [părților] apusene și o 
scrisoare către popor. Și, îmbarcându-se ei noaptea pe un dromon 
de expediţie, au ieșit [în larg], în părţile Cyzicului. Și, parcurgând 
drumul dintr-un loc în altul, pe uscat și pe mare, au ajuns pe ne- 
așteptate în Sicilia. 


645 Funcţionar care se ocupa cu paza arhivelor; v. H. MIHĂESCU, La Romanite ..., p. 364. 

Intrând ei în Siracuza, Serghie a auzit și s-a mirat; și, cunos- 
cându-și vina, s-a refugiat la longobarzii care se aflau în apropiere 
de Calabria. 

Când s-a adunat poporul, scrisoarea a fost citită; prin aceasta s-au 
încredințat că imperiul este statornic și că orașul este mai liniștit în 
privinţa dușmanilor. Povestindu-le despre cele două flote, îndată 
l-au aclamat împărat pe Leon, iar pe Vasile Onomagulos și pe no- 
bilii promovați de el i-au predat legaţi strategului. Iar el i-a deca- 
pitat pe Vasile și pe monostrategul său și, conservându-le“* ca- 
petele, le-a trimis împăratului prin intermediul spatharioi-lor. Pe 
ceilalți i-a exilat, după ce i-a bătut și i-a tuns, unora tăindu-le chiar 
nasul. De aceea în [părţile] apusene s-a făcut ordine deplină. 

Mai sus-amintitul Serghie, cerându-i strategului [să își dea] cu- 
vântul că nu va păţi nimic și primindu-l, a venit la el. Și au fost 
pacificate toate părțile Occidentului. 

Umaros, luând puterea peste arabi, i-a poruncit lui Masalmas să 
se întoarcă. lar agarenii au plecat în ziua a cincisprezecea a lunii 
august, cu multă rușine. Căci, pe când flota lor se pusese în mișcare, 
a venit peste ei o furtună de la Dumnezeu, pentru rugăciunile Maicii 
Lui, și i-a risipit. Pe unii i-a scufundat în Prokonesos și în celelalte 
insule, iar pe alții la Apostrophoi și pe celelalte țărmuri. Iar cei care 
au rămas |teferi] traversau Marea Egee, când, pe neașteptate, a venit 
asupra lor o urgie îngrozitoare: căzând peste ei o grindină de foc, a 
făcut apa mării să fiarbă și, topindu-se smoala, corăbiile s-au scu- 
fundat în adânc cu oameni cu tot. Dintre ele au scăpat numai zece, 
și acestea prin pronia lui Dumnezeu, pentru a ne vesti nouă și ara- 
bilor [lucrările] măreţe ale lui Dumnezeu care li se întâmplaseră. 

Ai noștri, dând peste aceste corăbii, au putut prinde numai cinci 
dintre ele, în timp ce restul de cinci au scăpat în Siria, vestind pu- 
terea lui Dumnezeu. 

În același an, a avut loc un mare cutremur în Siria; astfel că 
Umaros a interzis vinul în orașe și i-a silit pe creștini să se con- 
vertească. Pe cei care s-au convertit i-a scutit de taxe, în vreme ce pe 
aceia care nu au acceptat i-a ucis, făcând mulți mucenici. Apoi a 
decretat să nu fie acceptată mărturia unui creștin împotriva unui 
saracin. A alcătuit și o epistolă dogmatică adresată împăratului 
Leon, crezând că îl va convinge să se convertească. 


546 În text: bovoxikoac. 

3.2.5.14. 


În acest an, lui Leon, împăratul cel lipsit de evlavie, i s-a născut 
un fiu, Constantin, cel și mai lipsit de evlavie și înaintemergător al 
lui Antihrist. 

lar în ziua a douăzeci și cincea a lunii decembrie, Maria, soția 
lui Leon, a fost încoronată în triklinos-ul Augusteonului și a mers în 
procesiune în această calitate, singură, fără soțul ei, la Marea Bise- 
rică. Rugându-se înaintea intrării jertfelnicului, a mers la marele 
baptisteriu, unde soțul ei intrase mai înainte împreună cu câțiva 
oameni de-ai casei. Acolo, pe când urmașul în răutate și la împărăție 
le era botezat de arhiereul Gherman, iată că s-a arătat mai înainte, 
încă din pruncia sa, o dovadă îngrozitoare și rău mirositoare, prin 
faptul că s-a ușurat în Sfânta Cristelniță, după cum spun cei care s-au 
aflat [acolo și] au văzut cu ochii lor exact [cum au stat lucrurile]. 

Astfel că preasfântul Gherman, patriarhul, a spus prorocind: 
„Acest semn a apărut pentru că prin acesta li se va face un rău foarte 
mare creștinilor și Bisericii”. După botez, l-au luat [în braţe] frun- 
tașii themelor și ai senatului. 

lar după Sfânta Liturghie, augusta Maria s-a întors în calitatea 
sa [imperială] cu fiul botezat, oferind daruri consulare de la bise- 
rică până la Poarta de Aramă a palatului. 

În același an, Niketas Xylinites i-a scris lui Artemios la Tesa- 
lonic, să meargă la Tervel, pentru a porni împotriva lui Leon cu 
ajutor bulgar. Ascultându-l, a și plecat, iar [bulgarii] i-au dat armată 
și 50 de kentenaria de aur. Luând toate acestea, a ponit spre Con- 
stantinopol. Cum însă orașul nu l-a acceptat, bulgarii i l-au predat 
lui Leon și, după ce au primit daruri de la el, s-au întors. Împăratul 
l-a ucis împreună cu Xylinites și pe Artemios, confiscându-i averea 
celui dintâi, căci era magistros al său și era foarte avut. La fel, și pe 
patrikios-ul Sisinnios, cel numit Rhendakis, l-au decapitat bulgarii, 
ca unul care era cu Artemios, și l-au predat împăratului și pe arhi- 
episcopul Tesalonicului, care a fost decapitat împreună cu Arte- 
mios. l-a ucis de asememenea pe Isoes, patrikios și comitele Opsi- 
kionului, pe Teoctist, care era protoasekretes, și pe Niketas Anthrax, 


647 În manuscrise apare „octombrie”, corectat de Carl de Boor după traducerea 'lui 
Anastasius Bibliothecarius. 

648 În text: ëunpaxtoç. În acest caz, se poate traduce și „în procesiune”. Despre termen 
v. R. GUILLAND, Recherches sur les institutions byzantines, vol. 1, pp. 153-164. 

căpetenie a zidului, pentru că erau prieteni și colaboratori ai lui 
Artemios. Pe ceilalți i-a exilat după ce le-a tăiat nasul și le-a con- 
fiscat averile. 


Anii lumii 6212. De la dumnezeiasca Întrupare: 712 ani. 


Împăratul romanilor Leon, ani 24.4. Conducătorul arabilor Izid, 
ani 4.1. Episcopul Constantinopolului Gherman, ani 15.6. Episcopul 
Ierusalimului loan, ani 30.15. 


În acest an - indictionul al III-lea —, în ziua de Paști, Constantin 
a fost încoronat de către Leon, tatăl său, în Tribunalul celor 19 la- 
vițe““%, rugăciunile obișnuite făcându-le fericitul patriarh Gherman. 

În același an a încetat din viață Umaros, [conducătorul] ara- 
bilor, după ce a fost emir 2 ani și 4 luni. Și a devenit emir Izid. Îm- 
potriva lui s-a ridicat în Persia un tiran care se numea Izid Mualabi. 
Și i s-au alăturat mulți [locuitori] din Persia. Izid însă, trimițându-l 
pe Masalmas, l-a ucis și a supus Persia. 


5.2.7.16. 


În acest an a apărut un fals Hristos [de neam] sirian care i-a 
înșelat pe evrei, spunând că el era Hristosul, Fiul lui Dumnezeu. 


6.3.8.17. 


În acest an, împăratul i-a silit pe evrei și pe montaniști să se bo- 
teze. Botezându-se fară voie, iudeii își spălau botezul și se împăr- 
tășeau cu Sfintele Daruri după ce mâncaseră, pângărind astfel cre- 
dinţa. lar montaniștii, prin practici divinatorii, au ales o zi anume, 
au intrat în casele pe care le rânduiseră pentru rătăcirea lor și și-au 
dat foc. 


7.4.9.18. 


In acest an, un mag iudeu, originar din Laodiceea cea din Fe- 
nicia, de lângă mare, venind la Izid, i-a promis că va deţine puterea 


549 În text: rpiBovvadio tóv 10’ ăxovBiruv. Tribunalul celor 19 laviţe era un spațiu din 
palatul imperial, distinct de triklinios-ul celor 19 laviţe, lângă care se afla; v. R. 
GUILLAND, Etudes de topographie ..., vol. I, pp. 76-77. 

în statul arabilor [timp de] 40 de ani dacă va înlătura sfinteleS5 
icoane care sunt cinstite în bisericile creștinilor din statul său. 
Lăsându-se convins de către acesta, Izid cel fără de minte a emis un 
decret general împotriva sfintelor icoane. Dar, prin harul Domnului 
nostru lisus Hristos și prin rugăciunile Preacuratei Maicii Sale și ale 
tuturor sfinților, Izid a murit în același an, cei mai mulți neajungând 
nici să audă de decretul său satanic. 

Împăratul Leon, preluând această credință rea, amară și nele- 
giuită, s-a făcut pricinuitor al multor rele pentru noi. Căci a găsit ca 
părtaș în această lipsă de învățătură pe un anume Beser, care fusese 
făcut prizonier dintre creștinii din Siria și se lepădase de credinţa în 
Hristos, îmbătându-se mai apoi de dogmele arabilor. Nu cu mult 
timp înainte fusese eliberat din robia acelora și venise în statul ro- 
manilor. Pentru vigoarea trupului și pentru că era de acord cu 
credinţa cea rea, a fost cinstit de către același Leon. El i-a și devenit 
împăratului aliat în acest mare rău. Aceeași cugetare strâmbă ca a sa 
o avea și episcopul de Nakoleia, cel plin de toată necurăţia, care îi 
era tovarăș în lipsa de învăţătură. 


Conducătorul arabilor Isam: 19 ani. 
8.1.10.19. 


Voi vorbi acum despre cele întâmplate cu fericitul Ștefan, papa 
Romei", cum a fugit în Francia și s-a salvat. 

Acest vestit Ștefan a îndurat multe rele din partea lui Aistulf"*, 
regele longobarzilor. Și s-a refugiat la Pepin“ șeful casei“ și con- 
ducătorul administraţiei tuturor lucrurilor și al neamului francilor. 
Căci la ei era obiceiul ca stăpânul, adică regele, să conducă ereditar, 
dar să nu facă și să nu administreze nimic, să mănânce doar și să 
bea fără socoteală. [De asemenea, era obiceiul ca el] să stea în casă 
și, la întâi ale lunii mai, să stea înaintea întregului neam, să se în- 
chine lor, iar ei [trebuiau] să i se închine și să îi aducă darurile cele 
după obicei. În schimb, el, la rândul său, le oferea [daruri]. Astfel, 
până în următoarea lună mai, stătea singur. Îl avea pe așa-numitul 


650 În text: oenr&c. 

65! Este vorba despre papa Ștefan al III-lea (752-757). 

652 Forma din text: 'AorovĂdog; a fost rege al longobarzilor între anii 749 şi 756. 
%3 Pentru care apare forma grecească Ilinivog. 

654 În text: npoolxov. Poate fi tradus și prin „majordom”. 

șef al casei, care administra toate lucrurile cu acordul său și al nea- 
mului. lar cei care se trăgeau din neamul lui se numeau kristatai55, 
care se traduce prin „cei cu păr pe spinare”. Căci aveau păr cres- 
cut pe șira spinării, ca porcii. 

Deci amintitul Ștefan, forțat de cruzimea și nehotărârea lui 
Aistulf, având și permisiunea acestuia de a merge în Francia și de a 
face tot ceea ce va putea, a venit și l-a învestit pe Pepin, un om care 
era pe atunci foarte cunoscut și guvernator al treburilor din partea 
regelui. Mai înainte luptase cu arabii care trecuseră din Africa în 
Spania - de altfel, ei stăpânesc până astăzi această Spanie - și 
încercau să se rânduiască pentru luptă împotriva francilor. Același 
Pepin li s-a opus cu mulțimea [sa de oameni], l-a omorât pe condu- 
cătorul [acelui] neam, Abderachman, și a ucis o mulțime care nu 
este ușor de numărat lângă râul Eridanos*”. Și este admirat și iubit 
de neamul [acela], nu numai pentru asta, ci și pentru alte calități. A 
fost primul care nu a condus neamul în mod ereditar, fiind dezlegat 
de călcarea jurământului față de rege de către același Ştefan. Și pe 
regele de dinaintea lui l-a tuns și l-a izolat cu cinste și în tihnă într-o 
mănăstire. Acest Pepin avea doi fii, pe Corol și pe Carloman, fratele 
acestuiaS5€, 

În același an a încetat din viață Izid, [conducătorul] arabilor, 
după ce a fost emir patru ani, devenind emir Isam, fratele lui. Acesta 
a început să construiască palate la ţară și în orașe, să facă plantaţii și 
grădini și să scoată apă. A mers cu oaste asupra Romaniei și, pier- 
zându-i pe mulți dintre cei care erau împreună cu el, s-a întors. 

Ștefan, papă al Romei, s-a refugiat la franci. 


Episcopul Romei Grigorie: 9 ani. 
9.2.1.11.20. 


În acest an, împăratul Leon cel lipsit de evlavie a început să 
vorbească despre scoaterea sfintelor și cinstitelor icoane. Și aflând 


655 În text: xpiorăral. 

656 În text: rpixopax&rou. Regii din dinastia Merovingiană purtau părul foarte lung; v. 
The Chronicle, p. 553. 

657 Carol Martel, tatăl lui Pepin, i-a învins pe arabi la Poitiers. Iridanos este râul Rhone. 
V. The Chronicle, p. 558. 

68 Karulos și Karulomagnos. Pepin cel Scurt (Pepin le Bref), întemeietorul dinastiei 
carolingiene, i-a avut ca fii pe Carol (viitorul Carol cel Mare sau Charlemagne) și pe 
Carloman. 

Grigorie, papă al Romei’, a oprit impozitele din Italia și din Roma, 
scriindu-i lui Leon o epistolă dogmatică, cum că nu trebuie ca un 
împărat să vorbească despre credinţă și să facă inovaţii în dogmele 
cele vechi ale Bisericii, care au fost fixate de către Sfinţii Părinţi. În 
același an, revărsându-se, un curs de apă a intrat în orașul Edessa și 
i-a nimicit pe mulți. 


10.3.2.12.21. 


În acest an, Masalmas a făcut o expediţie în Cezareea Capado- 
ciei, cucerind-o. Și a avut loc o epidemie în Siria. Cămilele întâiului 
sfătuitor au ars la [biserica] Sfântului Ilie. lar Mauias, fiul lui Isam, a 
făcut o expediţie în Romania și, mergând încolo și încoace, s-a întors. 

În același an, în indictionul al IX-lea, în timpul verii, între in- 
sulele Thera““ și Therasia s-a ridicat din adâncul mării un abur ca 
dintr-un cuptor cu foc, timp de mai multe zile. Și după scurt timp, 
îngroșându-se [aburul] și amestecându-se cu pietre, de la căldura 
focului care ardea, tot fumul s-a arătat ca un foc. Din cauza grosimii 
substanţei pământului, au fost aruncaţi în sus bolovanii de piatră ca 
niște dealuri peste toată Asia Mică, Lesbos și Abydos și peste Ma- 
cedonia cea dinspre mare, încât toată suprafața mării acesteia s-a 
umplut de pietre poroase care pluteau. lar în mijlocul unui astfel de 
foc s-a ridicat din pământ o insulă care nu exista înainte și s-a unit 
cu așa-numita insulă Hiera. La fel cum insulele amintite mai îna- 
inte, Thera și Therasia, au ieșit la suprafață odinioară, așa și aceasta 
acum, în timpurile lui Leon, luptătorul împotriva lui Dumnezeu. 

Împăratul, crezând că mânia divină [dezlănțuită] împotriva lui 
era de fapt în favoarea sa, a pornit război într-un mod și mai lipsit 
de rușine împotriva sfintelor și cinstitelor icoane, avându-l ca aliat 
pe Beser, cel care se lepădase de Dumnezeu, cu care se întrecea în 
aceeași lipsă de minte. Pentru că amândoi erau plini de incultură și 
lipsiţi de orice învățătură, [lucru] de la care provin cele mai multe 
dintre rele. 

lar mulțimile din orașul împărătesc, întristându-se foarte din 
cauza noilor învățături ale lui Leon, puneau la cale să-l atace. Au 
ucis câțiva oameni de-ai împăratului care dădeau jos icoana Dom- 


659 Grigorie al II-lea (715-731) sau Grigorie al III-lea (731-741); v. The Chronicle, p: 558. 
660 Este vorba despre actuala insulă Thera (Santorini) din Marea Egee, unde se află un 
vulcan activ. 

nului care se afla pe marea Poartă de Aramă. De aceea mulți dintre 
ei au fost pedepsiți din cauza evlaviei, cu tăieri de mădulare, bi- 
ciuiri, exiluri și amenzi, mai cu seamă aceia care se distingeau prin 
nobleţe și cultură. 

Așa s-au stins și centrele de învățământ și educaţia cea evla- 
vioasă, care durase de la cel între sfinți Constantin cel Mare și până 
acum și pe care a stricat-o, pe lângă multe altele, acest Leon care 
cugeta ca saracinii. 

Atunci, punându-se de acord helladicii““” și cei din insulele Cy- 
clade, îmboldiți de zel divin, s-au răsculat împotriva acestuia cu o 
mare flotă“*, avându-l [cu ei] pe un anume Cosma, care urma să fie 
încoronat. lar oastea o conduceau Agallianos, turmarh al helladi- 
cilor, și Ștefan. Apropiindu-se ei de orașul împărătesc în 18 aprilie, 
indictionul al X-lea, au fost înfrânți prin contribuţia locuitorilor din 
Bizanţ, pentru că le-au fost arse corăbiile cu focul cel meșteșugit. 
Astfel că unii s-au scufundat în jurul gropii“%, între care era și 
Agallianos, care s-a aruncat în mare înarmat. Cei care au scăpat cu 
viață au trecut de partea stăpânitorului. Lui Cosma și Ștefan li s-au 
tăiat capetele, în vreme ce Leon cel lipsit de evlavie și cei care cu- 
getau asemenea lui și-au sporit răutatea, făcând prigoana împotriva 
evlaviei mai aprigă. 

lar pe la solstițiul de vară al acestui al X-lea indiction, după vic- 
toria cea rea împotriva celor de același neam, s-a rânduit o mulțime 
de saracini împotriva orașului Niceea din Bithynia [condusă de] doi 
emiri: Amer, care a luat-o înainte cu 15000 de soldaţi ușor înarmați 
și a încercuit orașul pe nepregătite, și Mauias, care îl urma cu alte 
85000 de oameni. Chiar și după un lung asediu și după ce au dărâ- 
mat parțial zidurile, nu au înfrânt [orașul], pentru rugăciunile bine 
primite către Dumnezeu ale Sfinților Părinţi, cei cinstiţi în biserica 
de acolo“, unde sunt așezate până acum venerabilele lor imagini, 
fiind cinstite de către cei care cugetă ca ei. 

Un anume Constantin, scutier al lui Artauasdos, a văzut o 
icoană a Născătoarei de Dumnezeu și, luând o piatră, a aruncat-o în 
ea sfărâmând-o; iar când a căzut, a călcat pe ea. Mai apoi a văzut în 
vis stând înaintea lui pe Stăpâna care i-a spus: „Ai văzut ce lucru 


5: Helladicii ((EXĂaSwoi) erau soldaţii din thema Hellas. 
%2 În text: vavpaxig, care are și sensul de „luptă navală”. 
%3 În text: nepi tov Aakov. Expresia desemnează Cornul de Aur. 
664 Biserica Sfinţilor Părinţi de la Sinodul I Ecumenic de la Niceea; v. The Chronicle, p. 562. 

viteaz mi-ai făcut? Cu adevărat fapta se va întoarce împotriva pro- 
priului tău cap”. Și a doua zi, când saracinii au atacat zidul și lupta a 
început, acel [om] jalnic, alergând spre zid asemenea unui soldat 
viteaz, a fost lovit de o piatră aruncată de o mașinărie, care i-a 
zdrobit capul și fața. Astfel a primit o răsplată vrednică de lipsa sa 
de evlavie. 

Și, adunând foarte mulți prizonieri și prăzi, [saracinii] s-au 
întors, Dumnezeu arătându-i și aceasta celui lipsit de evlavie, că nu 
i-a biruit pe cei de același neam din cauza evlaviei, cum se lăuda el, 
ci dintr-o cauză divină și o judecată de nepătruns. [Pentru că] o 
astfel de forță arabă a fost respinsă din orașul Sfinţilor Părinți prin 
rugăciunile acestora, pentru imaginile acestora care erau cinstite în 
el și spre mustrarea și judecata fără de apărare a tiranului și spre 
încredințarea celor evlavioși. 

Căci [acest om] lipsit de evlavie nu greșea numai în privinţa 
cinstiriisS5 relative a sfintelor icoane, ci și în privința rugăciunilor 
Preacuratei Născătoare de Dumnezeu și ale tuturor Sfinţilor. Mai 
mult, la fel ca dascălii lui, arabii, întru tot spurcatul respingea și 
moaștele lor. 

Încă din acea vreme, Leon îl hărțuia pe fericitul Gherman, pa- 
triarhul Constantinopolului, defăimându-i pe toţi împărații, arhie- 
reii și chiar poporul creștin de dinaintea lui cum că ar fi fost idolatri, 
pentru că s-au închinat la sfintele și cinstitele icoane. Din cauza 
lipsei de credinţă și a marii sale ignoranţe, el nu pricepea cuvântul 
cu privire la închinarea relativă. 


11.4.3.13.22. 


În acest an, Mauias a cucerit cetatea Ateus, după care s-a întors. 


12.5.4.14.23. 


În acest an, fiul haganului, stăpânitorul Hazariei, a pornit în 
expediţie în Media și Armenia. Dând în Armenia peste Garachos, 
generalul arabilor, l-a ucis pe el și pe mulțimea care era împreună 
cu acesta. Și, devastând ţara armenilor și pe cea a mezilor, s-a în- 
tors, după ce le-a pricinuit arabilor o teamă cumplită. 


665 În text: oxeriknv [...] npooxbvnow. 

13.6.5.15.24. 


În acest an, Masalmas a făcut o expediţie în ţara turcilor. Prin- 
zându-se unii cu alţii în luptă, au căzut [oameni] din ambele părți. 
Cuprins de lașitate, Masalmas a fugit și s-a întors prin munții 
Hazariei. 

În același an, Leon, împăratul nelegiuit, s-a înfuriat împotriva 
dreptei credinţe. L-a adus pe fericitul Gherman și a început să îl 
ademenească prin cuvinte lingușitoare. Fericitul arhiereu i-a zis: 
„Auzim că va avea loc o distrugere a sfintelor și cinstitelor icoane, 
dar nu în timpul domniei tale”. Silindu-l Leon să-i spună în timpul 
cărei domnii, a zis: „În timpul lui Konon”. lar împăratul a spus: 
„Într-adevăr, numele meu de botez este Konon”. Patriarhul a răs- 
puns: „Să nu fie, stăpâne, ca în timpul domniei tale să se săvârșească 
acest rău! Căci cel care face acest lucru este înaintemergător al lui 
Antihrist și potrivnic dumnezeieștii iconomii a Întrupării”. La [auzul 
acestora], acesta s-a enervat. Tiranul îl ura pe fericit, ca odinioară 
Irod pe Înaintemergător. Dar patriarhul i-a amintit de promisiunile 
facute înainte de a deveni împărat, căci dinaintea sa și-L luase drept 
chezaș pe Dumnezeu că nu va clinti întru nimic Biserica lui Dum- 
nezeu din rânduielile ei apostolice, date de Dumnezeu. 

Dar nici așa ticălosul nu s-a rușinat. Pândindu-l [pe patriarh], se 
străduia să îi atribuie niște vorbe, pentru ca, în caz că îl va găsi că 
spune ceva împotriva demnităţii sale imperiale, să îl dea jos de pe 
tron ca pe un uneltitor, și nu ca pe un mărturisitor. În acestea, 
împăratul îl avea ca aliat și părtaș pe Anastasie, ucenicul și singhelul 
acestuia, căruia [împăratul] îi promisese, ca unuia care cugeta la fel 
cu el în cele ale lipsei de evlavie, că va fi urmaș adulter la tronul 
[patriarhal]. 

Fericitul [patriarh] nu ignora faptul că el avea o atitudine inco- 
rectă și, imitându-L pe Domnul său, îi reamintea cu înțelepciune și 
blândeţe cele legate de trădare, ca unui alt Iscariotean. Și, pentru că 
vedea că este un rătăcit fără întoarcere, [Gherman] s-a întors odată 
spre el, când [Anastasie] i-a călcat pe partea din spate a veșmântului 
său, pe când intra la împărat, și i-a zis: „Nu te grăbi, că vei ajunge să 
intri în Diippion““ Iar el, deși s-a tulburat la auzul acestor vorbe, a 
ignorat această prezicere, ca și alții care au auzit-o. S-a împlinit 


66 Diippion era una dintre intrările în hipodromul din Constantinopol sau zona din 
faţa acestei intrări; v. R. GUILLAND, Etudes de topographie ..., vol. 1, pp. 393-396. 

după 15 ani, în cel de-al treilea an al lui Constantin. Acesta, luând în 
stăpânire împărăţia după răscoala cumnatului său, Artauasdos, l-a 
bătut pe acest Anastasie împreună cu alți dușmani ai săi și l-a purtat 
în hipodrom. Gol, așezat invers pe un măgar, l-a adus prin Diippion, 
ca unul care strigase împotriva lui Constantin împreună cu dușma- 
nii și îl încoronase pe Artauasdos, după cum se va arăta la locul 
potrivit. 

În timp ce în Bizanţ se distingea acest sfânt și minunat Gher- 
man - apărător al dogmelor evlaviei -, luptând, la fel ca și cu fiarele, 
cu cel care purta numele de Leon“ și cu cei care îl apărau, în Roma 
cea mai bătrână, strălucea prin vorbă și prin faptă Grigorie, prea- 
sfântul bărbat apostolic care ședea pe același tron cu Petru, corifeul 
[Apostolilor]. El a îndepărtat Roma, Italia și toate [părţile] apusene 
de sub ascultarea politică și bisericească a lui Leon și a împărăției 
conduse de el. 

lar în Damascul din Siria a strălucit, prin viață și prin cuvânt, 
loan Chrysorrhoas%$, fiul lui Mansur, preot și monah și un învăţător 
excelent. 

Fiindcă se afla sub autoritatea sa, împăratul l-a înlăturat de pe 
tron pe Gherman. lar Grigorie l-a mustrat pe faţă prin scrisori care 
sunt cunoscute multora, în vreme ce loan, împreună cu episcopii 
din Răsărit, l-a supus anatemelor pe împăratul cel lipsit de evlavie. 

În ziua a șaptea a lunii ianuarie a celui de-al XIII-lea indiction, 
în ziua a treia a săptămânii, Leon cel lipsit de evlavie a convocat o 
adunare“ împotriva. sfintelor și cinstitelor icoane, în Tribunalul 
celor 19 laviţe. L-a invitat chiar și pe preasfântul patriarh Gherman, 
crezând că îl va convinge să iscălească împotriva sfintelor icoane. 
Dar viteazul rob al lui Hristos, nefiind deloc convins de îngrozi- 
toarea lui credință rea, ci drept învățând cuvântul adevărului, s-a 
retras din arhierie, dându-și omoforul. Și, după multe cuvinte de 
învățătură, a spus: „Dacă eu sunt Iona, aruncaţi-mă în mare! Îm- 
părate, fără un sinod ecumenic îmi este cu neputinţă să înnoiesc 
credinţa” Și, plecând la așa-numitul Platanion“?, și-a găsit liniștea 
în casa părintească, după ce a fost arhiereu 14 ani, 5 luni și 7 zile. 


667 Leon se traduce prin „leu”. 

668 În text: Xpuoopp6ac - „Curgătorul de Aur”; adică Sfântul loan Damaschin. 

669 Termenul folosit în acest caz este oeAtvriov, care are înțelesul de „sfat”, „consiliu”. 
€ Platanion („platanul”) este probabil mănăstirea Chora; v. The Chronicle, p: 566. 

lar în cea de-a douăzeci și doua zi a aceleiași luni ianuarie l-au 
hirotonit pe Anastasie, fals ucenic și singhel al fericitului Gherman, 
care se alăturase lipsei de evlavie a lui Leon. Și a fost înălțat ca fals 
episcop al Constantinopolului pentru iubirea sa de putere lumească. 

Grigorie, sfântul întâistătător al Romei, după cum am spus și 
mai înainte, l-a respins pe Anastasie î împreună cu mărturisirile de 
credință“? ale acestuia, mustrându-l în scrisori pe Leon pentru lipsa 
de evlavie, și a separat Roma, împreună cu toată Italia, de împărăţia 
acestuia. 

Mâniindu-se, tiranul a întețit prigoana împotriva sfintelor icoane. 
Mulţi clerici, monahi și laici evlavioși s-au aflat în primejdie pentru 
cuvântul cel drept al credinţei, dobândind cununa muceniciei. 


Episcopul Constantinopolului Anastasie: 24 ani. 
14.7.6.1.25. 


In acest an, Masalmas a făcut o expediţie în Romania și, venind 
în Capadocia, a cucerit prin viclenie cetatea Charsianon. 


15.8.7.2.26. 


În acest an, Masalmas a făcut o expediţie în Turcia“?. Ajungând 
la Porţile Caspice, s-a înfricoșat și s-a întors. 


16.9.8.3.27. 


În acest an, imparatul Leon a căsătorit-o pe fiica haganului, stă- 
pânitorul sciţilor“? , cu fiul său, Constantin, făcând-o pe aceasta 
creștină și numind-o Irina. lar ea, după ce a învăţat scrierile sfinte, 
s-a remarcat prin evlavie, mustrând lipsa lor de evlavie. 

Iar Mauias, fiul lui Isam, a făcut o expediţie în Romania. A ajuns 
până în Paflagonia și s-a întors cu mulți prizonieri. 

Împăratul s-a mâniat pe papă și pe separarea Romei și a Italiei. 
A înarmat o mare oră peste care îl făcuse căpetenie pe Manes, stra- 
tegul kibyraioţilor“”*, și a trimis-o împotriva acelora. Dar ticălo- 
sul“ a fost rușinat, pentru că flota s-a scufundat în Marea Adriatică. 


“7 În text: AuftăAoic (din latinescul libellus). Termenul poate desemna și documentele 
prin care se anunţa numirea ca patriarh. 
972 În acest caz, prin Turcia este desemnată, probabil, țara hazarilor; v. The Chronicle, p. 567. 
% Prin „sciţi” sunt desemnați aici hazarii. 
674 Thema kibyraioţilor era una dintre așa-numitele „theme maritime”; v. L. BREHIER, 
Les institutions de l’ Empire Byzantin, pp. 289, 329-330. 
675 În text: pátaioç - „zadarnic”. 


Atunci luptătorul împotriva lui Dumnezeu, înfuriindu-se și mai 
mult, pentru că era stăpânit de un cuget arăbesc, a pus impozite pe 
cap de locuitor pe cea de-a treia parte a poporului Siciliei și Cala- 
briei. Și a poruncit ca așa-numitele patrimonii ale Sfinţilor Corifei ai 
Apostolilor cinstiți în Roma cea bătrână, care erau plătite din ve- 
chime bisericilor, [în valoare de] trei talanți și jumătate de aur, să fie 
plătite către tezaurul public. Ba chiar a poruncit să fie urmăriţi și să 
fie înscriși pruncii de parte bărbătească care se nășteau, ca odinioară 
Faraon pe cei ai evreilor, lucru pe care nu l-au făcut niciodată creș- 
tinilor din Răsărit nici chiar dascălii lui, arabii. 


17.10.9.4.28. 


În acest an a avut loc o molimă în Siria și mulţi au murit. 


Episcopul Romei Zaharia: 21 ani. 
18.11.1.5.29. 


În acest an a fost exilat Teodor, fiul lui Mansur, în Klimata din 
deșert. Şi s-a arătat un semn de foc care strălucea pe cer. 
Mauias a devastat Asia. 


19.12.2.6.30. 


În acest an Suleiman, fiul lui Isam, a făcut o expediţie în ţara 
armenilor, dar nu a izbutit nimic. 


20.13.3.7. 


În acest an, Mauias a făcut o expediţie în Romania. Nu la multe 
zile după ce a revenit, a căzut de pe cal și și-a dat sufletul. 


21.14.4.8. 


În acest an, Suleiman, fiul lui Isam, luând mulţi prizonieri din 
Asia, l-a prins între ei și pe un om din Pergam, care spunea despre 
sine că este Tiberius, fiul lui Iustinian. Isam l-a trimis la Ierusalim, 
cu cinstirea împărătească cuvenită, cu trupe, stindarde și sceptre, 
spre a-și cinsti propriul copil și pentru a-i înspăimânta pe împărați. 
Și a poruncit să fie purtat cu mare cinste prin toată Siria, pentru a-l 
vedea cu toţii și a se minuna. 

22.15.5-9. 


În acest an, Suleiman, fiul lui Isam, a făcut o expediţie în Ro- 
mania. Și a cucerit așa-numita cetate Siderun“7 și l-a luat prizonier 
pe Eustatie, fiul patrikios-ului Marianos. 


23.16.6.10. 


În acest an, în luna mai, indictionul al VIII-lea, Suleiman a făcut 
o expediţie în Romania cu goooo de oameni și 4 generali. Dintre 
aceștia, Gamer mergea înainte cu 10000 de soldați ușor înarmați, 
facând ambuscade prin părțile pământului Asiei. Lui îi urmau 
Melich și Batal cu 20000 de călăreţi în jurul [orașului] Akroinos; și 
după ei [venea] Suleiman cu 6oooo [de oameni] în jurul [orașului] 
Tyanos din Capadocia. Cei [care merseseră] prin Asia și Capadocia 
au prins mulți bărbaţi, femei și vite și s-au întors nevătămațţi, în 
timp ce aceia care erau cu Melich și Batal la Akroinos, luptându-se 
cu Leon și Constantin, au fost înfrânți. Cei mai mulţi, împreună cu 
cei doi comandanți ai lor, au fost nimiciți cu armele. 800 de răz- 
boinici dintre aceștia, rezistând împotriva a 6000, au scăpat și s-au 
refugiat la Synnada. Mai apoi i s-au alăturat lui Suleiman și s-au 
întors în Siria. 

În același an au fost nimiciţi mulţi oameni în Africa de către 
aceștia, împreună cu un general pe nume Damaskenos. 


24.17.71. 


În acest an, al douăzeci și patrulea al domniei tiranului și prea- 
nelegiuitului Leon Sirianul, acei hierakiții au ars niște piețe din 
Damasc și au fost spânzurați. Și râul [revărsat] a intrat în Edessa în 
ziua a douăzeci și opta a lunii Peritios. 

În același an a avut loc un cutremur mare și înfricoșător în 
Constantinopol, în 26 octombrie, indictionul al IX-lea, într-o zi de 
miercuri, la ceasul al optulea. Au căzut biserici și mănăstiri și mult 
popor a murit. A căzut și statuia lui Constantin cel Mare care era pe 
poarta lui Atalos“7, împreună cu [statuia] aceluiași Atalos; tot așa, 
statuia lui Arcadius, care se afla pe coloana din Xerolophos, și sta- 


67% În text: ZiSnpovv = „de fier”. 
Poarta lui Atalos se afla pe traseul zidului Constantinopolului ridicat de Constantin cel 
Mare. Atalos ar putea fi identificat cu Priscus Attalus, împărat în Apus între 414 și 415. 

tuia lui Teodosie cel Mare, cea de pe Poarta de Aur, zidurile dinspre 
uscat ale orașului, orașe și sate din Tracia, și în Bithynia, Nicomidia, 
Prainetos și Niceea - aici a scăpat o biserică. În unele locuri și marea 
s-a retras din hotarele sale. Și cutremurul a ținut 12 luni. 

Văzând deci împăratul zidurile orașului căzute, s-a adresat po- 
porului, spunând: „Voi nu aveţi mijloace să construiți zidurile, însă 
noi le-am poruncit perceptorilor“%% să perceapă [în plus] față de ceea 
ce este reglementat câte un miliaresion la fiecare monedă de aur“. 
Statul va lua acești bani și va construi zidurile”. De aici s-a răspândit 
obiceiul să se dea perceptorilor dikerata““. După romani, era anul 
6248 de la zidirea lumii, după egipteni, adică după alexandrini, 
6232. După macedoneni, era anul 1063 de la Filip“%. 

Așadar, Leon a domnit din ziua de 25 martie a celui de-al XV-lea 
indiction până în ziua de 18 iunie a celui de-al IX-lea indiction, fiind 
împărat 24 de ani, 2 luni și 25 de zile. Tot astfel și Constantin - fiul 
lui și urmașul său în lipsa de evlavie și la împărăție - a domnit din 
aceeași zi de 18 iunie a celui de-al IX-lea indiction, până în ziua de 
14 a lunii septembrie a celui de-al XIV-lea indiction, fiind și el îm- 
părat, cu îngăduinţa lui Dumnezeu, 34 de ani, 3 luni și 2 zile. 

Așadar, după cum am spus, în același an al celui de-al IX-lea in- 
diction, în ziua de 18 iunie, Leon a murit și trupește, pe lângă moar- 
tea sufletească [de care avusese parte demult], și Constantin, fiul 
său, a devenit singurul împărat. 

lar relele întâmplate creștinilor în timpul lui Leon cel lipsit de 
evlavie, în privința administrației civile, adică născocirea îndreptată 
împotriva Siciliei, Calabriei și Cretei, sau îndepărtarea Italiei din 
cauza credinţei lui celei rele, cutremure, foamete, molime și revolte 
ale unor neamuri - pentru a trece sub tăcere amănuntele —. au fost 
arătate în capitolele de mai înainte. 

Se cuvine deci ca de aici înainte să expunem și faptele nelegiuite 
ale prealipsitului de evlavie și întru tot ticălosului său copil, care 


678 În text: Giownraic, care poate fi tradus şi „administratorilor”. 

67 În text: &nairovoiw iç TOv kavóva KaTă OXOKOTivIv propia. Miliaresion (milia- 
rense) era o monedă de argint egală cu a mia parte din libra de aur. O monedă de aur 
(nomisma, solidus) era egală cu 14 miliarisia; v. Enciclopedia arheologiei, p. 74; H. 
MIHĂESCU, La Romanite ..., p. 356. 

68 Dikerata = 2 keratia. Keration reprezenta a douăzeci și patra parte a unei monede de 
aur (nomisma); v. The Chronicle, p. 574. 

S Era macedoneană se calcula începând de la 12 noiembrie 324 î.Hr.; v. The Chronicle, 
P- 574- 

sunt și mai necuvioase și urâte de Dumnezeu. Însă [vom face 
aceasta] cu iubire de adevăr - de vreme ce veghează asupra noastră 
Dumnezeu, Cel Care le vede pe toate - și fără lucruri de prisos, spre 
folosul celor de mai târziu și al bărbaților ticăloși și jalnici de acum, 
care sunt rătăciți în respingătoarea credință greșită a preanele- 
giuitului, vorbind despre cele făptuite fără evlavie din cel de-al X-lea 
indiction, din primul an al împărăției sale, până în cel de-al XIV-lea 
indiction, anul pierzării sale. 

Căci această fiară nimicitoare, înnebunită, însetată de sânge și 
foarte sălbatică, care și-a folosit puterea în mod tiranic, nu după 
lege, s-a depărtat mai întâi de Dumnezeul, de Mântuitorul nostru 
lisus Hristos, de Preacurata și Preasfânta Sa Maică și de toţi sfinţii. 
A fost înșelat prin vrăjitorii, desfrânări și jertfe sângeroase cu balegă 
și urină de cal, bucurându-se de dezmăţ și de invocarea demonilor. Pe 
scurt, a trăit de la o vârstă fragedă toate obiceiurile stricătoare de suflet. 

Ce trebuie să mai spun? Când a preluat puterea odată cu rău- 
tatea părintească, în ce măsură a tânjit de la început după răutate și 
a înteţit-o într-o flacără vădită și înaltă? 

Văzând toate acestea, creștinii au fost cuprinși de o descurajare 
mare, astfel că toţi l-au urât chiar de la început din cauza neruși- 
nării și s-au alăturat lui Artauasdos, kuropalates și comite al Opsi- 
kionului, care era cumnat al împăratului“*, pentru a-i da acestuia 
împărăţia, fiindcă era ortodox. 

În același an, Isam, conducătorul arabilor, a ucis toți prizonierii 
creștini din toate orașele care se aflau în stăpânirea lui. Între ei era 
și Eustatie, fericitul fiu al strălucitului patrikios Marianos, care a fost 
chinuit îndelung și totuși nu s-a lepădat de credinţa sa cea adevă- 
rată. A devenit mucenic adevărat în Charran, care era un oraș de 
seamă din Mesopotamia, unde cinstitele și sfintele sale moaște să- 
vârșesc tot felul de tămăduiri prin harul dumnezeiesc. Și mulți alții 
s-au săvârșit întru Hristos prin mucenicie și [vărsare de] sânge. 


Anii lumii 6233. De la dumnezeiasca Întrupare: 733 ani. 


Împăratul romanilor Constantin, ani 35.1. Conducătorul arabilor 
Isam, ani 19.18. Episcopul Romei Zaharia, ani 21.8. Patriarhul Cons- 
tantinopolului Anastasie, ani 24.12. 


62 Artauasdos o avea drept soție pe Anna, sora lui Costantin. 

În acest an, prigonitorul rânduielilor moștenite de la străbuni a 
devenit împărat, prin judecăţile divine și pentru mulțimea greșelilor 
noastre. În ziua de 27 iunie a următorului indiction - al X-lea -, 
ieșind împotriva arabilor în părțile Opsikionului, a mers în locul 
numit Krasos. Și cum amintitul Artauasdos se afla la Dorylaion cu 
armata din Opsikion, se priveau unii pe alţii cu suspiciune. 

Constantin, trimițând la el, a cerut să îi fie trimiși fiii acestuia, 
pentru că, fiindu-i nepoți, dorea să îi vadă. Dar scopul lui era să îi ia 
și să îi țină sub pază. Artauasdos, dându-și seama de vicleșug și pier- 
zându-și speranţa, pentru că îi știa viclenia fără de măsură, s-a 
adresat oștirii și, convingând-o, a pornit împotriva acestuia cu toată 
mulțimea și l-a ucis cu sabia pe Beser, patrikios care cugeta ca sara- 
cinii, căci îi ieșise înainte. lar Constantin, găsind un cal" * înșeuat și 
încălecând pe el, a fugit la Amorion. Refugiindu-se la thema Anato- 
likon, al cărei strateg era pe atunci Lankinos, a fost apărat de aceș- 
tia55, iar el le-a făcut mari promisiuni. Îndată a trimis la Sisinna- 
kios, care era pe atunci strateg al themei Thrakesion, și i-a convins 
pe [soldaţii] acesteia să se alieze cu el. De aceea au avut loc lupte 
crâncene și conflicte armate între supuși, pentru că amândoi fuse- 
seră proclamaţi împărați. 

Iar Artauasdos, prin silenţiarul Atanasie, i-a scris despre cele în- 
tâmplate patrikios-ului și magistros-ului Teofan, care era reprezen- 
tant [al împăratului] în oraș. Fiiindcă acesta îi era favorabil lui Ar- 
tauasdos, a adunat poporul în [partea rezervată] catehumenilor din 
Marea Biserică. Prin intermediul scrisorilor și al amintitului Ata- 
nasie, i-a convins că împăratul a murit, iar Artauasdos a fost procla- 
mat împărat de către theme. Atunci întreg poporul, împreună cu 
falsul patriarh, [Anastasie], l-au supus pe Constantin anatemei și au 
strigat împotriva lui, [care era] stricător și potrivnic al lui Dum- 
nezeu. De asemenea, au primit cu veselie [vestea] uciderii acestuia, 
ca și cum ar fi fost izbăviţi de un rău foarte mare, iar pe Artauasdos 
l-au proclamat împărat, ca unul care era ortodox și apărător al 
dogmelor dumnezeiești. Monotes a trimis [vorbă] îndată în părțile 
Traciei, la Nichifor, fiul său, care era strateg al Traciei, să strângă 
armata de acolo pentru paza orașului. 

Deci, după ce a închis porţile zidurilor și a așezat străji, punând 
mâna pe prietenii lui Constantin, i-a bătut, i-a tuns și i-a pus în 
închisoare. 


633 În text: napinmwv, care s-ar putea traduce și „cal abandonat”. 
+ Este vorba despre soldaţii din thema Anatolikon. 

În timp ce Artauasdos intra în oraș cu armata din Opsikion, a 
ajuns și Constantin la Chrysopolis cu cele două theme, adică Thra- 
kesion și Anatolikon. Neizbutind însă nimic, s-a întors și și-a petre- 
cut iarna la Amorion. lar Artauasdos a reașezat sfintele icoane în tot 
orașul. 

Arabii, văzând lupta dintre ei, au luat mulți prizonieri din Ro- 
mania; erau conduși de Suleiman. 

Iar Anastasie, falsul patriarh, ținând cinstita și de viață dătătoa- 
rea Cruce, a jurat poporului: „Pe Cel răstignit pe aceasta, așa mi-a 
spus împăratul Constantin: «Nu Îl socoti Fiu al lui Dumnezeu pe Cel 
pe Care L-a născut Maria, Cel numit Hristos, ci doar un simplu om. 
Căci Maria L-a născut cum m-a născut pe mine mama mea, Maria». 
Și, auzind acestea, poporul a strigat împotriva lui. 


2.19.9.13.1. 
Episcopul Antiohiei Ștefan: 2 ani. 


În acest an a murit Isam, conducătorul arabilor. Acesta avea ca 
apropiat pe un monah sirian pe nume Ștefan, mai necioplit, dar 
evlavios. Cum Preasfânta Biserică a Antiohiei nu avea ierarh de 40 
de ani, pentru că arabii interziseseră să fie numit vreun patriarh 
aici, Isam le-a ordonat creștinilor din Răsărit ca, dacă vor vrea să le 
fie îngăduit a avea un patriarh, să îl aleagă pe acest Ștefan. Iar ei, 
crezând că aceasta se întâmplă de la Dumnezeu, l-au hirotonit 
pentru tronul Teopolisului. Astfel, de atunci și până acum interdic- 
ţia a rămas ridicată. 

În acest an, Ualid, fiul lui Isam, a luat în stăpânire statul ara- 
bilor. Constantin l-a trimis la el pe spatharios-ul Andrei, iar Arta- 
uasdos pe logothetul Grigorie, amândoi cerându-i să facă o alianţă. 
A fost secetă și au fost cutremure pe alocuri, încât s-au unit munți 
unii cu alții în deșertul Sava“ și sate au fost înghiţite de pământ. 

În același an, Cosma, patriarhul Alexandriei, împreună cu orașul 
său, a trecut de la credința cea rea a monoteliților la ortodoxie, 
[stare de fapt] care dura de la Cyrus, episcopul Alexandriei, din vre- 
mea lui Heraclie. 

lar Gamer a organizat o expediţie în Romania cu o mulțime de 
arabi și, făcând mulţi prizonieri, s-a întors. Și s-a arătat un semn pe 
cer, spre miazănoapte, în luna iunie. 


685 Sau Saba (Sheba), în Arabia de Sud; v. The Chronicle, p. 578. 

Ualid a poruncit să i se taie limba lui Petru, preasfântul mitro- 
polit al Damascului, pentru că mustrase pe față lipsa de evlavie a 
arabilor și a maniheilor. Apoi l-a exilat pe el în Arabia Felix"%, unde 
s-a și săvârșit, martirizat fiind pentru Hristos în timp ce intona clar 
Sfânta Liturghie, după cum spun că au auzit cu propriile lor urechi 
cei care povestesc acestea. Următorul și omonimul său, Petru cel 
din Maiuma, a fost făcut de bunăvoie mucenic pentru Hristos. Căci, 
fiind cuprins de o boală, i-a invitat pe fruntașii arabilor — care erau 
[vizitatori] obișnuiți ai lui fiindcă era chartularios al finanţelor pu- 
blice - și le-a spus: „Pentru că m-aţi vizitat, veți primi plata de la 
Dumnezeu, chiar dacă îmi sunteți prieteni de altă credinţă. Vreau să 
îmi fiți martori la testamentul meu, care este acesta: tot cel care nu 
crede în Tatăl, Fiul și Sfântul Duh, Treimea Cea de o fiinţă și înce- 
pătoare de viață în unire, este ciuntit sufletește și este vrednic de 
pedeapsa cea veșnică. Astfel este și Mahomed, falsul vostru profet și 
înainte mergător al lui Antihrist. Deci, dacă mă credeţi că vă mărtu- 
risesc astăzi pe cer și pământ, depărtați-vă de basmele aceluia - 
pentru că vă vreau binele -—, ca să nu fiți pedepsiți împreună cu el!” 

Auzind cum le grăia acestea și multe altele despre Dumnezeu, 
deși au fost cuprinși de mirare și de mânie, au socotit să aibă răb- 
dare, crezând că își ieșise din minţi din cauza bolii. După ce și-a 
revenit din boală, a început să strige cu voce și mai tare: „Anatema 
lui Mahomed, basmelor lui scrise și tuturor celor care cred în ele!” 
Atunci, îndurând pedeapsa prin sabie, a devenit mucenic. Pe el l-a 
cinstit prin cuvinte de laudă Cuviosul nostru Părinte loan, cel bine 
numit ChrysorrhoasS*, pentru harul cu strălucire de aur“ al Du- 
hului care a înflorit în el în cuvânt și în viață. Constantin, împăratul 
cel lipsit de evlavie, l-a supus pe loan anatemei în fiecare an pentru 
ortodoxia sa neîntrecută și, cugetând asemenea iudeilor, în locul 
numelui bunicului său, Mansur, care se tălmăcește „izbăvit”, l-a nu- 
mit pe noul dascăl al Bisericii Manzeros. 

În același an, Ualid i-a mutat pe ciprioți în Siria. lar Artauasdos 
l-a făcut strateg unic pe Niketas, fiul său, și apoi l-a trimis în thema 
Armeniakon. Prin intermediul patriarhului Anastasie, l-a încoronat 
pe fiul său, Nichifor. 


686 Nume folosit pentru a desemna sudul Peninsulei. 
687 Este vorba despre Sfântul loan Damaschin. 
688 În text: Xpvoavyii. 

În același an, în luna mai, Artauasdos, ieșind în părțile Opsikio- 
nului, a adunat o armată, a mers în Asia și a jefuit-o. lar Constantin, 
aflând aceasta, a pornit contra lui. Și l-a ajuns în părţile [orașului] 
Sardis, pe când venea de la Kelbianos.: Începând lupta cu el, l-a pus 
pe fugă și l-a urmărit până la Cyzic. Ajungând la Cyzic și urcându-se 
pe o corabie, Artauasdos s-a salvat [mergând] în oraș. 

În luna august a aceluiași al XI-lea indiction, Niketas, strategul 
unic, fiul lui Artauasdos, atacându-l pe Constantin, a fost respins și 
a fugit spre Modrine. Patrikios-ul Tiridates Armeanul, care era un 
soldat viteaz și văr al lui Artauasdos, a fost ucis, împreună cu alte 
căpetenii alese. Și au fost pierderi deloc neînsemnate de ambele 
părți, armenii și armeniacii luptându-se cu anatolienii și thrake- 
sienii, aliaţii lui Constantin. 

Diavolul, începătorul răutăţii, a ridicat în acele timpuri o astfel 
de mânie și de ucidere reciprocă împotriva creștinilor, încât s-au 
pornit fără cruţare spre măcel copii împotriva părinților și frați 
împotriva fraților și își dădeau foc unii altora locuinţelor și caselor 
pe care le aveau. 


Conducătorul arabilor Ualid: 1 an. 
3.1.10.11.2. 


În acest an s-a arătat un semn spre miazănoapte și în unele 
locuri a căzut cenușă. A avut loc și un cutremur la Porţile Caspice. 
lar Ualid a fost ucis de către arabi în ziua a șaisprezecea a lunii 
aprilie, într-o zi de joi, după ce condusese un an. Puterea a luat-o 
Izid Leipsos%%. Acesta, risipind mulți bani, a luat puterea în Damasc 
și a fost recunoscut drept conducător de către arabii din Damasc, 
Persia și Egipt. 

Îndată ce a auzit acestea, Maruam, fiul lui Mahomed, care gu- 
verna Armenia, a venit în Mesopotamia. S-ar crede că pentru a lupta 
pentru fiii lui Ualid și a se opune lui Izid. Și după cinci luni Izid a 
murit, lăsându-l ca urmaș la Damasc pe Abraim, fratele său. Împo- 
triva acestuia a pornit Maruam, avându-i [alături] pe cei din Me- 
sopotamia. Și s-a dus la Edessa și de acolo în părțile Damascului și 
Antilibanului, pe o câmpie numită Garis. Luptându-se cu Suleiman 
acolo, lângă râul Lita - adică „cel rău” —, l-a pus pe fugă și a ucis 


68 Adică „cel Lipsit”. 

20000 [de oameni]. lar Suleiman, fugind alături de doar alți câțiva 
oameni, s-a pus la adăpost în Damasc. Intrând în acest oraș, i-a ucis 
pe fiii lui Ualid - pentru care se credea că lupta Maruam - și a plecat 
din Damasc după ce și-a însușit destui bani. Când a ajuns și Ma- 
ruam la Damasc, i-a ucis pe mulţi dintre cei mai de vază și pe cei 
care fuseseră complici la uciderea lui Ualid și a copiilor lui, iar pe 
alții i-a mutilat. lar banii și toate comorile le-a mutat în orașul 
Charran din Mesopotamia. 

În luna septembrie, indictionul al XII-lea, Constantin, coborând 
în părțile Calcedonului, a trecut dincolo, în părțile tracice, în timp 
ce Sisinnios, strategul thrakesienilor, trecuse pe la Abydos și asedia 
zidul [Constantinopolului] dinspre uscat. Venind la poarta Charsion, 
Constantin a mers până la Poarta de Aur, arătându-se pe sine mul- 
țimilor, și iarăși s-a întors și și-a făcut tabăra la Sfântul Mamas”. 

Cei din oraș au început să fie strâmtoraţi în privința proviziilor 
și i-au trimis pe asekretes-ul Atanasie și pe Artauasdos, domestikos 
al acestuia, să aducă provizii cu ajutorul corăbiilor. Dar a venit peste 
ei flota kibyraoţilor în afara orașului Abydos și, prinzându-i, i-au 
dus împăratului. El le-a dăruit armatelor sale grâul, iar pe Atanasie 
și pe Artauasdos i-a orbit îndată. 

După aceea, Artauasdos a încercat să deschidă porţile zidului 
dinspre uscat și să se lupte cu Constantin. Având loc confruntarea, 
oamenii lui Artauasdos au fost puși pe fugă și mulți au murit, între 
care și Monotes. lar Artauasdos, construind bireme cu vase purtă- 
toare de foc, le-a trimis la Sfântul Mamas împotriva flotei kibyraio- 
ţilor. Pe când se apropiau, vasele kibyraioților au ieșit și le-au 
alungat. 

În oraș era foamete mare, încât un modios de orz se vindea cu 12 
monede, cel de legume cu păstăi“” cu 19, cel de mei sau de lupin” 
cu 8 monede. Se vindeau 5 litre de ulei pentru o nomisma și un 
pahar“* de vin cu un simisios. Cum poporul murea, Artauasdos a 
fost nevoit să le dea voie să iasă din oraș. Dar, urmărindu-le fețele, 


6 Sfântul Mamas era o localitate situată în apropierea Constantinopolului, unde se 
afla un palat și un hipodrom; v. Avva MAPABA-XATZHNIKOAAOY, O Ayioc Măpuac, Aðńva, 
1995, pp. 63-65. 

6% În text: 6onpiov. 

692 În text: Aounlvov. 

63 Un pahar (Etormq) era egal cu aproximativ o, 544 litri; v. E. SCHILBACH, Byzantinische 
Metrologie, p. us. 

pe unii nu îi lăsa să iasă. Astfel că unii și-au acoperit“ feţele și s-au 
îmbrăcat în haine de femeie, alții în schimă monahală și în veșmânt 
din păr. Şi astfel au putut să scape și să plece. 

Niketas, strategul unic, adunându-și armata cea risipită la Mo- 
drine, a venit până la Chrysopolis. Pe când se întorcea, împăratul a 
trecut și i-a luat urma. Și, ajungându-l la Nicomidia, l-a prins pe el și 
pe al său curator, Marcellinus episcopul, în privinţa căruia a porun- 
cit să fie decapitat pe dată. lar pe strategul unic, legându-l, i-l arăta 
tatălui său, Artauasdos, aflat dincolo de ziduri. În cea de-a doua zi a 
lunii noiembrie, rânduindu-se pe neașteptate seara, Constantin a 
cucerit orașul prin zidul dinspre uscat. 

Artauasdos, împreună cu patrikios-ul Baktangios, urcându-se pe 
o corabie, a plecat pentru moment la Opsikion. Și, mergând în ce- 
tatea Puzanes, s-a închis în ea. Dar împăratul i-a prins. Pe Artauas- 
dos și pe cei doi fii ai săi i-a orbit, iar pe Baktangios l-a decapitat în 
Kynegion și i-a atârnat capul la Milion timp de 3 zile. După 30 de 
ani, împăratul, care ţinea minte răul și nu avea milă, a poruncit să 
vină soţia aceluia la Mănăstirea Chora - căci acolo era înmormântat 
Baktangios - și să îi dezgroape oasele, să le ia în mantia ei și să le 
arunce în așa-numitele morminte ale lui Pelagius, împreună cu 
osândiţii la moarte. O, ce lipsă de omenie! 

Constantin a ucis pe mulți alţii dintre oamenii de vază care se 
aliaseră cu Artauasdos, a orbit oameni fară de număr, altora le-a 
tăiat mâinile și picioarele. Și le-a îngăduit căpeteniilor din provincie 
care erau cu el [în Constantinopol] să intre în case și să jefuiască 
averile celor din oraș. Și a făcut orașului și nenumărate alte grozăvii. 
Organizând curse în hipodrom, i-a adus legaţi pe Artauasdos cu fiii 
și prietenii lui, prin Diippion, împreună cu Anastasie, falsul pa- 
triarh, pe care l-a bătut’ în public și l-a așezat invers pe un măgar. 
Pe acesta din urmă, aducându-l în hipodrom, l-a purtat [spre bat- 
jocură]. Mai apoi, ca pe unul care era de-un cuget cu el, l-a reașezat 
pe tronul de ierarh, după ce l-a înspăimântat și l-a înrobit. 

lar pe Sisinnios, patrikios-ul și strategul [themei] Thrakesion, 
care colaborase mult și luptase împreună cu el, care îi era văr, l-a 
orbit după 40 de zile, din judecata cea dreaptă a lui Dumnezeu. Căci 


694 În text: ExbAvoav = „au împiedicat”. 
695 În manuscrise apare „I-a orbit”, corectat de Carl de Boor pe baza textului lui Anas- 
tasius Bibliothecarius. 

cel care îl ajută pe cel lipsit de evlavie va cădea în mâinile lui, după 
cum este scris. 


Anii lumii 6236. De la dumnezeiasca Întrupare: 736 ani. 


Împăratul romanilor Constantin, ani 35.4. Conducătorul ara- 
bilor Maruam, ani 6.1. Episcopul Romei Zaharia, ani 21.11. Episcopul 
Constantinopolului Anastasie, ani 24.15. Episcopul Antiohiei Teofi- 
lact, ani 7.1. 


În acest an s-a arătat o mare cometă în Siria. Și s-au răsculat îm- 
potriva lui Maruam Thebit și Dachak, cel al aruriților. Maruam i-a 
prins și i-a ucis pe ei și o mulțime de războinici în număr de 12000 
în munții Emesei. În același an, la rugămintea creștinilor din Ră- 
sărit, Maruam a îngăduit ca Teofilact, un preot din Edessa, să fie 
hirotonit patriarh al Antiohiei, pentru că Ștefan adormise. Și Ma- 
ruam le-a poruncit arabilor prin scrisori adresate tuturor ca acesta 
să fie cinstit. Căci era împodobit cu daruri duhovnicești și mai ales 
cu înţelepciune. 

În Emesa, Maruam a spânzurat 120 de chalbenis%, iar pe Abas, 
cel care vărsase mult sânge de creștini și cucerise și robise multe 
locuri, l-a ucis în închisoare. Căci etiopianul pe care Maruam îl 
trimisese la el în acest scop, umplând un sac cu var nestins, a intrat 
la el și, punându-i-l în cap și peste nări, l-a sufocat, născocind astfel 
o pedeapsă dreaptă pentru acest mag. Căci, prin magie și prin in- 
vocarea demonilor, a făcut multe rele împotriva creștinilor. Acesta 
s-a făcut părtaș și la sângele lui Ualid. 


5.2.12.16.2. 


În acest an, Suleiman, reunindu-și trupele, l-a atacat din nou pe 
Maruam; dar a fost înfrânt, pierzând 7000 de oameni din armată. A 
și-a găsit scăparea fugind în Palmyra și de acolo în Persia. S-au răs- 
culat și locuitorii Edessei, cei din Heliopolis și cei din Damasc, în- 
chizând orașele în fața lui Maruam. Acesta, trimițându-l pe fiul său 
cu armată împotriva lui Dachak, s-a dus la Emesa, pe care a cucerit-o 
în patru luni. Dachak venea din Persia cu foarte multe forțe. Ma- 


6% Chalbenii erau cei din tribul Kalb, care locuia la sud de Palmyra; v. The Chronicle, p. 583. 


CRONOGRAFIA 405 


ruam, luptându-se cu el în Mesopotamia, după ce a ucis mulţi 
dintre cei care erau împreună cu el, l-a prins și l-a omorât. 

Atunci Constantin, făcând o expediţie în Siria și Dulichia, a 
cucerit Germanikeia, găsind momentul potrivit, pentru că arabii se 
luptau unii cu alții. Dându-și cuvântul, pe arabii din aceste [regiuni] 
i-a trimis de acolo neînarmaţi. A luat câteva rude din partea mamei 
și le-a mutat în Bizanţ, laolaltă cu mulţi sirieni eretici monofiziţi, 
dintre care cei mai mulţi au continuat să trăiască în Sophianai și să 
„răstignească” Treimea în imnul Trisaghion, după [modelul lui] 
Petru Knapheus%?. 

Iar din cea de-a zecea zi și până în cea de-a optsprezecea a lunii 
august a fost un întuneric ceţos. Atunci Maruam a pornit să cuce- 
rească Emesa, reușind, și i-a ucis toate rudele și liberţii lui Isam. A 
dărâmat zidurile Heliopolisului, Damascului și Ierusalimului, a ucis 
mulți oameni puternici și celor care rămăseseră în aceste orașe le-a 
tăiat membrele. 


6.3.13.17.3. 


În acest an a avut loc un mare cutremur în Palestina, la Iordan 
și în toată Siria, în ziua a optsprezecea a lunii ianuarie, la ceasul al 
patrulea. Şi au murit miriade fară de număr și au căzut biserici și 
mănăstiri, mai ales în deșertul [dimprejurul] Orașului Sfânt. 

În același an, o boală molipsitoare, izbucnită în Sicilia și Cala- 
bria, a venit asemenea unui foc ce se întinde în MonobasiaS%, în 
Hellada și în insulele din apropiere. A durat de-a lungul întregului 
indiction al XIV-lea, biciuindu-l dinainte pe Constantin cel lipsit de 
evlavie și întrerupându-i furia împotriva sfintelor biserici și a cins- 
titelor icoane, chiar dacă a rămas neîndreptat, ca odinioară Faraon. 
Aceeași boală molipsitoare bubonică a bântuit orașul împărătesc în 
cel de-al XV-lea“% indiction. 

Și au început dintr-o dată, în chip nevăzut, să apară foarte multe 
cruciulițe uleioase pe hainele oamenilor și pe veșmintele sfinte ale 
bisericilor și pe vălurile [altarelor]. Şi oamenii s-au întristat și au 
căzut în deznădejde din cauza uimirii pentru un astfel de semn. 


697 La Trisaghion adăugau „Cel răstignit pentru noi”; v. The Chronicle, p. 585. 

68 Astăzi Monemvasia (Grecia). 

69 În ediția Carl de Boor apare „al V-lea indiction”, eroare semnalată în traducerea 
engleză din 1997. 

Mânia dumnezeiască a venit asupra lor, nimicindu-i fără cruţare nu 
numai pe cei din oraș, ci și pe cei din toate suburbiile acestuia. 
Multor oameni li s-au făcut descoperiri” şi, după cum se părea, în 
timp ce se aflau în extaz, credeau că însoțesc niște persoane străine 
și puternice, și aceștia se adresau și vorbeau cu cei pe care îi în- 
tâlneau ca și cum le-ar fi fost prieteni. Consemnând cele spuse de 
aceia, le lămureau mai apoi. Îi mai vedeau pe aceiași oameni străini 
intrând în case și omorându-i pe unii dintre cei din casă și rănindu-i 
cu sabia pe alţii. Și se întâmpla ca cele mai multe dintre cele spuse 
de aceștia să se facă așa cum văzuseră. 

În vremea primăverii primului indiction, molima s-a întețit 
treptat, iar în vară s-a întețit dintr-o dată, încât au fost închise cu 
totul case întregi și nu au mai fost cei care trebuiau să îi îngroape pe 
cei morți. Datorită condiţiilor grele, s-a găsit [un alt mijloc]: să fie 
puse scânduri pe animalele înșeuate cu câte patru coșuri”” și astfel 
să fie duși morţii; la fel, erau puși în căruțe unul peste altul. Când s-au 
umplut toate mormintele din oraș și din suburbii la fel cum erau și 
cisterne fără apă și gropi, au mai fost săpate și multe vii, dar și 
grădinile din interiorul zidurilor celor vechi. Doar în acest fel s-a 
putut face față unei asemenea necesități. 

Toate casele au fost atinse de acest fel de nenorocire din cauza 
îndepărtării sfintelor icoane făcută fără evlavie de către conducători. 
Îndată flota agarenilor a mers din Alexandria în Cipru, unde se afla 
și flota romană. Dar strategul kibyraioţilor i-a atacat pe neașteptate 
în portul Keramea și, ocupând gura portului, se spune că din 1000 
de dromoane au scăpat 3. 


7.4.14.18.4. 


În acest an, Grigorie a fost ucis de aruriţi și Maruam, conducă- 
torul arabilor, a învins - după cum am spus mai înainte. 


8.5.15.19.5. 


In acest an, din părţile cele mai de răsărit ale Persiei s-au pornit 


niște popoare, așa-numiții chorosaniţi maurophori””, împotriva lui 


7% În text: pavraoiau. 
7% În text: GayHaTOUHEvWv VNoTETpaxavĂNĂOvC. 
72 îmbrăcați în negru”. 

Maruam și a întregului neam al celor care conduseseră înainte, de la 
Mahomed, falsul profet, până la același Maruam - el este, după cum 
se spune, fiul lui Umaia. De la uciderea lui Ualid, [arabii] se răz- 
boiau între ei și nu-și dădeau pace. Așa-numiţii fii ai lui Echim și ai 
lui Alim, care deși se întâmpla să fie și ei rude ale falsului profet, 
erau ascunși și fugari în Arabia Mică; avându-l în frunte pe Abraim, 
s-au adunat și l-au trimis pe un rob eliberat de-al lor numit Abu- 
muslim la Chorosan, la câțiva din fruntașii de acolo, cerându-le să 
se alieze cu ei împotriva lui Maruam. lar ei, adunându-se în jurul 
unui anume Chaktaban, s-au sfătuit și i-au făcut pe sclavi să se re- 
volte împotriva stăpânilor lor și i-au ucis pe mulţi într-o noapte. 
Echipându-se cu armele, caii și banii acestora, au devenit puternici. 
Și s-au împărţit în două triburi, Kaisinii și imaniţii. Dintre aceștia, 
Abumuslim a considerat că sunt mai puternici imaniţii. Și i-a în- 
tărâtat împotriva kaisinilor. După ce i-a omorât, a venit în Persia 
împreună cu Chaktaban. Și, luptându-se cu Ibindara, a învins și i-a 
capturat” pe toţi, până la 100000 de oameni. 

Și, venind împotriva lui Ibinubeera, care își făcuse tabăra îm- 
preună cu 200000 de oameni, l-a nimicit și pe acela. Ajungându-l 
din urmă la râul Zabas pe Maruam, care avea 300000 de oameni, s-a 
luptat cu el și a ucis dintre ei mulțime fară de număr. Atunci se 
putea vedea, după cum zice Scriptura, cum unul punea pe fugă o 
mie și doi, zece mii”. 

Maruam, văzând cum oamenii i-au fost învinși prin forță, a 
venit la Charran. După ce a trecut râul, a tăiat podul care era făcut 
din ambarcațiuni. Și, luându-și toți banii și casa, precum și 3000 de 
oameni de-ai casei, a fugit în Egipt. 


9.6.16.20.6. 


În acest an, Maruam a fost urmărit de către maurophori. Și, 
fiind prins, a fost ucis în urma unei lupte cumplite. Îi conducea 
Salim, fiul lui Alim, care era unul dintre fugarii amintiți mai înainte, 
care îl trimiseseră și pe Abumuslim. Ceilalţi, adunându-se în ţinutul 
Samariei și al Trahonitidei, i-au înmânat prin tragere la sorți con- 
ducerea lui Abulabas; iar după acela, fratelui său Abdelas și după 
acesta lui Ise Ibinmuse. Și în Siria l-au pus comandant militar pe 


7% În text: napaAaufavei perà vikne = „i-a luat cu biruință”. 
74 Cf. Deuteronom 32, 30. 

Abdelas, fiul lui Alim și fratele lui Salim; pe același Salim, să con- 
ducă Egiptul. lar pe Abdelas, fratele lui Abulabas, care avea de la 
acesta alegerea la conducere, l-au pus peste Mesopotamia. 

Abulabas, care era conducător al tuturor, s-a așezat în Persia. El 
și aliaţii lui perși au mutat conducerea de la Damasc, precum și 
toate comorile capturate, pe care Maruam le ducea cu el. Iar fiii și 
rudele lui Maruam care scăpaseră au venit din Egipt în Africa și de 
acolo au trecut strâmtoarea mării celei înguste”” aflate înspre ocean 
între Libia și Europa, numită Septe. Aceștia locuiesc în Spania cea 
din Europa până în zilele de astăzi. Îi mai aveau [alături] și pe unii 
care se instalaseră acolo mai înainte: erau dintre cei de-ai lui 
Mauias, care fuseseră aruncaţi acolo [de mare] cu o corabie, care le 
erau rude și aveau aceeași religie”. 

Nimicirea din timpul lui Maruam a ţinut șase ani, [timp] în care 
le-au fost dărâmate zidurile tuturor orașelor de seamă din Siria, cu 
excepția Antiohiei, pentru că socotea să o aibă drept refugiu. Şi a ni- 
micit nenumărați arabi, căci era foarte priceput într-ale războiului. 
Şi adoptase erezia epicurienilor, adică a [celor numiţi] automatistai, 
primind lipsa de evlavie de la elinii”” care locuiau în Charran. 

În ziua de 25 ianuarie a aceluiași al III-lea indiction, fiica haga- 
nului Hazariei i-a născut un fiu împăratului Constantin, pe care l-a 
numit Leon. 

În același an a avut loc un cutremur și surpare mare și îngro- 
zitoare în Siria. Din cauza acestuia, unele dintre orașe au fost nimi- 
cite cu totul, altele cam pe jumătate, iar altele s-au mutat nevătă- 
mate din zone de munte în câmpiile aflate jos, cu zidurile și clădirile 
lor întregi, până la șase mile sau și ceva mai mult. lar cei care au 
văzut cu ochii lor au spus că pământul din Mesopotamia s-a crăpat 
de-a lungul pe [o distanță de] două mile și din adânc s-a ridicat alt 
pământ, foarte alb și nisipos. După cum se spune, din mijlocul aces- 
tuia s-a ridicat un animal cu aspect de măgar, fără pete, grăind cu 
voce omenească și prevestind năvălirea unui neam din deșert îm- 
potriva arabilor - fapt care s-a și întâmplat. 

lar în anul următor al celui de-al IV-lea indiction, la sărbătoarea 
Sfintei Cincizecimi, Constantin, împăratul cel lipsit de evlavie, l-a 


7% Adică Gibraltar. 

7% Arabii au ajuns în Spania în anul yu, iar în 756 a fost întemeiat emiratul de la 
Cordoba; v. The Chronicle, p. 589. 

707 Aici cu sensul de „păgâni”. 

încoronat împărat pe fiul său, Leon, prin Anastasie, falsul patriarh, 
care cugeta la fel cu el. 


Conducătorul arabilor Mahomed: 5 ani. 
10.1.17.21.7. 


În acest an s-au răsculat chalkidienii împotriva perșilor mauro- 
phori, care au ucis 4000 dintre ei în hotarele Emesei. Același 
lucru l-au făcut perșii și kaisinilor în Arabia. lar când a venit capul 
lui Maruam îmbălsămat, au încetat cele mai multe răscoale. 

În același an a adormit preasfinţitul patriarh al Antiohiei Teo- 
filact, în cea de-a douăzeci și noua zi a lunii Daisios. 


Episcopul Antiohiei Teodor: 6 ani. 
11.2.18.22.1. 


În acest an, cei care luaseră recent puterea i-au omorât pe cei 
mai mulți dintre creștini, ca unii care erau rude cu cei care condu- 
seseră înainte. l-au prins cu viclenie în orașul Antipatris din 
Palestina. 

În același an, Constantin a cucerit Teodosiopolis și Melitene și i-au 
supus pe armeni. 

Teodor, fiul lui Bikarios, care provenea din Arabia Mică, a fost 
hirotonit patriarh al Antiohiei. 


12.3.19.23.2. 


În acest an, Constantin cel lipsit de evlavie, trufindu-se, punea 
la cale multe [rele] împotriva Bisericii și a credinţei ortodoxe. Ți- 
nând audiențe?” în fiecare zi, convingea cu viclenie poporul să gân- 
dească la fel ca el, deschizând calea pentru lipsa desăvârșită de 
evlavie care îl va cuprinde. 


13.4.20.24.3. 


În acest an, Anastasie, care deţinea fără sfințenie tronul Cons- 
tantinopolului, a murit, cu sufletul și cu trupul, din cauza unei boli 
groaznice numită chordapsos'”, vomitând excremente pe gură, 


7% În text: adtvria, care poate fi tradus și ca „sfaturi”, „consilii”. 
79 O boală a intestinelor. 

primind astfel judecată vrednică pentru îndrăzneala sa împotriva lui 
Dumnezeu și a dascălului său. 

În același an, Constantin cel lipsit de evlavie a reunit în palatul 
Hiereia un sinedriu nelegiuit împotriva sfintelor și cinstitelor icoa- 
ne. Era format din 338 de episcopi și condus de către Teodosie, 
[episcopul] Efesului, fiul lui Apsimaros, și Pastillas episcop al [ora- 
șului] Perge. Aceștia au proclamat drept dogmă ceea ce credeau ei 
[potrivit], mai ales că nu era de faţă niciunul din tronurile sobor- 
nicești: al Romei, Alexandriei, Antiohiei sau Ierusalimului. Începând 
din data de 10 ale lunii februarie au continuat până în data de 8 
august a aceluiași al VII-lea indiction. Atunci, venind la Vlaherne 
potrivnicii Născătoarei de Dumnezeu, Constantin a urcat în amvon 
ţinându-l [lângă el] pe monahul Constantin, care fusese episcop al 
orașului Syllaion. După ce s-a rugat, împăratul a spus cu glas mare: 
„Mulţi ani lui Constantin, patriarhul ecumenic!” Și în data de 27 a 
aceleiași luni, împăratul a urcat în Forum, fiindu-i alături Con- 
stantin, întâistătătorul cel lipsit de sfințenie, și ceilalți episcopi. În 
fața întregului popor și-au proclamat erezia lor cea rea, aruncând 
anateme asupra preasfântului Gherman, asupra lui Gheorghe din 
Cipru și lui loan Chrysorrhoas Damaschin Mansur, bărbaţi sfinți și 
dascăli venerabili. 


Episcopul Constantinopolului Constantin: 12 ani. 
14.5.21.1.4. 


În acest an, Mahomed, cel numit și Abulabas, a murit după ce a 
condus cinci ani. lar Abdelas, fratele său, era în locul blasfemiei lor, 
la Mecca. Acesta i-a scris lui Abumuslim, care se afla în Persia, să îi 
păzească conducerea pentru el, după cum i se rânduise. Dar Abu- 
muslim a aflat că Abdelas, fiul lui Alim și fratele lui Salim, generalul 
unic al Siriei, căuta să obţină puterea pentru el și venea să ocupe 
Persia. Fiindu-le potrivnic perșilor și apropiat de cei din Siria, care 
erau și aliaţi cu el, Abumuslim, ridicând trupele care erau cu el, s-a 
luptat cu Abdelas lângă Nisibis”* și, învingându-l, i-a ucis pe mulți. 
Cea mai mare parte erau slavi și antiohieni. Scăpând Abdelas singur, 
după câteva zile i-a cerut celuilalt Abdelas, fratele lui Mahomed, 
care venise în mare grabă în Persia de la Mecca, să își dea cuvântul 


7° În text: NuroiPwv. 

[că va fi în siguranță]. Dar acest Abdelas l-a pus sub pază într-o 
căsuţă dărăpănată și, poruncind să se sape la temeliile ei, l-a ucis în 
ascuns. 

Abumuslim, mâniindu-se pe arabi pentru că se revoltaseră îm- 
potriva acelor maurophori și capturaseră mulți [oameni] în Pales- 
tina, Emesa și pe litoral, se gândea să vină asupra lor cu trupele sale. 
Insă Abdelas l-a împiedicat. lar el, mâniat pe Abdelas, a mers spre 
Persia cea mai dinăuntru, împreună cu mulțimea [armatei sale]. Ab- 
delas s-a înfricoșat cumplit și a trimis după el cu vorbe înșelătoare, 
rugămințţi și chiar cu respingătoarele simboluri ale statului lor - 
adică sceptrul și sandalele falsului profet Mahomed. I-a cerut să 
vină spre el cale de o zi, pentru a-i arăta recunoștinţa care se cuvine 
unui tată. Lăsându-se înșelat, Abumuslim a venit cu 200000 de că- 
lăreţi și, când s-a apropiat de Abdelas, acesta din urmă l-a ucis cu 
propriile mâini. Și s-au risipit mulțimile în aceeași zi și au plecat 
primind daruri ce nu puteau fi ușor numărate. Astfel, conducerea i-a 
revenit lui Abdelas. 


Conducătorul arabilor Abdelas: 21 ani. 
Episcopul Romei Pavel: 7 ani. 
15.1.1.2.5. 


În acest an, Niketas al Heliopolisului a fost anatemizat de către 
toată Biserica. lar împăratul Constantin a instalat în Tracia sirieni și 
armeni pe care i-a adus de la Teodosiopolis și Melitene; de la aceștia 
s-a și răspândit erezia pavlicienilor”. La fel și în oraș””, pentru că 
locuitorii acestuia se împuţinaseră din cauza epidemiei, a adus fa- 
milii din insule, din Hellada și din părțile de jos; le-a făcut să lo- 
cuiască în oraș și astfel a mărit densitatea [populaţiei] acestuia. 

În același an, bulgarii au cerut tribut pentru cetăţile care fuse- 
seră construite. Și pentru că împăratul l-a necinstit pe trimisul lor, 
au ieșit cu armata și au venit până la Zidul cel Lung, mergând 
împotriva orașului împărătesc. Și făcând multă stricăciune și luând 
prizonieri, s-au întors nevătămaţi la ale lor. 


16.2.2.3. 
In acest an, în ziua a noua a lunii martie, a avut loc un cutremur 
deloc neînsemnat în Palestina și Siria. Și a fost exilat Teodor, pa- 


7 Pavlicienii erau adepții unei erezii dualiste. 
7> În Constantinopol. 

triarhul Antiohiei, fiind acuzat, din cauza răutății arabilor, că îi face 
cunoscute adesea prin scrisori împăratului Constantin chestiunile 
arabilor. Drept urmare, însuși Salim l-a exilat în țara Moabitis, care 
era patria sa. Același Salim a poruncit să nu se mai construiască 
biserici noi, nici să nu se mai vadă vreo cruce, nici ca vreun creștin 
să mai discute dogmele de credinţă cu arabii. Și a făcut o expediție 
în Romania cu 8oooo de oameni. Ajungând în Capadocia, a auzit 
despre Constantin cum că se înarmase împotriva lui și, înfrico- 
șându-se, s-a întors fără să facă și să devasteze nimic. S-a întors 
luând doar puțini armeni care trecuseră de partea lui. 


17.3.3-4- 


În acest an, Abdelas a intensificat impozitarea creștinilor, astfel 
că i-a impozitat pe toți, monahi, zăvorâţi și stâlpnici, cei care Îi 
bineplăceau lui Dumnezeu. A pecetluit și locurile unde se păstrau 
odoarele bisericilor și a adus evrei să le vândă; și acestea au fost 
cumpărate de liberţi. 


18.4.4.5. 


În acest an, Constantin a cucerit sklaviniile din Macedonia și pe 
ceilalţi i i-a făcut supuși. 

În același an, unii dintre perșii maurophori care aparțineau 
religiei magilor, cuprinși de înșelarea diavolului, și-au vândut averea 
și, urcând goi pe ziduri, s-au aruncat, pentru a zbura, după cum 
socoteau, spre cer. Neavând nimic care să fie vrednic de moștenirea 
de acolo, s-au întors spre pământ, zdrobindu-și mădularele. Abdelas 
i-a ucis pe conducătorii acestei rătăciri, care erau în număr de 16, 
prin intermediul lui Salim, lângă Beroia și Chalcis. 


19.5.5.6. 


În acest an, arabii, din ură, i-au oprit pe creștini pentru o vreme 
[să mai lucreze] în birourile de stat. Dar au fost nevoiţi însă îndată 
să le încredințeze aceleași [funcţii] pentru că ei nu puteau scrie 
cifrele. [Arabii] au făcut o expediție militară în Romania și au luat 
mulți prizonieri. Luptându-se cu Pavel, strategul armeniacilor, l-au 
ucis la Melas împreună cu multă armată și au adus legaţi 42 de 
bărbaţi de seamă și multe capete. 

lar împăratul a făcut o expediție militară în Bulgaria. Şi, ajun- 
gând la Beregaba, la trecătoare, i-au ieșit înainte bulgarii şi au ucis 
pe mulți dintre ai săi, între care pe Leon, patrikios și strateg al 
thrakesienilor, pe un alt Leon, logothet al dromos-ului, și multă ar- 
mată, luându-le armele. Şi astfel s-au întors fără glorie. 


20.6.6.7. 


În acest an s-a făcut o greșeală în legătură cu data Paştilor și 
ortodocșii în Răsărit au avut Paștele în ziua a șasea a lunii aprilie, iar 
ereticii cei rătăciți [în data de] 13. 

În același an a fost mutat capul Sfântului loan Înaintemer- 
gătorul și Botezătorul din Mănăstirea Peșterii în biserica acestuia 
din orașul emesenilor, care era vestită. Și a fost construită cripta”, 
unde până astăzi se închină credincioșii și îl cinstesc pentru buna 
mireasmă trupească și sufletească, izvorând tămăduiri către toţi cei 
care vin la acesta cu credinţă. 

În același an s-a arătat o cometă foarte strălucitoare spre Ră- 
sărit, timp de 10 zile, și din nou spre Apus, timp de 21 de zile. 

lar un anume sirian libanez pe nume Teodor, s-a revoltat împo- 
triva arabilor în suburbiile [orașului] Heliopolis cel dinspre Liban și, 
luptându-se cu ei, au căzut mulți de ambele părți. În cele din urmă, 
fiind respins, a fugit și libanezii care se aflau cu el au fost cu toții uciși. 

Au avut loc tulburări și războaie și în Africa. A avut loc și o 
eclipsă de soare în ziua a 15-a a lunii august, în ziua a șasea [a săptă- 
mânii], la ceasul al zecelea. 

S-au ridicat și unii dintre maurophorii de la Dabekon, numindu-l 
zeu pe fiul primului sfătuitor pentru că era cel care îi întreținea, și au 
emis o astfel de dogmă. lar maurophorii au intrat în casa rătăcirii acelora 
și i-au ucis pe cei care țineau cheile, [care erau] în număr de 6o. 

Și au ieșit unii la Basrason”*, au făcut mulți prizonieri și au luat 
mulți bani. 


21.7.7.8. 


În acest an, casioții”* s-au răsculat împotriva maurophorilor din 
cauza soțiilor. Căci unii dintre maurophori stăteau într-o casă unde 


73 În text: xarăfaoic. 

74 De fapt, Basra. 

75 O glosă în două dintre manuscrise îi definește pe casioți drept „fiii lui Kais”. Carl de Boor 
considera că ar putea fi vorba despre locuitori din regiunea muntelui Casios de lângă Antiohia. 

locuiau trei fraţi și au vrut să le înece pe soțiile acestora. Dar cei trei 
fraţi, ridicându-se împotriva lor, i-au ucis și i-au îngropat; adunân- 
du-se mai apoi, i-au ucis și pe ceilalți. Selichos și-a trimis trupe care 
au venit asupra celor trei frați prin viclenie și, prinzându-i, i-au 
spânzurat pe ei și pe mulţi i-au ucis. La sărbătoarea Paștilor, Seli- 
chos a intrat în sfânta adunare sobornicească. Fiind de față mitro- 
politul, în timp ce spunea: „Căci poporul Tău și Biserica Ta Te 
roagă”, l-au scos afară și l-au închis în temniţă. Altcineva a terminat 
sfânta adunare. Și toţi s-au înfricoșat cumplit. lar dacă mitropolitul 
nu l-ar fi îmblânzit prin sfătuire și cuvinte smerite, s-ar fi săvârșit un 
mare rău în ceasul acela. Acest [mitropolit] era preafericitul Anastasie. 

În același an, prigonitorul Constantin l-a ucis cu lovituri de bici 
în hipodromul de la Sfântul Mamas pe Andrei, venerabilul monah 
din Vlaherne, cel numit Kalybites, pentru că îl mustrase pentru lipsa 
sa de evlavie și îl numise noul Valens și [noul] Iulian. A poruncit să 
mai fie și aruncat în râu, dacă surorile acestuia nu l-ar fi smuls și nu 
l-ar fi înmormântat în emporion-ul”€ din Leukadios. 


Episcopul Romei Constantin””: 5 ani. 
22.8.1.9. 


În acest an s-a arătat o cometă spre răsărit. Și a fost ucis fiul 
Fatimei. 

Bulgarii s-au revoltat și și-au ucis domnitorii care făceau parte 
din dinastia [conducătoare], așezându-l la conducere pe un bărbat 
rău cugetător pe nume Teletzes, care avea 3o de ani. lar dintre slavi 
au scăpat mulţi și au trecut de partea împăratului, [care] i-a așezat 
la Artanas”®. 

În ziua a șaisprezecea a lunii iunie, împăratul a venit în Tracia, 
trimițând și o flotă prin Pontul Euxin ca la 8oo de corăbii, care 
duceau fiecare câte 12 cai. Auzind Teletzes de acţiunea îndreptată 
împotriva lui, și pe uscat, și pe mare, a luat ca aliaţi 20000 [de oa- 
meni] din neamurile care se aflau în apropiere și, prin faptul că i-a 
așezat în fortificaţii, s-a pus la adăpost. lar împăratul a venit și și-a 


76 Emporion desemna un loc unde se făcea comerţ. 

77 Aici este o referință eronată la papa Constantin (708-715), sau, cel mai probabil, o 
referință la antipapa Constantin (767-768). 

75 Protobulgarii stabiliți la sudul Dunării controlau un teritoriu în care se afla și o 
importantă populaţie slavă, alături de romanici şi de vorbitori de greacă. 

făcut tabăra în câmpia Anchialosului. În ziua de 30 iunie a primului 
indiction, într-o zi de joi, a apărut Teletzes, venind cu o mulțime de 
neamuri. Și începând lupta, s-au măcelărit unii pe alții mult timp și 
Teletzes a fost respins și a fugit. Lupta a ținut de la ceasul al cincilea 
până seara. Și au fost ucise mulțimi nenumărate de bulgari, mulți au 
fost prinși, iar alții au trecut de partea [romanilor]. 

Împăratul, înfumurându-se din cauza unei astfel de victorii, a 
făcut un triumf în oraș în cinstea acesteia, intrând înarmat îm- 
preună cu armata, fiind aclamat de facțiunile poporului și târându-i 
în cătușe de lemn pe bulgarii pe care îi prinsese, în privința cărora a 
poruncit să fie decapitaţi de către cetățeni în fața Porții de Aur. 

Bulgarii s-au răsculat și l-au ucis pe Teletzes, împreună cu căpe- 
teniile sale. L-au așezat [la conducere] pe Sabinos, care era ginere al 
lui Kormesios, vechiul lor domnitor. Pentru că Sabinos trimisese în- 
dată [o solie] la împărat și ceruse pacea, bulgarii, ținând sfat, i s-au 
opus în mod vehement lui Sabinos, spunând: „Prin tine Bulgaria va 
fi robită romanilor”. Având loc o răscoală, Sabinos a fugit în cetatea 
Mesembria și a trecut de partea împăratului. lar bulgarii și-au așezat 
un alt domnitor, pe nume Paganos”?. 


23.9.2.10. 


În acest an, cei doi frați din deșert și din Basrathon s-au răsculat 
împotriva lui Abdelas. Trimițând el [oştire împotriva lor], i-a ucis pe 
ei și o armată de 80000 [de oameni]. 

În același an, turcii” au ieșit din Porţile Caspice și au ucis mulți 
[oameni] în Armenia, au luat mulți prizonieri și s-au întors. lar un 
anume Cosma, episcopul Epifaniei cea dinspre Apameia, din Siria, 
supranumit Komanites, pentru că cetățenii din Epifania au făcut 
apel împotriva acestui Cosma la Teodor, patriarhul Antiohiei, pen- 
tru împuținarea bisericilor și pentru că el nu putea să le reunească, 
s-a depărtat de credința ortodoxă și s-a făcut adept al ereziei lui 
Constantin [cea îndreptată] împotriva sfintelor icoane. De comun 
acord și într-un cuget, în ziua Sfintei Cincizecimi, după citirea Sfin- 
tei Evanghelii, Teodor, patriarhul Antiohiei, Teodor al Ierusalimului 


7n? Este interesant de remarcat că numele celor doi conducători bulgari, Sabinos și 
Paganos, amintesc de onomastica romanică (Sabinus, Paganus). Este dificil de precizat 
care era forma protobulgară a acestora. 

7 Hazarii. 

și Cosma al Alexandriei, împreună cu episcopii de sub jurisdicția 
lor, l-au anatemizat pe acest Cosma, fiecare în orașul său. 

În același an, de la începutul lunii octombrie a fost un frig mare 
și foarte aspru, nu numai în ținutul nostru, ci mult mai mult spre 
răsărit, spre miazănoapte și spre apus, încât pe țărmul de mia- 
zănoapte al Pontului marea a îngheţat din cauza frigului pe o 
distanţă de 100 de mile și până la o adâncime de 30 de coţi. Aceleași 
lucruri s-au întâmplat și de la Zinchia până la Dunăre și la râurile 
Kuphis, Danastris și Danapris, Nekropele și restul coastei până la 
Mesembria și Medeia. 

Peste această gheață a nins și [grosimea] a crescut cu alți 20 de 
coţi, astfel că marea s-a făcut una cu uscatul. Și cât a ţinut frigul, 
mergeau pe ea oameni sălbatici și animale domestice din Hazaria, 
Bulgaria și ţinuturile celorlalte neamuri care se aflau în jur. 

lar în luna februarie a aceluiași indiction al II-lea, la porunca lui 
Dumnezeu, gheaţa aceasta s-a spart în bucăți multe și felurite care 
arătau ca niște munți; și au fost duse de forța vânturilor spre Daph- 
nusia și Hieron, astfel că au ajuns în oraș prin strâmtoare, și au 
umplut tot țărmul mării până la Propontida, insule și la Abydos. Pe 
acestea le-am văzut și noi cu ochii noștri și am urcat pe unul din ele 
cu vreo 30 de [copii] de aceeași vârstă și ne-am jucat pe el. Am avut 
și animale sălbatice și domestice care au murit. 

Oricine voia mergea ca pe uscat, fără vreo piedică, de la So- 
phianai până în oraș și de la Chrysopolis până la Sfântul Mamas și la 
Galates. Una dintre aceste bucăţi s-a izbit de docul Acropolei și l-a 
zdrobit. Altă bucată foarte mare, izbindu-se de zid, l-a zguduit atât 
de tare, încât au fost zdruncinate și casele dinăuntru. Și, spărgându-se 
în trei, a înconjurat orașul de la Mangana până la Bosfor, înălțimea 
sa depășind zidurile. Toţi cei din oraș, bărbaţi, femei și copii stăteau 
neîncetat și se uitau la toate acestea; și se întorceau acasă cu tân- 
guiri și lacrimi, neștiind ce să spună în legătură cu un asemenea fapt. 

În același an, în luna martie, s-au văzut căzând deodată stele de 
pe cer, astfel că toţi cei care le-au văzut au crezut că este sfârșitul 
veacului acestuia. A fost și o mare secetă, încât au secat și izvoare. 

Împăratul, aducându-l pe patriarh, i-a spus: „Acum ce ne aduce 
vătămare dacă pe Născătoarea de Dumnezeu o vom numi Născă- 
toare de Hristos?” Iar el, îmbrăţișându-l, i-a spus: „Milostivește-te, 
stăpâne, nici prin minte să nu îţi treacă cuvântul acesta! Nu vezi cât 
de mustrat și anatemizat este Nestorie de toată Biserica?” Și, răs- 

punzând, împăratul a zis: „Eu am întrebat pentru că voiam să aflu. 
Această vorbă să rămână la tine”. 


Anii lumii 6256. De la dumnezeiasca Întrupare: 756 ani. 


Împăratul romanilor Constantin, ani 35.24. Conducătorul ara- 
bilor Abdelas, ani 21.10. Episcopul Romei Constantin, ani 5.3. Epis- 
copul Constantinopolului Constantin, ani 12.11. 


În acest an au ieșit iar turcii la Porţile Caspice și în Iviria și, 
luptându-se cu arabii, au pierit mulţi din ambele părți. 

Printr-o astfel de viclenie, Abdelas l-a înlăturat de la putere pe 
Ise Ibinmuse, căruia, după cum s-a spus mai sus, i-a căzut cel de-al 
treilea sorț pentru a conduce după el. Căci văzând că pe Ise Ibin- 
muse îl durea capul într-o parte și asta îi dădea stări de amețeală””, 
l-a convins că îl va trata dacă i se va introduce pe nări un leac de 
strănut preparat de medicul său, pe nume Moise”, diacon al Bise- 
ricii antiohienilor. Dându-i mai înainte daruri, Abdelas l-a făcut pe 
acesta să îi prepare lui Ise un leac foarte puternic, care să fie tot- 
odată și un somnifer foarte tare. Apoi Abdelas l-a convins pe Ise, 
deși se ferea să mănânce cu el de frica unei uneltiri, să accepte 
leacul de luat pe nas. Și, fiindu-i umplut capul [de acesta], a fost 
lipsit de toate simțurile, de putinţa de a-și controla acţiunile și ză- 
cea fără glas. lar Abdelas, chemând căpeteniile și fruntașii neamu- 
lui, le-a zis: „Ce credeți despre cel care vă va fi vouă împărat?” Iar ei, 
lepădându-se de el într-un cuget, au trecut de partea”* fiului ace- 
luiași Abdelas, Mahomed, cel supranumit Madi. lar pe Ise l-au dus 
fără simţire la casa sa. Dar revenindu-și el după trei zile, Abdelas l-a 
consolat cu scuze plăsmuite, recompensându-l pentru jignirea su- 
ferită cu 100 de talanţi de aur. 

În același an, Paganos, domnitorul Bulgariei, a trimis [o solie] la 
împărat, cerându-i să aibă o întrevedere cu el. Dându-și [împăratul] 
cuvântul [că nu i se va întâmpla nimic], a coborât la el împreună cu 
boierii" lui. Și a șezut avându-l alături pe Sabinos și i-a primit pe ei 
și i-a mustrat pentru neorânduiala lor și pentru ura împotriva lui 


7 În text: GKOTOHOTIKGC TÂNPOLHuEvov. 

72 În text: Muwoeiî. 

73 În text: Setiăc ESwkov - „și-au dat [mâinile] drepte”. 
T4 În text: BPoñáswv. 

Sabinos. Şi au făcut, precum se părea, pace. lar împăratul, trimițând [oa- 
meni] în Bulgaria, l-a prins în ascuns pe Sklabunos, căpetenia sebe- 
rilor”, care făcuse multe rele în Tracia. A fost prins și Christianos, 
un renegat dintre creștini și conducător al skamarilor”ć. Acestuia i-au 
tăiat mâinile și picioarele pe docul Sfântului Toma; și i-au adus pe 
medici și l-au tăiat de viu de la pubis până la torace pentru a 
înțelege alcătuirea omului. Mai apoi l-au încredinţat focului. 

Împăratul, ieșind pe neașteptate din oraș și găsind trecătorile 
nepăzite din cauza păcii celei înșelătoare, a intrat în Bulgaria până 
la Tuntza”” și, dând foc curților pe care le-a găsit, s-a întors cu frică, 
nefăcând nimic vitejesc. 


25.11.4.12, 


În acest an, în cea de-a douăzecea zi a lunii noiembrie, indic- 
tionul al IV-lea, înfuriindu-se împăratul [Constantin] cel lipsit de 
evlavie și necuvios pe toţi cei care aveau frică de Dumnezeu, a ordo- 
nat ca Ștefan, noul protomartir”$, care era zăvorât la [mănăstirea] 
Sfântului Auxentios, pe muntele care este în apropiere de Damatrys, 
să fie târât [pe străzi]. Şi, luându-l cei din celelalte tagmata”” și 
scholarioi, |potrivnicii săi] care erau părtașii lipsei de învăţătură a 
împăratului și ajunseseră să cugete ca acesta, l-au legat cu o funie de 
picior și l-au târât de la pretoriu până la [regiunea numită „a lui] 
Pelagius”, unde, zdrobindu-l, i-au aruncat cinstitele sale moaște în 
groapa condamnaților la moarte, pentru că i-a povăţuit pe mulți 
spre viața monahală și i-a convins să disprețuiască demnitățile îm- 
părătești și banii. Acest bărbat era respectat de toţi, pentru că pe- 
trecuse în jur de 60 de ani în chilie și strălucea în multe virtuţi. 

[impăratul] le-a dat felurite pedepse și chinuri foarte amare 
multor condamnați și soldaților care fuseseră pârâţi că cinsteau icoa- 
nele. Și le-a pretins tuturor celor aflaţi sub stăpânirea sa [să facă] un 
jurământ general cum că nu vor cinsti vreo icoană. De asemenea, l-a 


75 Seberii erau un trib slav. 

7 Skamarii se pare că erau grupuri de tâlhari, iar termenul nu desemna o etnie anume; 
v. The Chronicle, p. 604. 

727 În textul ediţiei Carl de Boor: TZikaç. În traducerea engleză din 1997 este propusă 
varianta „Tunza”, prezentă în manuscrise alături de varianta Bu(ag; v. The Chronicle, p. 604. 
78 Sfântul Ștefan a fost martirizat la 28 noiembrie, în anul 765 sau 767; v. The 
Chronicle, p. 606. 

7 Detașamente de soldați. 

făcut și pe falsul patriarh Constantin să urce la amvon și să înalțe 
cinstita și de viață dătătoarea Cruce și să jure că nu este unul dintre 
cei care cinstesc icoanele. Și îndată l-a convins să devină cleric de 
mir în loc de monah”*, să mănânce carne și să îngăduie cântăreţi 
din liră la masa împărătească. Dar, nu după mult timp, dreptatea l-a 
dat pe el în mâinile crudului ucigaș. 

În ziua de 2 a lunii ianuarie” a celui de-al IV-lea indiction, 
[împăratul] a pornit împotriva bulgarilor și a trimis la Achelos 2600 
de corăbii, înarmându-le [cu trupe] din toate themele. Acestea au 
tras la țărm și, suflând un vânt dinspre nord, puțin a lipsit să nu fie 
toate zdrobite. S-a înecat mulțime multă, încât împăratul a poruncit 
să fie întinse năvoade pentru a-i aduna pe morți și a-i îngropa. Și în 
ziua a șaptesprezecea a lunii iulie a intrat fără glorie în oraș. lar în 
cea de-a douăzeci și una zi a lunii august a aceluiași al IV-lea in- 
diction, [împăratul] a defăimat și a dezonorat veșmântul monahilor, 
poruncind ca, în hipodrom, fiecare avvă să țină de mână o femeie și 
astfel să defileze prin hipodrom, scuipaţi și ocărâţi de întreg poporul. 

La fel și în data de 25 a aceleiași luni, au fost aduși la hipodrom 
19 nobili de vază și au fost purtați ca unii care se sfătuiseră în mod 
viclean împotriva împăratului, nu în mod real, ci fiind [ei] acuzaţi în 
chip mincinos [de aceasta]; fiindcă [împăratul] îi invidia pentru că 
erau chipeși, viguroși și lăudaţi de toţi, în vreme ce pe alţii, din 
cauza evlaviei și pentru că merseseră la mai sus-amintitul zăvorât și 
vestiseră pătimirile sale. Mai apoi i-a ucis. Dintre ei, cei dintâi au 
fost: patrikios-ul Constantin, care fusese și logothet al dromos-ului, 
pe care l-a supranumit Podopaguros, fratele acestuia, Strategios, 
spatharios și domestikos al excubiţilor, Antioh, care fusese logothet 
al dromos-ului și strateg al Siciliei, spatharios-ul David, de-al lui 
Beser/* și comite al Opsikionului, Teofilact din Ikonion, protospa- 
tharios și strateg al Traciei, Hristofor, spatharios de-al patrikios-ului 
Himerios”%, Constantin, spatharios și protostrator imperial, fiul pa- 
trikios-ului Bardanes, Teofilact, kandidatos de-al lui Marinakes?*, și 


730 În text: orepavitny &vri uovaxoî Eneioe yevtoGai. Termenul orebavirnc se poate 
referi la modul în care avea tuns părul, după cum rezultă și dintr-o glosă la traducerea 
lui Anastasius Bibliothecarius; v. THEOPHANIS, Chronographia, vol. II, p. 288. 

73 Corectat de Carl de Boor în „iunie”. 

732 În text: kara rov Bop. Formularea în acest caz și următoarele nu poate fi tradusă 
cu certitudine. 

733 În text: ó katà tòv narpikiov ‘Ipépiov. 

74 În text: ó katà Tov Mapıváxnv. 

alții. [Împăratul] le-a dat sentinţa abia după ce i-a defăimat la cursa 
de cai și a făcut să fie scuipaţi și ocărâţi de întreg poporul. Și pe cei 
doi fraţi, adică pe Constantin și pe Strategios, i-a decapitat în Kyne- 
gion și au fost plânși mult de tot poporul. Aflând împăratul aceasta, 
s-a tulburat și l-a bătut și înlocuit pe eparhul Prokopios, pentru că 
îngăduise [să se întâmple] un asemenea lucru. lar pe toți ceilalți, 
orbindu-i, i-a exilat; și în fiecare an, [împăratul] cel plin de nebunie, 
trimițând în locurile unde se aflau, poruncea să fie bătuţi cu câte 100 
de vine de bou. 

În cea de-a treizecea zi a aceleiași luni august, a aceluiași al IV-lea 
indiction, cel cu rău nume s-a înfuriat împotriva patriarhului care 
purta același nume și gândea la fel ca el. Găsind câţiva clerici, 
monahi și laici care erau confidenţi și prieteni ai acestuia, i-a făcut 
să spună: „L-am auzit pe patriarh vorbind cu Podopaguros împo- 
triva împăratului”. Și i-a trimis la patriarhie să îl cerceteze. Pentru 
că patriarhul tăgăduia, i-a făcut pe ei să jure pe cinstita Cruce: „Am 
auzit de la patriarh aceste vorbe rele”. Atunci deci [împăratul] a 
trimis să fie pecetluită patriarhia. Și pe acela l-a exilat la Hiereia și 
apoi la Prinkipos. 


Episcopul Constantinopolului Niketas: 14 ani. 
26.12.5.1. 


În acest an a murit Abdelas Ibinalim, căzând pe el turnul în care 
era ținut sub pază. Și devenind Abdelas emir, a făcut multe rele 
creștinilor de sub stăpânirea sa. Căci a dat jos crucile bisericilor și a 
interzis să se facă panihida”% și să se înveţe literele lor. 

lar cei numiţi de către arabi arouritai, care se tâlcuiește „zeloţi”, 
s-au revoltat în deșertul Palmyrei. Însă răutatea acelora faţă de bise- 
ricile lui Dumnezeu era limpede, fiind necredincioși. Cel care împă- 
rățea peste creștini, poate din judecăţile nespuse ale lui Dumnezeu, 
ca turbatul Ahab al Israelului, a dat dovadă de o furie mult mai rea 
decât cea a arabilor față de episcopii, monahii, laicii ortodocși, atât 
[faţă de] cei conducători, cât și [față de] supușii aflați în împărăţia 
sa. Pretutindeni [împăratul] a respins rugăciunile Sfintei Fecioare și 
Născătoare de Dumnezeu și ale tuturor sfinţilor, prin care ne izvo- 
răște nouă tot ajutorul, [considerându-le] drept nefolositoare, în 


735 Slujbă de toată noaptea. 

scris și în mod nescris. Și sfintele moaște le îngropa și le făcea ne- 
văzute dacă se auzea cumva că sunt ale vreunui [sfânt] vestit, așe- 
zate pentru sănătatea sufletelor și trupurilor și, după obicei, erau 
cinstite de către cei evlavioși. Îndată deci pe unii ca aceștia i-a ame- 
nințat cu moarte, confiscări, exil și chinuri, [considerându-i] ca pe 
unii lipsiți de evlavie; iar moaștele cele cu har de la Dumnezeu, care 
erau ca o comoară pentru cei care le aveau, le lua și din acea clipă se 
făceau nevăzute. Așa ceva a făcut deci necuviosul împărat și cu 
moaștele cele de mult preţ ale întru tot lăudatei mucenițe Eufimia. 
Le-a scufundat împreună cu racla, căci nu suporta să vadă cum 
aceasta oferea mir în fața întregului popor și îi mustra balivernele 
[rostite] împotriva rugăciunilor sfinților. Însă Dumnezeu, Cel Care 
păzeşte oasele celor care Îi sunt bineplăcuţi Lui, după cuvintele 
[Scripturii], le-a păzit pe acestea neatinse, arătându-le din nou în 
insula Lemnos. Căci, printr-o viziune de noapte, a poruncit să fie 
luate de unde zăceau și să fie păzite. lar în timpul evlavioșilor îm- 
păraţi Constantin? și Irina, în indictionul al IV-lea, acestea au re- 
venit cu cinstirea cuvenită în biserica sfintei, pe care acela, [Cons- 
tantin]), ca un dușman al bisericilor, profanând-o”, o făcuse depozit 
de arme și loc pentru bălegar. Iar ei, [Constantin și Irina], curățind-o 
din nou, au sfințit-o iarăși spre mustrarea lipsei de Dumnezeu a 
acestuia și ca un semn al evlaviei lor. Această minune uimitoare și 
vrednică de consemnat am văzut-o noi împreună cu preaevlavioșii 
împărați și cu preasfinţitul patriarh Tarasie, la 22 de ani de la săvâr- 
șirea celui nelegiuit, și, împreună cu aceștia, le-am sărutat, nevred- 
nici fiind, și ne-am învrednicit de un mare dar. 

În ziua a șaisprezecea a lunii noiembrie, același al V-lea in- 
diction, prin alegerea împăratului, Niketas, eunucul cel dintre slavi, 
a fost hirotonit în mod nelegiuit patriarh al Constantinopolului. 

Și a fost secetă, încât nu a căzut din cer nici măcar rouă. Apa a 
lipsit cu totul din oraș. Bazinele și băile au fost scoase din folosinţă, 
chiar și izvoarele”? care mai înainte curgeau tot timpul. Când a vă- 
zut aceasta, împăratul a început să restaureze apeductul lui Valen- 
tinianus, care funcţionase până la Heraclie, dar fusese distrus de 
către avari. Și alegând meșteșugari din diferite locuri, a adus din 


736 Constantin al VI-lea. 
737 În text: KOWwWGAG. 
B? În text: ră nnyaîa vauara — „cursurile de izvoare”. 

Asia și din Pont 1000 de zidari și 200 de tencuitori, iar din Hellada și 
din insule 500 de lucrători în lut”, din Tracia 5000 de muncitori și 
200 de cărămidari. Şi a așezat peste ei comandanţi care să urmă- 
rească lucrările și pe unul dintre patrikioi. Și astfel săvârșindu-se lu- 
crarea, apa a intrat în oraș. 

lar în același al V-lea indiction, [împăratul] a numit strategi care 
cugetau la fel cu el și erau vrednici lucrători ai răutăţii sale: pe 
Mihail Melissenos la thema Anatolikon și pe Mihail Lachanodrakon 
la Thrakesion, iar la Bukellarion”* pe Manes, cel care avea același 
nume cu răutatea. Și cine este capabil să povestească faptele lor ne- 
cuvioase, pe care în parte le vom consemna la locurile lor? Căci, 
pentru a însemna în amănunt toate faptele acestora făcute pentru a-l 
sluji pe cel care stăpânea, cred că lumea aceasta nu ar cuprinde 
cărţile ce s-ar fi scris, așa-zicând într-un mod mai familiar Evan- 
gheliei. 


Episcopul Romei Ștefan: 3 ani. 
277.13.1.2. 


În acest an, în cea de-a șasea zi a lunii octombrie, indictionul al 
VI-lea, a fost adus Constantin, falsul patriarh, din insula Prinkipos. 
Și l-a bătut tiranul Constantin, încât nu putea să pășească. A po- 
runcit apoi să fie purtat pe o targă și să se ducă și să stea pe solea'* 
Marii Biserici. Și cu el se afla un asekretes care ţinea un sul de 
hârtie”* în care erau scrise acuzaţiile [care i se aduceau] acestuia. 
Adunându-se acolo întreg poporul din poruncă imperială și privind, 
documentul a fost citit în auzul întregului popor. Și la fiecare ca- 
pitol asekretes-ul îl lovea peste faţă, în timp ce patriarhul stătea 
așezat pe synthronon'* și privea. După aceea, urcându-l în amvon și 
ridicându-l în picioare, Niketas a luat documentul și, trimițând epis- 


79 În text: òotpakapiovç. 

74 Termenul bukellarion provine din latinescul bucella, care desemna o pâine mică cu 
care se hrăneau soldaţii. Thema Bukellarion se afla între râurile Sangarios și Halys în 
Asia Mică, în sudul Paflagoniei și în nordul Capadociei; v. H. MIHĂESCU, La Romanite€ ..., 
pp- 391-392. 

'% În text: ooAaiq. Termenul desemna o trecere de la amvon la panoul care delimita 
altarul. The Chronicle, p. 6n. 

7# În text: trópov xáptov - „volum de hârtie”. 

7483 Synthronon este un tron comun, având forma unor trepte, care se găsea în altarul 
bisericilor. Un exemplu de synthronon se păstrează în biserica Sfânta Irina din 
Constantinopol. 

copi să îi ia omoforul, l-a anatematizat. L-au numit Skotiopsis”* și l-au 
scos afară din biserică cu spatele. lar în ziua următoare, având loc o 
cursă în hipodrom, i-au ras fața și i-au dat jos barba, părul capului și 
al sprâncenelor și, îmbrăcându-l într-un veșmânt scurt fără mâneci 
din mătase, l-au așezat invers pe un măgar înșeuat, pe care îl ținea 
de coadă. Și l-au adus în hipodrom prin Diippion în timp ce tot 
poporul și facțiunile”* îl ocărau și îl scuipau. lar măgarul era tras de 
Constantin, nepotul acestuia, căruia i se tăiase nasul. Ajungând la 
facțiunile poporului, l-au coborât, l-au scuipat și au aruncat în el cu 
praf. Ducându-l în stama'*, l-au aruncat de pe măgar și l-au călcat 
pe gât. Și, așezându-l în fața facțiunilor poporului, asculta din par- 
tea lor vorbe de batjocură până la sfârșitul cursei. 

În ziua a cincisprezecea a aceleiași luni, [împăratul] i-a trimis la 
el pe patrikioi. l-au zis: „Ce spui despre credința noastră și despre 
sinodul pe care l-am făcut?” lar el, pierzându-și minţile, a răspuns: 
„Este bine și ceea ce crezi, și că ai făcut sinodul”, crezând că prin 
aceasta îl va îmblânzi. Dar ei, răspunzând îndată, au spus: „Asta am 
vrut să auzim din gura ta cea spurcată. De acum mergi în întuneric 
și în anatemă”. Și, primind astfel hotărârea, a fost decapitat la Ky- 
negion. Legându-l de urechi, i-au atârnat capul timp de trei zile la 
Milion, spre a fi arătat poporului. lar trupul acestuia, legându-l de 
picior cu o funie, târându-l pe [strada] Mese”, l-au aruncat în 
[regiunea numită] „a lui Pelagius”, împreună cu osândiţii la moarte. 
La fel și capul, luându-l după trei zile, l-au aruncat acolo. O, ce lipsă 
de minte, cruzime și lipsă de milă a fiarei neîmblânzite! Nu a 
respectat ticălosul Sfânta Cristelniță? Căci a primit în braţele sale 
[după botez] doi copii ai săi de la cea de-a treia soţie. Tot timpul 
deci era sălbatic și neîmblânzit în purtare. 

lar din acea clipă s-a purtat cu mai multă mânie împotriva sfin- 
telor biserici. Căci, trimițând, l-a dat jos de pe piatră pe venerabilul 
Petru Stâlpnicul. [Cum acesta] nu a fost de acord cu dogmele sale, 
legându-l de picioare, a poruncit să fie aruncat și el de viu în [re- 
giunea numită] „a lui Pelagius”, după ce a fost târât pe Mese. Pe 
alții, legându-i în saci și atârnându-le pietre, a ordonat să fie arun- 


744 Se poate traduce prin „față întunecată”. 

745 În text: Sńpov, care se poate traduce și „poporu/”. 

"4În text: orăua. Poate același lucru cu okáppa, un spațiu din hipodrom în fața 
tribunei imperiale; v. The Chronicle, p. 424. 

747 Strada din Mijloc. 

caţi în mare, orbind, tăind nasuri, bătându-i cu bicele și născocind 
tot felul de chinuri împotriva celor evlavioși. Și făcea acestea în oraș 
de unul singur, dar și prin mijlocirea celor care cugetau la fel cu el, 
adică Antonie, patrikios și domestikos al scholelor, magistros-ul 
Petru și armata din tagmata, antrenată de el, iar în themele din 
afară prin intermediul strategilor menţionaţi anterior. lar el se 
bucura de cântece din liră și de ospeţe, educându-i pe cei din jurul 
lui prin vorbe de rușine și dansuri. Dacă uneori cineva când cădea 
sau avea vreo durere scotea strigătul cel obișnuit la creștini - „Năs- 
cătoare de Dumnezeu, ajută-mi!” -, sau participa la panihide, sau 
mergea des la biserică, sau trăia în evlavie, sau nu folosea fără teamă 
jurăminte, acesta era pedepsit ca dușman al împăratului și era nu- 
mit „de nepomenit”. lar mănăstirile, [care erau] spre slava lui Dum- 
nezeu, care erau adăposturi ale celor mântuiţi, le-a transformat în 
case de obște ale soldaţilor care cugetau la fel cu el. Și pe cea a lui 
Dalmatos, care era cea dintâi dintre chinoviile din Bizanţ, le-a dat-o 
spre locuire soldaţilor, în vreme ce pe cea numită „a lui Calistrat”, 
mănăstirea lui Dios, pe cea a lui Maximinus și alte lăcașuri sfinte 
pentru monahi și fecioare, le-a dărâmat din temelie. 

Pe aceia dintre cei de vază din armată sau dintre cei cu funcții 
care încercaseră să ducă o viață monastică și mai ales pe cei care îi 
erau apropiaţi și fuseseră deja iniţiaţi în desfrânările și faptelor sale 
de negrăit i-a supus morţii, gândindu-se la rușinea pe care o va 
îndura din cauza mărturisirilor lor. De aceea l-a luat și pe Strategios, 
fratele lui Podopaguros, care era frumos la chip - căci îi plăcea să se fa- 
miliarizeze cu astfel [de oameni] pentru desfrânările sale -, simțind că 
acesta era scârbit de înclinațiile cele nelegiuite ale sale pentru 
bărbați și le-a mărturisit pe acestea fericitului Ștefan, zăvorâtul de la 
Sfântul Auxentios, primind astfel leacuri pentru mântuire. [Și împă- 
ratul,] defăimându-l pe acesta ca pe unul care ar unelti împotriva 
lui, l-a ucis, după cum s-a spus înainte, împreună cu zăvorâtul. 

În tot acel timp a făcut ca lucrurile să se ieftinească în oraș, pen- 
tru că devenise un nou Midas74%, și a tezaurizat aurul, lăsându-i goi 
pe ţărani. Din cauza pretențiilor de impozitare, oamenii au fost 
nevoiţi să vândă la preț mic cele oferite de Dumnezeu. 

În același an, Niketas, falsul patriarh, a răzuit icoanele din [clă- 
direa] patriarhiei, din micul sekreton, care erau în mozaic”, le-a 


74% Midas era un rege al Lydiei, celebru în Antichitate pentru lăcomia sa pentru aur. 


749 În text: Să uovoeiov. 

dat jos pe cele de pe.bolta”* marelui sekreton, care erau pictate””, și 
a văruit feţele celorlalte icoane. Și în Abramiaion a făcut la fel. 


28.14.2.3. 


În acest an, împăratul, care se căsătorise a treia oară, a înco- 
ronat-o ca cea de-a treia augustă pe soția sa, Eudokia, în Tribunalul 
celor 19 laviţe, în prima zi a lunii aprilie, indictionul al VII-lea, într-o 
zi de sâmbătă. Și pe cei doi fii pe care i-a avut de la aceasta, Hris- 
tofor și Nichifor, a doua zi, care era cea de-a doua a lunii aprilie, 
ziua de duminică a Sfintelor Paști, i-a făcut cezari în același Tribu- 
nal, patriarhul făcând rugăciunea și împăratul așezându-le mantiile 
și diademele de cezari. La fel și pe fiul lui Niketas, fratele lor mai 
mic, făcându-l nobelisimos”*, i-a pus o mantie de aur și coroana. Și 
astfel au mers în procesiune împărații până la Marea Biserică, arun- 
când daruri consulare trimisia, simisia și nomismata noi”. 


29.15.3.4- 


În acest an a avut loc în Siria un schimb [de prizonieri], bărbat 
pentru bărbat, femeie pentru femeie și, la fel, copil pentru copil. Și 
Abdelas a poruncit să le fie rase bărbile și să poarte acoperăminte de 
cap de un cot și jumătate. 

Abdelas a asediat Kamachon cu 80000 [de oameni] toată vara și, 
neizbutind nimic, s-a întors acoperit de rușine. 

lar în prima zi a lunii noiembrie a celui de-al VIII-lea indiction, 
Irina din Atena a intrat în orașul împărătesc, venind de la Hiereia cu 
foarte multe dromoane și chelandia, împodobite cu ţesături de mă- 
tase. Oamenii de vază din oraș împreună cu soțiile lor au întâm- 
pinat-o și i-au ieșit înainte. În cea de-a treia zi a lunii noiembrie, 
venind patriarhul la palat, în biserica Farului”%, a avut loc logod- 


75 În text: rpomixic. Micul și marele sekreton au fost identificate cu unele încăperi 


aflate la primul nivel al bisericii Sfânta Sofia, în partea de sud-est. 

75 În text: ez vĂoypabias. 

7% De la latinescul nobilissimus, titlu acordat în această perioadă fiilor împăratului și 
urma celui de cezar. 

75 Nomismata erau monedele de aur obișnuite, în timp ce trimisia și semisia re- 
prezentau subdiviziuni ale acestora, tot din aur. 

754 Biserica Farului se afla în cadrul complexului de edificii al palatului imperial; v. R. 
GUILLAND, Etudes de topographie ..., vol. |, p. 3u. 

na” împăratului Leon cu aceeași Irina. Și în ziua de 17 decembrie, 
împărăteasa Irina a fost încoronată în triklinos-ul Augusteonului și, 
mergând în lăcașul de rugăciune al Sfântului Ștefan în Daphne, a 
primit cununile de nuntă împreună cu împăratul Leon, fiul lui 
Constantin. 


Episcopul Romei Adrian: 27 ani. 
30.16.1.5. 


În acest an, Banakas a făcut o expediție militară în Romania și a 
luat mulți prizonieri. Și romanii au intrat în cea de-a patra Armenie 
și au prădat-o. S-a săvârșit Saleh și Germanikeia a fost mutată în 
Palestina. 

În același an, Lachanodrakon, imitându-și dascălul, i-a adunat 
la Efes pe toți monahii și monahiile aflați sub [autoritatea] themei 
Thrakesion și, scoțându-i pe o câmpie numită Tzukanisterin”5S, le-a 
spus: „Cel care vrea să se supună împăratului și nouă să îmbrace 
veșmânt alb și să își ia soţie în ceasul acesta, iar cei care nu vor face 
aceasta vor fi orbiţi și exilați în Cipru”. Deodată cu vorba s-a săvârșit 
și fapta și mulți martiri au fost făcuţi în acea zi. Mulţi, ieșind din 
rânduri, s-au pierdut pe sine. Pe aceștia Drakon și i-a făcut apropiați. 

În același al IX-lea indiction, în ziua a paisprezecea a lunii 
ianuarie, împăratului Leon și Irinei li s-a născut un fiu. Și a fost nu- 
mit Constantin, după cum Constantin, bunicul acestuia, încă trăia. 


31.17.2.6. 


În acest an, Banakas a făcut o expediție militară în Romania și, 
coborând din Isauria la cetatea Sykes, a asediat-o pe cea din urmă. 
Auzind împăratul, i-a scris lui Mihail, strategul themei Anatolikon, 
lui Manes, cel al themei Bukellarion, și lui Bardanes””, cel al themei 
Armeniakon. Și venind ei, au ocupat locul pe unde aceia trebuiau să 
iasă, care era o trecătoare foarte greu accesibilă. Ajungând acolo 
flota themei Kibyraioton, aflată sub comanda lui Petronas, /proto]- 
spatharios și strateg, a ancorat în portul cetăţii. lar Banakas, văzând 


755 În text: onóvča. 

755 Tzukanisterin sau Tzykanisterion desemna de obicei un teren pe care se practica un 
joc cu mingea între călăreţi. Un astfel de teren se afla și în incinta palatului imperial 
din Constantinopol; v. R. GUILLAND, Etudes de topographie ..., vol. 1, pp. 166-167. 

757 Sau Bardas, după traducerea latină a lui Anastasius Bibliothecarius. 

aceasta și pierzându-și nădejdea, i-a încurajat și i-a însufleţit pe ai 
lui; și, venind spre themele de cavalerie, a strigat și i-a pus pe fugă. 
A ucis pe mulţi, a făcut prizonieri în toate suburbiile acelea și s-a 
întors cu multe prăzi. 

În același an, strategul themei Thrakesion, Mihail Lachano- 
drakon, i-a trimis pe Leon, notarul său cel supranumit Kulukes, și 
pe Leon Kutzodaktylos, fost avvă, să vândă toate mănăstirile, de 
bărbaţi și de femei, și toate vasele sfinte, cărțile, animalele și câte 
aveau acestea în proprietate și au dat împăratului prețul acestora. 
Câte cărți monahale și ale părinţilor a găsit, le-a ars în foc. Și dacă 
apărea cineva pe undeva având moaște de sfinţi ca filacteriu, pe 
acestea le încredința focului, iar pe cel care le avea îl pedepsea ca și 
cum ar fi fost lipsit de evlavie. Pe mulți monahi i-a omorât prin 
lovituri de bici; au fost și unii pe care [i-a omorât] cu sabia, iar pe 
nenumărați alții i-a orbit. Și ungând obrajii unora cu ceară lichidă, 
le dădea foc; astfel le ardea feţele și capetele; iar pe alții, după multe 
chinuri, îi trimitea în exil. La sfârșit nu a lăsat în toată thema con- 
dusă de el niciun om care să poarte schima monahală, lucru pe care, 
aflându-l împăratul cel care ura binele, i-a scris, mulțumindu-i: 
„Te-am găsit pe tine, un bărbat după inima mea, care îmi faci întot- 
deauna voile”. Imitându-l pe acesta și ceilalți, au făptuit lucruri ase- 
mănătoare. 


32.18.3.7. 


În acest an, Abdelas l-a trimis cu multă armată în Africa pe 
Mualabitos și Alphadal Badinar a intrat în Romania și a luat 5oo de 
prizonieri. lar locuitorii din Mopsuestia'”%, întâlnindu-i și luptân- 
du-se cu ei, au ucis 1000 de arabi. Venind Abdelas la Ierusalim, a 
ţinut postul și a poruncit ca evreii și creștinii să fie scriși pe mâini. Și 
mulți dintre creștini au fugit pe mare în Romania. Serghie Kurikos a 
fost prins în afara [orașului] Sykes, așa cum [Serghie] Lacherbaphos 
[a fost prins] în Cipru - era reprezentantul celor de acolo. 


33.19.48. 


În acest an, în luna martie, indictionul al XII-lea, Constantin a 
pornit o flotă formată din 2000 de corăbii împotriva Bulgariei; ur- 


75 În text: Mopipoveoreic. 

cându-se chiar el pe corăbiile roșii, a pornit pentru a intra pe 
fluviul Dunărea. I-a lăsat pe strategii themelor de cavalerie în afara 
trecătorilor, pentru ca ei să poată intra cumva în Bulgaria, în timp 
ce bulgarii erau ocupați cu el. După ce a ajuns până la Varna, a fost 
cuprins de frică și se gândea să se întoarcă. Dar bulgarii, văzând 
aceasta și înfricoșându-se, au trimis un boier” și pe Tzigatos, pen- 
tru a-i cere să se facă pace. La vederea acestora, împăratul a devenit 
foarte bucuros și a făcut pace. Și și-au jurat unii altora că nici bul- 
garii să nu vină asupra Romaniei, nici împăratul să nu pună la cale 
să intre în Bulgaria. Au făcut unii pentru ceilalți acte scrise în acest 
scop. Şi, întorcându-se, împăratul a intrat în oraș, lăsând soldați din 
toate themele și în cetățile pe care le construise. 

În luna octombrie a celui de-al XI-lea indiction, împăratul a pri- 
mit știri din Bulgaria, de la prietenii săi ascunși, cum că domnitorul 
Bulgariei trimite o armată de 12000 [de oameni] și boieri pentru a 
cuceri Berzitia”“ și a-i trimite pe [locuitorii] acesteia în Bulgaria. Iar 
el, pentru a nu fi simţit că pornește împotriva bulgarilor, căci veni- 
seră la el trimiși ai domnitorului Bulgariei care se aflau încă în oraș, 
se prefăcea că pornește împotriva arabilor. Și steagurile și perso- 
nalul de serviciu au trecut [strâmtoarea]. 

Dându-le drumul trimișilor și aflând prin intermediul spionilor 
că ieșiseră [din oraș], a luat armata și a pornit în grabă. Și adunând 
soldaţii din theme, thrakesienii, și unindu-i pe optimatoi cu tag- 
mata, a făcut ca aceștia [să ajungă] la 8oooo. A mers apoi într-un loc 
numit Lithosoria și a tăbărât asupra bulgarilor fără sunet de trâm- 
bițe. Punându-i pe fugă, a obținut o mare victorie. S-a întors trium- 
fător în oraș cu multe prăzi și prizonieri și, intrând cu ceremonial”*?, 
a numit acest război „nobil”, pentru că nimeni nu i se opusese, nici 
nu avusese loc vreun măcel sau vreo vărsare de sânge a creștinilor. 


34.20.5.9. 


În acest an, 280 de capete din Africa au fost aduse în Siria și 
purtate în paradă. 


759 În text: ‘Povoa XeA&vâa. Este vorba despre corăbiile imperiale. 

7% În text: Boidâv. Termenul este, probabil, de origine protobulgară. 

7% Berzitia era zona locuită de Bepfirau, un trib slav așezat în Macedonia sau, după alte 
opinii, în Thessalia; v. The Chronicle, p. 6:8. 

7% În text: EurpoKTOG, care s-ar putea traduce și „în procesiune”. 

Împăratul, pentru că rupsese pacea cu bulgarii, a înarmat din 
nou o flotă numeroasă. Și urcând pe ea cavalerie, [în număr de] 
12000, a trimis cu flota și pe toţi strategii acesteia. Fiindcă îi era 
frică, el a rămas lângă cavalerie. Și au intrat ei în Mesembria. Pentru 
că un vânt puternic sufla dinspre nord, puţin a lipsit să nu fie zdro- 
bite toate [corăbiile] și mulți au murit. Astfel că împăratul s-a îna- 
poiat fără să izbutească nimic. 

Telerigos, domnul Bulgariei, descoperind că împăratul îi află in- 
tenţiile de la apropiații săi, i-a scris acestuia: „Vreau să fug și să vin 
la tine. Dar trimite-mi cuvântul tău că nu voi păți nimic și [spune-mi] 
ce prieteni ai aici ca să mă încred în ei și să lucreze împreună cu 
mine!” lar împăratul, din naivitate, i-a scris înapoi. Aflând deci Te- 
lerigos, i-a ucis”? pe toți. La auzul acestora, Constantin și-a smuls 
multe dintre firele sale albe de păr. 


35.21.6.10. 


În acest an, în indictionul al XIII-lea, în luna august, împăratul 
Constantin a pornit împotriva bulgarilor. Picioarele îi erau cumplit 
de arse de o plagă dată de Dumnezeu și de aici a fost cuprins de o 
febră foarte puternică și necunoscută medicilor; din pricina exage- 
ratei fierbinţeli, s-a întors la Arcadiopolis, purtat într-un pat pe 
umerii supușilor. Mergând la Selymbria, s-a urcat pe o corabie în 
cea de-a paisprezecea zi a lunii septembrie a celui de-al XIV-lea in- 
diction. Atunci când a ajuns la castelul Strongylon”**, a murit pe 
corabie în chip jalnic, strigând și spunând: „Trăind încă, am fost dat 
focului celui nestins”. Cerea să fie lăudată Sfânta Fecioară și Năs- 
cătoare de Dumnezeu, al cărei dușman neînduplecat fusese. 

A fost singurul împărat stăpânitor, după săvârșirea tatălui său, 
timp de 34 de ani, 2 luni și 26 de zile. Și astfel și-a sfârșit viața, mân- 
jit cu mult sânge de creștin și cu invocări și jertfe ale demonilor, 
precum și cu prigoane împotriva sfintelor biserici și a credinţei celei 
drepte și neîntinate, încă și cu ucideri de monahi și profanări de 
mănăstiri și depășind nu cu puţin în tot felul de rele pe nimeni altul 
decât pe Dioclețian și pe tiranii cei de demult. 

lar în același an a murit și Abdelas, conducătorul arabilor. 
Aceste două fiare foarte îngrozitoare care sfârtecaseră neamul ome- 


763 În text: exovpaoe. Termenul este atestat rar cu acest sens. 
764 „Cel rotund”. 

nesc multă vreme au murit în același timp prin purtarea de grijă a 
lui Dumnezeu; și au luat puterea Leon și Madi, fiii lor. 

În același an, regele longobarzilor, Teodot, venind în orașul îm- 
părătesc, s-a refugiat la împărat. 


Anii lumii 6268. De la dumnezeiasca Întrupare: 768 ani. 


Împăratul romanilor Leon, ani 5.1. Conducătorul arabilor Madi, 
ani 9.1. Episcopul Romei Adrian, ani 27.7. Episcopul Constantino- 
polului Niketas, ani 14.11. 


În acest an, trimițându-l Madi cu multă armată împotriva Ro- 
maniei pe Abasali, a deschis cu ajutorul fumului peștera cea numită 
Kasin și, luându-i prizonieri pe cei care se aflau în ea, s-a întors. 

Împăratul Leon a început să pună mâna pe banii pe care îi 
lăsase tatăl său și și-a atras de partea sa poporul și pe cei din oraș. 
Pentru scurtă vreme a părut că este evlavios și prieten al Sfintei 
Născătoare de Dumnezeu și al monahilor. De aceea a numit și mi- 
tropoliţi dintre egumeni”* în tronurile cele mai de frunte. A creat 
multe trupe în fiecare themă și a sporit tagmata. De aceea, căpe- 
teniile themelor, punându-se în mișcare, au intrat cu toţii [în oraș] 
împreună cu mulțime mare de popor, cerându-l ca împărat pe 
Constantin, fiul lui Leon. Dar acesta din urmă, după cum este obi- 
ceiul împăraților, le-a răspuns: „Fiul meu este singurul care mi s-a 
născut și mi-e teamă să fac asta, ca nu cumva să mi se întâmple mie 
ceea ce este omenesc și, fiind el încă mic copil, să îl omorâţi și să 
puneţi pe altul”. Ei au mărturisit cu jurăminte și l-au încredinţat că, 
dacă Dumnezeu va vrea ca el să moară, nu le va fi împărat decât fiul 
său. Poporul, făcând tulburare și adunându-se în hipodrom și ce- 
rând aceasta de la Duminica Floriilor până în Joia cea Mare, în 
Vinerea cea Sfântă [împăratul] le-a poruncit tuturor să jure. Și a ju- 
rat pe cinstita și de viaţă făcătoarea Cruce tot poporul, cei din 
theme, din senat, din tagmata cea dinăuntru, toţi cei din oraș și 
meșteșugarii să nu primească alt împărat în afară de Leon, de 
Constantin și de cei din sămânţa lor. Și au făcut înscrisuri cu pro- 
pria lor mână, așa cum au jurat. 

A doua zi, care era Sâmbăta cea Sfântă, împăratul a ieșit la Tri- 
bunalul celor 19 laviţe și l-a făcut nobelisimos pe Eudokimos, fratele 


7% În text: &ff&5uv. 

său. Căci pe Antim îl făcuse tatăl său, când încă trăia. Și a mers 
împăratul în procesiune cu cei doi cezari, cu cei trei nobelisimoi7% și 
cu tânărul Constantin la Marea Biserică și, schimbând vălul [alta- 
rului]'“, după cum este obiceiul împăraţilor, a urcat la amvon îm- 
preună cu fiul său și cu patriarhul. Intrând întreg poporul, și-a 
depus înscrisurile pe Sfânta Masă. Împăratul li s-a adresat astfel: 
„lată, fraţilor, vă împlinesc cererea și vi-l dăruiesc vouă pe fiul meu 
ca împărat. lată, luaţi-l din biserică și din mâna lui Hristos”. lar ei 
au strigat cu glas mare, spunând: „Auzi-ne7S8 pe noi, Fiule al lui 
Dumnezeu, că din mâna Ta îl luăm ca împărat pe domnul Cons- 
tantin, pentru a-l păzi și pentru a muri pentru el!” A doua zi, care 
era Duminica cea Mare a Paştilor, în 24 aprilie”, indictionul al XIV-lea, 
la vremea zorilor, ieșind împăratul împreună cu patriarhul în hipo- 
drom și fiind adus un antimis, patriarhul a făcut rugăciunea, în timp 
ce privea întregul popor, iar împăratul l-a încoronat pe fiul său. 
Astfel, cei doi împărați împreună cu cei doi cezari și trei nobelisimoi 
au mers în procesiune în Marea Biserică. A mers în procesiune și 
împărăteasa Irina, după procesiunea împăraţilor, vegheată de scep- 
tre, prin schole, și a urcat prin scara de la Chalke în [galeriile] cate- 
humenilor din biserică, fără să iasă în mijlocul porticului. 

lar în luna mai a aceluiași indiction, cezarul Nichifor, fratele îm- 
păratului, a fost pârât la împărat cum că pune la cale o uneltire îm- 
potriva lui alături de niște spatharioi, scutieri și alți oameni împără- 
tești. Făcând împăratul o adunare în Magnaura, a pus înaintea po- 
porului cele ce se spuneau despre Nichifor. lar ei au strigat într-un 
glas ca amândoi” să fie scoși din mijlocul lor, neamintindu-și ca 
unii care erau veșnic călcători de jurământ cele pe care le-au jurat 
tatălui acestora - ca după moartea sa să nu îngăduie ca fiii săi să fie 
nedreptăţiți. Și împăratul, bătându-i și tunzându-i pe cei care se re- 
voltaseră, i-a exilat la Cherson și la Klimata sub pază și în siguranţă. 


2.2.8.12. 


În acest an, Thumamas al lui Bakas a intrat în Romania și, luând 
prizonieri, s-a întors. lar Telerigos, domnitorul bulgarilor, s-a refu- 


7% Cei doi cezari și trei nobelisimoi erau fiii lui Constantin al V-lea. 

77 În text: EvGurr. 

768 În text: &vribovnoov. 

7% Data de 24 aprilie este adăugată de Carl de Boor, după traducerea latină, data 
corectă fiind cea de 14 aprilie; v. The Chronicle, p. 622. 

77 Sau „toţi”. 

giat la împărat. [Împăratul] l-a făcut pe acesta patrikios și l-a căsă- 
torit cu verișoara soţiei sale, Irina. Și primindu-l pe el [împăratul] 
din sfântul baptisteriu [după ce a fost] botezat, l-a cinstit mult și i-a 
arătat dragoste. 


3.3.9.13. 


În acest an, Thumamas s-a așezat la Dabekon și s-a răsculat. 

lar împăratul Leon a trimis trupele romanilor; și au intrat în 
Siria 100000 [de oameni], pe care îi conducea Mihail Lachanodra- 
kon, al themei Thrakesion, Artauasdos Armeanul, al [themei] Arme- 
niakon, Tatzates, al themei Bukelarion, Karisterotzes, al [themei] 
Armeniakon, și Grigorie, fiul lui Musulakios, al themei Opsikion; și 
au încercuit Germanikeia. Acolo se afla Isbaali, unchiul lui Madi, 
căruia i-au luat toate cămilele. Ba ar fi cucerit și Germanikeia, dacă 
Isbaali nu l-ar fi convins pe Lachanodrakon prin daruri și acesta nu 
s-ar fi retras din fața cetăţii. Și a ieșit să prade țara și, luându-i pri- 
zonieri pe ereticii sirieni iacobiți, s-a întors din nou în cetate. Tri- 
mițând Thumamas armata din Dabekon și emiri, aceștia s-au luptat 
cu romanii. Au căzut 5 emiri și 2000 de arabi, după cum se spune. Și 
s-au întors vineri, căci veniseră duminică. 

Împăratul, împărțind daruri” în [palatul] Sophianai, a șezut pe 
tron împreună cu fiul său; și astfel strategii au făcut triumful pentru 
victorie. I-a trecut și pe ereticii sirieni în Tracia și i-a instalat acolo. 


4-4-10.14- 


În acest an, mâniindu-se conducătorul arabilor Madi, l-a trimis 
pe Asan cu multă armată de maurophori, precum și dintre cei din 
Siria și Mesopotamia, și au coborât până la Dorylaion. lar împăratul 
le-a ordonat strategilor să nu se războiască cu ei într-o luptă pe faţă, 
ci să asigure cetăţile și să aducă în ele armata spre paza acestora, 
trimițând și căpetenii mari în fiecare cetate. lar ei să ia câte 3000 de 
soldaţi aleși și să îi urmărească pe arabi, pentru a nu se risipi în 
raiduri de jaf și să ardă înainte pășunile pentru cai și proviziile dacă 
se găseau pe undeva. 

Rămânând aceștia 15 zile la Dorylaion și lipsindu-le cele nece- 
sare, caii lor au fost înfometați. Și s-a făcut prăpăd printre aceștia. 


7" În text: romoaç Maiovphâv - „făcând Maiumas”. Inițial: Maiuma era o sărbătoare 
siriană. V. The Chronicle, p. 623. 

Întorcându-se, au asediat o zi [orașul] Amorion și, văzând că acesta 
era fortificat și avea mult armament, s-au întors fără să izbândească 
nimic. 


5.5.1.1. 
Episcopul Constantinopolului Pavel: 5 ani. 


În acest an, Madi, conducătorul arabilor, a venit la Dabekon cu 
multă armată și armament și l-a trimis pe fiul său, Aaron, împotriva 
Romaniei, iar el s-a întors în Orașul Sfânt. Și l-a trimis pe Mu- 
chesias, cel numit Zelotul, și i-a dat acestuia autoritatea de a-i face 
apostaţi pe robii creștinilor și să pustiască sfintele biserici. Și a venit 
până la Emesa și a anunțat că nu va sili pe nimeni să se conver- 
tească, decât numai pe cei care fuseseră necredincioși, [aceasta] 
până când evreii și creștinii s-au arătat pe față. Și îndată a început să 
tortureze în chip lipsit de Dumnezeu, cum [nu făcuseră] odinioară 
nici Lysias, nici Agrikolaos și i-a nimicit pe mulți. Dar, cu harul lui 
Hristos, Dumnezeul nostru, niște femei i-au biruit nebunia; și 
acestea erau nou botezate””: fiica arhidiaconului Emesei și fiica 
fiului lui Isaia, care au fost mult chinuite și nu au cedat lipsei de 
evlavie. Căci primind câte 1000 de lovituri cu vine de bou și fiind su- 
puse la multe alte chinuri, au dobândit cununa biruinţei de la 
Hristos. [Muchesias] a ajuns până la Damasc și a pustiit multe bise- 
rici, neținând seama de cuvântul dat creștinilor de către arabi. 

Iar în cea de-a șasea zi a lunii februarie, a celui de-al III-lea in- 
diction, ziua de duminică a lăsatului sec de brânză, a murit eunucul 
Niketas cel dintre slavi, patriarhul Constantinopolului. În cea de-a 
doua duminică din Post, Pavel cel cinstit, care era anagnost, de 
neam cipriot, strălucind prin cuvânt și prin faptă, după ce a încercat 
îndelung să renunţe din cauza ereziei care stăpânea, a fost silit prin 
multă constrângere și astfel a fost hirotonit patriarh al Constan- 
tinopolului. 

În săptămâna cea de la mijlocul Postului au fost arestaţi Iacob, 
[care era] protospatharios și papias”?, Strategios și Teofan, cubi- 


772 În text: vouBiriooau. Aceasta este singura atestare a termenului. 

73 Papias era dregătorul care îi avea în subordine pe cei care se ocupau de încăperile 
din palatul imperial; v. R. GUILLAND, Recherches sur les institutions byzantines, vol. 1, 
pp. 251-265. Potrivit altor opinii, în acest caz ar putea fi vorba despre un nume propriu, 
Papias; v. The Oxford Dictionary of Byzantium, vol. 3, p. 1580. 

culari și parakoimomenoi”f, Leon și Toma, cubiculari și aceștia, 
împreună cu alți bărbaţi evlavioși, pentru că se închinau sfintelor și 
cinstitelor icoane. Atunci, dându-și la iveală răutatea sa cea ascunsă, 
Leon, fiul prigonitorului, i-a bătut pe aceștia fără milă, i-a tuns și, 
făcând să fie purtaţi, legaţi fiind, pe [strada] Mese, i-a închis în pre- 
toriu. Acolo a și murit mai sus-amintitul Teofan, devenind mărtu- 
risitor și dobândind cununa muceniciei. lar toţi ceilalți, după să- 
vârșirea lui, au devenit monahi destoinici. 

Aaron, intrând în thema Armeniakon, a asediat cetatea Semalus 
toată vara și, în luna septembrie, a ocupat-o prin tratative. Îl trimi- 
sese pe Thumamas în Asia cu 50000 [de oameni]. Și Mihail Lacha- 
nodrakon, întâlnind un mic grup de incursiune al acestuia, s-a 
luptat cu el și l-a ucis pe fratele lui Thumamas. 

În ziua a opta a lunii septembrie a celui de-al IV-lea indiction a 
murit Leon, fiul lui Constantin, în acest fel: fiind înnebunit după 
pietrele preţioase, i-a plăcut coroana cea din Marea Biserică”; deci, 
luând-o, o purta. Și i-au ieșit bube pe cap și a fost cuprins de o febră 
puternică. A murit după ce a fost împărat 5 ani fără 6 zile. 


Anii lumii 6273. De la dumnezeiasca Întrupare: 773 ani. 


Împăratul romanilor Constantin, împreună cu mama sa, ani 10.1. 
Conducătorul arabilor Madi ani, 9.6. Episcopul Romei Adrian ani, 
27.12. Episcopul Constantinopolului Pavel ani, 5.2. 


În acest an, preaevlavioasa Irina și fiul ei, Constantin, au primit 
de la Dumnezeu împărăţia, în chip mai presus de înţelegere, în ziua 
a opta a lunii septembrie, indictionul al IV-lea, pentru a fi slăvit7% 
Dumnezeu și în aceasta, printr-o femeie văduvă și un copil orfan, 
urmând să doboare nemăsurata lipsă de evlavie împotriva Lui și a 
slujitorilor Lui și tirania împotriva tuturor bisericilor a lui Cons- 
tantin, luptătorul împotriva lui Dumnezeu, la fel cum odinioară [l-a 
doborât] pe diavol prin slăbiciunea pescarilor și a neștiutorilor de carte. 


74 Demnitate care presupune aceleași atribute pe care le avea cubicularul; de 
asemenea, cel care o îndeplinea trebuia să fie eunuc. 

775 Poate coroana depusă în biserica Sfânta Sofia de împăratul Mauriciu; v. mai sus anii 
lumii 6093. 

775 În text: BavuaorwBfi. 

După ce a deţinut ea puterea timp de 40 de zile, pentru că fiul ei 
avea zece ani, câțiva demnitari, ţinând sfat, au vrut să îl scoată pe 
Nichifor, cel care fusese cezar, și să îl așeze ca împărat pe el. Aflân- 
du-se acest lucru, au fost arestați Grigorie, logothetul dromos-ului, 
și Bardas, care fusese odinioară strateg, [al themei] Armeniakon, 
precum și Constantin, vicar al spatharios-ului și domestikos al ex- 
cubiților și Teofilact, cel al lui Rhangabe, drungarios al Dodecane- 
zului, și mulţi alții. După ce i-a bătut și i-a tuns, i-a exilat pe toţi în 
diferite locuri. lar pe frații soţului ei, cezari și nobelisimoi, tun- 
zându-i, i-a făcut să intre în rândul preoților și să împărtășească 
poporul la sărbătoarea Nașterii lui Hristos. Atunci ea, mergând în 
procesiune în chip împărătesc, împreună cu copilul ei, a adus bi- 
sericii coroana pe care o luase soţul ei, înfrumusețată cu perle. 

Pe patrikios-ul Elpidios l-a numit strateg în Sicilia, ca unul care 
mai fusese prim-strateg al acelor părţi și l-a trimis [acolo] în luna 
februarie. lar în ziua a cincisprezecea a lunii aprilie a fost pârât că ar 
fi de partea cezarilor. Şi Irina, trimițându-l pe spatharios-ul Teofil, a 
ordonat să îl prindă pe Elpidios în scurt timp și să îl aducă. Și du- 
cându-se el, sicilienii nu i l-au dat. Împărăteasa, bătându-i și tun- 
zându-i pe soţia și pe fiii aceluia, i-a trimis să fie întemnițați în 
pretoriu. 

lar în luna iunie a trimis toate themele din cealaltă parte [a 
strâmtorilor] să păzească trecătorile și să supravegheze ieșirea ara- 
bilor, așezându-l drept căpetenie a acestora pe sakellarios-ul loan, 
care era eunuc și omul ei de casă. lar Madi l-a trimis pe Keber cu 
multă armată și s-au întâlnit unii cu alții într-un loc numit Melon. 
Începând lupta, arabii au fost învinși, au fost uciși mulţi dintre ei și 
s-au întors rușinațţi. 

Cei evlavioși au început să aibă îndrăzneală și să se răspân- 
dească cuvântul lui Dumnezeu; iar cei care voiau să se mântuiască, 
să se retragă [din lume] fără să fie împiedicaţi, să se înalțe cuvântul 
de slavă către Dumnezeu, mănăstirile să își revină și să se arate tot 
binele. În acest an, un om, săpând la Zidurile cele Lungi din Tracia, 
a găsit o raclă. Curăţând-o și desfăcând-o, a găsit un bărbat zăcând 
și pe raclă litere gravate, conținând acestea: „Hristos Se va naște din 
Maria Fecioara și cred în El. lar în timpul împăraților Constantin și 
Irina, O, soare, mă vei vedea din nou”. 

2.7.13.3. 


În acest an, Irina l-a trimis pe sakellarios-ul Konstaes și pe pri- 
mikerios-ul”” Mamalos la Carol, regele francilor, pentru ca fiica 
acestuia, pe nume Erythro, să se căsătorească cu împăratul Cons- 
tantin, fiul ei. Și făcându-se un acord și jurăminte între unii și 
ceilalţi, l-au lăsat pe eunucul și notarul Elissaios spre a o învăţa pe 
ea literele și limba grecilor și a o educa în obiceiurile împărăției 
romanilor. 

[Împărăteasa], înarmând multă flotă și armată aleasă din theme 
și destui comandanţi, l-a numit [în fruntea acestora] pe patrikios-ul 
Teodor, un eunuc și un bărbat energic, și l-a trimis în Sicilia împo- 
triva lui Elpidios. Dându-se multe lupte, au învins cei din jurul lui 
Teodor. Elpidios, văzând [aceasta] și înfricoșându-se, a luat toți ba- 
nii pe care îi avea și pe ducele Nichifor și a trecut în Africa. Dându-i-se 
cuvântul că nu va păți nimic, a trecut de partea arabilor. Aceștia, 
primindu-l, îl ţineau ca și cum ar fi fost împărat al romanilor: în- 
coronându-l în zadar și punându-i încălțări” și coroană. 

În vreme ce armata romanilor era ocupată cu acestea, Aaron, 
fiul lui Madi, a ieșit cu o nemaiîntâlnită forță armată [formată] din 
maurophori și din [oameni din] toată Siria, Mesopotamia și din de- 
şert și a venit până la Chrysopolis, lăsându-l în urmă pe Bunusos să 
asedieze Nakoleia în Asia cu 30000 [de oameni]. Acesta, luptân- 
du-se cu Lachanodrakon și cu thema Thrakesion - care erau 30000 
- într-un loc numit Darenos, a ucis 15000 [de oameni]. lar împără- 
teasa, trimițându-l pe domestikos-ul Antonie împreună cu tagmata, 
a ocupat Banes și i-a izolat pe cei de acolo. De partea lor a trecut și 
Tatzatios, strategul [themei] Bukellarion, din ură față de eunucul 
Staurakios, patrikios-ul și logothetul dromos-ului, care pe atunci se 
afla în fruntea tuturor celor care erau [acolo] și le administra pe 
toate. Sfătuindu-i pe aceștia, [arabii] au cerut pace. 

leșind pentru aceasta, Staurakios, magistros-ul Petru și domes- 
tikos-ul Antonie nu au avut grijă să primească promisiuni și copii 
de-ai căpeteniilor, ci, ieșind fără rost, au fost prinși de către aceștia 
și au fost legaţi. Ambele părţi au fost forțate să facă pace. Augusta și 


77! Termenul provine de la latinescul primicerius și desemna un demnitar de rang 
superior; v. R. GUILLAND, Recherches sur les institutions byzantines, vol. |, pp. 300-332. 
Pentru termen, v. H. MIHAESCU, La Romanite ..., p. 395. 

7% În text: rloyyiov ( „încălțare”); probabil încălțările roșii purtate de împărați. 

Aaron și-au dat unul altuia multe daruri, înțelegându-se să le plă- 
tească acestora și tribut la un anume interval de timp. Și, făcându-se 
pace, [arabii] au plecat, lăsând și cetatea Nakoleia. Iar Tatzatis și-a 
luat soţia și toată averea. 


3.8.14.4. 


În acest an Irina, făcând pace cu arabii și găsind răgaz, l-a trimis 
pe Staurakios, patrikios-ul și logothetul dromos-ului rapid’, cu 
multă armată împotriva neamurilor sklavinilor. Și mergând spre Te- 
salonic și Hellada, i-a supus pe toţi și i-a făcut tributari împărăției. A 
intrat și în Pelopones și a adus împărăției romanilor mulţi prizonieri 
și prăzi. 


4.9.15.5. 


În acest an, în luna ianuarie, indictionul al VII-lea, mai sus- 
amintitul Staurakios a revenit de la sklavini și a făcut triumf pentru 
victorie la cursele din hipodrom. 

lar în luna mai a aceluiași al VII-lea indiction, împărăteasa Irina 
a ieșit cu fiul său și cu multă armată în Tracia, ducând cu ea 
instrumente și muzică; și a mers până la Beroia și, poruncind ca 
aceasta să fie reconstruită, a numit-o lrinopolis. A mers și până la 
Filipopolis, fără să pățească nimic, și s-a întors în pace, zidind și 
Anchialosul. 

În același an, Madi, conducătorul arabilor, cel numit și Maho- 
med, a murit și a luat puterea Moses, fiul său. 

În data de 31 august, din același al VII-lea indiction, Pavel, cu- 
viosul și preasfințitul patriarh, îmbolnăvindu-se, și-a lăsat tronul; a 
mers la mănăstirea lui Florus și a luat schima monahală fără știrea 
împărăției. Când a aflat aceasta, împărăteasa a venit la el întristată 
împreună cu fiul ei și a strigat la el: „De ce ai făcut asta?” Iar el, cu 
multe tânguiri, a spus: „Mai bine era să nu fi stat deloc pe tronul 
preoţiei, atunci când Biserica lui Dumnezeu era asuprită și se afla 
ruptă de celelalte tronuri sobornicești și anatematizată”. lar ea, invi- 
tându-i pe patrikioi și pe notabilii din senat, i-a trimis la el să as- 
culte cele pe care le spunea. El le-a zis: „Dacă nu se face un sinod 


779 În text: AoyoBErnv troù òčćoç $pouov. Este vorba despre serviciul de poștă rapidă a 
statului. 

ecumenic și nu se îndreaptă greșeala care este în mijlocul vostru, nu 
aveţi mântuire”. Ei i-au răspuns: „Și de ce ai iscălit atunci când ai 
fost hirotonit că nu vei cinsti icoanele?” El a spus: „De aceea plâng și 
m-am adăpostit pentru pocăință, rugându-mă lui Dumnezeu, ca să 
nu mă pedepsească deoarece ca preot am tăcut până acum și nu am 
strigat adevărul de frica mâniei voastre”. Atunci a adormit în pace, 
lăsând multă tânguire în împărăție și între oamenii evlavioși din 
oraș. Fusese un bărbat venerabil, milostiv peste măsură și vrednic 
de tot respectul; orașul și împărăția dobândiseră multă încredere în 
el. De atunci deci a început să fie grăit și discutat cu îndrăzneală de 
către toți cuvântul în legătură cu sfintele și cinstitele icoane. 


5.1.16.1. 
Conducătorul arabilor Moses: 1 an. 
Episcopul Constantinopolului Tarasie: 21 ani. 


În acest an, împărăteasa Irina, adunând tot poporul în Magnau- 
ra, a spus: „Ştiţi, fraţilor, ce a făcut patriarhul Pavel. Dacă ar fi trăit, 
nu am fi acceptat ca acesta să lase tronul preoţiei, chiar dacă îm- 
brăcase schima monahală. Pentru că, așa a fost plăcut lui Dum- 
nezeu, s-a mutat din [această] viaţă, să avem grijă [să găsim] un om 
care să ne poată păstori și să sprijine Biserica lui Dumnezeu prin 
cuvinte de învățătură”. Și toţi, într-un glas, au spus că nu este altul 
decât asekretes-ul Tarasie. lar ea le-a zis: „Şi noi tot pe el îl alegem, 
dar nu se supune. Să spună din ce cauză nu primește alegerea îm- 
părăţiei și a întregului popor”. 

lar el s-a apărat în fața poporului, spunând: „Împărații noștri 
credincioși, păzitori ai credinţei noastre neîntinate, a creștinilor, și 
plini de zel pentru cele care se fac întru slava lui Dumnezeu, având 
grijă de toate cele plăcute Lui și în interesul nostru, mai ales de cele 
bisericești, preocupându-se și acum cu grijă și gândindu-se să 
numească un arhiereu în orașul acesta împărătesc al lor, mă au în 
mintea lor cea pioasă și au poruncit să mi se spună deschis ceea ce 
voiau. Cum eu m-am declarat nedemn pentru aceasta și nu mi-am 
dat nicicum consimțământul, pentru că nu puteam ţine sau suporta 
jugul poverii, ei au poruncit să mă aducă în fața voastră, fiindcă ați 
și fost de acord cu această intenţie a lor. Acum, bărbaţi temători de 
Dumnezeu și care Îl aveţi pe El totdeauna în inimile voastre, cei care 
vă chemaţi cu numele lui Hristos, adevăratul nostru Dumnezeu, 

creștini, ascultați un scurt cuvânt de apărare [venit] de la smerenia 
și nimicnicia noastră. Eu unul, dacă m-am apărat cu ceva față de 
evlavioșii și întru toate ortodocșii noștri împărați, mă apăr și în fața 
voastră. Sunt cuprins de teamă să consimt la această alegere și mă 
tem în fața lui Dumnezeu să mă grăbesc la aceasta și, cum s-a 
întâmplat pe neașteptate, să nu sufăr vreo osândă înfricoșătoare. 
Căci, dacă cel care a auzit glasuri dumnezeiești, care a avut ca școală 
cerul și devenise văzător al Raiului, a auzit cuvinte tainice” și a 
purtat numele lui Dumnezeu în fața neamurilor și a împăraţilor, 
dumnezeiescul Apostol Pavel, scriindu-le corintenilor, spunea: «Ca 
nu cumva, propovăduind altora, eu însumi să mă fac netrebnic»7&, 
cum eu, cel care mă amestec cu lumea și mă număr printre laici și 
printre cei aflați în slujbele împărătești, pot să sar astfel, fără 
cercetare și cugetare, la înălțimea preoţiei? Pentru micimea mea, o 
asemenea faptă este înfricoșătoare. Încercarea este îndrăzneață. 
Cauza temerii și a renunțării mele este aceasta: văd și zăresc acum 
Biserica Lui cea întemeiată pe piatra lui Hristos, Dumnezeul nostru, 
sfâșiată și împărţită, pe noi de fiecare dată grăind altele, pe creștinii 
cei de aceeași credință cu noi din Răsărit în alt chip și pe cei din 
Apus fiind de acord cu ei, iar pe noi, fiind înstrăinaţi și anatematizați 
în fiecare zi de toţi aceia. Groaznică este anatema, duce departe de 
Dumnezeu și alungă din Împărăţia cerurilor, ducând în întunericul 
cel mai dinafară. Rânduiala și legea Bisericii nu cunosc dispută sau 
ceartă, ci, după cum știe să mărturisească un botez și o credință, așa 
și un singur acord în toate lucrurile bisericești. Căci nimic nu este 
mai bine primit și bine plăcut în fața lui Dumnezeu decât să fim 
uniți și să devenim o biserică sobornicească, după cum și mărtu- 
risim în Simbolul credinţei noastre sincere. Și cerem, fraţilor - cred 
că și voi, pentru că știu că aveţi frică de Dumnezeu -, de la prea- 
evlavioșii și ortodocșii noștri împărați să se reunească un sinod 
ecumenic, pentru ca cei ai Unui Dumnezeu să devină una, cei ai 
Treimii [să devenim] uniţi, și într-un suflet, și în aceeași cinstire. Cei 
ai capului nostru Hristos [să devenim] un trup articulat și coor- 
donat, cei ai Sfântului Duh [să fim] nu unii împotriva celorlalți, ci 
unii împreună cu ceilalți, cei ai adevărului să cugetăm și să spunem 
același lucru și să nu fie dispută și dezbinare între noi, pentru ca 


7% În text: &ppnra. 
7% 1 Corinteni 9, 27. 

pacea lui Dumnezeu, cea care este mai presus de orice minte, să ne 
păzească pe noi, pe toţi. Şi dacă împărații noștri apărători ai Orto- 
doxiei poruncesc să se țină seamă de cererea mea, consimt și eu și le 
îndeplinesc porunca și accept votul vostru. lar dacă nu, îmi este cu 
neputinţă să fac asta, ca să nu fiu supus anatemei și să nu mă aflu 
osândit în ziua Domnului nostru și Judecătorului dreptăţii, în care 
nici împărat, nici preot, nici nobili, nici mulțime de oameni nu mă 
pot scăpa. Și orice vă va fi pe plac, fraţilor, dați un răspuns apărării 
mele sau, mai bine zis, cererii mele”. 

Ascultând toţi cu bucurie cele spuse, au fost de acord să se facă 
un sinod. lar Tarasie, adresându-se din nou poporului, a spus: „Îm- 
păratul Leon a distrus icoanele, iar sinodul, atunci când a avut loc, 
le-a găsit distruse. Și pentru că au fost distruse de mână împără- 
tească, chestiunea trebuie cercetată, pentru că au îndrăznit să în- 
lăture după cum au crezut de cuviinţă un vechi obicei transmis în 
Biserică. Dar adevărul lui Dumnezeu nu se leagă”?, pentru a spune 
în chip apostolic”. 

lar în 25 decembrie a aceluiași al VIII-lea indiction, Cuviosul 
Părintele nostru Tarasie a fost hirotonit patriarh al Constantino- 
polului. Trimițând la Roma sinodicoanele sale și mărturisirea sa de 
credință, a fost acceptat de către papa Adrian. Și trimițând și îm- 
părăteasa la același papă, i-a cerut să trimită scrisori din partea sa și 
un om, pentru a fi de față la sinod. lar el l-a trimis pe Petru, ico- 
nomul Bisericii sale, și pe Petru, egumenul de la Sfântul Sava”%, 
bărbaţi cinstiți și împodobiţi cu toată virtutea. Împărăteasa și pa- 
triarhul au trimis [mesaje] și în Antiohia și în Alexandria. Căci încă 
nu fusese ruptă pacea cu arabii. Din Antiohia l-au adus pe loan cel 
mare și vestit, părtaş al sfințeniei în vorbă și faptă al patriarhului 
Antiohiei, căruia îi fusese singhel, și din Alexandria l-au adus pe 
Toma, bărbat plin de râvnă și foarte evlavios, care s-a remarcat și 
când a ajuns arhiepiscop al Tesalonicului, marele oraș din Illyricum. 


6.1.17.2. 
Conducătorul arabilor Aaron: 23 ani. 


În acest an, Moses, conducătorul arabilor, a murit și în locul său 
a luat puterea Aaron, fratele său, care a făcut multe rele creștinilor. 


782 Cf. 2 Timotei 2, 9. 


7% Mănăstirea Sfântul Sava se afla la Roma, pe Aventin; v. The Chronicle, p. 634. 

În același an, împărații au trimis și i-au invitat pe toți episcopii 
aflați sub autoritatea lor. Au sosit și scrisorile și oamenii trimiși de 
la Roma de papa Adrian, după cum am spus mai înainte, și cei ai 
[patriarhilor] Antiohiei și Alexandriei. Și în ziua a șaptea a lunii 
august a celui de-al IX-lea indiction, așezându-se în biserica Sfin- 
ţilor Apostoli din orașul împărătesc, au început să citească Sfintele 
Scripturi și să discute unii cu alţii, în timp ce împărații priveau din 
[spaţiul rezervat] catehumenilor. Mulțimea de scholarioi și excubiți 
și cei din celelalte tagmata, întărâtată de căpeteniile lor și având 
învăţătura vicleanului lor dascăl, și-a scos săbiile și au venit peste ei, 
amenințând că îl vor ucide pe arhiereu, pe episcopii și egumenii 
ortodocși. 

Când împărăţia a încercat să îi împiedice prin oamenii săi de 
casă care erau de faţă, ei nu s-au supus, ci ocărau și mai mult. Și 
atunci când patriarhul s-a ridicat și a intrat în altar cu episcopii și 
monahii ortodocși, episcopii care aveau aceeași cugetare vicleană ca 
aceia au ieșit la ei, strigând: „Am învins!” Dar, prin harul lui 
Dumnezeu, acei nebuni lipsiți de omenie nu au vătămat pe nimeni 
și astfel, fiind dizolvat sinodul, fiecare a plecat la ale sale. 


7.2.18.3. 


În acest an, împărăteasa, trimiţându-l pe patrikios-ul și logo- 
thetul Staurakios în Tracia, în luna septembrie, la începutul celui 
de-al X-lea indiction, la themele cele din cealaltă parte care se aflau 
atunci acolo, i-a convins pe toţi aceștia să colaboreze cu ea și să 
scoată din oraș oastea cea lipsită de evlavie pe care stricătorul Cons- 
tantin o adunase și o educase. Și prefăcându-se că pornește cu 
oastea spre părţile răsăritene, ca și cum ar fi ieșit arabii [în expedi- 
ție], tot echipamentul împărătesc și cortul au ieșit până la Malagina. 

Și intrând cei din themele din afară, au luat în stăpânire orașul. 
Dar, trimițând la ei, [împărăteasa] le-a spus: „Trimiteţi-mi armele 
voastre, fiindcă nu am nevoie de voi!” lar ei, fiind zădărniciți de 
către Dumnezeu, i le-au dat. Atunci [împărăteasa], urcând familiile 
acestora pe corăbii, i-a exilat din oraș, poruncind ca fiecare să plece 
în ţara lui, în care s-a născut. Și făcându-și o armată proprie și 
căpetenii care i se supuneau, a trimis în luna mai, din nou, în toate 
locurile și i-a invitat pe episcopi să vină în orașul niceenilor din Bi- 
thynia, pentru a avea loc acolo sinodul. Și pe timpul întregii veri s-au 

adunat cu toţii la Niceea. lar reprezentanţilor Romei și ai răsări- 
tenilor nu le dăduse drumul, ci îi avea încă [acolo]. 

În ziua a noua a lunii septembrie, indictionul al XI-lea, într-o zi 
de duminică, a avut loc o eclipsă foarte mare de soare, la ceasul al 
cincilea din zi, în timp ce se săvârșea Sfânta Liturghie. 


8.3.19.4. 


În acest an, Tarasie, preasfinţitul arhiepiscop al Constantino- 
polului, a venit în orașul niceenilor. Și s-a reunit cel de-al șaptelea 
Sfânt Sinod Ecumenic, [format] din 350 de episcopi”. Biserica so- 
bornicească și-a luat vechea podoabă, nedogmatizând nimic nou, ci 
păzind neclintite dogmele Sfinţilor și fericiților Părinţi, respingând 
noua erezie și anatematizând pe cei trei falși patriarhi, adică pe 
Anastasie, Constantin și Niketas, și pe toţi cei care cugetau ca ei. lar 
prima adunare și prima ședință a episcopilor a avut loc în sobor- 
niceasca [biserică] Sfânta Sofia din Niceea, în 11 octombrie, indic- 
tionul al XI-lea. În luna noiembrie au intrat toți în orașul împă- 
rătesc. Și, șezând dinainte împărații și episcopii în Magnaura, a fost 
lecturat tomosul; și l-au semnat împăratul și mama sa, aprobând 
evlavia și dogmele cele vechi ale Sfinţilor Părinţi. Făcând daruri 
preoților, le-a dat drumul. Și a fost împăciuită Biserica lui Dum- 
nezeu, chiar dacă vrăjmașul nu încetează să își semene zâzaniile 
între lucrătorii ei. Însă Biserica lui Dumnezeu, atunci când este ata- 
cată, biruie întotdeauna. 


9.4.20.5. 


În acest an, în luna septembrie, arabii au pornit o incursiune în 
teritoriul Romaniei; și a intrat în thema Anatolikon, într-un loc 
numit Kopidnadon. Strategii romanilor, adunându-se, s-au războit 
cu ei, dar au fost învinși. Mulţi au murit și nu puţini dintre scho- 
larioi au fost exilați. A căzut și Diogenes, turmarh destoinic al 
anatolienilor, și căpetenii ale themei Opsikion. 

Împărăteasa, rupând înţelegerea cu francii, l-a trimis pe proto- 
spatharios-ul Teofan să aducă din [thema] Armeniakon o fată pe 


784 Numărul episcopilor (rv' - 350) este o corectură a lui Carl de Boor, manuscrisele 
având în acest loc articolul tæv. Traducerea ar fi deci „al episcopilor”. Numărul 
participanţilor la sinod a fost de 365; v. The Chronicle, p. 637. 

nume Maria din Amnia; și a căsătorit-o cu împăratul Constantin, 
fiul ei, acesta din urmă fiind foarte întristat și nevrând, din cauza 
legăturii cu fiica lui Carol, regele francilor, cu care fusese logodit 
mai înainte. Totuși, au celebrat nunta acestuia în luna noiembrie, 
indictionul al XII-lea. 

lar Philetos, strategul Traciei, a mers la Strymon și și-a făcut 
tabăra fără pază; dintr-o dată bulgarii au venit asupra lui, fiind ucis 
de către aceștia împreună cu mulți alții. 

Irina l-a trimis în Longobardia pe loan, sakellarios-ul și logo- 
thetul armatei, împreună cu Teodot, care fusese rege al Marii Lon- 
gobardii, pentru a se apăra, dacă se putea, de Carol și pentru a-i 
desprinde pe unii de la acesta. Și au plecat deci împreună cu Teo- 
dor, patrikios-ul și strategul Siciliei. Având loc o luptă, același loan a 
fost prins de franci și a fost ucis în chip îngrozitor. 


10.5.21.6. 


În acest an, diavolul, din invidie față de evlavia împăraţilor, a 
îndemnat câțiva oameni vicleni să o întărâte pe mamă împotriva 
fiului și pe fiu împotriva mamei. Căci au convins-o că ar fi aflat de la 
cei care făceau previziuni că: „Nu fiul tău este rânduit de la Dum- 
nezeu să stăpânească împărăţia, ci este a ta, dată ție de Dumnezeu”. 
Ea, ca femeie, fiind înșelată, cum avea și iubire de putere, a fost 
mulțumită că este așa, negândindu-se că aceia au invocat acest 
motiv pentru că doreau să administreze ei lucrurile. 

Împlinind 20 de ani, împăratul, fiind acum voinic și foarte ca- 
pabil, a văzut că practic nu are putere peste nimic. Și se întrista 
văzându-l pe patrikios-ul și logothetul Staurakios că le deține pe 
toate și că toți vin la el; căci nimeni nu îndrăznește să îl viziteze pe 
împărat. Sfătuindu-se cu oamenii apropiaţi lui, care erau foarte 
puţini, și cu magistros-ul Petru, cu patrikios-ul Teodor Kamulianos 
și cu patrikios-ul Damian, a hotărât să îl prindă pe Staurakios, să îl 
exileze în Sicilia și să stăpânească el împărăţia, împreună cu mama sa. 

În ziua a noua a lunii februarie, indictionul al XIII-lea, a avut loc 
un cutremur foarte înfricoșător, încât nimeni nu îndrăznea să 
doarmă în casă, ci toţi și-au făcut corturi în grădini și în spaţii libere 
și locuiau în ele. 

lar împărăteasa, împreună cu fiul ei, a ieșit la Sfântul Mamas. 
Dându-i-se de veste despre această intenţie, Staurakios a instigat-o 
pe augustă împotriva fiului ei. lar ea, prinzându-i pe oamenii îm- 
păratului, i-a bătut și i-a tuns pe toţi, împreună cu loan protospa- 

tharios-ul și preceptorul”“5 său, cel numit Pikridios, și i-a exilat în 
părţile de jos, până în Sicilia. lar pe magistros-ul Petru, supunându-l 
la necinstiri, l-a așezat în casa sa. La fel și pe patrikios-ul Teodor 
Kamulianos. lar pe patrikios-ul Damian, bătându-l și tunzându-l, l-a 
trimis în cetatea Apollonias. De asemenea, și-a bătut și fiul și, 
reproșându-i multe, l-a izolat timp de mai multe zile. Apoi a început 
să pună armata să jure: „Până când vei trăi, nu vom accepta ca fiul 
tău să conducă”. Și au jurat cu toţii astfel, neîndrăznind absolut 
nimeni să spună ceva împotriva ei. 

O flotă a arabilor a ieșit împotriva Ciprului și împărăteasa, 
aflând înainte de aceasta, a adunat și ea toate corăbiile romane și le-a 
trimis împotriva acelora. Ajungând până la Myra, amândoi strategii 
au ocolit capul Chelidonia și au intrat în golful Ataleiei. Iar arabii, 
pornind din Cipru, au avut parte de o lipsă de vânt și erau purtați în 
derivă pe mare. Când li s-a arătat uscatul, i-au văzut strategii și, 
așezându-se în formaţie, s-au pregătit de luptă. lar Teofil, strategul 
[themei] Kibyraioton, bărbat voinic și foarte capabil, a avut îndrăz- 
neală și a ieșit înaintea tuturor; luptându-se cu ei, aceștia l-au prins 
și l-au dus la Aaron, care, văzându-l, l-a îndemnat să devină trădător 
și să primească daruri vremelnice. Cum el nu a acceptat, după ce l-au 
silit și mai mult, dar el tot nu a cedat, suferind pedeapsa prin sabie, 
s-a dovedit a fi un vrednic mucenic. 


Anii lumii 6283. de la dumnezeiasca Întrupare: 783 ani. 


Împăratul romanilor Constantin, ani 7.1. Conducătorul arabilor 
Aaron, ani 23.6. Episcopul Romei Adrian, ani 27.22. Episcopul Cons- 
tantinopolului Tarasie, ani 21.7. 


În acest an, în luna septembrie, indictionul al XIV-lea, cei care luau 
jurământul au ajuns în thema Armeniakon. lar ei nu au acceptat să 
jure: „Nu vom fi conduși de fiul tău ca împărat în timpul vieţii tale”, ci 
spuneau: „Nici nu vom pune numele Irina înaintea lui Constantin, ci 
[vom zice] Constantin și Irina, cum am primit de la început”. 

[Împărăteasa] a trimis iarăși spre a-i prinde pe aceştia, de data 
aceasta pe Alexios, spatharios și drungarios al străjii, cel numit 
Musulem. Dar ei l-au ţinut pe acesta și l-au rânduit să îi conducă, în 


7% În text: vio. Termenul provine din latinescul baiulus. 
ayv P 

vreme ce pe Nichifor, patrikios-ul și strategul lor, l-au întemnițat; și 
l-au aclamat și ei ca singur împărat pe Constantin. O, uneltire a 
vicleanului diavol! Cum se grăbește prin multe meșteșugiri să piardă 
neamul omenesc! Căci cei care în urmă cu 15 ani făcuseră jură- 
mântul acela îngrozitor, făcând înscrisuri și punându-le în Sfântul 
Altar, au jurat iarăși Irinei că nu le va fi împărat fiul ei cât timp va 
trăi ea. Și iarăși, uitând aceasta, l-au aclamat ca împărat pe Cons- 
tantin, neînțelegând jalnicii de ei că nu trebuie să facă jurăminte 
potrivnice unul altuia, pentru că în mod necesar orice jurământ 
potrivnic unuia făcut mai înainte este urmat de sperjur, iar sperjurul 
înseamnă lepădare de Dumnezeu. 

Adunându-se cei din theme la Atroa în luna octombrie a celui 
de-al XIV-lea indiction, cu toţii l-au cerut într-un glas pe împăratul 
Constantin, care era în cel de-al douăzeci și unulea an al său. lar 
Irina, fiindcă îi era frică de avântul armatei, i-a dat drumul. Și ei l-au 
confirmat ca împărat și au respins-o pe mama sa. Îndată, împăratul 
i-a trimis pe Mihail Lachanodrakon și pe protospatharios-ul loan, 
preceptorul”$% său, și i-au pus pe armeniaci să jure că nu o vor 
accepta pe Irina, mama lui, ca împărat”. lar pe Alexios l-a întărit ca 
strateg al lor. Revenind împăratul în oraș în luna decembrie, bă- 
tându-l și tunzându-l pe Staurakios, l-a exilat spre satisfacția lor în 
thema Armeniakon. L-a exilat și pe eunucul Aetios, protospatharios 
și apropiat al mamei sale, și pe toți eunucii din casa ei. lar pe ea, 
după ce i-a făgăduit că nu îi va face nimic, a așezat-o în palatul lui 
Elefterie, pe care ea însăși îl construise și unde își ascunsese și cea 
mai mare parte din bani. 

În luna aceea a avut loc un incendiu și a ars triklinos-ul pa- 
triarhiei, cel numit Thomaites”®, quaestorium-ul”? și multe alte 
case, până la Milion. 


75 În text: BoryvAov. 

787 În acest caz este folosit masculinul, pentru că se punea problema ca Irina să 
guverneze personal, în calitate de suveran, și nu doar ca soție sau mamă de împărat. În 
acest context se poate remarca titulatura faoiAevc care apare în documentele emise de 
Irina; v. C.E. Zachariae von LINGENTHAL, Jus Graeco-Romanum, Pars III, p. 55, şi L. 
BREHIER, Vie et mort de Byzance, p. 89. 

788 Clădirea era o anexă a Patriarhiei, unde se păstra și biblioteca acesteia, și fusese 
construită de patriarhul Toma I (607-610) sau Toma II (667-669); v. R. GUILLAND, 
Etudes de topographie ..., vol. II, pp. 14-19. 

79 În text notat ca «vouorwptov. Am preferat forma latinească în locul unei transliterări 
exacte a formei grecești pentru identificarea lămurită a realităţii la care face referire 
acest termen. 

lar în luna aprilie, Constantin, făcând o expediție împotriva 
bulgarilor, a ajuns la așa-numita cetate Probaton'*, la râul Sfântului 
Gheorghe. Întâlnindu-l pe Kardamos, domnitorul Bulgariei, a avut 
loc o luptă de proporții nu prea mari până seara. lar romanii, 
pierzându-și curajul, au fugit noaptea și s-au întors lipsiți de glorie. 
Bulgarii, la rândul lor, fiind înfricoșați, s-au întors. 


2.7.23.8. 


În acest an, în luna septembrie, împăratul a făcut o expediție 
împotriva arabilor. Și pornind de la Amorion, a mers spre Tarsul 
Ciliciei. Când a ajuns la Turnurile fără apă”, s-a întors înapoi, fără a 
reuși să facă nimic, în luna octombrie, indictionul al XV-lea. 

În ziua a cincisprezecea a lunii ianuarie, împăratul, fiind rugat 
de mama sa și de mulți dintre cei care aveau demnități, a pro- 
clamat-o din nou pe aceasta; și a fost aclamată împreună cu el ca la 
început, Constantin și Irina. S-au supus cu toţii. Dar thema Arme- 
niakon, împotrivindu-se la aceasta, s-a răsculat și l-a cerut pe Ale- 
xios, cel care le fusese strateg cu puțin timp înainte și pe care pe 
atunci împăratul îl chemase dându-și cuvântul [că nu îi va face 
nimic] și îl cinstise cu demnitatea de patrikios, ținându-l în preajma 
sa. Din cauza acestei cereri și a unor vorbe care se spuneau despre el 
- cum că va fi împărat -, după ce l-a bătut și l-a tuns, împăratul l-a 
așezat în pretoriu. 

În luna iulie, Constantin a mers în expediție împotriva bulga- 
rilor și a construit cetatea Markellai. La 20 ale lunii iulie a ieșit 
Kardamos, domnitorul Bulgariei, cu toată armata sa și stătea în 
fortificaţii. Împăratul, fiind cuprins de înflăcărare'” și fiind convins 
de către falși profeţi că a lui va fi victoria, a pornit lupta fără vreun 
scop și fără rânduială, sfârșind prin a suferi o grea înfrângere. Și a 
revenit [ca un] fugar în oraș, pierzând mulți, nu numai din armata 
cea de rând, ci și dintre cei cu demnități, între care și pe magistros-ul 
Mihail Lachanodrakon, pe patrikios-ul Bardas și pe protospatharios-ul 
Ștefan Harneas, pe Niketas și pe Theognostos, care fuseseră strategi; 
și încă alți oameni împărătești, nu puțini, și pe Pangratios, falsul 
profet și astronom, care îi și prorocise că va învinge. Au luat și 


7% În text: Ilpof&rov kåotpov - „Cetatea Oii”. 
79 În text: 'Avv5po. nupyol. 
75 În text: epuorvonoac, literal - „respirând fierbinte”. 

bagajul, precum și caii și cortul cu toate lucrurile împărătești. Adu- 
nându-se tagmata în oraș, s-au sfătuit să îl scoată pe Nichifor, care 
fusese cezar și să îl așeze ca împărat. 

Aflând aceasta, Constantin a trimis de i-a scos pe toți”? fiii lui 
Constantin, bunicul său, la Sfântul Mamas. Pe Nichifor l-a orbit, iar 
lui Hristofor, Niketas, Antim și Eudokimos le-a tăiat limbile. Îm- 
preună cu aceștia l-a orbit și pe Alexios, patrikios-ul amintit mai 
înainte, fiind convins de cele spuse de către mama sa și de către 
Staurakios, mai sus-menționatul patrikios - cum că, dacă nu l-ar 
orbi, îl vor alege pe el împărat. lar pedepsirea acestora s-a făcut în 
luna august, într-o zi de sâmbătă, indictionul al XV-lea, la ora 9. 
Însă dreptatea lui Dumnezeu nu a lăsat pentru mult timp nerăz- 
bunată această faptă nedreaptă. Căci, după un [interval de] timp de 
cinci ani, în aceeași lună și în aceeași zi de sâmbătă, același Cons- 
tantin a fost orbit de către propria sa mamă. 


3.8.24.9. 


În acest an, auzind armeniacii despre patrikios-ul Alexios că a 
fost orbit, l-au întemnițat pe strategul lor, patrikios-ul Teodor Ka- 
mulianos. Aflând aceasta, împăratul l-a trimis pe protospatharios-ul 
Constantin Artaser și pe Chrysocheres, strategul themei Bukella- 
rion, cu armată din celelalte theme, pentru a-i prinde. lar aceștia, 
începând lupta cu ei, i-au prins pe amândoi și i-au orbit; și au fost 
măcelăriți mulți din ambele părți, în luna noiembrie a primului 
indiction. 

lar în ziua a douăzeci și cincea a lunii decembrie, la ceasul al 
doilea, având loc noaptea tunete și fulgere, s-a aprins o parte a 
atelierului împărătesc de brodat cu aur” de la Chrysion. 

După Sfintele Paști, împăratul a făcut o expediţie împotriva 
armeniacilor, împreună cu toate celelalte theme. Şi în cea de-a 
douăzecea zi a lunii mai, indictionul întâi, în duminica Cincizecimii, 
luptându-se cu ei, i-a învins prin viclenia armenilor care erau cu 
armeniacii, dar i-au trădat. Și i-a prins și i-a ucis pe spatharios-ul 
Andronikos, turmarh al lor, pe Teofil, turmarh și el, și pe Grigorie, 
episcopul orașului Sinope; iar pe ceilalţi i-a supus la amenzi și con- 
fiscări. lar pe 1000 din cetatea lor, legându-i, i-a adus în oraș prin 


75% În text: &udorEpovc, care se poate traduce și prin „amândoi”. 
794 În text: EpyoSooiou Tov Xpuookiafapiwv. 

poarta Vlahernelor, în ziua a douăzeci și patra a lunii iunie, într-o zi 
de luni; și le-a tatuat fețele cu cerneală, scriindu-le: „Armeniac 
uneltitor”, și i-a răspândit în Sicilia și în celelalte insule. lar armenii, 
trădătorii acestora, neprimind nicio răsplată de la împărat, au 
predat arabilor cetatea Kamachon. 


49.25.10. 


In acest an, în luna octombrie, indictionul al II-lea, arabii au 
ocupat cetatea Thebasa prin promisiune: de aceea le-au lăsat căpe- 
teniile să meargă la ale lor. 


5.10.26.ul. 


În acest an, împăratul, pentru că o ura pe soţia sa, Maria, din 
cauza uneltirii mamei sale care dorea puterea, pentru ca el să fie 
condamnat de toţi, a forțat-o pe aceasta să se facă monabhie; con- 
vingând-o, a tuns-o în monahism în luna ianuarie, indictionul al III-lea. 

Și în luna aprilie a pornit în expediție împotriva arabilor. În ziua 
a opta a lunii martie, luptându-se cu un grup expediționar al 
acestora într-un loc numit Anusa, i-a învins și i-a alungat până la 
râu. Mai apoi a coborât la Efes; după ce s-a rugat în biserica Teo- 
logului”%, a donat’ taxele târgului, care erau în valoare de 100 de 
litre de aur, spre slujirea Sfântului Apostol și Evanghelist loan. Iar în 
luna august, împăratul a încoronat-o ca augustă pe cubicularia Teo- 
dote și s-a logodit cu ea în chip nelegiuit. 


6.11.2712. 


În acest an, în luna septembrie, indictionul al IV-lea, împăratul a 
făcut nunta cu Teodote în palatul Sfântului Mamas, timp de 40 de zile. 

În luna aprilie a aceluiași al IV-lea indiction, în ziua a șaptea [a 
săptămânii], la ceas de noapte, în insula Creta a avut loc un cu- 
tremur îngrozitor; apoi un altul și în Constantinopol, cumplit, în 
ziua a patra a lunii mai. 

Kardamos, domitorul Bulgariei, i-a spus împăratului: „Ori îmi 
plătești tribut, ori vin până la Poarta de Aur și ruinez Tracia”. lar 


795 Sfântul loan, patronul orașului Efes. 
7% În text: Exowbioe. În acest context termenul s-ar mai putea traduce „a redus” sau „a 
anulat” . 

împăratul, punând bălegar de cal într-o năframă, i-a trimis-o 
acestuia, spunând: „Ți-am trimis tributul ce ţi se cuvine. Eşti bătrân 
și nu vreau să te ostenești până aici, așa că vin eu până la Markellai; 
tu doar să ieși afară. Și va fi ce va socoti Dumnezeu”. Trimițând 
împăratul la themele de pe țărmul celălalt, și-a adunat armata și a 
venit până la Bersinikia. Kardamos a venit până la pădurea Abroleba 
și, fiindcă îi era teamă, a rămas în codru. lar împăratul, încurajându-și 
armata, a mers până la luminișul Abroleba și l-a chemat pe Kar- 
damos timp de 17 zile. Dar acela nu a îndrăznit, ci, fugind, s-a întors 
la ale sale. 

În același an au venit și arabii până la Amorion și, neizbândind 
nimic, s-au întors după ce au luat prizonieri în ținuturile din jur. 

În același an, Platon, egumenul de la Sakkudion, a întrerupt 
împărtășirea cu patriarhul Tarasie, pentru că îl primise pe împărat 
să se împărtășească, și a îngăduit celui catehizat de el să o tundă pe 
Maria, soţia sa, și avvei Iosif, egumenul de la Kathara, îi îngăduise să 
îl cunune cu Teodote. Când a aflat aceasta, împăratul l-a trimis pe 
Bardanios, patrikios-ul și domestikos-ul scholelor, și pe loan, co- 
mitele Opsikionului, și l-a adus pe Platon în oraș și l-a izolat într-o 
chilie în biserica Arhistrategului din palat. lar pe ceilalți monahi, 
împreună cu nepoţii acestuia’, bătându-i, i-au exilat în Tesalonic. 
Dar le-a luat apărarea mama împăratului, ca unii care se opuseseră 
fiului ei și îl făcuseră de rușine. 


7.12.1.3. 
Episcopul Romei Leon: 8 ani. 


În acest an, în luna septembrie, împăratul a ieșit împreună cu 
mama sa la Prusa, pentru a merge la băile termale. Și în cea de-a 
șaptea zi a lunii octombrie, indictionul al V-lea, i s-a născut împă- 
ratului un fiu, pe care l-a numit Leon. Atunci când a aflat aceasta, 
împăratul a lăsat-o pe mama sa la băile termale, cu toată suita îm- 
părătească și căpeteniile, și s-a întors în grabă în oraș. lar mama 
acestuia, găsind prilej, s-a adresat căpeteniilor de tagmata și le-a atras 
prin daruri și promisiuni, pentru a-l da jos pe fiul ei și pentru a domni 
ea singură; pe unii i-a ademenit în persoană, pe alții prin oamenii ei. 
I-a atras pe toți de partea ei și aștepta să găsească o zi prielnică. 


797 Nepoţii lui Platon erau Sfântul Teodor Studitul și fratele său, Iosif; v. The Chronicle, 
p. 647. 

La Roma, săvârșindu-se papa Adrian, a fost hirotonit Leon, un 
bărbat foarte cinstit și întru toate respectabil. 

În luna martie, împăratul a ieșit împotriva arabilor, avându-l cu 
el pe patrikios-ul Staurakios, pe ceilalți prieteni ai mamei sale și 
20000 de soldaţi ușor înarmaţi, aleși din toate themele. Iar cei din 
jurul lui Staurakios, văzând dorința [de luptă a] armatei și a îm- 
păratului, s-au temut ca nu cumva, luptându-se, acesta să învingă și 
astfel ei să eșueze în urzeala împotriva lui. Mituindu-i pe cei din 
strajă, i-au convins să mintă că saracinii au plecat. lar împăratul, în- 
tristându-se foarte tare, a intrat în oraș fără să facă nimic. Și în prima zi 
a lunii mai a murit fiul său, Leon, și l-a plâns pe acesta foarte tare. lar 
în ziua a șaptesprezecea a lunii iulie, indictionul al V-lea, într-o zi de 
joi, împăratul, trecând de la cursa de cai la Sfântul Mamas, au trecut 
înaintea lui cei din tagmata, fiind vorbiţi dinainte să îl prindă. Dar 
el, aflând aceasta, s-a urcat pe corabia sa și a trecut la Pylai, vrând să 
se refugieze în thema Anatolikon. Și erau împreună cu el prietenii 
mamei sale, fără ca el să îi știe. A ieșit și soția lui până la Triton. 

Sfătuindu-se, prietenii mamei sale care se aflau cu el și-au spus: 
„Dacă i se adună acestuia armată, nu mai poate fi stăpânit, așa că nu 
vom scăpa și ne va pierde”. Și mama lui, adunând în [regiunea 
numită] „a lui Elefterie” pe cei din tagmata care vorbiseră dinainte 
cu ea, a intrat în palat și, aflând de adunarea armatei pe lângă 
împărat, s-a înfricoșat cumplit; se gândea să trimită la el episcopi 
pentru a obține promisiunea [că o va feri] și să stea deoparte. A scris 
în ascuns prietenilor, care se aflau cu el: „Dacă nu faceţi cumva să îl 
predațţi, îl voi vesti pe împărat de înțelegerile pe care le aveţi cu 
mine”. lar ei, înfricoșaţi, l-au prins pe Constantin la rugăciune”%* și, 
urcându-l pe corabie, sâmbătă dimineaţă au ajuns în oraș, în ziua a 
cincisprezecea a lunii august. L-au închis în Porphyra”*, unde s-a și 
născut. La sfatul mamei sale și al sfătuitorilor ei, pe la ceasul al 
nouălea, l-au orbit în chip îngrozitor și netratabil cu scopul de a-l 
omori. Și soarele s-a întunecat timp de 17 zile și nu își mai trimitea 
razele, încât corăbiile s-au rătăcit și erau purtate [pe mare]. Și toți 
spuneau și mărturiseau că soarele și-a reținut razele din cauza 
orbirii împăratului. Astfel a luat puterea Irina, mama lui. 


7% În text: EKpATNGAV XVTOV eiç NAP&KÂNOIV, care s-ar mai putea traduce „l-au prins pe 
el cu rugămintea”. 
75 Porphyra era încăperea din palatul imperial unde se nășteau copiii împăraţilor. 

În același an, rudele din Roma ale fericitului papă Adrian, pu- 
nând în mișcare poporul, s-au răsculat împotriva papei Leon şi, 
prinzându-l, l-au orbit. Totuși, nu i-au putut stinge cu totul lumina 
[ochilor], pentru că cei care l-au orbit erau iubitori de oameni și l-au 
cruțat. lar el s-a refugiat la Carol, regele francilor, care s-a răzbunat 
amar pe dușmanii lui și l-a reașezat pe tronul său. Roma a ajuns din 
acea vreme sub stăpânirea francilor. lar el, răsplătindu-l pe Carol, l-a 
încoronat ca împărat al romanilor în biserica Sfântului Apostol 
Petru, ungându-l cu ulei din cap și până în picioare, îmbrăcându-l 
cu veșmânt împărătesc și [punându-i] coroană, în 25 decembrie, 
indictionul al IX-lea. 


1.13.2.14. 
Împărăteasa romanilor Irina, din nou: 5 ani. 


În acest an, Irina, luând în stăpânire împărăţia, l-a trimis îndată 
pe Dorotei, egumenul de la Chrysopolis, și pe Constantin, cartofi- 
laxul Marii Biserici, la Abimelec, cel care devasta regiunile Capado- 
ciei și Galatiei, rugându-l să încheie pace. Însă aceasta nu s-a făcut. 

În luna octombrie, câțiva răsculați i-au convins pe fiii luptă- 
torului împotriva lui Dumnezeu Constantin, care se aflau sub pază 
în palatul Therapeia, să se refugieze în Marea Biserică și, chipurile, 
să ceară asigurare că după aceasta nu li se va face nimic. [Urmăreau] 
ca dintr-un astfel de pretext să proclame împărat pe unul dintre ei. 
Și, adunându-se mult popor în biserică, a intrat eunucul Aetios, pa- 
trikios-ul, ca să-i scoată afară dându-le asigurări, nefiind nimeni 
atent la ei, și i-a exilat la Atena. lar cei doi patrikioi, Staurakios și 
Aetios, care până atunci erau prieteni apropiaţi ai împărătesei, i-au 
devenit adversari, astfel că își arătau pe față dușmănia. Amândoi 
aveau drept scop ca după moartea acesteia să asigure împărăţia 
pentru rudele lor. 


2.14.3.15. 


În acest an a ieșit Abimelec împotriva Romaniei. Și, trimițând 
un corp expediționar de soldaţi ușor înarmaţi“, a mers până la 
Malagina. Ajungând la grajdurile lui Staurakios, a luat caii și șaua 
împărătească și s-a întors nevătămat. lar ceilalți au coborât până în 


%0 În text: xodpoov povoóvwv. 

Lydia și au luat mulți prizonieri. Un corp expediționar dintre ei a 
ieșit și s-a năpustit asupra lui Pavel, patrikios și comite al Opsikio- 
nului, împreună cu toată thema lui și cu optimatoi, și a făcut mare 
măcel între aceștia. Luând și bagajele acestora, [corpul expedițio- 
nar] s-a întors și el. 

În luna martie a celui de-al VII-lea indiction, Akameros, condu- 
cătorul sklavinilor din Belzetia, îndemnat fiind de către helladici, a 
pus la cale să îi scoată pe fiii lui Constantin și să numească [pe unul] 
dintre ei împărat. Aflând aceasta, împărăteasa l-a trimis la patrikios-ul 
Constantin Serantapechos pe Teofilact, fiul acestuia, care era spa- 
tharios și nepot al ei, ca să-i orbească pe toţi; și așa le-a zădărnicit 
uneltirea împotriva ei. 

În cea de-a doua zi a Sfintelor Paşti, împărăteasa a mers în pro- 
cesiune de la [biserica] Sfinților Apostoli purtată pe un car de aur, 
tras de patru cai albi și ţinut de patru patrikioi, adică de Bardanes, 
strategul themei Thrakesion, Sisinnios, strategul Traciei, Niketas, 
domestikos-ul scholelor, și Constantin al lui Boilas, aruncând din 
belșug daruri consulare. 

În luna mai, împărăteasa s-a îmbolnăvit, fiind aproape de 
moarte. Și s-a întețit disputa eunucilor. Aetios l-a luat de partea sa 
pe Niketas, patrikios și domestikos al scholelor; ei i se împotriveau 
strașnic lui Staurakios, convingând-o și pe împărăteasă că acesta 
dorește puterea. Și ea, înfuriindu-se, l-a dus pe Staurakios în chip 
grozav în palatul Hiereios, spunând că e unul care provoacă tulbu- 
rări“ şi răscoale și își provocase el însuși foarte grabnica pierzare. 
lar el, apărându-se în fața ei, s-a pus pe sine în siguranță și s-a în- 
verșunat împotriva acelor patrikioi amintiţi înainte, Aetios și Niketas. 


3.15.4.16. 


În acest an, în luna februarie, indictionul al VIII-lea, Staurakios, 
cel mai înainte menţionat, punea la cale o răzvrătire și o răscoală 
împotriva orașului împărătesc, făcându-și-i favorabili pe scholarioi 
și excubiţii din acesta prin bani și daruri. lar Irina cea evlavioasă, 
făcând un silention în triklinos-ul lui Iustinian, a împiedicat orice 
om din armată să se apropie de Staurakios. Și astfel lucrurile s-au 
bucurat de puţină ordine. 


ŝo În text: uoviruv. Termenul provine din latinescul tumultus; v. H. MIHĂESCU, La 
Romanit€ ..., p. 404. 

lar Aetios, cel mai înainte amintit, și Niketas, împreună cu alți 
câțiva, luptau împotriva lui Staurakios. lar acesta a fost lovit în 
inimă și a dat afară pe gură sânge spumos din părţile toracelui și 
plămânului. Medicii, atunci când au văzut una ca asta, au spus că 
era mortală. lar ceilalți lingușitori și lipsiți de minte - nu numai 
medici, dar și unii monahi nemonahi și magicieni - îl convingeau 
prin jurăminte, până și în ziua săvârșirii lui care a avut loc în luna 
iunie a aceluiași al VIII-lea indiction, într-o zi de marți, că va trăi și 
va fi împărat. Bazându-se pe ei, Staurakios a și pus la cale o revoltă 
care va avea loc împotriva lui Aetios în Capadocii“?, de care nu s-a 
învrednicit să audă cât trăia. Căci vestea cu privire la aceasta a ajuns 
la două zile după ce el a murit. lar răsculații, fiind arestaţi, au fost 
supuși la exil și la pedepse. 


4.16.5.17. 


În acest an, în ziua a douăzeci și cincea a lunii decembrie, 
indictionul al IX-lea, Carol, regele francilor, a fost încoronat de către 
papa Leon. Voind să pornească o expediție cu flotă împotriva Si- 
ciliei, a sfârșit prin a se răzgândi, căci voia mai degrabă să se că- 
sătorească cu Irina. A trimis soli pentru aceasta în anul următor, în 
indictionul al X-lea. 

lar în luna martie a celui de-al IX-lea indiction, evlavioasa Irina 
le-a dăruit bizantinilor“? taxele orășenești, iar pentru Abydos și 
Hieron a anulat? așa-numitele komerkia*5. 1 s-a mulțumit înde- 
lung pentru acestea și pentru multe alte binefaceri. 


5.17.6.18. 


În acest an, patrikios-ul Aetios, scăpând de Staurakios și ne- 
maiavând alte griji, s-a grăbit să îi acorde puterea propriului său 
frate, pe care l-a și numit unic strateg în Tracia și Macedonia; el 
deţinea themele din cealaltă parte, Anatolikon și Opsikion. Fiindcă 
era plin de mândrie, îi umilea pe nobilii cei cu funcţii și nu ținea 
seama de nimeni. Aceștia s-au și tulburat cumplit împotriva lui, 


%2 în Antichitate, Capadocia era împărțită în trei provincii; v. The Chronicle, p. 653. 
%3 Locuitorilor Constantinopolului. 

84 În text: Exoveioev, care s-ar mai putea traduce prin „a redus”. 

%5 Reprezentau taxele vamale pe importuri și exporturi. 

astfel că plănuiau o revoltă împotriva împărătesei, plan pe care l-au 
pus în practică. 

Emisarii trimiși de către Carol și de papa Leon au ajuns la 
preaevlavioasa Irina, cerând ca ea să se unească în căsătorie cu Carol 
și să se unească Răsăritul cu Apusul. Ea ar fi fost de acord dacă acest 
de multe ori amintit Aetios nu ar fi împiedicat [acest lucrul, 
conducând alături de ea și uzurpând puterea pentru fratele său. 


1.18.7.19. 
Împăratul romanilor Nichifor: 9 ani. 


În acest an, în ziua de 21 octombrie, indictionul al XI-lea, la 
ceasul al patrulea din noapte, pe când se lumina ziua de luni, Ni- 
chifor, patrikios-ul și logothetul general, s-a ridicat cu răzvrătire 
împotriva preaevlavioasei Irina, Dumnezeu îngăduind aceasta, din 
judecăţi neștiute, pentru mulțimea păcatelor noastre. Și au con- 
lucrat împreună cu el cei doi Triphyllios sperjuri și vicleni — Niketas, 
patrikios şi domestikos al scholelor, Sisinnios, patrikios și frate al 
acestuia. Împreună cu el erau și patrikios-ul Leon Serantapechos și 
patrikios-ul Grigorie, fiul lui Musulakios, Teoctist, patrikios-ul și 
chestorul, și patrikios-ul Petru; le-au înșelat și pe unele dintre căpe- 
teniile armatei din tagmata. 

Ajungând la poarta numită Chalke, i-au înșelat degrabă în chip 
mincinos pe paznici și i-au convins că au fost trimiși de împărăteasă 
ca să-l proclame împărat pe același Nichifor, din cauză că patrikios-ul 
Aetios o forța să îl proclame împărat pe fratele său, Leon. lar ei au 
dat crezare unei astfel de minciuni, așa că l-au proclamat împreună 
ca împărat pe tiran. Astfel, aceiași patrikioi, venind la marele palat, 
au intrat și, de acolo, trimițând în întregul oraș niște neînsemnați și 
niște robi, au făcut proclamarea înainte de miezul nopţii. Apoi au 
așezat paznici la palatul lui Elefterie, în care se întâmpla să se afle 
împărăteasa. 

În zori, trimițând după ea, au închis-o în marele palat. Și astfel 
au mers în procesiune la Marea Biserică, pentru a-l încorona pe 
ticălos. S-a reunit toată mulțimea din oraș și cu toții erau nemul- 
țumiţi, blestemându-l pe cel care făcea încoronarea, pe cel care era 
încoronat și pe cei care îi felicitau pe aceștia. Cei care își duceau 
viaţa în evlavie și rațiune se minunau de judecata divină: cum a 
îngăduit ca cea care se străduise pentru credinţa cea dreaptă în chip 

mucenicesc să fie alungată de un porcar, căruia, din iubire de bani, i 
se alăturaseră apropiații ei - adică eunucul Leon din Sinope, pa- 
trikios și sakellarios, cei doi Triphyllios urâtori de Dumnezeu și mai 
sus-amintiţii patrikioi. Ea îi îmbogăţise prin foarte multe daruri și 
mâncase de multe ori împreună cu ei. lar ei, prin lingușiri și jură- 
minte grozave, o asigurau că socotesc bunăvoința ei mai necesară 
decât orice pe lume. 

Alţii, ca în extaz, nu își dădeau seama de realitatea celor întâm- 
plate și credeau că visează. lar alții dintre cei care știau să cugete 
drept fericeau bunăstarea cea trecută și plângeau nefericirea care 
urma să vină din cauza tiraniei, și asta mai ales cei care avuseseră 
înainte experiența cugetării celei viclene a tiranului. Pe toți deopo- 
trivă i-a cuprins o întunecare și o deznădejde nemângâiată - asta ca 
să nu lungesc vorba scriind în detaliu toate cuvintele cele lipsite de 
frumuseţe ale acelei zile. Căci în acea zi era întru totul împotriva 
firii și vremea: se întâmpla să fie mohorâtă, lipsită de lumină și cu- 
prinsă de un frig de neînlăturat în vreme de toamnă; arăta limpede 
strâmbătatea și asuprirea nesuportabilă pe care Nichifor o va înfăp- 
tui, mai cu seamă celor care îl aleseseră. A doua zi, luându-i pe unii 
dintre patrikioi, a urcat la împărăteasa care era închisă și s-a pre- 
făcut, după cum îi era obiceiul, că are o falsă bunătate - de altfel, 
prin asta i-a și înșelat pe cei mai mulți. Se scuza față de ea cum că ar 
fi fost înălţat la conducere fără voia lui și că nu își dorea aceasta, 
blestemându-i pe cei care îl ridicaseră și uneltiseră împotriva ei 
asemenea lui luda, cel care L-a vândut pe Domnul după ce cinase 
împreună cu El, și mărturisind că aceștia erau următori ai aceluia 
întru toate. I-a arătat și încălțările sale negre, asigurând-o că îi place 
să le poarte împotriva rânduielilor împărătești. Apoi a sfătuit-o cu 
viclenie și prin jurăminte să aibă îndrăzneală în privinţa confortului 
ei trupesc care se cuvine [să îi fie asigurat] unei stăpâne de către un 
rob și să nu socotească căderea ei drept vreo nenorocire. A sfătuit-o 
să nu îi ascundă nimic din comorile împărătești și a condamnat 
patima iubirii de arginţi, spunând că nu poate îndura să o aibă. Dar 
neîndestulatul““ își punea toate nădejdile în aur, fiindcă suferea 
cumplit de această boală. 

Dar înțeleapta și de Dumnezeu iubitoarea Irina, deși ar fi tre- 
buit să fie cuprinsă de suferința schimbării celei neașteptate - mai 


506 În text: navpayóç. 

ales că era și femeie —. i-a spus, având cuget viteaz și înțelept, celui 
care ieri fusese un rob călcător de jurământ, iar astăzi era un tiran 
viclean aducător de tulburare și lipsit de rușine: „Eu, omule, Îl con- 
sider pe Dumnezeu [ajutător și răzbunător]””, Cel Care și mai 
înainte, orfană fiind și nevrednică, m-a ridicat pe tronul împărăției. 
lar pricina îndepărtării mele [de pe tron] mi-o atribui mie și pă- 
catelor mele; și strig: «Întru toate și în orice chip fie binecuvântat 
numele Domnului, singurul Împărat al împăraţilor și Domn al 
domnilor!» Chipul urcării tale [pe tron] îl atribui Domnului, fără de 
Care cred că nu se întâmplă nimic. Și zvonurile care mi-au fost 
transmise împotriva ta în legătură cu demnitatea cu care ești acum 
învestit, adevărate, după cum a dovedit-o sfârșitul lucrurilor, nu îţi 
sunt necunoscute. Dacă aș fi fost atrasă de acestea, te-aș fi putut 
ucide fără piedică. Însă, pe de-o parte, convinsă de jurămintele tale, 
pe de alta, cruțându-te, i-am nesocotit pe mulți dintre cei care îmi 
voiau binele, încredințând și în acest caz cele ale mele lui Dum- 
nezeu, prin Care împărăţesc împărații și principii stăpânesc pămân- 
tul. Acum mă închin ţie ca împărat, ca unuia [care ești] evlavios și 
așezat [pe tron] de către El, și îţi cer să îmi cruți slăbiciunea și să îmi 
îngădui ca această casa a lui Elefterie - construită de mine - [să îmi 
fie] spre alinarea necazului meu celui fără seamăn”. 

lar el a spus: „Dacă vrei să ți se întâmple aceasta, jură-mi pe 
toate puterile divine că nu-mi vei ascunde niciuna dintre comorile 
împărăției și eu îți voi îndeplini cererea și voi face totul spre slujirea 
și odihna ta! Ea i-a jurat pe cinstita și de viață dătătoarea Cruce: 
„Nu îţi voi ascunde nimic, [până la ultimul] obol5%”; ceea ce a și 
făcut. Dar, odată ce a reușit ceea ce își dorise, a exilat-o îndată la 
mănăstirea pe care o construise pe insula Prinkipos, pe când trimișii 
lui Carol erau încă în oraș și vedeau cele ce se întâmplau. 

Deci neîndestulatul acesta, punând mâna pe putere, nu a reușit 
nici măcar pentru scurt timp să își acopere prin prefăcătorie rău- 
tatea și iubirea de arginţi înnăscută. Însă, sub pretextul că urma să 
înlăture nedreptatea, a înființat tribunalul cel viclean din Magnaura. 
Căci, după cum au arătat lucrurile, scopul tiranului nu era să le facă 
dreptate celor săraci, ci ca prin acesta să îi necinstească și să îi 


807 Textul notat între paranteze, care nu apare în manuscrisele Cronografiei, a fost com- 
pletat după un alt izvor din epocă, o viață a împărătesei Irina; v. The Chronicle, p. 658. 
“8 O monedă mică din Grecia antică în valoare de o șesime de drahmă. 

înrobească pe toţi cei cu dregătorii și să și le transfere pe toate lui, 
fapt pe care l-a dus la îndeplinire. 

Văzându-i pe toți mâhniţi împotriva lui și fiindu-i teamă ca nu 
cumva aceștia, amintindu-și binefacerile evlavioasei Irina, să o 
cheme din nou să ia puterea, în luna noiembrie, pe când era o iarnă 
foarte grea, nemilosul nu s-a îndurat de ea, ci a exilat-o în insula 
Lesbos, poruncind să fie pusă sub pază, singură, și să nu fie văzută 
de absolut nimeni. 

lar în a treizecea zi a lunii aprilie s-a săvârșit Niketas Triphy- 
llios, ucis - după cum se spune - de Nichifor prin otrăvire. 

În a patra zi a lunii mai, Nichifor a ieșit la Calcedon, într-o 
suburbie. Și, urcându-se pe un cal foarte domesticit și blând, acesta 
din urmă, din pronia divină, l-a aruncat, zdrobindu-i piciorul drept. 

În cea de-a nouăsprezecea zi a lunii iulie, într-o zi de miercuri, 
la ceasul întâi, Bardanes, patrikios și strateg, al themei Anatolikon, 
cel numit Turkos, a fost proclamat împărat de către themele din 
cealaltă parte. Cu toate că acesta refuza cu insistență, nu a putut să 
scape de ei. A coborât până la Chrysopolis și a încercuit orașul timp 
de 8 zile. Cum nu a fost primit de către oraș, s-a întors până la 
Malagina. Se temea de Dumnezeu și se gândea ca nu cumva să aibă 
loc un măcel între creștini din cauza lui, așa că i-a trimis [un mesaj] 
lui Nichifor; și a primit din partea acestuia făgăduinţa cum că va fi 
lăsat nevătămat și fără vreo pagubă, la fel și toți cei care erau îm- 
preună cu el, semnată de propria-i mână. Au semnat-o și Tarasie, 
preasfinţitul patriarh, și toți patrikioi. Aşadar, în ziua a opta a lunii 
septembrie, la miezul nopţii, Bardanes a fugit în ascuns, coborând la 
Kios, în Bithynia, la mănăstirea lui Heraclie. Găsind corabia împă- 
ratului [care fusese] trimisă, a fost atunci tuns și îmbrăcat în veș- 
mânt monahal. Îmbarcându-se pe aceasta, a mers pe insula numită 
Prote - pe care construise o mănăstire -, crezând că înșelătorul Ni- 
chifor va respecta promisiunea cea grozavă pe care i-o făcuse și nu îl 
va vătăma cu nimic. Dar Nichifor l-a dezgolit mai întâi de avutul său 
și apoi, folosindu-se de prilej, i-a luat prizonieri pe toți comandanții 
și proprietarii din theme, chiar și pe unii din orașul împărătesc. De 
asemenea, a lăsat toată armata fără plată. Cine va putea să istori- 
sească prin cuvinte în chip vrednic lucrările săvârșite de acesta în 
acele zile, cu îngăduinţa lui Dumnezeu, pentru păcatele noastre? 

În ziua de 19 august, indictionul al XI-lea, s-a săvârșit împă- 
răteasa Irina în exilul cel din insula Lesbos. Trupul i-a fost mutat pe 
insula Prinkipos, la mănăstirea pe care o zidise ea însăși. 

2.19.8.20. 


În acest an, în luna decembrie, indictionul al XII-lea, Nichifor l-a 
încoronat ca împărat pe fiul său, Staurakios, prin Tarasie, prea- 
sfințitul patriarh, în amvonul Marii Biserici, cu toate că acesta nu 
era în niciun fel făcut pentru această demnitate: nici ca înfățișare, 
vigoare sau minte. Nichifor, cel care niciodată nu păzea adevărul 
întru nimic, trimițând câţiva lykaonieni - sau oameni-lup -, care 
erau de aceeași părere și de același cuget cu el, în insula Prote, le-a 
poruncit să debarce noaptea pe insulă și să îl orbească pe Bardanes, 
cel mai înainte amintit, și după această faptă să se refugieze în 
biserică, ca și cum el nu ar fi știut nimic. Făcându-se aceasta, 
patriarhul, senatul și toţi cei cu frică de Dumnezeu au fost grozav de 
îndurerați. 

lar preanelegiuitul împărat Nichifor, cel care întotdeauna făcea 
totul în aparenţă și nimic pentru Dumnezeu, i-a convins prin jură- 
minte pe demnitari că nu știa nimic; iar pe lykaonieni“* părea că îi 
caută pentru a-i omorî, prefăcându-se că se răzbună. Căci acesta, pe 
lângă celelalte nelegiuiri, avea și această trăsătură deosebită a firii, 
prin care și înainte de a ajunge împărat i-a înșelat pe mulţi. Doar că 
acest fapt era întru totul demn de râs pentru aceia care știau exact 
cu ce se îndeletnicește; așa încât chiar și el, a cărui preaspurcată față 
îi era întunecată mereu din lipsă de sfială, a rămas atunci în dormi- 
torul împărătesc fără să iasă timp de trei zile, plângând în chip 
viclean; căci avea în chip firesc lacrimi de femeie, așa cum au mulți 
dintre cei josnici și dintre cei care se prefac a fi buni. Totuși pe cei 
mai mulți nu i-a înșelat. 

În luna august, ieșind împotriva arabilor, i-a întâlnit la Krasos în 
Frigia. Luptându-se cu ei, a fost învins. A pierdut mulți oameni, așa 
încât puţin a lipsit să fie și el prins, dacă unii dintre comandanţi, 
foarte viteji, nu ar fi reușit cu greu să îl salveze tocmai atunci când 
avea nevoie. 


3.20.9.21. 


În acest an a avut loc o răscoală în Persia. Și conducătorul ara- 
bilor a coborât și i-a împăciuit. lar Nichifor, găsind răgazul necesar, 


%9 Traducerea potrivit unei alte variante din manuscrise: „i-a convins prin jurăminte 
pe demnitarii lykaonieni”. 

a zidit Ancyra din Galatia, Thebasa și Andrasos. A mai trimis un 
corp expediționar în Siria, dar aceștia, fiindcă nu au izbutit nimic, s-au 
întors, dimpotrivă, mai degrabă pierzând mulți oameni. 


Episcopul Constantinopolului Nichifor: 9 ani. 
4-21.10.1. 


În acest an, în ziua a optsprezecea%” a lunii februarie, indic- 
tionul al XIV-lea, a murit în chip slăvit Tarasie, preasfințitul patriarh 
al Constantinopolului. Și trupul i-a fost dus la Strâmtoarea Pontului 
și a fost înmormântat în mănăstirea construită de el, în miercurea 
din prima săptămână din Post. lar în ziua de 12 aprilie, în Duminica 
cea Mare a Paștilor, a fost hirotonit Nichifor, preasfinţitul patriarh, 
fost asekretes, prin votul întregului popor și al preoţilor, precum și 
al împăraţilor. Platon și Teodor, egumeni ai mănăstirii Studion, nu 
au încuviințat hirotonia lui Nichifor, ci s-au împotrivit cu putere. De 
fapt, plănuiau chiar o schismă, având un motiv, așa-zicând, bine- 
cuvântat: nu se cuvine ca un laic să fie dintr-o dată ridicat la [ran- 
gul] episcopal. Împăratul Nichifor, vrând să îi alunge din oraș, a fost 
împiedicat; căci l-au sfătuit unii că hirotonia patriarhului nu ar fi 
lăudată [dacă ar fi] asociată cu depunerea acelora și cu desființarea 
unei asemenea mănăstiri - sub ascultarea lui Teodor se aflau 700 de 
monahi. Dar acest lucru nu era străin de Biserică ori născocit de 
curând, ci mulți alții din rândul laicilor au devenit episcopi, păs- 
torind întru Dumnezeu în chip vrednic de această demnitate. 

În același an, Aaron, conducătorul arabilor, a făcut o expediție 
în Romania, cu o mare forță formată din maurophori și oameni din 
Siria, Palestina și Libia, [în număr de] 300000. Venind la Tyana, a 
construit o casă pentru blasfemia sa. Și, asediindu-le, a cucerit ceta- 
tea lui Heraclie, care era bine fortificată, Thebasa, Malakopea, Side- 
ropalos și Andrasos. A trimis un corp expediționar format din 6oooo de 
oameni, a coborât până la Ancyra, dar s-a întors după ce a cercetat-o. 

Împăratul Nichifor, cuprins de frică, dar și de strâmtorare, a ie- 
şit și el în disperare de cauză - dovadă a împrejurării foarte anevo- 


. A . w . b 8 è 
ioase [în care se afla]. Și, după ce a ridicat multe monumente ”, i-a 


* În manuscrise data este 25 februarie, modificată de Carl de Boor în 18 februarie pe 
baza traducerii lui Anastasius Bibliothecarius. 

5 Termenul utilizat de Sfântul Teofan - ră rpânoua - denumeşte monumentele ridi- 
cate cu scopul de a-și celebra victoriile. 

trimis la Aaron pe mitropolitul Synadelor și pe egumenul de la 
Gulaion, Petru, pe Grigorie, iconomul din Amastris, să ceară în- 
cheierea păcii. lar aceștia, discutând îndelung, s-au înțeles cu privire 
la pace ca în fiecare an să i se plătească lui Aaron câte 30000 de 
monede; în plus, trei monede capitație“? pentru însuși împăratul și 
trei pentru fiul său. Aaron a acceptat toate acestea, căci l-au mul- 
tumit, și s-a bucurat că le primește peste cei 10000 de talanţi - 
pentru că supusese împărăţia romanilor. S-au înţeles și ca cetățile 
cucerite să nu mai fie construite. Dar, după ce arabii s-au retras, 
împăratul a reconstruit și fortificat aceleași cetăți. Atunci când a 
aflat acestea, Aaron a trimis iarăși o armată, care a cucerit Thebasa. 
De asemenea, a trimis o flotă în Cipru, a distrus bisericile, iar pe 
ciprioţi i-a mutat. Făcând multe cuceriri, a încălcat pacea. 


5.22.11.2. 


În acest an, Nichifor a făcut o expediție militară împotriva 
bulgarilor. Când a ajuns la Adrianopolis, a prins de veste despre o 
răscoală pusă la cale împotriva lui de către oamenii împărătești și de 
către tagmata; deci s-a întors fără să acționeze, neizbutind nimic, în 
afară de a se răzbuna pe cei de același neam, supunându-i pe mulţi 
la bătăi, exiluri și chiar confiscări. Trimiţându-l pe spatharios-ul 
Bardanios, cel numit Anemas, a capturat toți refugiații și străinii“? și 
i-a trecut în Tracia, crezând că astfel va obţine de la ei o cantitate 
deloc neînsemnată de aur din taxele anuale, pentru că era un om 
care le făcea pe toate pentru aurul cel iubit de el, nu pentru Hristos. 


6.23.12.3. 


În acest an, în luna septembrie, primul indiction, Aaron, con- 
ducătorul arabilor, l-a trimis cu flota pe Humeid împotriva Rodo- 
sului. Acesta din urmă a plecat pe dată; ajungând în Rodos, a facut 
mult prăpăd acolo, dar fortăreața din acest loc a rămas necucerită. 
lar la întoarcere, a fost înfruntat vădit de către Sfântul Nicolae, 
făcătorul de minuni. Căci a venit la Myra și a încercat să zdrobească 
sfânta raclă a acestuia; dar în locul aceleia, a spart-o pe alta, care era 


82 Această taxă suplimentară era plătită de creștini emirului pentru a-și putea 
manifesta nestingheriți credința. În orice caz, termenii acestei păci sunt întru totul 
nefavorabili împăratului. 

83 În text: npoonĂVTov Kai nápoikov. 

așezată în apropiere. Îndată flota a fost cuprinsă de o mare vâltoare 
de vânturi, valuri ale mării, tunete și fulgere, așa încât destule co- 
răbii au fost zdrobite. Când însuși luptătorul împotriva lui Dum- 
nezeu Humeid a cunoscut puterea Sfântului, a scăpat de primejdie, 
împotriva oricărei nădejdi. 

lar în cea de-a douăzecea zi a lunii decembrie, Nichifor, după ce 
a ales multe dintre fecioarele din tot teritoriul de sub stăpânirea lui 
pentru a-l căsători pe Staurakios, fiul său, a căsătorit-o cu jalnicul 
Staurakios pe Teofano Ateniana, rudă a fericitei Irina. Aceasta era 
logodită cu un bărbat cu care se culcase de multe ori, dar Nichifor a 
despărţit-o de acela, călcând fără rușine legea și în aceasta la fel ca 
în toate. Odată cu Teofano, a mai ales alte două [fecioare], mai 
frumoase decât aceasta, pe care spurcatul le-a violat în chip fățiș 
chiar în zilele nunții și toţi l-au luat în râs. 

În luna februarie, mulți dintre demnitari, punând la cale o răs- 
coală împotriva lui, l-au ales pe Arsaber, chestor și patrikios, un 
bărbat evlavios și foarte învăţat. Aflând aceasta, preavicleanul 
Nichifor l-a bătut, l-a tuns și l-a făcut monah, exilându-l în Bithynia. 
lar pe ceilalți i-a supus la bătăi, exiluri, precum și confiscări, dar nu 
numai pe nobilii din viața laică, ci și pe unii episcopi sfinți, monahi, 
pe singhelul, sakellarios-ul și cartofilaxul Marii Biserici, care erau 
bărbaţi erudiţi și vrednici de respect. 


Conducătorul arabilor Mahomed: 4 ani. 
7.1.13.4. 


În acest an, Aaron, conducătorul arabilor, a murit în Persia cea 
de dinăuntru, cea numită Chorasan, în luna martie, indictionul al II-lea. 
Și i-a urmat la conducere Mahomed, fiul său, lipsit de destoinicie în 
toate. Împreună cu forţele tatălui lor, Abdelas, fratele lui Mahomed, 
s-a răsculat împotriva acestuia, din același ținut Chorasan, fapt care 
a devenit cauza unui război civil în neamul lor. De aceea, cei din 
Siria, Egipt și Libia s-au împărţit în diferite stăpâniri și au distrus 
treburile publice și unii pe alții. Au făcut tulburări prin ucideri, 
jafuri și tot felul de lucruri nelalocul lor săvârșite împotriva lor înșiși 
și a creștinilor de sub conducerea lor. Și au fost pustiite și bisericile 
din orașul cel sfânt al lui Hristos, Dumnezeul nostru, precum și 
mănăstirile celor două mari lavre ale celor între sfinți, Hariton și 
Chiriac, cea a Sfântului Sava și celelalte chinovii, ale Sfinţilor 

Eftimie și Teodosie. Masacrul îndreptat de către unii împotriva 
celorlalți și împotriva noastră, care a fost cauzat de această stare de 
anarhie, a ținut timp de 5 ani. 

Teodor, egumenul de la Studion, Iosif, fratele său, arhiepiscop al 
Tesalonicului, împreună cu Platon zăvorâtul și cu ceilalți monahi ai 
lor au întrerupt împărtășirea cu Nichifor, preasfinţitul patriarh, din 
cauza iconomului Iosif care îi cununase în chip nelegiuit pe Cons- 
tantin și pe Teodote. Împăratul Nichifor, folosindu-se de acest pri- 
lej, a adunat mulţi episcopi și egumeni și a poruncit să se reunească 
un sinod împotriva acelora. Astfel, au fost scoși afară din mănăstire 
și din oraș, fiind trimiși în exil în luna ianuarie, indictionul al II-lea. 

În același an, în vreme ce armata de la Strymon își primea solda, 
bulgarii au atacat-o. Au luat [în total] noo de litre de aur și au 
măcelărit multă armată, împreună cu strategul și comandanții. Căci 
erau de față soldați și nu puţini comandanți din celelalte theme și 
toți au fost nimiciţi acolo. Au luat și tot bagajul și s-au întors. 

lar în același an, înainte de sărbătoarea Paştilor, Krum, condu- 
cătorul bulgarilor, pregătindu-se să atace Sardica“*, a cucerit-o prin 
viclenie și prin promisiuni; a măcelărit trupe romane în număr de 
6000, în afară de mulțimea de particulari. În ziua de marți din săp- 
tămâna Patimii celei mântuitoare, Nichifor, ieșind, chipurile, îm- 
potriva acestuia, nu a făcut nimic însemnat. Când comandanții care 
scăpaseră din măcel i-au cerut promisiunea că nu li se va face nimic, 
el a refuzat să le-o dea, silindu-i să se refugieze la dușmani. Între 
aceștia era și spatharios-ul Eumathios“5, experimentat în mașinării. 

Iar Nichifor, pe lângă faptul că nu dobândise slavă, s-a grăbit să 
convingă orașul împărătesc prin scrisori și cu jurământ că a sărbă- 
torit Paștile la curtea lui Krum. El voia să reconstruiască Sardica 
ocupată și, fiindu-i frică de faptul că mulțimile se vor opune, a su- 
gerat ca prin intermediul strategilor și comandanților mulțimile să 
fie convinse să-i ceară împăratului reconstrucţia. Dar ei, înțelegând 
că acest fapt a fost sugerat de răutatea aceluia, s-au răsculat îm- 
potriva sa și a comandanților săi la ceasul al șaselea. Deci, venind, 
le-au sfâșiat corturile. Ajungând ei până la [cortul] împărătesc, i-au 
adus lui Nichifor multe ocări și blesteme, jurând că nu mai pot 


84 În text: LepSufic. 
35 În manuscrisele grecești apare Eftimie, modificat de Carl de Boor în Eumathios pe 
baza traducerii lui Anastasius Bibliothecarius. 

suporta iubirea sa nemăsurată de bani, caracterul său stricat și 
viclean. 

lar el, fiind îngrozit de izbucnirea neașteptată a răscoalei, s-a 
ridicat de la masă și a încercat mai întâi să liniștească trupele prin 
cei doi patrikioi, Nichifor și Petru, cu jurăminte și cuvinte înșelă- 
toare. Și de trei ori ticăloșii, oprindu-se puţin, s-au dus pe un mun- 
te, uitând de fapta de care se apucaseră““, de unde strigau „Doam- 
ne, miluiește!”, ca la un cutremur sau în vremea unei secete. El era 
gata de orice răutate, așa că i-a înșelat peste noapte pe cei mai mulți 
dintre comandanţi cu daruri făcute într-ascuns; ba a doua zi a venit 
el însuși în mijlocul mulțimilor și le-a vorbit, încredințându-i pe toți 
aceștia prin jurăminte îngrozitoare [că vor avea] toată bunăstarea și 
iubirea [din partea lui] — ca față de niște copii [ai săi]. Îndată s-a dus 
în orașul împărătesc, lăsându-l pe Teodosie, patrikios și promoskri- 
nios?”, cel numit Salibaras, să îi afle de la unii și alţii pe răsculați. 

Când s-au întors mulțimile, prefăcându-se că îi plătește, i-a 
pedepsit pe cei mai mulți la Sfântul Mamas, cu bătăi, tunderi și 
exiluri. Pe ceilalți i-a trecut la Chrysopolis, călcându-și jurămintele 
atât de îngrozitoare. lar ei, din pricina nenorocirii, au numit [râul] 
Perama „râu de foc”. 


8.2.14.5. 


În acest an, Nichifor, după pedepsele cele fără de Dumnezeu, 
gândindu-se să înjosească întru totul trupele, a mutat creștini din 
toate themele și le-a poruncit să vină în Sklavinii, iar averile să le fie 
vândute. Acest lucrul nu era mai prejos decât întemnițarea. Mulţi 
rosteau blasfemii și se rugau pentru năvăliri ale dușmanilor, iar alții 
plângeau lângă mormintele părinţilor lor și îi fericeau pe cei care 
muriseră. Au fost și unii care s-au folosit de spânzurători pentru a 
scăpa de grozăvii. Căci, fiindcă bunurile le erau greu de transportat, 
nu puteau să le ia cu ei și vedeau că se pierde averea ce-o dobân- 
diseră prin eforturile părinţilor lor. Toţi erau în încurcătură: cei 
săraci, din aceste cauze și din cele care vor fi menţionate în conti- 
nuare, iar cei înstăriți, pentru că îi compătimeau pe aceștia și nu-i 


36 În text: Tic Ev xepoiv EmiaB6uevoi npătewc, textual: „Fapta pe care o apucaseră în 
mâini”. 

%7 Termenul promoskrinos provine din latinescul primiscrinius şi desemna șeful unui 
birou al guvernului; v. The Chronicle, p. 693. 

puteau ajuta, așteptând în schimb nenorociri și mai grele. Toate 
acestea au început în luna septembrie și s-au sfârșit către Sfintele 
Paști. 

Pe lângă această asuprire“S$, o a doua a fost că a poruncit să fie 
înrolați în armată săraci și să fie înarmați de către cei din același sat 
prin faptul de a da statului în plus câte 18 monede și jumătate. 
Fiecare era răspunzător de taxele publice datorate de celălalt. 

O a treia născocire rea a fost ca toţi să fie cercetaţi și să le fie 
sporite taxele, dând și pentru acte câte 2 keratia. Ca o a patra mă- 
sură, a ordonat ca toate scutirile să fie anulate. A cincea [măsură 
luată a fost] ca de la parecii“9 caselor de binefacere, ai orfelinatului, 
pensiunilor, azilelor de bătrâni și ai bisericilor și mănăstirilor împă- 
rătești să se ceară fumăritul“” din primul an al tiraniei sale. Și [a ho- 
tărât] ca cele mai bune proprietăţi să fie luate în vistieria împără- 
tească. lar taxele pe acestea a [ordonat] să le fie impuse proprie- 
tăților și parecilor rămași în aceleași case de binefacere, astfel că 
taxele multora au fost dublate. În schimb, locuințele și pământurile 
le-au fost reduse. 

A șasea [măsură a fost] ca strategii să îi urmărească pe cei care 
s-au ridicat brusc din sărăcie și să li se ceară bani, ca de la desco- 
peritorii de comori*”. A șaptea [măsură a fost] ca celor care din 
urmă cu 20 de ani și până atunci au găsit orice fel de oală sau de vas 
să le fie luaţi și lor banii. A opta [măsură a fost] ca săracii care 
primiseră o moștenire împărțită de la bunici sau părinţi în același 
interval de 20 de ani să fie taxați de stat. Și a poruncit ca cei care au 
vândut sclavi de casă“ în afara orașului Abydos să plătească câte 
două monede, mai ales cei din Dodecanez. A noua [măsură a fost] 
ca proprietarii de corăbii care locuiau pe țărmuri - mai ales pe cele 
ale Asiei Mici - și care nu au trăit niciodată lucrând pământul să 
cumpere din proprietăţile pe care acesta le răpise, la oricât de mult 


38 pentru cele zece măsuri economice severe luate de către Nichifor I (așa-numitele 
„vexaţiuni”), v. G.I. BRĂTIANU, Studii bizantine ..., pp. 167-188. 

29 Despre pareci, v. The Oxford Dictionary of Byzantium, vol. 3, pp. 1589-1590. 

&0 în text: ră kanvık&. Fumăritul era o taxă plătită de parecii instituţiilor de caritate; v. 
The Oxford Dictionary of Byzantium, vol. 2, p. nos. 

& Prevederile juridice cu privire la descoperirea de comori au variat de-a lungul 
timpului în imperiul bizantin. Se pare că în anumite perioade statul revendica de la 
descoperitor întregul tezaur. O astfel de măsură determina însă adesea ascunderea 
unor astfel de descoperiri; v. G.I. BRĂTIANU, Studii bizantine ..., p. 180. 

822 În text: copata oiketiko, textual „corpuri de casă”. 

vor fi evaluate de el. A zecea a fost că i-a adunat pe proprietarii de 
corăbii de vază din Constantinopol și le-a dat câte 12 lire de aur cu 
dobândă de 4 keratia la o monedă, încasând în același timp și taxele 
de comerţ obișnuite. 

Le-am notat pe acestea, dintre cele multe, ca un mic capitol, ca 
să-i arăt meșteșugirea spre lăcomia de tot felul. Căci grozăviile 
arătate în orașul împărătesc față de demnitari, de cei din clasa de 
mijloc și de cei din clasa de jos sunt dincolo de orice consemnare. 
Pe unii îi urmărea cum trăiesc acasă și îi punea pe cei mai vicleni 
dintre servitori să își pârască stăpânii. La început, chipurile, șovăia 
cu privire la cele pe care i le spuneau aceștia, dar, odată ce s-a 
încredinţat cu privire la calomnii, făcea același lucru și cu oameni 
neînsemnaţi împotriva celor de vază, răsplătindu-i pe cei care pârau 
bine. I-a tulburat pe proprietarii caselor de la prima la cea de-a treia 
generaţie, în speranţa că aceștia își vor pierde [proprietatea] și vor fi 
moșteniți de către el. 

Vrednic de menţionat, ca un lucru înveselitor sau ca o pildă, este și 
acest lucru: era un lumânărar în Forum care era prosper de pe urma 
propriilor osteneli. Chemându-l la sine, neîndestulatul i-a zis: 
„Pune-ţi mâna pe capul meu și jură-mi cât aur ai!” lar el, refuzând o 
vreme, ca și cum ar fi fost nevrednic de aceasta, a fost silit să facă 
aceasta; și a spus că are 100 de litre. Pe dată, Nichifor a poruncit să i 
le aducă, spunând: „Ce nevoie ai tu de distragere? Mănâncă cu 
mine, ia 100 de monede“? și mergi mulțumindu-te cu acestea!” 


9.3.15.6. 


În acest an, Nichifor și-a sporit născocirile împotriva creștinilor 
prin supravegherea lipsită de Dumnezeu a cumpătărilor de vite 
necuvântătoare și de roade, prin confiscări nedrepte și prin pagube 
pricinuite demnitarilor, prin dobânzi puse pe corăbii. El legiuise ca 
nimeni să nu ia dobândă și născocise mii și mii de alte rele. Istori- 
sirea acestora în detaliu le va părea întinsă celor care caută să afle 
lucrurile pe scurt. i 

În prima zi a lunii octombrie, într-o zi de marți, un om neîn- 
semnat care era în veșmânt de monah a scos o sabie a unuia dintre 
soldați și a intrat în palat, căutând să îl omoare pe Nichifor. Doi 


*3 În unele manuscrise, în loc de „100 de monede” apare „10 litre”; v. The Chronicle, p. 670. 

dintre cei care erau de față au alergat să îl atace, dar el i-a rănit grav. 
După ce a fost prins și a fost pedepsit strașnic, a adus drept pretext 
cum că este demonizat și nu a defăimat pe nimeni. lar împăratul l-a 
pus în siguranţă în cătușe de lemn, laolaltă cu cei suferinzi. Și de la 
aceasta mulţi au socotit că este semnul unui mare rău și pentru cei 
de la putere, și pentru supuși, după cum s-a întâmplat și în timpul 
lui Nestorie cel lipsit de evlavie. 

lar cu maniheii, cei numiţi acum pavlicieni, și cu athinganii 
din Frigia și Lykaonia, vecinii săi apropiaţi, era prieten înflăcărat, 
bucurându-se de prevestirile și de ceremoniile lor. Și atunci când 
patrikios-ul Bardanes s-a revoltat împotriva lui, chemându-i pe 
aceștia, l-a subjugat prin vrăjile lor. Căci, legând de coarne un taur 
de un par de fier într-o groapă, fiind cu capul întors spre pământ, a 
pus să fie omorât astfel, mugind și zvârcolindu-se. Şi a măcinat 
invers într-o moară veșmântul lui Bardanes și, folosindu-se de in- 
cantaţii, a obținut victoria. Dumnezeu a îngăduit aceasta numai 
pentru mulțimea păcatelor noastre. 

În timpul împărăției sale, ereticii au primit permisiunea să 
trăiască fără teamă în orașe și pe mulți dintre cei mai naivi i-au 
stricat prin credinţele lor cele nelegiuite. lar la Exakionion era un 
fals pustnic pe nume Nicolae, care, împreună cu cei care se aflau cu 
el, rostea blasfemii împotriva cuvântului celui drept și a cinstitelor 
icoane. lar Nichifor îi apăra și îl întrista pe arhiereu și pe toți cei 
care trăiau întru Dumnezeu, căci se supăra când, adesea, patriarhul 
făcea acuzaţii la adresa acestora. Dar se bucura foarte mult de cei 
care se dușmăneau unii pe alţii, batjocorind pe tot creștinul care își 
iubea aproapele, ca un răsturnător al poruncilor divine. Și era dor- 
nic să pornească procese, cu motiv sau fără motiv, împotriva ori- 
cărui creștin [în instanţa de] pedepsire din Magnaura, pentru ca ni- 
meni să nu pornească împotriva faptelor sale cele lipsite de evlavie. 

Comandanțţilor militari le-a poruncit să se poarte cu episcopii și 
clericii la fel ca și cu niște robi, să locuiască ca niște stăpâni la epis- 
copi și în mănăstiri și să abuzeze de cele care aparțineau acestora. 
Pe cei care de veacuri Îi dăruiseră lui Dumnezeu vase de aur sau de 
argint îi blama și spunea că obiectele sfinte ale bisericilor se cuvine 
să fie făcute comune, după cum a spus luda despre mirul Domnului. 
Defăima pe toţi împărații de dinaintea lui cum că nu au știut să 


824 


54 Athinganii erau membrii unei erezii iudaizante; v. The Chronicle, p. 675. 

guverneze, înlăturând cu totul pronia și spunând că nimeni nu era 
mai puternic decât cel care deținea puterea, dacă acesta voia să 
conducă în chip destoinic. Însă cel care urma să fie ucis cu îngă- 
duinţa lui Dumnezeu s-a rătăcit în gândurile lui“%. 

În luna februarie a aceluiași al IV-lea indiction, în prima sâm- 
bătă din Post, saracinii l-au întâlnit la Euchaita pe Leon, strategul 
themei Armeniakon, și au capturat Euchaita, solda acestei theme și 
o mare mulțime de popor. Și erau 13 talanţi, deci însuma 13000 de 
litre. Dar nici așa Nichifor nu a fost mustrat să înceteze lăcomia. 
Noul Ahab, cel mai lacom decât Phalaris și Midas, nu s-a îndreptat 
nici după atâtea semne. Ci, împreună cu Staurakios, fiul său, și-a 
rânduit armatele împotriva bulgarilor. Și la [...] ale lunii mai“, ie- 
șind din cetatea împărătească, i-a poruncit lui Niketas, patrikios și 
logothet general, să crească taxele publice ale bisericilor și mănăs- 
tirilor, iar de la casele nobililor să se ceară taxele pe opt ani în urmă. 
Şi a fost mare plângere. A fost acuzat de către unul care îl slujea cu 
adevărat, adică de Teodosie, fiul lui Salibaras, care era patrikios, 
[care i-a zis]: „Toţi strigă împotriva noastră, stăpâne, și în vreme de 
ispită cu toţii se vor bucura de căderea noastră”. Nichifor i-a spus: 
„Dacă Dumnezeu mi-a învârtoșat inima ca lui Faraon“, ce va fi bun 
pentru cei supuși mie? Teodosie, de la Nichifor să nu aștepți mai 
mult decât ceea ce ai văzut”. Pe acestea - știe Dumnezeu - eu în- 
sumi, cel care scriu, le-am auzit prin viu grai de la Teodosie. 

Adunând deci trupele, nu numai din Tracia, ci și din themele 
din cealaltă parte, precum și mulți săraci înarmați pe propria chel- 
tuială cu praștii și toiege, care spuneau blasfemii [împotriva lui] îm- 
preună cu trupele, Nichifor a pornit împotriva bulgarilor. lar Krum 
s-a înfricoșat de mulțimi și, pe când acestea se aflau la Markellai, a 
cerut pace. Dar Nichifor, din cauza planurilor sale cele rele și la re- 
comandările sfătuitorilor care cugetau la fel ca el, a refuzat. Și, după 
ce a șovăit mult timp, lașul îngâmfat a intrat în Bulgaria într-un 
chip nesăbuit și primejdios, prin locuri greu de ajuns, în ziua a 


f ETE AN EN sa AY A .8 
douăzecea a lunii iunie - era răsăritul cel atotnimicitor al Câinelui:?5. 


55 Cf. Romani 1, 21. 

56 într-unul dintre manuscrise apare „iunie”, iar în traducerea lui Anastasius Biblio- 
thecarius, „iulie”; v. The Chronicle, p. 675. 

827 Cf, leșire 7, 3, 22. 

88 Timpul în care Sirius, Steaua câinelui, putea fi văzută ridicându-se pe cer la Est, la 
răsăritul soarelui. 

Rostea adeseori aceste cuvinte: „Cine ar îndupleca pe Ahab să mear- 
gă?'*%; și își răspundea: „Căci fie Dumnezeu, fie potrivnicul îl trage 
fără voie”. 

Înainte ca el să intre în Bulgaria, Byzantios, servitorul său apro- 
piat, s-a refugiat de la Markellai, la Krum, luând cu el un veșmânt 
imperial și 100 de litre de aur. Mulţi au socotit fuga acestuia ca un 
semn rău pentru Nichifor. Și asta pentru că, la trei zile după primele 
confruntări, părând că va avea sorți de izbândă, nu a atribuit cele ale 
victoriei lui Dumnezeu, Cel Care dăruiește biruinţele, ci vorbea doar 
despre norocul cel bun și planul cel bun al lui Staurakios, amenin- 
ţându-i pe comandanții care se împotriviseră intrării în Bulgaria. Și 
a poruncit să fie uciși fără milă animale necuvântătoare, prunci și 
[oameni] de toate vârstele. Iar leșurile celor de același neam le-a lă- 
sat neîngropate, având grijă doar de adunarea prăzilor. A pus în- 
cuietori și peceţi pe vistieriile lui Krum, asigurându-le deci ca și cum 
ar fi fost ale sale; creștinilor care se atingeau de prăzi le tăia urechile 
și alte mădulare. Apoi a dat foc așa-numitei curţi a lui Krum, acesta 
din urmă fiind foarte umilit și spunând: „lată, ai învins! Ia, deci, 
dacă îți este ceva pe plac, și pleacă în pace!” Dar dușmanul păcii nu 
a fost de acord cu aceasta. La care Krum s-a mâniat, așa că a trimis 
de a asigurat ieșirile și intrările în țară, blocându-le cu fortificații de 
lemn. Aflând aceasta, îndată Nichifor, ca trăsnit, se învârtea ne- 
știind ce să facă. Și celor care erau împreună cu el le spunea despre 
pierzare: „Chiar dacă am deveni înaripaţi, să nu spere nimeni că va 
scăpa de nimicire”. Acestea au fost mișcările timp de două zile, joi și 
vineri. În noaptea de sâmbătă, Nichifor și formațiunile care erau îm- 
preună cu el, auzind tulburări și mulțimi înarmate, s-au descurajat. 

Și, înainte de a se lumina de ziuă, barbarii au venit împotriva 
cortului lui Nichifor și a căpeteniilor care erau împreună cu el și i-au 
omorât în chip jalnic. Între aceștia erau și patrikios-ul Aetios, pa- 
trikios-ul Petru, patrikios-ul Sisinnios Triphyllis, patrikios-ul Teo- 
dosie Salibaras, cel care a întristat-o mult și i-a făcut multe rele feri- 
citei Irina, patrikios-ul eparh și Romanos, patrikios și strateg al the- 
mei Anatolikon, și mulţi alți protospatharioi și spatharioi, coman- 
danţii de tagmata, precum și domestikos-ul, excubitul și drungarios-ul 
străjii împărătești, strategul Traciei și mulți comandanți ai the- 
melor, împreună cu armate nesfârșite. Toată floarea creștinilor a 


829 3 Regi 22, 20. 

fost stricată și au fost pierdute toate armele și vasele împărătești. 
Nici măcar istorisirea lipsită de frumuseţe a unei astfel de zile să nu 
mai fie văzută vreodată de creștini, ca una care e dincolo de orice 
plângere! Acestea s-au întâmplat în cea de-a douăzeci și șasea zi a 
lunii iulie, indictionul al IV-lea. 

lar Krum, tăindu-i lui Nichifor capul, l-a atârnat pe un lemn 
timp de mai multe zile, pentru a-l arăta neamurilor care veneau la el 
și spre rușinea noastră. După aceea, luându-l și dezgolind osul, l-a 
îmbrăcat pe dinafară cu argint și le-a făcut să bea din el pe căpe- 
teniile sklavinilor, lăudându-se. Cu toate că fuseseră făcute într-o zi 
multe văduve și mulți orfani și era plângere neîntreruptă, uciderea 
lui Nichifor a fost o consolare pentru mulţi. Modul în care a fost 
ucis nu l-a povestit exact niciunul dintre cei care scăpaseră. Căci 
unii spun că, atunci când a căzut, creștinii au dat în el cu pietre. lar 
bărbaţii efeminaţi dintre servitorii săi, cu care se împreuna, au fost 
nimiciţi în parte în focul din șanț, alții împreună cu el, cu săbiile. O 
stăpânire mai grea ca a acestuia creștinii nu au avut nenorocul să 
aibă vreodată. Căci pe toţi cei care fuseseră împărați înaintea lui i-a 
depășit în lăcomii, desfrânări și cruzimi barbare, pe care a le înfățișa 
în amănunt ar fi greu de crezut pentru cei de mai târziu și anevoie 
pentru noi. Doar că țesătura se vădește de la margine, după cum 
spune proverbul. 

Staurakios, fiul lui Nichifor, a fost rănit în chip fatal în partea 
dreaptă a coloanei vertebrale și de-abia a scăpat viu din luptă. A 
ajuns la Adrianopolis, chinuit îngrozitor de rană. lar Ștefan, pa- 
trikios și domestikos al scholelor, fiind de față și magistros-ul Teoc- 
tist, l-a proclamat pe Staurakios [împărat] singur stăpânitor. Şi 
acesta a vorbit armatei care scăpase chiar împotriva tatălui său și 
toţi au fost foarte mulțumiți. 

Kuropalates-ul Mihail, scăpând nevătămat, deși a fost rugat 
fierbinte de către prieteni să fie proclamat împărat, nu a acceptat 
din cauza jurămintelor față de Nichifor și Staurakios. Domestikos-ul 
Ștefan i s-a opus acestuia, sperând că Staurakios va trăi. lar ma- 
gistros-ul Teoctist era de acord ca Mihail să fie împărat. Lui Stau- 
rakios, care sângera peste măsură în urină, i s-au uscat coapsele și 
membrele, astfel că a ajuns în Bizanţ pe targă. Patriarhul Nichifor, 
care îi era fidel, îl sfătuia să și-L apropie“ pe Dumnezeu și să le 


80 În text: tEdeboaodou. 

aducă mângâiere celor care fuseseră asupriți de către tatăl său. La 
acestea, adevăratul moștenitor al caracterului tatălui său spunea că 
nu poate să dea mai mult de trei talanţi. Dar asta era doar o mică 
parte a nedreptăţilor aceluia. Numai că și în legătură cu aceștia 
șovăia, fiindcă se aștepta să trăiască. Având caracterul de neîndu- 
plecat al tatălui său, îi supunea mai des la necinstiri pe magistros-ul 
Teoctist, pe domestikos-ul Ștefan și pe kuropalates-ul Mihail, depăr- 
tându-se cu totul și de Prokopia, sora sa, pentru că uneltise împo- 
triva lui la instigările augustei Teofano. Sărmana, fiind fără copii, 
spera să obțină împărăţia, imitând-o pe fericita Irina. 

Staurakios, văzând el însuși că este de nevindecat, se grăbea să 
câștige împărăţia pentru soţia sa, ca nu cumva, peste relele care se 
întâmplaseră înainte, să se iște tulburare între creștini. Patriarhul 
Nichifor, magistros-ul Teoctist, domestikos-ul Ștefan și kuropalates-ul 
Mihail s-au înspăimântat de acestea, astfel că de la dușmănia aprigă 
au ajuns să fie prieteni unii cu alţii la sfârșitul lunii septembrie a 
celui de-al V-lea indiction. În seara de 1 octombrie, Staurakios, 
chemându-l la sine pe domestikos-ul Ștefan, l-a întrebat dacă poate 
să îl aducă de acasă pe Mihail, cumnatul său, pentru a-l orbi. Cum el 
i-a spus că un asemenea lucru era imposibil la acea oră din pricina 
forţelor din jurul său și a locului sigur unde se afla casa sa, îm- 
păratul l-a rugat să nu facă nimănui cunoscute cele vorbite între ei. 
Ștefan l-a convins prin cuvinte înșelătoare să nu aibă nicio grijă, dar 
a adunat toată noaptea partea din tagmata care mai rămăsese în 
hipodromul acoperit și comandanții lor, cu scopul de a-l proclama 
împărat pe același Mihail. În zori, venind întregul senat la palat, l-a 
proclamat pe acesta împărat, după cum se va arăta în continuare. 
lar patriarhul Nichifor a cerut de la Mihail un act scris cu propria-i 
mână legat de credința cea dreaptă, de faptul că își va păzi mâinile 
nepătate de sângele creștinilor și în legătură cu oamenii care aveau 
preoția sau cu monahii și cu întregul cin bisericesc, că nu vor fi 
bătuţi de către el. 


Anii lumii 6304. De la dumnezeiasca Întrupare: 804 ani. 


Împăratul romanilor Mihail, ani 2.1. Conducătorul arabilor Ma- 
homed, ani 4.4. Episcopul Romei Leon, ani 16.16. Episcopul Cons- 
tantinopolului Nichifor, ani 9.7. 


5 Hipodromul acoperit, aparte de hipodromul public, se afla, în opinia unora, în 


incinta palatului imperial; v. R. GUILLAND, Etudes de topographie ..., vol. |, pp. 165-210. 

În acest an, în ziua a doua a lunii octombrie, indictionul al V-lea, 
într-o zi de joi, la ceasul întâi, preaevlaviosul kuropalates Mihail a 
fost proclamat în hipodrom împărat al romanilor de către întregul 
senat și de către tagmata. lar Staurakios, cum a auzit de procla- 
marea acestuia, îndată, tunzându-și părul, a îmbrăcat veșminte 
monahale prin Simeon monahul, ruda sa; și l-a strigat îndelung pe 
patriarh. Venind la palat împreună cu împăratul Mihail și cu sora sa, 
acesta l-a rugat pe Staurakios să nu se întristeze de ceea ce se 
întâmplase, căci nu se întâmplase dintr-o uneltire, ci din disperare 
pentru viața sa. Dar el, fiind turbat de viclenia tatălui său, nu a 
acceptat aceasta și i-a răspuns: „Nu îi vei găsi acestuia un prieten 
mai bun [decât mine)”. 

lar la ceasul al patrulea al zilei, Mihail a fost încoronat de către 
patriarhul Nichifor în amvonul Marii Biserici, fapt pentru care a fost 
bucurie generală. Şi i-a dăruit patriarhului 5o de litre de aur și 25 
clerului. Pentru că era un suflet mare și lipsit de iubire de bani, le-a 
adus mângâiere celor nedreptăţiți din pricina lăcomiei lui Nichifor 
și a recâștigat prin daruri senatul și trupele. 

În cea de-a douăsprezecea zi a aceleiași luni, Prokopia a fost 
încoronată augustă în triklinos-ul Augusteonului și a onorat senatul 
cu multe daruri. Soţiilor soldaților din theme care au fost uciși în 
Bulgaria le-a dăruit 5 talanți de aur; iar pe soţia lui Staurakios, de 
asemenea, pe Teofano, care se făcuse monahie, a îmbogăţit-o, la fel 
și pe rudele acesteia care trăiseră jalnic în timpul lui Nichifor. Între 
altele, i-a dăruit și o casă impunătoare, cunoscută drept Hebraika, 
pentru a o folosi drept mănăstire, loc unde a fost înmormântat 
Staurakios. 

lar pe toți acei patrikioi și senatori, precum și pe arhierei, preoți 
și monahi, pe cei din armată și pe săraci, pe cei din orașul împără- 
tesc și pe cei din theme i-a îmbogățit, așa încât în puţine zile a făcut 
să dispară nemăsurata iubire de bani a lui Nichifor, prin care acesta 
a și fost nimicit în chip groaznic. Pe lângă multele și preafrumoasele 
lui purtări, mai era și evlavios și întru totul ortodox, fiind un om 
care se întrista pentru cei care se rupseseră din orice motiv, justi- 
ficat sau nejustificat, de Sfânta Biserică, și nu înceta să îl roage pe 
preasfințitul patriarh și pe cei care puteau să contribuie la pacea 
obștească. Între aceștia, s-a grăbit să îi unească [cu Biserica] și pe 
Teodor, egumenul de la Studion, pe Platon și pe Iosif, fratele lui 

Teodor, care se aflau în temnițe amare împreună cu fruntașii mă- 
năstirii lor, lucru care s-a și întâmplat. 

A trimis și la Carol, împăratul francilor, o solie în legătură cu 
pacea și cu un contract [de căsătorie] pentru fiul său, Teofilact. 
Preasfinţitul patriarh Nichifor a trimis [scrisori] sinodale către Leon, 
preasfințitul papă al Romei. Căci mai înainte fusese împiedicat de 
către Nichifor să o facă. 

lar în ziua a douăzeci și cincea a lunii decembrie, indictionul al 
V-lea, blândul Mihail l-a încoronat ca împărat pe Teofilact, fiul său, 
prin patriarhul Nichifor, în amvonul Marii Biserici, în ziua a cincea a 
săptămânii. Și a adus o podoabă de preţ la sfântul jertfelnic: vase de 
aur [bătute] cu pietre prețioase, cu văluri împătrite*? lucrate din 
vechime din aur, țesute în chip strălucit cu aur și purpură și împo- 
dobite cu sfinte icoane minunate. Patriarhului i-a dăruit 25 de litre 
de aur și cinstitului cler 100 de litre, făcând ca sfânta sărbătoare și 
proclamarea ca împărat a fiului său să fie strălucităE2. 

Mișcat de râvna pentru Dumnezeu și la propunerea preasfin- 
titului patriarh Nichifor și a altor oameni evlavioși, preaevlaviosul 
împărat a hotărât pedeapsa capitală împotriva maniheilor, cei [nu- 
miți] acum pavlicieni, și a athinganilor din Frygia și Lykaonia. A fost 
însă întors [de la această hotărâre] de alți sfătuitori cu rele purtări, 
sub pretextul pocăinței, deși era cu neputinţă ca cei cuprinși de acea 
rătăcire să se pocăiască. Aceștia, întru totul neștiutori, erau de pă- 
rere că nu li se cuvine preoților să se pronunţe cu privire la [pedep- 
sirea cu] moartea a celor lipsiți de evlavie. În această privință se 
împotriveau întru totul Sfintelor Scripturi. Căci, dacă Petru, corifeul 
Apostolilor, i-a socotit vrednici de moarte pe Anania și Safira, iar 
marele Pavel strigă, spunând: „Cei care fac unele ca acestea sunt 
vrednici de moarte”®%, și asta doar în legătură cu un păcat trupesc, 
cum să nu le fie împotrivă cei care îi scapă de sabie pe cei care sunt 
plini de toată necurăţia sufletească și trupească și adoratori ai 
demonilor? Şi evlaviosul împărat Mihail a decapitat nu puțini dintre 
aceștia. 

Staurakios, făcând ulceraţii pe spate de la rana sa fatală, încât 
nimeni nu se putea apropia de el datorită puternicului miros rău, a 

murit în cea de-a unsprezecea zi a lunii ianuarie, indictionul al V-lea, 
după ce a împărăţit, cum s-ar crede, două luni și șase zile. 

În 14 mai, în ziua a șasea [a săptămânii], a avut loc o mare 
eclipsă de soare timp de trei ore și jumătate, de la ceasul al optulea 
până la ceasul al unsprezecelea. 

În cea de-a șaptea zi a lunii iunie, Mihail a pornit împotriva 
bulgarilor, fiindu-i alături până la Tzurlun și Prokopia. Conducă- 
torul bulgarilor, Krum, a cucerit Debeltos prin asediu și i-a mutat pe 
locuitorii acestuia care trecuseră de partea lui și pe episcop. Din 
cauza multei rea-voinţe a falșilor sfătuitori ai împăratului, mulți- 
mile, mai ales cele din Opsikion și Thrakesion, s-au dedat uneltirilor 
și ocărilor. Dar Mihail, îmblânzindu-i prin daruri și sfaturi, i-a făcut 
să tacă. 

Aflând bulgarii cele în legătură cu răscoala trupelor și faptul că 
soldaţii sunt înspăimântați și provoacă neorânduială la luptă și în 
garnizoană, bulgarii au luat în stăpânire mai mult din Tracia și 
Macedonia. Atunci creștinii au fugit fără să fie urmăriți de nimeni, 
lăsând și Anchialosul și Beroia, precum și Niceea și cetatea Probaton 
și alte câteva fortificaţii, la fel și Filipopolis și Filipi”. Iar cei stră- 
mutaţi care locuiau la Strymon, folosindu-se de acest pretext, au 
fugit și s-au întors la ale lor. Aceasta a fost mânia lui Dumnezeu 
care mustra nebunia lui Nichifor, prin care presupusele sale reușite, 
cu care se lăuda, s-au prăbușit foarte repede. 

Cei care au îngăduit fără să ceară socoteală credinţele cele rele 
ale celor mulți, adică ereziile răspândite ale pavlicienilor și athin- 
ganilor, iconoclaștilor și tetradiţilor** - și las la o parte a vorbi 
despre preacurvii și desfrânări, neînfrânări și călcări de jurământ, 
ură de frați și lăcomie și celelalte nelegiuiri —. își mișcau limbile îm- 
potriva sfintelor și cinstitelor icoane și a veșmântului monahal, feri- 
cindu-l pe acel Constantin cel preaspurcat și de trei ori nenorocit, 
cum că el ar fi avut izbândă împotriva bulgarilor datorită evlaviei pe 
care o avea, după cum spuneau jalnicii în chip lipsit de evlavie. Unii 
se înarmau în orașul împărătesc să răstoarne credința ortodoxă 


835 Potrivit unor opinii, aceste localități nu au fost ocupate toate de către bulgari; v. 
Iw&vvnc KAPATIANNONOYAOZ, „Kpouuoc Kai DAinno O. fuloavriwvo-fBoviyapikec 
enuxeiphoeic ora 812-814”, Buţăvriov. Apiépwua otrov Avâpea A. Zrpăro, t. |, pp. 100-109. 

35 Numiţi și quartodecimani, ei erau creştini iudaizanţi care serbau „Paştele răstignirii” 
pe 14 Nissan, în vreme ce pe 16 Nissan era sărbătorit „Paștele învierii”, indiferent în ce 
zi a săptămânii cădea. 

după sinodul ecumenic. Cei cărora le erau arse sufletele, vrând să îi 
facă împărați pe niște orbi fără de Dumnezeu, s-au sfătuit să îi fure 
noaptea pe fiii lui Constantin, luptătorul împotriva lui Dumnezeu, 
care se aflau sub pază în insula Panormos, și să îi aducă în fața 
armatei. Însă Domnul i-a rușinat, îndemnându-l pe Mihail cel prea- 
evlavios să răzbune adevărul. Căci acesta, adresând armatelor fără 
prefăcătorie cuvinte cumpănite despre credinţă, s-a întors în orașul 
împărătesc și, cugetând în chip înţelept, pe cei mai mulţi dintre 
uneltitori i-a înfricoșat prin puţine lovituri, exilându-i și pe copiii 
cei orbi ai lui Constantin la Aphusia. 

l-a tăiat limba unuia dintre falșii pustnici rătăcitori care era 
magician alături de Nicolae Hexakionites, care zgâriase și necinstise 
o icoană a Preasfintei Născătoare de Dumnezeu. Acesta a și murit, 
nu doar sufletește, ci și cu trupul. lar pe Nicolae, care cugeta la fel 
ca el și care promisese că se va pocăi, l-a purtat în triumf în fața 
tuturor, în timp ce își mărturisea păcatele. Și l-a încredințat unei 
mănăstiri, pentru a nu trăi după propria-i voie. lar poporului i s-a 
adresat într-un silention la Magnaura și i-a înfățișat dogmele cele 
întru Dumnezeu ale minții sale celei evlavioase. lar pe athingani, 
confiscându-le averile, i-a exilat prin intermediul lui Leon, strategul 
themei Anatolikon. 

În luna august a celui de-al V-lea indiction, Thebith a organizat 
o expediţie împotriva creștinilor. Confruntându-se cu acesta, Leon, 
strategul themei Anatolikon, a avut succes, măcelărind 2000 dintre 
aceștia și capturând cai și arme. 

Mahomed, primul fiu al lui Aaron, luând conducerea neamului 
său, s-a luptat cu fratele său, Abdelas, în Persia cea mai dinăuntru și 
a fost învins. Refugiindu-se la Bagdad“, l-a luat în stăpânire. Însă 
pe Damasc a pus mâna alt tiran; Egiptul și Africa au fost împărțite 
de alţi doi, iar Palestina și-a atribuit-o în chip tâlhăresc un altul. 


2.17.8. 


În acest an, Krum, conducătorul bulgarilor, a trimis din nou o 
solie pentru pace la împăratul Mihail, prin Dargameros, cerând 
condiţiile stabilite în timpul lui Teodosie Adramytinos și al patriar- 
hului Gherman cu Kormesios, domnitorul din acea vreme al Bul- 

gariei. Acești termeni stabileau hotarele de la Meleonai din Tracia, 
precum și plata de veșminte și piei roșii până la valoarea de 30 de 
litre de aur. În plus, [se hotăra] ca pribegii din ambele părți să fie 
înapoiaţi unii altora, chiar dacă se întâmplase să uneltească împo- 
triva autorităților. Cei care făceau comerț în fiecare dintre țări să 
primească acest drept prin acte și peceţi, iar celor care nu au peceți 
să li se ia averile, care să intre în tezaurele publice. A scris și critici 
către împărat: „Dacă nu te vei grăbi să faci pace, din vina ta mă voi 
îndrepta împotriva Mesembriei”. Împăratul, primind acestea, la în- 
demnurile rău-sfătuitorilor săi, nu a acceptat pacea. Căci falșii 
sfătuitori spuneau, dintr-o falsă evlavie - dar mai degrabă din lipsa 
de învățătură și spre pierzarea de obște -, că fugarii nu trebuie să fie 
înapoiaţi, rostind drept mărturie și cuvântul Domnului din Evan- 
ghelie: „Pe cel care vine la Mine, nu îl voi scoate afară”855, 

La mijlocul lunii octombrie, Krum s-a rânduit împotriva Me- 
sembriei cu mașinării mecanice și cu turnuri de asediu, despre care 
a aflat din vina lui Nichifor, risipitorul creștinilor. Căci acesta l-a 
înrolat pe un arab care venise pentru botez, fiindcă era foarte iscusit 
la mecanică. Nichifor l-a așezat la Adrianopolis, dar nu i-a acordat 
niciun fel de atenţie ori binefacere pe potriva demnităţii sale; mai 
mult, i-a redus și solda, iar când acesta s-a plâns, l-a bătut crunt. 
Deznădăjduit din această cauză, acesta s-a refugiat la bulgari și i-a 
învăţat toată arta mecanicii. În fine, Krum a stat acolo o lună în- 
treagă și, cum din lipsă multă de îndemânare nimeni nu i se împo- 
trivise, a cucerit Mesembria. 

În prima zi a lunii noiembrie, împăratul, constrâns fiind, l-a 
chemat la sine pe patriarh și s-au sfătuit în legătură cu pacea. Erau 
de față și unii mitropoliți, al Niceei și al Cyzicului, dar și falșii 
sfătuitori, împreună cu Teodor, egumenul de la Studion. Patriarhul 
și mitropoliţii, ca și împăratul de altfel, îmbrățișau pacea; în schimb, 
răii sfătuitori, împreună cu Teodor, egumenul de la Studion, o res- 
pingeau, spunând: „Pacea nu trebuie să fie îmbrățișată cu încălcarea 
poruncii dumnezeiești. Căci «pe cel care vine la Mine, nu-l voi 
scoate afară». De fapt nu știau nici ceea ce spun, nici în legătură 
cu ce dădeau asigurări. 

În primul rând, pentru că niciunul dintre bulgari nu se refugiase 
la noi, noi i-am trădat pe cei care se aflau înăuntrul curții [bulga- 

rilor], de vreme ce îi puteam salva dacă făceam pace. În al doilea 
rând, chiar dacă, arareori, s-au mai refugiat vreunii, era mai necesar 
să se negocieze salvarea celor mai mulţi, care ne erau de același 
neam, decât să ne îmbogăţim cu niște necunoscuţi și neînsemnați. 
Lui Dumnezeu Îi place să fie salvați mai degrabă mai mulți decât 
mai puţini. lar a suferi o pagubă foarte mare pentru un câștig, mic 
arată puţinătatea minții. 

Însă și cel care nu poartă de grijă de cei ai casei sale s-a lepădat 
de credinţă, potrivit Apostolului Pavel, și este judecat mai rău decât 
un necredincioss*. Unde este acel „cu cei care urau pacea, făcător 
de pace eram”ê”, sau cumva ei sunt mai înţelepţi decât Pavel și 
David? Și cine este acum mai înţelept decât de trei ori fericitul 
Gherman, dacă nu falșii sfătuitori cei răi, care, după opinia lor 
vătămătoare de suflet, împiedicau pacea? Acestea s-au întâmplat în 
prima zi a lunii noiembrie, după cum s-a spus. 

lar în cea de-a patra zi a aceleiași luni s-a văzut o cometă 
strălucind în forma a două luni care se uneau și apoi iarăși se 
separau în diferite forme, luând și asemănarea unui bărbat fără cap. 
Și a doua zi ne-a venit vestea jalnică despre căderea Mesembriei, 
înfricoșându-i pe toţi prin așteptarea unor rele mai mari. Căci 
dușmanii, pentru că au găsit-o plină de toate cele necesare ca să 
locuiască oameni în ea, au păstrat-o împreună cu Debeltos, în care 
au găsit și 36 de sifoane de bronz și nu puţin din focul lichid care se 
arunca prin ele, precum și o mulțime de aur și de argint. 

În același an, mulţi dintre creștinii din Palestina și din toată 
Siria, monahi și laici, au ajuns în Cipru, fugind de asuprirea nemă- 
surată a arabilor. Căci Siria, Egiptul, Africa și toată stăpânirea 
acestora au fost cuprinse de o anarhie generală; în sate și orașe erau 
săvârșite ucideri, jafuri, preacurvii, desfrânări și toate faptele neplă- 
cute lui Dumnezeu erau săvârșite de către neamul lor, cel al pier- 
zării. lar cinstitele locuri din Orașul cel Sfânt al Dumnezeului 
nostru, cel al Sfintei Învieri, al Căpățânii și celelalte, au fost pro- 
fanate. La fel și renumitele lavre din deșert, a Sfântului Hariton și a 
Sfântului Sava, și celelalte mănăstiri și biserici au fost pustiite. Și 
unii au fost uciși în chip mucenicesc, iar alţii au ajuns în Cipru și de 
acolo în Bizanţ. Pe toți aceștia Mihail, evlaviosul împărat, și 

Nichifor, preasfinţitul patriarh, i-au găzduit cu generozitate. Celor 
care au venit în oraș le-a dăruit o mănăstire însemnată, iar 
monahilor și laicilor care au rămas în Cipru le-a trimis un talant de 
aur și i-a servit în fel și chip. Așadar, Mihail era bun și îndurător cu 
toți, dar în privința administrării lucrurilor era nechibzuit, înrobit 
magistros-ului Teoctist și celorlalți nobili. 

În luna februarie, doi creștini care fugiseră din Bulgaria l-au 
anunţat pe împărat că domnitorul bulgarilor, Krum, se grăbește să îi 
prindă pe cei din Tracia într-o ambuscadă fulgerătoare. Și la 15 ale 
lunii, împăratul a ieșit din oraș și, prin purtarea de grijă a lui 
Dumnezeu, Krum s-a retras fără să facă nimic, pierzând nu puțini 
oameni. Ajungând la Adrianopolis, împăratul a rânduit cele de acolo 
și s-a întors cu bucurie. Apoi a urcat la mănăstirea Sfântului Tarasie 
și patriarhul, săvârșind pomenirea acestuia împreună cu augusta 
Prokopia, a învelit sfântul mormânt al acestuia cu o foaie de argint 
de 95 de litre. 

După cucerirea Mesembriei, împăratul a renunțat la cele pri- 
vitoare la pacea cu Krum. A înrolat soldaţi din toate themele și le-a 
poruncit să treacă dincolo, în Tracia, înainte de a veni primăvara. 
Astfel că toți au fost nemulțumiți, mai ales capadocienii și arme- 
niacii. leșind împăratul cu tagmata în luna mai, a ieșit din nou 
împreună cu el și augusta Prokopia, până la locul numit Akedukton, 
aflat în apropiere de Heracleea. lar mulțimile, nemulțumite de 
aceasta, s-au pornit să îl defăimeze și să îl ocărască pe Mihail. 

În cea de-a patra zi a lunii mai a avut loc o eclipsă de soare, pe 
la cel de-al doisprezecelea grad al Taurului după horoscop, pe când 
apunea soarele. Și mulțimile au fost cuprinse de frică mare. Îm- 
păratul a umblat prin Tracia împreună cu strategii și cu trupele, dar 
nici nu a mers împotriva Mesembriei, nici nu a făcut ceva din cele 
câte erau necesare pentru înlăturarea dușmanilor. În schimb, s-a 
lăsat convins de vorbele deșarte ale sfătuitorilor săi neexperimentați 
în cele ale războiului, care spuneau că, dacă va sta în ţara sa, duș- 
manul nu va îndrăzni să vină împotriva lui. Mulțimea celor de 
același neam cu noi care, lipsiţi de cele necesare, îi prădau pe cei din 
țară prin jafuri și incursiuni era mai greu de suportat decât un act 
barbar. Pe la începutul lunii iunie, Krum, conducătorul bulgarilor, a 
ieșit cu trupele sale, bănuind că mulțimea creștinilor este foarte 
mare. Făcându-și tabăra la Bersenikia, ca la 30 de semne [mili- 

tare]? de armata imperială, Leon, patrikios și strateg al themei 
Anatolikon, și loan Aplakes, patrikios şi strateg, al Macedoniei, erau 
foarte dornici să se lupte cu aceștia. Însă au fost împiedicaţi de către 
împărat din cauza răilor sfătuitori. 

În timp ce orașul făcea rugăciuni stăruitoare® cu arhiereul în 
biserica Sfinților Apostoli, unii dintre cei lipsiţi de evlavie, aparţi- 
nând ereziei spurcate a lui Constantin cel care se împotrivea lui 
Dumnezeu, au deschis prin pârghii poarta de la mormintele impe- 
riale. Fără ca nimeni să observe aceasta din cauza zarvei mulțimii, 
au făcut ca poarta să se deschidă brusc, cu zgomot, ca printr-o 
minune dumnezeiască. Repezindu-se înăuntru, au căzut înaintea 
mormântului înșelătorului, chemându-l pe acesta, și nu pe Dum- 
nezeu, și spunând: „Ridică-te și ajută statul care este pierdut!” Şi au 
răspândit zvonul cum că acela care locuia în tartar cu demonii se 
ridicase și mergea călare să se lupte cu bulgarii. Arestaţi de către 
eparhul orașului, aceștia au mințit mai întâi, spunând că porţile de 
la morminte s-au deschis de la Dumnezeu, singure. Dar, în timp ce 
stăteau în fața tribunei eparhului, înainte de a primi orice fel de 
pedeapsă, s-au poticnit în legătură cu mărturia și au spus despre 
înscenarea făcută cu pârghiile. După ce le-a aplicat și lor pârghii 
după cum se cuvenea |[torturându-i], eparhul i-a trimis în paradă 
publică, ei strigându-și în acest timp pricina pedepsei. 

Căci diavolul, născocitorul răutăţii, i-a instruit pe soldaţi astfel 
încât să nu-și învinuiască propriile păcatele, ci credința ortodoxă 
cea lăsată de străbuni și sfânta schimă monahală, palestra filosofiei 
celei întru Dumnezeu. Și mulți dintre cei care rosteau aceste blas- 
femii erau creștini doar în aparenţă; în realitate erau pavlicieni, 
care, neputând să își dea pe față dogmele lor cele spurcate, îi atră- 
geau“ pe cei neînvățați sub acest pretext: îl fericeau ca profet și 
învingător pe Constantin cel care cugeta ca iudeii și îmbrățișau 
credinţa lui cea rea, spre a răsturna iconomia Întrupării Domnului 
nostru lisus Hristos. 

În cea de-a douăzeci și doua zi a lunii iunie, creştinii și bulgarii 
s-au înfruntat nu departe de Adrianopolis; creștinii au fost învinși 
într-un mod cumplit în război, iar dușmanii au biruit în luptă într-atât, 

încât cei mai mulți creștini, nevăzând nici măcar prima încleștare, 
au luat-o strașnic la fugă. De aceea, Krum, uimit, credea că ceea ce 
se întâmplase este o manevră făcută în vederea vreunei ambuscade 
și, o vreme, i-a oprit pe ai lui din urmărire. Dar, pentru că i-a văzut 
pe romani fugind fără să se oprească, i-a urmărit și a ucis o mare 
mulțime [dintre ei], ajungând și la bagaje, pe care le-a luat ca pradă. 

Împăratul a fugit și s-a reîntors în oraș, blestemând mulțimile și 
pe conducătorii acestora și jurând că va renunţa la împărăție. 
Atunci i-a comunicat aceasta și lui Leon, patrikios și strateg al the- 
mei Anatolikon, ca unuia [care era] evlavios, foarte viteaz și întru 
totul făcut pentru a conduce împărăţia. Cum Leon nu accepta cu 
niciun chip, împăratul l-a lăsat în fruntea themelor și s-a întors în 
orașul împărătesc în ziua a douăzeci și patra a lunii iunie, dorind să 
renunțe la putere și să-l numească pe altul. Dar soţia sa și cei care 
aveau puterea pe lângă el nu l-au lăsat să facă una ca asta. Nichifor, 
preasfințitul patriarh, era de acord cu aceasta, atât timp cât împă- 
ratul și fiii săi ar fi fost salvaţi, dacă astfel ar fi fost numit cineva. 

Strategii și mulțimile, aflând că împăratul fugise spre oraș, și-au 
pierdut speranţa că vor mai fi conduși de el și, sfătuindu-se între ei, 
l-au convins?” pe Leon, patrikios și strateg al themei Anatolikon, să 
ajute obștea și să apere statul creștinilor. Acesta s-a împotrivit 
categoric până la un punct, fiindcă se gândea la cât de dificilă era 
perioada și la neputinţa de a rezista atacului barbarilor. S-a păzit pe 
sine drept și fără de uneltire față de cei care erau împărați. Însă, 
pentru că a văzut că dușmanul se grăbea [să vină] împotriva ora- 
șului, i-a scris patriarhului Nichifor, încredințându-l în legătură cu 
dreapta sa credință, cerând să ia puterea cu rugăciunea și consim- 
ţământul acestuia. A mers în tribunalul cel din fața orașului împreu- 
nă cu strategii și cu trupele și acolo a fost făcut împărat al romanilor 
în chip cât se poate de legiuit. Și în mijlocul zilei a intrat în Cons- 
tantinopol prin poarta lui Charsios și a venit la palat. 

Atunci când a auzit de proclamarea acestuia, Mihail s-a refugiat 
în lăcașul de rugăciune al Farului împreună cu Prokopia și cu fiii lor. 
Și, tăindu-și părul, au îmbrăcat veșminte monahale în n iulie, indic- 
tionul al VI-lea, într-o zi de luni. A doua zi, Leon a fost încoronat de 
către patriarhul Nichifor în amvonul Marii Biserici. Pe dată a or- 
donat ca orașul să fie păzit. El însuși patrula pe timp de noapte, iar 

pe timp de zi la ziduri; și îi îndemna și îi sfătuia pe toți să aibă bune 
nădejdi, că Dumnezeu va face foarte repede o minune, pentru 
rugăciunile Preacuratei Născătoare de Dumnezeu și ale tuturor 
sfinților, și nu va îngădui ca din pricina mulțimii păcatelor noastre 
să fim cu totul rușinați. 

Krum, noul Sennaherim?“, îngâmfat din pricina victoriei, lăsân- 
du-și fratele cu propria sa armată să asedieze Adrianopolul, a venit 
cu forță [armată] și cai în orașul împărătesc la șase zile după ce 
Leon a luat singur puterea. Și se plimba în fața zidurilor de la Vla- 
herne până la Poarta de Aur, arătându-și forțele pe care le avea cu 
el. A săvârșit jertfe spurcate și demonice în livada cea dinspre mare 
a Porții de Aur și i-a cerut împăratului să își înfigă lancea în aceeași 
Poartă de Aur. Cum acesta nu a acceptat, Krum s-a întors la cortul 
său. S-a minunat de zidurile orașului și de liniile așezate în bună-rân- 
duială de către împărat și, fiind descurajat în privinţa asediului la 
care nădăjduia, s-a întors către negociere și a făcut încercări de a 
discuta despre pace. lar împăratul, profitând de acest prilej, a încer- 
cat să îl atragă în cursă. Însă, pentru mulțimea păcatelor noastre, 
acest lucru a fost împiedicat de la a fi dus la bun sfârșit, din cauza 
lipsei de destoinicie a celor care au executat o astfel de faptă de 
arme - ei l-au rănit pe Krum, dar nu i-au provocat o rană fatală. 
Ticălosul, mâniat de aceasta, a trimis un grup expediționar la 
Sfântul Mamas pentru a incendia palatul de acolo. Și, încărcând în 
căruţe leul de bronz din hipodrom, împreună cu ursul și cu dra- 
gonul fântânii“, și marmuri alese, s-a întors, a asediat Adrianopolul 
și l-a cucerit. 


846 Sau Sennacherib, rege asirian (704-681 î.Hr.), a atacat regatul lui Iuda. Numai plata 
unui tribut uriaș l-a împiedicat să cucerească Ierusalimul. 

